
LJUBO KARAMAN, SPLIT 


O POLITICI HRVATSKIH KRALJEVA 
PREMA HRVATSKOJ NARODNOJ CRKVI 


Uvod 


Svako doba prošlosti kao i svaki događaj i svaka ličnost u 
njemu podliježe različnoj ličnoj interpretaciji ovoga ili onoga 
historika i pisca. Pogotovu se to zbiva u tamnim periodima povi- 
jesti, iz kojih su podaci oskudni i nejasni. Dogodilo se to i s is- 
taknutim hrvatskim narodnim vladarima, određivačima i nosio- 
cima historičkog života Hrvata u prvo vrijeme PO njihovu do- 
seljenju na jug. Stariji naši istraživači, iz vremena romantičnoga 
raspoloženja prema našoj narodnoj prošlosti, rado su isticali i 
veličali vanjski sjaj hrvatskog dvora, broj i snagu hrvatske oru- 
žane sile te povećanje teritorija hrvatske države. Historici novi- 
jega vremena naprotiv nastoje i vole podvrći kritici smjernice 
i ciljeve, rezultate i posljedice državne politike. Ovo je posljed- 


. nje mnogo puta težak i delikatan posao. Današnjem se historiku 


događa, da i nehotice projicira suvremene težnje, borbe i potrebe 
svojega naroda u davna vremena i sema tome udešava svoj 
sud, i ako su u tim dalekim vreme. druge prilike vladale, 
drugačije se zadaće imale rješavati i drugačije se poteškoće imale 
svladavati. 

Pred par godina, povodom podignuća spomenika Grguru 
Ninskom u Splitu, upozorio sam u jednoj brošuri na odveć strog 
i po mojem mišljenju u mnogom pogledu i netočan sud, koji su 
u novije vrijeme baš naši ponajbolji historici izrekli o politici 
hrvatskih kraljeva prema narodnoj crkvi u Hrvatskoj. Hrvat- 

skim je kraljevima bila naime spočitnuta nevidovitost u pogledu 
pravih narodnih interesa a istaknuta je herojska osamljenost 
biskupa Grgura, koji da je u neravnoj borbi s Latinima za na- 
rodni jezik i nezavisnost hrvatske crkve podlegao napušten od 
svojega vladara. Reklo se, da su najjači između hrvatskih kra- 
ljeva, Tomislav, a osobito Petar Kresimir, bili odlučni protivnici 
zdravih narodnih težnja.  Neprijateljski stav prema hrvatskoj 
crkvi ili neshvaćanje njezina značenja od strane ovoga posljed- 
njeg kralja pripisalo se njegovu odgoju u tuđim Mlecima, gdje 
je odrastao kao sin duždeve kćeri Hicele Orseolo i Stjepana, dugo 
godina taoca u Mlecima, a potom hrvatskoga kralja. U spome- 
nutoj brošuri iznio sam neka razmatranja i neke činjenice protiv 
ovaka prosuđivanja politike i rada hrvatskih kraljeva. Povod, 
da se na ovo ponovno navratim, daje mi natpis o buntovnom 
hrvatskom pseudobiskupu Sedehu, koji je nedavno u svojem 
sadržaju i značenju bio otkriven od dra Mihe Barade, a koji baca 
novo i važno svijetlo na tok borbe za narodnu crkvu kod Hrvata; 
a uza to i moje sve jače uvjerenje, da smo rodbinsku vezu hrvat- 
skih kraljeva Stjepana i Petra Kresimira sa Orseolima u Mle- 
cima odviše brzo i olako podigli u red historijskih činjenica. 


Hrvatska crkva do crkvenih sabora u Splitu 


Pretpostavljam kod čitaoca poznavanje glavnih linija i 
događaja najstarije povijesti Hrvata, pa ću ukratko istaknuti 
samo važnije momente razvoja crkve u nas u vrijeme narodne 
dinastije. 

Hrvati se prvih decenija VII. vijeka doseliše u rimsku Dal- 
maciju te prisvojiše svu zemlju do mora i sve otoke. Samo ri- 
jetki ostaci rimskog življa, neznatni po svom broju, nađoše za- 
štite u tvrdim zidinama nekoliko primorskih gradića, što osta- 
doše i dalje pod vlašću Bizanta (gradovi Krk, Osor i Rab na 
otocima, Zadar, Trogir i Split, te u južnoj Dalmaciji Dubrovnik 
i Kotor). 


Iza gotovo dva vijeka, provedena u novoj postojbini u ne- ' 


znaboštvu i zbog toga prekrita tamom, došli su Hrvati oko g. 800. 
u doticaj i sukob s moćnom kršćanskom državom cara Karla Ve- 

likoga. To je dovelo dalmatinske Hrvate osvitkom IX. vijeka do 
okupljanja u tješnje političke organizacije i do napuštanja ne- 
znabožačke vjere. Knezovi dalmatinske Hrvatske priznadoše vr- 
hovnu vlast cara Karla, dok franački misionari iz akvilejske 
patrijaršije privedoše poglavice i narod Hrvata kršćanskoj vjeri. 
U prvo je vrijeme po krštenju Hrvata šiljao, kako se čini, akvi- 
lejski patrijarh u dalmatinsku Hrvatsku pokrajinskoga ili misio- 
narskog biskupa, da propovijeda vjeru, diže crkve i organizira 
crkvenu upravu i bogoslužje na čitavom etničkom i državnom 
teritoriju dalmatinskih Hrvata. S vremenom, nekako sredinom 
IX. vijeka, ustališe ovi hrvatski misionarski biskupi sjedište u 
Ninu; i tako nastade ninska hrvatska biskupija. 


Romanski primorski gradovi Dalmacije i njihovi biskupi, 
na kojih se negdašnjem teritoriju sve to zbivalo, nijesu mogli, 
u prvom stoljeću po pokrštenju Hrvata, bitno sudjelovati pri 
uređenju crkvenih prilika, pogotovu crkvene hijerarhije kod su- 
sjednih Hrvata, jer su oni potpadali pod drugu političku i cr- 
kvenu vlast nego Hrvati. Ti su gradovi sačinjavali bizantsku 
carsku pokrajinu Dalmaciju i morali su, po davnoj carskoj od- 
redbi, priznavati carigradskog patrijarha kao svoga vjerskog po- 
glavara. Hrvati su naprotiv bili u prvo vrijeme (od g. 800— 
878.) zavisni od franačkih vladara i odvajkada su pristajali uz 
Rim i papu. I tako kada je Ivan Ravenjanin, prvi splitski nad- 
biskup, negdašnju salonitansku crkvu koncem VIII. vijeka ob- 
novio i prenio u Split, kamo su bili pribjegli preostali žitelji stare 
Salone, metropolitanski naslov splitskog nadbiskupa bio je u 
pogledu hrvatskog teritorija puka riječ bez sadržaja. Uistinu, 
vlast latinskih biskupa dalmatinskih gradova bila je u IX. vijeku 
ograničena na same te gradove i nužno je svršavala ispred samih 
gradskih zidina, gdje je stvarno počinjao hrvatski državni teri- 
torij i područje ninskoga hrvatskog biskupa. 

Različne su druge prilike pripomogle izgradnji neovisnog 
položaja hrvatske crkve kroz IX. vijek. Hrvatski su ninski biskupi 
bili sprva, kako se obično uzima, podložni patrijarhu u Akvileji; 
nego tokom IX. vijeka oni su se riješili te ovisnosti i potpali 
izravno pod svetu stolicu u Rimu. Hrvatima je dobro došao i jaz, 


5 





koji je pukao između Rima i Carigrada velikim crkvenim rasko- 
lom g. 863. Posljedica je toga bilo nastojanje papa, da predobiju 
na svoju stranu mladi slavenski narod i državu Hrvata. I epi- 
zoda hrvatskog kneza Zdeslava (g. 868.—879.), koji je za kratko 
vrijeme Hrvatsku potčinio carigradskom dvoru i carigradskoj 
crkvi, upućivala je rimske pape na predusretljivo držanje prema 
Hrvatima. Ono se pokazalo osobito u prijateljskim odnosima 
pape Ivana VIII. i hrvatskog kneza Branimira, neposrednoga 
nasljednika Zdeslavova. 


U drugoj polovici IX. vijeka nezavinost i nacionalnost hr- 
vatske crkve dobila je jači oslon u prodiranju slavenske službe 
božje u hrvatske krajeve. Valjda još za života sv. Metodija, oko 
g. 882., ili svakako po Metodijevoj smrti, g. 885., kada su njegovi 
učenici, protjerani iz Moravske, pribjegli i u hrvatske strane, 
uhvatila je slavenska služba božja korijen među širokim masama 
naroda u ninskoj, hrvatskoj biskupiji. Prvo pokrštenje Hrvata, 
oko g. 800., od strane franačkih misionara bilo je, u prvom redu, 
akt političke uviđavnosti poglavica hrvatskog naroda. U široke 
slojeve naroda bit će kršćanska nauka prodirala i kod Hrvata, 
kao i kod ostalih neznaboških naroda, sporo, uz otpor i više iz« 
vanjski. Tako je učenike svete braće zapala zadaća, da široke 
slojeve hrvatskoga puka priljube novoj vjeri. Pri tome ih je 
sigurno pomagalo propovijedanje i odsluživanje službe božje u 
živoj narodnoj riječi. 

Sve su to teško podnosili latinski biskupi dalmatinskih gra- 
dova, pogođeni u svojim prerogativama, pravima i prihodima. 
Nije stoga čudo, da splitski nadbiskupi s prvog početka idu za 
tim, da se negdašnja salonitanska metropolija, prenesena u nji- 
hov grad, obnovi u čitavom opsegu prijašnjega teritorija, prava 
i moći. U darovnici kneza Trpimira splitskom nadbiskupu Petru 
g. 852. ne zaboravlja ovaj nadbiskup i onda, kada od Trpimira 
prosi poklona za svoju crkvu, naglasiti, da je solinsko-splitska 
crkva metropola sve do obale rijeke Dunava i malo ne za čitavu 
zemlju Hrvata. 

Nego tek početkom IX. vijeka pružila se splitskom nad- 
biskupu mogućnost, da oživotvori svoje aspiracije. 

Godine 923. uspostavljeno je jedinstvo između rimske i ca- 
rigradske crkve. Tim je povodom sam patrijarh carigradski pre- 
pustio dalmatinske biskupe rimskom papi, dok car predade same 
gradove u upravu hrvatskom kralju Tomislavu pod naslovom 
carskoga prokonzula. Tim su latinski biskupi i hrvatski biskup u 
Ninu došli u jednu crkvu i pod upravu jednoga vladara; tim je, 
u isto doba, prestao razlog, da Rim mimoilaženjem starijih tra- 
dicija, koje je rimska kurija odvajkada po mogućnosti štedjela i 
tuvažavala, pogoduje težnjama Hrvata za crkvenom neovisnosti 
od bizantskog Splita. To je bila vrlo povoljna prilika, da splitski 
nadbiskup realizira svoje aspiracije crkvene vlasti u Hrvatskoj 
i obnovi negdašnje jedinstvo moći, vlasti i liturgičkoga latinskog 
jezika na čitavom teritoriju bivše salonitanske metropolije od 
Jadrana do sjeverne granice Hrvata. 


Crkveni sabor u Splitu g. 925. 1 928. i kralj Tomislav 


Povodom ovih novih prilika mora da su odmah nastala tr- 
venja i borbe. Da se sporna pitanja riješe i urede, pozove papa 
Ivan X., g. 925., na izričiti poticaj i želju hrvatskoga kralja To- 
mislava, zahumskog kneza Mihajla Viševića kao i dalmatinskih 
biskupa, crkveni sabor u Splitu. 

Tu su bili kralj Tomislav, knez Mihajlo, latinski biskupi 
dalmatinskih primorskih gradova i hrvatski ninski biskup Grgur; 
a uz to još dva papina legata, koji doniješe sobom papino pismo 
za hrvatskoga kralja, svećenstvo i narod, te pismo za splitskog 
nadbiskupa i njegove sufragane. U svojim pismima papa Ivan X. 
oštro ustaje protiv slavenskog bogoslužja u hrvatskim stranama. 
U pismu upravljenu kralju Tomislavu i knezu Mihajlu čudi se 
papa »kako mogu odabrani sinove rimske crkve prinositi bogu 
žrtve u barbarskom ili slavenskom jeziku«. A u pismu latinskim 
biskupima prekorava ih papa, što se »uz njihovu šutnju i privclu 
širi nauka Metodija, kojega ne nalazi među svetim piscima.« 
Očito je, da je u to doba u rimskoj kuriji vladalo ono isto nepo- 
vjerenje i neshvaćanje rada slavenskih apostola, koje je po smrti 
Metodijevoj g. 885. diktiralo poznate poslanice pape Stjepana 
VI. protiv slavenskog bogoslužja u Moravskoj. 

Na splitskom saboru nije međuto pitanje glagoljice imalo 
glavnu ulogu. Tim se pitanjem bavi samo deseti članak sabora. 
U ponešto nejasnoj i valjda okrnjenoj stilizaciji taj članak za- 
branjuje u buduće ređenje glagoljaša, prepušta ipak mogućnost 
slavenskog bogoslužja u slučaju nestašice latinskih svećenika, i 
ako nadležni biskup dobije za to papinu privolu. Glavni predmet 
rasprave i borbe na saboru bilo je pitanje jurisdikcije splitske 
crkve i latinskih biskupa nad hrvatskim teritorijem. Za to pi- 
tanje nije bilo papinih uputa — bar ih nema u papinim pismima 
— pa je to žešća bila borba oko toga pitanja. Latini su bili na 
splitskom saboru u većini; oni su stvorili zaključke, kojima se, 
bez obzira na nove prilike nastale doseobom HrvatA u rimsku 


Dalmaciju, obnavljaju granice i prava biskupija u latinskim gra- 


dovima, kako su bila prije toga doseljenja. 


Na čelu zaključaka splitskog sabora stoji članak, koji odre- 
đuje, da crkva i grad (Split), «u kojemu počivaju svete kosti 
Dujma, kojega je apostol Petar poslao u staru Salonu, da propo- 
vijeda Kristovu vjeru, ima primat i bude metropola nad svim 
ostalim biskupijama«. Time je davno pravo tradicije pobijedilo 
pravo živoga naroda. Salonitanska je nadbiskupija obnovljena 
tim člankom u svojem opsegu i pravima i prenesena u Split; 
drugi su članci samo eksplikacija i primjena ovoga prvog na- 
čelnog zaključka, koji pogađa u srce hrvatsku crkvu u Ninu. 

Tako drugi članak, očito ciljajući na ukinuće biskupije u 
hrvatskom mjestancu Ninu, određuje, da se obnove one biskupije, 
u kojima je prije bio biskup »jer ne dolikuje, da ugled biskupa 
strada u malim gradovima i selima«, treći pak članak nadomeće, 
da treba uspostaviti međaše dalmatinskih biskupija, »kako su 
bili postavljeni od otaca« (to jest u vrijeme prije nego je hr- 
vatski biskup u Ninu sebi prisvojio čitav državni i etnički teri- 
torij Hrvata). : 

A konkretnu su sankciju dobili svi ovi načelni zaključci sa- 
bora u jedanaestom članku. Taj članak, resko i gotovo sa pri- 
zvukom prijetnje, kratko glasi: »neka znade biskup Hrvata (io 
jest Grgur Ninski), da je i on, kao i mi, podložan solinsko-split- 
skoj metropolitanskoj crkvi«. 





Kakvo je bilo pri svemu ovom držanje Hrvata i hrvatskoga 
kralja? Svijetlo u ovo pitanje donosi dvanaesti članak sabora, 
koji neposredno slijedi i glasi: »ako bi kralj HrvatA i hrvatski 
poglavice htjeli, da čitav teritorij (negdašnjih) dalmatinskih 
biskupija bude i dalje pod vlašću njihova, hrvatskog biskupa, 
neka niko od latinskih biskupa u čitavoj zemlji Hrvat& ne krsti, 
niti crkve ni svećenike ne posvećuje; samo u slučaju, da tko iz 
Hrvatske dođe lično latinskom biskupu u grad, mogu biskupi to 


činiti. Uostalom hrvatski će kralj i poglavice naroda i njihov 


biskup odgovarati Bogu za pogubne posljedice takova svog po- 
stupka: naša (to jest latinskih biskupa na saboru) savjest je čista«. 


Tok i ishod splitskoga sabora g. 925. bio je buran. Grgur je 
Ninski ustao protiv onih zaključaka saborske latinske većine, 
koji su bili upereni protiv položaja, prava i granica, što ih je 
hrvatska crkva dotada imala: on se protiv toga prizvao na papu. 
I latinski biskupi poslaše u Rim svojega čovjeka, da isposlaje 
od pape potvrdu zaključaka saborske većine. Papa Ivan X. ne 
htjede prenagliti odlukom. On potvrdi samo one zaključke split- 
skoga sabora, protiv kojih nije biskup Grgur bio uložio utok. 
Papa pozove splitskog nadbiskupa i biskupa Grgura k sebi, eda 
se u Rimu objasne i urede sporna pitanja jurisdikcije u hrvat- 
skim stranama. Upravo iz toga papinog pisma razabiramo buran 
tok sabora i žestok otpor Grgura Ninskog. Tu je riječ o »prepirci« 
i o »buci« i izričito se veli, »da se rad sabora nije mogao dovršiti 
u nastaloj gunguli«. 


Nego po svemu izgleda, da do polaska Grgura i splitskog 
nadbiskupa u Rim nije došlo. Rješenje je spora uopće, zbog 
nastalih političkih prilika na Balkanu, na neko vrijeme bilo od- 
gođeno. Tek koncem g. 927. ili početkom g. 928. sazove papinski 
legat Madalbert u Splitu drugi crkveni sabor ili, da se bolje reče, 
upriliči nastavak nedovršenoga prvog sabora, da se jednom 
uredi pitanje crkvene organizacije u dalmatinskoj Hrvatskoj. 
Na tom saboru g. 928. latinska je većina, uz ponovnu nazočnost 
hrvatskoga kralja, obnovila i potvrdila sporne zaključke prvoga 
sabora u prilog stanja prije doseljenja Hrvat4. Utvrđen je po- 
novo primat splitske crkve; određeno je obnovljenje biskupija 

u starim sijelima i s prijašnjim međašima i ukinuta je izričito 
biskupija u Ninu, jer da tu nije od starine bio biskup, te je 
Grguru Ninskomu naređeno, da preuzme jednu od biskupija, 
koje su u prijašnje vrijeme (to jest prije dolaska Hrvata) imale 
svoje biskupe i to u Skradinu ili u Sisku u Duvnu. Nadali su 
se latinski biskupi, da će tu hrvatski biskup davnom tradicijom 
biti vezan ria određen i skučen teritorij te na podložnost splitsko- 
solinskom nadbiskupu. Nego i ovoga su se puta predviđale po- 
teškoće sa strane Hrvata, pa sabor, kao krajnu koncesiju, ali i 
uz to očitu primjesu sarkazma, pripušta, da Grgur Ninski pridrži 
sebi čitav teritorij tih triju biskupija: to će biti, veli se, na pro- 
past njegovu i tih biskupija, jer ne će narod zbog veličine terito- 
rija i teškoća putovanja imati dovoljno duhovne službe. 


O slavenskom bogoslužju nema govora na ovom drugom sa- 
boru. Biskup Grgur je po svoj prilici računao, da će, održi li do- 
tadašnju samostalnost hrvatske crkve, moći također održati i do- 
tadašnju toleranciju za glagoljicu kod Hrvata i mora da nije 
uložio utoka protiv zaključka o glagoljici. Utok protiv toga za- 
ključka teško bi bio uspio kraj a priori intransigentnoga staja- 
lišta pape Ivana X., koje upoznasmio u njegovu pismu; a upravo 
se na Rim i papu obratio Grgur u obranu samostalnosti hr- 


vatske crkve i odatle je očekivao pomoći i potpore (o vezi glago- 


ljice sa hrvatskom crkvom vidi dalje u ovom članku). 


Papin se legat Madalbert složio sa zaključcima ovoga dru- 
gog sabora i ponio ih papi u Rim na potvrdu. U Rimu nije za- 
tekao Ivana X. više na životu. Njegov nasljednik Lav VI., zbog 
razloga i prilika koje izmiču našem znanju i sudu, potvrdi pismom 
izričito sve zaključke saborske latinske većine; šta više; on pooštri. 
zaključak o Grguru Ninskom naredivši mu pod prijetnjom cr- 
kvenog izopćenja, da bude biskup u samoj skradinskoj bisku- 
Piji. 

Sabori u Splitu, održani u nazočnosti hrvatskoga kralja, 
svršili su prema tome punom pobjedom latinskih biskupa. Ali 
svejedno nemamo stvarnih podataka i podloga za tvrdnju, da je 
kralj Tomislav bio protivnik narodne crkve kao ni za mišljenje, 

da je opstojala opreka između rada hrvatskoga biskupa Grgura 
i njegova kralja Tomislava. 

Interesovanje za rad sabora i za hrvatsku crkvu pokazao je 
kralj Tomislav svojom nazočnošću na jednom i drugom saboru 
u Splitu. Istina je, da nam nije zabilježeno, da bi Tomislav bio 
učestvovao u saboru i izravno utjecao na stvaranje zaključaka. 
Ali to nije ni moglo biti. Splitski crkveni sabori pripadaju u 
tako zvane mješovite sabore, na kojima su uz crkvene dostojan- 
stvenike bili nazočni i svjetovni odličnici; ali su i na takvim 
saborima pravo glasa i odlučivanja u crkvenim stvarima imali 
jedino crkveni dostojanstvenici. Kralj je Tomislav prema tome 
mogao biti samo moralni oslon i zaleđe svojem biskupu u otporu 
protiv presezanja latinskih biskupa u pitanjima organizacije 
crkve na hrvatskom državnom teritoriju, a to je Tomislav ja- 
mačno i bio. To sigurno naslućujemo po stilizaciji mnogih za- 
ključaka splitskih sabora. 


Udara naime u oči jasna i ravna odrešitost saborskih zaklju- 
čaka, kada rade o uređenju crkve u dalmatinskim gradovima, 
pokraj nastojanja, da se ne kida sasvim s hrvatskim mogućni- 
cima i s hrvatskim vladarom u onim saborskim člancima, koji 
se izravno tiču uređenja crkve na hrvatskom teritoriju. Pored 
kompromisnosti i polovičnosti u rješenju slavenskog bogoslužja, 
koje je svakako omogućilo dalje životarenje glagoljice, vrlo je 
značajan već spomenuti dvanaesti članak sabora god. 925., ko- 
jim se baš hrvatskom kralju i hrvatskim odličnicima prijeti za 
slučaj, da oni dalje insistiraju na tome, da njihov biskup zadrži 
pod svojom crkvenom jurisdikcijom čitav teritorij hrvatske dr- 
žave. U tom će slučaju latinski biskupi u svojim gradskim sije- 
lima smjeti u zaštiti bizantske države — koje su države gradovi 
još uvijek dio, mada je Tomislav lično imao čast dalmatinskoga 
carskog prokonzula — bez ikakva obzira rediti svećenike i dije- 
liti sakramente narodu, koji iz Hrvatske pristupi njima u gra- 
dove; ali u isto doba oni se žacaju izravno prkositi Hrvatima i 
njihovoj zemlji i ne će zalaziti tamo ni dijeliti sakramente ni 
posjećivati crkve ni svećenike u Hrvatskoj. I zaključci drugog 
sabora, g. 928., jesu jasni, dosljedni i beskompromisni; samo od- 

redba u pogledu biskupa Grgura, kojemu se oduzima biskupija u 
Ninu i određuje jedna od ispražnjenih bivših biskupija na teri- 
toriju Hrvatske, pripušta, kroz stisnute zube, mogućnost, da bis- 
kup Grgur sebi zadrži teritorij sve tri negdašnje prostrane bis- 
kupije u Skradinu, Sisku i Duvnu; a to će reći, da se pripušta 
mogućnost, da Grgur zadrži veliki dio dotadašnje ninske bisku- 
pije. 

Presudom pape Lava VI. naređeno je, istina, pod prijet- 
njom izopćenja Grguru, da se zadovolji samom skradinskom 
biskupijom. Nego, kako pismom ovoga pape svršavaju sačuvana 
akta splitskih sabora, ne znamo, kako je papinu presudu primio 
Grgur Ninski, hrvatski narod i hrvatski kralj. Podaci i vijesti 
o crkvenom životu kod Hrvata za vrijeme iza splitskih sabora 
pa do sredine LX. vijeka uopće su vrlo oskudne. Znamo samo, da 
ninske biskupije u istinu za dugo vrijeme nestaje (obnovljena 
je g. 1075.). Hrvati su, prema tome, poslušali naredbu svog vjer- 
skog poglavara. Ali po tome, kakve prilike nalazimo i kako se 
događaji razvijaju u XI. vijeku, smijemo s pravom zaključiti, da 
Hrvati i njihovi vladari nijesu naprečac i mahom napustili tež- 
nje i borbe za hrvatsku narodnu crkvu. Nije bila oživotvorena u 
cjelini hrvatska narodna crkva biskupa Grgura ni poslije; ali je 
sredinom XI. vijeka, sticanjem različnih prilika ali i nastojanjem 
hrvatskih kraljeva, došlo do uređenja hrvatsko-dalmatinske cr- 
kve unutar granica hrvatske države, dok su u isto vrijeme latin- 
ski biskupi bili potčinjeni hrvatskom vladaru a hrvatski kler i 
episkopat dobio mnogo jači udio u hijerarhiji i upravi crkve u 
hrvatskim stranama. To ću još iznijeti u daljem članku i tim 
pokazati, da zapravo nema dokaza ni razloga za tvrdnju, da bi 
se kralj Tomislav iza nikakova ili slabog otpora na splitskim 
crkvenim saborima bio ravnodušno snašao sa nepovoljnim ispa- 
dom tih sabora za hrvatsku crkvu. 


Hrvatska crkva u XI. vijeku i kralj Petar Kresimir 


Još stroži sud nego o Tomislavu izrečen je o najjačem i 
najslavnijem hrvatskom vladaru, Petru Kresimiru. U njegovo je 
doba bio održan u Splitu crkveni sabor (g. 1060.), na kojem je, 

po pričanju splitskog historika XIII. vijeka Tome Arciđakona, 
slavensko bogoslužje bilo zabranjeno pod prijetnjom crkvenog 
izopćenja. Povodom toga zaključka bile su crkve, brojno rasijane 


iu hrvatskim stranama, u kojima se glagoljalo, zatvorene. To se 


naravno moglo dogoditi samo uz privolu i pomoć hrvatskoga 
kralja i hrvatskih vlasti. U redovima hrvatskoga klera, vješta 
samo slavenskoj liturgiji i odvajkada željna, da ne potpane pod 
latinske biskupe već izravno pod vlast rimskoga pape, nastala 
je na to uzbuna, vođena od nekoga stranog svećenika Ulfusa, 
hrvatskoga pseudo-biskupa Cedede i opata Potepa. Buna je bila 
silom ugušena. Sve je ovo dalo povoda, da se za Petra Kresimira 
reklo, da je bio odlučan protivnik zdravih narodnih težnja u po- 
gledu narodne crkve (Šišić). Rus je Smirnov utvrdio odavna, da 
je Petru Kresimiru, sinu duždeve kćeri Hicele, slavenstvo bilo 
»tuđe i nepoznato«. Stanojević reče, da je Petar Kresimir pri- 
stalica i predstavnik zapadnog, upravo talijanskog ili još bolje 
mletačkog uticaja u Hrvatskoj. Da vidimo, što je istine u svemu 
tome. 

Početkom g. 1060. održan je u Splitu crkveni sabor. Na tom 
su saboru bila proglašena načela papinske reforme. Poznat je 
u historiji veliki pokret papinske reforme, koji je išao za tim, 
da katoličku crkvu jedinstveno reorganizira, moralno obnovi te 
oslobodi i nadvisi nad svjetovnu vlast. U splitskom su saboru 
bili ponovljeni zaključci, stvoreni godinu dana prije na čuvenom 
lateranskom sinodu (g. 1059.) u pogledu izbora biskupa, za- 
brane svećeničkog braka, odnosa klera prema svjetovnjacima i 
svjetovnoj vlasti, o brakovima između rođaka itd. Zabranjeno je 
usto svećenicima nošenje brade, po kojoj mora da je dio sveće- 
nika u hrvatskim stranama svojim vanjskim izgledom bio sličan 
kleru pravoslavne crkve, s kojom je upravo, malo vremena prije 
g. 1054., bilo došlo do konačnoga raskola. Napokon, donesen je 
zaključak, kojim je pod prijetnjom izopćenja iz crkve bilo za- 
branjeno promovirati na svete redove Slavene (to jest hrvatske 
svećenike), ako nijesu vješti latinskojknjizi. Za- 
ključci ovoga splitskog sabora sačuvani su nam u pismu pape 
Aleksandra II. ( g. 1061.—1073.), kojim papa objavljuje hr- 

vatskom kralju i dalmatinskim biskupima zaključke splitskoga 
sabora, kako ih je njegov prethodnik papa Nikola II, kratko 
pred svoju smrt, bio potvrdio. 

Nego splitski kronist Toma Arciđakon zna da nam priča 
mnogo više. On piše, da je na splitskom saboru između ostaloga 
bilo zaključeno, da se u buduće nitko ne usudi obavljati bogo- 
služje u slavenskom jeziku nego samo u latinskom i grčkom, niti 
da se itko toga jezika promakne u svete redove; govorilo se 
naime, da su gotska slova pronađena od nekoga heretika Meto- 
dija, koji je mnogo lažna napisao u tom slavenskom jeziku pro.iv 
katoličke nauke, radi čega je božjim sudom, kako se kaže, na- 
glom smrću bio kažnjen. Po Tomi Arciđakonu je dakle na ovom 
splitskom saboru slavensko bogoslužje bilo ne samo restringirano 
crkveno-disciplinskim putem, već je ono kao »heretičko« na- 
prečac i u čitavu opsegu zabranjeno. 


Povodom ove zabrane, priča Toma dalje, bile su zatvorene 
sve crkve, u kojima se glagoljalo. To je izazvalo golemo neza- 
dovoljstvo i uzbunu.u redovima hrvatskoga klera i puka. Neki 
je strani svećenik imenom Ulfo zaveo pače Hrvate na otvoren 
otpor protiv crkvenih vlasti u Dalmaciji. Ovaj se Ulfo prikazao 
Hrvatima kao odaslanik pape, koji da navodno shvaća i uva- 
žuje želje Hrvata u pogledu narodnoga jezika u crkvi i; neza- 
visnoga hrvatskog biskupa. Po nagovoru Ulfovu odabraše Hr- 
vati nekoga neukog starca svećenika imenom Cededa, a ne- 
vješta latinskom bogoslužju, za svog biskupa. Previjani Ulfo 
predvede ovoga Cededu i nekog opata Potepu pred papu i tu 
se, po Tomi, odigra upravo groteskan prizor. Papa spočitne Ulfu, 
što mu je doveo ovu dvojicu neukih svećenika, da uredi pitanje 
crkve u hrvatskim stranama, mjesto dvojice biskupa, crkvenih 
poglavica, i razljućen neobrijanim licem Cedede iščupa mu vla-" 
stitom rukom par dlaka iz brade te ga po tome dade odmah pro- 
Pisno obrijati. Na to Ulfo uvjeri naivčinu Cededu, kako je u 
pape tolika moć, da komegod iščupa par dlaka iz brade, taj je 
odmah zaređen za biskupa. Veseo Cededa nabavi na to biskup- 
ski štap i prsten i vrati se dočekan velikim slavljem od na- 
roda u hrvatske strane. Tu se stade vladati kao pravi biskup, 

rediti svećenike, posvećivati crkve; pače, protjera . 
biskupa s njegove biskupije i prisvoji je sebi, tobože s privo 22 
papinom. Kada papa za sve ovo dozna, posla svog legata u . 
vatsku, da satre u klici ovu bunu. Papin izaslanik objasni M u 
Ulfovu prevaru i izopći iz crkve Cededu i Potepu. A Ulta, za- 
četnika čitavoga nezadovoljstva odvuče u Split i tu ga išibana, 
ošišana i u čelo žigosana baci u tamnicu. Buntovnoga i tvrdo- 
kornog Cededu, zbog kojega su izbili nemiri u čitavoj hrvatskoj 
državi, stigne uskoro kazna božja slična onoj bezbožnika 2. 
jer ga iznenada spopadoše boli i on u grčevima izbaci iz . la 
svu utrobu. Ulfo je tek dvanaest godina po tome bio kao pokaj- 
nik pomilovan i izveden iz tamnice (g. 1075.). a 

Mada je jasno, da je ova Tomina priča iskićena i obojena 
neprijateljskim stavom Tome prema Hrvatima i hrvatsko j crkvi, 
naši su historici odvajkada uzimali, da ona sadrži u jezgri histo- 
rijski istiniti događaj. Natpis Sedeha u zbirci društva »Bihać« u 
Splitu, nedavno pročitan i objašnjen od Barade, potvrdio je isti- 
nitost ovoga događaja, to jest borbe i bune za nezavisnog hrvat. 
skoga biskupa; ali je ujedno utvrdio i to, da se to zbilo nekoliko 
decenija prije, to jest u vrijeme splitskoga nadbiskupa Pavla 
(oko g. 1015.—1030.). 

U zbirci društva »Bihać«, koja se danas nalazi u arheološkom 
muzeju u Splitu, čuva se okrugao stup s velikim urezanim kri- 
žem i natpisom na vrhu. Stup je dao postaviti, vjerojatno kod 
svoje palače, nadbiskup Pavao u znak sretne pobjede nad odmet- 
nikom Sedehom. Iza uvoda, teško čitljiva zbog slova izlizanih 
vremenom, u kojem se slavi značenje križa, slijedi historijski dio 
natpisa, na kojem se jasno čita: VIR APOSTAT SEDEH SI- 
MULA (BAT) ABERE, XPS IN ARCE POLI REGIA MOX 
EXPULLIT ILLUD, DOMNO PAULUS PRESULUS OFERT 
VEXILU ISTU(D) — što znači: Odmetnik Sedeh gradio. se 
kao da ima (nadbiskupsku vlast), Krist sa kraljevske nebeske 
tvrđe uskoro ga istjera, (u to ime) nadbiskup Pavao prikazuje 
ovaj stijeg (pobjede). . o 

Nije teško u čisto našem imenu Sedeh, koji je prisvojio 
sebi vlast i bio stoga skoro kažnjen od Boga na radost splitskoga 

nadbiskupa Pavla, prepoznati Tomina buntovnog biskupa Ce- 
dedu. Toma jeprematome prenio Sedehin Pp 0- 
kret za par decenija poslije ispojio ga s re- 
formnim pokretom isplitskim saborom g. 1060. 
Ovo su Baradino tumačenje prihvatili, koliko mi je poznato, naši 
historici. 

Činjenica, da su pokret i uzbuna pseudo-biskupa Sedeha bili 
na početku XI. vijeka, baca jako svijetlo na tok borbe za hr- 
vatsku crkvu. Ona potvrđuje mišljenje, da Hrvati nijesu jedno- 
stavno prignuli šiju pred latinskim biskupima, koji su bili izni- 
jeli punu pobjedu u splitskom saboru g. 928., mada su se oni 
privremeno pokorili odluci pape. Borba i pokret, za koji su se 
Hrvati i dalje obraćali papi protiv Latina, trajali su i dalje i do- 
veli su početkom XI. vijeka do teških nereda i sredinom toga 
vijeka do jačih promjena i uspjeha Hrvat4 u pitanju hrvatske 
crkve. Sada nam naime mora biti jasno, da su važne promjene, 
koje su nastale u dalmatinsko-hrvatskoj crkvi sredinom XI. vi- 
jeka, a koje sam bio već istakao u svojoj prijašnjoj brošuri, po- 
sljedice žilave borbe hrvatskog naroda i klera kao i svijesne po- 
litike hrvatskih vladara. 


Malo vremena po Sedehinoj buni, koja je jasno pokazala 
pogibeljno raspoloženje hrvatskih masa, negdje oko g. 1040. os- 
novana je posebna hrvatska biskupija, koja je s vremenom usta- 
lila svoje sijelo u Kninu. Ona je obuhvatala sjeveroistočni dio 
hrvatske države i teritorij bivše sisačke biskupije. Evo što o os- 
nutku te biskupije veli splitski srednjovjekovni pisac Toma Arci- 
đakon: Htjedoše i hrvatski kraljevi imati posebnoga biskupa, 
i zatražiše to od splitskog nadbiskupa, i postaviše biskupa, koji 
se nazivao hrvatskim sa sijelom u polju kod sv. Marije pokraj 
grada Knina; ovaj je biskup dobio mnoge župe i imao je zemalja 
i posjeda gotovo u čitavom kraljevstvu hrvatskom, jer je bio kra- 
ljevski biskup i išao je s kraljevskim dvorom, i bio je jedan od 
dvorskih odličnika, i njegova se jurisdikcija protezala sve do 
rijeke Drave. Ne trebam, mislim, išta dodati ovim jasnim riječima 
splitskog latinskog pisca. 

Šišić nagađa, da bi otprilike u isto vrijeme bila osnovana 
i biskupija u Makarskoj. Ona je obuhvatala teritorij negdašnje 
duvanjske biskupije; a svrha joj je bila, da uređenom crkvenom 
organizacijom tješnje priljubi hrvatskoj državi neretljansku 
oblast, koja je tokom XI. vijeka ušla u sklop Hrvatske. 

Dok osnutak makarske biskupije u vrijeme hrvatskih na- 
rodnih vladara nije još siguran, javlja se prije g. 1060. još 


jedna biskupija na hrvatskom teritoriju: Biograd na moru. U 


stvari je, u to doba, kako se obično uzima, u Biograd bilo pre- 
neseno sijelo skradinske biskupije, koja je presudom pape Lava 
VI. još g. 928. bila doznačena — ne znamo s kojim uspjehom = 
kao sijelo i područje biskupa Grgura Ninskog. »Zadarska bis- 
kupija nije imala velik opseg zbog blizine ninske i biogradske 
biskupije«, kuka Toma Arciđakon. Godine 1075. bila je naime 
obnovljena također i biskupija u samom Ninu za područje krajne 
sjeverne Dalmacije i Like. Što više, pet godina poslije (g. 1080.) 
Nin, koji je u doba splitskih sabora bio navodno nedostojan da 
bude sijelo biskupa, primio je učesnike provincijskog sabora 
čitave dalmatinsko-hrvatske crkve. Sredinom XI. vijeka osno- 
vani su i brojni benediktinski samostani na teritoriju hrvatske: 
države. Neki su od njih bili u uskoj vezi s hrvatskim dvorom pa 
dođoše do velika ugleda i utjecaja (Sv. Bartul kod Knina, Sv. 
Mojsije u Solinu). 

Osnutak hrvatskoga dvorskog biskupa ide u vrijeme kralja 
Stjepana, kojega je realne političke poglede i političke uspjehe 
već Hauptmann istakao, te u vrijeme splitskoga nadbiskupa Do- 
bralja. Toma Arciđakon zove ga Dabralis; to je latinski oblik 


za hrvatsko ime Dobralj. I ujedljivi način, kojim Toma prika- 


zuje nadbiskupov privatni život sa ženom i djecom, koje je vika 
i plač ispunjala nadbiskupske dvore, utvrđuje me u vjeri, da je 
Dobralj bio Hrvat. Još jednom je Hrvat, za kratko vrijeme, bio 
zasio na splitsku nadbiskupsku stolicu: ninski hrvatski biskup 


. Teodozije bio je oko g. 887. izabran za splitskog nadbiskupa. 


Ovaj prvi, u detalju još neobjašnjen pokušaj, da se sjedine dal- 
matinska i hrvatska crkva i da se kompromisno riješi sukob latin- 
skog i hrvatskog klera, nije uspio. Stoljeće i p6 kasnije splitski 

nadbiskup Dobralj, po svoj prilici i sam Hrvat, osnutkom hrvat- 
skog dvorskog biskupa dođe u susret težnjama Hrvata i pitanje 
hrvatske crkve uputi kompromisnom rješenju. 

Svakako je osnutkom spomenutih hrvatskih biskupija dobar 
dio zemlje, koju su zauzimali Hrvati, a biskup Grgur je u svoje 
doba svojatao za hrvatsku crkvu, došao pod izravnu vlast hrvat- 
skih biskupa. Istina je, da su biskupi dalmatinskih gradova g. 
925.—928. bili dobili natrag onaj dio svojih dijeceza, koji je 
izvan zidina njihova grada bio na hrvatskom teritoriju i da je 
osobito splitska dijeceza imala prostran teritorij u hrvatskoj 
zemlji. Negdje prije g. 1000. osnovana je pače nova biskupija u 
onda još romanskom Trogiru. Ali su se prilike međutim bile 
bitno promijeile prema doba, kada je Grgur Ninski htio odu- 
zeti iz vlasti romanskih gradova svaki pedalj hrvatske zemlje. 


U doba kralja Petra Kresimira (g. 1058.—1074.) postali su 
naime Split i ostali dalmatinski gradovi integralni dio hrvatske 
države, a latinski biskupi primorskih gradova podanici hrvat- 
skoga kralja i odličnici u hrvatskoj državi i na kraljevu dvoru. 
Vjekovno nastojanje Hrvata za vlašću nad latinskim gradovima 
okrunjeno je, iza polovice XI. vijeka punim uspjehom i tim je 
osnovana jedinstvena kraljevina Hrvatske i Dalmacije. Poznata 
je tijesna veza kralja Zvonimira i splitskog nadbiskupa Lovre, 
kojega ovaj kralj u nekoj povelji naziva »svojim duhovnim 
ocem«. Nije to bilo samo lično prijateljstvo nadbiskupa Splita i 
kralja. »Omnes enim civitates predictae (sc. inferioris Dalmatiae) 
ad regnum Croatiae pertinebant«, veli za biskupe donje Dalma- 
cije, to jest za biskupe Krka, Osora, Raba, Zadra i Trogira, 
Latin po rodu i osjećaju Toma Arciđakon. I uistinu u drugoj 
polovici XI. vijeka ponovno susretamo latinske biskupe dalma- 
tinskih gradova u pratnji hrvatskih kraljeva. Kod svih državnih 
svečanosti kao i pri rješavanju državnih poslova i darivanju 
crkava i samostana: tako pri krunjenju kralja Zvonimira u S0- 
linu (g. 1076.); pri posvećenju katedrale hrvatskog biskupa u 
Kninu (g. 1078.); pri podjeljivanju kraljevskih sloboština u Ši- 
beniku (g. 1066.). Evo nam na primjer sadržaj Kresimirove po- 
velje iz g. 1066.: na sam dan Božića ostavljaju nadbiskup splitski 

i biskupi Zadra, Trogira, Raba i Osora svoje dijeceze i nahodimo 
ih, uz njihove hrvatske drugove biskupe Knina i Biograda, u 
kraljevskom gradu Šibeniku, gdje, u pratnji hrvatskoga kralja 
Kresimira, daju svoj pristanak na podjelu kraljevske slobode 
samostanu sv. Marije u Zadru (Cresimir rex Croatie et Dalmacie 
consessione spalatensis archiepiscopi omniumque nostri regai 
episcoporum do regiam libertatem.«). 


U XI. su vijeku slijedile uza to još druge promjene u crkve- 
noj jurisdikciji na istočnoj obali Jadrana. Zetskim je vladarima 
uspjelo u drugoj polovici XI. vijeka dobiti u Baru nezavisno 
crkveno središte za svoju državu, koja je dopirala do Neretve. 
Već prije toga Kotor je potpao pod južno-italski grad Bari. A i 
Dubrovnik se u to doba stao s uspjehom otimati vlasti Splita. 
Posljedica je svega toga, da se područje faktične vlasti splitske 
nadbiskupije, uglavnom, pokrivalo s teritorijem hrvatske države. 
Splitski nadbiskup, podanik kralja Hrvatske i Dalmacije, bio je 
»totius Dalmatiae ac Croatiae archiepiscopus«. 


ha Uočimo li u pravom značenju sve ovo, teško ćemo se slo- 
žiti sa tvrdnjom, koja je više puta izrečena, da je herojska borba 
i otpor Grgura Ninskoga zbog neuviđavne politike hrvatskih 
kraljeva bez traga i ploda propao. Uvidjet ćemo u isto doba, da 
bi uistinu Sedehin pokret za hrvatskoga biskupa u vrijeme kralja 
Petra Kresimira bio anahronizam, jer je taj biskup otprije po- 
stojao. 


Hrvatska crkva i glagoljica 


Ostao bi na kralja Petra Kresimira prigovor, da je u nje- 
govo vrijeme bilo silom zabranjeno svako slavensko bogoslužje 
u hrvatskoj crkvi. Međutim niti je to točno niti smijemo iden- 
tificirati borbu za hrvatsku crkvu nezavisnu od romanskih i bi- 
zantskih gradova sa glagoljaštvom. 


Odavna je istaknuto, da glagoljica nije nikada od hrvat- 
skih vladara dobila u hrvatskoj crkvi prednost pred latinskim 
bogoslužjem niti se glagoljica u hrvatskoj crkvi širila svijesnom 
akcijom sa hijerarhijskih vrhova te crkve. Šišić je upozorio na 

činjenicu, da su svi natpisi na crkvenim građevinama iz vre- 
mena hrvatskih narodnih vladara — a ove su crkve dali graditi 
hrvatski knezovi i kraljevi, župani i dvorski velikaši kao i crkveni 
visoki dostojanstvenici — na latinskom jeziku. Često ti natpisi 
sadrže riječi iz crkvene liturgije. To očito govori za uporabu la- 
tinskoga jezika u bogoslužju tih crkava. Na latinskom su jeziku 
i natpisi u onim crkvama, koje su podignute u doba prije nego 
su splitski sabori uopće ustali protiv porabe glagoljice u Hrvata 
(Branimirov natpis u Ninu, na Muću i u Sopotu kod Benkovca; 
Mutimirov natpis na Uzdolju kod Knina). Latinski su također 
svi natpisi u crkvi hrvatskog dvorskog biskupa u Biskupiji kod 
Nina (XI. v). Osamljena pojava glagoljskog crkvenog natpisa iz 
vremena kratko po izumrću hrvatske dinastije (oko g. 1110.) u 
sv. Luciji na otoku Krku — koji je otok po svemu sudeći bio 
jedno od središta glagoljaša — samo potvrđuje dojam, da je u 
vrijeme hrvatskih narodnih vladara glagoljica živjela kod Hr- 
vata samo uz latinsko bogoslužje i to u prvom redu kod širih 
masa puka. 

Širenje glagoljice kod Hrvata bilo je potpomagano pri- 
rodnom privlačnošću žive narodne riječi kod naroda, koji je 
jedva još bio priljubljen kršćanstvu i priviknut latinskom bogo- 
štovlju. Glagoljica je kod Hrvata od viših crkvenih faktora 
bila dopuštena, u prvom redu zbog nedostatka dovoljnog broja 
hrvatskih domaćih svećenika, vještih latinskoj liturgiji. Ova je 
posljednja činjenica imala sigurno najveći udio u razvitku i odr- 
žavanju glagoljice kod nas Hrvata u starije doba srednjeg vi- 
jeka. Papa Ivan X. u svojem pismu, u uskoj vezi s porukom 
kralju Tomislavu i hrvatskim poglavicama, da napuste slavensko 
bogoslužje, stavlja im na srce, »da svoju djecu dadu zarana na 

. nauke.« I konkretan oblik, koji su toliko sabor g. 925. koliko 
onaj g. 1060. dali svojem nastojanju, da se odstrani slavensko 
bogoslužje, pokazuje to. Nema ni na jednom ni na drugom sa- 
boru bezodvlačne i kategorične zabrane glagoljice, već se sabori, 
uz prijetnju veće ili manje kazne, zadovoljavaju s tim, da za- 
brane u buduće ređenje svećenika Hrvata, koji ne bi bili vješti 

latinskoj liturgiji'). Stvaranje hrvatskoga svećeničkog pod- 
mlatka vješta latinskoj knjizi imalo je postepeno da odstrani 
svaki razlog toleriranja i daljeg opstanka slavenskog bogo- 
služja. 

Uopće se pretjeruje protivština i borba latinskih biskupa 
dalmatinskih gradova protiv glagoljice u doba hrvatskih vla- 
dara, kao što se pretjeruje značenje i karakter restriktivnih 
mjera zaključenih na splitskim saborima. Valja nam naime u 
ovoj stvari više toga dobro razlikovati. Istina je, da se vrlo rano 
javlja intransigentna struja, koja pitanje slavenskog bogoslužja 
svodi na dogmatičko polje i smatra ga krivovjerjem, koje treba 
odmah i bez milosti iskorijeniti. Odraz takvoga raspoloženja ima 
i u pismima pape Ivana X., koji Metodija ne nalazi među sve- 
tim piscima kao i u prije navedenom pričanju Tome Arciđakona 
o navodnim zaključcima sabora g. 1060. Ali je već Rittig ispravno 
istakao veliku razliku između strogoga dogmatičkog stajališta, 
koje je u svojim pismima bio zauzeo papa Ivan X., i zaključka 
crkveno-disciplinskog karaktera, koji je izglasala saborska ve- 
ćina latinskih biskupa u Splitu. Ne smijemo zaboraviti, da ovaj 
papa pače prekorava latinske biskupe, da se glagoljica u hrvat- 
skim stranama širi »uz njihovu šutnju i privolu«. 

Pa ni sabor 1060. nije usvojio intransigentni dogmatski stav 
protiv glagoljice, kako to hoće Toma Arciđakon prepričavajući 
događaje interesirano, da ne rečem tendenciozno, iza puna dva 
vijeka. Ne može se — pogotovu danas iza otkrića Sedehina nat- 
pisa — dati prednost vijesti kronista potonjega doba pred jasnim 
slovom popisa saborskih kanona, koji su nam sačuvani u pismu 
pape Aleksandra II. Vidjesmo, da je u papinu pismu govora 
samo o zabrani »u buduće da se rede hrvatski svećenici, koji ne 
bi bili vješti latinskoj knjizi«, dok Toma govori o općoj zabrani 
bogoslužja u svakom drugom jeziku osim latinskog i grčkog, 
koja da je izazvala bezodvlačno zatvaranje svih glagoljaških 


1) Sabor g. 952.: Ut nullum episcopus audeat sclavinica lingua pro- 
movere; sabor god. 1060.: Sclavos, nisi latinas litteras didicerint ad sacros 
ordines promoveri sub excomunicationis vinculo omnimodo prohibemus. 
Poučno je s ovim isporediti kategoričnu zabranu slavenskog bogoslužja u 
Moravskoj u pismu pape Stjepana VI. 

crkava. Rečeno je, da je Toma mogao imati pred očima potpuniji 
izvještaj toka sabora od navodno fragmetarnoga popisa tih za- 
ključaka u papinu pismu. Ali, da su uistinu prvotni saborski za- 
ključci i glasili, kako Toma hoće, svejedno bi morali više vjero- 
vati pismu pape, koji hrvatskom kralju i dalmatinskim biskupima 
službeno objavljuje zaključke splitskog sabora onako, kako su 
ti zaključci, pošto su ponovno pojedinačno bili pretresani na sa- 
boru u Rimu, dobili konačni pravno jedino obvezatan oblik po- 
vodom papine potvrde. Poznato je, da je papa mogao mijenjati 
zaključke stvorene na crkvenom saboru i da je on_to i činio 
(na pr. u pitanju dosuđenja skradinske biskupije Grguru Nin- 
skome g. 928.). Nije također bio iznesen nikakav razlog ni do- 
kaz za tvrdnju, da je papino pismo nepotpuno; pogotovu sa- 
borski kanon, u kojem je govora o glagoljici, jasan je i na oko 
potpun. Ako ispitamo razlog dosadašnjem mišljenju i prihva- 
ćanju Tomina prikaza, vidimo, da je zapravo bio jedino taj, što 
je taj prikaz bolje objašnjavao ono, što se navodno iza sabora 
dogodilo: naime Sedehinu bunu izazvanu zatvaranjem glagoljaš- 
kih crkava. Nego, sada znamo, da je ta buna bila mnogo prije 
sabora g. 1060. pa prema tome otpada i zadnji razlog, da u ovom 
pitanju slijedimo Tomu. I događaji iza godine 1060. u hrvatskim 
stranama utvrđuju nas u mišljenju, da kategoričke zabrane i 
zatvaranja crkava u vrijeme Petra Kresimira nije bilo. Nije nam 
naime zabilježeno, da je na crkvenom saboru u Splitu g. 1075. 1 
saboru u Ninu g. 1080. bilo govora o glagoljici ili da se što podu- 
zelo protiv nje, mada su političke prilike u Hrvatskoj bile po- 
voljne za takvu akciju i mada je glagoljica i dalje živjela. 
Nije dakle u vrijeme hrvatskih vladara 
glagoljica nikada kategorički zabranjena; u 
ovoj je činjenici, pomojem mišljenju, jedini 
ključzanerješivu »zagonetku glagoljice«. Ne 
mislim ovim, što sam ovdje iznio, potcijeniti nacionalno značenje 
borbe oko glagoljice. Ona je kroz vijekove vidljiv znak latentne 
sile narodnog otpora i raspoloženja u pograničnom ugroženom 
kraju našega naroda. Ona nam je predmet i razlog opravdanog 
ponosa kao povlastica, koju su Hrvati, jedini između Slavena, 

izvojštili od papinske stolice u katoličkoj crkvi. Ona je, konačno, 
igrala važnu ulogu i dio je svijesne borbe u narodnom preporodu 
u Dalmaciji. Zbog svega ovoga glagoljica nam je osobito srcu 
prirasla; ali to ne može biti razlog, da neispravno gledamo na 
događaje i prilike iz naše prošlosti. 


Je li kralj Petar Kresimir sin duždeve kćeri Hicele? 


Odvajkada se uzimalo, da je hrvatski kralj Stjepan II. (g. 
1030.—1058.) imao za ženu Hicelu, kćerku mletačkog dužda 
Petra II. Orseola; iz toga se braka rodio kralj Petar Kresimir IV. 
(o. 1058.—1074.), vjerojatno i sam rođen i odgojen u Mlecima. 

Tako se uzimalo na temelju jednoga pasusa kronike đakona 
Ivana. God. 1000. mletački dužd Petar II. Orseolo, pošto je 
uskratio Hrvatima uobičajeni danak, navalio je u pobjedonosnoj 
vojni na istočnu obalu Jadrana. Pratio ga je pri tome đakon 
Ivan, koji je zapisao glavne zgode ove vojne, koja je skršila 
prevlast Hrvatske na Jadranu. On je zabilježio značajnu epi- 
zodu, koja se odigrala u Trogiru. Brat hrvatskoga kralja sa na- 
dimkom »Surinja«, kojega je brat varkom bio već prije lišio kra- 
ljevske krune, dočekao je u Trogiru slavnoga dužda, poklonio 
mu se i u znak budućega prijateljstva i vjernosti, pored zakletve, 
dao i maloljetnog sina Stjepana za taoca. Kada je dječak od- 
rastao, oženio je duždevu kćerku Hicelu. Odvajkada se smatrao 
sin »Surinje« Stjepan, mladi talac na dvoru Orseola, za jedno 
isto lice s potonjim hrvatskim kraljem Stjepanom II. (o. 10350.— 
1058.), mada nigdje ne stoji zapisano, da je mladi talac iz kra- 
ljevske hrvatske loze uistinu s vremenom zasio na hrvatsko pri- 
jestolje. 

Jedini temelj za ovu identifikaciju bila je jednakost imena 
Stjepana: svakako slab temelj, jer je Stjepan običajno ime, a 
pogotovu je ono često u lozi hrvatskih vladara Trpimirovića. | 
Pitanje ćemo najprije riješiti utvrdimo li, tko je zapravo bio 


»Surinja«, otac taoca Stjepana. Mletački nam je kronist zabilježio 


< Đ s: 
nažalost samo nadimak »Surinja«. Za »Surinju« dolaze u obzir 
dva hrvatska vladara, braća Svetoslav (»Surinja«?) i Kresimir 

(»Surinja«?), ovaj posljednji otac kralja Stjepana, dotično djed 
Petra Kresimira IV. ' 

U hrvatskoj državi u normalnim je prilikama bilo pravilo 
nasljedstva vladarske vlasti po primogenituri vladarske loze, 
koje je pravilo u srednjem vijeku s vremenom prevladalo na či- 
tavom Zapadu i Evropi. Ali se kod Hrvata — kao i kod ostalih 
Slavena i kod Franaka merovinškoga i karolinškoga doba — 
s tim glavnim pravilom katkada sukobljavala praksa i princip 
skupne vlade braće ili podjele državnog teritorija između braće 
po očevoj smrti. Zbog toga je dolazilo do smutnja pri vladarevoj 
smrti. Zbog toga su također nekoji vladari određivali sebi na- 
sljednika još za života. Stjepan Držislav, otac braće Svetislava i 
Kresimira, odredio je, kako se po svemu čini, još za svoga ži- 
vota, da ga naslijedi samo stariji brat Svetoslav. U kninskom se 
muzeju čuvaju naime dvije ploče s natpisom: (SUATOS) CLU 
DUX HROATOR(UM) IN TE(M)PUS DIRZISCLU DUCE(M) 
MAGNUM(M). Krnje ime dux sa nastavkom na — slav(-clu) od- 
vajkada se čitalo i popunjalo: Svetoslavom; a naziv dux za Sve- 
toslava, u vrijeme dok je još vladao otac mu kralj Držislav, po- 
kazuje nam, da je Svetoslav još za očeva života bio određen za 
nasljednika prijestolja. Prema tome čini mi se odviše usiljeno 
uzimati kao prvo i vjerojatnije, da se mlađi brat (Kresimir) dao 
zavesti na presudan korak izdaje vlastite zemlje smatrajući se 
povrijeđen i prevaren tim, što je u zemlji, u kojoj je prosječna 
praksa bila ipak naslijeđe po primogenituri, pravilno zasio na pri- 
jestolje stariji brat, koji je uz to još za živa oca bio službeno odre- 
đen za nasljednika. Bliže nam je nagađati, da se držao povrijeđen 
u svom pravu i prevaren stariji i već prije za prestolonasljednika 
određeni brat (Svetoslav), kojega je sa prijestolja makao pokret, 
koji je imao korijen u tome, što je još jedamput prodro stariji 
princip skupne vlade braće; u istinu se iza Svetoslava spominju 
kao kraljevi braća Kresimir i Gojslav. 

Nego ima još nešto u prilog teze Svetoslava »Surinje«. U 
Trogiru se »Surinja« poklonio duždu kao raskralj pošto je već 
bio zbačen sa prijestolja. Đakon Ivan veli jasno, »qui condam 
regni amiserat diadema« (koji je već prije izgubio kraljevsku 

krunu); a sina mu Stjepana naziva »regis filius« (kraljev sin). A 
mi znamo po jednoj povelji iz god. 1067. nesumnjivi red, kojim 
su se mijenjali na hrvatskom prijestolju hrvatski vladari: oca 
Stjepana Držislava naslijedio je najprije Svetoslav pa onda 
Kresimir. Iz toga slijedi, da je zbačeni raskralj »Surinja«, koji se 
g. 1000. u Trogiru stavio duždu na raspolaganje, morao biti Sve- 
toslav, dok je u to vrijeme bio na hrvatskom prijestolju Kresimir 
(i Gojslav). 

Konačno još druge činjenice prave vjerojatnijom identifi- 
kaciju Svetoslava sa »Surinjom« nego identifikaciju Kresimira sa 
»Surinjom«. Pristaše teze Kresimira »Surinje« prisiljeni su uzeti, 
da je taj vladar protjerao brata i sam zasio na hrvatski prijesto 
pomoću mletačkog dužda još. za vrijeme Orseolove vojne ili ne- 
posredno iza nje. Kako to, da đakon Ivan, koji potanko opisuje 
ovu vojnu i vodi kroniku djelovanja i uspjeha svog gospodara 
Petra Orseola sve do g. 1008., nije ništa zabilježio o ovom doga- 
đaju, koji bi značio najveći uspjeh vojne? Kako to da je gotovo 
sve, što znamo o kralju Kresimiru, baš njegov napadaj g. 1018. 
na dalmatinske primorske gradove u nastojanju, da ih otme iz 
vlasti onih Orseola, kojima bi se zakletvom i sinom taocem bio 
obvezao na vjernost i službu; i to u vrijeme, u koje je njegov 
sin po svoj prilici bio još talac u Mlecima? Obrnuto, sve biva 
razumljivo u kralja Kresimira, brata Svetoslava »Surinje«, koji 
ovom kralju na zator šuruje u Mlecima. Kako vidimo, nemamo 
nedvojbenih podataka, da riješimo pitanje, tko je bio »Surinja«; 
ali više momenata je u prilog Svetoslava »Surinje«. 

Mi ne znamo, što je dalje bilo s njegovim sinom Stjepanom, 
taocem u Mlecima. Svakako, za hrvatskoga kralja 
Stjepana (o. 10350.—1058.), ocakralja PetraKresi- 
mira, Šišić jeunovije vrijeme dobrim razlo- 
zima dokazao, dajebiosin kralja Kresimira, 
aneSvetoslava: prematome, ako jeispravna 
teza Svetoslava »Surinje«, nije kralj Stje- 
pan isto lice s taocem u Mlecima: bila su u 
tom slučaju dva Stjepana, djeca braće Sveto- 
slava »Surinje«i Kresimira, koji su obojica 

nosiliimezajedničkogadjedaStjepana Drži- 
slava. 

Na svaki je način neispravno, ili bar preuranjeno, pozivati 
se na raskošni život na dvoru Orseola, »gdje se jelo zlatnim 
priborom i gdje se ponosna duždevica prala i kupala samo u 
jutarnjoj rosi« kao na činjenice, koje su već u mladosti otupile 
osjećaj za narodne potrebe i hrvatsku crkvu u kralja Stjepana II. 
i sina mu Petra Kresimira IV.!) 


Hrvatski kraljevi i crkveni reformni pokret 


Petar Kresimir nije silom ugušio pokret za posebnoga hr- 
vatskog biskupa, on nije zatvorio crkve glagoljaša i nije, po svoj 
prilici, bio sin duždeve kćeri. Ostaje samo istina, da je velikr 
crkveni reformni pokret onoga doba, koji je razdijelio crkvene 
i svjetovne krugove, narode i države Evrope u dva protivnička 
tabora, duboko zahvatio i u prilike i život naših strana. 

Nije kod nas bilo borbe između cara i protiv cara. Ali se 
ipak neredovnom nasljedstvu vladara u Hrvatskoj u drugoj po- 
lovici XI. vijeka odvajkada nazire naizmjenična prevlast u hr- 
vatskim stranama jedne stranke sklone crkvenoj reformi, u kojoj 
su bili dalmatinski gradovi, visoki kler i dvorsko visoko plemstvo, 
i jedne pučke, narodne protivustranke, protivne reformama, koja 
je okupljala mase puka i nižega klera. Prijatelji reforme i pri- 
stalice što užih veza Hrvatske s Rimom i Zapadom bili su Petar 
Kresimir, Zvonimir i, kako se obično uzima, Stjepan III., dok 
je narodna reakcija protiv njihove politike iznijela, prema obič- 
nom mišljenju, na prijestolje kralja Slavca i zadnjega kralja, 
Petra. 

Nema u nas ni borbe oko investiture. U Hrvatskoj nije naime 
bilo feudalnoga sistema i vladari nijesu davali biskupima dobra 
i prava kao državna beneficija. Ali su i u romanskim gradovima 
i na hrvatskom teritoriju, u crkvi i u privatnom životu klera, vla- 


1) Još prije i nezavisno od mene, a dijelom na temelju istih argu- 
menata, došao je Barada na ideju dvaju Stjepana, jednoga taoca i sina 
Svetoslava »Surinje«, a drugoga kralja i sina Kresimira, u članku, koji 
nije bio još objelodanjen a koji sam imao prigode čitati u rukopisu. 

dale prilike protivne ciljevima reforme. Zabrana braka bit će 
da se i kod nas provela uz bolne proteste i otpor pogođenih. 
S reformom u crkvi stavlja Barada u vezu dolazak preko reda na , 
biskupske stolice Splita i Trogira dvaju vrsnih i za reformu za- 
nesenih muževa, nadbiskupa splitskog Lovre Dalmatinca (1060. 
—1099.) i trogirskog biskupa bl. Ivana Ursinija (g. 1064.—1110.) 
kao što i pokret svećenika Ulfa oko g. 1063. Barada s pravom 
ističe, da je Tomino pričanje o Sedehu i Ulfu crpeno iz dvaju 
izvora i da ono sadrži, u jezgri, pomućenu i pomiješanu tradi- 
ciju dvaju različitih historičkih događaja: uzbune u hrvatskoj 
crkvi pseudobiskupa Sedeha početkom XI. vijeka i nekog pro- 
tivureformnog pokreta u dalmatinsko-hrvatskoj crkvi, kojemu ne 
znamo za točan cilj i opseg, potaknuta od Ulfa početkom vlade 
Petra Kresimira. Samo mi je čudo, da se uvijek Ulfo drži za Hr- 
vata imenom Vuk. Toma Arciđakon nema razloga, da bi hrvat- 
skom imenu Vuk dao oblik Ulfus (očito njemačko Wolf). Po- 
gotovu to nije ovdje tako, jer Toma na jednom mjestu izrijekom 
domeće »Ulfus cui agnomen Golfancus (to jest Wolfang) erat«; 
a k tome još izričito kaže, da je Ulfo bio stranac (advena), koji 
je upravo bio došao iz tuđine u hrvatske strane (vjerojatno iz 
sjeverozapadnog susjedstva Hrvatske t. j. teritorija njemačko- 
rimskog carstva, u kojem se onda bila borba između pape i 
protupape). 

Nas međutim više interesira utjecaj reformnog pokreta i 
borba reformi prijateljske i neprijateljske stranke u našim stra- 
nama na nutarnju i vanjsku politiku Hrvatske. Djelom protivu- 
reformne stranke u Hrvatskoj drži se obično postavljenje na 
prijestolje kralja Slavca g. 1074. i više ili manje prisilno smje- 
štenje u samostan sv. Stjepana »u bore« kod Splita zakonitoga 
nasljednika iz Trpimirove loze, pobožnog hercega Stjepana, po- 
tonjeg kralja Stjepana III. U vezi je s nastojanjem, da se Hrvat- 
ska osigura politici sklonoj papi i reformi, naprotiv poziv pape 
Grgura VII. god. 1075. danskom kralju Swein II. Estridsenu, 
da dA svojeg sina za prijestolje hrvatske zemlje, kojom su ovla- 
dali »prostački i kukavni heretici« (t. j. protivureformistički pri- 
stalice kralja Slavca); a tako i zarobljenje hrvatskoga kralja 

Slavca iste godine 1075. sa strane normanskog grofa Amika, pri- 
stalice pape Grgura VII. Nastojanje velikoga pobornika papin- 
skih ideja svjetskoga gospodstva, pape Grgura VII., okrunjeno 
je punim uspjehom Zvonimirovom krunidbenom prisegom god. 
1076., kojom je Hrvatska usvojila načela svjetskog poretka, za 
koja su se pape uporno borili protiv njemačko-rimskih careva. 
U savezu je s uskim vezama Hrvatske i papinske stolice u vri- 
jeme kralja Zvonimira i vjerojatna tragična smrt kralja Zvoni- 
mira na saboru kod Knina, na kojemu je kralj Zvonimir iznio 
pred narod želju papinu, da Hrvati pođu u vojnu da oslobode 
sveta mjesta. 


O svim se ovim događajima različito sudilo. Dogodilo se i 
s politikom hrvatskih kraljeva ono, što i s politikom njemačko- 
rimskih careva u srednjem vijeku. Baš se najjačim i slavom 
ovjenčanim njemačkim carevima prigovorilo, da su utaman tro- 
šili najbolje sile i energije svoga naroda za fantastični ideal svjet- 
ske rimske imperije i za vlast u Italiji, koju nikada sebi potpuno 
ne potčiniše zanemarujući pri tome bliže, čisto njemačke zadaće 
u domovini i na njezinim granicama. Slično je i politika Petra 
Kresimira i Zvonimira našla branilaca, koji su istakli, da je 
preko te politike Hrvatska ušla u tok i kolotečinu evropske poli- 
tičke historije i života; ali i onih, koji su spočitnuli hrvatskim 


kraljevima, da su odviše popuštali Latinima primorskih gradova _ 


i zalagali se za tuđe interese. 

U ovom je pitanju bilo i bit će uvijek različnih shvatanja. 
Ne smijemo samo gubiti s vida, da je rimska crkva u vrijeme 
Grgura VII. i njegovih neposrednih prethodnika, moralno pre- 
porođena i politički ojačana reformističkim pokretom, bila sila, 
koja je imponirala i kojoj su se priklanjali i moćniji vladari i 
veće zemlje od hrvatskih krajeva i Hrvatske. Da ne spomenem 
drugo, podsjetit ću na poznati pokajnički pohod cara Henrika IV. 
u Canossu. Mada je reformistički pokret tražio žrtvovanje poseb- 
nih interesa, i mada je on papama poslužio da utvrde političku 
premoć crkve nad svjetovnom vlašću, on je svakako nosio raz- 
ličnim zemljama moralnih i kulturnih pobuda (brojni samostani 
Benediktinaca u našim stranama i njihova umjetnost). 

Ne može se s druge strane nijekati, da političke prilike Hr- 
vatske u drugoj polovici XI. vijeka kraj svijetla ne pokazuju i 
sjena. Borbe, koje se u to doba javljaju u hrvatskim stranama i 
obično se dovode u svezu sa sukobom jedne reformske i jedne 
protivreformske stranke, potresle su doboko hrvatsku državu. Ali 
je sukob pap4 i cara bio bacio gotovo čitav svijet u borbu i pla- 
men; pa mi se čini pretjerano proglasiti politiku hrvatskih kra- 
ljeva prema reformnom pokretu, pogotovu sukob latinske, dal- 
matinske i narodne, hrvatske crkve kao glavni uzrok brze pro- 
pasti hrvatskoga kraljevstva. Ako uopće smijemo kod takva 
događaja, koji je redovno posljedica kompleksnih prilika i fak- 
tora, govoriti o jednom glavnom uzroku, ja bih takvim radije 
smatrao okolnost, da se Hrvatska našla na putu snažne i ekspan- 
zivne Madžarske, koja je nužno težila k jugu i moru a imala je 
u svojim kraljevima bliže rođake jednoga od zadnjih hrvatskih 
kraljeva i to u presudnom času, kad je Hrvatskoj ponestalo zako- 
nitoga nasljednika narodne dinastije. I odnos prema primorskim 
romanskim gradovima, mislim, da su hrvatski kraljevi konačno, 
mada uz određene žrtve i kompromise, riješili sebi u prilog: 
činjenica je svakako da su kraljevinom »Hrvatske i Dalmacije« 
Petra Kresimira bile postavljene trajne i uske političke veze tih 
gradova s njihovom hrvatskom okolinom, koje su kroz iduće 
vijekove dovele do potpunoga etničkog pohrvaćenja tih gradova. 

DR. MARIJAN STOJKOVIĆ, ZAGREB 


MIHOVIO PAVLINOVIĆ 
O STOGODIŠNJICI ROĐENJA 


Godine 1931. navršilo se sto godina što je ugledao svijetlo 
svijeta Mihovio Pavlinović, apostol hrvatske misli u Dalmaciji, 
tijesni prijatelj Strossmayerov, pobratim Botićev i Sundečićev, 
pjesnik »Ognjišara«, najplodniji pisac i najbolji govornik u Dal- 
maciji. I ovom se prigodom propustilo, da se temeljito istraži i 
svestrano ocijeni život i rad toga velikoga Hrvata, kojega bi pre- 
mnoge stranice mogle ukratko sačinjavati hrvatsko evanđelje za 
omladinu i cio narod. A ne bi bilo ni lako, dok nema više pret- 
hodnih i odjelitih radnja o narodnom preporodu i političkom 
životu u Dalmaciji, prikazati život i rad čovjeka, koji je za 30 
odlučnih političkih godina bio u Dalmaciji duša i srce hrvatskoga 
preporoda i herojske narodne borbe, a u toj je borbi on bio prvi 
umni i značajni borac i barjaktar. Nije lako još pisati o čovjeku, 
koji je kao najjači stup hrvatske obrane imao da odolijeva mno- 
gim narodnim i političkim, ličnim i staleškim protivnicima. Uz 
političku uplela se od g. 1867. neizbježno i kulturna borba, u kojoj 
su nikle teške opreke načelne naravi između Pavlinovića i drugih 
narodnih radnika. U kulturnoj borbi uzeo je Pavlinović za na- 
rodnjaka paradoksalan stav, ali opet za svećenika još razumljiv. 
Po uzoru Prometeja htio je biti ognjišar svojemu narodu, a 


onamo je bio proti modernoj nauci i filozofiji, proti Rćnanu i. 


Virchowu. Slobodnjak je bio i htio biti, a onamo je proti »slo- 
bodnjašima«, t. j. liberalcima; nacionalni borac i ustavnjak, ali i 
konservativac i legitimist; narodnjak, naš čovjek, ali i zastupnik 
prekogranične (Nijemci bi rekli ultramontane) kulturnovjerske 
politike; pučki prosvjetitelj, ali u neke opet i proti pučkim uči- 
teljima, koji se nijesu htjeli pokoriti njegovu diktatu; ne da je, 
. Bože sačuvaj, ljubio tmine neznanja i neukosti, nego se od škole 
bojao za čistoću, plemenitost i naravnost narodne duše; bojao 


30 


se, da se ne bi u školi narod pokvario od nove prosvjete, od 
novih kulturnih načela, koja su i učitelji neizbježno pronosili. 
Odatle kulturne nesuglasice i načelne borbe između Pavlinovića 
i drugova, rekoh načelne, jer se ni danas na pr. naprednjaku i 
čovjeku nezavisne nauke nije moguće složiti s Pavlinovićevim 
nazorom o svijetu i životu, koji je njemu bio diktiran ne samo 
smjerom njegove teološke obrazovanosti nego i staleškim dužno- 
stima, kojih se sveto držao. Radi toga koliko cijenjen i štovan 
od jednih, toliko napadan i nepriznat od drugih, ali ga je i 
u očima najogorčenijih kako političkih tako i kulturnih protiv- 
nika iznosio njegov čist i neokaljan lični i politički značaj, 
dosljednost, što mu se svakako mora priznati, i neustrašivost u 
ispovijedanju svojih političkih i kulturnih načela, neporočnost 
u privatnom, a nesebičnost u političkom životu. Kako će to biti 
teško i preteško mnogim i mnogima vjerovati dandanas, kad se 
trguje najsvetijim uvjerenjima i načelima, kad se nesamo za 
politiku nego i za rodoljublje traži najprije »uhljebljenje«, a 
zatim doživotno osiguranje sebe samoga, svoje obitelji, bližih 
i daljih rođaka! Pavlinović se svojim rijetkim vrlinama uza svu 
intransigentnost kulturnih načela ipak održao, dok je bio na 
životu, kao vođa političkoga i narodnoga života u Dalmaciji; 
treba dakle o njegovoj stogodišnjici bar donekle osvježiti uspo- 
menu na njega. Ovaj članak nije namišljen kao iscrpan i opsežan, 
nego ima biti samo prilog povijesti i ocjeni života i rada Pavli- 
novića. Treba još dočekati, da se tiska njegov obilni epistolarij, 
koji mu se nalazi u baštinika, Don Milana, Mije i Ivana u 
Podgori. 
Don Miho (po primorsku Don Mijo) Pavlinović rodio se 28. 
siječnja 1831. u Podgori, selu primorja makarskoga, od dosta 
imućne težačke obitelji. Od roda je već bilo svećenika. Njegov 
djed (očev stric) Don Ivan Pavlinović, arcižakan u Makarskoj, 
nešto svojom prištednjom, a nešto očevinom, osnovao je zakladu 
za uzgoj svećenika iz svojega roda. Sinovac Don Ivanov, Mate, 
imao je tri sina: Ivana, Miju i Šimuna. Mate, imajući gotovu 
zakladu, odredi sina Ivana u nauk, da bude pop, no budući da 
su onda škole bile talijanske, Ivan nije mogao uspijevati i otac 

ga zadrža kod kuće, a mjesto njega da Miju na nauk. Ali i Miji 
je kao seljačkom dječaku bila tvrda kost talijanski jezik, pa je 
prvih godina srednje škole slabo prolazio i često »nel banco 
degli asini« odsjedio. No njegova željezna volja za naukom, naj- 
prije u pučkoj školi u Makarskoj, a zatim u gimnaziji splitskoj, 
svladala je sve teškoće i u višim je razredima prolazio sa srednjim 
uspjehom. Što se Mijo u višim godinama nije odlikovao naukom, 
nije bilo do njegove sposobnosti ili nesposobnosti, već do muke, 
koja ga je neprestano tištala s druge strane. Upamtio je to i 
kao zreo mladić upoznao je tešku moru talijanskog jezika za se- 
ljačku mladež i u svom mladenačkom poletu tvrdo je začeo, da 
tu moru treba zgnjaviti.!) Otud eto njegovo potonje živo nas.o- 
janje, da se hrvatski jezik uvede u škole i javne urede, kojega 
blagodati današnji mlađi naraštaji uživaju. Ali ako je Mijo od 
toga vidio spas hrvatske misli u Dalmaciji, u isti se mah i po- 
brinuo i tko i kako da je provede. Tu tešku zadaću odredi sam 
sebi. Proučavajući različne govornike tuđih naroda vidio je, da 
bez vješta govora ne bi mogao uspjeti, pa se zato stao u tome 
marno pripravljati. Znanja je imao, a bogatstvo narodnog jezika 
obilato je prikupio neumorno sakupljajući za školskih praznika 
u narodu riječi, rečenice i poslovice, pa narodne pjesme; još 
mu se htio i gromovit glas, koji govorniku često donosi mnogo 
lijepih uspjeha. 

Još kao gimnazijalac u Splitu g. 1849. okupio je Pavlinović 
oko sebe družinu »Regimentu Ne boj se« s načelom »Bog i 
narod«, a u sjemeništu su se pisale »Djačke novine«. U zadarskoj 
bogosloviji silno djelovahu na bogoslovce slobodna Srbija i knji- 
ževna djela Vukova. »Po don Ivi Brčiću u Srbiju nas opremao 
glavom Vuk St. Karadžić svomu prijatelju, možnomu pri finan- 
cijah Jovanu Gavriloviću« — tako piše Pavlinović, te i on kao 
i neki mu drugovi, preplašeni god. 1852. Bachovim apsolu- 
tizmom, odluče kroz Bosnu u Srbiju. Botić je otišao, drugi ostali. 
Bogoslovlje je Pavlinović nastavio i dovršio u makarskoj franje- 


1) Umirat ću, al prokletstvo — Tuđeg slova odbijat ću — 
Umirat ću, al na pravdu živog Boga vapijat ću (Pjesme i besjede. 
Zadar, 1873. s. 185: Zavjet otuđenog rodoljuba). 

vačkoj teologiji. Zaređen je za svećenika, god. 1854. postaje 
župnikom = uvijek je bio glagoljaš!) — u Drašnicama tik do 
Podgore, ali za malo mjeseci (g. 1855) bude premješten u rodnu 
Podgoru, gdje je služio do 1870., da se zatim sasvim oda poli- 
tičkom i književnom radu. G. 1858. putovao je u Trst, Beč pa 
natrag u Italiju. Taj je svoj put i opisao (Različiti Spisi 
406—427). Za vrijeme apsolutizma nije mogao raditi, ali su ipak 
našli da ga za krimskog rata zabilježe kao panslavena. Iz toga 
doba ima i 8 lirskih rodoljubnih pjesama, ispjevanih do god 
1860., koje se kreću između hrvatstva i slovinstva, u želji da m 
zoru boljega dana za narod, da se zagrle braća majke jedne i 
trojedne, da Hrvat Hrvatom postane, da se držimo narodne riječi 
i običaja, kola i crven-kape. Ima samo jedna diskretna ljubavna 
pjesma, »Želja blaženstva«, ali i ta je pri kraju navrnuta »iz tje- 
lesne otruhline na miline, na visine višnjeg žara divotnoga« Tako 
je Pavlinović dočekao sasvim pripravan proglašenje ustava god 
1860. te je junački stupio na političku arenu s dvije glavne sodke 
programa: sjedinjenje Dalmacije s Hrvatskom i pohrvaćenje 
škola i ureda u Dalmaciji. Prvi je politički članak napisao u . 
grebačkom.»Pozoru« god. 1860. A kad se proglasio ustav, obletio 
je Pavlinović Dalmaciju od Neretve do zadarskih korita vršeći 
apostolat narodne misli. U prvim izborima pokrajinskim bude 
biran za narodnoga zastupnika u krajinama Neretva—Vrgorac 
— Makarsko primorje, koje je neprestano zastupao do smrti oim 
par mjeseci g. 1864., kad je bio u istražnom zatvoru. U zadarskom 
saboru, podupiran od dvanaest drugova narodnih zastupnika sj 
je progovorio hrvatskim jezikom. On je kao i Ljubiša uvijek — 
osim jednog jedinog puta g. 1867. — govorio u saboru hrvatski. 
God. 1864. zajedno s Jovanom Sundečićem, koji je radi »Kr- 
vave košulje«, koja vapi za osvetom — ato je u prenesenom 
smislu sav rod naš tužan, rascijepan i izranjen — izgubio službu 
otide na putovanje jedan svećenik zapadne, a drugi istočne alive, 
preko Trsta u Ljubljanu, Zagreb, Đakovo, gdje ostaše osam dana 


“) Kamogod je na iš io j 

m") E : a put išao, nosio je sa sob j i 

loši misal. On je priredio i tiskao »Sves 1 o je lje jeg 
ih župah.« Nazivao se i dičio, da je »hrvatski župnik« iL EE 

u gostima u biskupa Strossmayera, pa u Novi Sad, Beograd, gdje 
su obojica, u narodnoj nošnji, bili primljeni u svečanoj audijen- 
ciji kod kneza Mihajla. G. 1865. bude izabran Pavlinović u Đa- 
kovu za zastupnika u hrvatskom saboru u Zagrebu, gdje je god. 
1866. prvi iz Dalmacije — nakon vijekova u zajedničkom zboru 
— govorio znameniti govor o cjelokupnosti zemlje. Tada je (g. 
1867.) sa suputnikom zemljakom Vickom Milićem, koji je u Ba- 
novini ukratko stekao čast i blagostanje, proputovao Hrvatsku. 


God. 1868. govorio je u zadarskom saboru govor proti školskom 
zakonu, da se nadzor učionica oduzme crkvi, a preda samoj dr- 
žavi. To spominjem s toga, što je tada očito izbio kulturni sukob 
između Pavlinovića i drugova svjetovnjaka u narodnoj stranci, 
sukob, koji se više nije nikada izgladio ni zatomio, nego se sve 
više oštrio. Samo ugled i neosporno vodstvo Pavlinovićevo u na- 
rodnim poslovima održalo je narodnu stranku još na okupu. Tom 
zgodom — i jedinom u životu — za čas je mislio Pavlinović da 
osnuje katoličku (klerikalnu) stranku, ali je i poslije branio i 


isticao svoje katoličko i svećeničko uvjerenje, tako na pr. god. 


1869.—70., kada je nadugo pisao članke pod napisom »Viesti i 
d. 1874. vodio je dugu i 


mnenja pred vatikanski sabor«, a go 
oštru kulturnovjersku polemiku s V. Milićem i drugima. Kad je 


Strossmayer g. 1870. izrekao u koncilu vatikanskom čuvene go- 
vore protiv novih dogma te se, kako dugo već usmeno saznah, 
nosio mišlju, da se odbije od Rima i osnuje narodnu crkvu, kažu, 
da ga je jedini Pavlinović na koljenima klečeći i moleći i zakli- 
da ništa već ne poduzme. 

razdor u narodnoj stranci zbog ne- 
daje narodnog programa. U bečkom 
edlagala zakonska osnova o izrav- 
nim izborima »za nevolju« za carevinsko vijeće. Dotada su po- 
krajinski sabori iz svoje sredine, t. j. iz svoje saborske većine 
slali u Beč delegaciju, a to je odgovaralo više federalističnom sa- 


čelu i pogodovalo slavens 
A sad je centralistička beč 
za Beč. Petorica bečka, iza 
saboru, Antonictti, Budmani, Danilo, 


njući odvratio, 

Međutim je već pukao 
suglasica, ili hoće li se reći, iz 
se »Reichsratu« god. 1872. pr 


ka vlada tražila izravne narodne izbore 
slana od narodne većine u zadarskom 
Ljubiša i Đuro Vojnović, 

kim većinama u pokrajinskim saborima., 


m dpi: samoupravnim pogledima i koristima 
je, koje im obećavahu, i tako reći » j i 
: ,. za zdjelu leće« izdali 
m kapser i glasovali su za osnovu protiv ostalih Sean: 
ž nd . god. +. počeli izdavati glasilo »Zemljak« 
i a prozvala »zemljaci« i politi Plive. 
S a jaci« i politika »zemljaštvo«. 
2 zi no kaaa ba u narodnoj stranci. Budmani se bio dudkoka 
. ad A ong " u ode mjesto dođe narodnjak Fontana 
Bibe : i . odglasala se u Beču ista zak 
ali već ne »za nevolj Zn 
ju«, nego kao zakon red či nk 
ne inajevs./> go k: ovnog načina biranja 
' : jedica toga zakona o izravnim i i 
"as ki oga ze avnim izborima za Beč 
» da je Dalmacija u izravnim izbori 
] . ij ma g. 1873. 
. Beč : »autonomaša talijanaša«, 3 dek or: (aaa rom 
e rm i 1 »zemljaka« (Ljubišu). Strašan Sane pa 
u ke jede, koju je iznijela narodna stranka u A disa 
: a S iu nad »talijanašima« dobivši saborsku većinu! 
sm 'avlinović je bio bečki zastupnik od g. 1873. do g 1879. 
ide <. onaj ipak drage volje i požrtvovno umtiplb La: 
asa . Klaiću, koji nije izabran, jer su Srbi iz Kistanja i 
a , ne . se složiti s Klaićem, glasovali za talijanaš 
aa a »Nego o ovom ne može se govoriti, a da se s aii 
2 uma ne spomene ime Pavlinovića, koji se odriče zastupstva 
fa dr ustupi Klaiću. To je tako krasan prizor, pred kalia 
H KA a ta ne može a da ne ostane ganuto. Stranka koj 
og s" prvaka, mora zaista da je politički zrela, mora da 
Bra. nae vode, mora da je nadahnuta stegom PI oda 
: ći bog tvrda osvjedočenja«. (»Narodni list« a el 19. 
š s : : u jubilarnom broju »Nar. lista« g. 1912. s. 106.). 
ERE. mia < ća ie petak: imenovan za piiajetnika 
vnoga stola u Đakovu. U tom svojstvu, a i kao duhovni 
ima i prijatelj, dođe po Uskrsu 1874. u Đakovo k rak 
im ie # . u proljeće u Beču sastao, te ga je pratio na bisku će 
su udana af ai eka šaljući putopisne izvještaje iGbaE 
upije«, a iz Slavonije, s i 
ičKe ; s potporom biskupo- 
od nastavio je put preko Bosne u Dalmaciju Godine 1875. 
ju opet je pratio biskupa u pohodim 1 a 
5 et je a po Slavoniji. Zati 
je on sam išao iz Đakova do Broda, obašao gradišku Ne oi 

u Novu Gradišku, Novsku (tu u župnika Luke Ilića), Sisak pa 
na Primorje. Te je pute Pavlinović poslije opisao i tiskao u 
»Iskri« zadarskoj god. 1885.—1887. 

Godine 1885. bio je po drugi put biran za zastupnika u care- 
vinskom vijeću. O Svisvetim povrati se iz Beča u Podgoru, da 
zimuje u Primorju sveđer pitomu, a u siječnju 1886. g. vrati 
se u Beč. 

U Beču je g. 1886. počeo bolovati. Bolest je krenula na 
gore. Iz pisama se razabira, da ga je u politici mučilo pitanje 
»Landsturma«. : 

U Podgori je dalje bolovao i više nije ozdravio. Umro je 
u svojoj kući dne 18. svibnja 1887. 

Bio je krupan, visok, naborana čela, mrka pogleda, duga 
vrata osuta odugom, na dnu kovrčastom kosom, stupao je dugim 
odmjerenim korakom. Glas jak i zvučan. Ako za ikoga vrijedi 
ono načelo: čovjek i kraj njegov, to se najviše za njega može 
reći: kao da si ga u cjelini odvalio od gore biokovske, kao da je 

. hrast, koji je nikao iz krša primorskoga. Takav je bio u svemu: 
u pojavi, glasu, držanju, u govoru i pismu. Tvrd i opor značaj, 
s kojim su drugovi i mlađi imali doduše što gristi i gutati, ali 
se nametnuo ugledom, značajem, radom i zdravim naravnim 
razumom. 

Prije proglašenja ustava g. 1860. spjevao je Pavlinović 8 
lirskih pjesmica, od kojih je samo jedna ljubavna, »Iskre«. Bio 
je odviše aktivan i borben, da bi se i dalje mogao odati subjektiv- 
noj, nježnoj, dokonoj lirskoj poeziji. Sav je njegov potonji rad 
bio u najtješnjoj vezi s narodnim, političkim i kulturnim, bor- 
bama. Za njega je literatura bila sredstvo borbe: jezik i pero 
bili su mu sablja i buzdovan. Rođen i izvježban govo rnik, 
oblijetao je po čitavoj srednjoj i sjevernoj Dalmaciji, da svojim 
govorom otvori i proslavi osnutak narodnih čitaonica ili koji 
historijski god: Sv. Ćirila i Metoda (g. 1863. u Splitu), Nikole 
Šubić-Zrinskoga (1866. u Zadru), sv. Franje (u Sinju), osnutak 
svetišta u Visovcu, pa u Makarskoj, Metkoviću, Imotskom, Jelsiidr. 

Već je god. 1859. počeo pisati članke i rasprave u novinama: 
»Pozoru«, »Narodnom Listu« i dr. Prvu je zbirku novinskih čla- 


36 


naka turio u svijet s napisom »Različiti Spisi« god. 1859. 
—1874. (U Zadru, 1875. s. 9—672) sa Strossmayerovim mottoin 
»Sve za vjeru i domovinu« a s posvetom »Dalmatinskoj omladini 
ove crte na dušu«. U njoj se nalaze osim novinskih članaka povi- 
jesni eseji, književni članci i prosude, besjede, poslanice i pole- 
mike. G. 1876. izda u Zadru »Pučke spise« (1—533 str.), a 
u njima: »Starostavne knjige«, t. j. popularno-povijesne rasprave 
o krajinama i porodicama, i pučki »Razgovori«. U stihu narodne 
pjesme opjevao je »Izbore u Dalmaciji god. 1873.« Dok ove 
knjige imaju kulturno-književnu vrijednost, u pravu literaturu 
pripadaju njegove »Pjesme i besjede«. God. 1860.—72. 
(U Zadru, 1873.) posvećene Strossmayeru, koji pod zastavu «Sve 
za vjeru i domovinu« slovom, tvorom i prilogom hrvatski narod 
okuplja. : 

Najbolje mu je djelo u toj zbirci pjesma »Ognjišar«, po 
kojoj je i poznat kao Botić po »Biednoj Mari«, M. Pucić po »Cvi- 
jeti«, Kazali po »Zlatki«, Sundečić po »Krvavoj košulji«. Pjesma 
je spjevana za narodne borbe g. 1864., tiskana u Zadru 1865. 
s posvetom: »Narodnom umlju (inteligenciji) pripjevano«. 
Pjesma je na neki način lični dokumenat, pjesnik hoće da pri- 
kaže, kako se i zašto u pjesniku začela i razvila misao o njegvvu 
rodoljubnom, narodnom i prosvjetnom poslanstvu. Ognjišar — 
Prometej — to je on sam slovinski pjesnik na Balkanu (Šari-pla- 
nini), koji je nastupio na vilinsko kolo, pa hoće da bude svojemu 
narodu Prometej, narodni apostol. Pod »Ognjišarom« ne oličava 
Pavlinović narodnu borbu g. 1864. (kako tvrdi Glasnik Matice 
dalm. II. 170.), nego sebe sama vilenika, pobratima vila, pjes- 
nika naroda svoga, diva narodne borbe. ' 


Pjesnik u duhu prolazi tri razdoblja, tri kulture: helensku, 
rimsku i kršćansku, napokon se odmara na Balkanu i gleda bal- 
kanske narode mučene od krvničke osmanske ruke. Zaspa malo i 
usni, da je na Crnom moru na argonautskoj lađi, koja ide po 
zlatno runo, a na pramcu guslar pjeva ljubavne vilen-pjesme, 
da su izašle na kola djevojke Nerejke. U 6 stihova majstorski 
mu je a čisti opis ženske ljepote: 

Hitro kosam' lice osjenule, 
Susretale, obletile lađu, 
Zaoblile iz ramena ruke, 
Pomolila do pasa ljepota, 
Bilaksa se more od milinja: 
Kupaju se, igraju se, Leljo! 

Kada su došli do Kavkaza, zapjeva guslar pjesmu o mitu 
Prometeja, veljeg Ognjišara, zemaljskog diva. Pjesnik se prenuo, 
a pred njim se utvorile dvije vile: Jelenkinja i Slovinkinja, 
koja ga potiče, da sa Balkana gleda na svoj narod od Crnog 
do Jadranskoga mora, da pozna braću, propovijeda bratsku 
slogu, da radi za slobodu i prosvjetu i kupi narodno blago — u 
pjesmi tako razvijajući program narodnoga rada. Spominje mu 
i patnje i progone. Pjesnik se posestrimi s vilom Slovinkom i 
obreče joj raditi za istinu, ljepotu i pravdu roda svoga. Pjesma 
dakle prema koncu poučno-rodoljubna, u jeziku čisto narodnom, 
jezgrovitom i snažnom. Prometejski je motiv prikazan po Eshi- 
lovoj tragediji, a po modernom naučnom razjašnjenju Alberta 
Reville-a, koje je Pavlinović u Primjedbama iznio. Zanimljivo 
je, kako je pohrvatio kulturne riječi: tišme (kaos), sopac (vul- 
kan), tankoumnik (ideolog), utjelova (inkarnacija) uljudnost 
(civilizacija), žirnjak (realist) ili žirovnjak, uzduhovniti, umišljaj, 
uzor i t. d. Nego rimskim i grčkim bogovima nadio je — što već 
nije našao u Kollara (kao Gladoljet) — hrvatska imena: Glado- 
ljet (Saturn), Perun (Zeus), Znavorka (Palada Atena), Šepo Na- 
kovnik (Hefaist, Vulkan), Dobropan, Dobran (Hermes, Merkur), 
vile (muse), Miljenke (Gracije), Hrelja (Herkul, Heraklo), Ognji- 
šar_ (Prometej), Nahlepnik (Epimetej), Leljo (Eros, Amor). 
Takav je eto bio uopće i usve purist. A za mišljenje Pavlino- 
. vićevo o civilizaciji navodim ovdje, što će i poslije dosljedno 
vrijediti za Pavlinovića: 

»Civilizacija jest istovetna krasnoimena Pandora, 
sjajka, veselka, vijoglavka, koja rastapa srce u prsima; 
ali koliko čemer& za sobom ostavlja, koliko li jala 
izasiplje ta smamljivi kip sliepljen od gnjile!« 

Kad \je Stjepan Buzolić u »Narodnom koledaru« Matice 
. Dalmatinske g. 1866. objelodanio pjesmu »Moja ćud«, odazvao 
mu se Pavlinović dvjema odužim pjesmama Kotar iižupni- 
kovanje. (U Zadru, 1867.) S posvetom: Preuzv. J.J. Str. Hr- 
vatskom Biskupu hrvatski župnik P. P. To su dvije pjesme des- 
kriptivno-didaktične s pjesničkim pregledom hrvatske povijesti 
(hrv. kraljevi, Ugri, Tatari, Mleci, Turci, Uskoci) i s pjesničkom 
uputom župniku, kako da se vlada s obzirom na narodne običaje 
i poroke (hajduci, svati, Gospa ninska, crkveni ophodi, dodole 
it. d.). Osim »putnih spomenaka« (1864, 1872.) u stihovima treba 
istaknuti njegove klasične poslanice, od kojih mu je svaka pro- 
gram i ispovijed: Hrvats ki prognanik nauč. (dr.) Gjuri 
Puliću; Vilina poruka Jovanu Sundečiću; J esa kapetanu 
N. Dubokoviću; Vjera Vicku Didoliću; Rat francusko- 
pruski pobratimu Kosti Vojnoviću; Italija Ivanu Nikoliću 
hrvatskih pjesama pjesniku-prevoditelju talijanskomu. Sve se te 
pjesme odlikuju divnim jedrim narodnim jezikom, umnim reflek- 
sijama i rodoljubnim čuvstvom. Kaže se, da se u poeziji povodio 
za talijanskim pjesnikom Giacomom Leopardijem, da, mislim 
samo u rodoljubnim refleksijama o nesretnoj domovini svojoj, 
u tihoj sjeti i u odbijanju, osuđivanju sjajne no lažne i štetne 
kulture — tu je on uvjeren katolik i svećenik —, ali nikad ne 
u pesimizmu i očaju, što je glavna nota u Leopardija. 

Od svojih uzornih besjeda tiskao ih je u spomenutoj zbirci 
sedam: Sv. Jerolim i sv. Ćiril, Ban Zrinović, O hrvatskom pravu, 
O nezakonitu izboru zastupnika itd. Poslije, g. 1885., štampao 
je govor »Na 200-godišnjici oslobođenja Slavo- 
nije«, izrečen u crkvi đakovačkoj. 

Pavlinović se odlikovao i u dijalozima. Taj je književni 
oblik izabrao i rado upotrebljavao pišući za puk. Kao grčki mu- 
drac Sokrat svojom dijaloškom vještinom i Pavlinović je puku 
razvijao pojmove, izvodio sudove, drobio nauku, i stvarao uvje- 
renja o najpotrebnijim narodnim i političkim poslima: o narodu 
i narodnosti kao daru Božjem, o samostalnosti, združenju s Hr- 
vatskom, o ustavu, o izborima, o hrvatstvu, jugoslavenstvu i sla- 

venstvu. Da prizori budu što sličniji istini i razgovori vjerniji, 
vješto je znao pisati ne samo u svojem primorskom, nego i u 
splitskom, dubrovačkom i bokeljskom narječju. »Hrvatski 
razgovori« izašli su g. 1877. u Zadru u 4. izdanju. 

Nitko nije tako umno i jezgrovito pisao o mijenama hrvatske 
politike godine 1859.—1872.—1884., o hrvatskim strankama, sti- 
lom i pogledom jednoga Salustija ili Tacita, kao Pavlinović u 
knjižici: »Hrvatski razmišljaji« (Zadar 1884., str. 39). 
Posveta: »Hrvatskoj mladosti na dušu« — vidi se da je mislio 
najozbiljnije pišući pod mottom narodne poslovice: Dobra je 
smišljena; bolja razmišljena. Tu su Pavlinovićeve originalne 
karakteristike političkih ličnosti stranaka: »Biskup Strossmayer, 
baron Rauch, Ivan Mažuranić i dr. Ante Starčević, bih rekao, 
da u neku ruku označuju umišljenstvo (idealizam), tvarstvo (ma- 
terijalizam), razborstvo (prakticizam) te naučanstvo (doktrina- 
rizam) u životu Hrvatske drugom polovicom XIX vijeka.« Na 
temelju toga razvio je članke: Plima umišljenstva (Strossmayer, 
g. 1859.—67.), Oseka tvarstva (materializam — Rauch 1868. do 
1872.), Tišina razborstva (prakticizam — Mažuranić, 1870. do 
1880.), Šćiga plićavi (Ciganije Pejačević—Khuenove g. 1880. do 
1884.), Zasukanost naučanstva (Starčević), Hupatanja sljedbe 
(Starčevićanstvo). Uopće stoji na strani Strossmayerovoj, a pro- 
tiv Starčevića. Tim se vrlo zamjerio mladim pravašima, koji su 
njegovu knjižicu nazivali pamfletom, a nijesu mu ni dužni 
ostali, jer mu skupno više njih odgovoriše knjižicom »Ra z- 
mišljajiiistina« (izašla je anonimno). 

Tadašnjoj se omladini već neodoljivom silom nametnuo 
Starčevićev stoicizam i anahoretski način življenja. 

Iz tadašnjeg je romantičnog rodoljubnog zanosa i Pavlino- 
vić mnogo putovao, da upozna narod i ljepote domovine, da na 
izvoru uči narodni život i upozna mu prirodnu izvornost. Kao 
romantik je tražio priprost čist nepokvaren narod, ćuti (čuvstva) 
čisto narodne, otajni, skrovni život duše, osobito kod žena. Je li 
mu trebalo i u najveću pustoš bosansku, »tko radosniji od mene? 
Pustoš i narodna čista riječ: eto meni pira!« Putovao je i osta rig 
nam putopise, putne spomenke i u prozi i u stihovima, štampavši 

ih neke \u novinama. Za života je pripravljao da nadopuni 
članke u novinama i sam izda, ali ga smrt u tom spriječi. Tek 
nakon smrti izda mu uprava i tiskarna »Narodnoga Lista« u Za- 
dru g. 1888. knjigu »P ut e« (godine 1867.—75.), namjenjujući 
čist prihod za spomenik njegov. Ti su »Puti« znameniti ne samo 
radi čista jezika i obilja narodnih riječi, radi opisa narodnih 
običaja i života i s primjerima pjesama i rečenica, nego i radi 
rodoljubnih promatranja i prosvjetnih opažanja iz prošlosti i 
sadašnjosti. Dvorovi i imanja hrvatskih velikaša, na pr. dvorac 
trakošćanskih knezova, izazivlju mu rodoljubne spomene iz po- 
vijesti, svjedoče mu ime i snagu hrvatsku, bude mu ponos hrvat- 
ski. Narodni poroci i mane stužuju ga s narodnog propadanja; 
od tuđina prekupljena imanja pobuđuju mu tužne razmišljaje 
zbog narodnog nemara i gubitka, i tako je u tom smjeru sve 
puno bilježaka, opomena, savjeta u pogledu narodnoga zdravlja 
i gospodarstva, svijesti i ponosa. Kad putuje, uvijek i svagdje 
misli i radi o narodnosti i slobodi narodnoj, »svagdje vijući za- 
stavu hrvatske slobode.« Putujući Gornjom Hrvatskom (provin- 
cijalnom), kako je zove na razliku prema drugim hrvatskim kra- 
jevima, ističe njene ljepote, a pri ljepotama naše domovine on 
je kao ludo dijete pri jabukama, izdiže ih nad ljepote tuđih, tali- 
janskih, krajeva; on rado i namjerno ističe razlike izmed zemlje 
Gornje Hrvatske (osobito hrvatskog Zagorja) i Dalmacije, svoje 


postojbine: hrvatsko mu je Zagorje perivoj zemaljski, sve cvate, 


Plodi, sve bogato, a Dalmacija krš, goli kamen, puk neuk, sve 
zapušteno. »Pa će ti se reći, dalmatinska sirotinje, da se čuvaš 
gladnih Hrvata!« — On upoređuje zagrebački trg s onim blagom 
i obiljem svega, teško da bi vjerovao, tko nije bio van Dalmacije, 
a trg zadarski siromašan, S jedne strane hrvatska napredna ima- 
nja, s druge uboštvo u Dalmaciji, pa porugljivo spominje tali- 
jansku »signoriju« i ovu »hrvatsku bogčiju«, kako su talijanaši 
neprijatelji govorili narodu o prekovelebitskim Hrvatima, samo 
da ga odbiju od težnje za sjedinjenjem — prosuđujući, istinski 
ili zlonamjerno Hrvatsku po golim dalmatinskim planinama, po 
dalmat. Zagorcu i Zagorju (morlacchia, s. 12.). Zato Pavlinović 
opominje svoje zemljake, ako se hoće svijetom prošetati, neka 

prođu Hrvatskom, da se uvjere, kako je to zlokobni Velebit, 
koji rastavlja braću, a ono iza njega najbolje ogledalo dalma- 
tinskoj sirotinji. Tako je eto Pavlinović radio za sjedinjenje! U 
Hrvatskoj nalazi svoj gospodarski uzor, narodnoga gospodara; 
za njega nije gospodin, koji ide u gospodske službe, čovjek, koji 
je bez svoga kruha i vina, bez svojih imanja, ili onaj koji živi od 
aršina (trgovac), pera (pisar) ili od zanata, nego kojemu su go- 
spodstvo vinogradi, oranice, livade, sjenokoše, šume, stojne go- 
spodske kuće i vlasteoski dvorovi. On se češće tuži, jer Hrvati 
najvole ići u gospodske službe, ostavljajući zemlju i svoja ognji- 
šta, koja im onda nadošli stranci otimlju i pritiskaju; tako se 
lomi snaga hrvatskoga naroda. Banovina mu je izgled uredbe 
i blagostanja, gospodarstva i napretka, gospodstva i plemstva. 


U 1. dijelu »Puta« (Hrvatska) opisuje put po hrv. Zagorju 
polazeći iz Zagreba, gdje je upravo bio za sabora 1867. god. kao 
zastupnik, »Kad Hrvat pogleda na sabor, srce mu se širi. Tu 
sjede zastupnici kraljujućeg naroda! Hrvatska i krnjena je i tla- 
čena, ali svojih prava nije se odrekla, pa i ne će! Tužni narode, 
koliko si trpio, ali opet, ti nisi propao!« Te mu se misli nameću 
u hrvatskoj sabornici. Bio je i nazočan kod zadušnica za pok. 
Jelačića bana. Iz Zagreba je obašao Vinicu, Stubicu, Mariju 
Bistricu, Sutinsko, Lepoglavu, Trakošćan, Klenovnik, Varaždin i 
Međumurje. Ne može se dosta nahvaliti gostoljublja hrvatskoga 
puka, običaja napijanja, neizostavne domaćinove »dobrodošlice« 
kod svakoga hrvatskog stola. 

Slavoniju nam opisa u dopisima, šiljanim »Glasniku đako- 
vačke biskupije«, prošavši je zajedno s biskupom Strossmayerom 
za biskupskog pohoda od župe do župe; tako je i svjedok i izvje- 
stitelj narodnoga slavlja u počast biskupa i od strane pravoslav- 
nih i muslimana na granici hrvatskoj. On je putovao s biskupom 
i kao duhovni pomagač biskupov i propovjednik. Svagdje očituje 
Pavlinović svoj romantični interes za narod: raspituje Slavonce 
i krajišnike o njihovu žitku, pita za narodne pjesme, sabirući iz 
usta djevojačkih pjesmice, gatke i pripovijesti, kako su mu ih 
kazivale ili pjevale snaše i inoče, upoznaje tamošnje zabave, obi- 
čaje i nazore, skuplja riječi za pokućtvo, rukotvorine i t. d. U 

mjestima, gdje Hrvati živu pomiješani sa Srbima, Madžarima i 
Nijemcima, koji su posljednji mnogo kvara nanijeli, ima zgodnih 
opažanja i uputa, koje osobito preporučuje župnicima kao na- 
rodnim učiteljima i čuvarima a i pučkim učiteljima: neka Hr- 
vati budu kao Madžari odlučni, kao Nijemci radini! Prema svo- 
jem vjerskom uvjerenju proniknut hrvatskim rodoljubljem češće 
ističe upravo u Slavoniji i Srijemu veliko prosvjetno pozvanje i 
zadaću Hrvata prema istoku, kao naroda svijesna i samostalna, 
velikim darovima od Boga nadarena. »Božje milosrđe očevidao 
bdi nad ovim našim narodom, da kroza nj svoje promisalne ci- 
ljeve postigne« (str. 33., ispor. još str. 39—40, 60, 67). Takve je 
inisli gajio Pavlinović zajedno s Kostom Vojnovićem, koji je 
imenovan sveučilišnim rektorom god. 1877. izrekao rektorov go- 
vor, »koji je smjerao na ustuk materijalistične pogubne struje 
i na pozvanje Hrvatske, da vrši svoju misiju na jugoistoku 
Evrope na podlozi zapadne kršćanske civilizacije.« 


Na putu se Pavlinović mnogo zanimao za zadruge, pohađao 
ih i upoznavao na svoje oči. Na mnogo mjesta imao je da se 
osvrće na narodne mane, osobito nastale od vojničke granice, 
krčme i noćno kalašenje, rasipnost i lijenost kod muških, klata- 
renje po krčmama, nesklonost vjenčanju, nerađanje djece i drugo 
kod žena, što sve vodi narod u nazadak. U tom je smjeru i sam 
biskup često u pozdravima i propovijedima upućivao na narodne 
vrline, na rad i mar, na jedinstvo, ljubav i slogu stranaca s do- 
maćim, na čuvanje čistoće i djevičanstva kod ženskih i t. d. 

U 2. dijelu opisuje put po Bosni (1874.—75.), ali taj osta na 
žalost nedovršen. Otprije već uvijek, a osobito otkad se s Lukom 
Botićem početkom g. 1850. (ili oko 1850.) zavjetovao da će otići 
u Bosnu, da upozna narod, da nauči štogod jezika, mislio je na 
Bosnu. Sastavši se u proljeće god. 1874. u Beču sa Strossmave- 
rom, spomenu mu svoju osnovu, i kad se radilo još samo o bra- 
šenici (putnim troškovima), priskrbi mu je gotovu biskup s na- 
dom, da će Pavlinović i za njegov hrvatski muzej što sabrati. U 
ono doba prije zapreme Bosne nije bilo lako putovati Bosnom, 
pa ni Pavlinoviću, i ako je bio opskrbljen putnicom i ispravama 
zastupnika na carevinskom vijeću u Beču; zato pustivši bradu i 

brkove, pod fesom i pod turskim pusatom, a s glavom u torbi, 
bez ikakve štampane knjige (na koje bijaše hajka na area i 
u Bosni), samo dobro sakrivši hrvatski misal, kao deo i 
lisnicu, prijeđe Savu i dođe u Banjaluku. Može se zamisli a . 
kvu je Bosnu našao: »Jadni zarobljenici. Svak u svakoga še a, 
ali nitko nikomu se ne javlja, niti koga pozdravlja. Ta muklost 
te prati kroz cijelu Bosnu, jer se ne zna, kad će balija iza sre 
(87). Viđao je svagdje krvavu krajinu. On je svagdje putem i: 
šao i pisao narodne pjesme i svakojake riječi, mukte jei I 
čaje (turski sprovod, dožetveni vijenac, svadbene običaje i : 2 
otmicu djevojaka, pogađanja i kupovanje zaručnice AJ 
gotove novce, kako se još povlači po Bosni isto kao ko e sao 
u Arabiji i kako su s Turcima arapski običaji ušli u soi 
narod). Iz Banjaluke je išao u Mariju Zvijezdu, da po o e il 
piste, pa u Ivanjsku, Petričevac, kroz Barakovac goru i Osič 
goru u bosanski Kotor i dalje kući iz Bosne. doč: . 
Pripovijedaju stariji u Podgori, da im je oiake oo kazi- 
vao, kako su ga po Bosni gledali Turci krivim jaka: i ga e 
mogli prepoznati, tko je i što je, jer je hodao u zd a ji 
i s brcima, koje je pustio da rastu živući tri mjeseca Z tross 
mayera, u čakširama, sa silavom i u njemu malim puši I 
volverima). On je po onim stranama razgledao gi i i pol K: im 
nagovarao fratre da sazivlju narod i ispituju o k _ i , e 
dama, a on bi u drugoj sobi slušao i bilježio, pa tko zna, ga 
onda te planove predao i vladi. Pripovijedao je — kažu — i to, 
kako je jednom putujući na konju susreo nekoga bega i : njam 
se zavrzao u razgovor na dugo i široko, a beg će mu je . 
»Čuli smo, da je ovamo neki Pavlinović, pa majku mu .. * 
ne će odnijeti žive glave, ako ga se dočepamo«, 1 u zna . srdžbe 
trže nož iza pripašnjače. Don Mijo onda također trže nož sondi 
reći: »Ni ja mu ovim ne bih oprostio!« Na moju pisa . 
Mijo ovom begu pismo: taj i taj dan, na alan TOZ kid sy 
mjesto, grozio si se Pavlinoviću, a on je bio s tobom 1 po 
lja te. a. 1 09 
Pavlinović je vrlo zaslužan kao sabirač narodnih o, 
riječi i izraza. Tko se hoće o tom uvjeriti, neka samo prode, što 


4. 


je on sve skupio i upleo u članke »K rk a« u »Pučkim spisima« 
(str. 252.—283.). Za »Maticu dalmatinsku« priredio je II. izda- 
nje »Narodne pjesmarice« (Zadar, 1879.) poprativši izdanje 
kratkim uvodom i mnogim bilješkama (izdanje VII. u Zagrebu 
1912.). I sam ih je mnogo sabirao i objelodanjivao u »Koleda- 
rima Mat. dalm.«, a veliku je zbirku predao Matici Hrvatskoj. 
Sakupio je i obilje riječi narodnih, kojima se već poslužio o. 
Dragutin Parčić u svojem rječniku hrvatsko-talijanskom, koji u 
predgovoru k II. izdanju god. 1874. kaže: »Znameniti broj od 
Više tisuća riječi, što mi je ustupio preč. kanonik M. Pavlinović 
iz vlastite svoje zbirke, sve većinom prostopučkoga izvora, a do- 
sele još ne objelodanjenih, koje će se naći pismenom P. u dotič- 
nih mjestih pobilježene«. Drugu je zbirku predao Jugoslavenskoj 
akademiji. Pavlinović je najbolji poznavalac narodnog jezika i 
izraza. Da se o tom svatko uvjeri, dosta je uzeti u ruke i čitati 
njegovu knjigu: RadišuBog pomaže (»Self-help« od Smi- 
lesa, što je on preradio i izdao troškom Matice dalmatinske 
u Zadru g. 1871.), knjigu, koja se svakom učeniku i mladiću naj- 
toplije preporučuje, jer kako je napisana, iskićena hrvatskim na- 
rodnim poslovicama i primjerima iz naše povijesti, nitko ne bi 
ža nju rekao da prevedena. Stilist, kakva pored Ante Starčevića 


“(s kojim je bio u protivštini — ali les extr€mes se touchent — 


što najviše vrijedi za njih dvojicu) ne ćeš naći premca u hrvat- 
skoj književnosti. Bijaše i jezični čistunac, ne gledajući samo 
na čist duh jezika nego i na čiste riječi, koje je valjda on prvi 
izmislio i počeo upotrebljavati i malo tko ili nitko više iza njega, 
na pr. pjeviigra (opera), groznokaz (tragedija), mudrozborište 
(akademija), umišljaj (apstrakcija) i t. d. Po svem tome i tim 
još što je pisao rasprave o jeziku i književnosti (Piši kako 
pukgovori, Mislioprevodima, Književne pro- 
sude, Dvije književnosti u jednom jeziku), 


može se s pravom reći, da Pavlinović zaslužuje naziv hrvatskog 
Vuka. 

U PREDVEČERJE 


S neba mlazovi modri ko svijetli potoci lopte, 
smreka se cijedi, dječaci jabuke tresu. 


Stari crkveni toranj ko svjetionik stoji Jabuke skaču po travi ko crvene lopte 

iznad krajine modre i zavjesa daljine. = i mirisi se toče po mirisnom mesu. 

Talas za talasom zemlje u predvečerje gine, Mlinovi na vjetru, daleki lavež pasa, 

vijugaju se ceste, njive, serpentine, a ovdje na tornju tišina. Iz tamnog poluglasa 
lepršaju na vjetru nad tratinama staze crvotočna se pjesma u tramovima glasa | 

i ploče žita po livadama plaze, đa i cvrkut se rastače lakokrile laste. 

a vjetar pod bakrenom kupolom bruji Modrina zvoni nad tornjem i kao glazba raste. 


i dira vjetrokaze. . ; 
: Na vjetru titra breza, 


topola šumi, jablan miče grane. 

Lipin med se cijedi na nagnjile rane 

sa mirisom loze, bagrena i sljeza 

Na tratini u sjeni zelenkastog veza 

listovi se miču, svjetlost meka teče, 

nad starim tornjem cvate toplo, ljetno veče. 


Zemlja pod nogom starog crkvenog tornja leži i diše. | 
Sa kvrgavim rilom drvo svako siše 

mudrosti više 

od blijedih uznemirenih lica, 

što sanjaju o letu svetih biblijskih ptica. . 

Vjetar na rijekama svira ko na harfama bez žica 


i daje sebe svima ' Daljine se gledaju s tornja ko razlistano vrijeme. 
i golubima i kolutima dima, . Jablanovi šume ko stihovi poeme, 
o, povrh blata i voda, gnjilih, nesnosnih klima, s visine tornja sve su stvari tajanstvene i nijeme. 
vjetar znakove daje da ga na nebu ima; Sve stvari pod tornjem savladane leže 
da vjetrokaz je, zanos, proljeće i plima, i zemlja leti ko oblak iznad tjelesne teže: 
što nosi jedra, lađe, splavi, bijele brodove krunidbena lopta Tvojoj Premudroj Ruci 
i ko zrakoplove, pljesnive crkvene svodove. Nebeski Kneže! 
Pogled se ko riba nad oblacima baca 
Tiho se ljeska sjaj razlivenih voda. iznad pijuka pačjeg, gusaka, i raca, 
vjetar svira na struni gromovoda. . iznad krovova starih, gdje prede topla maca, 
Sunce se sigra s pramenom krošnje: kao igla sine pogled daleko s tornja nad hridine plovi. 
izhad krajine modre i zavjesa daljine; ' Planine, krošnje, mirisni talasi šuma, 
talas za talasom zemlje u modrini gine, sve to tone u krugu plovećeg Uma 
a sve su stvari plave od plave modrine. i neznatne ljudske kretnje 
Promiču slike: sumraci, vedrine, i taljiga škripa povrh mračnoga druma. 


otiše vrijeme u proticanju stvari. 

Nad horizontom kao svjetionik stari 
jabuka crkvenog tornja zablista i sine, 
ko blistavi odsjaj nad daljinom pline. 


Pod tornjem je starinsko groblje: razgovor lubanja. 
Plač žalosne vrbe nad mrtvim konjanikom, 

koji je umro, na usni sa svoje drage likom, 

u grmljavini bitke, galopa i posmrtnih bubanja. 

Pod tornjem gnjije gnjili šapat starih vrtova, 
gdje venu djevojke u pratnji lijenih hrtova: 
šapat jesenje suhe sagnjile krošnje 

i čekanja noćna i djevojačke prošnje. 


Pod tornjem cvate kult srnine kretnje, 
niz drvorede tužne, bežizgledne šetnje. 
Tu zvon odbija sate, sjaji luna, 

a život gnjije ko spomenar od baršuna, 
ko slaboumno dječje sricanje, 

ko slatkobolno stvari ticanje, 

i ranjavo i pjano klicanje, 

i lutanje i vječno skitanje, 

pred tkaninama tmine tužno pitanje, 

i vječno samo prazno lutanje 

u zavjesi zvjezdane putanje. 


Pod tornjem cvrče pjesme cvrčaka, 
jesenje cvatu boje, dah toplog ženskog krila, 
Pijanog slijepog srca, krvavoga bila, 
pod blagoslovom crkve ljubavna idila: 
labuđi meki vrat 

i titraj svilen kao svilen vlat. 

Koluti tamnjana iz posude dimne, 

udari truba, u orguljama himne, 
zavičajnog dima okomiti pramen, 

kupina na brijegu, na ognjištu plamen, 
plač za toplom sobom iz maglene tuđine, 
začahureno stanje, 

kad vriju vruće sanje, 

i kad za noćne bure 

tiho cure otkucaji ure. 


Oko tornja šuma tiho šuti. U visine stremi. 
Svaka pojedina grana znači prodor 
tamnih žila k svjetlosti i suncu. 

S proplanaka modrih na vrhuncu 

modre se stabla kao stupovi nijemi. 

Po šumi pužu ljudi blijedi ko otrovne gljive, 
odjekuje glas ljudski ko rika tužne životinje, 

što cijepa korenje za stvari svoje tužne sirotinje, 
gdje se krovovi dime i gdje su, izbe sive. 

Cijepaju sjekirom ljudi tramove, pragove, škrinje, 
za leševe, za platno, za gozbe i za svinje. 
Ocalnim nožem šumu razaraju i gule 

za vješala i za frule. 


Straži nad šumom toranj nad sitnim naporom 1 judi 
i brončano zvono umorno prastaru pjesmu gudi: 
da tečemo i mi i stvari da teku za nas 

u razmicanju svega i mi smo pukotina. 

U previranju bilja, ruda i životinja, 

razlistava se vječnost jučer kao danas. 

Mi cvatemo i boje cvatu za nas 

i glasovi venu i klokoću vrela, 

i biju srca krvava i vrela 

pod tornjem božjim, 

gdje paučina zvjezdana se sprela. 

A sve je slika nebeskog Opijela 

i sve je Tijelo Božanskoga Tijela. 


Straži toranj nad krajem ko bršljanom ovita kula 

nad klokotom voda, nad pjesmom ptica i glazbama frula 
Straži toranj ko tvrđa, barokna bijela figura. 

Nad talasom šume se oblak smolavi puši: 

tmast, neproziran, taman, munjinom trudan ko bura. 
To se Nepoznat Netko šahira u duši 

i baroknu kulu tornja s tvorničkim dimnjakom ruši. 


Dimnjak se puši ko lađa nad talasom modrine, . 
sirena svira, zmijski remenje plazi. 

Dimnjak nad krajinom ko gorostas gazi, 

gdje Gospodnje Oko s tornja nepomično pazi 

s rimskim mačem u ruci, na vjekovnoj mrtvoj straži: 
kakvi to poroci niču i rastu nove laži 

i kako se ljudi umorno vuku po stazi? 

Nad oranicama i sviralom pastira 

dimnjak kao svirač novu pjesmu svira. 

Nad crkvenim tornjem, nad svodom od kamena, 
pjeva dimnjak napjev plamena: 


U nama vrije vrutak vruće lave, 

čovjek je topla zvijer pod pojasima neba. 

Na našem dlanu cvate topla kora hljeba, 

a krv nam je zvjezdana za mlačne noći plave. 

U mesu našem ima meteorskog vrutka, 

i čovjek je lava, a nije voštana lutka. 

Čovjek je sazdan od trideset i tri luka, 

ko tetiva je laka svaka naša ruka, . 
a glava nam je puna snova ko lađama bogata luka. 


Čudi se prastari toranj i pali svjetlost od mirisna loja, 
oblake dima nanosi vjetar i grmljavinu stroja. 
Dosta je varavih slika kakvih ni na nebu nema: 
treperenja prsta, srca, duše nemira, 

dosta nam je glazbe sfera, svemira! 

Već novo jedro raste i nova se plovidba sprema; 
nas nosi zanos, izgara nas trema, 

i hoćemo dimom da damo putokaze: 

to ne će biti cvjetne na oltaru vaze, 

ni apokalipsa, ni odsjaj anđeoskog šljema. 
Kretnje su stroja svakodnevne i jasne: 

stroj gleda na stvari kakve stvari jesu. 

Strojevi danas tornja temeljima tresu 

i svjetlost voštanica polagano gasne. 

Dosta je svetačke krvi, katakomba, riba, 

strojeva vjetar danas već nove obraze šiba, 

o, dosta je blata, umiranja, gliba, 

već kola krv i srce čovjeka se giba 

ko lađa u staklenu luku, 

na radost umornog tijela i krvavih ljudskih ruku. 

Dimnjaci tvornički plove ko predvečernje lađe 
sa svrdljajima pare i mračne olovne čađe. 
Iznad dolina i polja i umornih tužnih ljudi 
dimnjak ko svjetionik gori, sirena budnicu gudi. 
Grmljavina stroja povrh krovova pjeva, 

kao putokaz novi odvaja desno od lijeva. 


Pjeva nam tako dimnjak, čađavo, olovno, mračno, 
u predvečerje sivo, oblačno i mlačno, 

kad tornjevi zvone peludne sonete 

oblačine dima ko olujine prijete. 

I dok toranj čuva u grobnici skelete 

kovitljaji dima nad tornjevima lete, 

ko glečeri rastu i kao požar svijete. 


Pjeva nam tako dimnjak nad truležom samotnih šetnja. 
nad nemirom intimne vage i nevidljivih smetnja, 
nad oklopom sjajnim drvenoga sveca, 

nad probodenim srcem što na oltaru jeca, 

nad pjesmom zvona i crvotočnog crva, 

nad maglama sivim, nad bogom od drva: 

kako je predvečerje što će u zvjezdanom plaštu 
čovjek presaditi zemlju u staklenu baštu. 

Kako je zemlja sestra usjanih meteorita 

i kako lebdi ko zvijezda iznad njiva i žita. 

U talasu zvjezdanih mijena, Herkula, Škorpijona, 
u paučini zlatnoj blistavih eona, 

nad pojasima neba, Blizanaca, Vage, 

Zemlja zvoni napjev zanosa i snage. 

Ko svjetiljka nad mrakom smrti i laži i ljage, 
zvjezdana zemlja se kupa u zatonu tihe drage. 

U azurnom biljuru neba u modrom moru večeri 
blistaju stakla zemlje kao gorući glečeri. 

Gasne tkanina dana 

iznad našeg nijemog fosfornog meridijana. 


M. Krleža 

PEJSAŽ U JESENI 


Iz knjige »Odrazi« 


Nad cestama šumi plava vatra dana. 
Sa crvenog tornja križ u zlatu gori. 
Svijetle staze niču. Nestaju sa grana 
Mraci, što su noćas snivali u gori. 


Sitna voda teče po tišini jarka. 
Pram se tanke magle diže s poljskih jama. 
Jedan živi oblak — kao zračna barka — 
Putuje ususret skorim olujama. 


I iz šume miris češera i smole 
“Hladi noćna čela lepezom od sjena. 

(Kako su nam oči, što blude i mole, 

Pune lijepih snova i čarobnih mrena!) 


Po travi, u srebru, paukove mreže 

Drhte, sve od strave, sa bojama od duge. 
I blijede se niti ljuljaju i bježe 

U daljine strane i krajeve druge. 


Za voćarom stari putevi se dijele, 
Putevi što snatre, čekaju i mole; 
Skitnice i djeca ova mjesta vole, 
Tu cvrkuću laste, što se k jugu sele. 


Kad poljima čeznu pjesme u dva glasa, 
A živice bruje srebrom ptičjih jata. 
Kroz žute se krošnje crven plod talasa 
I dim toplog doma krovove omata. 


Radosni vidici vandrokaša vabe 
Mirisom od masne i vlažne zemne grude. 
Komad neba pliva, u vodi sred grabe — 


Oživljuju ceste. Bunari se bude. 
Nikola Polić 


52 


VRAPCI PRED ŽUTOM KUĆOM 


Iz knjige »Pjesme sa periferije« 


Pred žutom kućom platana pruža 
Ruke i gole i duge — 

U zimsko se nebo dimnjaci penju 
Kroz rujne i modre pruge. 


Kakva to kuća u sutonu ćuti? 
Od gvožđa su vrata i jaka — 
Daleki putniče, stani, jer to je 
Dom pjesnika i luđaka. 


Tu su, unutri, vjernici vedri 

I posljednji optimiste — 
Prljave oči kroz rešetke blude, 
A duše se njihove čiste. 


Oživjela sad je i mrtva platana 
Iz teške i tvrde golote — 

Po granama skakuću lude priče 
I brze, vesele note. 


Svi vrapci sa ulica danas su krenuli 
Da proslave konac dana —: 

U žutoj se kući luđaci prenuli 

I slušaju muziku s grana. 


U kakve ovo čarobne svirale 
Sviraju vrapčja jata? 

Skerco je ovo iz svih sinfonija 
Krovova i uličnog blata. 


Tako se igraju miševi zračni 
Kuštravi poput bohema — 
Galame silno, smiju se, vrište 
— A večer silazi, nijema. 

U veseloj gužvi cvrči platana 
Ko ribice kad su na žaru — 
Tako se raduju vandrokaši 
Kad su izmakli redaru. 


A oni, u žutoj kući, ko djeca 
Sve oči šire od čuda — 
Pa rukama mašu — ko neznana krila — 


I čežnja ih hvata luda. * 





Al' kad je krezubi starac za gorom 
Bacio sunčanu kapu — 

Stiša se svirka. Prolazi sumrak 

Sa mrkim ćukom na štapu. 


Luđaci su tada oborili glave 
U samice idu redom — 

Mrtva platana prozore gladi 
Rukom i hladnom i blijedom. 


Ujutro, kad se pijanac vraća 
Kući — umoran, zgužvan i siv — S 
Skakuće vrabac pred njim i pjeva: 
— Hosana, pjesniče! Živ! Živ! Živ!! 
Nikola Polić 


SRC E 
I 


- Neprekinuti lanac srcA vodi 

Od našeg srca u davnu davninu. 
Čuješ li grohot? To tvojoj slobodi 
Smiju se pređi nestali u tminu. 


Njihove strasti, uspavane čežnje, 
Neispunjene i zaboravljene, 

Bude se sndva u našemu srcu 
Svježe, ko dugim snom oporavljene. 


Oh, ima tuga, čuvanih u krvi, 
Koje vrijeme ne ništi, već jača, 
I najedamput nađemo se tako 
U grču jednog iskonskoga plača! 


Da | nam se oči mute ili krijese, 

Mi smo ko lišće, koje vjetar trese. 
Otkuda duva? Da P s gora il s mora? 
To lišće ne zna. Tek tresti se mora. 


II 


Gle, mojih srcA u beskrajnom nizu! 
Biju i bdiju, svoje tajne kriju, 
Ljube i mrze, umiru i gnjiju. 

Ta stara srca kako su mi blizu! 


Hodočasnici s molitvom ko suza, 
Što po tom svijetu lunjaste ko stranci. 
Bekrije, lole — gamad moje krvi — 
I svi drugi — svi ste moji lanci! 


I kad mi riječi mirišu ko tamjan, 
One su stigle nekud iz daleka, 

I kad mi kletva nagrne na usta, 
Ona je neke davne kletve jeka! 


O, srce moje! Da li mržnjom goriš 
Ili čežnjom jecaš il zanosom sijaš, 
Ti svuda vučeš lanac svojih pređa 
I ti si samo iskusni robijaš! 
Dobriša Cesarić 

PJESMA MOG SINA 


Spjevao moj nerođeni dječak o meni 


Moj je otac neka čudna luda bio. 
I nije vjerovao ničem 

i nije volio ništa 

do mladosti svoje — 

i tuđe. 


A ljubio, je kesten mladi, livade i šume 

i vode daleke, nebo i smirenje, 

i drugove svoje što nikad ne pisahu pjesme, 
i malo nekih djevojčica mladih 

koje ga nikad voljele nisu. 


I tako je išao pognute glave 

i okom tužnim milovao zemlju, 
a ljeti je bdio kroz noći i noći 
i šutio, šutio zureći u dlan — 
da spozna budućnost 

koje nema, nigdje nema... 


Čudna je luda bio taj otac moj, 
i često ga je bilo stid. 


Gologlav je lutao kroz rosu 

i slušao kako u Pandžabu kiša pada 

i gledao kako u Kongu povijuše rastu 
I čekao da dođe dama — avantira 

s grivnom od zlata i zelenog safira. 
Listao je stare moreplovske knjige, 
o mojoj zvečki nije vodio brige. 


Htio je postati premudri Vrač 
i otkriti tajnu Magije Bijele, 
a nikad nije saznao ništa. 
Pa kada je gorko plakao 

i derao neke ispisane papire 

— to nitko vidio nije 

ni mati moja Velika Zemlja, 

s kojom me rodi jeseni jedne, 
udahnuvši novom čovjeku dah. 


Znao je dugo da gleda u oči moje 

i da mi se smiješi sa malo ruga, 

a onda mi jednom reče: sve je svejedno, — 
poljubi mi kosu, utrne svijeću, 

natisne šešir, odmahne rukom 

i ode kroz vrata tiho bez šuma, 

ode kroz vrata i pođe u noć. 

A vani se blistavo bližalo jutro. 


O, tako je čudan, čudan bio 
taj mladi, mladi otac moj. 
A.ja u grbu njegove boje nosim 
i nije me stid. 
Slavko Batušić 

NOVAK SIMIĆ, ZAGREB 


ZAKONIIOGNJEVI 
Noć čarolije 


Pas najednom potrča prema Šefkiji. Snažna razvijena 
životinja, čija se crna duga dlaka svileno prelivala pri svijetlu, 
golem vučjak, zareža pokazujući jake čeljusti i poče da laje, 
spremajući se da skoči. Šefkija se sjeti, da je pas naročito noćas 
pušten da čuva baštu i da će ga lavež izdati, dohvati životinju, 
kojoj su mu se zubi utiskivali u nogu kao drobeći je, i stisnu 
oko vrata. Prođe jedan trenutak, u kome se činilo, da mu je 
noga odgrizena, kad životinja, nemajući daha, gotovo ugušena 
poče popuštati. On se još više baci na nju stiskajući je sve jače, 
pobjesnio i sam kao i ona, gotovo režeći, škrgućući zubima u 
ogromnom naporu snage. Osjeti, kako se ona lagano ispruža, 
kako tiho prelama očima, i zatim gdje tako nepomično ostaje. 
Bila je mrtva. Šefkija lagano otre znoj, pogleda oko sebe teško 
dišući i pođe širokim kao nemarnim korakom prema dnu bašte. 
Tu ga je već čekala Desa sva usplahirena i kao u nekom, po- 
sebnom ushićenju. 


Ushićenje ovo držalo je Desu cijelo vrijeme, otkad su ih 
rastavili. Već pomalo počinjući hladnjeti, ova vječito nezado- 
voljna djevojka, tim što su je htjeli spremiti opet nekuda da 
zaboravi, ponovo i još više usplamtje i buknu: zapreke rodi- 
telja i njen prkos učiniše ono, što ona možda sama po sebi u 
drugim sticajima prilika sigurno ne bi učinila. 

Ona nije mislila, niti se pitala tih dana, što će i kako će 
poslije biti. Povodeći se lakomisleno za svojim trenutačnim hi- 
rima i porivima strasti, ovake se žene »najlakše razočaraju« i 
najlakše druge »razočaravaju«. Razmažene i ponosne gotovo do 
nemogućnosti, one su uvijek spremne da urade suprotno, pa 
makar ih to i upropastilo. To, da će ona uprkos svega sastati 
Šefkiju i otići za svagda s njime ne brinući se za poslije (dr- 
žeći, mazna i raskošna, da je svagdje kao i kod njene kuće), nju 

.je stavljalo u »ushićenje« i držalo u njemu. Nejasne i još nc- 


određene predodžbe u sebi, a šta poslije? ona je brzo preia- 
zila. Kakav će izgledati njen život sa Šefkijom, da li će ona 
moći izdržati u tom novom životu godinu i po dana dok ne 
opunoljeti, moći izdržati u siromaštvu, otrgnutosti od svega i 
samopregorijevanju, kakav će biti kao muž ovaj još poluseljak, 
nespretan i primitivac, koji je bio divan samo i jedino za lju- 
bavnika, ona nije promišljala niti je željela da promišlja. Bijeg 
od kuće, prkos, romantika nju je oduševljavalo i ona je išla 
slijepo predajući se tome. 


Tek poslije, ostavši sama, kad se ispunilo sve što je htjela, 
u sobici, u koju je odvede Šefkija, ona ovako bez udobnosti 
kućne na pragu novoga i nepoznatoga, koje nije izgledalo ni 
malo ružičasto, klonu i vijugama joj pojuriše sve njoj do tada 
(ili što sama nije htjela) sakrivene, zakopane misli, koje su 
značile dilemu. Možda bi se ona i pomirila s time, da su joj 
ostavili vremena, možda bi se u njoj desio obrat, kakvi se 
istina vrlo rijetko dešavaju, ali ipak gdjekada, možda bi se za- 
prela jedna od onih čudesnih idila, kakve se čitaju samo u knji- 
gama, da se nijesu umiješali vanjski momenti i dogodilo ono, 
što se po svemu moralo dogoditi, odbacivši pjenu zanosa i 
intimnih unutrašnjih priželjkivanja i snova (mi uvijek znamo u 
ostalom, da je to nemogućnost, ali jer smo ljudi, ipak nam je i 
suviše potrebno da bi se mogli ražalošćavati, radi sebe samih, 
jer je to osjećaj preugodan, neka vrsta duševne naslade), a vek 
samo primirisavši grubost zbilje i to u njenom najnedužnijem 
obliku. 

Sada je Desa gledala još opijenim, pretihim očima i Šefkija 
je blago sa draganjem uze za ruku: 

»Hoćemo 1i?« 


Ona se stisnu uz njega: »Mislila sam, da te već ne će biti, 
da znaš kako samo paze na mene«. 


Uski vrhovi mjeseca kupali su se u lišću. 


»Krvave su ti ruke,« reče najednom ona nastavljajući raz- 
govor. 

»Pas me ugrizao« — i on udari nogom leš psa, pokraj kojeg 
su upravo prolazili... 


Dođoše nečujno do ograde bašte. Šefkija se nekoliko puta 
obazre, da vidi, ne ide li tko. Onda lagano prenese Desu na 
drugu stranu, mali kamenčići iskliznuše i otkotrljaše se ispod 
nogu. Ona sve u »ushitu« posmatrajući ga ravno u oči htjede 
nešto da mu rekne. On dignu ruku u vis, dajući joj znak da šuti 
i pođe dalje. Išli su tako krijući se u sjenama kuća i rascvalih 
jorgovdnima bašta, orunjenim ulicama, zastajući na uglovima 
stalno na oprezu dok ne iziđoše izvan gradića. Cesta prema Ru- 
danci široka i bijela, kao umivena, izniknu im pred očima. On 
je prema Desinom uvjerenju ne povede njome, nego je brzo 
prijeđe i povuče i nju za sobom. 


»Ne ideš na Rudanku?« 


On se osmjehnu: »Ne bismo išli ovako,« zatim razjašnju- 
jući nastavi: »Svađao sam se popodne sa starim«. 

Ugleda mu velike, sjajne zube, bijele i zablještale u punoći 
osmijeha. Govorio je o tome mirno i ravnodušno, i baš za to 
ona osjeti svu snagu i silinu, kojom se radi nje izlagao suko- 
bima. Tiha zahvalnost joj se orosi u očima iznenadnom ganu- 
tošću, da skoro uskliknu: 

»Kako si samo dobar.« 


Šikara, u koju su bili zašli, visjela je upravo nad Bosnom. 
Čuli su valjanje i talasanje vode i onaj svjež zadah ilovače i 
raskvašenosti rasu se prema njima. 

Cestom projuri auto i osvijetli svojim ogromnim očima 
džbunje; zaplamsa tankim mrežicama gipke lijeske i uglatih 
nezgrapnih trnjina, spletovima trava i širokim listovima paprati 
njegovo svijetlo u trenutku upi se u predmete prolazom. Voz 
zapišta u daljini i posija mnoštvo crvenih veselih krijesnica 
(one su još izlijetale i iz džbuna načičkane njime i pretajin- 
stvene), a Šefkija i Desa uzbuđeni zadrhtaše... 

Razmakoše granje mladih vrba tanko i žilavo i izbiše na 
obalu. Šefkija se isprsi, uvuče zraka i otegnuto žvižnu u prste. 
Odgovori mu s druge strane sličan pisak i zamalo čuše plje- 

skanje vesla po vodi. Pojavi se kao crna mrlja čamac, posta sve 
bliži, raspozna se čovjek u njemu. 
.»Je si li ti to?« upita. 

»Ja sam Nusrete.« 

Nusret onda izađe i priveza čamac. Čučnu do jednog ve- 
likog posmeđelog kamena i huknu u prste: »Hairli nevjesta 
Šefki-efendiću,« reče posmatrajući Desu. Zapali potom i iz ci- 
garete otpuhnu šuteći nekoliko dimova. Zasmrdi loš duhan, izviše 
se tamho rumene gusjenice. 


»Niste nikoga sreli?« 

»Nikoga,« odvrati Šefkija. 

»Lijepa noć, aman biće žege.« 

Zavesla snažno čamcem cijedeći pokatkad vodu sa vesla, 
maljav, čupavih prsa, izgorjela lica sa brazgotinama od nekakve 
tuče. Bosna tamno zelena na mjesečini, crna u sjeni, široko se 
razlijevala u veliki vir, pjeneći se i stvarajući cvrtke. Šumjele 
su muklo njene vode, zvijezde se rojile u njenim dubinama i 
Nusret ih je pokatkad otresao sa vesla. Iskrenuta su nebesa oti- 
cala zajedno sa rijekom, u daljini je bučio brzac, a katkad bi se 
izbacila riba. Utekli balvani izgledali su tamni kao utopljenici, 
komarci su piskutljivo zujali nevidljivi, osjetljivi tek ubodom 
svoga igličastog žalca. Vrlo daleko dozivali su se popci. Zrak je 
vrio protkan mirisima, tmine se kupile. Lijegale su nad vodu, 
ponova se motale i unjedravale obalama. Blizi humovi obasjani 
snažno mjesečinom, sa šumama, koje su izgarale pušeći se u 
sjajnim vitičastim maglicama, izgledali su kao mrki čadori od 
šuštave pretanke svile razapeti nad njima osjenčanim poljima i 
rijekom. Oivičene njihove sjenke poput stožina treperile su ne- 
mirne i drhtave. Junska je noć izgarala u prelivima boja i ta- 
janstva. Zašuštalo bi katkad u drveću, vjetar bi razapeo krošnje 
topola, pa su se savijale i klanjale kao povorke tamnih okuku- 
ljičenih kaluđera. Srebrn zanos, srebrn san. Ne voze se više 
čamcem nego vrućim, rumenim mjesečevim vezom rasutim ras- 
košno po njima. . 

Šefkija se sjećao, tko zna zašto, sjećanje mu je bilo tiho i 
graničilo s nekim lelujavim, prelivenim opojem, drijemežom: 

ogromnih voda Jeniseja, krvavih i zasađenih leševima, dok su u 
daljinama zapaljena sela gorjela a on otrcan i izgladnio mislio 
na Bosnu. Sjećanje to po tom pobježe i utonu: u kupanja u ovom 
istom viru (kojim evo sada prelazi), velike tikve na kojima je 
učio plivati, i hvatanje klenova i somića, u akšamlučenja nakon 
kupanja, po ovim ustreptalim, tihim obalama. Rasipao se zatim 
u ovu dragu vitku priliku žene, naslonjene do njega i stisnute, 
sa tim zapaljenim tijelom i toplim dlanovima. Milovao je lagano 
i prevlačio gotovo u neznanju preko lica joj i grudi rukama. 
Učini mu se više nego ikada da je sretan. Živinskom, punom 
srećom. Bila je to bezmjerna potreba da krikne, snažno kao 
mlada presretna zvijer kad nađe ženku i to objavljuje planini. 

. Ona se već upijena u njega (ova noć uzdizala je kasnije 
u vlastitim očima) ujednačeno smiješila, sklapajući trepavice, 
želeći da se ovi časovi nikad ne svrše. Srećilo je sve: glomazna 
prilika Nusretova u neprekidnom pokretu, voda, noć, sjenke pla- 
nine, šumovi, mirisi i ovaj čovjek do nje. On najviše. Metala je 
glavu na njegova koljena, pružala ruke, lješkarila i smijala se, 
govorila bez smisla, veze, nasumce. (Vlaga i mokrina katkada ih 
nasvježe.) 

Maleni, oni su se zanosili sve više sobom, svojim strastima, 
prolazni kao vjetar, sni i šum rijeke. 

Prispješe na drugu obalu i pijesak zaškripi pod nogama. 
Nusret upali fenjerčić i pođe pred njima. Prekinuti u draganju 
(ono nekoliko minuta činilo im se vječnost sreće), oni pogledaše 
u tamu. Svijetlo je oštrilo i utanjivalo predmete, ginulo zagub- 
ljeno u ogromnim redovima vrba i topola izmiješanih i zasutih 
pijeskom u jednoličnom Šuštanju. Ona naježena tek sada osjeti 
studen i reče: »Hladno je«. 


Zatim požuriše šutke, kraticom preko pšenice isklasale i u 
početku zrenja, istom u žućenju, ogrimižene pogdjegdje makom 
crvenijim od pijetlove kreste. Desa bi ga otkidala, da mu malo 
zatim raspe nemarno latice. Iskakalo je čudno, osamljeno stablo 
staroga čuda sa krošnjom raščešljanom u lepezast grozd i obilje- 
žavalo kraj njive. Nadjeveno ptičje strašilo groteskno je doma- 
hivalo golim rukama, što su bole kao očerupana krila. Velika 

graba ispunjena grmljem odijeli ih od ceste. Crni telefonski 
stup stršio je kao jarbol iz bjeličavosti, žice su treperile, mem- 
brane brujale tihim brujem. 

Uputiše se onda preko polja zametnutih kukuruzom, s druge 
strane prema šumama. U metljikama i klipovima je šumjelo. 
Cijelim poljem nešto se gibalo, prolazilo u nemirnom pokretu, 
vilo se pokraj njih hitro prelijećući. Preplaši kakva nagažena 
zelena žabica ili iznenadi cvrčak. Zaleprša šum i začarano se iz- 
gubi. Tišine su se useljavale u Šefkiju i Desu i njih je ponovo 
obuzimao zanos. 

Ćut, ćut. Kako noć tiho izgara u nepomućenom svečanom 
tkanju. Rascvjetala golema nebesa ne vide se orojena zvijez- 
dama. Trepte one blage kao prijateljski pozdrav, trepte plave 
(junske) i krupne kao mladi orasi, tamno-crvene od blizih brda, 
srebrnasto bijele, vrlo daleke i vrlo tihe, sedefasto blijede i tako 
malene, biserna zrnca, drhte i gore kao mala kandioca, plam- 
saju u mračnom, potmulom žaru, rasipaju se u nijemom kli- 
zanju, lepršaju kao male sjajne ptice i padaju nečujno u luko- 
vima, prosipajući zlatan, orošen prah, iskričavu, mokru pahu- 
ljavost, tople i mirisave. Osjećaju se u krvi, u tijelu, kao pod- 
zemno strujanje, dragosno golicanje, fizičko prelesno dodiri- 
vanje. 

Hrastova šuma, nestaje nebesa. Čuješ kako lupa srce, osam- 
ljeno i usplahireno. Nešto se gane i makne, niz lišće kaplje 
svijetlo, zakrckaju trule grančice. Nešto zašušti. Miriše svelo 
lanjsko lišće, miriše kao uzdah. Miriše ljutić i povijuša. Miriše 
svježa kora i opali žir. Miriše sjeta, koliko mnoštvo mirisa. 
Kupe se, prodiru, zasjene i ponovo nestaju. Koliko čudesnih osje- 
ćaja. Ostaju kao dah, kao nađen trag, kao lazenje po mekim 
vrbinim macama u proljeće. 

Na trave je polegla rosa u sitnim presjajnim prelivima. 


Ukazuju se: trošna kućica i pred njom razgranata zrela trešnja. 


»Došli smo,« reče Nusret, okrenuvši se prvi put za cijeloga 
hoda prema njima. Udari halkom o kućna vrata i umiri psa. 
Jedna ženska prilika pokaza se i otvori, zadrhtala od svježine 
noći. Pri fenjeru lijepo su se vidjeli njeni namazani nokti. i u 

brzini radi Šefkije prebačena feredža. Provede ih pokraj zapre- 
tanog ognjišta, na kome se peče hljeb, ispod začađenih, popu- 
canih greda, u hodničić, a potom u malu čistu sobicu. Cijela je 
kuća vonjala ugodno na svježu, raspušenu balegu i pjenušavu 
jomužu tek oteljenih krava. Žena Nusretova premda debela, 
kretala se vrlo lako tresući se u niskim bokovima. Istom sada, 
kada ih uvede u sobicu, pozdravi ih dobrodošlicom i izgubi se 
ponovo da donese ponudu. Zapjevaše po drugi put pijetli i kroz 
stakla prozora ukaza se na istoku, rumena, prozračena pruga 
zore. 

Svitanje omota predmete svojim poklopljenim svijetlom i 
čarolija ove noći se izgubi. Desa osjeti tešku umornost i začu- 
đenje. Dođe joj istom sada jasno i neobično jako, da je od- 
bjegla zauvijek od kuće i porodice i da će stanovati u ovoj goloj, 
neuglednoj sobici. Prođe je drhtaj, sjeti se svoje udobne sobe 
sa mekim posteljama, s opšivenim svilenim jorganima, šuštavim i 
prelijepim, sjeti se: toplog lješkarenja, udobnog sanjarenja (lije- 
nog i mačji maznog), jutara šetnja, onoga lagodnog (pod ovim 
kutom gledanja) i profinjenog, treperavog života, uljepšanog 
sada i bez mrlja bliskosti. Učini joj se: stoji pred nečim teškim, 
strašnim, što ona ne može savladati i oćuti gorku strepnju. Kuda 
ju je odvela samo ova noć. Pogled joj pade na Šefkiju, na 
umorne njegove podočnjake, na iscrpeno mu usko lice, na cijelu 
njegovu figuru, koja je izbijala ogromnom ljubavlju prema 
njoj, pa osjeti nanovo toplu srdačnost u sebi pomiješanu sa sa- 
žaljenjem, osjeti pouzdanje i krepkost, misao vodilju; ona nije 
slaba nego jaka, ona će izdržati sve i podnijeti. Ali tjeskobno 


ticalo sumnje, njeno nečujno rovanje, potmulo kopkanje, ucrvlji- 


vanje, sašlo je bilo zlokobno u nju i plodonosno zrilo. 

Šefkija je ujutro ostavi tako zamišl jenu, udubenu u se i go- 
tovo neveselu, premda se trudila, da licu poda svijetao na- 
smiješen izraz. Zamoli ga nježno, da se brzo vrati i isprati ga do 
vratnica pa u spoznavanju izdaje, najednom zaplaka. On ne 
obrati pažnje u svom pouzdanju na ovo, na te suze. Nusret je 
već uprezao volove u jaram, dimio i krupno psovao. 

»Stu Peronj, majku ti poganu... 

Sa Mrežnice 





Ljubo Babić 


Hoš Zek šta si zakjametio... 
Hoš, hoš, stu... tako 
evala opet ste vi moji.« 


Ptice su se javljale u korovima, kokoši su čeprkale i rakolile 
se, mačka na krovu žmigala i prezala vrapce. Pas se izvuče iz 
svoje kućice i zalaja u basu. 

A divlji golub zaguka tmulo i Šefkija se okrenu najednom, 
svladan nečim nepoznatim i tamnim. Prislonjena licem uz okna, 
Desa ga je gledala kako odlazi. Oči su joj bile krupne, van- 
sebne, kao luđačke, da su mu izgledale strane. Bile su tako upi- 
jene u njega, tako užasno jako dirajući, da su gotovo boljele, 
tako neodoljivo i žudno, kao da ga više nikada ne će vidjeti i 
sada ga zadnji put gleda. Cijelo njeno tijelo izražavalo je 
kretnju, neko mahanje da ne odlazi, zaustavljanje, a opet otpo- 
šiljanje. Šefkija zasta i iz daljine primi je svu u se. Onaj strah, 
koji je izbio iz nje prijeđe najednom na njega. »Da se vratim,« 
pomisli neodlučno. »Ali kad ću dobiti onda novce? A šta: 
Ako...« On prekinu ovo pitanje i zastavi u sebi neko vrijeme 
odgovor. Zatim se žestoko trgnu: »Ako ona ne će, ne može je 
niko prisiliti natrag.« Utješen mahnu joj rukom za pozdrav i 
izgubi je s vida. 

Pođe potom sileći se da pjevuši, ali nemir zbit i sakriven 
vršljao je podmuklo u njemu. Misao jedna lutalica prohuja i 
blisnu kao munja moždanim vijugama, misao toliko užasna i 
strašna, da se je on i sam preplaši, jedna od onih misli, kojim 
se predviđa, predosjeća nešto, i koje nas gone na brzu odluku i 
strelovitu, misao kao otkrivenje, koja je savladavala i gonila 
da učini nešto, što je trebalo biti najbolje i najljepše i ako naj- 
užasnije, misao, za koju se dugo poslije kajao, što je nije izvršio. 
Pokušavao je da zatomi, krećući se i sam u nekoj mlakoj groz- 
nici, u nekom posebnom bunilu, da bi se gdjekad preumorno 
nasmiješio. » Treba učiniti, treba«, odmotavalo se nemilosrdno, 
tukući kao malj u njemu. I u tom dvoumljenju on mnogo 
poslije već sa dobojske strane, na putu u varošicu, slijedeći ne- 
prestan tok ove misli, slijedeći njeno vijuganje i proticanje, njen 
strašni, tajanstveni poziv, nemogući joj više odoljeti, da je 

makar kako utiša, predočujući je neiskrivljenu i jasnu, otvoreno 
samom sebi, izvadi nož i zabode ga snažno, do drška, u prvo 
stablo na koje naiđe. 
Ognjevi 

Metao je Šefkija ruke na tračnice, koje su odnijele Desu, 
dizao: prolazili su bešćutni vozovi. — Prislanjao uho telegraf- 
skim stupovima, smeđim stupovima po izlokanim bijelim ce- 
stama: zujile su žicć tihim zujem, govorile drugima ali ne njemu 
— brujile rosnim mrežama u iskričavom uzduhu. Modra i ispre- 
crtana nebesa providna i ustišala sklapala se nad njim i donosila 
snove, ali nju ne. Mir i hlapovi lebdjeli po travama i svijetlo se 
lomilo u pogledu, u sklapanju trepavica priviđenjem, koga nije 
ugledavao: samo su zaciktali vrapci slijetali sa grana i mrsili 


misli — samo oni nepotrebni. Ne će se vratiti, znao je dobro, 
nikad se ne će vratiti. To vrijeme prolazi, to ljudi prolaze: po- 
štanska kola donose glasove — bijelo pismo s poznatim ruko- 
pisom — ne će stići. Nju su odveli, nju su oteli. Efendija i 


njena majka, njih dvoje. I sada ga je zaboravila, zaboravila 
poludivljeg, kako one već sve zaboravljaju. 

Peo se bešćutan u planinu. 

— »Nčstaće toga sine jednom, kao što svega nestaje. Dođe 
i prođe, sve to ljudsko: ovo naše. Maleni smo mi i smiješni, a 
samo je ona velika: zemlja. Ospe lišćem i travama, zazeleni se i 
požuti, prekrije snijegom i opet vrati ljepša nego prije, slađa 


nego prije. Prigni se njoj i obnovi — zaboravi ženu. Jer žena 
je, sine, nečista kao krmak, bolesna kao linjak. Pogan ju je 
rodila, bolest ishranila. Pomiriši je — smrdi znojem, miluj je, 


klonulost siđe u tijelo: ne ćeš se lako dići. Voli je i pazi, bez 
mozga ćeš ostati: jagode siješ, trnje žanješ. Zaboravi sine, tri- 
deset godina nisam sišao sa planine, nisam vidio dola, nisam 
došao dalje od prvih pripaša. Ovce su mi drugovi, one bleje; 
ne govore. Potoci pjevaju a trave mirišu, ali nekad sam i ja bio 
mlad kao i ti, i venuo sam kao i ti. Šest sam žena promijenio 
prije nego sam se popeo ovamo i nije mi bilo dobro, jer je šejtan 
u njima, nečastivi sam.« 

Devedeset se godina treslo u sijedoj bradi pastira Ibrahima 
i oslanjalo na ljeskov štap. Glas mu je još bio zvonak i stas 
uspravan, ali Šefkija ga je čuo i ne čuo. Zar sluša što drugi 
govore onaj, koga more vlastite brige, zar može čuti onaj, kome 
se mrse misli? 

. Ali je to starac znao i smješkao se žutim licem voska i meda. 
Sjajio: »Potoci će odnijeti dane i sjećanja i ti ćeš se vratiti 
natrag u dolinu.« 

»Ja se ne ću nikad vratiti.« 

»Vratit ćeš se, sine, još si mlad i krv u tebi vri, a jedna 
sjenka ne ubija nje. Što je? Nije ti otac dao da se ženiš Vla- 
hinjom, nije njoj mati dala za Turčina, imali su pravo: čemu da 
se miješa ono, što nije jedno za drugo. Oteli su je, kad si htio 
S njom da pobjegneš. Kome se to nije dogodilo. Proći će to, za 
mjesec, dva, za godinu najviše. Samo srcu ne vjeruj, sine, i ne 
leti za njim.« 

Tajanstvo je ticalo iz njegovih riječi, a Sumovi su mu spa- 

vali u pogledu. Uzalud je Šefkija gledao u te mudre oči, mir- 
nije i sjajnije od očiju zmija, stišanije od očiju riba. Uzalud 
tražio u njima ljudsko, bile su nedogledne i beskrajno stare: 
starije od planine, od treperenja lišća, od njihaja granja. Život 
sam je gledao kroz njih bezmjeran i velik. Planina ga je obnav- 
ljala, izvori bistrili. Hod pravilniji od zvjerinjeg gaza vodio 
samo tišinama. Ja sam zemlja — kao da je govorio — majka 
svega, živim biljem i rašćem, svim travama i svim zvijerima: 
U meni dišu svi vjetrovi, žubore sve vode. I sjena starčeva po- 
stajala je teška kao u zamršenim, mrkim snovima, rasla sve više 
u toj groznici stišavanja jedne boli, nikom neznane, padala po 
svim stvarima, zakriljivala vidike: ja sam i smrt — govorila je 
— Živi i vrati se otkud si i došao. 
i, Zažuborile su prozračno vode, zanjihali se prvi mrazovci 
tuga sišla na drveće: prokapala u prvim kišnim kapima. Ovčat 
nije ništa više govorio, samo su oči pitale, tihe oči sa žutog vo- 
štanog lica, lica od saća i meda. 

. »Babo zbogom!« rekao je Šefkija, kad su doletjele kao lepi- 
rovi prve bijele pahuljice, »ja odlazim«. 

»Nemir ti je u očima sine — srce ti je nemirno, mržnja je 
u njemu, mutno je, tko će ga sagledati. Nesreću piše, ksmet ti 
je valjda takav.« 

Možda to nije ni izgovorio ovčar Ibrahim, možda je to on 
one večeri uoči polaska samo snivao. Ali u pogledu to je vir- 
kalo, onim starim trijeznim očima ribe i zmije. 

I kao u snu išao je: komušali su se kukuruzi po selima, a u 
njihovu čardaku u Begovićima bile su potpaljene prve vatre. 
Otac ga je dočekao kao da ništa nije ni bilo, nije čak ništa 
naročito ni rekao. Samo je izmećaricama viknuo: Šefkijinu ka- 
šiku i činiju donesite odsele za sofru. 


I sivi jednolični dani i noći, obučene u smrznute hlapove od 
ledenica i inja izgarale su u vatrama. 

Kroz njih, jesenski golo, bolesnički žuto u njegovoj umrt- 
vljenoj, nemoćnoj svijesti, rastao je stari efendija, otac mu: 
Lagano i raspršeno uklupčavao se onako uspravan i oštar i po- 
primao neki neviđeni ali slućeni i kao odavna poznati oblik. 
Bila je ta njihova kuća, ovaj drveni čardak sur i pocrnio sa viju- 
gastim basamacima, što su škripali pri hodu kao nepodmazana 
volovska kola, taj čardak, što je značio Šefkijino djetinjstvo: 
neveselo osluškivanje šumova šestgodišnjeg dječačića iza reše- 
taka mušebaka, o koje se pripija tužna melanholija jedne blijede 
i isplakane žene. Majka, — vitka i slomljena grančica u šuške- 
tanju svilenih dimija, zveckanju nizova dukata i strukova bi- 
sera, rasutih po bijelom i djevičanski nježnom vratu. Na šare 
ćilima, na vazdušasta i laka tkanja teheranskih serdžada, na 
podatnu toplinu šilteta, u ružično šerbe ili slatkoću kajsija i bre- 
saka, na skuhane kore cimeta, uavđene ostriške lubenica, dinja 
i limunova, na čvrsti kroj libadeta i škriputanje malih safijan- 
skih papučica izvezenih srmom, na behare bašta i bistre vode 
kladenaca na mlade petke; — sve što je značio njen život, zbi- 
vanje njenog tijela i radoznalost duha, sve to beznačajno i 
skupo u isti mah, što je činilo nju samu onakvu, kakva se ure- 
zala u glavicu Šestgodišnjaka, padala je kao rosa ili pred- 
jutarnja kišica, posebna neka bonost izbila iz nje same i šiknula 
kao istočnik najposlije iz tih svih stvari oko nje, koje su je 

sačinjavale. To je bila tuga samotne, neviđene suze, koja se 
nikom neopazljivo spušta krišom niz obraze. Koliko je samo bilo 
svjetlosti, oštre i jarke svjetlosti, koja izbija iz napaćenih očiju 
te žene. A kroz tu patnju šuljao se i opet on — otac. 


Još i sada dotitrava i pristiže iz tog već potisnutog ali ne- 
utrnutog spomena njegovo suho smješkanje, zvrckanje dječarca 
po nosu i potpuno nezanimanje ne samo za ženu nego i za pr- 
venca. On je gnjida, sićušna mala uš, što će jednom narasti i po- 
kupiti imutak, a žena rob, noć, izliv požude, ništica za njega. 
Njegov je glas i tada bio ovako zapovjedan i nesnošljiv, a pogled 
prodirući rezak: »Što bi htjela, ptičjeg mlijeka možda; a što se 
ovaj skot dere, žali mater, ha!« I dovode se druge žene, kupuju 
mlade siromašne djevojke, da se otjeraju kad mine strast i 
zasiti se požuda. One su se kitile kao i Šefkijina majka niskama 
dukata i strukovima bisera i pjevale uz harmonike otegnuto 
kroz nos, krunile latice dragoljuba i karanfila u šerbe. Poslije 
đinđavog i zvonkog čevrljanja (sličnog kotrljanju bakrenih nov- 
čića niz novu kamenu kaldrmu), poslije svježeg smijeha i ra- 
dosti mladog i neiskusnog stvorenja, koje se oveseljavalo a 
ujedno i strašilo od novoga — nastupali su dani zamišljenosti, 
sjete i umora, kolobara sve crnjih, sve krupnijih pod očima. Jer 
naklonost efendijina nije dugo trajala... petnaest dana, mjesec 
najviše, a onda bi nastupalo gađenje i zasićenost, ravnodušno 
odbijanje i surovost prema pažljivoj nježnosti prvih dana. 
Prama gukavom golubijem tetošenju, raskošnim darovima, dra- 
ganju jednog očaravajućeg i još mladog čovjeka, kojega je ki- 
tilo sve, što može kititi svijetli san djevojčica (jer one su bile 
djevojčice, četrnaestgodišnje, petnaestgodišnje) suprotstavljala 
se najednom i bezrazložno, bez ikakvog objašnjenja — a to što 
nije bilo objašnjenja, što nije bilo baš nikakvog vanjskog po- 
voda, zaplićalo je i peklo najviše jadnice, one su se trgale, kop- 
kale po sebi, tražile nemoćno i skrušeno, prekopavale i najmanje 
sitnice, obnavljale svoje zbivanje do u najmanje končiće i tan- 
čine, od prvih dana dolaska u tu kuću, da bi nekako našle taj 
umišljeni razlog, radi kojega je nastupalo to neobjašnjivo i ni- 
kako moguće, kako su to one sebi tumačile u sebemučenjima — 

suprotstavljala se hladnoća, prezirno izbjegavanje i tjeranje. 
One nisu znale, kad su u suzama i bijesu ostavljale čardak bego- 
vićskog efendije — a i kud su mogle znati sa svojim djetinjsko- 
ženskim ptičjim mozgovima, — da je upravo to, što je bez kri- 
vulje, od strasti i milovanja, prelazilo na surovo odbijanje bez 
riječi, bez glaska, sa takvom strogošću u držanju, da se nijesu 
smjele usuditi ništa ni upitati, bilo samo jedan od načina mučenja 
i uživanja efendijinih. Iza tjelesnih uživanja nastupala su ova 
uživanja ljepša i tananija nekud, uzdušasto trepetljiva gotovo (i 
ne opažaš ih jasno, ali znaš, da postoje, jer eto golicaju te i rosno 
škaklju): on dolazi najednom poslije tog mjeseca uživanja i dok 
mu djevojčica sva sretna i zajapurena (kako joj se samo obraš- 
čići crvene), njegove se oči ne pokreću, nego hladno kao čelik 
sijeku, bodu poput mača i on strogo i zakopčano govori: možeš 
ići, spremi stvari — i diže ruku pokazujući tri prsta. O, kako je 
to divan čas, kako samo neobjašnjivo divan: obraščići vidno 
blijede i kao šaraju se nekim hitrim mrljicama, Što se duže, tu 
je strah, on skakuće zvjeravo po očima, trzaka se u kovitlac, 
ruke podignute u zagrljaj padaju kao odsječene a tijelo pohr- 
lilo i spremljeno za draganja (što sve nije ona noćas mislila), 
počinje se tresti i sva ona kao da pita: šta to treba da znači, 
šta, jel da je to šala, lakrdijica mala da bude poslije ljepše. 
Ali to nije ni šala, ni lakrdijica mala, niti će poslije biti ljepše. 
To efendija uživa, a uživanje ako nije do kraja, nije nikakvo 
uživanje i zato one moraju ići, ostaviti ovaj suri i mutni čardak, 
da se poslije kroz čitav život muče, da ruju strasno i neumorno 
po sebi i da nikad ne dođu do rješenja, do saznanja, što i efen- 
dija tanko sluti, pa mu i ta pomisao pojačava zadovoljstvo + 
upotpunjuje ga tako reći. 

Sve to odvođenje i dovođenje žena, sve te tajne terevenke i 
orgijanja gledala je Šefkijina majka Zilfa, ne smijući prigo- 
varati, kukuljeći se u svoju beznadnost i očaj, rađajući sinove 
i pomalo stareći i grbeći se. Sva izbrazdana i pognuta hodila je 
po odajama prenoseći svu nježnost svoga utuljenog života na 
svoga prvenca ne brinući se najposlije za efendiju, za njegove 
hladne pšovke i te neprestane žene. Ona je omeđivala svoj svijet 

ka 
ba 
sazdan od 'patnje i ženske umotane topline i njom je grijala 
dječaka, krož, cijelo njegovo djetinjstvo do rane mladosti, krila 
ga ispred bijesa očevog, njegovih šamara i gađanja mestvama i 
firalama podmećući hrabro svoja vlastita leđa sva usukana i 
slaba. I ova ženska tvrdoglavost, kad je bio po srijedi sin, ovaj 
otpor te inače pokorne i smjerne ženice, svetački smirene, na 
kojoj su se još opažali u preranoj starosti tragovi nekad silne 
ljepote, začuđavala je efendiju. »Čuvaš ga, kujol« — vikao je 
— »ali ja ću na tebi istresti ono, što je namijenjeno za njega.« 
Ipak sve do smrti majčine Šefkija nije osjetio gvozdene šake 
očeve onako, kako su je osjećala ostala tri mlađa brata, koje nije 
štitila majčina briga onoliko koliko njega. Zadnjih dana svoga 
života nestajući neosjetno kao večernje pare ili jesenske i izgažene 
blagom poljane, ona je vraćala efendiji onaj prezir i ravno- 
dušnost, koju je on uvijek prije toga pokazivao prema njoj. Kad 
bi u velikim razmacima on zavratio u njezine odaje da se ras- 
pita, kako joj je, ne što ga je njena bolest brinula, nego reda 
radi i da se održe običaji, onaj starinski patrijarhalni poredak, 
koji mu je svojom strogošću i poštivanjem domaćina i glave po- 
rodice (kakav bio da bio) i suviše dobro dolazio, služeći mu, da 
se bar vanjski pred njima opravda a sebe obespokoji i nađe 
uporište za svoje čine: ona ga je gledala svojim klonulim očima 
utrnute svjetiljke, ne opažajući ga kao nekako i progledajući 
kroza nj kao kroz zrak ili onako, kako se gleda kroz prozorska 
stakla u krajine, što leže pred njima, i govorila slabim glasom, 
koji se pomalo i izrugivao: »Došao si, da vidiš, jesam li umrla; 
nisam još, ali skoro ću — za koji dan, ne trebaš se bojati, da 


. ćeš puno čekati«. I ponovo je šuteći ležala zagledajući se u nešto 


pred sobom, čega nije bilo, ali što se bližilo i nečim samo njoj 
poznatim i razumljivim najavljivalo svoj nečujni dolazak, ne 
brinući se ni najmanje za odlazak efendijin ili njegovu dalju 
nazočnost u odaji. Prezir njen, i suviše jasno ispoljen da ga on 
ne bi opažao, bio je jedna od onih osveta, koje ljudi ispoljavaju 
obično prema onima, koji su ih previše i premnogo mučili u 
Životu, a došao je najednom trenutak, kad i oni mogu da uz- 
vrate, Znajući, da je samo kratki tijek vremena dijeli od smrti, 

ona, osjećajući sve više lakoću i neku svijetlu blagost, kakvu 
uvijek osjećaju sušičavi pred kraj, svojom odbjeglošću od ze- 
maljskoga, upoznavala je uprkos svih pregrada, strogih običaja, 
koji su joj nalagali poniznost i poslušnost prema mužu, da je ona 
sada u te zadnje trenutke jača od njega, da mu može nesme- 
tano i nezamjerljivo pokazati i svoje skriveno, godinama ku- 
pljeno mišljenje, otvoreno i jasno ispljunuti mu svoj prezir, ga- 
đenje od toga njegovog zemski tjelesnog i griješnog. Dok joj je 
prije zauvijek ostajao taj čovjek taman i skriven, svojim unu- 
tarnjim mrakom nerazjašnjiv i tajanstven, mrzak i voljen ujedno, 
dalek kao i sve zamršeno i mučno u životu, kao i noći, kojih se 
samoće strašila, kao i teški sni, kao vračanja i praznovjerice, sad 
joj je bio jasno vidljiv i blizak i radi te bliskosti i spoznanja 
beskrajno i strašno gadan. Susprezala se sva, da ne oda to svoje 
preziranje u njegovu srž i bit, no sve je u njoj pokazivalo i ne 
hoteći ovo saznanje, koje je lijegalo blijedo na njene tanke i 
popucale od groznice usnice. Ostao je taj blijedi smiješak, pun 
toga otkritog saznanja i na odru rugajući se i cerekajući se efen- 
diji potmulo i nekako blago pakosno: zbogom, zbogom, ipak sam 
te uhvatila i doznala, tko si. ' 

Po smrti njenoj efendija se naglo i najednom postara, ali 
ćud mu se ne promijeni. Naprotiv sva njegova nenaklonost i 
nesnošljivost prema Šefkiji šiknu i ukaza se bez koprene golo 
i surovo. Osamnaestgodišnji mladić tada, Šefkija ne proživi 
mladosti i ne upozna je onako intenzivno i slatko kao njegovi 
vršnjaci, nego je zbi u poljske radove ljeti, obaranja drva i pro- 
daju žita zimi ne dižući gotovo glave od poslova, tjeran vje- 
čitim nagonjenjem očevim: požuri se, sutra trebaš nadgledati 
kosidbu, prekosutra žeti, kupiti snopove, poslije donijeti nove 
košnice za pčele. Sada treba ovo, sada ono... sve tako dan za 
danom, sat za satom, minutu za minutom. 

Taj neprestani rad međutim, ovo vječito kretanje i žurenje 
nekud, ne imajući vremena da misli i jadi se sam nad sobom, 
imao je i neke unutarnje smirenosti, tišine, ispod koje se kupilo i 
taložilo malo po malo kao pijesak po riječnim koritima ili mulj 
PO virovima očajanje i mržnja. Sa sve višim zrenjem rasla je i 

ona dok nije najposlije postala sastavni dio Šefkijin: podmuklost 
u pogledu, kad bi promatrao oca i izvjesno vješto zatomljeno 
režanje u glasu. Starac je zapovijedao, razmahivao se zaptom, u 
koji je utjerao sluge i sinove, uživao u svojoj snazi, užasnoj 
moći, pred kojom su drhtali ukućani, a sinovi su tekli imutak i 
besprestance radili — jadniji od samih slugu, nagonjenih na po- 
slove mnogo više od njih: »Vi morate kao gospodari dati pri- 
mjer, jer kada vide, kako vi radite, ne će moći ni oni da za- 
ostanu,« tumačio je efendija i dani su prolazili s vječnom pri- 
gnutošću zemlji, radu i žurbi, i na lica mladića mjesto vjetre- 
njaste lakomislenosti i bezbrižnosti usadila se prerana i kao sta- 
račka neka proživljenost i tiha melanholija. 

A nad svim, osim ovoga vanjskog, nad unutarnjim, nad 
onim najintimnijim visio je i nadvirivao se kao zlokobna, strašna 
sjenka namračeni i strogi lik očev sa prokletstvom u pokretu, uni- 
štenjem u pogledu. 

Vidio se kao i uvijek: 

Stoji pred starcem uoči one večeri, kad je bježao s Desom, 
usplahiren, uznevjerena pogleda, zagledan nijemo u njegove 
žute duhanske prste što su lagano savijali cigaretu. Zaokreće se 
cigar-papir i miješa duhan pod prstima u tuljac, ispada ćoškasta 
na vrhu cigareta, oko usana efendijinih kupi se sićušna, tanka 
bora (Šefkija je ne vidi, ali je osjeća): 

»Šta jeP« — pita efendija neodređeno i kao nehajno. 

On muca i zapinje. Riječi mu neizgovorene zastaju kao što 
zastaju u snovima, u kojima nas netko progoni. 

Ali starac zna već, zna i za to neizgovoreno. 

— Ne dam ti novaca — ' 

I bora se oko usana kupi sve jače, postaje sve vidnija. Kao 
da se silio da govori lagano, skupljao je usta i usne su mu ru- 
meno, zjevčući iskakale iz raskuštrane brade. 

— »Ima njih trojica mlađih za zemlju, što ću ti onda ja. 
Ako svojih ne daš, materin čeiz imam, daj mi njega, meni je dosta.« 

Starac kao da se smiješio: 

»Majka je tvoja bila sirota, donijela je samo košulju i ha- 
ljine na sebi. Ni tu nema ništa da očekuješ. A tko te tjera da 

ideš od kuće. Drugo je tebi, drugo, što kriješ kao zmija noge.« 
Pa iznenadno odbacivši prikrivenost s malim prizvukom gibanja 
u glasu žestoko viknu: »Đaurke ne ćeš uzeti sine! Niko od 
Bahtijarevića nije izmiješao svoju krv sa poganskom, pa ne ćeš 
ni ti! Valjda misliš, da sam slijep, pa da ništa ne vidim i ne 
opažam, što radiš u svojoj ćoravosti. Žena ti je pamet popila. 
Zato zar da ti dam novce. Ne ćeš. Ovuda su ti išli djedovi i 
pradjedovi. Znali su, kako trave rastu, žita klasaju. I ti na sve 
to pljuješ radi nekoga, tko nije tvoje krvi i dina. I ja sam živio 
sa kmetskim ženama i otac moj i djed, ali nikad ni jednom nije 
palo na pamet, da zaželi postaviti Vlahinju čelo sofre napram 
sebi kao ti. Radi mene mogao bi raditi, šta hoćeš, ali zakon se ne 
smije kršiti, tu smo maleni i ja i ti. — Najposlije, reći ću tii to, 
da sam govorio s njenom majkom, i ona je sva uplakana pričala, 
kako cijeli Doboj šuška o Vama dvoma, molila me da spriječim, 
koliko mogu sa svoje strane, da se šta ne zbude, a ona će dje- 
vojku ponova negdje u Zagreb ili Biograd otpremiti, a možda 
čak i u Beć, da se izliječi od te budalaštine. Pa ti sad od mene 
išćeš pare, da ti ja pomognem u tome, jesi li ti pri zdravoj 
svijesti, šta je tebi danas?« 

Šelkija se začudi i sam sebi, skoro očajničkoj boji svoga glas: g 

»O svemu sam promišljao, za mene je a i za tebe najbolje 
da odem.« 

Stari se smirivao, poprimao svoj svakidašnji, zagonetni izgled : 

»Ne ćeš otići. — Ja sam učio Veliku Medresu u Stambulu 
i ljudi, koji su predavali, vidjeli su život, bili mnogo pametniji 
od sadašnjih. Bez toga, što ti hoćeš da kršiš i što ti je tako 
smiješno, nema ničega. Adet je ono, što ljude drži na uzdi, ono, 
što ih pokreće i određuje, kako će živjeti, jer insan je pogan, 
pojeo bi od mržnje samog sebe. Rušeći ga rušiš i sebe.« 

I pogađajući mu dalje misli — da Šefkija zadrhta — ne- 
pokretan kao i prije, hladan i mračan, bezživotna maska nastavi: 
»a mene ako misliš ubiti (ne obaraj očiju, ne odaji se), novaca 
svejedno ne ćeš naći, niti ćeš ih naslijediti. Pobrinuo sam se za 
sve i već su mjeseci, kako ja ovo današnje čekam.« 

Šefkija mu se pun bijesa unese u lice: 

: »Svejedno ja ću učiniti svoje i niko me ne će spriječiti.« 

»Ne ćeš,« povika efendija, »ne ćeš, a ako kojim čudom: 
učiniš, neka si proklet.« 

I podiže svoju suhu, smrežuranu ruku. 

A on je ipak otišao i pobjegao te večeri s njom, da je sutra 
ujutro ostavi brizi Nusretovoj, brizi druga iz ranog djetinjstva. 
I dok je pozajmljivao od ćifta u Doboju novac, da se bar za. 
neko vrijeme obezbijedi, dolepršao jedan lak auto, u kome se 
pored Desine majke nalazio i efendija i odvezao djevojku. »Ona 
je i sama pošla, Šefki-efendiću,« razlagao mu je svemu van sebe: 
Nusret. »Nije ovo za nju, vidio sam ja odmah, pokajala se 
možda onaj trenutak, kad je stupila na prag moje kuće. Gazdi- 
nica je to...« i ove riječi, koje su značile ujedno i jednu skri- 
venu i zatuljivanu Šefkijinu misao, pržile su poput joda po njemu. 
»Ima pravo, ima pravo,« — ponavljao je ne znajući ni sam, šta. 
radi samom sebi i kao uvjeravajući se o nečem vrlo poznatom, ali 
neželjenom. » Trebao sam je još tu noć«... i slika stabla, u koje: 
je zabo nož, iskakala je jasno i rujući po njemu i dovršujući. 
ujedno započetu misao. 

Sada evo prolazi jesen i bliži se sa snjegovima zima, i ona 
prolazi, i niču prvi pupovi i skoro će (o skoro opet) juni i go- 
dišnjica svega toga, a on kao usahla, mrtva sjenka luta odajama, 
mrk i šutljiv ne govoreći gotovo ni s kim ni riječi, osjećajući od: 
svega samo oca, njegov oštri malo podignuti, oholi lik, koji je 
značio svu nesreću i razočaranje njegove mladosti. Razbijeni 
život njegove majke kucao je i o njega, drmao kao vjetar po: 
smrznutim granama i lomio: svemu, - svemu je otac kriv, nitko 
više nego on. I one male zamjerke, koje je radi malodušnosti: 
predbacivao Desi prelazile su lagano ali čvrsto na starca. Sav jad: 
njegovih očekivanja, uzaludnih i zato nepotrebnih, očekivanja 
glasova i vijesti od nje (a znao je negdje vrlo tajno u sebi, da. 
ne će stići) išao je opet na efendiju. I čitav boravak u planini 
nije bio izlječenje nego oduška, spremanje za novu borbu, ko- 
načnu i zadnju sa starcem. Desa je blijedjela sve više u nje- 
govim razmišljanjima da utone u tu mržnju na starca, po onom 
starom pravilu, da uzroci obično poprimaju izgled povoda, tako 

da se najposlije na njih (t. j. te uzroke vanjske) i zaboravi. I 
tako je on zaboravljao nju, upijajući u se kao prepržena ljetna 
njiva kiše, starca. 

»Šefkija,« rekao je mrko stari efendija negdje u proljeće: 
»našao sam ti nevjestu, valja ti se ženiti, ostala su ti braća sva 
poženjena, a ti si najstariji, krajnje je vrijeme!« i glas mu je 
zvučao posebnim hrapavim zvukom, prozuklim i zapovjednim. 

Šefkija ga je gledao u bezizrazne oči: pobuna je u njemu 
tinjala, osjećao je pospanost u trepavicama i umor u udima. 
Što se to (potpuno sporedno) njega najposlije tiče — stari hoće, 
neka mu bude, njemu je sve svejedno: vani sipe kiše i raspršta- 
vaju se žute lokve a glas njegov isto je tako naizgled bezvoljan, 
prebijen kao i on. 

»Kako god ti hoćeš, tvoja je volja.« 

»Dobro, isprosit ću ti Fazilagića Hatu.« 

Smiješak jedan iza tih riječi, smiješak, kroz koji se provlači 
oblizivanje i kao neko zadovoljno puckanje jezikom o nepce. 
Šuškanja slugu za hambarima i štalama, kad sjede sami i mogu 
razvezati kako hoće jezike, šiknuše odnekud neželjena i nedo- 
zvana. »Efendija bome merači i na snahe, kod Hasanove već 
je jednom i zatečen, slatko nešto joj govori, ne bi se reklo, da 
je onaj čovjek.« Tu sumnju, što se burka i pjeni, nekako naro- 
čito dovedoše u svezu s njegovom ženidbom: način, kako ga je 
presreo (ovako iznenadno i odsječeno) i taj posebno svoj zvuk 
riječi. Da to nije sve očevo maslo za sebe, njemu se sviđa Hata 
i proturava je sebi preko mene? 

Čvrsti hod starca utihnu u škripi basamaka a stara mržnja 
sakrivena iza poslušnog izgleda, iza umornosti, nesna i ravno- 
dušnosti — buknu. Oh, kako je mrzio starca, kako ga je samo 
podlo, zvjerski mrzio. Kiše se cijede u mlaščićima i slivaju se po 
jarkovima, klokoću u potoke i potočiće a s njima buja i njegova 
golema mržnja i odvratnost prema ocu. Nikad se ne će ona sti- 
šati, nikad sleći, ta od majke se od djetinjstva najranijeg vuče. 
Onda ga je već mrzio, to potpuno jasno zna, a sada se samo 
penje, dolazi do grlića. Korak mu je bio ispretrgan i ispre- 
miješan, a pogled nemiran. Da sve je On, a svi oni ništa. On je 

stekao, on sagradio, on skučio čeličnom voljom, a oni su samo: 
malter, kojim se lijepi, materijal, kojim je on zidao, i sva za- 
sluga za bogatstvo kuće i napredak imanja ide njemu, a ne sino- 
vima. A eto, on je samo zapovijedao a oni radili, gazio svuda 
nemilosrdno i surovo ne obzirući se onuda, kud je prošao, ne 
pitajući što gazi i kako gazi. Njemu je svejedno, zato što i oni 
imaju misli i osjećaje, što su i oni od krvi i od mesa, njega se to 
ni najmanje ne tiče. Oni su kao i blago u štali za njega: moraju 
da čine, što hoće, a ako ne učine, on već nađe načina da ih opa- 
meti. I mračni davni doživljaji, kad je majka plakala a djevoj- 
čice se motale po čardaku da ga s kletvama i suzama, odbačene 
za čas, napuste, vraćaju se u njega i liježu. 


Tu je evo sav on u ovoj zapovijedi njemu da se ženi, u tom. 
glasu, koji mu je unaprijed stavljao do znanja, da ne će trpjeti 
nikakav otpor, u tom hipnotičkom nastupu zmije, koja proždire 
drhtavu pticu, i tu je tajna njegova: ptica eto može da odleti i 
taj joj puzavac sa sjajnim, jakim očima, ne bi mogao onda ništa, 
pa ipak ne odlijeće, nego čeka propast. Tako i on Šefkija čeka 
propast i ne odliječe, ne bježi, premda može (ta tko mu može 


zabraniti da nestane iz te proklete kuće). Jednom je pokušao, ali 


starac je spriječio: otrgnuo ono, što-bi ga bilo oslobodilo, odveo- 
natrag Desu, da je onda nestane vozom daleko na sjever u grad, 
kome ne zna imena i čije ime ne će ni saznati i sad mu je sve- 
jedno i za tu ženidbu i za sve, i starac to sluti i ta slutnja, to je: 
onaj zmijinji sjaj, što mu nije dopuštao da se opre. »Neka sve: 
ide do đavola, neka ide do čega hoće, i neka stari radi, šta. 
hoće!« kao da je onda prije par minuta, kad je starac govorio,, 
mislio. Ali nije baš tako, ne nikako nije tako — varaš se oče — 
mučio se Šefkija koračajući sve brže odajom: »sinovi nisu ma- 
šine za rad a njihove žene čanci, iz kojih ćeš ti kusati. Tu ti 
radost bar ja ne ću pripraviti i tu ćeš se prevariti, opeći žešće 
nego ikad.« I mržnja te spoznaje, to jasno uočavanje prilika i 
događaja, smiješano sa svim starim nepravdama, stezalo mu je 
šake, palilo. zlokobnom vatrom pogled. 

Smiješak, opet jedan unutarnji, osvjetljavao ga je prezrivo: 
čemu ta uzbuđenja, to jalovo jarenje iza starčevih leđa, sve te: 

nerečene prijetnje i bijes pseta, koga je gospodar izbio, a koje 
će mu ruke polizati, kadgod on ushtjedne. Zar se nije uvijek 
skučio, pognuo šiju, pokorio starcu. I onda prije, kako podvija i 
sada. Uzima starac za sebe ženu (ta i na Desu bi on pristao, da 
se nadao, da će do nje doći — i sva njegova ondašnja pričanja 
pijesak su u oči), i on to zna i pristat će: ne će smjeti ni glaska 
Pisnuti. Ruganje samome sebi, svom slabićstvu i kukavičluku 
bolo ga je toliko, da je ječao gotovo od tog osjećanja škripajući 
jako zubima kroz bezglasnost noći, kroz tamu i tmurost vlastitog 
zbivanja, o koje su kuckali kao i o drvene rešetke njegovih pro- 
zora vlažni, puzavi vjetrovi. 


Okopavao se po drugi put kukuruz, kad su s prangijama 
doveli Hatu a njegove oči bile su mutne od tih prošlih sjećanja, 
crnih i tmurnih. Gledao je kao stvar, kao neživo biće tu krupnu 
bijelu djevojku, željnu strasti i milovanja. Dok se svlačila sočeći 
jedrinom i oblinom prebijelih netaknutih butova, kruškastih 
divnih dojki, što su bježale jedro svaki čas isklizujući iz košulje, 
ona suva ruka, koja se pred godinu dana dizala na njega pro- 
kletstvom, milila je po njima nesito, starački se tresući. Ovo je 
njegova žena, nije moja — mislio je. I pjena mu je dolazila na 
usta, zubi cvokotali, ruke se tresle. 

Hata se uvlačila u dušeke trnući svijeću. 

»Dođi!« zvala je. 


Iza njenog zova krio se starac, oprezno kao zvijer, pod- 
muklo kao rijeka, što izlokava obale. Vidi mu sparušeno tijelo 
smiješano s njenim, vidi oči, kako pohotno s nje sjaju. Zar nije 
i danas na svadbi bio naročito veseo, i zar ga nije Šefkija par 
puta uhvatio kako krijući i s užitkom promatra Hatu, sladeći se 
njenim strukom i jedrinom, od koje je podrhtavala lako u hodu 
njišući se u čvrstim i rodnim bokovima. Oh, sve je i suviše po- 
znato i suviše prozirno, a da on to ne bi opazio, ne bi razmotrio. 
Ne ćeš, starče, ni osjetiti ovih oblina, što mame, ni ovih bokova, 
što se tresu i strasno pregibaju, ni ovih dojki, što iz košulja 
slatko bježe, nikada ne ćeš osjetiti! Pao je kao izbezumljen po 
njoj udarajući je onako požudnu i bijelu, vukući za kose i ga- 
zeći nogama. Bio ju je do iznemoglosti, uživajući u plaču, u toj 

prestrašenosti, sitnim jecajima, pitanjima, zašto sve to, i što je 
skrivila. Puštao, da se smiri i ponovo nastavljao sve do zore, dok 
se nije umorio i zaspao pokraj nje, okrenut leđima, dok je ona 
poluluda sitno jecala. Le 

Ujutro se mutno zagledao u vidike ne opažajući ništa do to 
svoje mutnilo, beskrajnu gorčinu, leglu po njemu poput pokrova, 
poput magle. Jutarnje sunce uvlačilo mu se u zjene i gubilo u 
njihove dubine vraćajući se kroz trepavice u raspršene sjene po 
orahovu stablu do zida bašte. Mahnuo bi rukama pokatkad u tom 
nijemom zagledanju, koga se kasnije nije sjećao, šapućući kao 
nešto samom sebi. Nije znao, koliko je tu stajao, a kad se okre- 
nuo, Hate više nije bilo. Jedna pokrite glave žena proviri: »Dje- 
vere, što ne ideš na ručak?« 

Šefkija je ne prepozna. 

»Tko si?« upita ne prisjećajući se. 

»Smailnica, bolan, zar me se-ne sjećaš?« 

Feredža se otkri, jedno se sedamnaestgodišnje lice ukaza, 
malo duguljato lice plavke s mišjim bijelim zubima. 

»Doći ću,« reče Šefkija i tko zna zašto, neudovoljena ga 
požuda od sinoć protrese: »Ah, i ovu je sebi valjda doveo, 
bludnik!« pomisli. Sjeti se, da mu je najmlađi brat Smajo došao 
na svadbu iz Ljeskovih Voda, gdje je prikupljao za starca japiju. 
Ovo mu je dakle najmlađa snaha i dovedena je sigurno, dok je 
on bio u planini. Spomenu se ponovo onoga nečeg bolesnog u 
izrazu njena lica, onih mišjih zuba, koji kao da su žudjeli štogod 
da grickaju. ' 

Ali mržnja ga je nosila od toga, već prekipjela, i kad je ve- 
čerao, pošao je za njom. Prestrašena je Hata drhtala u odaji, 
bojažljivo očekujući ono sinoćnje. Ali on je i ne pogleda. Šutio 
je dugo, a onda se, kad ona zaspa, pridiže i iziđe u noć. Hodao je 
nasumce ne misleći zapravo ništa, oko čardaka, i kad se stvori u 
tom hodu pokraj hambara, prisjeti se, da je tu negdje starac u 
jesen spavao, u sjenici sa dvije sobice. nage 

U tom času lupi nogom o praznu petrolejsku kantu, što ju 
je netko slučajno bio tu zaboravio ili bacio. Pa kao i obično, kad 
se na nešto dugo misli i priprema, ali ne izvodi, kad se nešto 

želi postići, ali bez jasne i čvrste odluke, bez promišljanja, na 
kakav bi se način to moglo zbiti, nego je sve maglovito i zbr- 
kano, u hlapovima tankim i nevidnim zapravo, koji nestaju a ne 
skupljaju se u konkretno: jedna sitnica, kakva slučajnost sret- 
nuta na putu, nepoćudan pogled ili osmijeh, nabasavši na što u 
mraku, navodi nas na izvođenje toga bez krsmanja, bez oklije- 
vanja, hitro i strelovito. Tako je i ova petrolejska kanta, darnuta 
nogom na Šefkijinu noćnom lutanju, značila i jednu odluku 
dolepršalu neumoljivo iz pranutrina njegovih. On uđe u magazu, 
izvuče jednu punu pretrolejsku kantu, zapravo bez uzbuđenja i 
misli, miran i mašinski hladan kao da radi najobičniji i naj- 
dopušteniji posao (i obavljao je on to kao neki nalog od nekoga, 
nalog čak nekako i ugodan i predrago zanimljiv), poli petrolej 
oko sjenice na sve strane, zatim kad opet zaključa magazu, pope 
se na šljivu i pogleda je li starac unutra. 

Zamišljen, efendija je sjedio na dušeku pušeći na nargilu. 
Lice mu je kao uvijek bilo s mrkim borama i ohološću. Razmišljao 
je, izgleda, nešto, otpuhujući uravnoteženo dimove i u tom otpu- 
hivanju bilo je one unutarnje mirnoće, koja je sve začuđavala i 
ujedno pokoravala. Šefkija siđe i slijedeći i dalje onaj iznenadno 
stvoreni unutrašnji poriv, upali šibicu: plamenovi suknuše jarkim 
crvenilom. Bježeći on ugleda prve dimove kako nestaju kutljavi 
i sivi u modrinu nebesku. Kroz njih su lizali rumeni ognjevi 
plamenim jezicima. Cvrčao je žar, pucketavo praskao, lomile se 
grede: ljudi usplahireno gledali skupljajući se u crne treperave 
sjene. Netko je vikao za vodu očajnim, piskutavim glasom a iz 
grmlja, iz kojega je on gledao visoko rasplamsale i u divne jarko 
crvene lukove savijene ognjeve, probuđene ptice prestrašeno su 
izlijetale kao iz prački zavitlani kamenovi nestajući ponovo u 
tami. 


Zakoni 


Nego, starom efendiji nije bilo suđeno da umre u vatri. 


Nekoliko opekotina po rukama, uništena sjenica i nekoliko nagor- 


jelih hambara, bilo je sve. Lice mu se još jače smrknu a riječi 
postaše nesnošljive. Strah, kojim se obavijao, još više se uklopi 
u nj. Sinovi su ga se još više bojali, sluge šutljivo odmahivale 

Stara dvorkinja 

glavom. Odsječenost i narogušena pakost, kojom ih je susretao, 
neka posebna oštrina u pogledu i držanju, kao da je prijetila: 
sad će sa nakupljenim bijesom da provali, natjeravala je na sve 
veću poniznu poslušnost. Smjehuljak, koji mu se ukaza kad prvi 
put poslije tog događaja presrete Šefkiju (ovome ojasni, da starac 
dobro zna, da je to on učinio) kao da mu se rugao, onom svojom 
ozbiljnom ravnodušnošću bezizraznom a ipak nečim prezrivo 
podsmješljivom. Ipak efendija nije bio ni najmanje komedijaš, 
naprotiv, kod njega je baš ta ozbiljnost u osmijehu ubijala. Ona 
je bila nekako posebno teška i mučna. Ovaj je primitivac stvorio 
tu u samoći, u izbjegavanju dodira sa drugim svoj jedan svijet, 
okamenjen i mašinski uravnotežen. U njemu se sve kretalo pre- 
cizno i sračunato, služilo samo jednom bez odstupa i skretanja: 
njegovu ličnom zadovoljstvu. Taj egoizam nije međutim ni- 
kako bio jednostavan i dokučiv kao egoizam malograđanina ili 
uzvišeno zamršen kao onaj intelektualca. Egoizam efendije 
Bahtijarevića bio je pomno razmišljen i do u tančine pretresen, 
neke ruke na svoj način udešeni fatalizam, egoizam azijatski, 
satrapski, bosanski neuravnotežen i prljav, ali bez nemira, bez 


previranja, bez onih evropskih vrludanja i unutrašnjih pobuna. 


»Tako je to oduvijek, muž zapovijeda i radi šta hoće, a žena 
mora da sluša, otac zapovijeda, sinovi moraju da slušaju.« To 
je zakon naslijeđen i očeličen vijekovima i to ne može nitko iz- 
mijeniti. Isto su radili i djedovi i pradjedovi, do u najdalje da- 
ljine i nitko se nije bunio i tako ima da ostane i danas. Kome 
nije pravo, neka ide, ali tko je u njegovoj kući, ima se toj sve- 
moćnoj volji pokoravati. On nije najposlije samo on, efendija 
Bahtijarević, on je i ta volja zakona, volja vijekova, što huji 
u njemu, volja neograničena i božanska. Njom on opravdava 
sebe, pred svijetom i pred samim sobom. Najposlije ona je mir: 
ako on voli i dovodi tuđe žene, on ima snagom te volje pravo, 
ako baca oko na snahe, opet mu taj zakon daje pravo — jer sve 
što je u kući od stvari, insana i životinje, njegovo je. Poduprt 
tako tim uvjerenjem, koje su sačinjavali običaji i i tradicije patri- 


, Jarhalne sredine, iz koje je nikao, on se nije ni brinuo za vri jeme, 


u kome je živio, nije htio da ga vidi, niti da mu se potčinjava. 

Prijelaz u novo doba, najvidnije ocrtan svjetskim ratom i vre- 
menom po njemu, koji je zahvatio i bosanske muslimane, 
begovićskog efendiju nije ni taknuo, on je živio, kako se živjelo 
prije sto godina, kako se živjelo i prije petsto godina. A sve to 
stanje održavao je gvozdenom snagom, koju je davala volja 
zakona, nepisanih, ali zato vjekovnih. Radi toga je on, tom 
svojom unutarnjom okosnicom, uvjerenjem ovim, i bio jači od 
svojih sinova, zbunjenih mijenama i raspršenošću, svim tim 
nemirom vremena, u kome su živjeli. Moguće mu je ta ne- 
«jednaka borba sa svim, što ga je okružavalo, pomalo i dosađi- 
vala, moguće je on postajao sve umorniji, ali ipak iza te vanjske 
umornosti, iza te tišine, burkalo se to unutrašnje, to nepredvi- 
đeno i strašno. 


Zato i u tom trenutku, kad se nađe sa Šefkijom poslije pa- 
leža (silom prilika, onim nenaslućenim, što nas često navede na 
nešto, što nismo nikako željeli i od čega evo na sve moguće na- 
čine bježimo i uklanjamo mu se, a to što ga zovemo slučaj ili sud- 
bina, postavi nas lice u lice: iznenadnim zavijutkom puta, kojim 
bezbrižno koračamo, zagledavši vidike, ili trenutačnom zamišlje- 
nošću — onaj koga ne ćemo da sretnemo, stvori se eto nasuprot, 
pa su sva ta bježanja i izmicanja u potonjim sjećanjima smiješna 
i stidna) izlazeći jedan sa čardaka, drugi iz hambara, starac mu 
se učini: sa svojom valovitom bijelom bradom i rumenim, go- 
tovo mladolikim licem sa sitnim borama i boricama, nečim vrlo 
lukavim i sličnim ujedno lasicama kad pretrče put, kojim pre- 
lazimo i kurjaku, što gladno iz čestara vreba. Nikad Šefkija nije 
saznavao jasno, što se iza toga starca krije, toga starca, koji mu 
je uvijek ulivao samo mržnju i strah, jednak strahu djece od 
čudovišta u pričama: pohlepnih aždaja, surovih zmajeva i 
zlobnih džinova. Najposlije on i mora biti nešto kao i oni, kad 
mu ništa ne škodi, ni smrt, koju mu je spremio, ni život, koji je 
tako obilno iskorištavao. Zar je moguće, da je to moj otac, moj 
istinski otac, čiju krv nosim u svojim žilama — pitao se Šefkija 
i taj put kao i svih ostalih, ali odgovora nije bilo nikada, pa ni 
sada. Strah ga je sapinjao, kad mu starac priđe, nemajući kuda 
izmaknuti, a u grkljanu su se sušile riječi. 

»Mora da je netko pušio pred hambarima, šta ti veliš Šef- 
kija?« 

Šefkija se je već tresao od bojazni, te nevoljkosti i skaku- 
tanja kao kod uhvaćene divljači pred čuvarom, što se grozi 
bičem. 

»Možda su momci pušili, a možda se i sijeno od vrućine 
užeglo, pa se zapalilo od vatri.« 

»Momci su, sigurnije je.« 

Smiješak se neosjetno kupio oko usana, sličan onome kao 
kad mu je iskao novce. 

Suha se ruka tresla: 

»Kogod je, zlo će svršiti.« 

»Bogu hvala, kad si ostao živ.« 

»Da živ sam, mnogo više nego što se misli.« 


I starac se, kako mu se činilo, već cerekao, cerekao mahnito 
nekim svojim unutarnjim smijehom, smijehom, koji mu je ras- 
pinjao sve tijelo, tjerao još jače rumen u obraze. Ali iza toga 
slućenog cerekanja gladak i oštar pogled zabadao se kao nož 
u njega i daleke obrise Krnjina. 

Zna i muči me — mutno se prisjećao Šefkija svoje malo- 
pređašnje bojazni, ne usuđujući se da podigne oči: iščekujući ono 
strašno, tihim očekivanjem, u kom je čuo svoje vlastito srce, 
gdje lupa od tog zvjerskog poigravanja mačke s mišem, osjeća- 
jući u svemu te šiljaste i oštre šape, kako ga stežu. 

»Sine,« nastavljao je efendija dalje otkrivajući se i ne 
susprežući se »netko je mlad izgledom, ali srcem star i misli 
njim mjesto glavom, a to ne valja. Onaj, koji je palio, pa makar 
to bio i vjetar, bio je nevješt i vrlo mlad, razuma nije bilo ni 
koliko zrnce. Ja se tome smijem, pa i od žiški od vatri, ako su 
u prepeklo sijeno pale, kako ti to kažeš, nije pala žiža kako 
treba. Ona je trebala pasti ravno i najedamput, ondje gdje je 
najispečenije sijeno, da bukne odmah, a vjetar je trebao biti 
istočnjak vijugav i hitar, da sve najednom odnese. Tu je po- 
greška — srce. Ono zanese, ne razmišlja. I šta onda izađe: izgor- 
jela sjenica, dva tri plasta sijena i jedan hambar upola. Ali tebi 
sigurno nije do besposlenih razgovora a i meni se žuri — nastavit 

ćemo drugi put.« Zatim doda: » Valja znati, kakve momke imamo. 
I sijeno kakvo imamo, to je čak najvažnije.« 


I odbrza prema polju. 


A sudbina, koja nije dopustila da ga odnesu sinovljevi 
ognjevi, odlučila je drugojačije, nešto svoje. Naišla je u pojavi 
mršavog, žućkastog pseta s upalim rebrima, koja su se ocrtavala 
na zategnutoj koži trupa kao zupci golema seljačkog češlja. Išao 
efendija kroz ranu jesensku maglu s puškom o ramenu da obiđe 
momke, promicao polako raskaljanim seoskim drumom kroz 
mali hrastov gajić, koji je sam prije par desetljeća zasadio, kad 
je ono naišlo bezazleno, u krivudavu trku. U tom susretu, malo 
isplažena jezika, izgledalo mu je obično kao i sva seoska paščad. 
Ništa nije odavalo nju, koja mu se približavala. Ni neosjetno 
zakrvavljene oči, ni kasavi trk sa povijenim repomi, ni tišina 
toga jutra, umotana u vlažna isparivanja i žućenje lišća... Sko- 
čilo je međutim na njega pri mimoilazu nagrizavši mu kroz 
zategnute čakšire članak na desnoj nozi, nastavivši i dalje svoj 
trk u nepoznato. Desilo se sve takom hitrinom, da je u trenutku, 
kad je on skinuo dvocijevku da opali na nj, ono već bilo nestalo 
u zaokretu ceste za hrastovima. 

Nije ništa, mislio je, i kod kuće je povio nogu ovlaš mokrom 
krpom ne osjećajući nikakve boli od sitna, crvenkastog ujeda, 
zaboravivši ga za par dana. A kad ga je za dvije nedjelje spopao 
prvi napadaj: onaj osjećaj straha i jeze, želje za nekim bijegom 
i groze od vlažnoga i vodenoga u mučnini, što mu se pela u grlo, 
— sve ono što je označavalo ugriz bijesnoga pseta, — on nije 
potražio ljekara ne vjerujući kao i svi samosvijesni stari ljudi 
u hećime i prezirući ih, nego je otišao do dobojskoga travara. 

Travar odmahnu glavom, čim mu efendija ispriča, šta bi 
moglo biti. 

»Isplazi jezik,« reče. 

Efendija isplazi jezik. Bio je rumenkast prelazeći po kra- 
jevima u žutilo. 

»Metnut ću ti pijavice.« 

Kad ih je skinuo i pritisnuo palcem i kažiprstom, odmahnu 
ponovo glavom. 

»Ne valja,« puknuo je zaprepašteno jezikom, »krv je ru- 
mena.« 

»Da nisam prekasno došao.« 

»Izgleda.« 

Na efendijinu se licu ne pokrenu ni žilica. 

Ono, što se poslije dogodilo, nitko nije znao točno ispri- 
čati. Jedni su govorili, da je lajao i skakao na sluge i sinove da 
ih ugrize, a drugi, da je u kutu svoje sobe režao mrko i pakosno, _ 
kakav je uvijek i bio. I dalje, — da je liječnik, koga su mu sinovi 
pozvali, vadio ispod jezika kusave žute psiće, malene kao palac. 
"Točno je od svega toga bilo samo jedno, da u njegovu sobu nitko 
nije ulazio osim doktora i starog sluge Trampe, što ga je poslu- 
živao. 

Upravo na dan uoči njegove smrti Šefkija je bio otišao u 
Ostrožnju do Malkontijeve pilane radi nekakvih pregovora o 
šumi, i kad su mu javili, da je umro, on se vraćao od _Malkon- 
tija. Nalazilo se upravo pred Bogdanovom birtijom na Rudanci 
i kroz nahuknuta okna od vlage razduživalo se pjano lice Ana- 
nije Zuzka. Šefkija zavrati u krčmu, da se okrijepi od iznenadne 
žalosti, reče momku, što mu je došao s viješću. 

»Zdravo efendijica,« podviknu mu Ananija. 

»Plati za upokoj duše babine!« 

»Kome se to ti u žalosti izruguješ.« 

»Nikome, ja saučešćavam« (ali rugao se ipak podlac). 

»A ti da kušuješ pseto«, okrenu se Zuzku, »jer inače ne 
ćeš piti.« 

Bilo ga je strah i htio je taj strah popiti. I čekao je kao 
nešto. Nekoga sa smiješkom i tajnom. Sjekiru će možda imati, 
pa će ga klapnuti — »to ti je za onu potpaljenu sjenicu«, reći će. 
Pio je sve i dalje, sve uznemireniji, ali se nije događalo ništa. 
Kolima su ga potpuno besvijesna vratila braća na čardak. Efen- 
dija je bio pokopan i na livadi više Velike Brane bijelio se ka- 
meni nišan na svježem mezaru. Ostavio je sve sinovima, da se 
ne dijele, i da najstariji upravlja. ' 

Sjedio je Šefkija godinu dana poslije na čardaku u gornjim 
odajama, u kojima se prije zadržavao starac. Poslije kišna dana 

nebo se zračilo i bistrilo u oticanju sumraka i paljenju prvih 
zvijezda. Kao uvijek, Šefkija je bio prazan i umoran. Radost, 
kojoj se nadao, da će ga ispuniti, zadovoljstvo tereta, koji je 
skinut sa grbače, sve ono bezbrižno i ospokojavajuće, što je mislio 
da mu donosi smrt očeva, nije dolazilo. Naprotiv, nikad viši 
umor i bezvoljnost nije pala po njemu kao čitavo to vrijeme po 
smrti efendijinoj. Mržnja na starca ispunjavala mu je do sada 
život, davala mu neku svrhu i zanimljivost, međutim eto starca 
više nema i mržnje više nema i sva ona unutarnja energija, koja 
se trošila na oca, ležala je nepotrebno i gnjilila je. Ličio je tako 
prenapunjenim i naglo prslim balonima, što poslije leta smr- 
skani leže u izgubljenim travama. A tišina soba, kojima je pro- 
lazio, poštovanje slugu, pa čak i pokornost mlađe braće, koju 
su mu odavali kao najstarijemu i domaćinu više ga je uznemi- 
rivala nego hrabrila i čvrstila. Činilo mu se, da sve više postaje 
zatvoreniji, mrkiji i oštriji, da se zakukuljuje, otuđuje od svega 
dotadašnjeg i unosi u nešto novo, neku beskrajnu golu pustoš, 
kojom sam i odaljen korača, hrleći nečemu, za što dobro zna da 
ne će stići. 

Hatu je bio pustio, i dvorio ga je stari Trampa, a gdjekada 
i žena najmlađega brata Smaila, koji je upravo tih dana otišao 
da služi vojsku. I te večeri, kao i drugih, ona se neosjetno, na- 
jednom pojavi pokraj njega s kavenim ibrikom i fildžanima. 

»Donijela sam ti kave, da ne sjediš tako sam.« 

Odisala je svježinom i zdravljem. Dva mišja šiljata zubića 
vragoljasto su virila. 

»Hasan je otišao u Doboj, a Ismet u Pločnik.« 

Da li mu je to saopćavala da su sami na čardaku, i da li to 
njeno naginjanje nad njega ima šta da znači, ovi nehotični do- 
diri, otkrivanje golih lakata i zatezanje dimija ili je posve slu- 
čajno i nehotično, briga snaje za šuru. 

»Hvala ti na kavi. — Ti se baš brineš za me.« 

»Pa i Hasan i Ismet imaju hanume.« 

Pogleda ga potom nekako posebno, i kao naginjući se do- 
hvati ibrik, da su ga pomilovale vitice njenih plavih kosa a 
vreo i opojan dah spržio mu lice: 

»A ti si bez žene djevere, a ja bez muža.« ' a 

Šefkija sav pocrveni i oznoji se gotovo, praveći se, da ne 
razumije smisao tih riječi, napregnut i uznesen, i stavi kao posve 
slučajno svoju ruku na njenu. 

Ona je ne trže. 

Šutao je dugo, ne usuđujući se išta da progovori, dok je ona 
u očekivanju usplahireno i strasno disala. Gledao ju je užagrenim 
pogledom i jedna davna sličnost javljala se u njemu: ima ne- 
čega od Dese, od one Vlahinje, od njene zmijavosti i strasnog 
predavanja. Oštro joj je i lice kao i njeno i preklopljen struk i 
noć je ponovo padala na njega u ovom sumraku, što je pot- 
puno prelazio u nju crnu i opojnu, zvjezdanu. 

Stegnuo je snahu u svetogrdnom strahu i ona se nemoćno 
i meko pustila. : 

Mjesečina, zelenkasta nekako i presvijetla, prodrije kroz 
okna i pade po njenom bijelom i čvrstom tijelu. Noć ona, noć 
čarolije i čuda, onoga bijega preko Bosne... 

Ćut, ćut. Kako samo tiho izgara sve u nepomućenom sve- 
čanom tkanju. Rascvjetala, golema nebesa ne vide se orojena 
zvijezdama. Trepte one blage kao prijateljski pozdrav, trepte 
plave (junske) i krupne kao mladi orasi, tamno crvene od blizih 
brda, srebrnasto bijeie, vrlo daleke i vrlo tihe, sedefasto blijede 
i tako malene, biserna zrnca, drhte i gore kao mala kandioca, 
plamsaju u mračnom, potmulom žaru, rasipaju se u nijemom 
klizenju, lepršaju kao male sjajne ptice i padaju nečujno u 
lukovima, prosipajući zlatan orošen prah, iskričavu, mokru pahu- 
ljavost, tople i mirisave. Osjećaju se u krvi, u tijelu, kao pod- 
zemno strujanje, dragosno golicanje, fizičko prelesno dodirivanje. 

Ali to nije, nije ona. Kroz kapke kaplje ta zelena mjesečina 
i miješa se s rosnim i prebijelim tijelom. To nije ono tijelo, to je 
tijelo njegove snahe i ovo, što on čini, to je grijeh. Razumije li 
on težinu i veličinu toga grijeha? Bratova žena. Da, zubi su njeni 
mišji vragoljasti a lice sladostrasno, a tu u mjesečini prelijeva 
se raskošno njeno tijelo. O razumije li, razumije li i to itko? 

Žensko tijelo u slapu mjesečine. Tijelo dvadesetgodišnje, 
devetnaestgodišnje, tek dozrelo, tek mirisno nabujalo. Drhti u: 

slapu toga zelenkastog, čudesnog svijetla, pregiblje se u udovima. 
Plave su kose pale i zakrilile zarumenjelo lice i kroza nj se modre 
oči sklapaju. Vrat prebijel i mek izvija se i grlo podatno tre- 
peri. Tu su i dojke raspršene i rođačkom rukom milovane, dje- 
verovom rukom. Male, čvrste dojke s velikim prslim bradavicama 
strasnih žena. I grudni koš saliven u trokut i meki pregibi slabina. 


A među njima je okrugao trbuh, s kožom preglatkom i čvrstom, 


trbuh elastičan poput bubnja, opojan poput divljih karanfila po 
brdskim ispašama. I butovi bludno tvrdi i golicavi, koljena malo 
i neosjetno šiljata, listovi nožni gipki i okrugli. 

Žensko tijelo u slapu mjesečine. Od njega miri odaja, miri 
i izgara kao tamjan u hramovima krv, miriše i opija razbludno 
i ta raskošna, zelena mjesečina. Izgleda kao oltar, na kome se 
pričinja žrtva, kao svetilište, što se puši od jutarnjih šuma, kao 
svete riječi dalekih i tajanstvenih vračeva, kao san u večernjim 
rosama. 

I zar se može oprijeti njemu Šefkija Bahtijarević, sin bludnog 
starog efendije, zar se može itko oprijeti njemu, pa makar bilo 
i bratovo? Ono izgara, tu u mjesečini, i omagljava mozak, odnosi 
savjest i mir. Ono je tu vladar, u ovoj noći, što teče i liježe po 
njemu čarobno i tajinstveno. I tko tu može šta, tko može? 


Je li to Zakon, da onaj, tko se protiv nekoga bori, u buri 
svojih ognjeva želeći ga uništiti, postaje i sam onakav kao i ono, 
protiv čega se borio, kad zasjedne na njegovo mjesto ili dođe 
u iste prilike. I da je sin kao otac. To Šefkija nije te večeri ni 
slutio ni mislio, on se opajao. 

Ali kad se jednom malo pridigao od užitka, pogled mu je 
pao kroz prozor: ugledao je jedan velik, bijel nišan, sličan otr- 
gnutoj ruci, kako mu maše i zove ga. Ili mu se samo to činilo. 
Strah je silazio na njega. Očev nišan, stari efendija možda se 
šulja eto ovom odajom, možda tiče i taj divan na kome leži po- 
datno ispružena bratova žena. 


Jedna lepirica, probuđena mjesečinom, zaleprša tada o 
okna i njeno tiho jedva čujno lupkanje, struganje i klizanje 
kriočima silno ga je smetalo. 

ANDRIJA KOVAČEVIĆ, ZAGREB 


SKOČIMIŠ 


POVIJEST JEDNE KARIJERICE 
ILI: 
PINGVINIJADA JEDNOGA PINGVINA (1924) 


LIC A: 
Miyjo Vrećica, s nadimkom Miškina, činovnik, rodom Podravac 
Jedan njegov drug 
Odsječni šef, Madžar i šekspiroman 
Lumbarda, stari penzionirac i madžaron 
Crni Gavrilo, Kucovlah i žurnalist 
Prvi načelnik odjeljenja 
Drugi načelnik odjeljenja 
Gos'n Aca, inspektor ministarstva 
Čovjek je onakav, kakvim ga je Bog 
stvorio; a često i gori. 
Sancho Pansa 


I 
ROĐENJE POD BANKOM I PRVA MLADOST 


Mijo Vrećica. — Miškina... 

Rodio se pred četrdest i nekoliko godina u jednom selu 
bogate i ravne Podravine. Na slami pod bankom, kako je nekoć 
bio običaj na selu. I — stojeći. 

Kod poroda ni zadrečao nije, vesela mu podravska majka, 
kao druga djeca što obično dreče, kad prvi put ugledaju ovaj 
čudni svijet, što pred njihovim očima — u potpunom skladu 
s optičkim zakonima — naglavce stoji. 

On je naprotiv odmah razmotrio novu svoju situaciju i posve 
hladno utvrdio ovo troje: prvo, da bi takva dreka mogla samo 
da naudi nejakim njegovim plućicama; drugo, da u onoj žurbi 
i gužvi, što se taj čas razvila oko njega, nikakvom drekom ne bi 
za sebe ništa osobita postigao; i treće, da bi tako drskim i 

nepristojnim ponašanjem mogao izazvati samo gnjev i srdžbu 
novih svojih gospodara. 

A ti novi gospodari, koji su ga sad okretali, prebacivali i 
ogledali sa svih strana, — bili su strašni. 

Kao dozrio krastavac sa plota pao je najprije u babičine 
ruke, — ogromne ručetine, koje su ga odmah bacile u nekakvo 
korito kraj banka. Kao nadjeven kulen. Ogromna je bila i nje- 
zina glava, što se znojna i crvena nadvila i raskesila nad njim 
kao silan crveni planet, a dah joj iz debelih usta i kruškasta nosa 
kao vulkan. 

Isto tako strašne i ogromne bile su i one druge dvije prikaze: 
njegova mati, što sad već nije stajala, nego je ležala na slami 
pod bankom, i još jedna žena, što se kao babičina pomoćnica 
bavila i vrzla oko njega, — te se on onako sitan i malešan, a 
gubav i nagrešpan kao krastavac osjećao među njima kao mali 
Guliver među divovima. 

Zato se eto i bojao da drekne. 

Umjesto toga on se samo slatko i ponizno nasmiješi, kao 
da se ulaguje i milost nekakvu prosi. A onda sklopi sitne, mesnate 
očice i pritaji se kao mrtav. Pa sad, — što Bog da. 

Lecnuo se i progledao tek onda, kad ga je nešto žacnulo na 
trbuščiću. No kad je vidio, da su mu samo zavezali i odrezali 
pupak, on je odahnuo čisto sretan i blažen, što mu je zatvoren 
i taj jedini otvor, kroz koji bi mogla da mu se vidi diskretna i 
prava sadržina. 


Tako se eto rodio mali Miškina. 
Poslije toga odmah je zaspao u grubim pelenama od oštra 


konopljana platna. A nad korito, koje _ mu je služilo umjesto 
kolijevke, nadvila se i veselo zakliktala bijela vila. No bila je 
valjda Tatarkinja, jer je taj budući filozof u koritu, malisan 
Miškina, izgledao nekud čudno i neobično: pravo pravcato 
Tatarče. 

Jer čudna i vijoglava mati priroda ne samo da ga nije 
obdarila ljepotom, nego se s njim još tako nesmiljeno i kruto 
našalila, te mu nije podarila ni one posebne i nježne miline, što 
obično prosijeva od male djece, ma i ne bila inače lijepa. Gla- 

vica odebela i nekako četverouglasta, a vrat kratak; trupić mw 
nerazmjerno dug, a nožice prema trupu i suviše kratke. Isto tako 
i ručice. Kao zakržljala krilašca u ptice pingvina. : 


I tako se Miškina, Tatarčić mali, onako bucmast i ružan, 
a gubav kao krastavac, već u kolijevci činio kao živi, migoljivi 
protestić protiv sve ostale djece. 

Protest? ... O, ne, nipošto ne! To je možda bila samo optička. 
varka. Jer u sitnoj duši maloga Tatarčića nije bilo nijednoga 
kubičnog milimetra prostora za bilo kakve proteste. ' 

Ta kome su protesti još ikad koristili?!... To su posve 
nerentabilne stvari, koje situaciju redovno zaoštruju i samo još 
kvare. A pored toga znaju biti ponekad i vrlo, vrlo opasni... 
Ne, ne, — daleko im kuća i protestima! 

I taj ga je mudri nagon poveo kroz život. 

Škole je svršio dosta teško, ali uglavnom dobro. 

Najviše jada, muke i znoja zadali su mu oni prokleti grčki 
nepravilni glagoli. — Ta kako li je samo onaj odurni »pasho« 
(trpim) mogao da se u prošlosti prevrgne u — »peponta« (trpio 
sam), »lambano« (uzeti) u — »eilefa«, a »treho« (trčim) u — 
»dedrameka« (trčao sam)?! itd. itd. Jer ima ih — kao stjenica.. .. 
Pa zar se ne bi mogli prevrgavati svi na isti kalup, ili bar na 
dvije, tri forme? Te naučiš jedan i odmah znaš desetak drugih. 
A ovako? ... Uh, prokleti glagoli! A prokleti i oni ludi Grci 
&vi od reda: od Solona i Likurga, pa do Sokrata i Perikla! 

Jednoga svog druga, koji je za okladu od tri ćuške sve te 
glagole naučio u cigla tri dana, — do groba je zamrzio. 

— Oh, oh, zašto i ja ne mogu tako?! ... I kako li ću se ja 
protući kroz život s ovako tvrdom tikvom? — očajava i uzdiše 
Vrećica. — Nema druge, nego — dušu pod želudac, oprez na 
oči, a račun u glavu... 

No prošlo je i to. Prošla je i matura, te on stao pomalo: 
griskati Baronove rimske institucije i Maurovićevu germansku 
pravnu povijest. Jurista... Gospodičić. I još kakav gospodičić! 

Hranio se doduše kao i druga đačka sirotinja ponajviše u 
pučkoj kuhinji, ma da njemu to i nije bilo baš od nužde. A je- 
dini razlog bio je taj, da štedi, pa da mu što više ostane — za 

odjeću. Jer kolikogod ga to činilo još neuglednijim i smješnijim, 
on se uvijek odijevao i nosio po posljednjoj modi. 


— Treba da čovjek bude — savremen. I... »net«. Jer 
dobro uglađene hlače i po »šiku« svezana kravata, — hohooo, 
mnogo to vrijedi u životu! 

Smetalo_ mu i ljutilo ga samo — ime. Da se bar zove 
Otmar, Artur, Rikard lavljega srca... Ili bar — Zvonimir, 


ili Milan... A ovako — Miško, Miškina... Seljačina... Pa tek 
prezime: Vrećica!... 

I dugo se zanosio mišlju, da bar to nesretno prezime pro- 
mijeni, kad već krsnoga imena ne može. Ta punoljetan je već i 
lako bi platio pišljivu krunicu takse na molbenicu. Ali se tome 
protivi — stari »vujec« u Americi, po čijem su nagovoru njega 
i dali na visoke škole. 

Jer taj ga se vujec i sad ponekad sjeća i svakome pismu 
prilaže po dolarić. A stari je neženja, pa danas sutra, — Bog 
zna... 
Ništa na svijetu ne ide bez računa. 


II 
CARSKI DŽEP I PRVI STRATEŠKI POTEZI 


Čim je svršio škole, odmah je »turio dva prsta u carski 
džep«, t. j. pošao u državnu službu. 

On bi doduše bio najvolio, da u taj džep odmah turi čitavu 
šaku. No filozofija života brzo ga naučila, a čitao je nekoć i u 
Divkovićevoj sintaksi, da s vremenom i sa slamom mušmule zrenu. 

Glavno je dakle, brate moj mili, da se za taj džep nekako 
prikvačiš. Za prvi početak makar samo i jednim prstom. S vre- 
menom će već pridoći i drugi i treći prst, a onda sve pomalo i 


čitava šaka. Zatim ćeš se tako sitan i malešan možda i sav sav- 


cat zavući i uvaliti u taj džep, pa samo da sisaš, sisaš... 
Sisanje! ... Eh, da, i to je umjetnost i vještina. Treba to 
znati, umjeti i razumjeti. 
A on to umije već od prirode. Jer ta vijoglava mati, koja 
mu je talenat, ljepotu i druge tobožnje vrline ljudi pozemljara 

gotovo sasvim uskratila, tom ga je vještinom obilato odštetila. 
Znao je on to već od prvoga časa, pa ga mati nije trebala ni 
učiti, ni draškati sisom oko usta, kako se to obično s drugom 
djecom radi. On se i bez toga draškanja odmah pricvrljio uz 
bujnu sisu materinu. Kao mali šklopac ili krpelj, što se pod 
samu kožu upija i zavlači, sisajući krv. Još nije imao ni zubića, 


“a već bi tu sisu znao tako stisnuti i mrcvariti, te bi mu mati 


ponekad jauknula od bola i silom odrinula maloga sisavca. On 
bi tada zameketao kao jare i ispupčenim ustima iznova potražio 
slatku bradavicu. A onda bi ju još jače stisnuo i rukama i 
trbuščićem i kratkim nožicama, pa žmireći kao mace i ritmično 
stenjajući od užitkalakomo pio i sisao dalje. Kao malo golišavo prase. 

Sudbina ga bacila u t. zv. zajedničku službu. Tu je on do- 
duše kao i toliki drugi mogao da prođe i bez madžarskog jezika. 

No već je prvih dana razabrao, da bi mu znanje toga je- 
zika moglo biti od velike koristi. 

I na nemalo iznenađenje svojih drugova, ali zato na veliku 


radost starješina on je odmah sam zatražio — premještaj u 
Madžarsku. 
I — hop: Kecskemćt! ... Slavna varoš, daleko je hvale. 


Čisto madžarsko mjesto. Ali ništa zato. Tako ćemo lakše i 
brže naučiti madžarski. 

I odmah je počeo. No — šta jeto?... 

—  Engedelmeskedni... Gyonyčrkodni... Osszet&rhete- 
tlen... Kako strašan jezik! Kakve užasne riječi! ... Baš kao i one 
grčke. Pa još i strašnije! 

Tako se on mučio i znojio kao mali Tantal pune dvije go- 
dine dana. I vratio se natrag u Zagreb s vrlo slabim rezultatom. 
No kolikogod ga muke stajalo, on je ipak i bez obzira na gla- 


sovitu nagodbu uredovao i pisao — madžarski. 
— Miško, šta ti to zaboga radiš?! — uplašili se ostali dru- 
govi, koji nisu znali ni slovca madžarski. — Ta to je upereno 


direktno protiv nas: sve će nas pobacati onamo prijeko, da učimo 
madžarski. A onda, — i nagodba je tu. Zakon... 


— Hja, — sliježe on ramenima, — niti sam ja nagodbu 
stvarao, niti sam zvan, da je branim. Zato su drugi tu... A vi 

— kako znate... Pa — na kraju krajeva — zašto da i ne po- 
đete malo u ravnu Ungariju? Ništa vam ne će biti. Lijepa je to 
i bogata zemlja. Fino se ondje jede i pije. I jeftino. 

— A naša djeca? Imamo mi djece... 

— Ni njima se radi toga ne će ništa dogoditi. Uostalom, tko 
vam je rekao, da gradite djecu? Nema toga nigdje u našim pro- 
pisima... 

Već time, a pogotovu kad je njegovo ime prilikom prvih 
saborskih izbora osvanulo javno u novinama i na plakatima među 
onima, koji su kandidirali poznatu jednu madžaronsku »mješinu«, 
— postao je Vrećica za svoje drugove u neku ruku pravi strah 
i trepet. No kod svojih starješina stekao je time još veće simpatije 
i priznanje. A naročito kod svoga neposrednog starješine i od- 
sječnog šefa Madžara. Nego taj šef, čudak i čovjek vrlo slabih 
živaca, ipak se neprestano spoticao o njegove gramatičke po- 
greške i ustrajno mu objašnjavao, kad se kaže »tudom«, a kada 
»tudok«. 

No sve je bilo zaludu. I ništa nije koristilo, što su ga oni 
laskavci u Kecskemćtu već osmi dan po njegovu dolasku onako 
živo uvjeravali i upravo se divili, kako on već »sjajno« govori ma- 
džarski. Što više, prijetila je ozbiljna opasnost, da Vrećica kod 
toga »luckastog« šefa Madžara posve ispane iz milosti. No 
onda... onda odjednom pukim je slučajem doznao, da taj ludi 
čovjek i nervozni čudak »formalno luduje« za nekim nesretnim 
— Viljemom Šekspirom. 

— Šekspir!... Šekspir!... A nije li to možda. onaj crni 
Shakespeare, kojega je on jednoć — davno je to bilo! — vidio u 
kazalištu, kako na pozornici izaziva duhove i onda se s nekom 
propalicom floretira? Floretira se i ko prava luda — pogiba od 
floreta! ... 

Da, da to će biti taj Šekspir. Shakespeare se piše. 


I sad već stane da ga se bolje sjeća. U šestom razredu 


gimnazije morao je da pročita ex privata diligentia i njegovu - 


dramu »Koriolan«. No pročitao je samo naslov, te se nekako 
provukao i bez toga. ' 

A sad eto možda mu se taj prokleti Šekspir upravo radi toga 
osvećuje! 

I radi toga istog Šekspira sad se njegovo nisko i mesnato 
čelo strahovito smrklo i nabralo. A to je znak, da se teško za- 
mislio. 

Prokunja on tako zamišljen dosta dugo, a onda odjednom 
skoči na noge lagane, pa ravno u knjižaru. Tu pokupuje sve 
prijevode Šekspira, što ih je mogao da dobije, ponese ih kući, pa 
sjedne i uzdahne: 

— Shakespeare! Shakespeare! ... Ti li si mi dakle taj de- 
lija, što se floretira, a floretirati ne umije?! 

Zatim se nagne nada nj i stane ga najprije oglćdati i onju- 
škavati, pa onda griskati i griskati kao miš uredske akte u nje- 
govoj sobi, i napokon lakomo proždirati kao gladna hijena. 


— Gospodin perovođa, — govori mu šef smrknut i ljut kao 
gromovnik Jupiter, a pred njim na stolu jedan Miškinin izrađeni 
spis, posve razgolićen, razvaljen i raskomadan, sav razbacan i 
nervoznim šefovim prstima ispreturan na sve strane. — Gospodin 
perovođa, ovdje ste opet napisali »latom«, umjesto »latok«. Ta 
je li moguće, da vi te goleme razlike zaista još uvijek ne ka- 
pirate?! 

— Kapiram, magnifice, — odgovara on skromno i ponizno 
se smiješi, a uglačani pantaloni samo trepere na njemu. — Ta 
kako ne bih! No eto — desilo se opet tako... lazas sietsćgben (u 
grozničavoj žurbi). A onda... Možda me malo smutio i — 
Macbeth... 

— Štooo?... Mac-beth? — zine šef u čudu. — Otkud 
vama... to? 

— Pa tako, magnifice ,— procul negotiis . .. U dokonici. . 


— Procul negotiis! Ah, pa to je sjajno! — raširi se šefovo 
lice. — Zaista ne bih toga od vas očekivao. Sve prije, nego to. 
Ali eto — deceperunt me oculi mei (prevariše me oči moje). 


Sjajno. Izvolite sjesti, prijatelju. Tako. A znate li možda en- 
gleski? 
— Nažalost...ne znam, — procijedi Vrećica tužno, te obori 
oči i pocrveni kao grešna cura na ispovijedi. 

Taj čas dao bi on za stotinu engleskih riječi sve carevo 
blago. A nešto malo pridao bi možda i od svoje vlastite uštednje- 


No i bez toga je dobro prošlo. Jer tim se časom otpočeše 
.beskrajni šekspirski razgovori, a jezične i stilističke zamjerke šefa 
Madžara sasvim umuknuše. 


e. 


Nego iz toga se za Miškinu izrodi druga nevolja. Jer taj bi 
neobični i nastrani šef svako popodne znao sate i sate lunjati po 
gradu kao izgubljen, postajkivati kod svakoga izloga i zaglćdati 
u svaki termometar i barometar. Ili se vozati na biciklu, pri čemu 
bi njegova suha i komična figura postajala još smješnijom. 


A sad je na te šetnje i Vrećica morao s njime. 


Isprva mu je to vanredno godilo i laskalo. Ne možda rad: 
Šekspira, već radi toga, što su ga i stariji i mlađi drugovi nepre- 
stano viđali sa šefom, kojemu se nitko od njih nije usudio ni pri- 
stupiti bez izvjesna straha. 

No ubrzo je on te šetnje i razgovore počeo sve teže podno- 
siti. A već za desetak dana stao ga pod težinom toga šekspiro- 
mana i njegove »gnjavaže« i znoj oblijevati. 

A tome prokletom Šekspiru kao da nikad ne će biti kraja ni 
konca. Pa kad se već činilo, da se to čitanje i beskrajno obja- 
šnjavanje originala ipak primiče kraju, onda se na njegovu ne- 
sreću ispostavilo, da taj čudni šef, što kod njegovih akata traži 
dlaku u jajetu, pa često zahtijeva i neke osobite jurističke i stili- 
stičke finese, — da taj »ludi čovjek« isto tako dobro poznaje i 
Dantea, i Gčthea, i Virgilija... 

A Vrećica je kod te žalosne i strašne konstatacije očajno 
uzvinuo oči prema nebu i sumorno uzdahnuo: 


— Oh, jadan li sam ti ja, milostivi Bože moj, i beskrajna će 
biti muka moja! ... U ruke tvoje predajem duh svoj, Gospode, ali 
ipak — odvrati ud mene ovu gorku čašu. Ili, ako već drukčije 
ne ide, a ti mi barem nekako skrati muku ovu. Kako sam znaš i 
umiješ... Jer ako ovo još dugo potraje, ja bih ti mogao teško 
zerišekai: ubiti se, pa doći u pakao i samo s više pojačati bojne 

. redove ljutoga tvog protivnika Lucifera. 


96 


II 
SVJETSKI RAT I DOMAĆA BATRAHOMIOMAHIJA 


I bio je kao zarobljen kćnjac na uzici. 

No zato i nije trebao da se bilo na što žali u službi kao ostali 
drugovi, već se po svojoj magarećoj ljestvici lijepo i brzo uspinjao 
sve više i više. A u onom džepu bila je već gotovo cijela njegova 
mala i mesnata šaka. 

I ništa ga ne bi bilo pokolebalo i smelo u tome zadovoljstvu 
i miru, da nije došao onaj strašni i nesretni rat. Sam rat nije mu 
doduše zadavao nikakve brige. Jer on je kao »nenadoknadiv« bio 
dobro i sigurno spremljen. A drugi, — hja, Bože moj, neka se 
svatko sam brine za svoju kožu. No smetalo mu i uznemirivalo 
ga nešto drugo. Svaki čas mu dolazili i salijetali ga drugovi, pa 
mu sumnjičavo i nazlobno koješta došaptavali. Osobito jedan. 
Stari njegov drug još iz školskih klupa. 

— Miško, pobijedit će antanta. 

— Glupost! A Belgija pregažena! A Srbija smrvljena! Lako 
za to. 

No ipak on obara glavu i zamišlja se malo. Pa onda opet: 

— Znaš li, Miškina, da je Przemysl pao? Noćas... 

— P-pao? 

— Bome pao. A baćuška već ide na Peštu. 

— P-pešta... Idi, — ti! 

— Dobro, dobro. Samo ne znam, što ćemo onda... s madža- 
ronima? X 
A njemu se sad već i taman oblak navlači na nisko i me- 
snato čelo. 

— Davo će ih znati i te naše vojskovođe, — misli on i 
sumnjičavo pogleda oko sebe, nije li ta misao možda suviše 
glasna. Naši ratni izvještaji uvijek su tako povoljni, napredovanje 
silno, a naše pobjede tako česte, velike i odlučne, te bi rat po 
tomu već davno i davno morao biti gotov. A on ipak i dalje 
traje... Pa da centralne vlasti na kraju ipak podlegnu?... A 
onda? Onda?... 


Hrvatsko Kolo 97 fa 





I on potajno »traži veze«, krišom se začlanjuje u organi- 
zaciju hrvatsko-srpske koalicije i — dobiva legitimaciju . . . 

A uto dolazi i burna jesen 1918. 

— Miško, probita je solunska fronta... 

— Zar zbilja? 

— Bogami, probita. 

— Hohooo!... Živjeli Srbi! 

_ 1 Hindenburgova linija ode k vragu. Nijemci traže mir. 

— Živjeli Francuzi! Abcug Madžari! Doljeee!... klikće on 
iza glasa kao mali orlić i vitla šeširom po zraku nasred ulice u 
po bijela dana. 

“A stari drug samo zinuo i lijevom se rukom krsti od čuda. 

— Pa ti, stari madžaron?!... 

— Kakav madžaron? Pazi, što govoriš, — opominje ga 
Vrećica uvrijeđen. 

— Pa da, madžaron. 


_ Nema više madžarona... A što je ovo? 
I on diskretno vadi iz džepa — legitimaciju hrvatsko-srpske 
koalicije.: 


No svršeni rat kao da je sad istom buknuo u neposrednoj 
njegovoj blizini. Jer isto kao nekoć iza grčko-trojanskog rata, — 
tako je i sad logika ratnih događaja parodirala samu sebe. 

Šefovi Madžari raspršili se kao pljeva na vjetru i odmah 
se stvorio nekakav »odbor«, što neprestano vijeća baš u su- 
sjednoj sobi do njegove. 

Tu se prave veliki planovi, dijele se položaji, proskribi- 
raju »izdajice«. Pojedinačne želje i željice rastu do neba vi- 
soko, smišljaju se različne podvale i smicalice među takmacima, 
a sve se to maskira sladunjavim šaputanjem i povjerljivim 
smiješkom. 

Prava pravcata batrahomiomahija — boj žaba i miševa. 

_ Miško, zar ti ne ćeš s nama? — pita ga stari drug. 

_— Dosta žalosno i sramotno, što me ni pozvali niste, — od- 
govara on uvrijeđen i tužan. : 

_— Nema tu pozivanja. Svatko i sam ide onamo, kamo 


spada. 

— A ti bar dobro znaš, da sam... 
kot Slabo će ti to koristiti, kad tebe ipak onamo nema. Bit 
ćeš po svoj prilici — proskribiran... . 
— Pro-skri-bi-ran?! Što, — zar ja?! 
— Bogami ti. 
— Amoja... legitimacija? 
m on s ti pe i ona, kad su svi protiv tebe. Baš svi 
— rotiv mene? A zašto? Kome sam ja š činfo? 
i 7 m ja što zla učinio? 
Hm... Pa — što da se radi? ! : 
— Najbolje bi bilo, da se odmah digneš i pođeš onamo 
— Onamo? Ja? Pa... kako? : 
— Ne boj se. Ja ću te uvesti. 
' I na skida izanđali svoj uredski kaput i stare ugu- 
žvane hlače, oblači žaket i nove pantalone, pa dostojanst 
ulazi. ' Rie 
No ušao je baš u nezgodan čas. 


“ jea. se upravo o tom, kako bi na kormilo njihova nad- 
: va po obivenim informacijama imao da dođe jedan stari 
is s : : 
. Brie dasa kojega je temperamentni govornik sine ira 
oak udio, a na srama i stida nazvao naprosto »ispucanom i 
rom madžaronskom lumbard 
sta om«. A to tri ij 
eba svakako sprije- 
k o. se odmah sjeti prošlosti i karijere, velike lukavosti 
j . većih veza lumbardinih, pa se na te drske i besramne riječi 
strahovito lecne i naglo se uhvati objema rukama za trbuh 
o .. .y . . S 
. ti je, Miško? Što si odjednom tako problijedio? 
— Ah, nešto me tako strašno zašarafilo u crijevima 
I naglo on ispane iz te urotničke i buntovničke sobe, da se 
nju nikad više ne povrati. Sri 
<. međutim ni trebao da se vraća. Jer po mudroj odredbi 
velikih d ržavnika iz »narodnog« vijeća na Markovu trgu madža 
ronska je »lumbarda« zaista već treći dan iza toga došla i pre 
uzela kormilo nadleštva u svoje iskusne ruke. iko 
. .v . . : 
b. Žabe i miševi pokunjeno se razbježali, a Vrećica je i dalje 
ao u svome kutu, odano i ponizno zirkajući na lumbardu, sta- 
roga svog znanca i prijatelja. 

Malo zatim lumbarda se otkotrljala u Beograd. Ministar- 


stvu. Kao centralni šef. ' 

A za njim je, — žustro prebirući kratkim nožicama i ži- 
vahno mašući zakržljalim ručicama uz nerazmjerno dugačko i 
zaista vrećasto tijelo, — uskoro doskakutao i Vrećica. Doskaku- 


tak kao mali, dobro ugojeni pingvin. 


IV 
BEOGRAD I NJEGOVI ČARI 
— Hop!... Eto nas i u ministarstvu. Načelnik... Doduše 


no to ti je, bratac moj mili, isto, što i — 


malo nezgodan naziv, 
. Hohooo, — vidi, 


Ministerialrat. Ili — miniszteri tanAcsos .. 
vidi! 
I Vrećica se ko mali Liliputanac i spretan žongler jednim 
zamahom sav savcat presomitio u onaj carski džep. 
Samo mu jedna brižica zasjenjivala čelo. 


Ćirilica, — ta nesretna ćirilica! ... Otkad je ostavio srednju 
školu, nikad je nije čitao. A pisao još manje. 

— Odmah će nas prepoznati, — strepi on. — Kao pticu po 
perju... 


hu. Već na putu do Beograda upoznao 


No brzo je našao utje 
odmah je s njime sklopio debelo 


se sa žurnalistom Gavrilom i 
prijateljstvo. 

Garav mladić, crn kao Arapin, s bujnom i valovitom kosom, 
a lukavim i drskim kucovlaškim očima. 

— Lako ćemo mi to, — tješi ga on. 

— Mislite? 

_ Pa dabome, amo dok malo upoznate tamošnji naš svet. 
Stoka je to, brate moj. Stoka u Beogradu, baš kao i kod vas u Za- 
grebu. Pa ako vam kada do nevolje dođe, a vi se samo obratite 


na me. Poznam ja njih dobro i za svakoga imam po nešto u re- 


zervi. Do potrebe... A imam i veza. 
No već putem do Beograda ipak je Vrećica kradom, da ne 


vidi Gavrilo, zavirkivao u nekakav stari bukvar, što ga je teškom 
mukom u Zagrebu nabavio. : 

s : Peak a Beograd, odmah se on zašančio u jednom hote- 
iću trećega reda, iz kojega nije izlazi i i tri 
azio puna tri ći 
ek p dana i tri noći 
. . je već bio u brizi i dao pitati za nj. No on samo 
vrči u svojoj hotelskoj sobici, a pred njim i oko njega čitava 
gomila — ćirilicom ispisana papira. 
a Ko neumorno, vježba dan i noć, a gomila postaje sve 
ija s : ekoliko tabaka hartije ispisao je samo svojim imenom: 
ihajlo P. Vrećica, — Mihajlo P. Vrećica... 

Te je tri riječi napisao toliko puta, te već svaki komad 
namještaja oko njega u maloj i prljavoj hotelskoj sobici: — i 
2. stol i dvije klimave stolice, i sušičavi ormar i udubeni 
taje muha upljuvani prozor i pljesnive stijene, i pod- 
: e e je ove podnice, što na svaki korak protestiraju reskom 
a rusa i reškasta izlinjala vrata, što se od neprestane trke po 
a zen tresu kao u groznici, a kod svakog otvaranja upravo 
stra bio tape kao da očajno zazivaju pomoć, — sve to sad 
već cvrkuće i viče bez ikakva obzira i sti i 
eć cvi a 1 stida, bez i 
phi : ikakva reda i 

— Mihajloo! Mihajloo!... 

— Vrčćicaa! Vrčćicaa!... 

. Tako su nekoć sitne proljetne ptičice u velikoj Rusiji vikale 
a onoga nesretnika Čičikova i na njegov tarantas. No Vrećica 
ne šuti kao Čičikov, nego smjelo i prkosno odgovara: 

= Mihajlo, Mihajlo. A da što drugo, nego Mihajlo? 

' I ako bi to sad lijepo bilo, — umuje on dalje, — da može 

prezime ovako zgodno i jednostavno »adaptirati«, pa da se 
zove, Tegimo, = Jovanović, ili tako nešto... Ah, prokleti onaj 
vujec, što još uvijek nije umro!... No i to ćemo mi već ne 
kako. Po redu se ježi ježe. i 
k. U s ji je na veliko svoje zaprepaštenje odmah pri- 

ijetio, da se svi ti njegovi novi drugovi, pa i podčinjeni »or- 
Erie naveliko bave politikom, te su svi i partijski opredije- 
jeni. I ne samo uz visoku vladu, nego — horribile dictu! — i 


Protiv nje. I to javno i posve otvoreno, a ne samo krišom i tajne 


kao u Zagrebu. 

— To li je dakle ta toliko slavljena... sloboda?! — čudi 
se on. — Da, to je... sloboda. ' 

No ipak mu ta sloboda nikako nije išla u glavu. Ni sloboda, 
ni partijska politika njegovih drugova. I pokuša on isprva, da 
lavira među njima. Da bude neutralan. Svačiji i ničiji... No 
to nije nikako išlo. Sto više, čini se, da je to baš ono najgore. 

Jer divnim svojim instinktom ubrzo on nanjuši, da bi upravo 


na taj način uskoro mogla da ga zapane samo — uloga lopte 
na nogometnom trkalištu. A to bi bilo, — oslobodi, Bože! — 
strašno ... 


No kako da se tu orijentiraš, kad je tih partija sva sila. 
Nisu tu samo koalicionaši, frankovci i madžaroni kao u Zagrebu, 
nego im je legija ime: bijeli, crni, crveni, žuti, modri, zeleni, — 
čitav spektrum. A svi se jednako isprsuju, galame i viču. Kojemu 
dakle da privoliš carstvu? 

Pa ipak! ... U toj strašnoj neizvjesnosti i mraku, a u ne- 
posrednoj njegovoj blizini kočio se visok i solidno građen svje- 
tionik: lumbarda... 

U lumbarde je vanredan nos, koji nikad ne vara. Bolji od 
ikakva barometra. A dobar nos, — silna je to stvar. 

Lumbarda je dakle — crni. Kao i ministar. No kao crni 
»simpatiše« on momentano i s bijelima. A sutra će možda i s cr- 
venima. Treba dakle za njim... 

Ipak se on, Mihajlo P. Vrećica, — radi veće sigurnosti, — 
obrati i Gavrilu. 

— A koje vam je farbe ministar? — pita Gavrilo. 

— E pa onda? Šta tu ima da se još misli i prebira? 

— Crni. : 

I — hop!... Vrećica se upisao među crne. 

No i to je on učinio — diskretno. Jer to su znali samo oni, 
koji treba da znaju. Na veliko zvono mudar čovjek toga ne 
vješa. 

Zato se on svojom mudrošću i pomoću Gavrilovom sretno 
provukao i onda, kad su se ministri iznenada izmijenili, pa 
mjesto crnoga došao žuti. Lumbarda je pala i razbila se, no on 
je ostao. 

Meso se već za nekoliko mjeseci opet vratio isti onaj crni 
r, njegova se pozicija nije nimalo ja 
inistar, nj okolebala, ne 
više učvrstila. : a 
Nk se ministarsko prebacivanje i kopitanje ponovilo : još 
= liko puta, i od toga su jakarenja redovno pucale i veće i 
ani i oo glave. No on se već toliko udomio i snašao u 
ome sa te je svaki put i umio i dospio, da se još na 
pr ukloni iz onoga kuta, kojemu se spremao jauk i lelek, 
: jednostavno presaldumi (preskoči) na drugu stranu. U drugi 
Ut. 4 


Tako i = : : 
m ako je dakle Vrećica u Beogradu provodio svoje sretne 


. No vrijeme prolazi, a s vremenom — kako to već obično 
iva, — i on se dobra zasitio. ' 


I negdje na dnu duše, ispod onoga ježa, što se tu kao nagon 
samoodržanja silan i golem zacario, stala mu se javljati a: 
nova željica. Ta je željica najprije stidljivo proklijala kao plava 
] jubica pod grmom. Onda se ljubica prometnula u nekakvu 2 
pticu, što mu ko vran gavran bez prestanka kljuje jadno pro- 
metejsko srce. No već za nekoliko dana i taj se vrani kod 
izvrgao i prometnuo u nešto treće i još strašnije: u gladnu 
hijenu, što u sav glas urla i zavija u pustinji. 


a — Beograd! Beograd! Hm... Neka kaže, tko šta hoće, — 
ijepa je to i velika varoš. Ali... ali... Zagreb je ink — 


«Zagreb... Tamo smo svoju karijericu započeli. Pa kako bi bilo 


da je ondje i završimo? Kao... di-rek-tor, — stidljivo on šapće 
sam sebi. si Libentius in Hyspania primus, quam Romae se- 
cundus ( radije u selu gazda, nego u gradu sluga)... No kako 


bi to? Kako? ... 
Tu mu i opet priskoči crni Gavrilo. 


Isprva on samo sluša i i 
. Isprva i promatra ga ispod oka. Kao 
ocjenjuje i važe. : da 


— Eh da, i ja ć 
e : Lij ću skoro u Zagreb, — uzdahne onda Gavrilo 
čini se tobože nevješt, a drsko mu se unosi u sitne i mesnate 
očice. — Idem onamo kao stalan dopisnik svojih novina. Ni ja 

vam, znate, ne mogu dugo da ostanem na istome mjestu. A 
Zagreb je lijepa i vesela varoš. Pa ćemo zajedno... 

_ Lako vama, gospodine Gavrilo, — uzdiše i Vrećica. — 
No kako ću ja, — kako? ' ; 

— Ehkako!... A ne biste li vi... ovaj... onako... nešto 
i — žrtvovali za to? 

— Kako ne?! — veselo prihvaća Vrećica. —  Nemajte 
brige. Ja sam džentelmen. 
.— Džentelmen.:. Hm. Za to Vam se, znate, kod nas ne 
dobije ni flaša bukovičke kisele vode. — Konkretno! 


I podugo se sad šaptalo, šaptalo, pa se i došaptalo. Pala je 
i neka mala akontacija... : i ' 

— Tako, — reče Gavrilo, gužvajući u šaci nove novcale 
novčanice i nemarno ih spremajući u desni džep prsluka. — Juh, 
što ćemo fino da to izvedemo! Juh, što će samo da se praši!... 

I nije dugo vrijeme potrajalo, a jedne beogradske novine 
strahovito zatelale na jedno zagrebačko nadleštvo. Kao na leglo 
ljutica guja i rasadište najkužnijih bacila. ' 

— Treba da onamo dođe jaka i pouzdana ruka. Željezna. 
Neprikosnovena. T — koja pozna tamošnje prilike... 


V 
DIREKTORIJA I CRNI GAVRILO 


— Hop!... Evo nas opet u Zagrebu. Zasad doduše još ne 
kao direktor, već samo kao privremeni upravitelj. No — lako 
ćemo mi to. I Gavrilo je ovdje. ' 
= Obilazi Vrećica sobama i razgleda. Dođe i u onu, gdje je 

“nekoć kao mlad perovođa počeo da radi. Isti stol i stolica, isti 
ormar i stelaža, — sve isto kao i nekoć. 

I on se raznježi. I raznježi i stuži. 

— Do đavola! Zar zaista već starimo? 

Dođe i u sobu nekadanjeg svoga šefa Madžara. Onoga 
 šekspiromana. I tu sve isto. Samo je kožna klub-garnitura otpu- 
tovala nekud. No sve je drugo ostalo, pa i stol. Za tim stolom 


: sjedio je šef, a on, gospodin perovođa, ovdje je stajao, nikako ne | 

dokučujući razlike između: »tudom« i »tudok«, a na njemu su 


. Ba: iu direktorovu sobu, sada svoju. Za tim je stolom 
sjedio cas madžaron lumbarda. Tu je primao posjete i refe- 
rate, 0 atle je izdavao uputstva i naređenja. A sada će to činiti 
on, — Mihajlo P. Vrećica. 
H — Vidi, vidi! — smješka se on. — Tko bi još pred par go- 

ina mogao da samo i pomisli na to?! No eto, — kolo sreće na- 
okoli E Uostalom, — i zaslužili smo. Multa tulit fecitque puer, 
sudavit et alsit (mnogo li podnese mladić i prepati gladan i 
žedan)! 

Ne prođe iza toga ni mjesec dana, a jedne žute zagrebačke 
novine strahovito napanu novog upravitelja, beogradskog služ- 
nika, prodanu mješinu itd. 

# Miško, jesi li čitao? — pita ga stari drug, držeći novine 
u ruci. 

— Čitao, — odgovara on mirno. 

— Pa što kažeš na to? Hoćeš li dati ispravak? 

ba. Ne ću da dajem ispravku. Neka drljaju, što hoće. Iz- 
vestiću ministra. 

— Kamo ćeš ga izvčsti, da od Boga nađeš?! 

— Izvčstiti. 

X — Aa, . ke si trebao reći: izvćstiću. Ne valja ti 
akcenat... No kako ti to, brate či i j 

nat , preskoči u ekavce i u - 
demijski futur? ni 
2 — Oduvek sam bio ekavac. Podravac sam. Pa ekavština je 
i lepša i jednostavnija. Ne praviš grešaka u pisanju. A futur? 
Piši, kako izgovaraš. La: 
mA = Dakako, dakako. Zajedno se izgovara, pa neka se za- 
i no i piše. Tako radi ponekad i naša akademija u Zagrebu 
amo ne razumijem, zašto onda i u perfektu ne pišeš: izvestio- 
sam, kad se i to zajedno izgovara. Pa i druge enklitike, a ne samo 
pomoćni glagol. I to baš u futuru i samo u futuru! 


ka Bing ... klikne Vrećica i mesnato mu se čelo na- 
mršti. — To ti je ostalo još od onih kleti i 
Pond sja : prokletih Grka iz pete 

— Da, Miško. Pa mi se čini, kao da si i ti sav savcat samo 
jedna posve obična enklitika. Na svu sreću — posve mala, sitna 
i neznatna... 

I stari drug maše glavom, te odlazi. 

Zatim mu dolazi Gavrilo. 

— Jeste li zadovoljni, gos'n direktore? | 

.— Vrlo dobro. Ovo ste fino napisali. Baš kucovlaški, — 


smješka se Vrećica. — Molim vas, izrežite mi to. A za osam 
dana gledajte da opet nešto proturite. Bilo gdje. Samo da je što 
oštrije 1... lažnije. 


Za. desetak dana zaista iziđe opet u istim novinama na- 
padaj, no sad već tako okrutan i prostački, te je i sam Vrećica, 
pročitavši ga, odskočio sa stolca. Kao lopta. 

— Miško, jesi li čitao? Zaboga! 

— Jesam, prijatelju dragi. To ti je, vidiš, — položaj .. - 
Eh da, teško je, teško biti na položaju, — odgovara on zami- 
šljeno i tužno, no opet se sjeti Divkovićeve sintakse: »Tko se 
dima ne nadimi, taj se vatre ne nagrije«. 

Stari drug odlazi, a on odmah uzima onaj člančić, pa sjeda 
s njime za pisaći stroj. Jer ovakvih izvještaja ne povjerava on 
tipkačicama, nego ih sam i sastavlja i tipka. 

»Gospodine Ministre! — Čast mi je predložiti Vam u pri- 
logu pod... itd. Čekam Vaše odredbe. A dotle stojim svakome 
na biljezi i vršim svoju tešku dužnost. — Najponizniji: Mihajlo 
P. Vrećica, privremeni upravitelj«. 

Već nekoliko takvih i sličnih izvještaja podnio je on go- 
spodinu ministru i u svakome naročito istaknuo i podcrtao one 
dvije posljednje riječi. No živo željkovani odgovor u obliku 
ukaza nikako ne dolazi. Jer on je još uvijek samo — privremeni 
upravitelj. 

I stužio se on jako, razmišljajući o nemiloj sudbini savjesna 
i revna činovnika: No onda odjednom, kao da je otkrio novu 
Ameriku, poskoči i klikne: ; 

— Hop! A što bi bilo s time?... 

Stalo se govorkati, a i novine su donijele vijest, da sva mi- 
nistarstva spremaju redukciju. 

Odmah on uzme status svoga personala, te ga stane ogle- 
dati, listati i proučavati. I što dalje, bucmasto mu se lice sve za- 
dovoljnije širi. 

— Pedeset činovnika! Stotinu poslužnika i radnika! ... 

I ma da još u tome pogledu nije od ministarstva dobio ni- 
kakve odredbe, ipak on odmah odredi sve, što treba. I već za 
tri dana bio je prijedlog na nadležnom mjestu. Ovaj put za- 
cijelo ni odgovor izostati ne će... 

. I zaista. Desetak dana iza toga zazvoni telefon. Beograd! .. . 
Šef kabineta! ... 

— Gos'n direktore, redukcija vaša odobrena. Ukaz vaš juče 
potpisan. Čestitam... 

' Vrećica skoči sa stolca i gojno mu se tatarsko lice raširi. I 
brzim, sitnim koracima ušeta se on po velikoj svojoj sobi poska- 
kujući od radosti i blaženstva. A pingvinskim ručicama živo maše 
uz vrećasto tijelce, pa odjednom stane u taktu silne koračnice ve- 
selo cvrkutati kao mali češljugar: 

Naprijed sinci domovine, 
Naše slave svanu dan... 

Drugi dan opet izađe napadaj u novinama. No on ga više i 
ne pogleda, već samo nervozno trgne glavom ispljune daleko u 
jedan kut. 

Malo zatim uđe i Gavrilo. 

— Dragi prijatelju, — govori mu Vrećica s visoka, a smr- 
knut i hladan, — obustavite pisanje. Nema to smisla. A meni 
se ta vaša ideja i onako već od prvoga kraja nije dopala. 

— Štaaa, nije vam se ideja dopala? — začudi se Gavrilo. 

— Nikako. 

— Pa lepo, gos'n direktore, — uledeni se sad odmah i Ga- 
vrilo. — Onda treba da obračunamo. Već je i onako vreme. 

— Kakav obračun, čovječe božji? .— čudi se Vrećica. 

— Pa taako, — odgovara garonja miran i hladan kao led. — 
Valjda ne mislite, gos'n direktore, da je ta stvar među nama 
okončana s ono par stotina dinara? 


—1 suviše je za tih nekoliko pamfletskih napadaja, — na- 
ruga se Vrećica. — Pa kako da nije okončano? 

— Posve prosto, gos'n direktore. Moja kalkulacija kod toga 
posla bila je, — priznat ćete i sami, — vrlo skromna i solidna: 
deset hiljada dinara. 

— Ohooo! Gospodine, zaista ste skromni, — nasmije se 
Vrećčica. 

— Da. A pošto vi ugovor — to je vaša prečanska reč! — 
prekidate . . 

— Kakav ugovor, čovječe?! Čitajte o. g. z. (opći građanski 
zakon) i pandekta Egersdorferova. Jer o tomu nemate ni pojma. 


.—... potražujem od vas, — nastavlja Gavrilo, kao da ništa 
ne čuje, — na ime izmakle dobiti samo još... pet hiljada. 
— Pet hiljada! — opet se Vrećica naruga i nasmije. — Vi 


očito ne znate, da mi sutra dolazi ukaz. Već je potpisan. 

— Tako? — đavolski se naceri Gavrilo, ali se odmah snađe 
u novoj situaciji. — Znači, da me više ne trebate? I onda — pravo 
džentelmenski — nogom u tur! 

Vrećica se sladunjavo nasmiješi, pa samo slegne ramenima 
i lagano stane protirati šake kao mali Pilat. A garonja se digne, 
dohvati šešir i mirno pođe prema vratima. No tu se zaustavi i 
okrene. 

I kao da je s njega jednim mahom pala odjeća najmoderni- 
jega francuskog kroja sve do košulje, a s njome i sva šminka 
zapadnjačke kulture, odjednom se on isprsi, pljune za vrata i 
stane da mu govori »ti«. 


— No da znaš, džukelo, ni ukaz ti ne će ništa pomoći. Jer - 


već sutra — bit ćeš... mrtav! 
— Mr-tav?... trgne se Vrećica i ledeni žmarci podiđu ga 


ispod kože. 
— Da. Raskrinkan. A to je — koliko i mrtav... Adieu, 


Monsieur le Directeur. 

— Ras-krin-kan... 

Vrećica stoji kao ledeni stup. Lice mu se otegnulo, oči se 
smutile. I pričini mu se, kao da ga vuku na vješala. I to usred 
Beograda. Baš pred samim ministarstvom. Na onome »placu«... 
A vuče ga ovaj crn dušmanin, Kucovlah. Vuče ga nesmiljeno i 

Brubo kao pravi krvnik. A za njim se valja čitava vojska reduci- 


ranih, te u sav glas urliču i viču: 

— Udri toga — Mihajla P. Vrećicu! Udriii! I raspni ga! 
Raspniii!... 

On bi htio da se brani, da se bar ritne i bilo koga da udari, 
htio bi da proplače i zamoli milost, — no svi su mu udovi uko- 
čeni i mrtvi. Pa ni glasa u njega nema. Zamro je. Sve je zamrlo u 
njemu. 

Istom kad je kvaka na vratima pod Gavrilovom šakom 
škljocnula, osvijesti se on. 

— Gospodine Gavrilo, — propenta plačnim glasom i suznim 
očima pogleda prema njemu, — zar bi Vi zaista mogli da uništite, 
da ubijete čovjeka? Pa i ovakvu bijedu, kao što sam ja? 

— Zašto ne? — odgovara Gavrilo kratko i ledeno, još uvijek 


držeći kvaku u ruci. — Takav dripac! Quel coquin! 

— Gospodine Gavrilo, ta Vama su poznate moje prilike, 
pa biste mogli da se zadovoljite 1... jednom hiljadicom. 

— Coquin! 

— Dat ću Vam dvije... 

— Coquin! 

— Tri... 


— Coquin. Tjeraj cara do duvara! 

Videći da Gavrilo baš nikako ne popušta, ipak on konačno 
otvori svoju priručnu blagajnu, te mu izbroji svih pet hiljada, — 
pet lijepih gizdavih, posve novih i uglađenih novčanica. A sa 
svakom od njih kao da mu taj crni dušmanin izvlači iz laloke po 
pet najzdravijih zubi. 

Pošto Gavrilo primi pare, te ih nervozno zgužva i strpa u 
džep, odjednom se široko raskorači pred njim, demonski se isceri 
i prkosno digne glavu. A rukama se poduhvati u bokovima i reče: 

— Tako valja, džukelo. A sad ćemo tek da se ponesemo. I 
sad ću tek da te farbam kod ministra. A možda i javno. U novi- 
nama... Pa da znaš i zapamtiš, stoko, kad si Gavrila hteo da 
magarčiš, milu ti majku! Mršš! 

I naglo on zalupi vratima, te ode. 

A Vrećica se sav ukoči kao gromom ošinut, pa užasnut i za- 
prepašten raskolači oči i klone na stolac. 

VI z a 


KATASTROFA 


Kad se po Gavrilovu odlasku opet osvijestio, prva mu je 
misao bila, da ga iznova potraži, da pane preda nj na koljena i 
saspe mu pred noge makar i svu svoju uštednju od ono par dese- 
taka hiljada dinara. Sve do posljednje pare. Samo da ga pošto- 
poto udobrostivi... 

I tražio ga nekoliko dana zaredom po gradu, raspitkivao se 
po redakcijama i kod pojedinih novinara, no Gavrilu nigdje ni 
traga, ni glasa. 

Napokon dozna kod prijavnog ureda za njegov stan i kao 
bez duše pojuri onamo. A tu se jedva održao na koljenima, kad 
je od njegove krezube stanodavke čuo, da je Gavrilo već pred 


nekoliko dana otišao u Beograd... I da se više valjda vratiti ne 
će, jer je stan otkazao. 
— Propao sam!... P-prop-pao! — cvokoće on zubima kao 


u groznici. 

Sad treba čekati samo ministrova izaslanika, inspektora Acu. 
Da dođe i provede istragu, da ga suspendira i... i... Bruka. 
Uništenje. Propast. Nirvana. 

. Vrećici izbiju na mesnato čelo krupne kapi znoja. 

I od toga strašnog dana sav se promijenio. Seljački široko 
i gospodski ugojeno lice nekud mu se otromboljilo i oteglo, oči 
se smutile i koža se oko njih starački nabrala, a četinjasta kosa 
još se više nakostrušila i kao da se preko noći posrebrila. 

U tih nekoliko dana za deset se godina postarao. I slabo se 
ćuti kao nemoćan starac i pravi bolesnik, apatičan i zagrižljiv. 

I liječnika je pitao za savjet. A liječnik kao liječnik ogle- 
dao, lijevo i desno prokuckao, nešto učeno i nerazumljivo pro- 
gunđao, pa svoju mudrost sasuo na komadić papira: pilule, 
prašci, medicina... 

— Što je to s tobom, Miško? — pita ga stari drug. 

— Nije dobro, brate. Teško sam bolestan. Spavati ne mogu, 
na srdašcu neke neprijatne senzacije, jetra nabrekla, pa žučni 

kanal, pa ovo, pa ono. Ujutro pilule, opodne prašci, naveče me- 
dicina. A sve to ništa ne pomaže. — Nego ti, koji uvijek čitaš 
nekakve knjige mudrice i čini se da znaš svakoga vraga, — ne bi 
li ti znao možda kakav kućni lijek? 

— Dakako: penzija... Od penzije ljepše službe nema. Ni 
službe, ni lijeka. 

— Eh, kad bi samo to! Kad ne bi samo što drugo i gore! — 
zagonetno uzdiše Vrećica i sav se strese kod pomisli na prokle- 
toga Kucovlaha. 

— I onda, kažu, da je najbolji lijek za takve bolesti — 
smijeh. ' 

— Kako to misliš? Smijeh? Pa kako? 

— Tako. Da se što više smiješ. I to punim plućima, čitavim 
tijelom i dušom. A ne samo da se tako čemerno kčstiljiš. 

— Dakle... fiziologijsko dejstvo? Hm. A kako bi to? Kako 
ćeš da se smiješ, kad ti duša plače?! 


— Pa da čitaš nešto šaljivo. Na primjer — Nušića. Ili... 
— Ha,... Nušić! — Čitao sam već nešto od njega u Beo- 
gradu. Radi ekavštine. Dao mi Gav... t. j. — ne. I najviše mi 


se dopala ona dječja demonstracija u školi, kako se zemlja vrti 
oko svoje osi, mjesec oko zemlje, a oboje oko sunca. Ono je vrlo 
zgodno. 

— Da. Samo nije originalno. 

— Štooo? Dakle — plagijat? 

— Ne kažem. No tu je sliku gosp. Brana posudio iz Arci- 
baševljevih »Milijuna«. Ili ju je posudio možda Arcibašev od 
Nušića, — tko će to znati?! Nego taj ti Brana ima i drugih 
stvari, originalnih i dobrih. Pa onda — Gogolj. Pa Čehov... 

— Kako to reče? Čekaj, da pribilježim: Go-golj, Če-hov... 
To su Rusi? ... A meni je nekoć rečeno, da jedan Šekspir vrijedi 
više, nego svi ti ruski mudrijaši... No baš ti hvala. Pokušat ću, 

A ipak nije dospio da pokuša. Jer poslovi su prvi. A _ ima 
ih preko glave. ' 

— Gospodine direktore, — govori mu jedan načelnik odjc- 
ljenja, — u Lici bi trebalo... 

— Ah, dragi kolega, znate i sami, da nema kredita. Pa baš 
— Lika!... A što je meni Lika?! 

Ulazi drugi načelnik. 

— Gospodine direktore, došla je naredba za redukciju .. 

— Znam. Deset po sto. 


— No mi smo tu redukciju motu proprio već proveli. Po 
vašemu prijedlogu. I to u većem opsegu, nego se ovdje traži. Bit 
će dakle, da se ova naredba nas ne tiče, nego je samo pomutnjom 
i nama dostavljena: Trebalo bi da u tom smislu pitamo mini- 
starstvo za objašnjenje. 

— Naređenje je jasno i u njemu nema ni govora o kakvoj 
pomutnji. Nema dakle što da se pita, nego — provesti. 

— Gospodine direktore, personal se već i sad tuži. Sve će 
zapeti... 

— Personal se tuži!... A ne pitate, dragi kolega, kako je 
meni? 

Čekajući istragu i gotovu svoju propast, njemu je zaista bilo 
neizdržljivo i strašno. 

I svaki bogovetni dan poziva on pod bilo kakvom izlikom 
šefa kabineta na telefonu, pa zapitkuje i ovo i ono, i peto i de- 
seto, samo ništa o sebi i Gavrilu. Ta razabrat će on i po šefovu 
glasu, da li ga je Gavrilo već «ofarbao«, ili nije. A onda će tek 
možda i o tom štogod pripitati. 

No šef odgovara uvijek jednako susretljivo i ljubazno. Znači, 
da još ništa nema. A... možda i ne će biti. Konačno, kakva mu 
od toga korist? Tome prokletom Gavrilu. Silan je doduše ina- 
džija, ali ipak, ipak... Pare je i onako dobio, pa što će još više? 
I onda, — onda... kakav je bećar, lakouman i rastrošan, zar 
.ne bi mogao da se i vrati, pa da još koju hiljadicu od njega iz- 
muze?... Oh, da samo hoće! 

I taj slabi tračak nade opet ga malo osvježi: 

No samo na čas. Jer u isto vrijeme dogodi se još nešto: crni 
su nenadano poispadali iz vlade. Kao žohari iz lonca. Istisnuli 
ih bijeli. A ti ne poznaju šale... 

I već na sve strane ide šapat od usta do usta: 

— Gotov je Vrećica! Pokojni! 

Ferdo Quiquerez 


— Ako već sutra ne uskoči u drugu rupu, — odgovaraju 
drugi. — Među bijele... U tomu je on majstor. Pravi — sko- 
čimiš. 

— A šta mu je to — skočimiš? 

— Glodavac neki iz roda zečeva. Životinjica sa zečjim 
srcem i klokanovim nogama. Pa i ne trči kao zec, nego skače kao 
klokan. 

Dolazi taj šapat i do Vrećice, pa on iznova pada u očaj. I. 
sjedi tako utučen i tužan, pa misli i premeće misli svakojake. A 
onda odjednom — bljesne mu nešto u glavi... Da, istina je, da 
bijeli ne poznaju šale. Ali je istina i to, da oni svoga čovjeka 
pod svaku cijenu štite i ni u kakvoj ga nevolji ne zapuštaju. 

— Pa što? Da presaldumiš, bre? A _ Kucovlah neka onda 
slobodno svira! ... Da, da, onemogućiti ga pošto-poto! Presal- 
dumiti makar i naglavce! ... š 


Odmah on dakle stane da fino i oprezno pipka oko bijelih. 
Oko njihove organizacije... 

I—hop!... Nisu li tu neki podnesci i molbe neke, što već 
davno i davno čekaju na rješenje? A za njih se ne interesira 
nitko manji, već glavom — Dr. Jovan Trkulja, advokat i pred- 
sjednik bijele organizacije? 

Odmah on pozove šefa arhive i zatraži te akte. A međutim 
misli na toga advokata i predsjednika Jovana Trkulju. Trgo- 
vački sin. I otac mu je bio Jovan. No još u vrijeme rata, — sjeća 
se Vrećica, — vidio je on u jednoj provincijskoj varošici nje- 
govu firmu, pisanu posve drukčijom ortografijom: Johann Ter- 
kulia... 

Šef arhive donosi tražene akte i odlazi. No odmah za njim 


ulazi — bez ikakve prijave, pa i bez kucanja! — gospodin Aca, 
inspektor ministarstva... Ulazi i sladunjavo se smiješi gora od 
čovjeka. 


A Vrećica samo razvali oči i usta. 
— Dobar dan, gos'n direktore, dobar dan. 
Vrećica se samo zaljulja i bez riječi klone na stolac. 

— Imam naređenje, gos'n direktore, da provjerim jednu 
tužbu protivu vas. Pisanija neka po novinama. Nevjerovatna i 
upravo nemoguća stvar. No ako je ipak istina, onda je zaista — 
kolosalna. Ko-lo-salna, hahaha! 

Vrećica samo šuti i staklenim očima bulji u goru od čovjeka. 

— Šta, pozlilo vam, gos'n direktore? 

Vrećica se bez riječi digne, duboko se i nijemo pokloni go- 
spodinu Aci, pa tromim i teškim korakom iziđe iz sobe. 

I zaputi kući. 

Kad stigne u svoju sobu kod debele udovice Berte, stane on 
i zagleda se u starinsku sliku o zidu, što predstavlja staroga Je- 
hovu na oblacima, sa nekakvom loptom u lijevoj, a izlinjalim 
žezlom u desnoj ruci. 

I podugo on gleda u tu sliku i sve se koleba na nogama. A 
onda odjednom stane govoriti tome starcu Jehovi otresito i drsko, 
kako i drugi činovnici vrlo često razgovaraju s nebeskim, ali ni- 
pošto i nikad sa zemaljskim svojim šefovima: 

— Ili si me ti ovakvim stvorio, ili nisi. Ako jesi, onda si 
samo ti kriv svemu i ti si odgovoran za sve. Ako me pak nisi ti 
stvorio, onda te uopće nema. Ili barem nisi ono, čim se gradiš. 
No onda uopće ničega nema. Dakle ni krivnje, ni odgovornosti. 
A ni svrhe. Ni smisla. Pa zašto onda sve to i čemu — Bože moj 
dragi?!... 

. Ova čudna i njemu dosad nepoznata filozofija, što je sa 
svojom još čudnijom logikom i neobičnim silogizmima sad od- 
jednom kao zloduh neki sišla nada nj, kolikogod bila i drska i 
glupa, čini se, da je ipak jača od njegova salom degenerirana 
srca i posve rastrojenih živaca. Jer oni samo trepeću, kidaju se i 
lome. Kao zarđale žice na istruloj tamburi bugariji. 

Od toga trepetanja Mihajla P. Vrećicu odjednom obliju 
. gorke suze, te on jadan zaplače iza glasa. 

Onda ga nešto ispod lijeve sise iznenada stegne i ugrize 
tako, te mu se smrači pred očima. I zaglavinja on prema divanu, 
pa tu — kao onaj Čehovljev činovnik, što je u kazalištu kihnuo 
i svome šefu, sjedeći iza njega, poprskao ugojenu šiju, — legne, 
još se dva tri puta trgne i — umre. 

ANTONIJA K. CVIJIĆ, ZAGREB 


FERDO QUIQUEREZ 


(* 17. II. 1845. € 12. I. 1899.) 


Živio je neki hrvatski slikar — tužne mu uspomene — ko- 
jemu je sav život kružio izvan utrte staze. Njegova se psiha 
uzdigla do visoke mete ljudskih spoznanja, a njegov se karakter 
usprkos najnepovoljnijih vanjskih utjecaja i ljudske zavisti 
isklesao u čvrstim, plemenitim linijama. Njegov se pak umjet- 
nički talent pod pritiskom stalne bijede razvijao u nesređenim 
skokovima, tako da pokraj majstorskih djela nalazimo često i 
slabija, stvorena neveselo, zarad čega je vrijednost tih plodova 
vrlo različita. Taj sretni nesretnik, koji je vazda živio u vla- 
stitom svijetu umnosti i zanosa, bio je Ferdo Quiquerez, kojega 
današnji kritici umjetnosti stavljaju kao osnivača narod- 
noga slikarstva u hrvatskom duhuiu histo- 
ričkojtradiciji. 

Slikarski se rad Ferde Quiquereza zaista ne smije ocjenjivati 
Po tome, što su mu glad i nevolja utisnuli u ruku koji put pre- 
oštar kist i paletu neizrađenih, tvrdih tonova, kad je trebalo 
raditi hitro, da se što prije unovči zamišljena ideja. Na ovaj 
je način nastalo na hiljade reproduciranih Quiquerezovih patriot- 
skih oleografija, pravih »Massenartikela«, koji su stvaraocu ori- 
ginala povrh vlastitog nezadovoljstva pribavili još i odij kri- 
tičnog foruma. Oveći dio ostalih mnogo savršenijih crteža i 
slika nalazi se — osim u muzejima i galeriji slika — izvan do- 
hvata za šire općinstvo u privatnom posjedu, a to su portreti 
rođaka i istaknutih ličnosti, krajobrazi te čitava epopeja junač- 
koga narodnog života. 

Po svojoj ideologiji pripada Quiquerez onoj elitnoj skupini 
ljudi, koji su u posljednjim decenijima 19. vijeka pod vodstvom: 
Strossmayera, odnosno Ante Starčevića, gradili stalne temelje, 
pomno odabranim sredstvima budeći narodnu svijest u Hrvata. 
U tom je okviru Quiquerez bio znamenit ne .samo kao narodni 
slikar žarke mašte, nego i kao zaseban mislilac i čovjek kristalno 

čiste savjesnosti. Skup tih svojstava bio je zacijelo baština mar- 
kantno istaknutih pređa, od kojih slikar potječe. Ovi potječu 
naime od prastaroga francuskog plemstva (XI. vijeka). Iz toga 
je korijena izrastao bujan cvat što književnika, vojskovođa po 
kopnu i po moru, a što crkvenih dostojanstvenika, od kojih je 
jedan biskup nad rakom Ljudevita XIV. recitirao vlastito ispje- 
vanu »Oraison funčbre«. Možda je ovo impozantno rodoslovlje 
poticalo Ferdu, da u feudalnoj dekadenci još jednom osvježi svu 
snagu otmjene krvi, pa da junačkim instinktima i fantazijama, 
što su bujali u krvi ovog potomka, izražava herojske sujete. 


Ova se francuska krv, presađena u naše krajeve, stala mije- 
šati sa slovenskom i hrvatskom. Ferdinand Franjo Quiquerez 
(* 1800. # 1854.), doctor med. univ., sin emigranta Pierre-a I., 
rođena u Pragu, bio se nastanio u Slov. Bistrici kao veliki po- 
sjednik, gdje se po drugi put oženio punokrvnom Slovenkom Ma- 
rijom Kerschel, zapravo Kršel, koja mu je rodila sinove: Ferdu, 
našeg slikara (17. marta 1845.), Alfreda, natporučnika 6. ulanske 
pukovnije (1846.—1872.) i Ivana Krstitelja, doktora filozofije 
i sveučilišnog profesora u Zagrebu (1852.—1913.) te dvije kćeri 
Lujzu i Emiliju, koja je posljednja pošla za viteza Rostocka na 
njegovo imanje Gornja Bistra pod Sljemenom, gdje je i zako- 
pana. Time se Ferdina porodica sve više primicala metropoli- 
tanskom Zagrebu. Sam naš slikar pukim se slučajem rodio u Bu- 
dimu. Otac mu je naime kao austrijski vojnički liječnik počešće 
morao da promijeni boravište. Sad bi porodica stanovala u Ma- 
riboru, sad u Budimu, Dubrovniku, ali najvećma je voljela Slov. 
Bistricu. 

U ove su djece bili šaroliki talenti, a napose u Ferde zasebna 
mašta povezana uz stvaralačku snagu duha. Oko toga dječarca 
kupila bi se u Slov. Bistrici sva okolna djeca, kojoj bi mališ 
pričao čudesne bajke pune nevjerojatnih dogođaja, što bi ih na 
školskoj pločici smjesta ilustrirao fantastičnim crtežima. Po ple- 
menskoj tradiciji morade Ferdo s mlađim bratom Alfredom. za- 
rana u vojničko odgojilište u Hall. Tamo se dječarac ubrzo 

snašao, zavolio naročito viteške igre i natjecanja, mačevanje, 
plivanje i laku atletiku. A štogod bi čitao, pa mu zaneslo dušu, 

to se odmah prelilo u vlastito proživljavanje i krilate invencije. 
To se zapažalo i u malenom zavodskom kazalištu, gdje je Ferdo 
po vlastitoj zamisli naslikao zavjesu i kulise tako vješto i ukusno, 
da su se časnici čudili, odakle mališu te zrele ideje. 


Tek jedno je kadetskog pitomca teretilo. Usprkos neobične 
fizičke snage, elasticiteta i neustrašivosti nikada nije dostigao 
propisane visine tijela, radi čega je morao da napusti vojničku 
školu, pa da se vrati u roditeljski dom. Tamo je našao obudo- 
vjelu majku Mariju, teško zabrinutu radi njegove promašene 
karijere i besplatnoga uzgoja. Još tamo naime od emigracije 
potkraj 18. vijeka ova se nekoć vrlo imućna rodbina našla u 
čednim imovinskim prilikama. Radi toga, kao i radi novoga duha 
vremena i demokratskih nazora mlađih svojih članova — go- 
tovo samih filozofa i idealista — napustila je svoje plemićke 
naslove. Napokon se majka odluči, da se s djecom iz Slov. Bi- 
strice preseli u Zagreb, gdje joj je sestra Mali (Magdalena) bila 
udata za odvjetnika Rojca, pa je kod to dvoje ljudi našla upo- 
rišta kraj neznatne svoje mirovine i časničke kaucije. Ovdje str- 
paše Ferdu mimo njegove volje u gimnaziju, gde se školovao 
uz starijega brata Ivana te uz bratiće Milana i Antuna Rojca, 
sretno prebrodio maturu, premda je tik pred konačne ispite bio 
obolio od crnih kozica. 

Kraj tih pozitivnih odlika u momačkoj je duši Ferdinoj sve 
nadvladao neki bolno osjećajni ponos. Kad je bio navršio 15. go- 
dinu, poslaše ga nekoga dana u dućan s forintom, da nabavi sit- 
nice. Kako je dječak vazda bio nehajan i zamišljen, negdje je 
taj novac zametnuo. Da ga od toga nemara izliječe, sakriše uku- 
ćani tu forintu i okriviše Ferdu, da je novac potajno potrošio za 
slatkiše. Duboko povrijeđen radi neopravdane sumnje, pobjegao 
je dječak bez novaca i opreme još isti dan prema Gorskom ko- 
taru sve do Rijeke. Na tom beskrajnom putovanju kroz šume i 
gore patio je strahovito od gladi, umora i poderane obuće. Kad su 
mu se na cipelama potplati naprosto mrvili, trgao je s omorike ži- 
lavu koru te je trakovima od razderanih gaća privezao za okr- 
vavljene tabane, a onda junački nastavio put. No prispjevši na- 
pokon do Rijeke i ugledavši prvi put modro, uzbibano more, u 

čas je zaboravio sve patnje i na obali u božanstvenom ushitu od 
sreće zaplakao. Uto spazi na zemlji novčić, podigne ga zahval- 
nim srcem kao da je dar božji i kupi za nj kuhana boba, da se 
za nuždu nasiti. A čekao ga je i bolji zalogaj. Prolazeći kroz 
usku ulicu staroga grada, začu odjednom ljutu svađu između 
muža i žene, zašto kroz prozor izleti zdjela skuhane palente, što 
se rasu po kaldrmi. Ferdo poče kao gladan vuk da pobire omašne 
komade, lakomo ih pojede, a onda odjuri do obale, da se napije 
slane vode i zahvali Bogu, koji ga je nahranio kao >»ljiljane na 
polju«. Međutim je riječko redarstvo iz Zagreba primilo nalog, 
da traži zalutalo momče, a kako je ovo usprkos čudnoga poha- 
banog odijela odavalo fizionomiju djeteta iz »boljeg društva«, 
uhvatiše ga i otpremiše »per šub« u Zagreb. 


Iza mature odredi mu rodbinsko vijeće da studira pravo, a u 
isto doba da radi u Rojčevoj odvjet. pisarni. Ferdo se nevoljko 
pokori i toj želji, položi po vremenu tri rigoroza ali se zatim 
neodoljivom čežnjom baci u vrtlog. umjetničkih ambicija. Za ono 
se vrijeme upoznao s porodicom slikara Miicke-a, čija se tem- 
peramentna kći Marijana, nadarena znatnim slikarskim talentom, 
ludo zaljubi u toga apartnog mladića. Otac J. F. Miicke bio je 
Nijemac, rodom iz Pečuha, dotada je stanovao u Osijeku, pa 
se napokon bio preselio u Zagreb i ovdje na prvoj izložbi umjet- 
ničko-obrtnoj iznesao svoje svetačke i historičke prikaze, por- 
trete, za koje je protekcijom grofice Pejačević iz Našica našao 
posla u višim zagrebačkim krugovima. Ferdu su u Miicke-ovu 
atelieru najviše zanimale njegove historičke serije, a ujedno 
mu je bila želja, da se ovdje upozna s tehničkom stranom ulje- 
noga slikanja, miješanjem boja itd. Tankim je svojim instinktom 
osjetio i to, da od Miicke-a inače ne bi mogao da nauči ono, za 
čime teži. A s Marijanom je započela prva mladićeva ljubavna 
idila, ali se radi djevojčine nevjere naskoro izvrgla u oporu 
disonancu. Taj se romančić nastavio tek iza nekoliko godina, 
kad je Marijana kao mlada udovica Jakaffy iznova presjekla 
Ferdinu stazu te ga gotovo primorala na sasvim vulgaran 
odnošaj. Mladićevi su ljubavni osjećaji zacijelo bili mnogo ideal- 
niji, budući da je poslije Marijanu odabrao za model za oltarsku 

sliku, navodno u crkvi sv. Marije u Zagrebu, (premda je prof. 
Szab6 tamo nije mogao da otkrije). 


Predajući se posve svom jakom umjetničkom instinktu, koji 
ga nikada ne bi prevario, te upoznavši u gimnaziji dio narodne 
epike, Ferdo se kao autodidakt lati preteška posla — kao obično 
početnici — i naslika svoj prvenac »Banović Strahinja«, oveću 
uljenu sliku, što ju je 1868. izložio u Zagrebu zajedno s dvije 
slike Ise Kršnjavoga. Otada je neki nesretni fatum svezao ova 
dva sasvim oprečna čovjeka sve do Ferdine rane smrti. Već za 
godinu dana opažao se znatan porast u njegovoj slikarskoj ru- 
tini, kad je iznosio pred svijet sliku »Dolazak Hrvata na obale 
sinjega mora« (3 X 2 m, original kod gdje Mire Zoričić). U toj 
slici nalazimo prvi put Ferdino duboko rodoljublje, za koje ga 
je nadahnula Šenoina pjesma istoga naslova, koja je zanesla i 
maestra Zajca, da komponira veliku kantatu za muški zbor a 
capella. Kad je taj pokušaj pobudio neobičnu pažnju, Ferdo se 
začuđen ispričavao: »Ja sam te divne stihove naprosto ilu- 
strirao«. Neki habsburški nadvojvoda, koji se dešavao u Zagrebu, 
zastao je u izložbi pred tom slikom i uskliknuo: »To će jednom 
biti velik umjetnik!« Za sada mu je slika pribavila bar vladin 
stipendij od 300 for. na godinu za akademiju u Minchenu, ali 
je »Sloga« od 19. X. 1870. primijetila: »Želit bi bilo, da je vi- 
soka vlada, uzev u obzir darovitost mladoga slikara, znatnijim mu 
stipendijem u pomoć pritekla, da se u borbi za materijalni 
opstanak tako lijepi darovi ne zataru ili od svoje djelatnosti 
ne izgube«. 


Navršivši već 25. svoju godinu, napusti Ferdo definitivno 
pravnički studij te se jeseni 1870. otputi u Miinchen na slikarsku 
akademiju (legitimacija je sačuvana), gdje mu se otvoriše dveri 
znainenitoga majstora Piloty-a, koji je po fotografskoj snimci 
»Dolaska Hrvata« smjesta prosudio kvalitete novoga đaka. Bilo 
je u doba, kad je Piloty bio u zenitu svoje slave, predstavnik 
novoga realističkog smjera i neposrednog imitiranja prirode bez 
ikakvih retuša. Ferdinoj slobodnjačkoj ćudi napose je ondje 
prijalo, što majstor svakom pitomcu pušta maha, da se indivi- 
dualno razvije, pa su iz njegove škole izašli budući majstori 

posebnih svojih manira kano Hans Makart, Ginko Lenbach, 
Gabriel Max i dr. 

U isto je vrijeme Ferdo učio risati kod e Rdakića kojega 
je jednim »na veliko shvaćenim« crtežem pobudio pažnju. Tamo 
se po drugi put sastao s Kršnjavim, koji je učio slikanje i gra- 
fiku, a pridošao i Nikola Mašić u školu Wagnerovu. O tome kaže 
Kršnjavi u svojoj velikoj studiji »Pogled na razvoj hrvatske 
umjetnosti u moje doba« (»Kolo« Matice Hrvatske 1905.): »Qui- 
querez je brzo napredovao, pa se pokazalo, da je vrlo darovit. 
Kad bi mogao ostati u Miinchenu i pravilno proći sva godišta na 
akademiji, sigurnobiseuzvinuodosavršenstva«. 
No radi nepovoljnih materijalnih prilika morade Ferdo da iza 
dvije godine ode iz Minchena (1872.). 

To je bila golema nevolja. Mladić je ondje od gladi sasvim 
obnemogao, odijelo i obuća su se na njemu doista raspadali, 
svaki mu je čas ponestajalo najnužnijega slikarskog materijala, 
a napokon je pao u trbušni tifus. Majka i braća teško su se 
zabrinuli zbog njega i zbog promašenog mu života. Kad je 
biskup Strossmayer začuo za bijedu nadarenoga mladića, mjesto 
da ga novčano podupre, pozove ga k sebi u Đakovo, da tamo 
radi i neka se okoristi obilnom zbirkom slikarskih umjetnina. No 
Ferdo je kraj silno razvijena ponosa mrzio zavisnost, koja uvje- 
tuje da čovjek bude vazda zahvalan i pun ropskih obzira prema 
dobrotvoru. Stoga je preko dr. Račkoga biskupovu ponudu sa 
zahvalom otklonio, a pouzdavajući se u eventualno povišeni 
stipendij vlade, snovao je i kovao, kako bi bar na kratko vrijeme 
pošao u Italiju. Bilo bi zacijelo i za nj potpore, da nije bio vatren 
»stekliš«, koji je javno istakao svoj politički Credo, ne bojeći se 
ni zatvora ni progona, premda je bio na indeksu madžarona. 

Prispjevši o praznicima 1872. u Zagreb, sav iscrpen kao 
Lazar, našao je svu porodicu na okupu oko stare majke, koja je 
dirljivom brigom tetošila svako odraslo dijete, da mu što bolje 
ugodi. Koliko li se trudila, gdje i kako da u tijesnom mračnom 
stanu za svoga sinka slikara stvori atelier »s refleksnim zidom«, 
a u prvom redu kako da toga vječnog gladuša nahrani. A on bi 
rano jutrom krišom pošao na Kaptol, da kupi kukuruznog kruha, 

što ga je radi specifične težine jedino moglo da dostatno nasiti. 
“Tamo bi sreo i dr. Račkoga, koji mu je obećavao, da će mu naći 
radnu sobu unarodnom muzeju, ali se to nikada nije ostvarilo. 


Kad se Ferdo u oktobru 1872. velikom nestrpljivošću bio 
uputio u Italiju, zateče ga užasna vijest, da mu je brat Alfred, 
najotmjeniji tip provansalskih pređa, u Uj-Pćscu pao u dvoboju 
s grofom Heininger d'Eryswil, dok je bio zaručen s Matildom, 
kćerkom oberstara Bayrhamma, a protivnik, začuvši za golemi 
jad, što ga je zadao porodici, sam je sebi sudio hicem u srce. 
Kao da je Alfred, lirski pjesnik, slutio skoru smrt, uputio je 
sestri posljednju svoju pjesmu »Vielleicht mein Schwanen- 
gesang«, a Ferdi je pisao: »Wenn ich in meinem heutigen Duelle 
fallen sollte, so bewahre mir ein freundliches Andenken, und 
wenn Du vielleicht nach Jahren ein reicher Mann bist, so lasse 
meinen Leichnahm nicht in diesem gehassten Lande ruhen! 
Addio!« Očajna zaručnica tražila je poslije od Quiquerezovih, 
da joj svaki član pošalje svoju fotografiju. Čudno je, da ni u 
žene i majke ni u najljućoj boli sasvim ne popušta estetski osje- 
ćaj, pa je majka savjetovala Ferdi, kako da se slika: »Molim Te, 
počešljaj se ženijalno, pogled neka ti bude prijazan, idi do foto- 
grafa, kad si dobro. ispavan, jer to vrlo poljepšava (»es embel- 
liert«), ali svakako bez šešira i sa crnom kravatom«. 


Za prvi boravak u Italiji odabrao je Ferdo čarnu Veneciju 
s njezinim bogatim galerijama, a nastanio se na Ponte Martini. 
Zamalo je došao za njim Kršnjavi. Ferdo je bio nakanio, da 
ondje proboravi bar godinu dana, i to zbog opravdane nade, da 
ga hrvatska vlada sasvim ne će zapustiti. Zato ga silno prepla- 
šilo pismo brata Ivana, tadašnjega stud. phil.: »Ne će Ti biti 
mila vijest, da Ti molbenica nije povoljno riješena. Slučajno 
saznah po nekom činovniku, da je Halper doduše bio kod vlade, 
pa da je podban Vakanović radi Tvojih političkih nazora na- 
pisao na spis »ne primam« (krepao!). Škodilo Ti je, što si na- 
rodnjak, i što si poznat kao takov.« — No zbog potonjega toplog 
zagovora Mirka Halpera i Mate Mrazovića ipak je Ferdu dopala 
bar tolika »pripomoć«, da nije umro od gladi. On se zaista za 

svakoga svog boravka u Zagrebu mnogo družio s opozicional- 
cima i s njihovim vođama, i to kao apsolutni poštenjačina. 
Kratko doba nauka u risanju u Miinchenu kod Raaba nije 
bilo dostatno, ali mladićev kritični duh smjesta je opazio, da ni 
prof. Molmenti u Veneciji, kojega su mu bili preporučili, nije 
kadar, da taj nedostatak u đaka usavrši. Taj se majstor pred 
biskupom Strossmayerom izgovarao: »Quiquerezu fali grama- 
tikal« dakle temelj. Treba se zato čuditi, kako su neke omanje 


slike iz onoga doba, marine i ribarske barke (25 X 23 cm) ipak - 


lijepo uspjele te po sudu stručnjaka pokazivale mogućnosti, koje 
bi se pod vrsnim učiteljem sjajno razvile. Usput je Ferdo po- 
kušao da portretira sebe (prvi mali autoportret) i brata Alfreda 
po sjećanju, što je zadovoljilo i porodicu u Zagrebu, jedino što 
je majka primijetila: »In Wirklichkeit hast Du doch ein leb- 
hafteres Aussehen!« 

Glavno vrelo prihoda u Italiji bilo je za Ferdu kopiranje 
starih majstora — najvećma je volio Tintoretta, Paola Veronese 
i Van Dyka. Te su kopije bivale sve dotjeranije i nalazile su 
prođu, pa i u Zagrebu, gdje je mladić našao odlična prijatelja 
i mentora u Bečaninu Ruppertshofen-Bollu, poznatom njemačkom 
konservatoru i preprodavaocu antike. Za njega bi Ferdo koji put 
nabavljao starinske slike kod starinara, pa mu je taj gospodin 
pisao 16. augusta 1873.: »Ich bezweifle nicht, dass das Bild 
»Nackte weibliche Figur in Wolken« recht gut ist, da es Ihnen 
šofort in die Augen gestochen und Sie jetztschon mit 
Kennerblick die Kunstsachen sehen und prii- 
fen«. S ostalim nabavljenim slikama poslao je Ferdo Rupperts- 
hofenu u Zagreb svoju veliku kopiju »Otmica Evrope« po Paolu 
Veronese, našto mu je majka javila: »Rupp. ist iiber Deine Kopie 
vor Entziicken und Lobeserhebungen uberstromt. Er schrieb aus. 
Warazd. Toplitz: »Ich g6nne das Bild dem hiesigen prof. B., 
Esel und Knicker, nicht, am besten ware es jetzt nach Wien zu 
schicken, wo es wohl gut anzubringen ware.« Međutim se Ferdin 
prijatelj i koji put mecen, Lacko Mrazović, sin Matin, pobrinuo, 
da slika ostane u Hrvatskoj, pa ju je za 100 for. kupio trgovac 
Gašari u Pakracu, poznati ljubitelj kazališta i umjetnina. 

Tada je Ferdo iznenadio prijatelje u Zagrebu ilustracijom 
iz narodne poezije: » Jovan i 70 divova« (polag crnogorske pjesme) 
(vidi Vuk II.). »Vijenac« od g. 1874. br. 585. tada piše, da je to 
zapravo prvi slikarski pokušaj u duhu narodnoga pjesništva i da 
je »slikar Quiquerez crtao naravski, okanivši se svakoga kaza- 
lišnog efekta. Želimo od srca, da slike po narodnim pjesmama 
nastavlja te bi se mogle izdati knjige o odabranim pjesmama 
sa slikama«. Usput je Ferdo naslikao i svoj drugi mali auto- 
portret i to na drvu. Izgled mu je tada bio vrlo inteligentan, 
oduhovljen, pun životne radosti i očekivanja budućih uspjeha na 
osamljenu putu slikanja narodno-patriotskih motiva. Lijepim 
svojim očima, iz kojih su izbijale munje zanosa, fascinirao je 


svoju okolinu, dok bi se kod svakog radosnoga smiješka ukazala 


dva reda ovećih pravilnih zubi kao u plemenite mlade zvijeri. On 
je doduše jezikom malo zapletao, ali to nije smetalo kraj tolikog 
esprita. Tada je već govorio pet jezika: hrvatski, slovenski, nje- 
mački, francuski, ponešto ruski, a i poljski. Ipak nije imao mnogo 
sreće kod žena, nije bio onaj tip, koji ih lako osvaja. Zacijelo se 
nije ni mnogo oko njih trudio, dok je vazda bio tjelesno iscrpen 
od nedostatne hrane i oskudice svake ruke. Jedina bi ga Mari- 
jana proganjala i dalje svojom strašću, slijedila ga u Veneciju, 
Firenzu i Rim, kuda bi pošla na slikarske studije. Koji put bi 
Ferdo primio parfimirano ružičasto pisamce pod pseudonimom 
koje grofice ili barunice, koja ga zove na diskretni sastanak. No 
kad tamo, ispod guste talijanske koprene krila bi se Marijana, 
koja nije više bila kadra, da njegovu krv raspali. 

Pod jesen 1873. pošao je Ferdo preko Firenze u Rim, gdje 
je boravio pune dvije godine. Ovdje se po četvrti put sastao 
s Isom Kršnjavim, koji se međutim bio oženio sestrom svoga 
prijatelja, Frčschela, poslije vrlo uvažena slikara među Nijem- 
cima, a njihov je otac davao Isi sredstva za dalji slikarski studij. 
Naročito se Ferdo radovao dolasku Henrika Siemiradzkoga, biv- 
šega mu druga iz Piloty-jeve škole. Taj je potonji čuveni slikar 
ondje bio melanholik, očajavajući radi polagana razvitka svoga 
talenta, iz čega ga je Ferdo svojim lakomislenim optimizmom i 
helenskom vedrinom izbavio i oteo samoubilačkim nakanama. 

Poslije je o tom pisao Ferdo bratu Ivanu: »Za moga boravljenja 
u Rimu življah skoro isključivo u društvu poljskih umjetnika, 
slikara i kipara, u grčkoj kavani Greis. Možda zvuči čudno, da 
sam u svetom gradu naučio poljski jezik. Ali ne žalim, jer su 
bili vrsni umjetnici, kao Siemiradzki, Kotarbjenski i drugi. Mi 
se razgovarasmo živahno o svačem, no dakako najviše o našoj 
krasnoj umjetnosti. Činilo nam se, kao da je Bog stvorio svijet 
samo za to, da ga čovjek gleda i bojama reproducira, a život 
čovjeka-neslikara da je izgubljen, isprazan. Tu nam je dobar 
slikar više imponirao, nego li Garibaldi ili Bismarck... .« 

Ali vidjevši da ga ovo društvo odviše zaokuplja, on se od- 
jednom povuče u potpunu samoću, u svoj atelier bez najamnine u 
visokom tornju palače austro-ugarskog poslanstva, gdje je davno 
prije njega živio i radio nesretni karlovački slikar Vjekoslav 
Karas. Uhvativši neke večeri bijelu sovu (albino), našao je sebi 
»mudroga druga«, kojega je zavolio i mazio i svuda ga sobom 
nosio, čak i u kavanu. O tome je rekao neki uvaženi stranac: 
»Der Mann haust mit seiner Eule in diesem Turm und geht an 
seiner Einsamkeit zugrunde«. 


Ipak nije bilo sasvim tako. U toj tišini dozrijevale su od- 
luke, podbadane po Lacku Mrazoviću u dugačkim pismima 
i u ličnim posjetima u Rimu i Napulju. Tamo je nastao i bakro- 
pis »Faun, kojemu dječak toči vino« (reproduciran u »Umjet- 
nosti« g. 1927.). Ferdo je naime u državnoj papinskoj Calco- 
grafiji nastavljao svoj pokušaj crtanja na bakru, čime je već 
bio pobudio pozornost Raabovu u Miinchenu. No kako je vazda 
bio nestrpljiv i smion, nije crtež kalkirao na želatinskoj ploči, a 
tek onda ga prenio na bakar, već poput gotova umjetnika-gra- 
fičara kompoziciju nacrtao izravno na bakrenoj ploči, što mu je 
začudo potpuno uspjelo te odavalo ženijalnost i sigurnost ruke. 


Iste zime g. 1874. nalazio se u Rimu biskup Strossmayer, 
koji bi kod mladih hrvatskih slikara naručivao slike, a kod Ferde 
oveću uljenu radnju iz prvog doba kršćanstva »Car Tiberije« 
(originalna uljena skica kod savjetnika I. Quiquereza u Grazu). 
Sve su te narudžbe bile nekako u vezi s biskupovom nakanom, 
da cijelu svoju golemu zbirku pokloni Jugoslavenskoj akademiji 

u Zagrebu. O tome piše Lacko Mrazović 1. jula 1874. Kršnja- 
vomu (pismo u Quiq. ostavštini): 

»Prva bi nam bila briga, da gradimo galeriju za zbirku Stross- 
mayerovu. To bi onda bila matica oko koje bi se prikupljali ljudi, koji 
imadu smisla i koji će ga još više imati. To opet zapinje o novcu, no 
mislim, da ćemo nakon izložbe zimus s uspjehom učiniti proglas, da se 
kupe novci. Neki imadu osnovu, da se u Narodnom domu, sadašnjoj jugoslav. 
akademiji i arheološkom društvu (Opatička ulica 18) podigne drugi kat sa 
staklenim krovom. Ovo bi jamačno najmanje koštalo, pa bi bilo za prvi 
mah dovoljno prostora. No ja imam drugu misao, ako budemo 
mogli sakupiti novac, a to na Zrinskom trgu. Prizemno bi 
se mogla sagraditi loggia i prostori za gips-muzeum, a prvi kat bi bio za 
slike. Sve bi to bilo na uskom prostoru uz židovski hram, koji se za kuće 
i onako ne može upotrebiti. Galerija bi onda bila sigurno jamstvo, da će 
se ustrojiti stolica za povijest umjetnosti, barem docentura. Prvo nam na- 
stojanje budi, sagraditi prostorije. Ovo je tim nužnije, što ne znamo, kako 
će dugo biskup živjeti, a tko nam garantira, hoćemo li po smrti njegovoj 
polovicu i to goru, spasiti. Znate, kako se razgrabi popovsko blago! — Qui- 


* querez je možda već kod Vas u Sorrentu. Bojim se, da će ondje morati 


odviše trošiti. Svakako mu idite na ruku po mogućnosti, znate, kako je 
stidljiv, a bome on ne može s Vama trošiti. Nagovarao sam ga, da kopira 
Schiavona u napuljskoj galeriji i jednog malog Clovia, ako ga bude mogao 
naći. Ja sam mu pribavio, kako znate, od grada Zagreba malu potporu od 
150 for., da bude mogao putovati, naročito u Dalmaciju. Njegovu molbu 
za produženje štipendija sam predao, pak sam se i zauzeo kod kompetentnih 
osoba, i druge sam nahuškao, da se zauzmu, ne dvojim da će mu produ- 
ljiti...« 

To je zaista Mrazoviću uspjelo, pa javlja Ferdi, kad se 
s Kršnjavim bio otputio u Napulj, Capri, Sorrent, da snima naj- 
čarnija mjesta: ' 

»Javljam ti radosnu vijest, da Ti je vlada produljila na jednu godinu 
stipendij, no bez putnog troška za Paris. Ti ćeš dakle dok se vratiš iz 
Dalmacije poći u Francusku.« 

Zatim ga Mrazović upućuje u tančine, kako će preko Ancone 
putovati u Dalmaciju i u Crnu Goru, putem skicirajući najzna- 
menitije stare građevine, crkvene interieure i slike, narodne 
nošnje i običaje uzduž obale po Zadru, Šibeniku, Splitu, Solinu, 
Kaštelima i Trogiru, Klisu, Omišu, Hvaru i Dubrovniku, Ko- 
toru, pješke po cijeloj Boci, u Crnu Goru, a na povratku u Sinj 
i Vrliku, u Knin, na Kosovo, i preko Benkovca opet u Zadar. 


125 


Neka svuda načini više sličica, pogleda, predjela, uličica, što će 
poslije sve lako prodati u Parizu, a svršava: 

»Ja ću nastojati, da Ti od akademije pribavim besplatnu kartu na 
parobrodu počam od Trsta. Ti bi se u tu svrhu mogao obvezati, da ćeš 
nešto za akademiju naslikati na pr. sasma malen snimak unutrašnjosti 
šibenke crkve, trogirska vrata i portal, Bellini-jevu sličicu ili dr., da možeš 
bez prevare reći, da si izaslanik akademije. Tvoju kopiju »Otmica Evrope« 
vidio je biskup Strossmayer i Voršak, vrlo su s njome zadovoljni. Jamačno 
ne će Tvoja kopija Van Dyka, koja je sigurno već na putu u Zagreb, biti 
slabija.« ; 


Brižni taj prijatelj priložio je još množinu preporuka, uprav- 
ljenih odličnim ličnostima po Dalmaciji — kao na Kostu Voj- 
novića, Budmanija, Pucića i dr., da mladome slikaru po mo- 
gućnosti poravnaju putove. 

Kad se Ferdo u julu 1875. zaustavio u Zadru, svagdje su mu 
Lackova pisma otvarala vrata, bio je od svakoga prijateljski 
primljen, po narudžbi portretira Simu Ljubića, pisca i arheo- 
loga, još nekoliko tamošnjih učenjaka, pa i dvije odlične Za- 
dranke, te radi izvrsno ocijenjeno »Porta Terra Ferma«, uljenu 
sliku (u Narodnom muzeju). A onda odmah zakrene u 
unutrašnju Dalmaciju, kuda ga je vukla živa želja, da prouči 
folklor i da ilustrira Mažuranićev ep »Smrt Smail-age Čengića«. 
No prilike nisu nikad bile povoljne, da tu veliku zamisao pot- 
puno izvede. Nažalost nisu nam sačuvani detalji o tom važnom 
dalmatinskom putovanju. Znamo jedino, da je Ferdo usprkos 
silnoj srpanjskoj žegi, često gladan i žedan hitao od mjesta do 
mjesta, zanoseći se vrelom dušom za neviđenim prirodnim i 
umjetničkim čudesima. Ponajčešće bi putovao pješke, po vrelom, 
oštrom kršu, crtao, slikao, pjevao i klicao sve do Dubrovnika, 
gdje je do krajnosti zadivljen zastao. Prije no što je otišao iz 
Rima, zateče ga tamo ljubazan poziv majčina brata Richarda 
iz Slovenije, malteškog viteza i državnoga savjetnika, da napusti 
ta bohemska vrludanja, pa da se kod njih doživotno nastani, da 
provede pristojan život kraj obezbijeđenog slikarskog rada. No 
Ferdo se zgražao — kaže njegov sin Branimir, srednjoškolski 
profesor u Brodu na Savi — od same pomisli na taj sređeni 
Život među »Hofratima«, što je također bila jedna osjetljiva 
značajka Ferdine demokratske ćudi. 

Na svom putovanju kroz Liku, Hercegovinu i Crnu Goru 
svom se dušom zanosio za narodom, uz koji ga je vezalo hiljadu 
spona, srcem, duhom i jezikom. Napose su ga zanimali Crno- 
gorci, kruto poniženi, ponešto primitivni i barbarski, otimajući 
se kroz stoljeća ispod turskog ropstva, o čemu kaže vojvoda 
Ivan Crnojević: »Bila nas je šaka jada, mali nepismeni i siro- 
mašni narod, pa i mi vojvode i državnici, kad smo na tom ka- 
menu postavili svoju državicu.« Ferdo ih je zatekao u času naj- 
heroičnije epohe borbe za bitak, borbe na život i smrt, da se 
sačuva ugroženo njihovo pleme. U slobodnjačkoj mladićevoj 
duši uskršavala je silna ljubav za tu rođenu braću van monar- 
hijskih granica, smatrao ih je organičnim dijelom cjeline južno- 
slavenskih naroda, pa odluči da uskrisi hrvatsku 
tradicijuinarodnu pjesmu kistomiolovkom. 

O Ferdinu radu putem kroz Dalmaciju kaže Lj. Babić u »Obzoru« 
(8. VIII. 1927.): »Neke malene skice iz Rima nisu toliko značajne, koliko 
su važne slikarski i dokumentarno one sličice, koje je Quiquerez izrađivao, 
kad se povratio iz Italije, diljem naše morske obale. Jedna od najljepših 
je svakako ona iz Zadra (40 x 35 cm), fina u sivom tonu, koloristična, sa 
barkama i drvenim mostom. Taj slični srebrni ton imadu i one slike iz 
Kotor-grada (30 x 39) i obala sa kućama (34 x 24). Nešto gotovo Corotov- 
skoga imadu te male profinjene slikarije... Njegov put po Lici urodio je 
cijelim nizom uspjelih skica i slika. Mali »nature morte« (27 x 19) upravo 
je dragocjen, a jedna od rijetkih stvari u cijeloj našoj 
umjetnosti su mu »Konji na Vratniku« (vlasništvo g. Brunšmida).« 

1. augusta 1875. javio je »Glas Crnogorca«, da je onamo 
prispio hrvatski slikar Ferdo Quiquerez. On se tamo upoznao 
s potonjim svojim drugom na hercegovačko-crnogorskom bojnom 
polju, Jozefom Holečkom, ratnim izvjestiteljem »Narodnich 
List&« u Pragu i bivšim odgojiteljem Stj. pl. Miletića, hrvatskoga 
književnika i intendanta zagrebačkoga kazališta. U svom iz- 
vrsnom opsežnom djelu »Za svobodu« knj. 1. »Černohorskć ta- 
ženi do Hercegoviny proti Turkm r. 1876.« (v Praze 1909.) 
opisuje Holeček, kako mu je mladi kipar Rendić prikazivao 
Quiquereza: 

»Rendić mi je doveo malena čovjeka, koji je na kratkim nogama činio 


vrlo duge korake. Taj je čovjek upr'o u mene svoj pronicavi pogled gorućim 
sarkazmom. Svaka je njegova riječ ujedala. Imao je širok, zgnječen šešir, 

crnogorske hlače i opanke, činio se vrlo zdrav i silne mišićne snage. To 
je bio Ferdo Quiquerez, mladi hrvatski slikar, koji se osobito zanimao za 
hercegovačke i crnogorske bitke, uopće za život junačke fizionomije Crno- 
goraca, koje je vrlo dobro portretirao. Prema mojim i Rendićevim skicama 
stajao je visoko nad nama. Omilio je tamo svima radi svoga zgodnog hu- 
mora. Imao je modre oči, gledao u svijet radosno i s hiljadu nada. Kraj 
njega je tihi Rendić sasvim izblijedio. Ovaj mi je znao reći: »Ah, da mi 
je Quiquerčev jezik! Ali tko bi mogao da ima Quiquerčev jezik?!« Rendić 
naime nije bio pokretan, jezik mu je bio težak, pogled plah, a po ćudi nije 
se mogao nikako da zanosi za Crnu Goru. Quiquerez je bio već lane pozvan 
na Cetinje od knjaza Nikole I. Njegoša, da snimi potomke slavnih Crno- 
goraca, koji su god. 1702. i 1703. učinili zavjeru pod Vladikom Danilom 
(prvim crnogor. vladarom od dinastije Petrović Njegoš) protiv domaćih 
Turaka i poturčenjaka, kojih je tada u Crnoj Gori bilo vrlo mnogo. Oni 
su ih u noći po božićnim svecima potukli sve do jednoga, pa je palo 20.000 
Turaka prama 700 Crnogoraca. Na taj se način zemlja oprostila za uvijek 
turskog nasilja. Sve je to bilo ovjekovječeno u epopeji »Gorski vijenac« 
ispjevanoj od Petra I. Njegoša. A tipove ove velepjesmi je knjaz Nikola 
predao Quiquerezu da ih ovjekovječi u slikama potomaka onih junaka, koji 
se tamo spominju.« 

Nacrti za ilustracije »Gorskoga vijenca« vrlo su Ferdi 
uspjeli, jer ih je zamišljao razbuđenom pjesničkom fantazijom, 
pa ih je kanio izložiti u Beču. Nažalost se kasnije morao oko- 
ristiti prilikom da ih proda austro-ugarskom konzulu za londonski 
»Illustrated News«, dok su kopije ukradene s ostalim skupo- 
cjenim umjetničkim radovima na povratku kroz Dalmaciju. 
Uvjerivši se knjaz, da Quiquerez po idejama i kompozicijama 
sasvim odgovara vlastitim njegovim intencijama, imenovao ga 
je svojim dvorskim slikarom, dodijelio mu atelier u starom 
dvoru nazvanom »biljarda« (Ferdina slika te zgrade u Narodnom 
muzeju u Zagrebu). Između staroga i novog dvorca (i od ovoga 
također Ferdina slika u Narodnom muzeju) stajao je golem 
historički brijest, pod koji bi knjaz sio na niski stolčić, patrijar- 
halno se pravdao s narodom i sudio mu »na život i smrt«. Stoga 
je do danas ostala krilatica: »Pazi, da ne dođeš pod brijest!« — 
Knjaz bi po Ferdinoj želji vazda pribavljao potrebne modele, 
dašto da su samo muški bili pristupni, dok od ženskih jedino 
neka raspuštena Hercegovka. : 

U toj napola orijentalnoj okolini, dnevno inspiriran preza- 
nimljivim događajima, stvarao je Ferdo vrlo karakteristične 

tipove, čitav niz malih remek-djela, u detaljima majstorski uhva- 
ćenih, u kompoziciji harmoničnih, pa su danas važni spomenici 
iz prošlosti. Amo pripadaju portreti petnaestorice odličnih Crno- 
goraca — plaćeni po 4 napoleondora — u prvom redu knja- 
ževe porodice, zatim svih vojskovođa, cio niz osobitih dnevnih 
životnih prizora i ratnih događaja o tadašnjem ustanku za na- 
rodno oslobođenje. Jedini, koji se opirao slikanju, budući da ne 
bi odgovaralo njegovu dostojanstvu, bio je stari Novica Cerović, 
neustrašivi vojvoda i senator crnogorski. Napokon je Ferdi 
uspjelo milom i šalom, da i toga junaka predobije, a dok ga je 
slikao, Novica je živo kritizirao Mažuranićev ep »Smrt Smail- 
age Čengića« ističući: »Drago mi je, što me je opjevao, ali žalim, 
što me učinio poturicom, koji je zaglavio, dok mi eto hrvatski“ 
slikar malja živu glavu.« Tada je Ferdo tri puta portretirao 
Novicu, jedna velika slika visi u galeriji (dvorana 9.), a dvije 
manje, proglašene još boljima, u Narodnom muzeju u Zagrebu. 


Svaki je gotovo crnogorski vojvoda za Ferdu značio sujet 
za junačku legendu, što je poslije — premda sasvim trijezno — 
sastavio A. Pajević u svom djelu »Iz Crne Gore i Hercegovine 
8. 1876.« (Novi Sad 1891.). A svaki je htio da bude naslikan rukom 
na handžaru, na dnu slike zemlja da bude poprskana krvlju, da 
nijedan ne izgleda manji junak od drugoga. Kad je Ferdo slikao 
»Kulu begova Ljubovića« Crnogorci su sjeli ispred kule, svaki se 
okitio ružom a taj momenat opisao Pajević govorom tih junaka: 
»Tu naš Kiko (Quiquerez) uzede u ruke svoje bojno oružje, koje 
vazda uza se nosaše, meku olovku, list bele artije, te sedeć u hla- 
dovini pod onim grmom, verno snimi i nacrta tvrde kuće. I tako 
ovom rabotom sebi steče naše priznanje i nama lep spomen. sa- 
čuva.« Na taj se način Ferdine slike i nacrti raznesoše po svoj 
zemlji, pa mu ime i slavu pronesoše do granica Makedonije. 
Ondje je skicirao i svoju vrlo uspjelu sliku »Borba oko bar- 
jaka«, koja se po sudu današnjih stručnjaka može da mjeri sa 
sličnim sujetima Francuza Delacroixa, nekoć romantičnog ratnog 
slikara-prvaka. ' 


Kad je buknuo rat ljeti 1876., pođe Ferdo s vojskom da su- 
djeluje u svakom kreševu, ne mareći da mu svaki korak može 

da bude sudbonosan. Kako se kroz cijeli njegov život kao crvena 
nit vukla sklonost k pustolovinama, to je za njega junaštvo u tim 
svetim časovima vrijedilo isto toliko koliko i umjetnički njegov 
poziv. Uz knjaza, koji je u blistavoj opremi sjedio na svom 
bijelcu »Labudu«, jahao bi Ferdo na malenom hitrom konju, pun 
obijesne smionosti. Jednom se čak ušuljao u neprijateljski tabor, 
da na vatri sebi pripali cigaretu. Bilo ga je čudno vidjeti u 
»ratnoj opremi«, s puškom o ramenu, a velikom mapom punom 
skica pod remenom o boku. Oči bi šibale na sve strane, dok bi 
brza ruka uhvatila karakteristične momente mahnitoga ratnog 
gibanja. Tamo se opajao mišlju, da samo onaj narod može da 
ostane živ, koji je kadar da čini ovakova čudesa, da se dovine do 
ukrsnuća iza strahovitog kosovskog sumraka. Zato su mu bili 
ponajbolji prizori (bar u kompoziciji) koje bi većim dijelom slao 
»Vijencu« kao malene crteže: »Hercegovački ustanak«, »Ustaše 
u zasjedi«, »Smrt vojvode Trifka«, »Bijeg hercegovačke poro- 
dice«, znamenita »Bitka kod Podgorice« i dr. Još su bolje bile 
sitne skice za ilustracije narodnih junačkih pjesama (većina je 
ukradena u Dalmaciji) u maniri Dorć-ovih ilustracija Dante-a. 


Neki su kritični momenti dokazali, da se Ferdo među Crno- 
gorcima usprkos svog velikog populariteta ipak ne može sma- 
trati sasvim »njihovim čovjekom«. Kod neke oklade u trčanju 
bio je pred drugima napredovao za nekoliko pušaka. Tad mu 
poruči knjaz, neka se tobože spotakne i neka padne, budući da bi 
se takmac kruto osvetio, ako stranac odnese pobjedu. Još je bilo 
opasnije, kad je Ferdo bio zaveo ljubav s crnogorskom pripro- 
stom djevojkom, koje ga braća htjedoše prisiliti na ženidbu 
s prijetnjom da će ga inače »zaklati«. To je bio jedan od raz- 
loga, te je nakanio što prije da se vrati kući, gdje su ga iza više- 
godišnjeg izostanka željno očekivali. On se teško dijelio od 
onoga fantastičnog ambijenta, u kojem je našao svu silu pobuda, 
pa je neko vrijeme čak bio nakanio da se tamo zavazda udomi. 
Ali je nadbila prirođena kultura misaonog čovjeka, premda je 
sam sebi priznao, da je boravak u Crnoj Gori bilo njegovo naj- 
sretnije i jedino doba, kad je živio ljudskim dostojanstvom bez 
bogaljske neimaštine i neprestanog ponizivanja. Sada se pouz- 

dano nadao, da će poslije tolikog umjetničkog rada u domovini 
steći pristojan položaj i izdašan hljeb. 

U rujnu 1876. krenuše Rendić i Quiquerez sa Cetinja preko 
Lovćena u Kotor, prvi u Firenzu, da u mramoru iskleše naru- 
čeni spomenik za književnika Ivana Perkovca u Samoboru, a 
zatim da se za mnogo godina nastani u Zagreb, ponijevši sobom 
skice za radnje u kamenu po nekim Sundečićevim pjesmama kao 
»Krvava košulja«, »Osveta Crnogorca«, »Junak Marko Mari- 
nović, koji je smaknuo 70 Turaka«. Ferdo je pak pun čežnje 
hrlio u Zagreb, u Jurjevsku ulicu 180, u majčin naručaj, gdje je 
bio malen bohemski Montmartre. Prostrana ta prizemnica (po- 
tonja Reiznerova) imala je naime u potkrovlju nekoliko ovećih 
soba s divnim izgledom na Tuškanac, od kojih je dvije sobe 
s kuhinjom zapremala majka s kćerkama, do nje đak Rudolf 
Strohal, potonji istraživač glagoljice, a na kraju Fran Kurelac, 
učenjak-čudak, koji je potkraj života radi političkih demonstra- 
cija izgubio profesorski kruh, te pod zadnje gladan i nemoćan | 
pisao prijatelju biskupu Marušiću u Senj: »Evo pismo od onog 
Frane, što bje nečim, a sad je ničim« (priča Strohal). Među taj 
mali bohemski svijet upade nekoga dana mala senzacija. Qui- 
querez je bio poznat i preko granica kao povjerljiv i nepodmitljiv 
Hrvat, u koga se svaki Slaven može da pouzda. Kad je Petar 
Mrkonjić, potonji kralj Petar I. od Obrenovića bio prognan iz 
Srbije, boravio je ponajčešće u Švajcarskoj, ali ga je po koji put 
vukla silna nostalgija prema domovini, pa bi se gdjekada inko- 
gnito: pojavio i u Zagrebu, Sisku, Kostajnici i dr. Jedne ga 
večeri dovedoše prijatelji do Ferde, dotično do stana nje- 
gove majke, da ga ondje potajno ukonače, znajući, da mu ovdje 
ne prijeti nikakva pogibao od izdajstva ni od podmukle smrti. 
Tu je epizodu pričao Ferdo iskrenim ponosom svojoj porodici i 
rodbini. 

Od ukradenoga slikarskog blaga spasio je Ferdo ipak to- 
liko, da je u potkrovlju mogao da priredi kolektivnu malu 
izložbu dojakošnjega svog rada iz Venecije, Napulja, Rima, Dal- 
macije, Like i Crne Gore. Ovu su izložbu s velikim zanimanjem 
razgledali ban Mažuranić s odjelnim predstojnicima, general- 

komandir Mollinary, koji je naručio portret svoj i svoje žene, 
saborski predsjednik Krestić, kojega je Ferdo poslije portre- 
tirao, neki biskupi i kanonici s Kaptola, te svi oni, koji su se trsili, 
da se u Zagrebu, kao u centru za svekoliku umjetnost po Hr- 
vatskoj, osnuje »Društvo umjetnosti«. Trebalo je dobrano če- 
kati, pa se naum izveo tek god. 1879. pod predsjednikom conte 
Burattijem, dok su u odbor izabrani među drugima i Kršnjavi, 
Rendić i Quiquerez. To je bilo u vrijeme, kad su bili reprezen- 
tanti hrvatske umjetnosti Quigquerez i Mašić kao slikari, Rendić 
kao kipar, dok domaćega arhitekta uopće još nije bilo. 


Otada se pred Ferdom iznova kočila Kalvarija briga i gla- 
dovanja, prekinuta jedino crnogorskom epizodom, ali tada još 
strašnija i nesavladnija. Kad je »Vijenac« jeseni 1876. javio, da 
se Quiquerez povratio kući te da prima narudžbe svake ruke, 
navlastito za portrete, tješio se slikar, da je to »mučni početak«, 
iza kojeg će ući u normalnu kolotečinu priznata djelovanja. To 
nisu bile puke fraze. Treba se sjetiti prilika u 80-im i 90-im go- 
dinama prošloga stoljeća i apsolutne važnosti i potrebe, da se 
narod osvijesti i da se jača za nove narodne borbe, koje su ga 
čekale nepripravna pod Khuenom. Doba i pojava Quiquerezova 
još nam je preblizu, da bi se mogle ocijeniti po historičko-kul- 
turnom i umjetničkom značenju. S današnjega daleko uznapre- 
dovalog stajališta mnogo se prigovara školama pretprošle gene- 
racije. Drugi mladi narodi, kao Česi, žrtvuju mnogo, da svoje 
kulturne tradicije predoče i proslave. Kod nas je obrnuto. Mi 
rušimo, što je nekad stvoreno, omalovažavamo pojave, koje su 
mnogo vrijedile za svoje doba. Dašto da djela nijednoga 
umjetnika nisu jednako vrijedna. Ali i Quiquerez je za svoje 
doba bio majstor. Treba razgledati njegove knjige skica, nje- 
gove studije po naravi, koje tek današnji stručnjaci upoređuju 
s Corotom, neke s Courbetom, a mnogi njegovi dotjerani por- 
treti prikazuju visok kvalitet i majstorsku ruku. Tako sude danas 

“naši umjetnici-prvaci Becić, Kerdić, Babić i kritik dr. A. Schnei- 
der, dok je Ivan Meštrović god. 1929. za izložbu u Londonu 
odabrao dva Quiquerezova pejsaža »Novi dvor na Cetinju« i 
»Porta Terra ferma u Zadru«. Dašto, historički aroma »staro- 

modnih« slika stiče tek poslije 50 godina vrijednost tadašnjega 
stila. Stoga se tek sada u našem umjetničkom krugu pripravlja 
stručno-kritična ocjena o radu Ferde Quiquereza. Uz to treba 
imati na umu nepovoljne prilike i nedostatno školovanje, premda 
umjetnika ne odgaja škola kao profesora ili suca. No kao kul- 
turni misionar i prosvjetitelj bio je Quiquerez prvak u svom na- 
rodu, praktični propagator Strossmayerove ideje u smislu ideal- 
noga jugoslavenstva, duševnoga veza između sviju slavenskih 
zemalja na Balkanu. 


Poznate oleografije prikazuju Quiquerezovu umjetnost vrlo 
rđavo. To su jeftini efekti industrije, što su ih okretni poduzet- 
nici servirali narodu uz cijenu od 25 forinti, s pozlaćenim okvirom 
28 for. Po njima je original često iskrivljen, iznakažen, tehnički 
i u bojama sasvim nedotjeran pa je ostala samo naglašena svrha, 
didaktično - patriotska. Pred umjetničkim forumom ove su 
produkcije uništavale slikarev renomć, dok su njegove kulturne 
pobude, što ih je davao okolini, ostale gotovo sakrivene među 
zidinama otmjenog starog Zagreba, gdje su se smještale i naj- 
vrsnije, neumnožavane njegove slike. Quiquerez je dakle bio 
žrtva svoje misije. Te su naime narudžbe u svrhu umnožavanja 
dolazile uvijek uz kratko odmjeren rok, po prenaglo izvedenim 
nacrtima bez modela i bez korektura. Ferdo ih je u velikoj ma- 
terijalnoj nuždi morao da »lifruje« za nagradu od 100—200 fovr., 
a kadgod bi koji takav rad predao, da se pošalje u Beč u nakladu 
za reproduciranje, u njemu se počela buniti savjest, stidio se, 
očajavao, htio bi da spriječi dalji tok izradbe i strepio, kakva će 
se vratiti kao oleografija. A kad bi onda novine dobrohotno ja- 
vile, da je posao uspio i da odgovara svrsi, tad bi ga jedino tje- 
šilo to, što sav narod na jugu čak i preko Bugarske i Makedonije 
svoje domove tim slikama resi, a starci pričaju mlađima o ju- 
naštvu i požrtvovnom rodoljublju, kojim se spasava malen narod, 
da mu ime i rod ne izginu. 


a Prvu oleografiju »Prijelaz austrijske vojske kod Broda« 
izdala je » Umjetnička dvorana« E. F. Bothea kao i »Smrt Matije 


Gupca«, a istodobno je 13. maja g. 1878. iznijelo hrvatsko na- 
rodno kazalište Bogovićevu tragediju »Matija Gubec«. Zatim je 

u nakladi Bothe-ovoj, poslije Nikolićevoj i Kočondinoj slijedila 
duga serija »Posljednji dani bana Petra Zrinskoga i Krste Fran- 
kapana«, »Kraljević Marko i konj mu Šarac«, »Dolazak Hrvata«, 
»Slijepac guslar«, »Ženidba cara Dušana«, »Kosovka djevojka«, 
»Krunisanje Zvonimira«, »Smrt Matije Gupca«, »Smrt bana 
Petra Zrinskoga i Krste Frankapana«, »Krunisanje Tomislava 
za prvoga hrvatskog kralja«, portreti Gundulića i Preradovića i 
dr. Od historičkih slika po sudu stručnjaka najbolje je uspio 
»Ispad Nikole Zrinskoga iz Sigeta« (uljena slika u Narodnom 
muzeju, gdje se čuvaju od Ferdinih slika: 7 portreta i veliki 
autoportret, 7 pejsaža i 4 slike životinja), o čemu piše Kršnjavi u 
»Agramer Zeitungu« od 13. novembra 1886.: 

»Seine neuesten Bilder sind eine Aufforderung an uns, ein Urteil aus- 
zusprechen iiber einen Lebenslauf, denn es ist anzunehmen, dass Quique- 
rez mit denselben die ihm erreichbare H&6he kinstlerischen Konnens 
erklommen hat. Hatten wir zu entscheiden gehabt, so ware 
nur das Bild »Der Ausfall Zrinskis« ausgestellt worden. Wir wollen 
auch nur dieses besprechen. In der richtigen Erkenntnis der Grenzen des 
Talentes hat der Kiinstler schon eine Bedingung des Erfolges gewonnen. 
Das erwahnte Bild Zrinskis und seiner Getreuen ist eine lebendige Kompo- 
sition mit gut gemalten, recht ausdrucksvollen Kopfen, richtig in der Be- 
wegung, geschickt angeordnet, und, was besonders zu betonen ist, es pulsiert 
Leben in dem Bilde, es ist empfunden. Das Kolorit steht nicht auf der Hohe 
des Bistricaer Bildes (vidi dalje), welches eine wirklich erfreuliche Leistung 
ist, ein unter den ungiinstigsten Umstanden, in hartem Kampf errungener 
Erfolg.« 

Iz te naoko dobrohotne kritike izbija nešto, što je jasno 
jedino onima, kojima je bio poznat odnošaj Kršnjavoga spram 
ostalih hrvatskih mlađih umjetnika njegova doba, dok je bio 
moćan kritik i diktator, superioran i samovoljan. Vlad. Lunaček, 
koji se nikada nije žacao da iznese istinu, pa bila deplasirana po 
vremenu i nužnim obzirima, piše u »Obzoru« od 6. II. 1927. ne- 
krolog Kršnjavome, što je zapravo karakterni njegov portret, u 
žestokim ničim ne ublaženim nijansama. Tu je po srijedi, što ni 
Quiquerezova jasna bezazlena duša nikad nije mogla da pojmi, 
kako »ambiciozni duh Kršnjavijev ide za konkretiziranjem 
svojih zamišljaja, razara mnogo, što je htio dobro i lijepo... 
njegov temperamenat ostavlja debele brazde, kojim se prolazi za 

velikim ciljevima... Kršnjavi je mnogo radio, učio, pisao, intri- 
girao, a podupirao dobro i zlo. Ali što je u drugima bilo preve- 
liko, a nije bilo na krivudastoj stazi njegove personalne per- 
spektive, to je moralo da se makne, jer je u ovima vidio konku- 
rente svoga autoriteta. A taj mu se autoritet činio snažnijim 
i prečim od produkata i producenata umjetnosti. Kršnjavi tada 
ne bi birao sredstava, kao što nije poznavao nuzljudi...« (Lu- 
naček). 

Ti su momenti bili glavni razlog neprestanih ličnih trza- 
vica, pa i u »Društvu umjetnosti«, gdje su se mladi umjetnici 
konačno odbili od svoga predsjednika i osnovali kao secesiju 
»Društvo hrvatskih umjetnika«. Teško je izreći osudu o ličnosti, 
kojoj Hrvatska duguje čitavo svoje moderno školstvo, osobito 
stručno i fakultetsko. Povrh toga da nije bilo Kršnjavoga kao 
predstojnika školstva (1891.—1896.) i njegova aktivnog snažnog 
duha, koji je znao od vlade da iznudi obilna sredstva za una- 
pređenje prosvjetno i umjetničko, još i danas bismo bili bez 
mnogih tekovina i vrsnih umjetnika, bivših vladinih stipendista. 
Veliki ljudi bacaju i velike sjene, a ta riječ neka opravda 
mnoga zla. 

Otkad je Kršnjavi zasio na stolicu za historiju umjetnosti na 
hrvatskom sveučilištu kao zaista najspremniji (1878.), ostavio je 
zajednički svoj atelier s Ferdom u Preradovićevoj ulici (srednja 
porušena fronta, u kući gostione Kašner). Već je onda bio da- 
leko odmaknuo drugim smjerom k umjetničkom kriticizmu, 
pravoj svojoj domeni, a u politici se približavao sve više ma- 
džaronima. Svi pak ostali mladi umjetnici bili su gorljivi opo- 
zicionalci, pa se do kraja razbilo i prijateljstvo s Ferdom, po- 
gotovu kad je ovaj upravo ženijalno stao karikirati madžaronske 
ličnosti napose Khuena u domaćim humorističnim revijama i 
stvarao ilustracije za »Dom i svijet«, a u »Kvaku«, veselom domu 
odličnih starijih Zagrepčana po zidovima čitave serije humori- 
stičkih scena. : 

U svojoj autobiografiji Kršnjavi je Ferdu sasvim prešutio, 


iz svoga života ga naprosto izbrisao, premda su tolike godine 


zajedno drugovali i učili, pa mu je izbliza bio poznat sav muče- 

nički život toga preidealnog čovjeka uz najviše njegove etičke 
ciljeve. Međutim u svom »Pogledu na razvitak hrvatske umjet- 
nosti« (»Kolo« Matice Hrvatske 1905.) iznosi o svom bivšem 
drugu neke netočne momente, koje treba radi historičke istine 
ispraviti. Kršnjavi nije Ferdi pribavio mjesto za učitelja risanja 
na zagrebačkoj velikoj realci, već je naprotiv učinio sve i sva, 
premda uzalud, da se to imenovanje spriječi. Tu je naime bila 
jaka protuteža u Lacku Mrazoviću, koji je Ferdine sposobnosti 
visoko cijenio i isposlovao kod bana Mažuranića namještenje. 
Bilo je to u novembru 1878., uz malenu nagradu od 45 for. na 


mjes., a budući da je »narodna vlada« pala već 1880., a madžarska _ 


odavna bila na pomolu, to je Ferdo naskoro kruto osjetio, kako 
se opozicionalci sistematski progone. On je ostao vječni suplent 
do rane smrti, nikad mu se jadna plaćica nije povisila (a poro- 
dica poslije primala mirovinu od ciglih 18 for.), nikad nije dobio 
dopusta ni radi slaba zdravlja ni u svrhu studija u pokrajinama, 
da nastavi započeti ciklus ilustracija po narodnoj pjesmi, što ga 
je bio započeo u mladosti sa »Banovićem Strahinjom«, svojim sli- 
karskim prvencem, a nastavio sa »Ženidbom cara Dušana« i 
»Kosovkom djevojkom«, dok nije pod nepovoljnim prilikama 
sasvim zapeo. Ne odgovara dalje istini, da je Kršnjavi »što je 
naučio kod Lindenschmidta, pokazivao Ferdi«. Nije ni istinito, 
da ga je inspirirao za nacrt vrlo slikovite radnje »Krunisanje 
Tomislava za prvoga hrvatskog kralja na duvanjskom polju«, već 
tada nazočni ljudi potvrđuju, da je Kršnjavi začuđen zastao pred 
gotovim uljenim nacrtom i rekao: »Ferdo, odakle tebi ova 
ideja?P« — Napokon treba istini za volju spomenuti još i to, da 
se Kršnjavi mnogo mučio sa svojim slikarijama, pa da su mu 
kojiput i ispravljali prijatelji, među njima i Ferdo. Taj se sada 
u mreži neprestanoga sapinjanja trzao i otimao i često se tužio 
pred prijateljima: »Da nije Kršnjavoga kako bi meni bilo 
dobro!«, budući da je svaka nova Ferdina slika, pa i najbolji 
portreti, pred glasnom kritikom »svemoćnoga« vrlo slabo prošla. 


I bez toga je bilo za Ferdu više muka, no što čovjek profi- 
njenog sentimenta može da izdrži, pogotovu kraj slaba zdravlja. 
On na primjer nije nikada nasmagao sredstava, da plati model, 

već je i dalje morao da radi po pamćenju i intuiciji. Gdjekada 
bi mu poslužili prijatelji za karakterne glave, pa na slici »Tomi- 
slavovo krunisanje« vidimo kao prvoga vojskovođu Eugena Ku- 
mičića, a trgovca Kočondu kao Pavla Orlovića, ranjena junaka, 
kojega napaja »Kosovka djevojka«. Za vilinski obraz djevojke 
zapelo je Ferdino oko o pojavu otmjene Zagrepčanke, gđe Go- 
riczay, rođ. Hut, žene konjaničkog pukovnika. Tada morade pri- 
jatelj Kumičić svakoga jutra s Ferdom da šeće pred stanom go- 
spođe, a kad bi ona — ništa ne sluteći — mimo njih prolazila, 
slikar bi svu tu skladnu pojavu gutao očima i memorijom, da je 
upamti. Zatim bi je, zastavši u veži, nabrzo skicirao i odjurio 
kući, da je prenese u ulje na platno (original »Kosovke djevojke« 
u porodici Kočonda). U reprodukciji se vazda gube finese sva- 
koga umotvora, a kamoli u oleografiji. To su dokučila i gospoda 
oko »Vijenca« veleći: »Što izradba Quiquerezovih slika nije 
uvijek onakva, kako pravedna i nepravedna kritika traži, nije 
toliko kriv sam slikar, koliko hrvatska golotinja naša, koja ne 
smaže toliko, da bi i jedan slikar mogao mirno i dokolicom stva- 
rati, da bi mu djela izašla, kako on to sam želi... Ovih je dana 
izložio portret begovskog pjevača Mehmed Kolak Kolakovića, 
umjetnički izrađen, čim je slikar opet dokazao, koliko je vrstan 
za portretiranje. Ovom će slikom Matica Hrvatska okititi svoje 
nove dvore, koji su već pod krovom.« Gdjegod nije bila nužna 
hitna materijalizacija, tamo jasno iskače duboka osjećajnost sli- 
karova u kompoziciji kao i u tonovima, u svladavanju i u lakoći 
izradbe. Tek tu i tamo se opaža nedovršeno školovanje i još ne- 
dostignuta meta. 


Prije stečenoga imenovanja na kr. velikoj realci u Zagrebu 
Quiquerez se isticao svojim crkvenim slikarijama. To su u prvom 
redu bili medaljoni u crkvi sv. Marka, male suptilne freske, koje 
bi danas imale — kako tvrde kritici — i te kakvu vrijednost, ali 
su preslikani Kljakovićevim golemim prikazima. Te su male 
freske upozorile pok. Žerjavića, župnika i mecenu u Mariji Bi- 
strici, da imamo u Zagrebu domaćeg slikara, koji će mu crkvu 
ukrasiti po njegovu istanjenu ukusu. A zaista je Quiquerezu 
oltarska slika »Isus među pismoznancima« sjajno uspjela, pa je 

»Agramer Zeitung« pisala: »Das Bild in Marija Bistrica zeichnet 
sich durch treffliche Karakteristik und tiichtige technische Be- 
handlung aus. Stinde es (među Ferdinim izloženim slikama) 
allein, ware es ein giltiger Teil fur das giinstigste Urteil uber den 
Kinstler, der es geschaffen.« Krš. — A neki domaći kritik kaže: 
»Jednako su mu u istoj crkvi uspjeli veliki freski, koji spadaju 
među najbolje Quiquerezove radnje. Kompozicije su najvećeg 
kalibra, posvema dozrelog i harmonički zaokruženog i u tehnici 
dotjeranog načina, ali su kasnije kod obnovljenja crkve pod 
kistom Čeha Zadnika mnogo stradali, kad ih je ovaj nemilosrdno 
»popravljao«. Isto su tako preslikane i pokvarene improvizacije 
u otvorenim arkadama hodnika oko Bistričke crkve, koje su odi- 
sale tolikom fantazijom, iz njih izbijao toliki talenat, da ih je 
svatko morao ubrojiti među uvaženja vrijedne spomenike hr- 
vatske umjetnosti.« Vrlo su lijepe slike za katoličke i pravoslavne 
crkve kao »Izgubljeni sin«, »Sv. Magdalena« za crkvu u Kapeli 
kraj Bjelovara, naručeno od potonjega posvećenog biskupa Kri- 
stijanovića, zatim »Abraham žrtvuje svoga sina« a naročito je 
vrijedna oltarna slika u Dolenščaku kraj Ptuja«. 


O praznicima 1878. našao je Ferdo ugodna druga za fol- 
klorsko studijsko putovanje po. Slavoniji i Srijemu, duhovitoga 
Francuza Victora Tissota, publicista, koji je opisao mnoge po- 
krajine monarhije, a kod nas radio pod pseudonimom »Ljudevit 
Prijatelj«, izdavši djelo » Trois mois en Croatie« i » Voyage aux 
pays annexćes«. Putem su zastali kod arhimandrita Ruvarca u 
manastiru Grgetegu, pa je značajno, što o Ferdinu patriotizmu 
spominje popularni »Čika Stevo«, St. V. Popović, Banaćanin, u 
pismu od 12. oktobra 1878.: »Učeni arhimandrita Grgetečki 
Ilarion Ruvarac, spominjao mi veselo, da Vas je tri dana u Gr- 
geteku zanimao dišputom o Srpstvu i Hrvatstvu, a veli, da ste 
»Hrvat comme il faut«. Nadam se, da je ta prepirka bila u pri- 
jateljskoj šali po navadi vesele naravi istoga gospodina.« 

Ona je godina 1878. urodila još jednim omašnim djelom, po 
kojem su nam .još za vremena sačuvane potresom uništene pre- 
krasne freske u bivšem samostanu Pavlina, sada kaznionici u 
Lepoglavi. O tome piše prof. Đuro Szab6 u »Vjesniku hrvatskoga 

arheološkog društva« (svez. XIV. 1915.—1919.) pod natpisom 
»Spomenici kotara Ivanec itd.«: 

»Pavlini su imali dva refektorija, zimski i ljetni, karakteristične ose- 
bine 18. vijeka, uz neobično razvijenu ljubav k umjetnosti, napose slikar- 
stvu. God. 1878. predlagalo je ravnateljstvo kaznione, da se freski ljetnog 
refektorija skinu i prenesu u Zagreb. Na predlog dr. Kršnjavoga od toga 
se odustalo, pa je Quiquerez po narudžbi vlade preslikao samo neke komade, 
a od drugih načinio skice olovkom. (Vidi »Mitteilungen der k. k. Central- 
Kommission zur Erforschung und Erhaltung der Baudenkmale« 1856. str. 
236.). Nakon dvije godine je došao golemi potres, srušio se strop toga ljet- 
nog refektorija, i tako je većina freska nestalo.« 

Zatim slijede u spomenutom »Arheološkom vjesniku« iz- 
vrsni otisci Quiquerezovih još nekih kopija lepoglavskih freska 
i to: br. 24. »Svadba u Kani galilejskoj«, br. 25. »Posljednja ve- 
čera«, br. 26. »Prizor sa neke gozbe« (sve originalne kopije Qui- 
querezove sačuvane u Narodnom muzeju), kao što i dalje »Sv. 
Antun dolazi u pustinju«, »Anđeo ukazuje se sv. Antunu«, »Sv. 
Antuna napastuje kentaur«, zatim fresko-vijenac sa slikom kneza 
celjskoga te velike slike sa stropa 6 m dugačke 2 m široke, od 
kojih danas nema ništa do Quiquerezovih skica. (Szab6). — Za 
čistu, najvišu umjetnost stekao je Quiquerez time neprolazne 
zasluge, što mu je posvjedočila i njemačka štampa, kad je te 
kopije izlagao na internacionalnoj izložbi u Minchenu g. 1879. 
Napretiv, koliko li su tada bile maljušne naše domaće prilike 
(1878.), kad je kod kuće izlagao sliku »Boj Crnogoraca s arba- 
naskim Turcima«, a »Vijenac« tada pisao: » Budući da nemamo 
još izložbenih prostorija, to se gornja slika Quiquerezova morala 
izložiti u jednoj trgovini usred košulja i korzeta, a druga »Sv. 
Magdalena« u pobočnoj lađi prvostolne crkve, u velikim dimen- 
zijama opredijeljene.« — 'Tek 1879. mogao je izlagati iste slike 
i kopije na zagrebačkoj izložbi »Društva umjetnosti«. 


Za Ferdin nemirni duh uz tjelesnu slaboću poslije toliko 
godina avanturističkog bohemskog života bilo je namještenje na 
kr. velikoj realci donekle spas. On nije stečeno mjesto smatrao 
nagradom ni sinekurom, već se velikom ljubavlju posvetio inten- 
zivnom radu među mladeži, i profesorima, koji su ga naskoro 
zavoljeli. A to je bio cvijet naših pedagoga; počevši od ravna- 

telja Krbeka, profesori Oton Kučera, Stanko Miholić, Rudolf 
Šega, dr. Segen, dr. Mijo Kišpatić, dr. Đ. Šurmin, dr. Jul. 
Domac, dr. J. Florschitz, Fr. Šandor, Ivan Jamnicki i bivši 
Ferdin đak dr. Varićak. Ovaj ga karakterizira kao pedagoga: 
»Quiquerez nije bio profesionalni tip učitelja, već čista umjet- 
nička narav. Njegovi su odnosi spram inteligentnijih đaka bili 
zapravo neobični. On bi im davao mnogo od sebe, od svoje 
duševne ljepote, svojih pogleda i nazora, rodoljubnih kao i 
umjetničkih, što je mladež duboko i zahvalno osjetila.« Isto po- 
tvrđuje i njegov đak u realci, akademski slikar Robert Auer. U 
tom novom ambijentu Ferdo se osjećao voljko, smirio se, pre- 
porodio se i njegov pecavi humor, pa je naskoro postao vrlo 
omiljeli gost u kavani na Promenadi, gdje je bilo žarište inte- 
lektualnih i političkih zagrebačkih ličnosti. Kavanar se njegovu 
dolasku uvijek radovao, jer je Ferdina vesela narav privlačila 
čitav krug, koji bi se napajao duhovitim šalama i doskočicama. 
Vazda bi uzeo na nišan ljudske slaboće i mane, ne bi štedio ni- 
koga, ali ni uvrijedio. Budući da je već i sam pomalo oćelavio, 
znao je braniti ćelavce: »Tjemena vulkanska bivaju gola!« ili 
»Na najvišim gorama ne rastu biljke!« a onda bi mudrovao: 
»Prvi čovjek bio je obrastao od glave do pete. Što se on više 
udaljuje od svoga primitivnog prastanja, to biva ćelaviji, čistiji! 
Odajte zato poštu ćelavcima!« 

Računajući s tim, da će po vremenu ojačati a uz to se mate- 
rijalno podići, budući da je još uvijek vjerovao u ljudsku pravdu, 
odluči Ferdo god. 1884. da se oženi. Njegova je čežnja za vla- 
stitim domom sve više rasla, otkada se upoznao s porodicom 
Hadrovićevom od Bribira i Vinodola, s majkom udovicom, 
žarkom Ilirkinjom (»Portret stare gospođe« od Quiquereza u ga- 
leriji slika, dvorana 9), koja je inteligencijom i srcem živo pot- 
sjećala na tip onih Zagrepčanka, koje su pod banom Jelačićem 
bile agilne njegove pomagačice. A sasvim je Ferdu očarala 
kćerka Gizela, plavokosa, tiha, požrtvovna duša, koja je, premda 
poslije očeve smrti i sama siromašna, bila pripravna da s umjet- 
nikom dijeli njegovo mučeništvo. Za onih osam godina braka on 
je ženu vazda jednako obožavao, a ona, kolikogod je bilo mo- 

guće, pred njim krila, kako je teško povezati kraj s krajem u toj 
vječnoj neimaštini i u ljubavi, da milenom drugu stvori prijatan 
dom. Ferdo je vazda ostao idealista, malo je vidio, što se oko 
njega zbiva, ni što u kući svega nema. Nije vidio ni otrcanih 
ženinih haljina, ni blijeda zabrinuta joj lica, dok se njemu šu- 
teći smješkalo. On je i dalje propagirao socijalne i političke na- 
predne reforme, čitao moderne filozofe, debatirao o njihovim na- 
čelima, bavio se novom svjetskom literaturom. U takve žive raz- 
govore, u kojima je bio majstor, trošio bi svu svoju slabu snagu. 
U šestoj godini braka rodio im se jedinac Branimir, sadanji pro- 
fesor na realnoj gimnaziji u Slavon. Brodu, a tim je nužda po- 
stala još osjetljivija. Ferdo je tada upro pojačanu snagu, stvorio 
opet nekoliko portreta, tako Ninicu Dolovčak-Zajčevu, Mariju 
Rorauer-Tomašićevu, premda mu ženski portreti nikad nisu išli 
za rukom toliko, koliko muški, zatim Antu Starčevića, Milana 
baruna Živkovića, ravn. Prav. Krbeka, i neke druge. Jedna od 
posljednjih historičkih slika bila je »Miloš ubija Murata«. Naj- 
radije bi se pak bavio onim finim malim crtežima perom za ilu- 
striranje narodnih pjesama, za koje nitko nije imao interesa, pa 
se činilo, da mu je to jalov trud. U doba kad mu je u kući vla- 
dala krajna bijeda! 


Narudžbe su priticale sve rjeđe. U ljetu g. 1888. bio je 
pozvan u Štajersku i to u Poljane kod Možganca, da zidove nove 
župne crkve uresi slikama u tempera-bojama (ne al fresko, kako 
je Kršnjavi napisao), što mu je vrlo lijepo uspjelo. U istim praz- 
nicima pošao je po narudžbi Nikolića i Kočonde u Celje, da pri- 
bere studije za sliku »Ustoličenje kneza celjskoga na Zollfeldu«, 
pa su mu za originalnu sliku platili 80 for. Čim je zašao u Sio- 
veniju, u njemu je uskrsavala silna ljubav za rođenim krajem, 
za slovenskom pjesmom, za fantima i dekletima, za drevnom 
kulturom, premda donekle tuđom, ali solidno izgrađenom. Osje- 
ćajući, da je fizički preslab, da te krajeve još jednom prođe, 
pozvao je svoga bivšeg učenika u slikanju, mladoga suca i mu- 
zičara dra. Antuna Gogliu, da ga prati. Tada su putovali i ra- 
dili, skicirali pejsaže na Bledu, na Bohinjskom jezeru, sve do 
izvora Save i po Prešernovoj pjesmi »Krst na Savici«, onda preko 

Vrpskog jezera u Celovac te indirektnim putem kući. To je bila 
Ferdina posljednja umjetnička ekskurzija, a bio je sretan, ras- 
pojasan, obijestan, duša mu se širila u slobodi i momentanoj 
bezbrizi, pa je putem pjevao ljupke slovenske pjesme, davno već 
zaboravljene, kojima ga je dadilja nekoć odnjihala. Ujedno je 
odlučio, da će odsada svake godine zatražiti dopust, ali će u bu- 
duće krenuti na istok i jug, da napokon nastavi ilustriranje na- 
rodnih pjesama. 

Taj dopust za umjetničke svrhe nikada nije dočekao, budući 
da je kod vlade predstojnik za školstvo već bio Kršnjavi. Neko 
mu se vrijeme ovaj pomalo približio, kao da ga tereti savjest, 
odredio je pače da ga Ferdo portretira, i obećavao mu i druge 
radnje, a lakovjerni je optimist držao, da je od srca, pa je čak 
bio zahvalan, što mu se kruti neprijatelj obratio. O tome piše 
Ferdo 25. IV. god. 1892. (njegovo posljednje pismo) iz Zagreba 
svome bratu Ivanu u Leipzig, dok je ovaj kao lektor na zagre- 
bačkom sveučilištu ondje polagao doktorat: 


»Dragi Ivane! Evo sam ipak došao do toga, da Ti pišem. Ja sam 
prilično zdrav, te mi je bolje nego zadnje godine. Tvoja kao što moja 
obitelj živi dobro, kako nam naše oskudne novčane prilike dopuštaju, nu 
zdravi su... ... Na realci ide sve svojim redovitim tokom, tek da jalni 
konkurenti Krbekovi potiho proti ovomu ruju, ma bez eklata i uspjeha. 
Najbolje je tebi, te se možeš mirno učiti i svoj duh kao i svoje nazore 
širiti i bistriti. Upotrebi ovu priliku, ne će Ti se više takova pružiti u životu. 
Gledaj, da te skoro kao dr. Quiquereza pozdravimo. Harambašić je položio 
doktorat. Ja nastavljam maljati svoje skice. Kršnjavijev portret je gotov, 
i visi u ravnateljstvu realke. Od skica se Kršnjavomu najbolje dopala 
»Hrvatska, braniteljica zapadne kulture«. On mi je opetovano obećao posla 
u prostorijama ureda za bogoštovlje i nastavu. Tamo se već u velike radi 
i gradi. Sale će biti u pompejanskom ukusu dekorirane, a slike u sredini 
svakog zida maljat ću ja uljenim bojama. (Ivan kasnije olovkom dodao 
»do toga nije nikad došlo«). Osim toga bit će i freska... Zvali su me ovih 
dana na Platzkommando. Tamo mi kaže kapetan, da će se u svibnju stvoriti 
zakon u Reichsratu u Beču, te će udove umrlih vojničkih časnika dobiti 
penziju. Majka bi dobila 350 for. od 1. siječnja 1898. počamši i kako sirota 
ima Pech može joj se dogoditi da umre par dana prije nego što digne prvu 
penziju. Dakako da bi u slučaju, da taj zakon prođe, izgubila Gnadengabe 
od cara od 100 fr. Čini mi se, da se hoće taj trošak natovariti na narod i 
riješiti cara te brige. Zbogom, dragi brate, piši mi, a ja ću Ti odgovoriti. 
Bog! Ivan.« 

Ferdo je u ono doba sa svojom malom porodicom kuburio u 
jednoj jedinoj sobi s kuhinjom bez sunca i svijetla u dvorištu 
stare Jelačićeve kuće na Promenadi kraj drevnog tornja Haber- 
nika. Tamo je htio da uredi svoju privatnu risarsku školu, ali se, 
naravno, nije našlo učenika. Kad već nije smagao stanarine, kad 
je mužu i ženi služio jedan jedini par cipela, da su samo izmje- 
nice mogli da izlaze, tad im je porodica Rorauer-Tomašić u 
svojoj kući u Mesničkoj ulici br. 4, odstupila malen stan, a zagre- 
bačke gospođe, naročito barunica Kušlan, slala im ručak. 


Jadnik je tada naglo propadao, uza to se podao morfiju, da 
stiša nesnosne boli. Premda je u posljednjem pismu javio Ivanu, 
da je zdraviji no posljednjih godina, to je bila puka obmana, 
da se brat za nj ne zabrinjuje, dok se pripravlja za doktorat. 
Omršavio do skeleta, jedva se još otimao konačnoj katastrofi, 
koje na sreću nije slutio. Nije to bila sušica, kako se pogrešno 
pisalo, već krajna obnemoglost od nedostatne hrane i od silnih 
bolova u crijevima, kao posljedice druge navale tifusa, što ga je 
prebolio u Zagrebu. Kadgod bi popuštali grčevi, Ferdo bi se pri- 
digao, uspinjao se na Grič, u dragu svoju školu, koje nije htio 
nikako da zanemari, budući da je ljubio svoje drugove profe- 
sore, jednako kao i svoje đake u kojima je štovao buduće ljude 
čestita značaja. A kad bi mu došli u pohode starica majka i 
Ivanova žena Wally, rođ. barunica Aichelburg, dobri genij nji- 
hove bijede, i s njima dijelila od svoje sirotinje, tad bi Ferdo 
na mahove našao svoj stari bohemski humor. Opet bi sobama 
zaorio smijeh i časovito veselje, opet bi bolesnik dvogodišnjem 
svom sinčiću pričao fantastične zgodice, kao nekoć u djetinstvu 
svojoj dječjoj okolini, a opet bi bodrio ženu, neka još malo vre- 
mena s njime izdrži, doći će vrijeme, kad će toliko ojačati, da 
izvede lijepe slike, što mu u besnenim noćima obuzimaju svu 
dušu. 

U takvu raspoloženju našao ga je Kršnjavi, kad ga je po- 
hodio. Našao čovuljka od 47 godina, šaku jada, ali još uvijek 
plemenita, idealističnoga, bez čemera, bez prigovora »presvijet- 
lomu«, što mu ni iza 15 godina službovanja nije povisio prvotne 
plaće od 45 for., niti mu osigurao definitivu, niti ga imenovao 

profesorom unatoč akademskim svjedodžbama, dok su se neki 
srednjoškolski profesori bez osobite kvalifikacije popeli do sto- 
lica na sveučilištu, niti mu ikada podijelio dopusta, da opet ide 
u narod, da pribere studije za nastavak slikanja po narodnim 
baladama, što nikako nije mogao da pregori. 

Izrazite, napola ugasle oči, još jednom su zakrijesile u ras- 
pretanoj vatri, kad je Ferdo šapnuo došljaku: »Sada tekar' 
osjećam snagu u sebi, da stvorim nešto veliko i savršeno!« Kr- 
šnjavi odvrati: »Vjerujem!« Umirući slikar ga pogleda malo 
nepouzdano: »Ne, ne, Ti ne vjeruješ! Ali ćeš vidjeti!« Dva 
dana iza toga posljednjeg susretaja sa svojim nemilim udesom, 
Ferdo Quiquerez 12. januara 1893. ostavi ovaj svijet, što ga 
je toliko volio. 

14. januara bio je vrlo studen dan, kad su jednoga, tek 
danas priznatoga hrvatskog slikara legli u grob. Kraj rake za- 
stala je samo najbliža rodbina i nekoliko prijatelja, a smrznute 
grude, što su ih samilosno bacali u grob, nekako su muklo ozva- 
njale o jeftine daske priprostoga lijesa. Nije bilo ni kolega- 
profesora ni đaka zbog službene odredbe, da »radi studeni ne 
smiju prisustvovati pogrebu, već se mora obdržavati školska 
obuka«. Zapravo je trebalo izbjeći eventualnim govorima ko- 
lega i učenika, koji bi pokojnom mučeniku zacijelo bar u tom 
času glasno bili priznali, što je vrijedio kao čestit čovjek i kao 
misionar za svoj rod i dom. Ali nije šutjela štampa. Ona je 
izrekla otvoreno i jasno, što je svatko nazočan u srcu osjetio: 
duboku povredu i nezahvalnost. 

SIROMASI 


Pjesnici to su, jer trpe od nerečenih riječi. 
Oni su veliki, jer su sitni kao slamka, 

ti kojih sudbinu nitko ne liječi, 

ti kojima svaki dan nova je zamka. 


Najveće zlo je život od kojega se šuti. 
Vidim ih kako bespomoćno sjede 

u kući gdje se u mirisu raspadanje sluti. 
Što može suza moja pred bezdanom bijede? 


Oni imaju samo umorna tijela, 
te mrske kosti koje sunce vuče 
u život dalje do groba i raspela, 
jedinog znaka da su bili juče. 


Imaju mnogo tužnih stvari 
u stanu velikoga mraka, 
ognjišta praznog tihi čuvari, 
vlasnici bezimenih raka. 


Imahu nekad srce čisto. 

Sad pogled im je mržnjom ovit. 
Imaju vrijeme, uvijek isto, 
jednoliko k& dan kišovit. 


Nekada su želja imali 

za srećom izvan skromnog plota; 
Od dana svog su slike primali, 
gdje život sija k6 ljepota. 


A sada odavno vrijeme stoji 

za njih, k&6 kamenje mnogih cesta, 
taj hladni grad u sivoj boji, 
gdje nada u radost davno presta. 


Samoća s njima vječno raste 
iz dana kad su mjesto cvijeća, 
u sjeni neke kuće tmaste, 
gledali dvorište puno smeća.. 


Samoća s njima uvijek bdije, 

k& spomen djetinjih bolesti, 

kad nitko kraj njih sjedio nije, 
dok strah je hod6 po noćnoj cesti. 


Za njih je vrijeme davno stalo, 
jer bijeda jedno doba ima; 
i smisao svijeta nije znalo 
srce što gleda nju i u snima. 


Bijeda, tragedija uzvišenija 
od svega; pred njom sve knjige nestaju, 

kad duša postaje sve ledenija 
u zlima što ne prestaju. 


Čini se: vrijeme teško stoji 
ko ruglo iznošenih halja 
na tijelu, što se sebe boji 
zbog gladi duh što kalja. 


Rasijane im oči kažu 
nemoć čežnje bez uporišta. 
Izlozi, palače u njih slažu 
prizore što ih mrve u ništa. 


Predveče, kada okna velika 
u suncu plamte, tad tumaraju. 
Oboriv glavu, ko od čelika, 
sa sobom tmurno razgovaraju. 


Misle zašto su izabrani, 

da budu žigosani bijedom, 
dok kraj njih sretni ljudi strani 
šetaju bučnim drvoredom. 


Sa licem punim tvrdih doba, 
dok kiša mrski pločnik bije, 
sanjaju gozbe sred sjajnih soba, 
a vjetar im kroz kosti vije. 


Vuku se uz stabla koja listaju, 
il uza zid, u plinskom žaru; 
minu kraj konja koji blistaju 
mokri na crnom trotoaru. 


Minu kraj konja vrlo bijednih, 
kraj nijemog stradanja živina. 
Gube se beskrajem cesta lednih, 
žudeć opojstvo groznih vina. 


Uvijek ih vidim kako idu 

s ogromnim jadom u daljinu, 
tajanstvene povorke u stidu, 
pognutih glava u pomrčinu 


Uvijek ih čujem kako kroče. 
U njima stupa srce grada, 
a vjetri cvile, kiše toče 

u žljebovima mrkih zgrada. 


Kroz sva vremena tako će lutat, 
rođeni s patnjom da u njoj osijede. 
To im je udes. Uvijek će ćutat. 

Šta može itko pred vječnošću bijede? 


Frano Alfirević 

POZIV 


Kod nas u zemlji Evropi nikom ne cvatu lovori. 
Svijet je prekrio tugom zapad istočnog sunca. 
Visoko zuji aeroplan, 

i Radio pjeva i govori: 


na sivom horizontu nema nijednog vrhunca. 


MA pjesnik pjevao pjesmu, ma prosjak napeo gusle, 
ma djevojče zabolo oko u srce, ma čije, duboko — 
uzalud strastan pokret, uzalud smijeh i želje, 

sve se porađa mrtvo: 

bol, veselje. 


Čuješ li, daleki druže, jesenska trava šušti, 
noge se same dižu: htjele bi ići. 

Na hladnom vjetru šumi 

ritam toploga srca — 

Požuri, još prije zime moramo stići. 


Ja ne znam, gdje si. Ja sam zalutao u životu, 
Životu teškom, pustom — ko dijete u sred šume; 
mnogoput sreo sam himbu, a nikada dobrotu; 
ko u sve tako boli ucjepljuju se i u me. 


Konačno glavno je da nas razara vrući plamen 
vječitog traženja stvari, kojih na svijetu nema. 
Svejedno da li je tvrdi prehistorijski kamen 
ili današnja sućut — svejedno je posvema. 


Požuri i otkrij zemlju, gdje nema zlobe ni zime; 
podigni šator na otoku, zapali oganj svijetli. 

Pa kada stignem i ja, moj dolazak i ime 

najavit će ti gromko proljetni crveni pijetli., 


Na hladnom vjetru Šumi ritam željnoga srca. 
Požuri! Još prije zime moramo stići. 

Čuješ li? Mami i opojno 

jesenska trava Šušti — 


Noge se same dižu: htjele bi ići. 
Miroslav Feldman 

KAD ZAŠUŠTI PO VRHOVIMA ODDUDOVA 


.:.1 mislim na lišće zove, 
na ljubičice, koje brah u šumi 
kao dječak s čeznućem na srcu. 

Al drukčije šumi klasje danas u mome uhu! 
Drukčije lete lastavičja krila nad glavom! 
Protutnjiše dani skitački: 
mladićstvo je u tamu zavito. 

Oko pasa ne ću vodir nositi, i u njem oštrilicu, 
ne ću spavat na tuđim sjenicima. 

Vruća krv se, eto, stišala. Ja sam bolesnik, ja sam samotnik. 
Potonule_ moje kombinacije 

kao bijelost snova djetinjih. , 
Gle! ja čujem vjetar gdje šušti u krošnjama:/“ 
- s tugom ću leći u grob, na brdu, kod svetoga Vida. 
Sve će obaviti noć, sve će politi dažd, 
0, sve će postati trulež. I crvotočina. 
Kleknite u dolini, koji se plašite. 


SOBA 


U pročelju 
međ žučkastim ogledalima 
Isus raspet na križu: 
za nj je zataknut 
struk svelih klasova. 
Kreveti visoki, visoki: 
na njima ponjave od vune, zelene, 
šareno izvezene. 
Na davno okrečenom zidu 
dvije tri jeftine slike: 

Srce Isusovo, Srce Marijino, 
Sveti Juraj kopljem ubija zmaja. 
Ukraj prozora ura starinska: 
na dva 

a tanka 
duga 
lanca 
od žice 
vise 
utezi. 
Iz ugla, od peći, u prvi sumrak 
čuje se domaći šturak: zri, zri. 


Dragutin Tadijanović 

ŽENI NA STARINSKOJ SLICI 


Ja ne znam, 

da li si bila žena, zaručnica ili ljubovca 

i da li si ikada 

ikome svoje stidljive tajne odala; 

a ipak, kad plane veče i zvijezde rone iz neba, 
ja slutim: 

Ti si se, kao i druge, nekad nekome podala = 
i kao i druge 

pala mu oko vrata 

i sve svoje tople i stidljive ženske tajne mu dala 
u crvenoj muzici davnog i dalekog večernjeg sata. 


A sada? — 

Sada je sve to davno, davno prošlo 

i Ti si mrtva lijepa ženo sa zlatnouokvirene starinske slike 
i Tvoje su tijelo, ' 

nekad zamamno, toplo i bijelo, 

izgrizli crvi 

i isto tako, kao i Ti, mrtav je onaj, 

koji Te je nekad na rukama nosio i ljubio prvi. 


Sve prolazi — 

Ostaje samo žalost 

i večer i tajna Tvoja, 
koja mi srce uze — — 


U predvečerju, dok mene muči Tvoja vječno na slici ukleta mladost, 
meni se čini: 
u očima Tvojim da rastu i blistaju suze. 


POGREB 


Svećenik je stari pjevao tiho 
psalme o samrtnim mukama: 
na lišću srca suze zanjiho 
kad lijes iznesoše rukama. 


Na smrt je svoju mislio svako 
sa suzom za drugog u očima 
i kako će nemir od sada polako 
ko školjka da šumi u noćima. 


Uzalud, kad se umrijeti mora, 
jer smrt je u srcu i venama. 
S groblja se ide koraka spora 
natrag i vinu i ženama. 


Svećenik je stari pjevao tiho 
psalme o samrtnim mukama, 

a vjetar je jezike svijeća zanjiho 
i rupčiće crne u rukama. 


Uladimir_ Kovačić 

PONOĆNA SABLAST 


Tiho, tiho, sasvim nečujno 

kraj mene kliznu trenutak vječnosti, 
okusih ga: 

mlako, 

bez tečnosti; 

lebde, lebde nošeni povjetarcem snova 
trenuci vječnosti... 


A ima život da ti se krv u žilama sledi! 
Orkanom stvarnosti bacani usudi krhki 
sanjaju sanje... 

staneš, 

zamisliš se da ti žile po čelu iskoče: 
teče, teče, odmata se traka života 

okrutno jasno, 

vidiš: 

u magli tapkaju obrazi beznadno blijedi. 


A tamo negdje u daljini ori tutanj, 
vjetrovi se nose vrhuncima, 
krv juri žilama u propanj — 
da vrisneš 
pomamno, 
bezumno... 
da dereš, da kršiš, da urlaš 
od pomisli 
nad životom jednim 
zakršljalim. 
Ivo Frol 


KIŠNO POPODNE 


U sobi je polutama 
I zadah vlage muči, muči 
Mene sama X 
U velikoj gradskoj kući. 


Na krovu u cijevi kiša curi, 
Kiša škraplje. 

Ko vlak soba u noć juri, 
Tmina kaplje. 

; Marijan Matijašević 

PIŠEM DJEVOJCI 


Što zapravo da pišem, da te iznenadim, 
Da sam poeta, momak sasvim mlad, 
Ili da sam počeo da radim 

Zanimljivi neki dramski rad? 


Ti sve znaš, ali si mi rekla, 

Da ti pismo — pisat moram, 

Pa kako bi ga ipak jednom stekla 
Mislim, mislim, mislim, čelo boram. 


Pa eto: kod nas (ne počinje se tako) 
Vije vjetar. Jesen. Blata gvalje. 

Noćas mi je netko pod prozorom plako, 
A onda opet otišao dalje. 


Marijan Matijašević 


VITEZOVI MORA 


Opaljeni od sunca, posvećeni su trudu, 

krepki, od vjetrova samih sazdani i tkani, 

vječno vuku mreže svoje po morskome prudu, 
navikli oluji — vitezovi odabrani. 


U piru i slavlju neverA4 ih krsti more, 
sunce im pali mrka, navorana čela, 
valovi silni oplakuju njihove dvore, 
uz obalu morsku se njihova nižu sela. 


Domovi im iz hridi surih sablasno strše, 
svud goleti sive začarano nebo krune, 

u neimaštini ribari svoje ruke krše, 
golema snaga u preteškoj bijedi trune. 


Niz žale se morske i škrape ribari veru, 
vječna ih borba nikad ne ostavlja u miru. 
U suncu sveđer i vjetru sebi pokrov steru, 
udesi ih lome u svome muklome viru. 


Milostisav Bartulica 

DR BOŽIDAR ŠIROLA, ZAGREB 


FOLKLOR 
I MUZIČKA UMJETNOST 


Pučka je popijevka zacijelo najsnažniji izraz bogate du- 
ševnosti hrvatskoga naroda. 

U svečanom brujanju staroslavenskoga korala slušamo mo- 
litvu cijelog puka, koji upravo tim svojim zbornim pjevom po- 
staje sudionik svetog obreda, pjeva u zanosu predane pobožnosti, 
jer proživljava svečanost čina kao u pradavno doba prvih kršćan- 
skih općina znajući, da je pjev dvostruka molitva. U obrednim 
popijevkama — koledama, jurjevskim, ivanjskim popijevkama, 
prporuškim, dodolskim, ladaričkim i sl. — kao da su do nas do- 


prli nepisani spomenici pradavnih obreda još iz neznabožačkog. 


doba makar i izmijenjeni pronicanjem kršćanskog naziranja u 
samu sadržinu teksta, makar i izglađeni dugom evolucijom u 
usmenoj predaji mnogih pokoljenja. 

Zato i popijevke uz običaje dnevnoga ili sezonskog rada — 
pastirske, žetelačke, vinogradarske i veslačke popijevke — ne 
otkucavaju samo ritmikom svojom odmjereno pokretanje rada 
većem skupu marnih ruku, koje se mnogo puta moraju u zajed- 
ničkom naprezanju upravljati upravo ritmikom pjeva, nego se 
tim i takvim zbornim pjevanjem zanosi duša, pa zaboravlja 
velik fizički napor i zadržava svoju vedrinu. 

Drugim će se popijevkama pučkim iskititi mnogi i lijepi 
običaji svadbeni. Dobar će stari svat zapjevati i predvoditi pje- 
vanje kićenih svatova ne samo dok svadbena povorka kreće od 
doma mladoženjina kroz selo i dalje putem prema domu ne- 
vjestinu, već će i nevjesticu razdragati, da učasu, kada ostavlja 
roditeljski dom, kad se dijeli od stare majke i u sretnoj strepnji 
polazi u crkvu, da se zavjeri za sav život svoj, da u tom času 
radost i nada prožme sve njezino biće. Veselje svatovsko neka 
bude mladencima jasnim znakom duboke privrženosti cijele 
svojte njihove i izrazom mnogih toplih želja na novom putu 
životnom. 

Ta životna radost, koja traži odaha prebujalim osjećajima 
pune duše, ono gomilanje životne energije mora izbiti i u igri, 
u plesu. I tu onda pučka popijevka ili pučka svirka ne će samo 
upravljati kretanjem kola ili mnogih parova, hitrih i vitkih, već 
se u njoj upravo iživljavaju sve zapretane čežnje i sva prpošna 
obijest. 

No iživljavanje nagomilanih i zapretanih životnih energija 
ne mora vazda biti vezano o pokret tijelom, ono će u vedrom 
ugođaju dugih večeri na prelu ili sjediljci navesti jogunastu 
mladež da zapjeva rugalicu ili zaprede razgovor u šali i zago- 
netkama i drugoj zabavi i igri; da u času tmurnijem posluša i 
guslarovo pričanje o prošlim stradanjima i junačkim podvizima. 

A djevojačka pjesma, koja se izvija iz mladih grla u ne- 
određenoj čežnji za milovanjem, naći će svoj odgovor u širokim 
lirizmima premnogih i neobično lijepih kantilena u ljubavnim 
popijevkama, što ih mome u kasnu večer u skupinama pjevaju iz 
pune duše, a snažni će pjev njihov u širokom prostorju pod 
zvjezdanim nebeskim svodom odjekivati i gorom i dolom. No 
dok to u jednom kraju, u jednom mjestu bude pjev mekan, 
ponekad i tugaljiv, druguda će navirati iz prevrele i neutažene 
strasti. 

I majka će čedo svoje nihati u krilu pjevajući mu uspavanku, 
a kada se odbije od njezina skuta, učit će ga, da uz drugove 
svoje zapjeva nježno i nestašno u igri i veselju dražesne dječje 
popijevke. 

Pa kada i žalost zađe u kuću, kada neumolni udes prekine 
nit života kojega domara, uza nj je svojta njegova, rođaci nje- 
govi i prijatelji, koji će zaplakati i naricati u pjesmi i popijevci, 
a u naricaljkama svojim naći će oduška boli i žalosti svojoj. 

Svaku duševnu emociju, svaki zanos svoj i tešku patnju, sve 
to iživljava narod naš u pjesmi i popijevci. Veliku radost i ljutu. 
bol, sve on zaodijeva u kićeni govor, u rominjanje stihova, u 
gipki i lijepi napjev, a neiscrpna tvorna snaga omogućuje bez- 
imenom tvorcu stvaranje velikoga i neobično raznolikog mnoštva 
pjevnih oblika. Možda je u pjevanju, u muzici svojoj naš na- 
rod dao najsnažnije dokaze vanrednoga svog lirskog talenta. 

I kad naučnjak ili umjetnik pristupa k toj bogatoj riznici 
narodne lirike i čudeći se pita, tko je to stvarao? — samo je 
jedan odgovor na to pitanje i taj je posve neodređen: narod. 
Zar ono mnogoglavo mnoštvo, koje poslije doista zna i umije 
pjevati, pa i pjeva pučku popijevku? Lako se razbira, da to ne 
može biti; jasno je, da je prvi tvorac svake pučke popijevke 
samo jedno biće, koje-u času ushitnom daje spontano svojem 
doživljaju, svojem duševnom proživljavanju tog doživljaja 
izražajni oblik formirajući ga u pjesmu i popijevku, u stih i 
melodiju. No ta njegova spontana improvizacija još nije gotova 
tvorba, koju će odmah zapamtiti njegovi vršnjaci, sve njegovo 
selo. Ima u njenoj sadržini, ima na njezinoj formi još neuglađe- 
nosti, što će ih od usta do usta predaja pokoljenjima odstranji- 
vati — i pjesmu i popijevku će pokoljenja pjevajući izgrađivati 
sve dotle, dok ne dobije jedinstvo, sažet i svršen oblik; takva se 
onda predaje u naslijeđe, ali se i zaboravlja, ako u njoj nema 
životnosti, ako se na njoj ne dadu prvotne neuglađenosti uklo- 
niti, ako se popijevka ne da dotjerati. U toj evoluciji prvotne 
zamisli pjevom u generacijama postaje doista sav narod tvorac 
svoje popijevke. 

A tko ga je naučio stvarati? U prvi čas — zagledajući i 
pretpostavljajući samoniklu intuitivnu snagu darovitih pojedinca, 
koji u času stvaranja ne misleći ni na kakvu stegu, ni na kakvu 
zakonitost, traže ispravni izražaj prebujalom osjećanju svome, 
>> u prvi čas rekao bi tkogod, da je ta tvorba doista sasvim 
samonikla, da je tvorba bogodanog izabranika, koji ne poznaje 
svoje sposobnosti, koji ne zna svoga talenta i ne pita za prizna- 
nje i hvalu za svoju tvorbu. Kao da je on sam iz sebe zamišlja- 
jući popijevku ujedno našao i shemu, u kojoj će namah i izraziti 
svoju — isprva nejasnu zamisao. Kao da je po čudesnoj inspira- 
ciji odmah našao formu adekvatnu zamišljenoj sadržini. Taj je 
tvorni proces i suviše zamršen, da bi se mogla pretpostaviti 
tolika genijalna samoniklost priprostog pjesnika-kompozitora 
makar i sasvim jednostavne, ali u svojoj svršenosti ipak skladne 
pučke popijevke. 

I tvorac pučke popijevke je učio. Obrazovao je duh svoj, 
talenat svoj, sposobnosti svoje slušajući još kao dijete pjevanje 
starijih, pjevajući poslije i sam s drugovima u najrazličnijim 
prilikama. On je shvatio duh popijevke, njezine oblike i odlike 
on je i nesvijesno potpuno usvojio. Svoje muzičko pojimanje 
proniknuo je duhom popijevke onoga roda i kraja, u kome živi. 
Svu svoju fantaziju, da, svu dušu svoju prožeo je — pjevajući dug 
niz godina i sam mnoge popijevke — muzičkom tradicijom svoga 
roda i kraja i ta je tradicija osnova njegovu stvaranju. On je 
osjetio živo bilo ritmike pučkoga pjevanja, pa kako u svom 
pjesmotvoru upotrebljava mnoge pjesničke figure, predavane u 
baštinu mnogim generacijama prije njega u pučkoj poeziji, tako 
i u muzici, u popijevci svojoj formira svoju zamisao na osnovima 
melodike, harmonike i ritmike, koji su osnova svega muzičkog 
izražavanja njegova roda i koljena. Ta je tradicija imanentna 
muzičkom pojimanju i to u tolikoj mjeri, da i onda, kada pre- 
nosi gotov napjev iz drugoga kraja u svoje selo — iz jednog 
područja muzičkog folklora u drugo — da i onda proniče takav 
uneseni napjev svojom tradicijom i pjeva ga — promijenivši ne 
samo njegovu ritmiku, već upravo i njegovu harmonsku struk- 
turu. Tvorac pučke popijevke stvara u duhu tradicije, koju su 
čitava pokoljenja izgrađivala i zato stvara lagašno i nebrižno; . 
ne mari za svoje djelo, ono će samo svojom unutarnjom sklad- 
nošću utvrditi svoje pravo na bitak i samo u tom povoljnom 
slučaju ostati trajna tekovina tvorčevih drugova, njegovih ro- 
đaka i prijatelja, njegovih suseljana, a pomalo i svojina cijeloga 
kraja, koji ima istu folklornu muzičku tradiciju, pače u izuzetnim 
slučajevima i cijeloga naroda. (Pri prijelazu u drugo folklorno 
područje napjev će se koji taj put i promijeniti, kako je bilo 
rečeno). 

Nije ovdje mjesto, da se raspravi veoma zamršeno, pače i 
najteže pitanje muzičke etnografije: pitanje postanka tradicije 
nekoga folklornog muzičkog područja. Čak smo i danas još, kada, 
se naša muzička etnografija lijepo razvila iza početnih i osnovnih 
radova Kuhačevih, daleko još od toga da bismo to pitanje uopće 
mogli potpuno i konačno razriješiti. 

. Muzičku je tradiciju nekoga kraja stvarao niz pokoljenja 
stoljećima, ona je nastajala postepeno i razvijala se veoma sporo. 
U nestašici pisanih spomenika iz davnine i pradavnine danas 
je veoma teško utvrditi razvitak muzičke tradicije pojedinoga 
područja muzičkog folklora. Gotovo je sasvim nemoguće fiksi- 
rati bilo kako postanak ove ili one značajne pojave našega mu- 
zičkog folklora; pa i u onim krajevima, u kojima se stara tra- 
dicija sačuvala sve do današnjice, gdje danas u istom muzičko- 
etnografskom području postoji po nekoliko tipova pučkih po- 
pijevaka, gdje se pjeva u raznolikim i raznorodnim tonusima, 
starijim, mlađim i najmlađima, moguće je tek po analogiji 
s općenim razvitkom muzičkoga pojimanja — kako ga je utvrdila 
nauka i to poglavito povijest muzičkih teorijskih disciplina — 
gonetati slijed tipova, a nikako se ne može utvrditi približna vre- 
menska granica između tih tipova; nikako se ne daju postaviti 
vremenske oznake za postanak određene pojave muzičkog fol- 
klora. Takva je pojava kod nas — na primjer — postanak dvo- 
pjeva, uopće dvoglasja, koju bismo prema utvrđenim pogledima 
u općeniti razvoj muzike morali staviti nekako na prekret prvoga 
i drugoga tisućljeća, a ipak se dvopjev javlja i u takvim tipo- 
vima popijevaka, koje su po svoj prilici i starije od toga doba 
ili bar potječe njihov prvotni oblik iz toga veoma starog doba 
— mislim u prvom redu na obredne popijevke. Je li tu novija 
tekovina prodrla u stariji tip muzičkog izražaja ili je u našem 
muzičkom folkloru opstojalo dvoglasje još i prije vremenske 
granice, koju je postavila općenita povijest muzike? 


Na tu veoma polaganim postupkom razvijanu i razvijenu 
tradiciju utjecali su dakako mnogi unutarnji i vanjski utjecaji. 
Mislim tu u prvom redu na djelatnost sposobnih pojedinaca, jer 
je razumljivo, da će generacija, u kojoj nema takvih nadarenih 
. pojedinaca, moći tek da održi neokrnjenom tradiciju, koju je pri- 
mila u baštinu i da je tako sačuvanu preda u naslijeđe daljoj 
generaciji, a da sama ne će nimalo prinijeti razvitku popijevke. 
Tako može pomalo nastati i zastoj u razvitku muzičke tradicije 
— u slučaju, da se izređa i nekoliko pokoljenja, u kojima nema 
darovitih pojedinaca — i taj zastoj u razvitku u posebnim će 

prilikama potrajati i dulje vrijeme, pa će se ovakva ustajala 
tradicija predavati redom nekolikim pokoljenjima, možda i 
mnogim pokoljenjima. Neizbježna je posljedica toga događanja 
neke vrste ukrućenost; usmenom predajom prenošene popijevke 
nose u sebi biljege stareži i upravo su određene za to, da ih melo- 
graf zapiše i spremi u arhiv našega muzičkog folklora. U tom 
muzičko-etnografskom području pučka popijevka izumire. 

i Drugda je takovom zastoju u razvitku našega muzičkog 
folklora dalo novi polet novo pokoljenje, u kojem je bilo izra- 
zitih tipova tvornog duha, koji dadoše svoj prinos razvitku pučke 
muzike upravo po svojim tvornim snagama. Ili je — čestom 
migracijom, koju je najvećma uzrokovao vanjski povod — priliv 
novoga življa u neko folklorno područje donio novih pobuda, 
pače i novih izražajnih sredstava, noseći sa sobom — iz mjesta 
migracije — biljege svoga muzičkog izražaja. U spletanju i su- 
kobu osobina različnih muzičko-etnografskih područja, koji tako 
rastadoše, prevladala je snažnija koncepcija, koncepcija one 
sredine, u kojoj je bilo više životnosti i više tvornih snaga. Nije 
takvo prepletanje različnih muzičkih izražaja uvijek svršilo pre- 
vladavanjem novine. Koji taj put starinci su nametnuli došlja- 
cima svoje osobine, tekovine došljaka iščezoše u tradiciji stari- 
naca. ' 

Tako su se slično razrađivali u muzičkom folkloru i motivi 
uneseni iz sasvim tuđe tradicije, germanske i madžarske na sje- 
veru, talijanske na jugozapadu i orijentalne (tursko-arapske i 
ciganske) na istoku i jugoistoku. Ima krajeva, koji su u zastalosti 
razvitka svoje tradicije tvrdokorno odbijali od sebe vanjske 
utjecaje. Druguda su takvu novinu dijelom harmonske, dijelom 
ritmijske a često i arhitektonske pa i interpretacijske naravi raz- 
radili samostalno, a rezultat je toga spletanja često i oprečnih 
muzičkih izražajnih sredstava naveo na stvaranje novih čudesno 
skladnih oblika. I gradska »pismica« dalmatinska i orijentalno 
namirisana »sevdalinka« tvorba je našeg narodnog duha, vrijedna 
i neobično značajna tekovina našega muzičkoga folklora. 

Ako su ta pitanja upravo zbog nedostatka pisanih spome- 
nika iz davnine danas nadasve zamršena, zagonetna i gotovo 

nepristupna, naša muzička etnografija morat će im s vremenom 
obratiti najveću pažnju. Pri tom će se izdašno pomagati utvrđi- 
vanjem oblika muzičkog izražaja, koji nam se očuvaše dosta 
čisti u različnim muzičko-etnografskim područjima jedan kraj 
drugoga zbog prije istaknutoga zastoja u razvitku muzičke tra- 
dicije u nekima od tih područja. Jer neobično je značajna oso- 
bina našeg muzičkog folklora, uzeta kao cjeline, da u njemu 
opstoje u isto vrijeme primjerci pjevanja iz različnih pojedi- 
načnih stepena razvitka pučke muzičke tradicije, dakako najvećma 
u različitim muzičko-etnografskim područjima. 

Druga je zamašna činjenica bitna značajka svakoga a po- 
sebno našega hrvatskog muzičkog folklora, način reprodukcije 
pučke popijevke. Kakogod nam je na pitanje: tko je tvorac pučke 
popijevke, valjalo odgovoriti: narod; tako nam je i na pitanje: 
za koga su stvorene pučke popijevke, odgovoriti: za narod. Šta 
više to je isti narod. A taj narod, koji je prenoseći napjev pre- 
dajom postao konačno njegov tvorac, i sam pjeva i sam sluša 
tu svoju tvorbu. Tvorac, izvođač i slušalac u isti mah. Pače i 
u časovima čistoga lirskog zanosa, kada momci išetavši večerom 
na kraj sela zapjevaju ljubavnu popijevku, jer im je duša puna 
neodređenih slutnja i težnja, a pjesma njihova odjekuje širo- 
kom krajinom; i u tom času lirskoga zanosa, možda i strasne 
čežnje, kada na pjev momački zadrhta mnogo srce djevojačko, 
zapravo se u pjevu momaka ispoljuje iživljavanje njihove ži- 
votne energije spontano, bez određenih namjera. Taj se pjev na 
daleko čuje, no oni pjevaju, da svoju prepunu dušu izdovolje, 
da svom vrelom osjećanju nađu oduška, a ne čekaju ni od koga 
bilo kakve hvale. Pa ako uz njih putem prođe putnik, njihov će 
pjev zamuknuti, da se opet javi, kad je već putnik daleko od- 
makao. 


U takvom slobodnom prostorju, među sobom i svojima, ni 
od koga promatran, ni od koga pohvaljen ili pokuđen, pučki će 
pjevač pjevati iz pune duše. U takvu slobodnom prostorju i u 
takvu socijalnom krugu područje je čistoga, nenatrunjenog i 
nadasve lijepog muzičkog folklora. Tu živi i cvate pučka popi- 
jevka i dok su prilike takve i život i cvat je njezin omogućen. 

Kad bi samo ti uvjeti za procvat muzičkog folklora našeg bili što 
potpunije i trajnije ispunjeni, mogli bismo se nadati, da će nam 
pučka popijevka, taj najljepši dar pučkog lirizma, poživjeti duge 
dane. Jer ona je preživjela i vremena stoljetnoga robovanja, 
stoljetnih borbi za očuvanjem rodne grude od najezde tuđinaca; 
očuvala se i pod igom tuđega gospodara i u jeku krvavog rvanja 
za goli život i nasušni hljebac, jer su uvjeti za njezin razvitak 
za sve to vrijeme ostali nepovrijeđeni: jednostavni patrijarhalni 
intimni Život zadružni na selu, a naročito život u obitelji ostade 
osnova priprostih ali milih i srdačnih životnih izražajnih oblika, 
upravo narodnih običaja, kojima je pjevanje pučkih, starinom 
posvećenih popijevaka i pučka svirka davala potreban i profinjen 
estetski okvir, jedno je s drugim upravo sraslo i jedno bez dru- 
goga ne može gotovo niti opstojati. 

No tih uvjeta za cvat pučke muzike naglo nestaje, oni su 
na mjestima već i nestali. Kakogod je nestalo obrednih popije- 
vaka na pr. »koleda« na mnogim mjestima u Hrvatskom Pri- 
morju, tako je nestalo i žetelačkih popijevaka u nekim mje- 
stima u Hrvatskom Zagorju — jer se u izmijenjenim životnim 
prilikama ne vrše više običaji, uz koje su se te popijevke pje- 
vale i prenosile u pokoljenjima; nestaje a nestajat će sve više 
pučka popijevka u svim krajevima, u kojima se izgube uvjeti za 
postojanje i razvitak njezin. Uz ove uvjete, koji su tako usko ve- 
zani sa životom naroda, djeluju dalje u mnogočem i novi, vanjski 
razlozi, tekovine suvremene tehnike: gramofon i radiofonija, ma 
da se u našem folkloru njihov utjecaj još ne očituje znatnije. 
Pače i nastojanje za promicanjem seljačkih pjevačkih društava 
zacijelo će djelovati negativno na razvitak pučke muzike. Jer ta 
društva, koja inače imadu u socijalnom i općeno kulturnom 
napretku našeg seoskog života zamašan zadatak, ne će moći po- 
staviti za svoj cilj upravo održavanje bitnih preduvjeta za opsto- 
janje i razvitak pučke popijevke. Ona idu namah iza svoga 
osnutka još i korak dalje. Ona hoće pjevati umjetničku muziku. 
No već i samo diferensiranje njihovo, odmicanje od okoline, 
dioba onih, koji pjevaju, od onih, koji slušaju, sve su to značajne 
i zamašne novine, koje tradicionalnu usku vezu muzičkog folklora 

s narodnim životom i sa svim manifestacijama toga života, a te 
su upravo osnova stvaranja pučke popijevke, neumolno, pače i 
naprasito kidaju. 

Tako je bilo u drugih naroda, tako će se i kod nas desiti, da 
napredovanje duševne kulture širokih slojeva narodnih mora 
neminovno uzrokovati propadanje starih tradicionalnih životnih 
oblika. Tvornička jeftina tvorba nadomiješta pomalo i sve više 
tradicionalne tekovine folklora u svim područjima pučke tvorbe, 
pa tako i u pučkoj muzici. 

Kako je pučka popijevka izraz kolektiva, ona je u svojoj 
biti zborna popijevka i njena ograničena sredstva dopuštala su 
razvitak jedne same konstruktivne forme: strofne popijevke, koja 
se niže u beskonačnom ponavljanju litanijske sheme (t. j. na 
. jednu samu kraću melodijsku tvorevinu pjevaju se jednako svi 
stihovi). I ova sama konstruktivna shema dostaje pučkoj muzici, 
da se u njoj izraze svi ugođaji i sva duševna stanja. Monotonsst 
litanijskog niza oživljuje se upravo tim, što je pučka muzika 
vezana uz druge umjetničke i životne manifestacije; u pučkoj 
popijevci vezana je uz fabulu, a u pučkoj svirci uz ples, a uza 
to vazda još i uz običaje i društvene prigode. Dalje u intimnom 
krugu patrijarhalnoga života narodnoga nije mogla pučka tvorna 
snaga nikada doprijeti. A nije se mogla razviti ni potreba i težnja 
za drugim formama konstrukcije, neznanom pučkom tvorcu do- 
stajala je ta jedna, a u predavanju od usta do usta mogla se 
samo ona zbog svoje jednostavnosti primjenjivati. Ipak se i u 
toj jednostavnoj konstruktivnoj shemi uvijek još moglo razviti 
veliko obilje ritmijskih, harmonskih i melodijskih osobina i od- 
lika: u njima je sva krasota pučkoga muzičkog izražaja, u njima 
je posebna zašara toga izričaja, po njima se on razlikuje od mu- 
zičkog folklora drugih naroda. 

Pučka muzika nije umjetnost u običnom smislu riječi, nije 
samostalna manifestacija jedne, specifične sposobnosti kolek- 
tivne narodne duše. Pučka je muzika u jednu ruku nadvisila 
umjetnost, jer je punim stapanjem produktivnih i reproduktivnih 
snaga zajedno s onima, koji mogu njihove manifestacije proži- 
vjeti, mogla i morala postaviti moćan izraz svega narodnog živ- 

ljenja. No pučka muzika u drugu ruku nije dosegla prave umjet- 
nosti, jer .se nije smjela, a nije se ni mogla istrgnuti iz cjeline 
svake pučke životne manifestacije kao i druge umjetničke pučke 
tvorbe: pjesnička i likovna, plesna i scenska. 


Pučka je muzika samo jedan dio folklora i nikako nije 
samostalna umjetnost. 

Jer ako zadatak svake muzičke umjetničke manifestacije za- 
gledamo i u wagnerovskoj koncepciji, u svečanim igrama, u 
skladnom skupnom umjetničkom djelu, u služenju jednom idealu 
a među poklonicima ljepote — i tada još umjetnost ne može i 
ne će postati životna manifestacija kolektiva, jer joj on može i 
mora prilaziti samo kao pasivan slušalac i gledalac, koji čisto 
svoje srce otvara spoznajama ljepote, što mu ih drugi otkrivaju 
ulijevajući u to čisto srce svoj dionizijski zanos bilo kao produk- 
tivni ili reproduktivni umjetnici. 

Umjetnik tvorac, kompozitor, poznata: je, jaka i istaknuta 
ličnost, koja — gonjena unutarnjim žarom i neumolnim sudbo- 
nosnim nagonom — stvara nova djela po genijalnoj intuiciji. 
No ta prirođena intuicija samo je zadnja tajna njegova stva- 
ranja, samo prinosi dio — najvredniji, najzamašniji i najodsud- 
niji dio ukupnom njegovu radu. Umjetnik najčešće i nije svi- 
jestan svoje intuicije. Jer on je morao proučavati zakone svoje 
umjetnosti na gotovim djelima velikih majstora, svojih pred- 
šasnika, on je morao upoznati sve tajne te zakonitosti, morao je 
otkriti unutarnje konstruktivne mogućnosti, dispozicije i snagu 
svih umjetničkih sredstava svojega umijeća, da može — poslije 
hapornoga, zrelog i dubokog proučavanja — proniknuti u samu 
bit svoje umjetnosti i tako steći sposobnost stvaranja, da može 
misao, što ju je po genijalnoj intuiciji zamislio, odmah i uobli- 
čiti u svršeno i skladno umjetničko djelo. Za čudo je, koliko su 
veliki majstori kompozitori zdušno i temeljito proučavali svoju 
umjetnost, pa su čitavi životi prolazili u neprestanom i napornom 
studiju, koji je iscrpljivao svu duševnost i najvećih genija. 
Mozart je bogodanu svoju lakoću koncepcije stekao trajnim 
proučavanjem i ozbiljnim radom u najranijoj dobi; morao je po 
običaju tadašnjega načina obuke vježbati konstrukciju najzaku- 

častijih umjetničkih oblika namah u improvizaciji. Beethoven je 
čitavoga svog života u najvećem naprezanju kidao svoju dušu, 
dok je pojedinoj zamisli svojoj našao adekvatan umjetnički 
oblik i izražaj. Verdi već na skretu života daje životnu ispovijest 
u skromnoj izreci: »Solitudine e studio, ecco la mia vita«. A 
genijalni Smetana i ne zna svojih tvornih sposobnosti, jer je — 
po svome rijeku — mogao napisati cijelo životno djelo zbog 
toga, što je neprestano učio i proučavao tajne svoje umjetnost. 
Vjerovao je, da je samo u tom marnom studiju tajna njegovih 
umjetničkih uspjeha kao da bi svaki drugi muzičar isto mogao 
postići jednako marnim studijem. I bajka o primarnoj intuitivnoj 
snazi genija Musorgskoga danas je tek bajka, jer se zna, da je 
ovaj najznatniji predstavnik petorice Mladorusa ozbiljno prou- 
čavao muzičke nauke na gotovim djelima velikih majstora. Tko 
će još izbrojiti primjere iz povijesti muzike, koji ovu osnovnu 
spoznaju sa svih strana osvjetljuju. Ne će je poništiti prigovor, 
da su genijalni majstori — oni, koji su doista umjetnost po- 
krenuli naprijed, tvorci novih umjetničkih zasada i konstruktori 
novih umjetničkih formi — da su ti majstori lako i brzo studirali 
(Wagner je učio pod paskom učitelja tek nekoliko mjeseci). 
Tako isto ne će spoznaja, da su mnogi studirali, mnogo studirali 
muzičke nauke i valjano ih znali, a ipak nijesu stvorili zamaš- 
nijih djela, moći poništiti utvrđene činjenice, da svaki umjetnik- 
tvorac mora spoznanjem svih tehničkih mogućnosti i sredstava 
svojega umijeća postati najprije meštar-obrtnik svoje umjetnosti, 
da je tek onda kadar učiniti još posljednji korak i smiono zako- 
račiti na put umjetničkoga stvaranja. Umjetnik mora znati svoju 
umjetnost u tančine, ona sva mora pred njim biti otkrivena, onda 
on tek umije stvarati. 


Zadaća je njegova poziva i životnog djela: gotova, savršena 


i skladna umjetnina, kojoj ne treba a i ne smije se ništa dodavati, . 


ali se od nje ne može ništa niti oduzeti. Od prvotne zamisli, koja 
redovno nastaje spontano kao u nekom čudesnom objavljenju, 
od te prvotne zamisli do gotova umjetničkog djela dug je put. 
Taj će put kompozitor mozartovske invencijske snage — 
spremljen prije toga ozbiljnim i temeljitim studijem — pre- 

mašiti nekom neobičnom sigurnošću i lagašnošću, bez ikakvih 
zapreka; no kompozitor će beethovenske invencije u mučnom 
naprezanju svih duševnih energija svojih, u stradavanju i od- 
ricanju životnih radosti, u bježanju od svih, u samoći tek naći 
potrebnu koncentraciju, da iz neizgrađene prvotne zamisli iz- 
gradi čvrstu i veličajnu konstrukciju umjetničkog djela, ma kako . 
skromna opsega to djelo bilo. I jedan će i drugi umjetnik raditi 
oprezno, postepeno i znalački; sam posao ispisavanja — u misli 
već gotove — kompozicije iscrpljivat će mnogo ne samo du- 
ševne, već i fizičke snage kompozitorove čak i onda, kada pero 
može hitro zapisivati sve ono, što genij njegov zamišljajući stvara. 
Ne, nije sama intuicijska zamisao gotova umjetnina. I najkrasn'ja 
improvizacija samo je časovita i šarena slika, iz koje se mogu 
razabrati tek blijedi obrisi svršena i skladna umjetničkog djela. 
U izgrađivanju oblika, u raspoređivanju porastA i spadova du- 
ševnih emocija, u dotjerivanju svih detalja opsežne i često kom- 
Plicirane partiture, u omjerivanju zvučnih snaga svih um jetničkih 
sredstava, koja se imadu pokrenuti, da aktiviraju zvučne kom- 


oplekse, što ih umjetnik zamišlja, u svemu tom radu umjetnik 


gonjen intuitivnom snagom svoje mašte, a upravljan temeljitim 
znanjem i bogatim iskustvom — gradi i sklada, a svrha je toga 
rada: jedinstveno i savršeno djelo, gotovo i skladno. I sav jal 
posao izvršuje on sam, tvorac, kompozitor. 


Takva svršena i skladna umjetnina, napisana na iscrtanom 
papiru, pristupna je tek malenu broju izabranih, koji — čitajući 
je — mogu oživjeti u duši sav onaj čudesni sklad zvukova, koji 
su nečuveni zvučali i brujili u duši kompozitorovoj, dok je to 
djelo stvarao. Umjetničko je djelo kompozitorovo za široke slo- 
jeve svijeta ostalo mrtvo, još je i dalje nepristupna tajna, ispi- 
sana čudnim kvačicama-i znacima na bezizražajnom papiru i samo 
zvučna realizacija može kompoziciju oživjeti. A za tu su reali- 
zaciju potrebni redovno drugi, reproduktivni umjetnici, pjevači i 
svirači. I kada se kod reproduciranja kompozicije nađu zreli 
umjetnici reproduktivni, koji neobične zamisli i individualne obli- 
ke novog umjetničkog djela znadu intuitivno shvatiti i vjerno pre- 
davati, onda tek djelo kompozitorovo za vrijeme same repro- 

dukcije postaje živo i ono svojim zvukom ne zanosi samo repro- 
duktivne umjetnike, koji i najtanji drhtaj i unutarnji žar, što su 
u času stvaranja prožimali kompozitorovu dušu, u kompoziciji 
osjećaju, razumiju i kongenijalno reproduciraju, već će i svaki 
slušalac to zajedničko nastojanje produktivnog i reproduktivnog 
umjetnika za otkrivanjem novih ljepota moći potpuno pojimati 
i duboko proživjeti. Tvorni umjetnik, kompozitor, bitno je raz- 
ličit od reproduktivnoga — ne samo po svom pozivu, već i po 
čitavom svom obrazovanju pa i po svojim sposobnostima i du- 
ševnim sklonostima. Dok tvornoga umjetnika prožima spoznaja 
vrednote njegovih tvorbi, reproduktivni umjetnik mora svojim 
uživljavanjem u svršeni čarobni zvučni svijet kompozitorov ot- 
kriti često zagonetnu ljepotu novoga umjetničkog izričaja i mora 
znati tu ljepotu predavati u ispravnoj i zanosnoj interpretaciji, 
znajući da je njegovo djelo — umjetnička reprodukcija, časo- 
vito i prolazno. Sve veća diferencijacija ovih u prvi mah ne toliko 
različnih zadataka dovela je u razvitku muzike još i do toga, da 
kompoziciju zamišlja pojedinac, umjetnik-tvorac, a u izvedbi su 
njezinoj zaposlene često brojne grupe reproduktivnih umjetnika, 
pjevača i svirača, čitavih pjevačkih zborova i velikih orhestara. 
Bach je svoje orguljske fuge i klavirske kompozicije mogao sam 
svirati. I Chopin je svoje životno djelo znao genijalno interpre- 
tirati. No gluhi Beethoven nije ni čuo golemoga ensembla, koji 
je izvodio veliku njegovu Devetu simfoniju. Gledao je nemoćan 
i zaprepašten zanos slušateljstva i ganut je zahvaljivao za iskaze 
zanosa; pljeska i kliktaja nije mogao čuti baš tako, kako nije 
nigda slušao reprodukcije onih djela, što ih je — već gluh — 
napisao. 


Jer je ion — kao umjetnik-tvorac — stvarao za svijet oko 
sebe. Stvarao je zato, jer je mogao proživjeti veliku duševnu 
emociju i umio svom proživljavanju dati adekvatan izražaj u 
gotovom umjetničkom djelu, jer je znao opjevati velike bolove 
ljudske i htio propovijedati životnu radost čovječanstvu. Pa dok 
brojni slušaoci pristupaju vazda nanovo velikoj umjetničkoj 
manifestaciji, goni ih zapravo neutaživa čežnja za dubokim i po- 
tresnim doživljavanjem. Ta ih čežnja i nuka, da kod ponovnoga 

slušanja zamašne kompozicije poniru još dalje u dubinu njene- 
sadržine, da se raduju novim ljepotama, što ih umjetničko djelo 
pred njima razotkriva. Prava, velika umjetnina nije stvoreaa, 
da u času razonode uzbudi živce presićene stareži. Ona hoće, da 
poletnu mladež vodi novim objavama i otkrivenjima; ona hoće, 
da je slušateljstvo proživi i u staloženom smirenju toga svog 
proživljavanja spozna obogaćivanje svoje duševnosti. 

= Tako je razvitak muzičke umjetnosti bitno odijelio tvornog 
umjetnika od izvađača, a ove opet od slušalaca. Koncertni podij 
i pozornica blizu su auditoriju i gledalištu, ali su povišeni iznad 
njih. Tamo su umjetnici, koji izvode umjetničko djelo, a ovdje 
je vjernički puk, za koji je to djelo stvarano i reproducirano ili 
prikazivano. 

A kako se u hitnji naprednog razvitka životnih manifestaci ja 

i njihovih oblika otvaraju novi vidici, novi će umjetnici tražiti 
nove sadržaje, iznalazit će nove, njima primjerene forme, po- 
sezat će za novim sredstvima, kojima ih mogu izraziti, stvarat će 
nova djela zanoseći se novim emocijama. I doći će vazda novi 
slušaoci, da se poklone djelu kompozitorovu, da se raduju ljepoti 
objavljenoj pjevom i svirkom reproduktivnih umjetnika. Zanos 
će se njihov očitovati u odobravanju, u slavljenju živih umjet- 
nika, a zahvalnost svoju pokazat će vidljivim znakovima; darivat 
će miljenike svoje lovorom, a uminulim velikanima postavljat će 
spomenike, obasuti ih cvijećem. Jer umjetničko djelo velikoga 
tvornog umjetnika ostaje vazda živo i nepromijenjeno se pre- 
daje pokoljenjima kao tekovina nacionalnih kulturnih nasto- 
janja. U tim će djelima ostati kompozitorov duh jednako živ, a 
nova pokoljenja dospjet će — dubljim poniranjem u njihovu 
sadržinu — potpunije ocijeniti njihove vrednote, pa će s pravim 
pijetetom u vjernoj reprodukciji sačuvati sve i najsitnije zna- 
čajke kompozitorova izričaja. U tim će djelima zagledati i da- 
leka pokoljenja izražaj idealnog truđenja za otkrivanjem nepro- 
lazne ljepote i ona će tu ljepotu duboko osjećati i po tom osjećaju 
spoznavati i priznavati. 


I ma koliko visoko poštovao narod svoju muzičku umjetnost 


kao jednu od najviših vrednota svoje narodne kulture, nigda se 

ona ne može stopiti potpuno sa samim životom naroda toliko, da 
bi mogla nadomjestiti pučki folklor tamo, gdje ga zbog prije 
istaknutih činjenica postepeno ali sigurno nestaje. 

Umjetnost svakog naroda jest i ostat će uzvišenim izrazom 
narodnog života, a jer se u njoj zagledaju i opće ljudske vred- 
note, daje narod upravo njome svoj najdragocjeniji prinos op- 
ćenoj ljudskoj kulturi. 

STJEPAN BANOVIĆ, ZAGREB 


ZAJEDNIČKI IZVOR I ZNAČENJE 


BIRANJA KORUŠKIH VOJVODA I 
SEOSKIH KRALJEVA U DALMACIJI 


Do nedavna je u sjevernoj Dalmaciji, iznad rijeke Cetine, 
a ponegdje i južno od nje, opstojao narodni običaj biranja 
»seoskoga kralja«*) U svesci »Dalmacija« monumen- 
talnog djela »Austro-ugarska monarhija opisana i ilustrovana« 
(»Oesterreich-ungarische Monarchie in Wort und Bild«,y Wien 
1892) spominje se i taj narodni običaj ovako: 

»Bio je, do koju godinu natrag, u više mjesta po Dalmaciji 
neki osobiti narodni običaj, a taj je bio: izbor seoskog kralja. 
Sve potankosti pri izboru seoskog kralja nisu bile svuda jednake, 
kako ni ime nije bilo isto, jer u nekim mjestima zvao se »kralj« 
a u nekim »vojvoda«; ali u jezgri narodni je duh bio svuda jedan 
te jedan. Imenom »kralja« ili »vojvode« zvao se je onaj čovjek, 
koga bi mjesne starješine izabrale, da nosi za godinu dana to 
časno ime, a on imao uz to ime i neka osobita prava i neke 0so- 
bite dužnosti. Najzadnji »kralj« bio je u Ižu-Velom god. 1875. 
— Evo sada kako se je postupalo u Ižu-Velom pri ovoj narodnoj 


*) Na str. 300. svoje knjige »Povijest Hrvata u vrijeme narodnih vla- 
dara« (Zagreb, 1925.) piše dr. Ferdo pi. Šišić: »Pozivanje na Milinovićevo 
pričanje o »izboru seljačkoga kralja« u Bijaćima kod Trogira sasvim je 
pogrješno: taj običaj nije nigdje poznat, a i sve ono drugo, što priča Mi- 
linović, samo je plod fantazije«. 

Ja sam iza toga u »Nastavnom vjesniku« 7 3.—4. 1926., str. 107. 
do 108.) u kratkome prikazu: »Jedna neistina u išićevoj Povijesti Hrvata 
u vrijeme narodnih vladara« nanizao nekoliko dokaza o biranju »seljačkoga 
kralja« u Dalmaciji, a zatim sam u istome vjesniku (sv. 9.—10. 1927., str. 
395.—398.) pređašnjim dokazima dodao i neke druge. O tome sam napisao 
jedan članak u »Obzoru«. 

Nakon mojih pisanja iznio je u »Starohrvatskoj Prosvjeti« 1927. (I. 
3.—4., str. 197.—209.), pod uredništvom samoga Šišića, M. Barada raspra- 
vicu: O našem običaju »biranje kralja«, u kojoj braneći Šišićevo pisanje 
dokazuje, da običaj onoga biranja potječe od rimskih Saturnalija i babi- 
lonskih Sakeja. 

svečanosti. — Stariji domaćini sakupili bi se u vijeće na Ivanj 
dan (božićni, 27. prosinca), te bi izabrali dvanaesto- 
ricu od boljih domaćina, koji bi za dvanaest 
godina jedan zadrugimimalibitikraljevi, a 
kad bi se ona dvanaestorica obredila u toj časti izabralo bi vijeće 
staraca opet drugu dvanaestoricu za drugih dvanaest godina, i 
tako sve dalje. Kojim redom imao je svatko od one dvanaestorice 
postati kraljem, to bi odlučivalo ždrijebanje. Vas puk krenuo bi, 
na Ivanj dan poslije podne, s barjakom, bubnjem, diplama, pje- 
vanjem i pucanjem iz pušaka kući onog domaćina, komu je bio 
red, da bude »kralj« od onog dana do Ivanja dneva druge go- 
dine. Na kućnim vratima stari bi kralj pozdravio novoga: 
»Zdravo, novi kralju«, te bi mu predao znak kraljeve časti:") 
štap (koji se štap još 1 danas čuva, te ide sada od glavara do 
glavara). Na to bi mu novi kralj odvratio: »Hvala Bogu, kad 
sam ovaj dan dočekao!« Kod novoga kralja svijet bi se malko 
napio, a nakon toga popratio bi kralja velikim veseljem na 
glavni mjesni trg (koji se u Ižu Velomu zove »Slanac«, a u 
Novom u Kaštelim »Brče« ili »Biranje«). Novi kralj morao je 
donijeti na trg ove stvari: što više mogao raznih riba na razni 
način sgotovljenih, barilo vina, dvanaest velikih kolača do- 
maćeg kruha i dvanaest komada sladkarije zvane »paškinje«; a 
sve ovo zvalo se je jednim imenom »čast«. Između one ribe, što 
bi kralj donio, imao je svakako biti jedan zubatac (talijanski: 
dentale), u zubima kojega metnuo bi jabuku. Od ostaloga svijeta 
svatko, koji je od pričešćenja, imao je donijeti tu na trg dva 
kvartuča vina. Kad bi sve to bilo pripravno, stali bi se.gostiti. 


Barada poriče i postojanje dvora hrvatskih vladara u Biaćima, na što 


se osvrnuo i dr. Lj. Karaman na str. 164. svoje knjige »Iz kolijevke. 


hrvatske prošlosti« (1930.) dokazujući, »da su kod Sv. Marte (u 
Biaćima) otkopani prvi sigurni ostaci starohrvatskog vladalačkog boravišta 
ili dvora« (str. 155.). 

Iza toga je o. Petar Bačić uz stare dokaze preko župnikA srednje i 
gornje Dalmacije prikupio i nove, te ih izdao pod natpisom: »Izbor 
seoskoga kralja u Dalmaciji« u »Zborniku za narodni život i 
običaje južnih Slavena«, (knj. XXVI. sv. 2., str. 319.—328., god. 1928.), 


.. *) Sadanji župnik Iža Veloga don Ivo Silvestrić mi javlja, da je u 
vrijeme biranja iških seoskih kraljeva u Ižu opstojala i kruna za kralja, 
ali da se danas ne zna, kamo je dospjela. 

Poklon novom izabranom »kralju? na otoku Ižu Velom 





. 











Pri gostbi predali bi glavu zubatca, koji ima jabuku u zubima, 
onomu domaćinu, koji bi do godine, uslijed ždrijebanja, imao 
biti kraljem. Poslije gostbe dopratili bi kralja do njegove kuće 
istim veseljem, kao što su ga iz nje digli. U kući bi kralj držao 
onu večer i sutra dan gostbu, na koju bi pozvao svojtu i rod- 
binu i prijatelje.« 

Seoski kralj je u Ižu Velom bio oprošten kroz tri godine 
od onih pet nadnica, što ih je svak u mjestu morao izraditi u 
općim poslovima. 

Uz navedeni spis u spomenutom djelu ima i slika: »Izbor 
seljačkoga kralja«, koju i mi ovdje prenosimo. 

Radi svoga dokazivanja gornji prikaz moram popuniti svje- 


.dočanstvom g. don Hinka Brnetića,?) nekadašnjeg župnika Iža 


Veloga, koji nam razjašnjuje, da g. 1876. nije u onome mjestu 
bio izabran seljački »hrvatski kralj« s razloga, što se neki Ko-_ 


natić nije htio primiti te časti od bojazni pred velikim troškom, 


radi čega i danas njegovi nasljednici nose prišivak »Siromah«. 
Radi otklona kraljske časti Puk se uzbunio, pa je morala ure- 
dovati i politička vlast, ali utaman, jer se Konatić ne htjede Ppri- 
miti i tako onom godinom presta drevni onaj narodni običaj. 
biranja »kraljeva«. 


Odsele je kraljevsko žezlo išlo od glavara do glavara, ali 


kad ga iza g. 1882. ne htjede primiti sin istoga onog Konatića, 


Pohrani ga u župskom uredu župnik Brnetić. Nakon moga za- 
nimanja za taj štap mons. don Frane Bulić ga je pribavio za 
»Bihać«, hrvatsko društvo za istraživanje domaće Povijesti u 
Splitu, koji nam je poslao i sliku toga štapa, pa i napose vjerno 
povećanu sliku sv. Mihovila, koja se nalazi na štapu. Svečeva 
slika na štapu ima 28 mm u promjeru, a povećana je na 80 mm 
promjera. Slika je na srebrnom listu. 


Suviše nam u svome prikazu župnik Brnetić svjedoči, da je: 
»i na Ižu kralj imao vlast za dvanaest danai 
rješavao sporove«, onda: »Cijelo pučanstvo sa za- 
stavom i bubnjem na Ivanju i ostale blagdane pratili bi kralja 


*) Bačićeva spomenuta radnja str. 325.—826. 

od kuće do crkve k svetoj misi, tako poslije mise od crkve natrag 
do kraljeva stana«. Osim toga iz Brnetićeva priloga razabiramo, 
da se onaj trg sastajališta zvao »Stanac«, a ne »Slanac«, kako 
piše u djelu »Dalmacija«, čemu sam se i bez toga već prije lako 
domislio. 


Glavna je karakteristika seoskoga kralja u Ižu Velom: 


Kralja zovu »hrvatskim kraljem«, bira se 
između 12 određenika, ima. uz kraljevsko 
žezlo sa svetim simbolom i nešto vlasti. Kra- 
ljev je izbor skopčani sa crkvenom sveča- 
nošću. ' 

Isti župnik Brnetić, rodom iz Silbe, piše (u napomenutoj 
Bačićevoj radnji) za svoje rodno mjesto ovo (str. 824.—325.): 


»Stari pokojni Nikola Pavlina, rođen u Silbi god. 1808. (umro 1900.), 
pripovijedao mi je, da se sjeća zadnjeg mjesnog kralja, i da mu je dobro 
ostao u pameti, jer ga je vidio skrunom na glavi. ' 

Pokojni kapetan Bartul Supičić, koji je živio početkom prošloga vi- 
jeka, ostavio je sveščić pisama, u kome je sabrao sve, što je mogao saku- 
piti u Zadru i Mlecima o prošlosti našeg mjesta. O našem seoskom kralju 
evo što piše: »Opstojao je u Silbi od davnih vremena običaj izabirati 
kralja seoskoga, svake godine na Stjepanovo, o Božiću. Izabrala bi ga seo- 
ska skupština većinom glasova. Vlast njegova trajala od Ivanje Božićne 
do Triju Svetih Kralja. Kroz to vrijeme kralj je svaki dan, u bratskoj 
kući, opkoljen od dvanaest vijećnika predsjedao, sa mjedenomkru- 
nom na glavi, skupštinama i dijelio pravdu. Zadaća mu 
bijaše imenovanje seoskoga glavara, harambaše, poljskih stražara; odo- 
“brenje konačnog seoskog računa; priređenje predračuna za susljednu go- 
dinu. K tomu on je sudio o svim tužbama i prepirkama, koje bi se 
porodile preko godine. Njegovu sudu svi su se pokoravali. Kroz tih dva- 
naest dana zborovanja sa vijećnicima gostio se je u istoj bratskoj kući, na 
teret sela. Taj običaj ukinut bi u prvoj četvrtini prošloga vijeka (XIX.) 
Kruna kraljeva predana je mjesnoj župnoj crkvi, gdje se i danas čuva. 

U vrijeme vladanja domaćega kralja osvanu pred Silbom brodovlje 
mletačko. Admiral zaište hrane za vojnike svih svojih brodova. Otočani 


mu odgovoriše: »Ne smijemo to dati bez dopuštenja kraljeva«. To je raz-. 


ljutilo admirala, pak se razgoropadi, reče: »Zar Silba ne pripada mletač- 
kome Duždu? Dovedite mi toga vašega kralja, da mu se i ja poklonim«. 
Silbanski kralj pun ponosa poruči Mlečaninu: »Dođi ti k meni, ako me 
trebaš«. Admiral mletački dođe i nađe u skromnoj seljačkoj kući kralja 

s krunom na glavi u veselu društvu. Kralj izvadi iz škrinje žutu perga- 
menu, kojom je Dužd potvrdio ovaj starinski običaj. Prema tome i Silba 
i Olib?) (otoci) svake godine birahu kralja, koji vladaše neko vri- 
jeme neograničenom vlasti. Admiral se pokloni starim pravi- 
cama ovih otočana, pak mu ne preostade drugo, nego da bude sa svojom 
pratnjom gost kralja Silbe.« 

Da ovo o mletačkome admiralu nije nikakva šala, poslije 
će nam potvrditi Talijanac Pignata u svome prikazu biranja 
seoskoga kralja na otoku Molatu kraj Zadra, i to mnogo sta- 
rijim svjedočanstvom. 


Veoma nam je važno svjedočanstvo Ivana Milčetića, što ga 


je iznio u svojoj radnji »Koleda u južnih Slavena« (Zbornik 


za narodni život i običaje južnih Slavena, knj. XXII, str. 6.), 
a zapisao ga je u samoj Silbi god. 1882. ovako: 


»Glavari kuća na Silbi i susjednom otoku Olibu sastali bi 
se na dan sv. Stjepana, da izaberu jednoga od starijih i imuć. 
nijih između sebe za kralja. Vlada njegova trajaše od Stjepanja 
pa do Tri kralja. U ime kraljevske vlasti predali bi mu zlatnu 
krunu (pozlaćenu). Bješe neograničen gospodar 
Silbei Oliba Opkoljenod 12 staraca predsje- 
daše općinskim sastancima za kamenim sto- 
lom...« 


Glavna karakteristika seoskoga kralja na Silbi i Olibu: 


Seoski kralj ovih otokai mjesta, uz kra- 
ljevsku krunu sa krstom na vrhu imađaše u 
svome malenome kraljevstvu vrlo znatnu 
vlastimenujućiseoskeglavareiostale časti, 
rješavajući sve parbe i sporove, u čemu ga je 
svak slušao i pokoravao mu se. Uz bok mu je 
bilo dvanaest vijećnika, anjegova su prava 


%) Luigi Maschek, činovnik Namjesništva u Zadru i član mnogih 
akademija, piše u knjizi »Manuale d. R. di Dalmazia 1876.—77.« str. 224. 
do 225. također o biranju seoskoga kralja u Ižu Velom, Silbi i Olibu, pa 
veli, da je nazad pedeset godina, nakon prestanka onog običaja, »kruna 
olipskoga kralja predana crkvi na čuvanje, gdje se još nalazi«. — 
Isto veli i Vj. Kraić na str. 46. II. sv. knjige »Opis zemalja u kojih obita- 
vaju Hrvati«. Kruna je naime predana crkvi u Silbi, jer su Silba i Olib 
imali zajedničkoga kralja i kruna je bila samo jedna. 

Priznavale i nadležne mletačke vlasti. Imao 
jekameni stol. 


Donosimo ovdje i sliku krune silbanskog seoskog kralja. 


Dr. Josip Matasović priopćio je u »Narodnoj Starini« sv. 7. 
8. 1924., str. 84.—90. članak: Svečanosti »biranih kraljeva« u 
mletačkoj Dalmaciji, u kome iznosi još jedno nepoznato svjedo- 
čanstvo o biranju seoskoga kralja na otoku Molatu kod Zadra 
pod konac XVII. vijeka, a zabilježio ga je Talijanac Josip 
Pignata, koji prije toga bijaše tajnik kardinala Castaldija u 
Rimu. Kardinal ga dade baciti u tamnicu, ali se Pignata iz nje 
ipak izmakne, te pobjegne u Holandiju, prešavši preko naših 
krajeva u primorju sjeverne Dalmacije. Svoje je bježanje opisao 
pod nazivom »Moje tamnovanje i čudesni bijeg iz zatvora rimske 
inkvizicije«. Pignata u svome tom opisu pripovijeda, kako su se 
iskrcali na krševiti otok Molat kod Zadra, baš u dan, kad su u 
selu birali novoga »seoskog kralja«. On o tom piše: 

»Pođosmo svi skupa u crkvu na misu Na prolasku vidjesmo pripravu 
za krunidbu njihova kralja. To je sjena od kraljeva, što im ga po tri dana 
preko godine dopusti mletačka republika, kojoj zemlja pripada. Kroz to 
vrijeme ovakav kralj ima vlast na Pr. Pozvati natrag svoje prog- 
nane zemljake, a mletački namjesnik nema vlasti pro- 
tiv.toga učiniti protest. — Tada je počela svečanost tako, da su 
žitelji pošli novoga kralja pozdraviti i čestitati mu. On nije tako brzo 
opazio da smo stranci. No pozvao nas je zatim po kapetanu svoje garde, 
koga pratijahu četiri vojnika... 

Međutim zazvoni u crkvu, i kralj urešen krunom s crvenim 
vrpcama dade znak kapetanu svoje garde. Ovaj progovori par riječi 
u slavenskom jeziku, a na to Vojnici, njih 60 na broju, krenuše dva po 
dva. Pred njima dva bubnjara s neke vrsti malim bubnjem, koji imađahu 
samo jedno dno i praporce. Za ovim iđaše kapetan i ostala momčad sa 
zastavom odcrvene svile, na kojoj bijaše bijeli krst; na vrhu 
joj se nalazila grančica lovora, gdje su bile nataknute i dvije narandže. 
A onda je išao sasvim dostojanstveno novi kralj u pratnji 
rođaka, svojih prijatelja i silesije puka. Kada se i sve slavenske ce- 
remonije svršile, pođoše opet istim putem natrag«. 


Zatim je Pignata opisao gozbu, pa zabavu i ples na seoskcin 
trgu. Napominje, da je na kraljevskoj gozbi bilo i svećenstvo. 

Matasovićevo je mišljenje, da je običaj biranja »seoskog 
kralja« uspomena na mitološko slavensko pradoba, ili da je to 
»sjećanje na instalacije praslovenskih gla- 
vara« (str. 84.). 

Glavna karakteristika: 

KaoštonaotocimaSilbiiOlibutako jeina 
Molatu seljački kralj imao svoju krunu i 
znatne prerogative vlasti, koje mu je prizna- 
valaisama mletačka republika;imao je pače 
inekusvoju vojskusačasnicima,ajedan dio 
obredanjegova ustoličenja vršioseiucrkvi. 

I poznati opat A. Fortis spominje biranje seljačkoga kralja 
u Šibeniku i to u I. svesku svoje knjige »Viaggio in Dalmazia« 
(Venezia, 1774.). Fortis o tome piše (str. 148.—154.) i ovo: 

»Šibenskoga kralja biraju o božiću... U njega ima znakova 
kraljevske vlasti. Tako on čuva gradske ključeve, dok traje nje- 
govo smiješno kraljevanje. Njemu pripada odlično mjesto u katedrali, a 
sudac je onima, što sastavljaju njegov kratkotrajni dvor. Danas više ne 
prikazuje plemić toga smiješnoga kralja, već kakav težak. Ovome kralju 
međutim određuju kuću, u kojoj ga lijepo nastane za vrijeme njegova vla- 
danja. On ide po gradu okrunjen vijencem, odjeven skrletom 


nanarodnu, a prate ga mnogi njegovi činovnici. Guvernator ga poziva 
na objed isto kao i biskup. Na ulici mu se klanjaju, koji ga sretnu. 


Varoš na kopnu i ona na obali biraju također kralja, svaki za se, ali 
onaj s kopna ne smije unići u grad, prije nego se prijavi gradskome mo- 
narhu« 

Glavna karakteristika: 

U graduŠibenikuseljačkijekraljimaota- 
kođerznakove neke kraljevske vlasti, čuvao 
jegradskeključeve, bio je pučanini morao se 
odijevatiunarodnu nošnju;jimaojesvojdvor, 
dvorjanikeipočasnomjestoucrkvi,te je uži- 
vao poštovanjenesamograđananegoidržav- 
nihicrkvenih poglavica. 

Jedno od najstarijih poznatih nam svjedočanstva o seo- 
skome našemu kralju zabilježio je g. 1640. otac Pavao iz Ro- 
vinja, papinski vizitator, u svome opisu: »Memoria della visita 

in Provincia di Bosna Argentina nell'a. 1640«, a iznio ga je 
o. Stipan Zlatović u XXIII. knjizi »Starina« Jugoslavenske 
akademije (g. 1890.) pod natpisom: »Izvještaj o Bosni g. 1640. 
o. Pavla iz Rovinja«. 

Otac Pavao ukratko bilježi doživljaj pišući, da je u Krapnju 
kod Šibenika gledajući kako i fratri igraju s pukom u kolu vidio 
također i »biranje kralja«, koje je u običaju onoga mjesta, pa 
da je 22. veljače pošao u Šibenik. Zlatović o ovome Pavlovu 
svjedočanstvu piše i na 67. strani svoje knjige »Franovci drž. 
presv. otkupitelja i hrvatski puk u Dalmaciji«. U bilješci na 
5. str. spomenute knjige »Starina« piše i Zlatović, da je običaj 
biranja seoskih kraljeva u Dalmaciji prestao iza pada mletačke 
republike. 


Vidjesmo, da su u Ižu Velome seoskoga kralja nazivali »hr- 
vatskim kraljem«. U Bačićevu prikupu župnik don.V. Vukić 
javlja, da se tako seljački kralj zvao i u župi Kali, na otoku 
Ugljanu, na kome je također svako selo do nedavna biralo 
svoga seoskog kralja, od kojih je svaki vladao godinu dana. Na 
Sveta Tri Kralja seoski kralji su bili dužni donijeti pred oltar 
PO vrč vina, koji bi im onda župnikblagoslovio. U Kalima 
su se birali seoski hrvatski kralji sve do god. 1896., kad je na- 
pokon taj drevni običaj prestao radi golemih troškova, kojima 
su ti »kraljevi« bili izvrgnuti. 

I na ovome otoku kraljevi su imali neke prerogative svoje 
vlasti. 

I na otoku Murteru su se birali »hrvatski seoski 
kralji« u varoši Tijesnu, kako nam to svjedoči u Bačićevu pri- 
kupu tješnjanski župnik don Tomo Perina, mještanin, koji na- 
vodi, da je zadnji seljački kralj u onoj varoši bio Ante Lordan, 
kojega se kuća i danas zove »Kuća Kraljeva«. I u tom je mjestu 
kralj imao neka prava i povlastice. 

Karakteristika: 

Kao u Ižu Velome ina otocima Murteru i 
Ugljanu seoski kralji suse nazivali »hrvat- 

skim«, imali su neku vlastauKalima je vlast 
kraljeva trajala čitavu godinu dana i bila 
spojenasblagoslovomucrkvi. 


U selu Tučepima kod Makarske zadnji je seoski kralj bio 
izabran g. 1921. I ondje je župnik na počasnom mjestu u crkvi 
blagosiljao kralja i njegovu svitu kao i njegovu jabuku, što nam 
svjedoči župnik fra Petar Glavač u spomenutoj Bačićevoj radnji. 


Sam o. fra P. Bačić, moj nekadanji učitelj u sinjskoj fra- 
njevačkoj gimnaziji, najuzorniji redovnik što ga vidjeh u svome 
Životu, piše u svome prikupu, da je lično poznavao iza g. 1862. 
u Sinju čestitoga Stipana Čabrića, zadnjega »seoskog kralja« sinj- 
skoga, koji je bio izabran kraljem iza pada Napoleonova, a do 
konca njegova dugoga života sa poštovanjem ga nazivahu »kra- 
ljem«. 0. P. Bačić, koji preko 50 godina sabire historičku 
građu po Dalmaciji, brani Milinovića i misli da je biranje 
seoskih kralja navodni spomen na Petra Svačića, posljednjega 
hrvatskoga nar. kralja. Bačić se rodio g. 1847. 


Fra Šimun Milinović (1885.—1910.), nadbiskup barski u 
Crnoj Gori, a prije toga profesor na franjevačkoj gimnaziji u 
Sinju (svoju je struku izučio na bečkome sveučilištu), pisao je 
dosta u više navrataka o biranju seoskih kraljeva u Dalmaciji: 
u »Viencu« 1873., u »Hrvatskom Učitelju« zagrebačkome god. 
1879. (br. 2., 3., 4.), a i g. 1886. u Zadru u posebnoj knjižici 
»Biač«. 

Milinović biranje seljačkih kraljeva opisuje s rodoljubnim 
zanosom, uvjeren tvrdo, da su ona živo opominjanje na biranje 
nekadašnjih pravih kraljeva hrvatskih. On spominje u svome 
opisivanju čadorove, vojsku, gospodu, velikaše, mnogobrojni puk 
iz Zagore i splitsko-trogirskoga primorja, a kad bi novo izabrani 
kralj u Bihaću — gdje nekoć stajahu dvori hrvatskih vladara 
— položio prisegu, pa u svečanoj kraljevskoj odjeći sa propelom 
u ljevici i mačem u desnici i s krunom na glavi sjeo na svoje 
prijestolje »dosta bi suza niz lice teklo, dosta se gorkih uzdaha 
čulo, dosta spomena preko pameti preletjelo i srca se duboko 
dojmilo (»Vienac« V., str. 219.). 

Na Milinovićevo pisanje o biranju seoskih kraljeva u Bi- 
haćima kod Trogira pada Šišićeva navedena bilješka na 300. 
strani njegove »Povjesti Hrvata u vrijeme narodnih vladara« 
Vjerujući Šišić Hauptmannu, da su koruški vojvode na Gospo- 
svetskome polju bili birani od Hrvata, jer je kod onoga polja 
još u X. vijeku opstojala župa zvana »Hrvati«, prigovara mu 
samo, da ovi Hrvati nijesu mogli biti pozvani iz Hrvatske od 
Slovenaca »als Schiitzer und Ordner«. 

Nabrajajući Šišić koruške vojvode između g. 740.—780. 
dodaje: 


»Na tako što moglo bi se misliti samo onda, kad bi tada već 
postojala hrvatska država u Hrvatskoj, ali nje nema još više od 
vijeka i po.“) Pozivanje na Milinovićevo pričanje o »izboru se- 
ljačkoga kralja« u Bijaćima (kod Trogira), sasvim je pogrješno; 
taj običaj nije nigdje poznat, a i sve ono drugo što priča Mili- 
nović samo je plod fantazije.« 

Da je taj običaj biranja hrvatskoga »seljačkoga kralja« i 
predobro poznat po mnogim mjestima gornje i srednje Dalma- 
cije, to nepobitno vidjesmo iz brojnih primjera, što ih prije na- 
vedosmo sve od g. 1640. pa do g. 1921. Znamo čak da se kralj 
birao i na istarskim otocima, jer Gašpar Bonicelli iz Lošinja piše 
u svojoj knjižici »Storia dell'Isola dei Lossini« (Trieste 1869), 
da se i u Velikom Lošinju još god. 1715. birao »seoski kralj« kao 
i po nekim drugim mjestima Dalmacije. 


No don M. Barada kušao je kasnije u napomenutoj radnji 
g. 1927. ublažiti onu Šišićevu bilješku dodajući, da se ono 
»nigdje« odnosi samo na Kaštela, za koja »nemamo drugo vrelo 
osim Milinovića«. 


Ali ni to uzmicanje nimalo ne pomaže, jer je Kaštelanin 
(iz Kaštel-Novoga) Ivan Katalinić (1779.—1847.) god. 1841., 


*) Vrijednost ovih Šišićevih dokazivanja i pobijanja Hauptmanna ne 
možemo nikako razumjeti, kad znademo, da su Hrvati po onom svome 
drevnom običaju birali i pod tuđinskom vlašću svoje »kraljeve«, »kne- 
Zove« i »vojvode«, — dakle uopće nosioce vlasti. 

dakle kad Milinović bijaše dječak od šest godina, izdao u Splitu 
knjigu na talijanskome jeziku: »Memorie degli avvenimenti 
successi in Dalmazia dopo la caduta della Repubblica Veneta«, 
u kojoj na str. 22.—23. piše ovo: ' 


». .. dopo che estintasi la linea dei Re nazionali (nel anno 


1102., dopo la morte del Re Pietro II. Svačić) passo questo regno 
(Croazia) nei descedenti del sangue di Arpad Re d'Ungheria, i 
Slavi delle Castella... vollero conservare un simulacro di Re, 
costumanza che A esistito fino alla caduta della Veneta Re- 
pubblica (1797.).« 

»Nel cambiamento delle cariche comunali, il Xupano di 
Castel- Vecchio, quando era eletto, veniva festeggiato per otto 
giorni, col nome e cogli onori di Re. Egli indossava 
vestinazionali, migliori che aveva, o trover poteva. 

Le sue opanke, in luogo di correggie di pelle di castrato, 


erano gvarnite di fili dorati; aveva una corte, ministri, cot 


nomeslavo, usato nel tempo de'Rč nazionali: di Dvorni k, 
ossia il gran Maggiordomo; di Veliki Sudac, ossia il Gran 
Giudice; Štitonoša, il Gran Scudiere, €cc., ecc., La residenza 
nella casa comunale, guardie del corpo, la populazione implorava 
da lui grazie e giustizia. I regali di vettovaglie accorrevano da 
tutte le parti; si esigevano le multe, alle quali 
erano condannati i soccombenti nelle loro 
istanze; edi banchetti non finti, ma reali di 
questo simulacro di Re, corronavano la sua illusione, e quella 
del popolo, che si gloriava di questa privilegiata rappresentanza, 
sotto il domino di una Repubblica che la tollerava.« 

Kako Šišić i Barada mogu kazati, da je Milinović izmislio 
biranje seljačkoga kralja u Kaštelima u sjećanju na uspomenu 
nekadanjih hrvatskih kraljeva, kad eto Kaštelanin Katalinić 
blizu 40 godina prije Milinovića piše izričito da u Kaštel-Starome 
narod bira kralja (sa svim kraljevskim sjajem i svitom i to na 
uspomenu nekadanjih hrvatskih kraljeva)? Nadalje, da je rezi- 
dencija izabranoga kralja u općinskoj zgradi, gdje ga čuva 
straža, te da izabrani kralj ima punu vlast u parbama i kaznama, 
pa i globama. 


Hrvatsko Kolo I 7 7 B 12 


Sada, kad vidimo, da je običaj biranja »seoskoga kralja« u 
Kaštelima poznat i Kataliniću, a ne jedinome Milinoviću, radi 
održanja Šišićeve tvrdnje nema drugoga izlaska, već proglasiti 
lažnim i pisanje Katalinićevo, a to je i učinio M. Barada, koji na 
str. 205. »Starohrvatske Prosvjete« g. 1927. piše ovako: 


»Nazive za dvorjanike uzeo je iz poznatih mu diploma. 
Dakle Katalinićeva vijest pokazuje, da se tu ne radi o dokumen- 
tovanim navodima, nego o kombinacijama, izazvanim slavensko- 
hrvatskim nacionalizmom, koji se tad istom budio, a čiji je pri- 
staša bio i sam Katalinić«... 

U ovakovoj igri skrivanja moramo osim Milinovića i Kata- 
linića potražiti i druge svjedoke — i sreća je, da ih ima. 


Poznati naučenjak Mons. Francesco Carrara (1812.—1854.) 


pisao je u Trstu g. 1856. na str. 241. »Letture di Famiglia« o 
narodnim običajima, pa spominjući Kaštel Stari i biranje »seo- 
skoga kralja«, svjetuje Kaštelane, da ne pobace taj lijepi na- 
rodni običaj. 

I sam Nikola Tomaseo (1802.—1874.) jaduje, što je lijepi 
običaj biranja »seoskoga kralja« prestao u njegovu rodnome 
Šibeniku i u Kaštel Starome, jer da je uzdržao budnom narodnu 
svijest, a gdje takovi običaji postoje, tu se narod uzda opet po- 
stignuti ono što je izgubio. (Isporedi: Balbi: Geografia istorica. 
Appendice scritta dal Tommaseo. Vol. I., an. 1857. »Le Isole 
Jonie, Dalmazia e Corsica.«) 


Evo vidimo, da je jedini Milinović dobio još tri odlična 


svjedoka i to sva tri starija od sebe, a mi ćemo dodat: i Još dva. 


novija, oba rodom iz Kaštela, a to su: don Damjan Pavlov i don 
Ivan Vuletin, koji su god. 1916. (dakle prije nego je izašla spo- 
menuta Šišićeva Povijest) izdali knjigu »Povijest Kaštela«, u 
kojoj na str. 47. pišu: 

»Uprav ispred Kaštela prostire se ravno mjesto, što se zove Brce, a 
služi kao narodni trg i danas. Ovo je mjesto glasovito zbog svoje starine, 
a zvalo se je u početku Birce, jer je na tome mjestu narod birao svoga 
seoskog župana — kralja — najveću čast u selu, te je bio čašćen za 
punih osam dana svima častima kao »kralj«, a bio je imenovan kralj, na 
uspomenu hrvatskih kraljeva, koji su izumrli sa Petrom 1102.« 

Ovdje treba napomenuti, da su mnogi žitelji Kaštela sa 
brda sašli bliže k moru, što i danas svjedoče njihovi posjedi iza 
planina, pa su tako i Biranj ili Birce prenijeli sobom na more. 

Ali osjećajući i sam Barada, da nije moguće ipak oboriti 
svih onih dokaza, skrenuo je čitav običaj biranja »seoskoga 
kralja« na jedan sasvim novi put opirući se na jedno svjedo- 
čanstvo, na koje se namjerio u trogirskom »Liber questionum« 
iz god. 1272., u kome je sačuvan istražni zapis, kako je na zadnji 
dan aprila one godine Bastian sin Lukin sa strane općine optužio 
nekoga Bogdana radi toga, što je mačem udario i okrvavio Ma- 
rinka, sina Demačina i to u utorak poslije Uskrsa. Bogdana je 
branio neki Deša Dujmov odgovarajući, da spomenuti Bogdan 
nije kriv, jer da Marinka nije udario iz zlobe, nego samo neho- 
tice, kad su prema običaju trogirskome u igri izabirali kralja i 
boljare i međusobno se igrali oružjem i tona dan Uskrsai 
poslije blagdana kroz više dana. Kad su vršili 
naloge kraljeve, igrali se i ljude pred kralja dovodili po nje- 
govoj zapovijedi, da je u toj igri nehotice mačem ranjen Ma- 
rinko, radi čega da ne mogu kriviti nikoga. Po ovome svjedo- 
čanstvu zaključuje Barada: 


»Na 29. kolovoza odabirao bi se kralj, stoga taj dan prozvao se je 
Biranj. Pošto toga dana spada i crkvena svečanost, Usjekovanje glave sv. 
Ivana Krstitelja, i dan danas još se zove ova svetkovina Sveti Ivan Bi- 
ranj. Na glavici planine Kozjaka podignuta je crkvica na čast Svetoga 
Ivana Birnja. Još i danas svečano se svetkuje u Kaštel Starome Biranj. 

Po ovome doznajemo, da je u Trogiru XIII. st. postojao običaj igre 
biranja kralja) sa već poznatim prerogativama (faciebant precepta 
illius, ducebant homines ad regem eorum: quando rex percipiebat), običaj 
istovjetan sa onim iz Sakeja babilonskih i Saturnalija rimskih, 
dakle čisto folklorni običaj. 


5) Da se tu zaista radi o nekakvu »prikazivanju«, jasno pro- 
ističe iz pisanja, da su se ljudi birajući kralja igrali oružjem i vršeći 
naloge kraljeve, dovodili preda nj ljude, koje je kralj pozivao (»Et ipse 
Boghidanus et alii sui socii fecerunt regem et ludebant cum armis 
et faciebant precepta illius, qui erat rex et ducebant hominesad 
regem eorum, quando rex precipiebat). Budući da se malo 
dalje veli da su igrali kod manastira sv. Ivana, prilika je, da je ono bilo 
meko crkveno »prikazivanje«, pogotovu, ako uzmemo u obzir, da se ista 
igra prikazivala i na Uskrs i na praznike iza Uskrsa; komad se dakle 
davao više puta — kako bi rekli kazališni ljudi. , 


179 M 


A pošto je u to doba Trogir, bar po vanjskom obilježju, romanski 
grad, u kojem se nit rimskih tradicija nije nikad pretrgla, to nam ovaj 
dokumenat ne samo potvrđuje općenito već primljenu tezu, da »biranje 
kralja« nije nešto specijalno našega, nego da je to opći običaj, kojeg bit 
mi primismo od rimskog življa, pa, ako su Kaštelani ovaj običaj i praktici- 
rali, što ničim nije dokazano, oni to nijesu činili na uspomenu hrvatskih 
kraljeva, nego su oni taj običaj naučili u romanskom Trogiru, odakle 
se iseliše, pa uz druge običaje preniješe i ovaj«. 

Svatko će razborit na prvi mah opaziti, da ona trogirska 
igra kralja s mačevima u ruci nema zapravo ništa zajedničko 
s našim biranjem seljačkoga kralja. Ona trogirska igra bijaše 
nešto slično korčulanskoj igri »Moreška«,*) u kojoj se bore dvije 
protivničke čete: jedna turska, a druga kršćanska. Svaki igrač 
se bori u jednoj ruci s mačem, a u drugoj s bodežem. Vođe obiju 
četa imaju krunu na glavi. To se može vidjeti i na slici, koja 
je također priopćena u djelu »Austro-ugarska monarhija opi- 
sana i ilustrovana« (posebni prijevod »Dalmacija«, str. 225.). 

»Morešku« su katkada za zabavu prikazivali i u drugim 
mjestima. Tako su je na pr. 28. kolovoza 1917. prikazivali za- 
darski obrtnici u zadarskom kazalištu.“) 

Međutim Baradi jamačno nije bilo poznato, da onakova 
igra kralja s mačevanjem opstoji još i danas u Dalmaciji i to 
na otoku Korčuli, koliko u samome gradu, toliko i u selima 
otoka: u Blatu, Velojluci, Čari, Pupnatu, Smokvici i Žrnovu. U 
gradu Korčuli je zovu »Moreška«, a u drugim mjestima »Kum- 
panija« pa »Debelikralj« (»kraj«). 

U tim je igrama glavno »moštra« ili vježbanje s mačevima, 
koji se na razne načine propliću uz plesanje, kao igra s handža- 
rima među Arnautima. 

Sve se ove igre oružjem na Korčuli izvode kod crkve upravo 
kao i ona drevna igra kralja u Trogiru, a veoma je vrijedno 
istaknuti, da i danas u tim (kraljevskim) igrama s mačevima zna 
često doći do krvi kao i onaj put u Trogiru: »Borba je že- 
stoka, a, ako su kapitaniialfiri (barj aktari)i 
onako neprijatelji, zna doći dokrvi, navla- 


%) Dr. Petar Karlić: »Kraljski Dalmatin«, str. 14. 

čića 


x 


Kameno sjedalo vojvode Hrvoja Vuk 
iz Hodbine u Bosni 


Kameno sjedalo koruških vojvoda 
sa Gosposvetskoga polja 


stito ako se umišaju obe vojske« — piše Franko 
Cetinić u svojoj radnji »Kumpanija, puški viteški ples od boja« 
u XXVII. knjizi »Zbornika za narodni život i običaje južnih 
Slavena« (1930.). 

Sve te viteške igre s kraljem, zastavnicima, vojvodama, ka- 
pralima i ministrima svršavale su sa »odsić voluglavu«, 
pošto bi junak glavosječa tri puta s mačem u ruci zaigrao oko 
vola, koga bi iza toga bratski pojeli. Te su korčulske igre veoma 
stare. Imaju čak svoj drevni statut od šesnaest »zakona«, koji 
se sačuvao do danas u prijepisu Petra Batistića još iz god. 1620., 
a vele, da ga je on prepisao po starijem statutu Antuna Rado- 
vanovića-Sokola. 

Već u »zakonu« prvome tih igara propisane su kazne za 
one, koji što u igri »fale« (pogriješe) ili se nasmiju ili ne poslu- 
šaju kralja, a te se kazne sastoje u količini vina, koje kažnjeni 
mora donijeti za opću pijaču. Od toga nije izuzet ni sam »kralj«. 
Iz ovoga se najbolje vidi, da su to zabavne igre, različne od bi- 
ranja »seoskih kraljeva« po gornjoj Dalmaciji, gdje ne bijaše ni 
siječenja volove glave ni dugačke i zapletene igre s plesom i 
mačevanjem. 

Lako je vjerovati, da su oba običaja ostavila neke svoje tra- 
gove i primjese jedan na drugome, pogotovu što se gubljenjem 
kraljeve vlasti i u sjevernoj Dalmaciji biranje »seoskoga kralja« 
sve više izrađalo u igru. 

Da je u romanskim gradovima Dalmacije bilo tragova svet- 
kovanju rimskih Saturnalija, to je lako vjerovati. O. Seemann 
pišući u svojoj poznatoj »Mythologiji Grka i Rimljana« o 
rimskim Saturnalijama veli ovako: 

»Ta svetkovina, koja se uz promijenjeno znamenovanje još 
danas podržaje u karnevalskim zabavama, osobito se 
je u Rimu presjajno svetkovala. Tada bi u svem gradu vladalo 
neobuzdano veselje, koje se očitovaše u svakojakoj šali i obijesti.« 


II 


Ostavit ćemo sve ovo po strani, pa ćemo se obratiti bi- 
ranjui ustoličenju koruških vojvoda. Tijekom 

ove raspravice vidjesmo, kako i L. Hauptmann i F. Šišić ističu, 
da je kod Gosposvetskog polja bila župa »Hrvati«, a o njima 
piše opširnije i Klaić na str. 4.—7. svoje knjige »Hrvati i Hr- 
vatska« (»Ime Hrvat u historiji slavenskih naroda«). 

O biranju i ustoličivanju slavenskih vojvoda piše opširnije 
i Klaić u svojoj knjizi »Slike iz slavenske povijesti« u članku 
»Slava na Gosposvetskom polju« ovako: 

»O tom, kako su Slovenci instalovali svoje vojvode, priča njemački 
zakonik Schwabenspiegel, zatim ljetopisci: Ivan opat Vetrinjski (von Vik- 
tring) i pisac rimovane kronike Otokar od Hornecka (oko 1286.). Oni opi- 
suju tu slavu po prilici ovako: 

»Pod Krnskom gorom stoji na polju nedaleko od crkve sv. Petra 
jedan kamen (kameni stol), na koji sjedne jedan slobodan seljak 
(kmet), koga to po rodu i plemenu zapada. Prekrstio je noge, obukao 
ojeseljačko odjeloiobuću a i šešir natakao je na glavu. Njega 
je okružila sila naroda, izčekujući dolazak vojvode. Eto i vojvode, gdje 
dolazi sa zemaljskom zastavom i sa svojim velikašima«. 

»Uzput skida on postrance svoje dragocjene haljine, pa oblači 
seljačko ruho, naime hlače i kaput od sivoga sukna. Kaput mora da 
je sprijeda i otraga otvoren, ne smije da ima više od četiri okrajka i ne 
smije da seže preko koljena. Nanoge jenavukaoopankescrve- 
nim petljama, na glavu je natakao sivi slovenački šešir sa sivim tra- 
kom, a zatim se opasao crvenim pasom, o kojem je visjela velika torba. 
U torbi ima kruha, sira i raznoga oruđa. Zaodjevši se tako i držeći u jed- 
noj ruci palicu vodi drugom rukom konja šarca i vola šaronju, pa se sve 
primiče onomu kamenu. Vojvodu prati sjajna svita plemića i dostojan- 
stvenika, svi u svečanim haljinama i bogato nakićeni. Kad seljak, štono 
sjedi na kamenu, ugleda vojvodu, kliče u slovenačkom jeziku: 
»Iko ono amo dolaziP« Narod oko njega odgovara: »To je vojvoda naše 
zemlje«. Seljak na to pita: »Je li on pravedan sudac? Jeli mu 
na srcu dobro zemlje? Je li slobodna, plemenita roda? 
Štujeliibranili pravu vjeru?« Svi na to odgovaraju: »On jest 
i ostat će do vijeka«. No seljak još dalje pita: »Ali po kojemu pravu 
može on mene maknuti s ovoga mjesta?« Puk opet odgovara: »On će ga 
od tebe kupiti za šestdeset dinara (feniga), dat će ti blago, što ga vodi i 
sve haljine, što su na njem; mimo to oslobodit će tebe i tvoju kuću ođ 
daća, te ćete biti slobodni«. Seljak na to ustane, udari vojvodu rukom 
lako po obrazima, opomene ga da bude savjestan sudac te uzevši od njega 
još konja i vola, odilazi. Vojvoda pak stane na kamen, maše 
mačem nasve strane svieta, te se zavjeri, da će biti čestit sudac«. 

»Napokon pije vojvoda iz seljačkoga šešira vode, da pokaže puku, 
kako mu je biti triezan te se zadovoljiti onim, čime rodi domaća zemlja«. 

»Sašavši s kamena ide vojvoda s čitavom pratnjomi pu- 
kom u crkvu Gospe svete, gdje je svečana misai blago- 
slov. Iza mise gosti on plemiće i vitezove, a onda poslije 
podne polazi na Gosposvetsko polje, pa zasjevši tamo vojvodski sto- 
lac sudi i rješava parbe, dijeli milosti i lena. Tom mu prigodom i puk 
priseže prisegu vjernosti«. 


Klaić iza ovijeh navoda dodaje ovo: 


»Prvi koruški vojvoda, za kojega se izriekom kaže, da je ovako usto- 
ličen, jest vojvoda Meinhard, kojega su instalovali Slovenci u rujnu 
1286. »po običaju iz davnih vremena« (secundum consuetudinem 
a priscis temporibus servatam). Zavladavši kasnije Habsburgovci 
vojvodinom Koruškom također su od puka slovenačkoga primali vlast u 
zemlji. Posljednji od Habsburgovaca dao se je tako instalovati vojvoda 
Ernest Željezni 18. ožujka 1414. Zadnji put pak dielio je s vojvodskoga 
stolca na Gosposvetskom polju lena i milosti Ferdinand II. dne 28. siečnja 
1596. Staromu slovenačkomu običaju ustoličenja otimao se je prvi sin 
Ernestov, car Fridrik III. (IV.), »jer rimskomu caru ne pristaje seljačko 
ruho«. On je u posebnom pismu potvrdio zemaljskim staležima stare pra- 
vice, ali ih je uza to molio, da mu oproste taj obred. Njegov sin Maksimi- 
lijan 1., »zadnji vitez« i prijatelj Slavena, više se je puta spremao, da 
obavi tu slavu, ali ipak nije nikad do toga došlo. Potonji vladari šiljali 
su kroz neko doba u Korušku svoje zastupnike; kasnije je i to prestalo, 
što međutim nije zatrlo pravnoga opstanka staroga običaja. Austrijski vla- 
dari naime vazda su kod nastupa svoga vladanja potvrđivali Korušcima te 
stare pravice njihove, ali su ih zajedno molili, da ih riješe formalnosti. 


* Pravo instalacije vršila je porodica Hercega i Edlingera iz Blažnje vasi. 


Zato je ta porodica imala razne pravice, koje su austrijski vladari vazda 
potvrđivali. Vojvoda Ernest oslobodio je 28. ožujka 1414. Gregorija Edlin- 
gera i njegove potomke od svih daća. U osamnaestom stoljeću pristajalo 
je toj porodici pravo, da uvozi 8—4 bačve talijanskog vina bez ikoje ca- 
rine. Još u prošlom stoljeću potvrdio je car Franjo I. dne 15. veljače 1823. 
Josipu Edlingeru stare pravice: da ne plaća daće, pa ni carine na 120 ve- 
dara talijanskoga vina. Rod Hercega i Edlingera izumre međutim još iste 
godine, a s njim nestade i posljednjega traga nekadanjoj slavi na Gospo- 
svetskom polju«. 

Prvi je kod nas Tade Smičiklas opazio sličnost između 
biranja naših seljačkih kralja i starih koruških vojvoda, pa za to 
on i piše na str. 139. I. knjige svoje »Poviesti Hrvatske«: 


»Za državnu poviest prvi je dakako zakon, kako je dospio do vlasti 
vojvoda ili ban. O tom se je sačuvao običaj u Dalmaciji u Kaštelih, ali je 
istom u novije vrieme zabilježen. Tomu je običaju srodan bio u susjednoj 
koruškoj, a zabilježio ga je stari njemački pisac Ivan Viktring. Jer je jedan 

drugome spodoban, ali ovaj nam ipak od staroga pisca, zato ovaj uzi- 
mljemo upravo kao da nam se pripovijeda među starimi Hrvati.« ' 

Navodeći zatim pripovijedanje Viktringa Smičiklas na- 
stavlja: »Ono mijenjanje odijela spominje nas također na prvu 
dobu, kada su hrvatski vojvode dolazeći u sukob s rimskim car- 
stvom, rado primali rimsko oružje i rimsko odijelo, čega narod 
nije nikada rado gledao.« 

I danas se kod seljačkoga puka u Dalmaciji u odijelu ističe 
crvena boja, osobito crveni pas kao i kod koruških vojvoda, a 
već je Fortis istaknuo, da »seljački kralj« u Šibeniku nosi na- 
rodno skrletno odijelo (»vestito di scarlatto alla na- 
zionale«). 

Ovo opisivanje Nijemca Viktringa potježe iz početka 
“XIV. vijeka, ali u novije vrijeme Ljudmil Hauptmann') 
se drži starijega svjedočanstva »Schwabenspiegela« iz g. 1282. 
— dakle samo devet godina mlađega nego je ono biranje šalji- 
voga kralja u Trogiru. Schwabenspiegel opisuje: 

»Na to ga (vojvodu) obuku u siv gunjac, opašu ga crvenim poja- 
som, s koga visi velika crvena torba, kako je poznato da priliči na nad- 
lovca. U nju metnu njegov sir, hljeb i ostalu hranu. Osim toga daju mu 
i lovački rog, koji je dobro pritvrđen na crvenu remenu, i obuju mu još 
dva crveno opletena zavezana opanka, a preko gunjca pre- 
bace sivu kabanicu. Tad mu na glavu metnu siv slovenski klobuk sa sivom 
vrpcom; onda ga posade na nejahana konja i isprate ga do kamena... 
Pjevajući slovenski oni ga vode tri puta oko ovog kamena. Sve pjeva, 
malo i veliko, žensko i muško zajedno«. 

«Zato i Hauptmann veli u svojoj raspravi »Karantanska Hr- 
vatska«: »Ustoličavanje koruških vojvoda ima 
svojanalogonuizborima seljačkih kraljeva, 
kojejeprostinaroduDalmacijii izvršivao čak 
do devetnaestoga vijeka« 

* 


Dakle se Smičiklas i Hauptmann slažu potpuno nalazeći 
sličnost između biranja i ustoličenja koruških vojvoda i biranja 
»sčoskih kraljeva« u Dalmaciji nazirući u tome drevni hrvatski 
narodni običaj zajedničkoga izvora. 


%) »Karantanska Hrvatska«. »Zbornik kralja Tomislava« 
(Jug. Sodemijnh. str. 310.—311. 

Kako je »seljački kralj« sve više i više gubio svaku vlast 
pod tuđinskim vladama, naravno je, da se njegovo biranje i 
njegova čast sve više izrađala u praznu paradu i svečanost, dakle 


običnu igru, koja se ponegdje mogla po vremenu složiti i ispre- - 


miješati s običajima koledanja. 

To nam najbolje potvrđuje običaj biranja kralja u selu 
Bibinju kod Zadra. Po opisu Mihovila Španića u »Glasniku 
zemaljskog muzeja u Bosni i Hercegovini« g. 1899. (str. 174. do 
176.) seljački se kralj u Bibinju birao obnoć na Stjepanj-dan 
(26. decembra), a cijela svetkovina svršava na Ivanj-dan. Na 
Stjepanj-dan poslije podne idu kroz selo tri crkovinara, od kojih 
jedan nosi u ruci propelo, te narodu naviještaju biranje kralja. 
Budući da ti crkovinari i pjevaju kupeći prinose za zajedničku 
gozbu, zovu ih »koleđani«. Isti dan po večeri u dvorištu 
crkvene kuće koleđani zapale vatru, koja se zove »vatra-koleda«, 
jer se uza nju pjeva (koleda). 


Kad mužari i puške zapucaju, a zvona zaslave starci biraju 
vojskovođu. Ovaj sad uređuje vojsku, a starci sa župnikom 
izaberu kralja, pa kad je i to gotovo, opet pucaju mužari i puške, 
a bubnji udaraju. Sad izabrani kralj izlazi van, pred njim idu 
četiri starca, a iza kralja vojskovođa sa dva velika 
časnika, svi u sjajnim narodnim odorama. Kod vatre-kolede 
starci krune kralja krunom, koju donesoše iz zborne komore na 
zlatnoj tepsiji; sa srebrne tepsije daju mu u ruku žezlo s ja- 
bukom; treći na nj meće krasno otkani kraljevski plašt, a četvrti 
mu pripaše zlatnu sablju. Izabrani kralj pozdravlja narod tra- 
žeći od njega vjernost. Zbor staraca klekne preda nj, ljubi u 
noge i obećaje mu vjernost, tako isto i vojskovođa s vojskom 
daje kralju prisegu vjernosti. Iza toga slijedi gozba, na kojoj 
je nazočan i župnik. 

Niuovome običaju izmiješanu sa koleda- 
njem, nema ništa sakejskoga, smiješna ni 
posprdna, već je čitavo biranje prožeto po- 
nosom i dostojanstvom uz pripomoć i nazoč- 
nost crkvene vlasti. 

Kad znamo, da sve veće narodne zgode i svečanosti, pai 
samu svadbu, prati veselje, pjevanje, kolo i igre, lako je razu- 
mjeti, da se kroz duga stoljeća mogu različni običaji kojekako 
ispreplesti, a neki po različnim novijim primjesama, nakon za- 
boravi, dobiti i drukčije značenje — onda je jasno, da je bi- 
strenje i traženje prvotne istine za historike veoma teška stvar, 
kako ne bi rastavljajući mitologiju, folklor i historiju zabasali 
na stramputicu. 


* 


Često se dogodi, da se u nejasnim istraživanjima nađe na- 
jednom jedna sitnica ili jedna mala nit, koja radi svoje veze 
napokon razjasni i utvrdi potpunu istinu. 

Prije nego i meni takove niti posluže u ovoj raspravici, po- 
trebno je, da se pozabavimo i drugim nečim, što se dotiče ovoga 
pitanja. 

Vidjesmo prije, da je obred ustoličenja koruških vojvoda 
bio vezan uz određeni kamen. A sjetismo se biranja Velikih 
knezova poljičke slobodne kneževine, blizu Splita. Poljičani su 
svoje Velike knezove birali prema statutu svoje kneževine: »na 
mjestu običajnom pod Gradcem«. Vjekoslav Klaić na str. 185. 
II. sveska svoje knjige »Opis zemalja u kojih obitavaju Hr- 
vati« piše o onom biralištu ovako: »Gradac, samotno mjesto (blizu 
sela Gata) usred kamenite i krševite planine, izpod visoka brda, 
na kom stoji crkva sv. Jurja, zaštitnika župe Poljičke, koja ima 
i na svom pečatu sliku istoga sveca. Mjesto Gradac nema kuće 
ni kućišta, nego sastoji od nekoliko golemih kamena, 
neuredno posađenih i od prirode porazređe- 
nih poput velikih stolica. Na ovom posvećenom 
mjestu (zborišću) imali su stari Poljičani svoje zborove. U sta- 
tutu Poljičkom kaže sć: »na mistu običajnom pod Gradcem«. 

Poljičanin Alfons pl. Pavić (Pavich) pišući više puta o 
svojim rodnim Poljicima iznio je i sliku onog »zborišća« pod 
Gradcem. Tako je možemo vidjeti u njegovoj ovećoj radaji 
»Prinosi povjesti Poljica« u Glasniku zem. muzeja za Bosnu i 
Hercegovinu g. 1903., zatim na str. 50. njegove knjige »Der 
Mosor«, ali uz tu sliku također pripominje, da su na žalost u 

novije doba neki stanovnici Gata izrazbijali historijska kamena 
sjedala Velikog kneza i njegovih doglavnika, pa da su ih upo- 
trebili za gradnju kuća. 

Poznata je i kamena vojvodska stolica hercega Stjepana 
Vukčića (umr'o 22. svibnja 1466.) iz Hodbine, nekadašnjega 
»Bišća u Podgradu«, u kojem su bosanski vladari često boravili 
nedaleko njegova stolnoga grada Blagaja. Ta se kamena voj- 
vodska stolica sada nalazi u vrtu muzeja Bosne i Hercegovine u 
Sarajevu. Na jednoj njezinoj strani piše bosančicom: 

Sikami varda, či liebio, či lie sade, čili 
nećebiti) 

Sliku i toga kamena ovdje donosimo, a iznio ju jei Vj. Klaić 
na str. 93. IV. sv. svoje »Povjesti Hrvata«. 

Vlast kneževska ili vojvodska toliko je u narodu našem: 
bila vezana uzkamenustolicu, da je na pr. hercegovački 
grad Stolac bez sumnje dobio to ime baš po kamenoj stolici 
vojvode Stipana Miloradovića, koja se nalazi u Ošanićima kođ 
Stoca sa ovijem natpisom: »Ase sto voevode Stipana 
Miloradovića, a ponovi ga voevoda Petar sin: 
m u.«5) 

Zašto sam se nadovezao ovoga kamenja? Evo zašto: 

Između ostalih župnika po Dalmaciji o biranju »seoskoga 
kralja« poslali su fra Petru Bačiću podatke i župnici otoka Šulte: 
(Suleta), koji leži sučelice Splitu i Kaštelima. Njihov veoma: 
dragocjeni odgovor moram ovdje iznijeti slovo u slovo: 

»Starci Frane i Karlo Bezić, pok. Ante, nama su doslovno ovo pripo- 
vijedali: Stari je običaj bio, da iz sva četiri sela Šolte (Gornje Selo, Do- 
nje Selo, Srednje Selo i Grohote) na dan Sv. Stjepana (26. XII.), pokrovi-- 
telja Grohota — koje je na Šolti najveće selo i u sredini je otoka — 
svake godine okupili bi se starešine seoski u Grohotama, da biraju svoga. 
kneza (Kralja). Biranje je bivalo na Igralištu, seoskoj sredini. Tute je: 
bio kameni stol (koji opstojii danas, uribarnici), gdje 
bi podigli izabranoga kneza. On bi zaogrnut crvenom čo- 
hom (svitom), otkanom srmom; navukli bi mu »buzavce«-bječve i terluke;; 
obuklo ga u nove opanke, prepletene na tri pletera. Novoizabrani. 


D Dr. Ć. Truhelka: »Osvrt na sredovječne. kulturne spomenike: 


Bosne«, str. 26. : . : daje 
8) Da*je grad Stolac dobio svoje ime po to kamenoj stolici, ističe i 


dr. Ćiro Truhelka na str. 24. navedene knjige. 


187 





kralj (knez) s toga stola držao bi svoj govor, kako će du- 
ševno i pametno upravljatisnarodom. Poslije toga birali bi 
jednoga podvornika (gastalda) za svako selo, ko ji su imali biti pomoćnici 
i doušnici kraljevi. Ta novoizabrana vlada (uprava) ostala bi u Groho- 
tama od Sv. Stjepana do Tri Kralja, da pribere i promisli, kako 
upravljati nastajnom godinom,i da riješi, ako je osta- 
la još koja parnica nerasuđena na otoku Šolti. Kada bi 
izbor svršio, vas narod i pjevači popijevali bi novome knezu (kralju) i 
novoj upravi; zaigrali bi svi kolo. Otuda ime tome mjestu »Igra- 
lišće«, koje se i danas tako zove. Novoizabrani kraljimao je 
vlastsuditiirasuditisvaku parnicui prekršaj. Ako koji 
krivac ne bi se htio pokoriti osudi, tada bi ga kralj (knez) prijavio »bra- 
tovštini«, da ga isključi iz nje, lišavajući ga svih bratimskih i seoskih 
prava, a to bi bila za njega i za vas njegov rod najveća kazna i sramota. 
Kada je svršio taj običaj, starci nisu znali kazati. (To doista god. 
.1797., kada je Austrija zauzela Dalmaciju, iza propasti republike mletačke) 
Donje Selo—Grohote, 5. listopada 1926. 


Don Ante Rubignoni, župnik Donjega Sela, 
Don Marin Bezić, župnik Grohota.« 

A sad, da priberemo izokolne niti za naše tkalo: 

Biranje i ustoličenje koruških vojvoda vezano je.uz sto- 
Ični kamen; kamen na Gosposvetskom polju, kamena 
stolica »seoskoga kralja« na Silbi, kamena stolica pod 
Gradcem za Velikoga kneza poljičkoga, kamera stolica 
vojvodska u historijskome »Bišću polju« hercega Stjepana, 
kamenstolični opet za seoskoga kralja šoltanskoga u Gro- 
hotama kao i na Silbi. Propisano narodno odijelo, u kome pr e- 
vladavacrvena boja, kod koruških vojvoda, isto kao i 
u Kaštelima, Poljicima, Šibeniku, pa eto i na Šolti. 

Makar naš narod veoma često nosi odoru narodnu uz čizme 
ili cipele, mi vidimo, da su koruški vojvode morali obuti na noge 
pučkeopanke:dakleopanciukoruških vojvoda, opanci 
u Kaštelima, aopanci ina Šolti. Da je »seoski kralj« morao 
nositi opanke i drugdje, to je stalno, jer ako na pr. Fortis ističe, 
da je šibenski »kralj« bio obučen na narodnu (»alla nazionale«), 
on je stalno imao i opanke na nogama. 

Kada znamo, da je tek u novije vrijeme prvi Tadija Smi- 
čiklas natuknuo sličnost između biranja koruških vojvoda i »seo- 
skih kraljeva« u Dalmaciji, možemo biti stalni, da Katalinić ipak 

Crtež na srebrnom okovu žezla 
»seoskoga kralja" na Ižu Velom 





Žezlo ,seoskoga kralja? na Ižu Velom 








Kruna ,seoskoga kralja" na otoku Silbi | 


nije bio tako učen falsifikator, da je mogao po poznavanju bi- 
ranja i ustoličavanja koruških vojvoda izmisliti — kako M. 
Barada hoće — ono biranje seljačkoga kralja u Kaštelima! 

Mi vidjesmo, da Katalinić napominje, da je »seoski kralj« 
imaoiopankenanogama, a kad bi on samo kitio i uve- 
ličavao, onda zaista ne bi kralja obuvao u seljačke opanke, pa 
nas s toga ova karakteristična sitnica, koja se tako slaže s obi- 


čajem na Gosposvetskom polju i na Šolti, potpuno uvjerava, 


da je Katalinić pisao istinu, a po njemu i Milinović.') Zar je 
Katalinić mogao predvidjeti, da će nama baš oni opanci nakon 
90 godina dati ključ za razbistrenje toga narodnog običaja?! 

Zaista opanci i onaj kamen na Šolti daju nam u ovom obi- 
čaju potpuno razjašnjenje i nepobitno nas uvjeravaju, da je 
običaj biranja i ustoličavanja koruških vojvoda istoga prvotnog 
narodnog hrvatskog izvora kao simbol: da državna vlast potječe: 
iz puka. 

Biranje »seoskoga kralja« šoltanskoga u glavnome se posve 
podudara s biranjem koruških vojvoda, a šoltanski kralj ili knez 
nije drugo nego jedan primjer toliko po Dalmaciji raširenoga 
običaja »biranja seoskoga kralja«. 

Smičiklas i Hauptmann su se veoma dobro domislili zajed- 
ničkome izvoru onoga običaja, koje eto posve potvrđuje običaj 
na otoku Šolti, za koji nijesu znali ni ona dvojica, ni Šišić ni 
Barada, jer je iznesen pred javnost poslije njihovih rasprav- 
ljanja i pisanja o tome drevnom narodnom običaju. 

Pri ovome svemu ne mogu mimoići još jednu okolnost: 

Do zadnjih godina, za vrijeme općinske autonomije, bijaše 
— rekao bih — stajaći broj općinskih vijećnika (odbornika) kod 
mnogih seoskih općina u Dalmaciji — dvanaest. Velikoga 
kneza poljičkoga biralo jedvanaest malih knezova. Jednako 
vidjesmo, da je i krunjeni »seoski kralj« na Silbi imao uza se 
svitu od dvanaest doglavnika ili vijećnika, a u Ižu Velome 
biralo je »seoskoga kralja« dvanaest izabranih poglavica. 

1) Kad vidimo, da je na pr. Milinović svoje pisanje o biranju »kra- 
lja« u Kaštelima i »Biaču« god. 1886. pritvrdio i popratio vjerno preve- 
denim svjedočanstvima: Katalinića, Tommasea, Balbija, Car- 


rare, Fortisai Maschek-a, — onda ne možemo razumjeti napadaje, 
koje su na nj izasuli! 

Ako sada dozovemo u pamet, da je na pr. i kralja Kolomana 
izabralo dvanaest hrvatskih poglavica, poslanih od naroda, kao 


starješine dvanaest plemena hrvatskih?), — onda bismo: 


mogli i pozniji stajaći broj dvanaest uzeti kao zaostatak negda- 
šnjega izvora narodne hrvatske vlasti. 


*+ 


Vidjesmo, da je narodni običaj biranja »seoskog kralja« u 
Dalmaciji zaista opstojao sve do g. 1921.; opazismo, da su onoga 
kralja po nekim mjestima zvali i »hrvatskim kraljem«, vidjesmo, 
da Katalinić, Milinović, Bačić, don Damjan Pavlov i don Ivan 
Vuletin tvrde, da narod u onom biranju slavi uspomenu neka- 
danjih kraljeva hrvatskih, koji su vladali i prebivali na prostoru 
toga narodnog običaja; uvjerismo se, da izabrani »seoski kralji« 
ne bijahu nikakva sprdnja i ruglo, već da su uistinu imali i od- 
ređeni dio vlasti u podređenom narodu, i to ne samo na dan bi- 
ranja, nego ponegdje i za duže vremena, a tu su njihovu vlast 
nadležne državne vlade i priznavale. ' 

Da biranje »seoskoga kralja« ne bijaše samo puka igra i 
sprdnja po primjeru neznabožačkih Saturnalija ili Sakeja, to nam 
svjedoči crkva, koja je u te obrede ulazila i blagosivala ih, a i 
znakovi kraljske vlasti kao na pr. kruna s križem na vrhu ili 
žezlo sa slikom sv. Mihovila Arhanđela, pa pravo ima fra Petar 
Bačić, kad u svojoj spomenutoj radnji u »Zborniku« (str. 320.) 
veli: »Nije taj izbor bio kakva komedija, kakva šala, kakva prosta 
zabava, kad su i svećenstvo i vlada to dopuštali.« 

Velika pak sličnost između biranja i ustoličavanja koruških 
vojvoda među Hrvatima na Gosposvetskom polju i biranja i 
ustoličivanja »seoskih kraljeva« u Grohotama na otoku Šolti pot- 
puno nam potvrđuju: da jedrevnionajobičajizza- 
jedničkoga hrvatskoga narodnog izvora. 

Osim uspomene na biranje narodnih vladara razabira se u 
ovim običajima njihovo socijalno značenje i pravedno zdravo 
shvaćanje našega naroda da je vladarskoj i državnoj vlasti je- 
dini izvor u narodnoj slobodnoj volji. 


. ?) Vj. Klaić »Povjest Hrvata« I. str. 126., gdje poimence nabraja 
svih dvanaest poglavica po njihovim plemenima. 

HASAN KIKIĆ, ROGATICA 


ZGODE O NASUŠNOM HLJEBU... 


Dabogda jednom došlo tako vrijeme pod cijelim nebom, 
da svi otrpe ovo što mi sada, dabogda, ma da mi se oči izvraćaju 
kao u Meše Paljetkina kad ga obori goropad, dabogda! Teža je 
Gibiraševa nego kamen u glavu, teža je nego ovo sunce— ne 
paluca ni u paklu kao u njegovim hraljama, kosti mu se u ka- 
menje izmetnule, crnokrug se u njima zalego, dabogda! 

Stota da ih stigne, sestro, raspadali bi se svi do cara. 

Bi, draga, pogledaj ovu gomilu, pogledaj mene, pa sebe 
pogledaj! Je li to volja Gospodova i Careva rađamo li se zato 
zar?! 

Laj sestro, bolje je nego da kuhaš, laj jezik ti bar ne mogu 
uzeti, ni cokulom te ne mogu u njega kao u trbuh! A šta ćeš pod 
ovim nebom drugo: ovdje Gibiraš kao biješnjak, a tamo fronta 
i car kao aždaje! Požderaše nam sestro sve što imasmo. Ni iskrp- 
ljenu ti tepsiju ne ostaviše, ni kašiku! Treba, kažu, gore, gvre 
daleko da se prave kuršumi i noževi! Hahaha! to li je taj za koga 
smo molili »Bože živi, čuvaj Bože, cara našeg...« hahaha! To 
li je zato... Kuni ovako sestro mjesto jeda: dabogda jednom 
došlo tako vrijeme pod cijelim nebom, da svi otrpe, da i on otrpi 
ovo, da smota vreću pod pazuho pa da odgorijeva na ovoj 
kaldrmi kao i mi, dabogda! Dabogda mu Gibiraš vrijeđao majku 
u porodu kao i nama, dabogda mu Jovo cokulom pupak razbio! 

Hahaha... 

Hahaha... 

Hahaha... 

Takim jedom nariču od prvoga do petog u svakom mje- 
secu, tako odišu, plaze slinave jezike preko kuća, zamišljaju 
daljinu, front zamišljaju i nad njim cara — kao okandžijana 
svinjara koji zgoni krmke u dug jednored — car nad njihovim 
uniformiranim muževima, koji pucaju, pucaju, pucaju. ;. 

Pa ne vole tako ubogi ni sunca, kao da baš grije da im 
mozak uzavre, oči da ispeče, da prsa rascijepi. Kamen pod no- 
gom čini se da gori. Mesare pod perdama čini se da je prilije- 
pilo za kaldrmu, trbuhe im i maljava prsa raspustilo kao balegu 
pod prozeblim govečetom, da se muhe kupe na njih, da im se 
piknjaju po nosovima. Zato se pljaskaju masnim rukama, zato 
ni jednoj muhi ne poštede mater ni Boga, a po debelim vrati- 
nama svojim ostavljaju razmočene modre masnice. 

Tako zajeda junsko podne pa se i paščad previjaju, kamo li 


ne će ljudi. Grad liči na izmrcvareno steono živinče pa mu dah . 


trom i mlitav, kao zakaljužen nečim nesaperivim. I to golemo 
mnoštvo, što je prekrilo kamenu pijačnu kaldrmu, žena do žene 
redom kao šujave ovce, i u svake po bijel smotak u ruci i ugu- 
žvana vreća pod pazuhom, pogleda se nijemo ako ne kleveće 
i ako svojim slinavim jezikom ne pjeva petodnevnu carevku: 
dabogda jednom došlo tako vrijeme... 

O prokleto sunce! Mozak ono peče, prži razdrljena leđa, 
opaljuje iskrpane kukove. A razgolićena mršava prsa (sirotinjska 


samo po gdjekoja nabubrena) ucrnjuje. — Promeškolje se time, 
natisnu jedna na drugu redom do magaza. 
O, zašto su vrata još uvijek zatvorena, zašto? — izvrate se 


oči i usta zinu nijemo. Tjesnoća neka, što izjeda ponutrinu 
obuzme prvu, obuzme i drugu, i treću, redom sve. Dotešča i smo- 
tuljana vreća pod pazuhom. Ni želja da laješ ne može da se 
zaobli ni u jednu jedinu riječ, ni rezak nagon da krikneš, da 
nebo ugrizeš krikom. I opet samo nijemo pogledanje i lice bez 
ijedne crte, sav izraz sveden u pomućene zjenice. 

O, što nitko ne govori više! 

Zašto nitko ne laje! 

*k 


Za teškim magaskim vratima spava (u debelu hladu i na 
punim kukuruznim i pšeničnim džakovima) Jaša, zvan Gibiraš. 
On izdaje od 1.—5. u svakom mjesecu hranu iz ovih magaza istim 
ovim ženama, koje i danas evo čekaju. Zna on svakoj i ime, sva- 
koj se je unio, očima je ugrizao svaku i za sisu i za kuk. Bluzu 
i kecelju zna svakoj. Pa zato jer mu ulazi jedna po jedna, a za 

svakom se vrata redovno zatvaraju, pruži on i prste pa uštine 
ili dlanom pljesne — tako bira i nadražuje se, dade svakoj, koja 
mu se podsmjehom obeća i preko cedulja — na kojima je krupno 
napisano: 6 kg s glave na glavu mjesečno. Tiku gricne za jago- 
dicu, Traljarku pljesne odozdo (jer je široka), Todu poškaklji 
ispod pazuha... One su ćutljive, brašno svaku više zagolica 
nego njegovi prsti. A i šta bi one već ili oborile glavu da se 
zacrvene ili da mu se ponude još jedared. On je moćan čovjek, 
moćniji nego ma tko u cijelom gradu. On je bog sviju ovih dža- 
kova kukuruza i pšenice, on je... 0, pa što on nije i šta on ne 
može! Bog je negdje gore, car tamo, a on, Jaša Gibiraš je ovdje. 
I moćniji je evo i od Boga i od cara. Čujemo, gdje Boga psuju 
na svakom mjestu, čujemo to isto i za cara, a za Jašu to nitko 
ne smije da vikne ni u po glasa. Ni da se koja ljutne, oslobodi 
Bože! jer ako bi se ljutnula samo, istjerat će je napolje da čeka 
najzadnja. Kako danas, tako sjutra, tako svih pet dana. Pa i peti 
dan kad dođe na redu i kao posljedna, reći će joj: »Nema ništa 
više, nestalo je — ovo je drugo za me, za gospodina načelnika, 
za Hadži-Stevu, za Mrmka, etc.« 

Pa šuti svaka sinja da ne prokuka. 

Jednoga prvog šapnu Jaša Traljarki da pošalje kćer Persu. 
I ne posla ona nju( jer zna njegove prste), a on je zato otjera 
iza zadnje. Pa kad joj red dođe reče: »Nema više, ovo je za me, 
za Mrmka, za... nema, hajde!« Zajauka žena, jer boli glad i 
nju, kamo li ne će sitnu djecu; pa svejedno, da ne posla Persu, 
ne bi se prokletnik na plač ganuo. I vratila se Persa s punom 
vrećom (Traljarka nije nikad toliko dobila ni na cedulje) i 
smrtno blijeda, te zato za njom žene rekoše, da ju je Gibiraš 
silovao na kukuruznim džakovima i da joj je dao punu vreću 
samo da se ne vajka. Toda reče, da je virila kroz daske. 


Hahaha! a tebe tobože ne opipa i desnom i lijevom, hahaha! 


Pa zato jer je i danas mjesto Traljarke došla Persa, zagle- 
daju se za njom redom i zajedaju je i rukama i riječima: Mima 
je pljesnula šakom po kuku, Toda joj zadigla suknju, Tika se 
podvirila — zar Gibirašu nisu te noge teške? hahaha! 

Ujedaju i Tiku, jer da je istrljala dojke ne bi li se više 
dopala Jaši. Ona im se zato plazi, okreće i dlanom se straga 
pljesne: Crknite paskulje! 

A opet u svemu tome tužba. 

— Od, sestro, hoće da iskapaju. Pa zar da piješ vodu kad 
se naždereš mekinja i kopriva. Što nam ih odvedoše pa da mi 
skapavamo, Što sestro, znaš li?! Da nas brane? A od koga, od 
koga? Tko će nama šta ovakima, kome smo mi krive i zašto? Car 
se svadio? Pa šta se to mene tiče! Ne vodi ni on računa, kad se 


ja svadim s tobom... car se svadio, pa hajde ti sada gini za 
njega, i krepaj od gladi... pa mu... pst! pst! — Šta pst? Jesmo 
li mi stoka ili smo... i zato, jer je neka unišla u magazu, prome- 


školji se cijela gomila i pomakne za jedno mjesto naprijed i ti- 
jelom i dušom, koja je ovaj put sva u velikim nožnim prstima, 
na koje se treba podignuti, eda bi bar oči živnule kad već crijeva 
moraju da mru. Pa sve to rezoniranje o caru i carevini, o pravu 
na život, o ratu, o gladovanju, kao da neka golema ruka ukloni 
pred otvorenim magaskim vratima, a na njihov zijev oćuti svaka 
mukotrpan lavež crijeva, koja, kao da imaju oči, tako svaki 
pokret u gomili osjete. I posve instinktivno, gonjena tim unu- 
tarnjim bunjenjem, opsuje gomila krupnu kletvu. Ne vikom, ne 
ni zijevom, nego ukočenim očima, pred kojima se magaska vrata 
pritvaraju. 

Pa vidiš: 

ta šarena gomila, pritisnuta vrelim prstom nebeskim, zazi- 
njuje na magaze kao gladna aždaja. I najradije bi ih progutala 
kao što pile guta male sićušne mrvice kukuruze — da samo može. 
Eto iz tih njihovih očiju zija jaz, u koji bi stao svijet nabijenih 
džakova brašna i žita. Pa kad ih mala zgužvana vreća ispod pa- 
zuha opomene, s kletvom se sjete, da im ni nju (tako malu!) ne 
će napuniti. A mjesec dana, 28, 30, 31, svejedno, kao 30 gladnih 
godina, u kojima pojedeš i deseti urodak, kojemu se nadaš, kao 
neka užasno istegnuta neman, koja se provlači ispred tebe da joj 
ni ne primijetiš gmizanje, a jede te, jede, Gospode, kao da ti 
žilice izvlači iz bjeloočnica. Zato ta pomisao natjera leden srs 
kroz dušu čak, ne samo kroz tijelo — dokle, dokle, ooo! 

Vajkaju se jadnice jedna drugoj otužno. Da bar ima dosta 
te uboge koprive ispod plotova! 

Pa eto kad Jaša Gibiraš odjazi magaska vrata, zaljulja to 
mnoštvo jak, krvav nagon da jurne strašnom snagom i na njega 
i na nabijene džakove pa da sve raznese u hip. Čuju psovku Ja- 
šinu, čuju Jovu pandura i prepanu se ubogi njegove teške co- 
kule. (Najvoli, kažu, tom cokulom udariti ženu u trbuh). I umire 
se, utaje kao krotka janjad. Izbulje oči gladno i propinju se — 
eda bi bar okom vidjele. Otegne se dugi dvored i pritisne kaldrmu 
kao glomazan gmaz. Promeškolji se od bremena na vrijeme i 
zaljulja, bi rekao kao da se budi na revanje. Posrnu prvi stoga 
pa Jovo pandur opsuje zato majku i zvekne cokulom. I kao da 
baš tada u njima jače zadrhti nagon da zaurlaju, da zazinu, da 
ispruže tvrde nokte — da razbiju, da izgrebu, da raznesu... I da 
samo neko vikne, da bar pseto lane, čini se lanuli bi i oni i jur- 
nuli. Ovako taj jaki gmaz samo tišti kamenu kaldrmu, ljuljne 
se s vremena na vrijeme, pretrpi kletvu i pandurovu cokulu. 

Gibiraš lijeno mjerka i bilježi. 

— Ima, misli, u Boga dana, neka čekaju. 

Ali gladni su! 

— Neka trpe. 

Ooo, kamo ti srce! 

I duša, gade, gdje ti je! 

Traljarkinoj Persi lazne podbradak i naspe punu vreću. Ne 
naplaćuje nego šapne, da će obnoć doći, pa neka bude budna 
neka ga čeka. ' 

Omjeri gomila zaprćenu Persu. 

Škrgutne mnoga zubima. 

Mima joj nogom gurne kuk. 

Tika izbaci natrljane dojke. 

Tebi ću, Tiko, doći sjutra, veli Jaša pa naspe punu vreću i 
ne naplaćuje. 

Psuju joj druge gadno. I kamenom se nabacuju. A opet bi 
svaka za brašno dočekala noćas i Jašu i Jovu i načelnika. Ne 
bi da imaju, ali bolje je i to, misle, nego biti gladan. 
| Mnoge tako dočekaju mrak. Tad ih Jovo pandur razgoni da 
dođu sjutra »gospodin Jaša je umoran«. Graknu one kao začu- 
đene vrane. Zajauknu. Previjaju se... Svejedno, svejedno — 
»ne može gospodin Jaša više, umoran je. Ne ćete pokrepati do 
sjutra. A i da pokrepate... the!« 

Onda se on s Jovom pandurom probija kroz gomilu — gurne 
svaku laktom u prsa, koljenom u kuk. Ne čuje kletve, ne čuje 
ni moljakanje. Kad ga povuku za rukav on psuje »mater bezo- 
braznu i prljavu«. 

Zaredom tako po 5 dana uvijek. Jutrom se nabija pijačna 
kaldrma ponovno. I da se iskrve tko će prvi, kad se sjete juče+ 
ranjeg dana. 

Gaduljo! 

Gadulja si! 

Beštijo! 

Natrljala si sise kao Tika! 

Drago mi je, ti, ko bajagi, ne bi?! ' 

Iščupa tako jedna drugoj šaku kose, da bude samo bliža 
vratima. 

Dan se javlja uvijek sunčan. Kriv li je Bog ili Sotona, pa 
ni Sunca glad ne trpi. 


II. 


Srđani su u dnu grada, uski i dugački. Obnoć je u njima 
općinski fenjer kao žut cvijet, kao prst dobroga Boga, kao sami- 
losno oko. Nahereno olupljene daščare kao da mole pod nečijom 
teškom rukom, da spane nesnosno breme, koje im iskrivljuje 
vratove i štipa ubogu snagu. 

Nebo li je ovo vedro tako doteščalo? 


Prst li je Božiji gnjevno oduprt o njih? 

Mine hendekom lagana sjena ženska, to kaže žut fenjer op- 


- ćinski. Kao da će noć povrijediti, čini se. 


Zagrebe mačka drsko na plotu. 


Mjesec se nab6 na bagrenovo granje kao golema žuta lopta. 
I da se provuče do olupljenih daščara, svejedno, ne zaviri u sobe 
kroz ulijepljene kanate. 


Mine sjena hendekom i opet. 

Sjutra će se netko u Srđanima vajkati da je okraden. 

Ukraden je eto i zadnji komad kruha. 

Ooo! 

»Šta ćeš, šta ćeš, draga kono, glad.« 

— Glad, sestro draga, krade, glad. 

»E da, ne kradu ljudi.« 

— Štenad smo mi... psetad smo mi, mi smo ljudi... 

Kršo, pasmanžija općinski, priča da se obnoć iz magaza ne- 
kud kolima voze nabijeni džakovi brašna. Da, nekud... Do 


Hadži Stevine magaze, do Mrmkove, do Jovanbegove, eto. A 
Jaša Gibiraš, kaže, zgrće silne pare. 


— Štenad smo mi, kažem, psetad smo mi gadna, eto zato 
nam ne daju 


»A biju nas i laktovima u prsa i cokulama u kukove. Gone 
nas eto, ne daju nama da ostane njima. Ooo — nemaju oni za 
nas uboge ni srca ni duše! Tko nas je volio, taj sad gine daleko. 
Gine za nekog cara, za carevinu... Brašna vi nama dajte, šta 
će nam car i carevina! Kupite vi nama hljeba mjesto pušaka i 
topova!« 


Tako se vajkaju Srđanske žene, kojima muževi negdje na 


dalekom frontu brane nešto, što ni sami ne znaju, ginu za nešto, 


što ni vidjeli nisu, što ni opipali prstima svojim nisu. 

— Ne živi se od ubijanja, već od hljeba — eto znamo mi to. 
A ni od poštenja se evo ne može živjeti. Ne gladuje onaj, tko 
sinoć ukrade Mimi brašno. Ne gladuje ni Tika. Ne gladuje ni 
Traljarka sa svojom Persom. A mii? — 

(Zato poželi svaka i da se poda- 

Jaši Gibirašu? 

Da! 

Jovi panduru? 

Svejedno. 

Mutapu? 

Posve svejedno... neka se samo ne skapa). 


Takav eto dah na Srđanima deblja iz dana u dan, otkako 
ubiše nekakog princa, otkada im odvedoše muževe, otkada po- 
češe dijeliti brašno na cedulje. Taj dah, eto, to je opori prst nekog 
boga, koji po svoj prilici ne voli ubogalje, taj duh, eto, to je 
nesnosan teret, koji srđanskim daščarama ukrivi vratove i uštinu 
jadnu snagu. Ne ćuti tu tegotu samo živ stvor, tako je ona go- 
lema. Pa radi toga se čini, da je bolji i kamen u glavu nego ovo 
junsko sunce. Bolja je i kuga nego gladomora. 


* 


Svanu tako opet jedan vreo dan. Sjatiše se Srđanke pred 
Miminu daščaru. 

— Umrlo, rekoše, Mimino dijete od gladi. Bijaše jedinče, 
govore, kao zlatna jabuka. (Svako je dijete kad umre, zlatna 
jabuka). 

Mima gnječi svoja suhogruda njedra i previja se po avliji. 
Kune da kamen proplače, da bijeli zid pocrni — 

— grlo mu dabogda pretrglo naše brašno 

— oči mu dabogda ovaj maksum pred Bogom izgrebo 

— njemu Jaši mrskom trblavom 

— osušio se dabogda ko posječena grana 

— u kulje se pretvorio 

— auuu, auuu, auuu! 

Strepnjom se mučnom pogledaju druge, svačije je gladno 


kao Mimino, pa će još neka prokukati. 

.Kršo je jedina muška glava u Srđanima, pa i trči prvi u. 
općinu. Neka pomognu, da se dijete ukopa, neka daju nešto 
para... 

A _Jaša bi crkao da ne pljune i da ne opsuje prije nego što 
dade. 

— Pocrkali svi, dabogda, veli on, i što će gad na svijetu? 
Pocrkali jednom redom! Treba općini bunjište, eno Srđani! Marš, 


s X jE sia 
marš, marš, skote, tvoji su fenjeri a ne Mimina kopilad! 


I, da se ne dočeka, zadro bi nosom u ciglu, tako ga gurnu. 
*- Siena š : : 
I izvlači se kao maršnuto pseto, rep da ima, povio bi ga, tako 


je bojažljiv. 


Graknu žene kad se on vrati — 

— koliko je dao? 

— koliko je pružio? 

— koliko udijelio? 

— šta je opsovao? 

— je li te grunuo? 

Nisu oni vični, da ljepšu čuju; pa tako i pitaju. 


hd . 

Kad su se podveče s Grebana vraćali u Srđane, zlosutan im 
se učini crven oblak na zapadu. Rekoše da to ne znači dobre — 
morat će, kažu, nekakva harati. 

— Pa i hara evo, govore. 

I hara. 
8 A Bog dao, pa posve poharala, jer je ovo gore, kaže 
Mima. U nje su oči crvene. 


— Da pomru i sva, vajka se ona, ne bi teško bilo... Ali 
kad glad umori, teško je. Zato ona i brizne. 

Tako s Grebana sađe sa ženama i mrak u Srđane. Po tome 
mraku Kršo pasmandžija, jedina muška glava u Srđanima, pali 
općinske fenjere. Prvi upali uvijek u Srđanskom hentleku. Eda 
bi njime mračnu težinu olakšao, dosta je teška i gladomorna 
da ukrivi tanak vrat gladnikov i da mu glavu pritisne. 

AUGUST CESAREC, ZAGREB 


PUT U NOVI ŽIVOT 


Auto je napredovao cestom polako, polako, no već su ipak 
iza okuke bregova, koje je ostavio za sobom, ostale daleko i bile 
nevidljive sure, sure zidine, težak ljudomoran četvorokut, meda 
između života i smrti. 

U autu je, zamotan u ponjave, kao da je bila najveća zima, 
više ležao no sjedio mlad čovjek, s pečatom smrti u licu, žut, uveo, 
s malenom, crnom bradicom, sličan golgotskom  Hristu. No 
Hristu već mrtvu, izvađenu, u plahtama, iz groba. Što je još 
živo bilo u tome licu, bile su oči, krupne i duboke crne oči. Pune 
neke okorjele, no i posljednje vatre, bile su kao dva malena 
kratera, na koja je u posljednjim snagama izbijao oganj već 
gotovo sasvim, sasvim izgorjeloga, mrtvoga vulkana. 

Sa svake je strane mladića bila jedna žena. Na jednoj strani 
starija, u licu također ispaćena i blijeda, no ipak s licem takvim, 
da se moglo sigurno reći, da joj kao mlijeko bijele kose, koje su 
se vidjele sve, jer je skinula šešir, nisu pobijelile od starosti nego 
od brige, patnje i žalosti. Žena na drugoj strani bila je mlađa, 
i po izgledu još mnogo mlađa, no u zdravu su se rumenilu vidjele 
također neke poblijedjele pjege, a i izjedeni tragovi suza. 

' Obadvije žene, kao dvije Marije uz Hrista, sjedile su uz 
mladića nepomično ili bar pazeći na svaki svoj pokret. Sve, 
spram čega se u ovaj čas opredjeljivao njihov život ,bilo je u 
tome mladiću između njih. Na nj su bili upravljeni njihovi po- 
gledi, za njega je kucalo njihovo srce, za nj, i samo za nj, bile 
su njihove ruke, s kojima je, sad jedna, sad druga, popravljala 
ponjavu, da se na kojem krajičku ne otvori; a za nj i samo za nj 
su bile njihove usne, s kojima su pokatkad i obadvije u isti mah 


pitale: 
— Leži li dobro? Ne boli te gdje, da ti popravimo položaj? 
Ne, nije to trebalo. On je ležao dobro. Pod glavu su mu sta- 
vili jastuke, okrenuli mu lice tako, da mu je pred očima bio cio 


kraj, kroz koji su prolazili. 

A kraj, ta zemlja, na čijem se bijelom traku ceste auto činio 
kao velik, crn i ljeskav trčak, raširila se svuda unaokolo u pu- 
nom, sunčanom i proljetnom opojstvu, kako se širi lice, kad ga 
orajava sreća mladosti, sreća smijeha, sreća ljubavi. Gore, na 
plavoj zastavi nebesa, tek ispinjući se spram zenita, zlatilo se 
sunce, zlatan grb vječnosti. A dolje, na zemlji, blizu i daleko vd 
ceste, sve se smijalo, zanosilo i pjevalo u preporodu, u novom 
rođenju svega onoga, što je bilo već toliko puta, a, eto, neumrlo, 
neuništivo, javilo se opet. Bregovi, bregovi — oj, brijeg za bri- 
jegom, načičkan šumarcima, vinogradima, kućicama zaselaka i 
sela i po kojom, neka bude i to, crkvicom — ti su se bregovi na- 
hrptili, razlistali i upravo uzobijestili u punom svom zelenilu, u 
zelenilu najrazličitijih šara i nijansa, kao da je kakav slikar na 
golemoj paleti pokušavao pronaći kakvih sve može biti zelenih 
boja... Od ozbiljne tamnozelene boje hrastova u sjeni; do 
nježno svijetle, već u žuto prelazne zelene boje tek zakla..noga 
žita na njivama, sve je bilo tu, i sve je to, istačkano bjelinom 
kućica i crvenilom i žutilom njihovih crijepom i slamom. pokri- 
venih krovova, bila slika, bio niz slika, 'i možda samo slika, koje 
je tu izložila nečija fantazija, i koje sa stvarnošću nisu imale 
nikakve veze... 


No ne, bila je stvarnost i ako fantazija, onda samo fantazija 
stvarnosti, fantazija prirode. Sunce je okrenulo svoje toplo lice 
toplote i života željnom licu zemljinom, i vratio se njenoj tmastoj 
i mrkoj zemljanoj puti opet život, iz utrobe njene navrli novi 
sokovi. A da je to bilo stvarno, bio život, a ne tek slika života 
svjedočilo je toliko toga, na svim stranama... Pod dahom Lie 
trića njihalo se, prelijevalo klasje na poljima kako se njiše i pre- 
lijeva talasje na njihaljci morske pučine, tu i tamo se vidio koji 
čovjek u pokretu, sam ili s kravicom pred sobom; a život je bio 
i tuna cesti, — na jednom su tu prodrndala mimo seljačka kola 
vidio se koji seljak ili seljanka u prolazu, čula se njihova riječ. . ' 

I sve je odisalo tako prijatno, tako osvježno, milo; miris je 
tu imala možda i sama prašina, koju je iza sebe ostavljao auto. 
Auto je napredovao polako, ali ipak toliko, da se osjećao ćuh od 
strujanja uznemirenoga zraka, ćuh, koji je godio, godio, nosio 

kanda u sebi sve mirise ovoga kraja, miješao se s toplinom sun- 
čanih zraka, koje su padale na lice, ublažavao njihovu vrućinu, 
stvarao neko slatko stanje, u kome se život činio divan, prekrasan, 
nikad još takav... 

Mladić, zaronjene glave u jastuke, i široko rastvorenim 
očima upijajući u se svu tu mađiju kraja i dana, koja je zapravo 
bila samo mađija ovdašnje svakidašnjice, a njemu se činila ma- 
đijom blagdana, nedoživljenoga već davno, davno, izdigao je 
lagano glavu, opet je spustio natrag, pa prošaptao spram svojih 
suputnica u bolnu i grozničavu zanosu: 

— Kako je to divno, divno, upravo se čini nevjerojatno! 
Poslije svega onoga, kroz šest godina, sada to! Majko, uzdigni 
mi ipak malo više pod glavom jastuk, da vidim bolje! Tako, da, 
tako-je još bolje, hvala! A zbilja je divno! No i čisto je čovjeku 
čudno: da li je to sve istina? Jesi li to ti, seko, uz mene? Jesi! 
I ti, majko...? Da, dobro si mi namjestila jastuk... A kako 
dugo nismo bili zajedno, da tako razgovaramo... ! Vi ste samo 
po kojiput mogle doći k meni. No sada je to prošlo, da, prošlo, 
više me ne ćete trebati dA tražite tamo. Samo mi je ipak žao, da 
sam morao sam otići i svi prijatelji da nisu mogli sa mnom... 
Majko, jesi li mahala prijateljima rukom, kad su se, kako kažeš, 
sakupili na prozorima, da me pozdrave na mom odlasku? Ja 
nisam mogao, i to mi je također žao... Ah, a koliki su ostali, 
sami dobri prijatelji i drugovi, sami krasni ljudi! I je li to pra- 
vedno, da su oni_ ostali, a ja... ja tu uživam, imam ono, što 
oni ne će imati još godinama? 

U voštano mladićevo lice udario je rumen odsjev njegova 
unutarnjega ognja, vjerojatno je i previše govorio, jer se zadihao, 
došlo mu je na kašalj, umorno je zaklopio oči. 

Majka mu je obrisala usne, otrla znojno čelo, prosila ga sa 
suzom u oku: 

— Umiri se, sinko, i pusti sad te misli, što te uzbuđuju! Za- 
boravi. ..! Ti si svoje izdržao, ti si bolestan, potreban liječenja 
i oporavka i svi to prijatelji znadu, razumiju... I daleko su oni 
od toga, da bi taj tvoj odlazak smatrali nepravdom... Oni te 
vole, jedan ti je čak htio donijeti cvijeće, ali mu nisu dopustili 

... Da, ja sam im mahala rukom, koliko sam samo mogla... I 
seka, također... No kćeri, prigledaj sa svoje strane ispod njega 
jastuk, da mu možda ne bude teško... Nije ti teško, sinko? No: 
ipak, šuti sad malo, odmori se, mnogo si govorio! 

Sinu se stišao dah, nestala iz lica rumen. Čas je još imao 
zaklopljene oči, no i otvorio ih je, pa pogledao majku, a i sestru, 
obilazeći obadvije pogledom, nježnim i predanim; čak im se 
možda i osmjehnuo. No smrknuo mu se opet pogled, smrknulo 
lice, smrknula i riječ: 

— I mnogo sam šutio, majko! Šutio, kad bi duša htjela i mo- 
rala da krikne i viče, no nije se uvijek moglo! Jednoga sam znao, 
još je sada tamo, i dugo će biti...! Mojih je godina, došao je 
čvrst i krepak kao gora, koja ga je rodila. Sad je već manji, pri- 
gnuo se, oronuo; odronjen kamen, koji će se pomalo mrviti, dok 
ne postane prašina ... No on se ipak ne da, što veća težina preko 
njega, to je duševno tvrđi... Takve ja prkos-ljude volim, takve: 
... no je li to samo prkos? Da vam pričam o jednome drugome! 
Podlac nad podlacima, kuda je došao, krao je, varao, izvarao, 
upropastio i svoju vlastitu djecu... Kao lisica se tamo šunjao: 
među nama, kao pas njuškao, 0, i koliki su bili i tamo unesrećeni 
zbog njega, te lisice, tog psa, koji bi jačima od sebe, od sviju nas, 
samo da njemu bude bolje, polizao i pljuvačku! Jest, i postigao: 
je, što je htio, otišao je i prije nego je trebao! A onaj moj gor- 
štak, čestita, divna duša, pa toliki drugi, moji prijatelji, sa suncem 
u svojim dušama... ah, seko, kako bi to divno bilo, da sam 
svemoguć, pa da šakama nakupim tog sunca, tih šuma, tih polja, 
tih mirisa, i mogu im tamo odnijeti, podijeliti i njima, što imam 
sad ja... Oni su mi htjeli dati cvijeća, kažeš? Ja bih im dao. 
cio svijet! 

— Pa i imat će ga jednom braco! — posmatrala ga sestra. 
s izblijedjelim pjegama u licu, s iskrom slane vlage u očima. 
— Samo sad zbilja nemoj misliti na to, pokušaj bar na neko: 
vrijeme zaboraviti, kako je rekla majka! Gledaj, gledaj! — ži-- 
vahnula je, možda iskreno, možda samo da njegovu pažnju svrati 


.na što drugo. — Vidiš, tamo su cigani! Čak tri čerge! I koliko ih. 


samo ima! Već ih sama nisam davno vidjela tolike na okupu! 

1 kako ih je sad lijepo vidjeti tako šarene u tom zelenilu! Gledaj 
kako se onim cigankama tamo crvene marame na glavi, kao da 
im gore na suncu! I baš su s tim maramama spram onog žita kao 
kakvi veliki, pomični makovi cvjetovi! A ova, što ide tu s djecom 
spram nas, gledaj, kako je mlada i krasna! ... Majko, imaš li ti 
što sitniša da damo toj djeci? 

Auto su okružili cigančići, cijelo jato cigančića, i trčkarali 
uza nj, opskakivali ga kao jato šarenih skakavaca. Molili su 
milostinju. Majka je oprezno, da ne povrijedi dodirom sina, do- 
hvatila svoju torbicu, izvukla sitniš, dala ga kćeri, pa, uz ovu, 
zamahnula jedamput dvaput i sama rukom, da preko naslona 
automobila baci među cigančad sitniš, koji je još našla u torbici. 

Sitniš je padao u prašinu, a zajedno s njime, za srebrnim nje- 
govim bljeskom, padali su, bacali se u prašinu i cigančići, pa se 
trgali za nj i čupali među sobom, uz viku i kriještaj, kao požudne, 
sebične ptice za dobačeno zrnje. 

I polako, pa nijednoga više nije bilo uz auto, svi su ostali iza 
njega; na bijeloj cesti kao šarena razlivena mrlja na bijelu 
stolnjaku. ' 

Sestra se sve dosad osmjehivala, i još kao da joj iz lica nije 
nestao osmijeh, kad se opet obratila bratu. 


— Zbilja je bila krasna ona ciganka! Jesi li je vidio, braco? | 


No osmijeh je u njenu licu nestao sasvim, sasvim. Brat, koji 
je do pred koji tren sa zanimanjem, pa čak i on sa sasvim jasnim 
smiješkom, pratio taj neočekivan intermezzo sa cigančićima, 
ležao je opet mirna, ukočena, voštana lica, s mrkim i crnim braz- 
dama bolesti i patnje, za koje, da ih razvedri, kao da je bilo 
pretamno i samo sunce, pretamno, preslabo, prekasno i suvišao 
već sve... No ipak se maknulo to lice, gledalo u sestru, šanulo: 

— Vidio sam je, i doista je lijepa... No i ti si lijepa, seko! 
— Itu se, bar u njegovim velikim i sjajnim očima, pokazala 
vedrina, neka bratska, dobra, dobra želja, a s tom željom i razi- 
granost, razigranost za život, za sve Životno, pa i za šalu... A 
ovo sad, kako ste bacale među djecu novac, to kao da smo bili 
neki svatovi! Svatovi u kolima, pa bacamo oko sebe novac, nije 
li tako, majko? A ti si stara djeveruša! 

Majka ga je pogledala sretno radi te šale, no u toj sreći nije 
li bio i pritajen uzdah? 

— Pa bit će jednom i to, još ste oboje mladi! — rekla je 
ipak smiješeći se, i valjda da u sinu podrži bolje raspoloženje: 
našalila se i sama. — A onda, kad bude, uzet ćemo jednog ciga- 
nina za čauša, za uspomenu na taj dan... 


Sin je, međutim, zapadao već natrag u stari, godinama utrti 
crni kolosjek svojih misli, svojih raspoloženja. i 

— Ali, i kakvi bi to bili svatovi! — progunđao je i na tren 
zatvorio oči. — Ja ovako nemoćan, ne mogavši ni da se maknem! 
Ainije to meni cilj... — otvorio je oči, upro pogled uporno 
nekud preda se, pogled širok, goruć, nepomičan, kao da se za- 
gledao u neku viziju. No i umorili su mu se kapci, trepnuo je 
nekoliko puta njima, ovlažio jezikom suhe usne, zašaputao —- 
Ah, a koliko sam puta tamo unutra želio da budem makar i ci- 
banin. Kako je to drukčiji život, čerga, sad tu sad tamo, čovjek: 
kao ptica! Da, i ptice je često bilo tako prijatno vidjeti, prijatno,. 
i ako čovjek nije mogao za njima... No, da, da, imate pravo, 
sve je prošlo, i drugo je sad opet preda mnom, drugi zadaci 
... Samo da se oporavim, da mogu opet na svoje noge! Hoće li: 
to ikada biti, majko? Doktori, kažeš, još nisu napustili nade? A. 
danas zbilja dišem lakše, silno lakše... to sunce, taj zrak... 
No, da, reci, ponovi mi, šta ti je tamo rekao doktor? 


Majka se, zajedno s kćerju, nagnula nad njim, svladavala: 
drhtaj u glasu, nemir u očima, mirila ga, sokolila, s mirenjem i 
sokoljenjem njegovim mirila i sokolila možda sebe samu: 


— Bit će, još, sinko, dobro! Ti si još mlad i otporan, i nitko,, 
ni doktori, nije još izgubio nade! Kako bi izgubio, sine moj! Samo: 
oporavak, brižan i podesan oporavak ti je potreban, tako mi 
reče doktor, a to će sigurno reći i ostali, koje ćemo tek sada prava 
pitati! A za oporavak smo se već pobrinuli! Zamisli samo, kako 
će ti djelovati more! Ti, seka i ja, sve troje opet zajedno, daleko: 
dolje na jugu, među kaktusima i pinijama, u kraju, u kome bi 
i mrtvi oživjeli! Da, pa kad opet prohodaš, vozit ćemo se na barci, 
loviti ribe, kupati se... 

— A ti si se uvijek tako rado kupao, braco! — prihvatila 
je i kćerka, našla i opet smiješak za brata, radovala se već iskreno, 
iskreno, bez smetnje drugih misli, drugih strahovanja u sebi. — 
Đip! skakat ćemo zajedno u vodu, praćakati se sami kao ribe, i 
kako će to biti krasno! Mili ti moj! — nagnula se nad njim još 
niže, i poljubila bi ga sigurno, no bolest je njegova bila teška, 
zarazna i nije ga bilo dopušteno, bar ona ga nije smjela, dirnuti 
ni rukom... Pa mu je samo vrškom prsta popravila čuperke 
kosa, i rekla još u mladenačkom zanosu vlastite vjere — Samo ti 
ne smiješ sam da gubiš nadu, moraš vjerovati, moraš vjerovati! 


Sinu i bratu se nešto otapalo u licu, vosak kože se smekša- 
vao, podgrijao ga opet oganj, proplanula ga opet rumen. 


— Pa kad sam ja u išta gubio nadu i vjeru, seko? — živah- 
nuo je i glasom, a glas mu je dobio sjaj i zvučnost kovine. Život 
je danas za mene dužnost, danas više nego ikada, to ja znam! 
O, koliko još treba raditi; nekad sam istom započeo! Da, a vi 
velite, da ćemo na more! Na more! Koliko puta sam ja mislio 
na more! Bio sam samo jedamput na njemu, i ostalo mi u pa- 
meti! I tako, sjediš u svom kutiću, ne možeš dalje od vrata, a 
zamišljavaš sebi daleku, daleku pučinu, gdje se po volji preba- 
cuju valovi, oh i buče, buče po volji... ja bih tako rado jednom 
na moru doživio buru! No da, imate pravo, najprije mir, mir, 
tiho ležanje i samo disanje, disanje, dok se ne oporavim... A 
onda, je li majko, doći će novi život! Novi život, pa ćemo opet 
da radimo, da radimo i borimo se za ljepši život sviju, sviju 
nas... — U zanosu svome, on je izdigao glavu, izvukao ispod 
ponjave koštunjavu, osušenu ruku, golu kost i kožu, i pokušao 
njome mahati, gestikulirati... No i prevelik je to sigurno bio 
napor, prejaka natega; klonuo je, ruka mu je pala, nešto kao da 
je i u njemu puklo, bar otpustilo, i tiho je još samo zamrncao, 
“huknuo — Ah, ali gdje je još to, kako je to možda još daleko! 


Majka mu je lagano povlačila ruku pod ponjavu, obrisala mu 
znoj, što mu je udario u lice, tetošila ga, hrabrila opet: 


— Bit će to, sinko, bit će! Sve polako i strpljivo, pa ćeš ti 
opet biti zdrav! Dugo se to sabiralo, podulje treba i da se izliječi! 

I sestra se javila, pomagala majci, svojom mladenačkom, 
sestrinskom vjerom: 

.— Bit će to, braco, bit će! Bilo je još težih bolesnika, pa 
su ozdravili! A ti ćeš imati njegu... 

Brat joj se zahvaljivao pogledom. 

— Znam, seko, i vjerujem... — No i uzmeškoljio se nešto, 
crte su mu se u licu produžile, pocrnjele opet, nestrpljivo se 
obratio majci. — A mora li, majko, auto ići baš tako polako? 
Da šofer ipak potjera malo brže? 

Majka ga je pogledala zabrinuto, njega, pa naprijed, u 
šofera: 

— Cesta baš nije najbolja, sine! A tu kao da je još gora! ... 
No ako baš hoćeš ... — popustila je na njegov ponovan nestrpljiv 
pokret i izraz — Možemo pokušati, ali samo malo brže! 

Rekla je to i šoferu, ovaj se okrenuo spram njih, sad prviput 
za cijele te vožnje. Inače je sjedio sprijeda mirno, pazeći na svoj 
posao. Pa je i potjerao brže, možda i više nego se htjelo, vjero- 
jatno mu je i samome dosadila ta polaka vožnja. No jama se vrlo 
brzo našla na cesti, auto je pao, odskočio, i majka se još za- 
brinutije obratila spram sina: 

— Da ipak usporimo, onako, kako je prije bilo? Ja se, sine, 
bojim, da ti ne škodi! 

Sin ju je pogledao mučenički, pa prošaputao: 

— Da, bolje je onako, kako je bilo... 

No jedva što je to majka isporučila, i još zapravo prije nego 
se osjetilo usporenje vožnje, sinu se zgrčilo lice, s nečim se borio 
u ustima, ili u grlu, ili još gdje dublje. Samo što je ta borba 
bila uzaludna. Usta su mu se otvorila, iz njih, pa niz bradu, lijuuo 
je crven mlaz krvi. 


Majka se prenerazila, zabacila se rukom spram njega: 

— Sine, šta ti je? 

— Braco! — zaprepastila se, viknula i sestra. 
Ž On kao da je i sam ostao obesnađen, zaprepašten. Mljaskao 
je ustima, kao okušavajući, da li još teče krv, pogledavao snebu- 
Šeno sestru, pa majku, pitao s tonom malena, nemoćna djeteta: 

— Majko, a što je to sad? 

Krv više nije tekla, što je kanilo isteći, bilo je već vani, na. 
bradi i po ponjavi. Majka je brisala tu krv maramicom, brisala 
mu i usne, nukala ga, da u ovu ispljune i ono što mu je još u 
ustima. I, pogledavajući se s kćerkom, svladavala je svoju brigu 
i strah, umirivala ga, umirivala sad dvoje, ne samo sina nego 
i kćerku — ako ne i sebe samu: 

— To ti je, sinko, pukla valjda samo kakva žilica... Po- 
treslo te od vožnje, a sigurno se i previše naprežeš, dok govoriš. . 
Da, da, molim vas! — potvrdila je šoferu, koji se obrazro, pa 
sad sam ponudio polaganiju vožnju. Pa se obratila opet spram 
sina: — Je li te što boli, sine? No ipak, primiri se malo, ne go- 
vori, da se opet ne naprežeš! 

Sin je stisnuo usne, i kao da je zbilja odlučio da šuti. No 
neke su mu misli igrale u licu, trznule su se tu nekoliko puta 
crte, složile se u osmijeh: 

— Ništa, ništa, ne brinite se vas dvije za to! Vruća je, cr- 
vena krv, zna ona, čija je... 

Ne skidajući s njega pogled, — skinuvši ga tek na tren da 
ga baci spram kćeri, koja se okrenula i kradom brisala suze, 
majka je stavila pred usne prst, šanula: 

— Da, sinko, da! No šuti, bolje je da šutiš, da se opet ne 
ponovi! — Pa mu je svježom čistom maramicom otrla i znoj, 
koji mu se skupio na čelu i zabrinula se opet. — A šta da ti, siae, 
metnem nešto nad oči, da ti tako jako u njih ne udara sunce? 

On je, pokretom glave, odbio, i kako je već okrenuo glavu, 
tako ju je i ostavio, gledajući ravno, mimo majke, preda se u 
kraj, kroz koji je prolazio auto. 

Gledao je široko rastvorenim ukočenim očima i primjetno 
se u njegovim krupnim crnim zjenicama kao u dvjema staklenim 
bobama odražavao taj kraj, sad koje drvo, livada, šuma... No 
je li taj kraj bio samo na površini zjena? 

Sunce je došlo na svoj zenit, više se ispeti nije moglo, moglo 


je samo da pada... No cio taj kraj, već manje, bar izbliza, bre- ' 


žuljast nego prije, imalo je još u svojoj vlasti, sad u najvećoj, 
najautoritativnijoj. I sam vjetrić se stišao; šumarci, drveće, polja, 
livade, sve je to sad, u svom raznolikom zelenilu mirovalo, uko- 

čilo se, ne dalo od sebe ni pokreta ni glasa. Sjene su bile kratke 
sasvim kratke, poput njih kao da se, na svoj način, životno so 
prostorno, uvukao u se i cio kraj. Uvukao se u se, zapao u kika: 
tičan san, u san, ipak, u najvećem naponu života, u kome su 
sokovi strujali još Življe, pa i najživlje, mezgra je jedrala i brek- 
tala nasisanim sokom, lišće se razvijalo, klasje se punilo, sve 
u punom svom razvitku, stremilo ranijoj ili poznijoj regioni uje: 
losti, koju će sigurno i postići, — postići tako sigurno, kako je 
sigurno da se to svake godine dosad događalo kroz vjekove i 
vjekove. 

A mlad čovjek, tako mlad s ispijenim već gotovo svim 
sokovima u sebi, s nagriženim i vjerojatno sasvim već istrulim 
korijenjem svega svoga bića, gledao je to sve, gledao s nekim i: 
unutarnjim pogledom, s kojim kao da je — bar očima, kad već 


tako izdašno i puno nije mogao ustima i dahom, — htio u se 


upiti sav taj kraj, svu njegovu pritajenu, no duboku, vječnu 
Životnost — s njome da se i sam prožme, zacijeli svoje rane, opo- 
ravi svoju skrhanu, polomljenu mladost, pokuša stići i on M ai 
meti, svojoj zrelosti. . 
aa eu kod a 
: , besplodan i jalov, kao sjeme 
bačeno na kamen, nacrpena voda spuštena u pustinju, sveta spa- 
sonosna neka riječ, izrečena u praznini, tamo gdje gio i ništa 
nije moglo da je primi i ponese je u djelo... | 
Sva, njegova utroba i grudi bile su samo još ruševine, ko # 
uzalud stoje usred krasote i bujnosti života, i dah zemljin ila 
ili buran, uzalud vijori i lebdi oko njih: dići ih šaBera ne će 
može ih samo da još više ruši, dok ih ne sruši sasvim... ' 
Aituu njegova dva velika i sjajna plamena oka, vidio se 
već umor. Prejako je doista bilo sunce, zablještavalo ga; pre- 
jako je bilo i iz drugoga razloga: na čelu mu se opet, i: go ga 
je majka stalno otirala, skupio vijenac znoja, ronio pe s vosak 
lica kao kaplje niz zapaljeni vosak svijeće. Pa sve šuteći, šuteći 
zaklopio je oči i oglasio se promrmljavši kao u snu: A sa 
— Majko, da mi ipak metneš nešto nad oči... A i tako bi 
dobro bilo, da imaš što hladno! Žedan sam! ie 


ke 


Hrvatsko Kolo 209. 14 








Žedan sam! — tko je to još rekao, u grču samrtnih nga: 
pa mu je to, u licu od tih muka iskrivljenu, bila jedna o 
jednjih riječi? 
doro raa se lice iskrivilo. Otvorio je na tren oči, gd 
ih spram majke i sestre, koja se opet nagnula nad njim; g 
ognja kao da su se gasila, is posljednjim pe okica i . 
trgavim plamečcima povlačila.u nemir sve, u nemir i lice i sve j 
j ži išiće... 
m se silno i majčino lice. Pogledala je kćerku, 
pogledala njega, zavapila bespomoćno, deki ote sa 
— Sine, nad oči ti možemo nešto staviu! pad = 
onaj ubrus! Ali gdje ćemo, sine, tu sad > vode? Da malo, 
malo pričekaš, dok ne stignemo u koje selo: ši sa 
Šofer je čuo taj vapaj, okrenuo se, rekao susretljivo, pa 10 
Ka LA A d 
2 som do sela ćemo skoro! A još prije sela ima jedan 
i ! le još malo... sa 
aa mosi mj sinu na čelo i nad oči ubrus, što joj ga 
je dodala kćerka, pa tepala sinu, već ipak nešto smirenija: zi 
— No eto, čuo si, sinko, sad ćemo skoro stići do vo e! 
A_i dobro je da malo propereš usta! I nije li tako pa anki 
sjeni, čelo ne tako izloženo suncu... I još malo niže hoćeši. am 
no tako, sine moj! A onda ćemo i ubrus navlažiti, i to si htio; 
o razumjela? ' 
ako utabukja homa ib očiju do nosa, sin je a. gla- 
vom, pošutio neko vrijeme, pa uzdahnuo teško, čeznutljivo: ' 
— Tako bi ipak bilo divno, da možemo pojuriui, pojuriti.. + 
j milovala po kosi. 
mj obja Mima no. A skoro ćemo, skoro do I 
samo još malo... Evo, seka je već an čašu... Dobro si 
se, kćeri, sjetila, da je ponesemo sa sabomi ša 
= Kćerka je uistinu već iz malenoga kovčežića, do nogu, mI 
dila čašu, a uistinu i nije prošlo mnogo vremena, pa i šofer 
zaustavio auto, okrenuo se, upozorio, da su doli do vrela. 
Uz cestu je bio malen šumarak, i na dcipikani u kaja ad 
sjeni jednoga hrasta, malena uvala s vrelom žive vode, bistre kao 


210 


kristal. Sestra je skočila s auta, prhnula kao lasta, zagrabila 
toga kristala, donijela ga bratu. Dotle je majka njemu već izdigla 
glavu, odgrnula na čas ubrus, uzela čašu sama u ruke, podržala 
je sinu na usnama. 

On je, s poluotvorenim očima, pio, pio, ispio je do dna. 
I moralo mu je to silno da godi, jer se, pod ponjavom, pogladio 
rukom po grudima, pa svoju ugodnost izrazio i riječima: 

— Ah, kako je to prijalo! — No i sasvim je otvorio oči, 
pa se čak pokušao osmjehnuti, uzdići ton glasa. — Prva čaša 
s izvora slobode... za novi život, je li, majko? To je vrijedilo 
ispiti... 

Pokušao se čak osmjehnuti, pokušao izdići ton, no i jedno 
i drugo je bilo samo vabljenje čistoga, visokoga zvuka na već 
polomljenim žicama. Oboje je prešlo u sasvim nešto drugo: crte 
su mu se lica otegnule u nešto mrtvačko, ton se glasa prigušio, 
dobio prizvuk hropca. A i oči su mu se opet pritvorile, — pri- 
tvorile, ne zatvorile sasvim, vidjelo se tek malo bjeloočnice. 


I samo lakim pokretom glave i zvukom iz grla zanijekao je 
sestrino pitanje, da li da mu donese još čašu. Sestra je, međutim, 
ipak pošla do vrela, dala majci vodu, da navlaži ubrus. I ubrus 
se opet zabijelio nad sinovim licem, te mu ga je majka još čas, 
popravljala, pa rekla: 

— No tako, sine! A sad pokušaj malo da spavaš, da se 
odmoriš, da se ne naprežeš... 

On ništa nije odgovorio, samo je nešto zamamoljio blijedim, 
ispijenim usnama, pa ih pustio na po odškrinute i smirio se 
sasvim. 

Auto se opet pokrenuo, nastavio put. Majka i sestra, svaka 
na svojoj strani toga patnika kao dvije Marije uz Hrista, stišale 
su se također, uvukle se i one pogledom u se, mislile, razmišljale 
svaka svoje, u biti sigurno obadvije jedno isto... 

Tek selo, u koje su ušle, malo ih je opet trgnulo iz mira i 
Pritajenosti. Na kućnim su se vratima i prozorima javljali seljaci 
i seljanke, posmatrale radoznalo taj auto, u kome je bio vidan 
Povijen čovjek a napredovao je tako polako kao da su to bila 
kola mrtvačka. No prošlo je i to selo, nestalo kuća, nestalo rado- 

znalih pogleda, opet je pred autom bila pusta, podnevno pusta 
cesta, kraj nje livade, i polja, polja i livade. ' 
Bregovi su se tu širom razmaknuli, a iza njih, na ire 
plavilo se nešto još jače od plavila nebesa, kao zgusnut T 2: 
toga plavila javio se tamo masiv gore. Masiv, u suštini, ka . 
čovjek bio u njemu, golem, neko prasjedište elemenata, a ape 
zamagljen još jače sunčanim bljeskom, bio je samo kao zi a 
krhka i nježna zavjesa, samo kao neki nježan i fin nahuk, sličan 
nahuku na staklu, ili pak, sa svajim modrilom, sličan mašku, 
kojim je nahukan zrio šljivin plod... 
Sestra se zagledala u tu goru, prošaptala tiho, obazrivo, 
spram majke: 
: — asd iza te gore, grad je i naš dom... Bog zna, kako 
dugo ćemo još trebati donde.. 2? pm ' 
Majka je pritajila uzdah, odgovorila još tiše, s pogledom 1 
izrazom u licu kao da hrabri i nju: 
_— Doći ćemo, kćeri! Samo sad... — stavila je pred usne 


i | 
prst, utonula glasom. — On sigurno spava... 


I obje su se zagledale u čovjeka, u sina i brata, koji je imao 
da spava... Gledale su u nj, u to lice, od kojega se vidio tek 
donji dio: tanak, kao Jistić voska istanjen nos, blijede, ispijene, 
kao dvije ružine latice izblijedjele, uvenule usne, crna, sada još 
jače odškrinuta usna šupljina, i u njoj bijeli, bijeli zubi, koji su 

- svojom bjelinom sjali iz šupljine kao red svijetala u noći, i još 
se više tom bjelinom isticali spram brade, koja se ispod usana, 
pa spram ponjave, razlila kao crna mrlja katrana. 


I koja je to od njih dviju, majke i kćeri, bila prva, te je 
pogledala drugu, snebušeno, stravično, s licem, iZ kojega kas 
stajala krv, s usnama, koje su se borile za riječ, ne 2. a 
je izuste? Možda istodobno, upravo, učinile su to me luso no 
jedna i druga, no mati je bila ipak brža, odlučnija, jača... 
Rukom, zahvaćenom grčevitim drhtajem, odgrnula je, zapravo 
zbacila sa sinovih oči i čela ubrus, potresla mu malo glavu, nag- 


nula se k licu da prisluhne, trgnula se natrag, potresla ga svega 


čvrsto, pa se i sva sama stresla, vrisnula: 

sem 


— Sine! 

— Braćo! — čuo se u isti mah i sestrin krik, a bio je to 
krik i vrisak, kao da se objema prepolovilo srce. 

Auto je naglo stao, kao da je i u njemu nešto puklo, sav se 
i on zatresao, kako je naglo zaustavljen. Šofer se okrenuo, pitao: 

— Šta se dogodilo? Zar je umro? 

Živi nisu trebali govoriti, smrt je sad, iz sasvim otkrivena 
lica, govorila o sebi sama . . . Osim po odškrinutim, gotovo razjap- 
ljenim usnama, koje su bile nepomične, bez riječi, bez pokreta, 
bez daha, ona se vidjela i u očima, koje su bile poluotvorene, 
ukočene, ugašene, s lakim već nahukom mrtvačke mrene na po- 
žutjeloj bjeloočnici... 

Dva su se posljednja kratera mladenačkoga vulkana ugasila, 
mjesto ognja ostao je u njima kanda samo još pepeo, pepeo 
također već sasvim hladan, bez ikakve iskre, koja bi se još mogla 
razduvati u život, u obnovu ognja, kojim je taj čovjek gorio, 
izgarao, i, eto, izgorio sasvim! Izgarao je, izgorio, i što mu je 
bila posljednja želja? »Žedan sam!«, reče, i pružili su mu čašu 
vode, koju je ispio, na dušak; — o, simbol bijaše gorak, ali dubok, 
dosljedan: samo vatra se vodom gasi i samo kristal te vode, kako 
mu je bila kristalna i duša, bio je jedino dostojan kraj i spas od 
vatre, koja je već lizala samo mimo cilja, sagarala ga sama, 
bila još samo beznadan, bezizgledan bol, još samo posmrtno, unu- 
tarnje svijetlo vlastite smrti! 

Međutim, šofer se i sam smeo, čak se prekrstio, otrgnuo 
s mrtvačeva lica pogled, promrsio: 

— Bože moj, takove vožnje još nisam imao! 

A majci se stezalo lice; tren prije je vrisnula, a sad se oče- 
vidno borila s još nečim gorim u sebi, da se sva rastrgne, pro- 
lomi u suzama i plaču. No još se svladavala, svladavala očito 
radi kćeri, koja je već jecala... I samo je propentala, nije se 
znalo, da li spram kćeri ili šofera: 

— A čas prije mi se još činilo da diše... 

Kćer se javila kroz jecaj: ' 

— No možda ti se to samo činilo, majko! Možda je on već 
onda... — — nije dorekla, pretrgnula joj se riječ i zadrhtala je 

sva u nekoj neprisebnoj potresnoj stravi. Pa je dohvatila bra- 
tovu ponjavu, grčila je, gužvala očajno u ruci i još očajnije 
zaridala: 

— Majko, nema više brace! Braco je mrtav, moj braco, 
braaaco! Mrtav! To je njegovo more! 

I u majci se polomilo, pretrgnulo sve. Pokušan napor da se 
svladava i svlada; izjalovio se; krhko je majčino srce bilo ipak 
preslabo da mirno podnese tolik udar... Zaklopila je upravo 
sinu oči, pokušala mu zaklopiti i usne. No potres od udara za- 
hvatio je sve njeno biće, te se bacila na sina, ljubila mu čelo, 
obraze, čak samu ponjavu, pa ridala i ona, zalijevala se suzama, 
vikala: 

— Sine moj, sine moj! I zar je to onaj tvoj novi život, o 
kojemu si govorio, kome si napijao ... ? Sine moj, jedinče moj, 
dok si ti mrtav, tko je još zavrijedio da živi? 

Mati i kći su ridale i plakale nad lešom svoga sina i brata, 
a autu su se, došavši cestom, približile i uza nj stale dvije ljudske 
prilike, s nečim svijetlim iznad ramena, i jedan je pitao rado- 
znalo, možda i sumnjičavo: 

— Šta je to tu? Zašto plačete? 

Majka se trgnula, tren je još ostala zbunjena. Onda joj je 
nešto sijevnulo u oku, nešto što nisu bile možda samo suze, i vik- 
nula je tonom, koji nije bio samo očaj: 


— Sin mi je umro! Umro je... čovjek za čovječanstvo! — 
I naglo se obratilu šoferu, koji je već, uostalom, i ako okrenut 
ovamo, držao ruku na volanu. — Vozite, molim vas! Sad mo- 


žete pojuriti, više mu ne može da škodi! 


Šofer je, s jednom svojom isprikom, neupućenom baš njoj, 
poslušao, pa pokrenuo auto, da je taj jurnuo, upravo kao da će 
progutati cestu. No cesta, taj bijeli put, koji je vodio spram plave 
gore i tamo iza nje samo u crnu žalost, progutala je njega. Ju- 
reći, on je naskoro zajedno s dvije Marije i njihovim oplakanim 
mrtvacem, nestao, izgubio se u oblaku prašine. U oblaku prašine, 
no nad kojim je ipak, nepobjedivo i pobjeđujući sve, i samu 
smrt pojedinca, sjalo, sjalo sunce... : 

PROGNANIK NA PUTU. 


I 


Zatvoriše se vrata zamnom. 
Kasna jesen u crnom odmiče. 
Ispod vrtova potok protiče; 

O, kad bi i on htio poći samnom. 


Znam, na kraju će gradića 
Zakrenuti u polja, 

Ne obaziruć se na mladića 
Poteći kud ga je volja. 


I odnijeti u mutnoj pjeni 
Dva modra oka što ljube: 
Planinu mu majku, 
Vječnost u šumskoj sjeni... 


Zatvoriše se vrata zamnom. 
Kasna jesen u crnom odmiče. 
Ispod vrtova potok protiče; 

O, kad bi i on htio poći samnom. 


lI 


ća PA S 
Večer. Brižna ruka prozor zatvara. 


Svjetlost ko srna skakuće bjelinom. 
Duša dušu tiho razgovara, 
Miris borova luta tišinom. 


Tuga cvrčak čeka iza peći. 

Koraci u snijegu molitve su zgažene. 
Skoro će sve na počinak leći, 

Na staklima blistaju ruže smrti studene. 


Pred zoru ću jednom zakititi grudi. 


Vlado Ulaisavljević 

KOLIBA 


U sumrak odlazim kolibi susjeda, 
Gdje miriše uzdah starih stvari. 

Iz mračnog sanduka dok pripovijeda, 
Sirotinjsku večeru plamen vari. 


Sjedimo na klupi, gasnu iskre, 
Raskidana srca mrtvih jela. 
Duh tišine poljubi usne, 
Slušamo: pjesma saziva prela. 


Budi se petrolejka, prosipa san 
Tratinčicu sv'jetla po njedrima stakla. 
Hrastov je stol obučen u lan, 
Kazaljka je vrijeme večere primakla. 


Ustaje domaćin trošnoga ruha, 

Sklapaju se ruke izmučene sluge. 
Na crnoj kori skromnoga kruha - 
Vidim suhu brazdu patnje duge. 


Neveseli su kasnije koraci rastanka. 

Kad vrata zaškripe, izdahnu u noć. 
Mjesec se ko grobar penje iza proplanka, 
Pita susjed, kad ću opet doć? 


BALADA ODJETINSTVU 


U jutro još u košuljici sa rosnim ljubicama u očima 
Kad djetinstvo miriše ko propupala živica, 
Dozivanje preko plota molitva srca počima 

Sa nježnim draganjem oca preko lica. 


Čuvaj se, ne skači pokraj trošnog bunara. 

Ne penji se na visoki toranj bora. 

Nevidljiv netko slatko nagovara: 

Popni se, vidjet ćeš prozore proljetnog dvora. 

Korak oca odmoren ulicom odzvanja. 
Plamen igre ostatke sna pali. 
Grabilicu strah četa praćkama ganja, 
Ravno suncu zapovijeda vođa mali. 


Prošli smo šumu, ogromnu crnu tvrđavu. 
Podne je davno ispraznilo tanjure. 
Suton već nosi svjetiljku rđavu 

Časovi kraj nas ko iskre brzovlaka jure. 
U tihom šljiviku mrak mi prijeti. 

Jedna zvijezda pada povrh dvorišta. 
Raste briga hoće li tko odnijeti, 

Drvene puške i šator sa bojišta. 


Ulazim u sobu, još igra u meni tinja, 
Smiješak usana zabrinutost majke ljubi. 
Žeravicu nemira gasi hladna dinja, 
Sve se opet u snu ko ponornica gubi. 


Ulado Ulaisavljević 


AUTOPORTRAIT 


Stisnuta, još dječački zrijuća usta 

sa par svileno razapetih bora 

i pogled kroz mutna dva oka ko jezera sakrita i pusta, 
iz kojih jutrom izronio život u pola krika susta 
poklopljen gustim branama prebačenim grubo odozgora. 


"Nad jezerima očiju golet čela, 


daljina misli istom začetih, 

pogdjegdje proljetna sanja od mraza uvela 

al još ne pokopana, još čeka suncem oplakana cijela 
latica bijelih i trulenjem načetih. 


Nad slikom jeza mrzne čežnja mđikom ukletih: 
o, skinuti masku te puti pod kojom krv stine, 
0, poljubit bar u snu, bar sjenu od istine! 


Ante Dean 

PROZOR 
I 


Star je, al se drži nijemo i u snazi: 
pleća su mu siva, u obliku krsta. 
Okna nešto mutna, ko voda u vazi, 
a željezne šipke ko dva duga prsta 


neke stare žene, koja, slijepa, plete 
i razmata klupko neke sive vune. 
Pokraj njega katkad crne ptice lete. 
A jesen u lice prašinu mu dune. 


Pred prozorom starim godine se tale: — 
polako mu oči postaju već slijepe 
od gledanja dugog — po danu, po noći. 


Na ulicu gleda, na radosti male, 
na sprovode tužne i prizore lijepe. 
“I bešćutno čeka na sve, što će doći. 


II 


Na svome je drvenom, širokom dlanu 
držao cvijeće i jastuke bijele. 

Katkad su i ptice, — al u zoru ranu — 
na njegova križa il' na dlan mu sjele. 


U njega je mjesec upro svoje oči. 

Kiša ga je prala svojim hladnim mlazom. 
Sunce ga je žeglo. — A u tihoj noći 
draškala ga sreća: odsjev nad oazom 

sa očima mutnim, u kojima spava 


prošlost mnogih bića. — I ko starom drugu 
danas mu se smješkam. — Teška moja glava 
pada mu u krilo, tiho i polako. 
' Zlatko Gorjan 

BOJA ZA LICE JUDE IŠKARIOTA 


A jednoga dana, na punoj paleti, 
opazio slikar neki novi ton. 
Vrtjele se boje kao na ruleti 

i pjevale čudno kao gramofon. 


Ton taj bješe ko glas srebrn-zvona, 

nije bio bijel, a još manje crn: — 

slikar k6 da gleda album »Barcelona«, — 
ton pun mističnosti i oštar ko trn. 


Sličan svijetlom okru, sit već svih karminA, 
a u sebi tajeć sumornu sijenu, 

davno pjan od zrelog, cinobarskog vina, 
dahćuć odsjev duge i nebesku pjenu — 


ton taj na paleti bješe mjesečina 
zagastih želja, sedefastih sanja, 

kao gecemanska sveta zavjetrina 

na sveti četvrtak posl'je Svetog pranja. 


Slikar je tom bojom obojio lice 
Jude Iškariota, kad se rug6 Kristu. 
I mjesto skeleta nasliko je žice, 
što su zatitrale krvavo na kistu. 


Zlatko Gorjan 
DRVORED 


Drvored kruže stijegovi samoće, 
na stablima su ukočene grane, 
nevidljive ruke izlaz vjetru brane, 
a kapi rose na travama noće. 


Hoće li itko kroza nj noćas proći, 
uje denen“ 

pitanja niču, šuškaju sred mraka, 
listovi strepe, bolest im iz zraka 

može sa smrću nenadano doći. 

I lišće skupa s neznanim mladićem 
strepi u noći pred dolaskom strave, 
što grižen bolju, boreć se sa žićem 


prolazi dlanom preko vruće glave 
i čeznuć dodir hladniji od leda, 

u suhe ruke izgubljeno gleda. 
Olinko Delorko 


PARCOVI 


Ožujska jutra zadimljene kiše 
bolesnim i sivim parcovima žive. 
Mračno se uglovima njiše 

dodir njuške im ljepljive. 


Poslije straža oni su jedini stražari! 
Blisko im noću osjetiš disanje. 
Ustane uznik često probuđen od žari 
tih tankih zjenica što odnesoše sanje. 


I tek resko zvonce zore 

u jame će vratit sinove podruma. 
Robijaški hod kad otvara prozore 
koraci su završetak šuma. 


A svagdje je za to nevidljivo prisustvo 
patnji, naslaganih bojom zidovima, 
ljudskog srca odbačeno čustvo. 

ostalo za grebanje njima. 


O, gdje je osmijeh, što će vratiti dan 
kad se jednom ostave ti drugovi sivi. 
Zar može izbrisati ovaj strašni san 
život, kojim se jedamput živi? 
Novak Simić 

TUBERKULOZNA PRODAVAČICA CVIJEĆA 


Noću ta djevojka sagnjilih pluća 

po krčmama nudi ruže. 

Često se pijane ruke za njom ispruže 

i uhvate je za grudi; 

ona se buni, ali odmah ućuta 

i dalje robu nudi, 

a staklen joj pogled k punim tanjirima bludi. 


Klecaju joj noge od tolikog hoda. 
Kroz noć obađe čitav velegrad. 

U kasni noćni sat 

u dimu je panika uhvati; 

ako ne će ruže do jutra da proda 
kako će, sutra gazdi stanarinu dati 
za vlažnu sobu kraj cijevi vodovoda. 


Debeli gost sa naherenim šeširom 

kupio je ružu svojoj dragoj. 

Djevojka uzdahne, već jedna ruža manje 
i jedna nada više ' 

da dođe k novcu. 

I tako je život dan na dan vodi na klanje 
ko ovcu. 


Jutrom kada dođe u svoju sobu 

ako ne proda robu 

uzrujano će kašljat i pljuvati pjenu. 

Već sunce će baciti blijedi kvadrat na stijenu, 
u krevetu će da dršće i kašljuca 

puna straha, 

da gazda sa šakom na vrata ne zakuca. 


Ujekoslav Maje 

KRAJOLIK 
I 


Vjetar jesenji mete opalu listinu, 
osušeni tragovi krvi 
blijede po živicama... 


Gole se vrbe stisnule u zavjetrinu, 

pustoš se budi po ivicama... 

. to jesen prostire čistinu, 

a zima polako prelazi preko drvene brvi! 


I 


Moji dragi jaseni, 

što ste žalosni, zašto ste pusti klonuli? 
Magle plove jeseni, 

a mi im pružamo ruke, goli oronuli! 


Zar ste sunce čekali, 
pa vam je srce puklo, 
ili ste pregorko plakali, 
pa sad žalite muklo... 


I vrbe vaše sestrice 
sivi je plašt previo, 

u pjesmu njene frulice 
netko je sumpor prelio... 


O sada su vlakna ispucala 

na vašoj blijedoj kori, 

to je jesen sa mrazom pokucala 
pa vas okrutno kori. 

II 


Idem potiho. 

Šumska stazica. Bijeli komadići trijeska. 
Vjetar je grančice ponjiho 

i žalobno se ganuli strukovi vrijeska. 


Zvuk frulice luta i gine, 
dimovi po drveću, plaho odlijeću. 
— Šutim. \ 
Ko da nešto dobro u meni preminu, 
sudbinu svoju mutim, 
to je noć vrh jele užgala samrtnu svijeću. 


IV 


Zvoni 
to staro zvono od mjedi, 
a toranj, starac sijedi, 
u zvukove roni. 


Razilazi se svijet : 
zvuk se posljednji proli, 

ah što me to zaboli, ' 

kuda se zagledah bolnoblijed! 


Kakova je to mdra — 
što tako kobno 
zvone —- 
što tako žalobno 
tone 
u suton groblje kraj cintora. 


Stjepan Devčić 

BOLESNIK SLUTI PROLJEĆE 
I 


Zapada veče, latice runi kamelija, 

spokoj okoliša, zamukli titraj strune, 

slabe ruke, snuždi se bolesnička ćelija, 
klonuli stjegovi bune. 


Oslijepe oči, sklono gane se osama, 
pečalne usne, krajinom zvonik romari, 
ne živu ruke, sužanj nutrinu lama, 
korota kori, lebde nepovratne stvari. 


Uzdah se tuži, drugovi povučenog svijeta 
jedan do drugog na stoliću prostrti 
vjerne i drage knjige, stručak bazgovog cvi jeta 
i melem gorki u smiraju okrutne smrti. 


Bi 


(Halucinacije, temperatura varira između 37—39) 
Eto proljeti, gle pase moja rumenika, 
čipkasta bazga izveze vjenčano velo, 
cvijećem kiti krošnje jabuka mladenka 
i oprema se na svadbovanje bijelo. 


Runi se pelud, kitica žutog drijenka, 
.grlice se ljube u toplom guku, 

tok je to turoban, kad piruje jabuka mladenka, 
kad srce se pruža sklopljenih žutih ruku. 


Srpanj će talasati žita strukova podatnih, 
makovi ruje kao stidljive žetelice, 

ponad raži prhnule dvije prepelice, . 
dva djevojačka oka iz pletenica zlatnih. 

II 


Kasno je, ne će nikad pomladiti polja lanova 
proljeće mladosti moje, što se prostotom združi, 
blijedi kob nesretna sa naboranih dlanova 

u lomu zbivanja ovog što nad rubom bezdano kruži. 


Kako je pečalno bdjeti u smiraju petrolejske škure, 
kada kljuju pluća, i zebe košulja otrovnog znoja,“ 
suzi prezrena suza, dani u vraćanju jure, 

sve je venenje kasno, samoćo sirotice moja. . 


Kiši u bezbroj vlagi kaljuža staze kali, 

da | me je želja u dohvatu za toplim kruhom, 
zasute se miluju kose, jastuci grubi rasplakali, 
a živa raste pod pazuhom. 


IV 


Termometar u plimi, trnci u glavi bolesnika, 
(to sopti gorski vlak) Davos u paperju bregova, 
koplja borova jure, tornjići zalutalih zvonika, 
dozivaju ovu zabit u zatišju snježnih stjegova. 


Metalno zvone šinje, vagoni se sanjivo njišu, 
breza naprašena periku skida sa vunastog debla, 
tavne tihe ravni, duboko po spokojnom okolišu 
razgovaraju se moje vrbe u sumračja prozebla. 


Timori gasnu, cakle narančasti glečeri 

a onda se smrači, bolesnik uzdahne, 

kobno je, kida se tkivo, u kutu netko šane, 
spokoj pokojnik ide, zalaze »mutne večeri«. 


Hrvatsko Kolo 295 5 














V 


Škrine postelja, ne oziva se mrtva zabit 

i davno mrtve stvari iz zaborava se makile, 
smrt pohađa sužnja, umata se u crni habit 
a oči tjeskobu gone, i užasom krute i stakle, 


Avetinja tinja, trunu pluća i zubi, 
mrači se bezdan, na prekinutoj crti 
život pline, u naručje se gubi 
naslućene skorašnje smrti. 


Stručak čipkaste bazge leži na drvenom stolu 
i kuca joj srce (ili je to zarđali sat), 

stručak uvele bazge počiva na živom bolu, 

a paučje kidanje prijeti i zapliće se u nepovrat. 


NJIHOVO DJETINSTVO 


Djevojke slućene, drhtave golubice 

kad se proljeće raspliće u nizanim šarama 
uz živice proviruju sitne ljubice 

mirišu kose ispod Vaših marama. 


U veče rosi srebrna rosulja 
osjene se jele i prudi 

a Vaša topla, šutljiva košulja 
u sumrak se nesvjesno budi. 


Bijela ruka pline nad jastukom 
blijedi log nad bjelinom ogoljenom 
runi se noću pelud nad jabukom 

i drhtaj neslućen pod oblim koljenom. 


Mirišu kose ispod Vaših marama, 

a voćnjak je bijela ložnica nesvjesti 

veče raščija magle nad barama 
roljeće veze koprenu nevjesti. . A 

i Stjepan Devčić 

JOSIP PAVIČIĆ, ZAGREB 


DVA HEROJA 


Nitko ne bi vjerovao, da jedan par običnih cipela može u 
sebi skrivati toliku energiju... Onda sam se jedva dovukao 
kući, a desni me kuk boli još i danas. Ali ja istrčavam... 

Dakle — ima ovdje u gradu ulica, sva siva od starosti. Na 
kraju te ulice diže se velika zgrada, kojoj već ni boju ne raspo- 
ješ, a u njoj živu ljudi, njih deset, dvadeset — i rade. 

Možda mi ne ćete vjerovati, ali mogu vas tamo odvesti, da 
se uvjerite: čudni su to ljudi — cijeloga čovjeka među njima 
teško je naći. Poneki ima dvije ruke, ali samo jednu nogu, ili čak 
nema nijedne... A ako koji hoda na zdravim nogama — po- 
gledaj i vidjet ćeš, da mu je rukav prazan. I sve tako... No 
još čudniji je njihov rad. Oni prave sve ono, što njima samima 
fali: ruke, noge, stopala, prste... Sve to prave od drveta, že- 
ljeza, po narudžbi, po mjeri... 

— Ded izmjerite ove, što čekaju, — zapovijeda netko, — 
a vi tamo, svucite se! 

Tri čovjeka, koji su u kutu sjedili i čekali brzo se svlače. 
Svakome od njih viri ispod košulje ostatak noge, osušen, crn i 
pun ožiljaka. 

Prilazi radnik — šepavac s mjerom. 

— K vragu! — ljuti se on, zar ti nisu mogli odrezati nogu 
malo niže... Kako ćeš hodati s tako kratkim komadom! 

Izmjeri i zapiše brojke. 

— Možeš ići, proteza će biti gotova za dva mjeseca. Poslat 
ćemo ti je poštom... 

Eto, takva je to zgrada i takvi ljudi u njoj. A na ulaznim 
vratima u zgradu visi drvenu ploča s natpisom: »Ortopedija«... 

Toga sam dana pošao u ortopediju. Idem ulicom, a u ko- 
ljenu moje proteze nešto cvrkuće, stopalo cvili, a raskidana če- 
lična pera puckaju kao dječje pištolje. Prolaznici uporno bulje 
u čudnu nogu, nekoji hoće da mi vide i lice, ali brzo odvrću po- 
gled, jer im moje oči jasno govore: ' 

»Glupače, huljo, hoćeš da te...!« ' ' 

Dječak, koji je prošao mimo mene, zastaje. Znam, ion 
gleda za mnom i muči se, da shvati. Jedva svladavam bijes i gu- 
tam psovku... 

Još par koraka, pa sam na mjestu. 

Ulazim u zgradu; htio bih promijeniti u protezi nekoliko 
željeznih zglobova, u koje se uvukla kostobolja: zarđali su. No 
tek što sam zakoračio uz stepenice, stanem: ususret mi dolazi čo- 
vjek, nosi zamotak, a nogu povlači teško kao i ja. 


— Gle, ti, — vikne on radosno, — zdravo! A protezu bi 
: ie 
ipak mogao malko namazati — pa to je čitav njema. ža. 
— Haj! — čudim se, napokon te jednoć susretoh! Živimo 


u istom. gradu, a nismo se vidjeli bar godinu dana. Gdje si, čo- 
vječe, i što radiš? u ' 

— Poslije o tom, — mahne on smrknuvši se, — nego daj 
da udesimo ovu stvar: dobio sam u ortopediji cipele, a ne znam, 
što ću s njima. Čitave lađe, manjih nemaju... Mogli bi ih možda 
prodati i zapiti — bar ćemo se porazgovoriti. 

— To je lako... vidi se, da ne dolaziš često ovamo. Odmah 
na uglu je gostioničar, prijatelj invalida, od njih živi ide siro- 
tinji na ruku. On će ih kupiti u pola cijene. Samo pričekaj, dok 
popravim svoju protezu. 

— Ostavi sada, to možeš i sutra. 

Pristanem i mi pođosmo. Malo poslije poče pretvorba ener- 
gije, koju su posjedovale cipele: sjedili smo u gostioni i pili 
vino... Ono nam življe potjera krv, proizvede toplinu, mozak 
stade raditi, a u duši se probudiše stare, uspavane sile. U našoj 
su svijesti opet grmjeli topovi, jaukali ranjenici, hroptali umi- 
rući... Bb: u 

Energija cipela prijeđe u konačni oblik: uobliči se u riječi — 
vruće, usijane riječi, koje se sipahu iz naših usta slažući se u 
rečenice, slike, vizije... ' 

Ljudi, koji nose u sebi groblje, vole hodati oko grobova i 
čitati natpise na spomenicima, koje je voda već gotovo isprala I 
mi zađosmo na groblje, a moj se drug zaustavi kod jednoga spo- 
menika... No što da vam pričam, neka govori on sam. 

Teretni se automobil zaustavi pred kućom, na kojoj je vi- 
jorila zastava s crvenim križem. Brzo nas stadoše skidati i uno- 
siti. 

Nađoh se u velikoj dvorani, sličnoj mesnici. Pet-šest liječ- 
nika zasukanih rukava, krvavih ruku do lakata, hladnokrvno je 
vršilo mesarski posao. Njihove kratke, odsječene zapovijedi jedva 
su se čule od urnebesa, koji je vladao u prostoriji. 

Polože me sjedeći na stol. Moj se užareni pogled zaustavi 
u suprotnom uglu, gdje je na stolu ležao svezanih ruku mlad, 
plavokos čovjek, posve gol. Kraj njega stajahu bolničar i liječ- 
nik; bolničar je pridržavao objema rukama ostatak njegove noge, 
nalik na zašiljenu olovku, dok je liječnik neprestano i dalje ši- 
ljio i brusio tu živu olovku: sad bi odrezao komad. mesa i bacio 
ga u posudu na podu, a sad bi brusio kost, koja je poput grafita, 
virila iz komada noge. ' . 

Plavokosi čovjek nije ležao nepomično, uspavan, nego je 
pridizao glavu, govorio i vikao nešto, što nisam razumio — čak 
se jednoć i nasmijao! A uz to bez prestanka sasvim nemoćno po- 
kušavao da otme svezane ruke. 

Nisam onda još znao, da je on u narkozi — držao sam, da 
režu pri potpunoj svijesti. Smuči mi se i ja se prihvatim rukom za 
stol, ali sam bio tako slab, da se ne mogoh zadržati: zagla- 
vinjam... : 


— Ne gledajte tamo! — priskoči u zadnji čas bolničar i 
Prihvati me. Odmah priđe i jedan od liječnika. 
— Možemo početi, — reče, — dajte mu narkozu. Bolničar 


me svali na stol i prekrije mi lice lakim tkivom. 

— Dignite ruku uvis i držite je tako, doklegod možete! 

Stadoh udisati hlapove omamljive tekućine, što mi je ka- 
pala na lice. Već jedva držim uzdignutu ruku, još malo, još... 
»Držite samo ruku, dokle možete« javlja se glas negdje daleko 
... Padam strmoglavce... Još malo, još... 

Probudih se u drugoj sobi, na nosilima. Oko mene šve je 
Puno ranjenika; jedni spavaju u dubokoj narkozi, a drugi se 
upravo bude. 

— Operirali smo vam nogu i za tri ćete mjeseca hodati. 
Sada putujete u pozadinu. 

Opet me dignu i utovare u automobil, a za jedan sat bijah 
na željezničkoj stanici, gdje nas iskrcaše. Trebalo je dočekati 
voz, koji je uzduž fronte sabirao ranjenike. 

Čekamo jedan sat, dva sata — napokon se oglasi zvižduk: 
voz uđe u stanicu i nas stadoše unositi u vagone. Svaki je vagon 
imao osam nosila, pričvršćenih o stijene. Mene dignu u gornja 
nosila. Kad je bilo sve gotovo, donesu nam vruć čaj. Popijem 
ga i grozničavo zadrijemam. 

Zvižduk, jak trzaj, jauk i psovke — voz je krenuo. Opet 
trzaj; vagoni udaraju o vagone... Ranjena noga, uklopljena 
u nešto "tvrdo, udari snažno o rub nosfla. 

Nekoliko je sati trajala vožnja; voz se zaustavio još na 
kojih desetak stanica ponavljajući udarce i trzaje. Ranjenici 
jauču, proklinju... Onaj, što leži poda mnom, neprestano viče 
u pomoć i hropće, kao da se guši. Ja kao da postajem sve sla- 
biji, glas mi se pretvorio u šapat a ruke jedva mičem. 

Opet jedna stanica; netko ulazi u naš vagon. 

— Brzo ovamo! 

Skidoše me. Ugledam ranjenika, koji je vikao u pomoć. On 
se gušio u krvi, u mojoj krvi, koja je cijelim putem curila po 
njemu. 

— Prevezite ga u bolnicu! 

Kad su me iznosili, opazim u daljini velik grad — i čas kas- 
nije sam jurio u automobilu prema njemu. 

U bolnici mi razvežu ovoje. Limeni valjak, u koji je bila 
noga uklopljena, pomakao se od čestih udaraca, strgao ovoje i 
razvalio šavove s obje strane operirane noge. Mišičje poispadalo, 
raščijano poput svežnja konaca — a dolje, kod prstiju, noga je 
već bila crna kao ugljen. Dalje ne znam ništa, iste su mi noći 
odrezali nogu — — — — — 

Laki udarci po obrazima dozovu me k sebi. Glava teška, 
želudac se diže prema grlu.. 

— Gdje sam? — promucam idite u nepoznato žensko 
lice, što se nagnulo nada me. 

— Zar se ne sjećate — u bolnici! Skinuli su vas s voza i 
prevezli ovamo. Noćas vam je noga amputirana... Sve je pro- 
šlo u redu, za nekoliko mjeseci bit ćete sasvim zdravi. 

Zašutim; malo po malo vrati mi se sjećanje. 

— A... iruka me boli! 

— Dobili ste injekciju; sad vam u žilama teče slana voda 
mjesto krvi, koju ste izgubili. 

Ona se makne na stranu, i ja tek sada ugledam, gdje se 
nalazim: uska sobica s jednim prozorom; na suprotnoj strani još 
jedan krevet, kraj njega noćni ormarić i stol s bolničkim pribo- 
rom. No moje oči ostadoše prikovane na krevetu. Čovjek u 
njemu imao je dugu plavu kosu i lice bijelo kao brašno. 

Bilo mi je, kao da opet vidim svezane ruke, koje se bespo- 
moćno otimaju, dok liječnik šilji 1 brusi živu olovku. 

Naši se pogledi sastanu. Gledali smo se dugo, ne progovo- 
rivši ni riječi. Onda on prvi otkrene glavu i duboko uzdahne. 

— No, odmah će vam biti lakše, — priđe bolničarka k nje- 
mu, — niste više sami. 


ZL 


Srpanj je pri kraju i vani sunce prži; dan za danom pro- 
lazi jednak, jednoličan... 

Ležim; tupa, trajna bol u nozi, tijelo bez moći i bez želje 
da se miče, krevet i jastuci kao od kamena — a na svijest sleglo 
se ono strašno i nedokučivo, što se zove: vrijeme. Naša je pat- 
nja imala snagu da rasteže vrijeme, da ga rasteže u nedogled. 
Sati se oduljiše u dane, dani u mjesece... 


Razgovaramo malo. 
— Jako me peče rana... Osjećam sve prste na nozi, a oni 


su već davno istruli. Evo, sad ih mičem.... 


— Isto je i kod mene, — odgovorim i stavljam termometar 
pod pazuho. 

— Isprva su nas tješili, da ćemo za dva mjeseca moći ustati, 
a dva mjeseca su već prošla... Koliko imaš? 

“ Pogledam termometar. 

— Trideset i devet. 

— A istom je deset sati! ns 

Opet šutimo. Gledam nepomično u strop... Jedna muha 
prekida tišinu zujanjem. U sobama teških bolesnika uvijek se 
nađe po koja muha, koja zujanjem privlači njihovu pažnju. 

Muha zvrči i leti kroz sobu tražim je očima, a ne mogu je 
pronaći. Isto tako i drug... Ona se negdje izgubi.i zuj pre- 
stade.. Iznova gledam u SKOp, u jednu točku; preda mnom pro- 
miču. slike; vidim poznata lica, kao da čujem i glasove, događaji 
se obnavljaju... 

Pogled mi da na uru: deset i četvrt. Prokletstvo, zar nije 
više! m. 
Stenjem i i upinjem se, da premjestim tijelo u zgodniji poiov- 
žaj. Leđa me peku, a na plećima kao da imam rane. I drug se 
otiskuje, htio bi da se pomakne na kraj kreveta, ali je preslab. 


— Gdje je sestra tako Bus — zamenjea, — - daj pozvoni 
po čaši! “ 

On pozvoni. 

— Sestro, zovnem je, čim je ušla, — odignite me i pod- 


metnite mi jastuk malo više m. glavu. 

— Joj, teško je s vama... Ta prije pol sata morala sam ga 
namjestiti malo 'hiže! No, a što se vi toliko mučite? — priđe 
ona drugu. — Treba li jastuk na više ili na niže?. 

*— Tvrdo! — plačljivo će on otiskujući se, što je jače mo- 
gao; — načinila:se nekakva kvrga i tiska me. Tu, pod plećima! 

-— Kakva kvrga? Da vidimo, dižite se! — prihvati ga sestra 
i odigne. Pretraži rukom krevet i namjesti: jastuke. 

— Znala sam odmah — nema nikakve prog To se vama 
samo pričinja. : 

— Sad je doista više ne osjećam, — izjavi on olakšano 

Bolničarka ode. Pogledam na sat: deset i po... Da poludiš! 

“Poslije podne naša vrućica ojača. Usne ini postaju suhe i 
lijepe se. Svaki čas hvatam bocu i potežem gutljaj teškoga, cr- 


nog vina. U svijest probija jedna čežnja, jedna misao i istiskuje. 


sve drugo: misao o hladnoj vodi. 

Imali smo vode, ali ta je bila topla i bljutava, pa smo ra- 
dije pili crno vino, kojega su nam davali, kolikogod smo htjeli. 

Misao o hladnoj vodi postaje fata morgana.. Vidim u fan- 
taziji sve izvore i zdence, iz kojih sam ikada pio. Eno moga sta- 
rog zdenca kod kuće: kolo se vrti, iz dubine se diže čabar — star, 
zelen čabar, obrastao mahovinom, a u njemu se talasa hladna, 
prozirna tekućina. Treba se samo nagnuti i srkati. 


Uzvrtim se po krevetu oblizujući suhe, vatrene usnice; hva- 
tam bocu, a crno vino zapeče me u ustima. 

— Oh, izgorjet ću, ne mogu dulje... 

— Druže, — prekida me glas s drugoga kreveta, — tamo 
kod mene, kraj moga mjesta, ima u jednoj uvali šumica i u-njoj 
izvor. Usred ljeta kod njega je hladno, a voda kao kristal. 
Otrgneš kakav list od repušine, saviješ ga i zagrabiš — ili se 
protegneš na zemlju i zagnjuriš čitavo lice u vodu. 

Zašuti — pa i on dohvati bocu i stade piti bez oduška — 


— Slušaj, kako grmi. dodge jarke... 


Topovska je pucnjava u daljini jačala iz dana u dan. Od 
jutra: do mraka dovozili su automobili u bolnicu ranjenike, a 
iz drugih su soba dopirale do nas nove skale jauka. Bijaše to 
znak, da se fronta počela gibati. 


Jednoga popodneva, dok smo drijemali ubijeni vrućinom, 
trgne nas strašan lelek. 

— Čuješ li? Kao da mekeće koza! 

Dugi, otegnuti »e« dizao se, naglo se spuštao i opet se dizao, 
kao kad netko intonira kakvu pjesmu. U tom glasu, sličnu meketu 
koze, bilo je nešto tako bolno, da je u nama zatitrao svaki živac. 

Znali smo: to viče čovjek. - 

Glas »e« opet zapjeva. Nisam mogao svlada drhtavicu. 

— Srsi me prolaze, — uzruja se drug i stade prekopavati 
po ormariću, — začepit ću uha vatom. 

— Sestro, tko to Pi 

— Ah, jedan mladić... Utroba mu je izranjena od bombe, 
jako .se pati. Pokušali su ga operirati, ali bez tapjelia. Nema 
mu spasa! 

— Pa zar će se još dugo mučiti? 

— Tko bi znao, možda dan-dva, a možda i dva mjeseca. 
Bilo ih je prije dosta takvih, pa su znali živjeti po nekoliko mje- 
seci. Užasne muke — najbolje bi bilo, da im se smije dati otrova. 
Nekoji od njih sami su se otrovali veronalom, zato sada i ne 
smijemo davati često veronal. Najteže je, što nema nikakve so- 
bice, da ga smjestimo samoga; sve je puno... 

Zaređaše teški dani i još teže noći. Životinjsko zavijanje 
postade sve češće i sve strašnije, prodiralo je i kroz zatvoren pro- 
zor i kroz pokrivač, prevučen preko glave. Uvuklo sei u san... 
Gotovo svake smo se noći budili preplašeni od svoga vlastitoga 
kričanja. Za nekoliko dana počne naša temperatura iznova rasti, 
a već je bila spala ispod trideset i devet. 

— Što se toliko uzrujavate, — grdi nas bolničarka, gleda- 
jući termometre, — svladajte malo živce! 

— Ne mogu spavati, — potuži se drug; — prije bi me vino 
omamilo, pa sam nekako zaspao. A sad, kad onaj zakriči, odmah 
se budim i srce mi lupa od straha. Da mi bar dadete češće koji 
veronal. 

— To ne smijem... Najviše svaki treći dan jednu tabletu, 
a i to samo neko vrijeme. Takav je propis. 

— A kako je s njim? Hoće li još dugo? 

— Još se ne zna; možda će sutra umrijeti, a možda za mje- 
sec dana. 


NI. 


Jak me štropot probudi u ranu zoru. »Oho, još jedan sta- 
novnik dolazi u sobu« dosjetim se opazivši, da drugov krevet 
nije više na starom mjestu; privukli su ga sasvim do prozora. 
Nestalo je i stola s bolničkim priborom, a na njegovu mjestu već 
je postavljen novi krevet. 

— Ne znaš li, tko će doći? 

— Ne, sestre još nije bilo ovdje. 

U taj mah uđe sestra. 

— Sve je puno novih, teških ranjenika, pa moramo »onoga« 
premjestiti k vama. Ja sam prigovorila, ali ne koristi; liječnik 

kaže, da su i u drugim sobama teški ranjenici, kojima njegova 
vika smeta, a vi ste već izvan opasnosti. 

— Ali... 

Riječ mi zape u grlu. Strašna se pjesma oglasi pred samim 
vratima i dva bolničara uđoše u sobu noseći ga na nosilima. 

 Ugledam dječačko, od groznice sasvim crveno lice. Izbu- 

ljene su se oči kretale amo-tamo, njihov je pogled bludio ne- 
mirno naokolo. 

— Kako da ga premjestimo? Daj, spusti nosila! 

Ranjenikove nemirne oči najednom se ukoče i kao da će 
iskočiti iz očnica; usta se rastvore... 

Hitro prevučem pokrivač preko glave i začepim uha. 


Dugo je trajalo, dok su ga smjestili u krevet. Odmah zatim 
dobije injekciju morfija i pomalo se smiri, samo su mu se oči 
neprestano vrtjele. Jednoć pogleda i u mene. »M — m« zastenje 
kao da će nešto reći, no odmah odvrati pogled. 

Nakon četvrt sata upadoše mu oči u očnice: zaspao je. 

Drug dohvati bocu s vinom. 

— Što će biti s nama? — prošapće. — Ja ne ću moći izdr- 
žati — i ovako već ništa ne spavam. 

Nagne bocu — a onda se kroz sobu prolomi divlji vrisak, od 
kojega mi se krv sledila. 

Boca se iz njegove ruke omakne i tresne o pod — — — — 

Poslije šest dana ostadosmo prvi put sami u sobi. »Njega« 
su odnijeli na previjanje. 

Drug se izdigne i upilji u mene pogled. 

— On će i tako umrijeti, svakako će umrijeti... 

— Da... izjavim kao jeka čudeći se, zašto on to tako 
uporno tvrdi. 

— Oh, da bar mogu noćas malo spavati, umoran sam na 
smrt. Daj mi tvoj veronal... Meni sestra ne će dati, dobio sam 
ga već dvaput uzastopce. 

Bacim mu, što je tražio. 

Taj dan prođe dosta mirno. Previjanje je mladića tako iz- 
mučilo, da nije mogao kričati. Poslije injekcije odmah zaspi, 
stenjući u snu brzo i kratko. 

“ — Približava se kraju! — došapnem drugii. 
— Približava se, doista, — zasmije se on nervozno, — zar 
ne, sestro? du 


— Možda još ove noći, a možda . 


. Mislila sam, da će 
umrijeti kod: previjanja. 


< — Ah, sestro, — uhvati je drug za saEg, — još samo noćas 
htio bih da zaspim. 
— Ne, ne! — stade se ona otimati; — ne dam vam više. 


— Samo još ovoga puta. 
.— Dobro! Ali to je sade veronal, kojega ste dobili u 
bolnici — — — 


Dođe-večer; ura pokazuje devet sati. Drug je vrlo uznemi- 
ren: neprestano pije, vrti se, stenje — i svaki ćas pogledava na 
uru, kao da nešto očekuje. »Onaj treći« dobio je još jednu injek- 
ciju, pa leži tiho i hropće. ' 

Električno se svijetlo u bolničkim sobama gasilo točno.u de- 
set sati. Kad bi ura stala odbijati, došla bi sestra i zapitala, da li 
što trebamo. Zatim bi nam zaželjela »laku noć« i ugasila svijetlo. 


Devet i po... Hroptanje i stenjanje postaje sve jače. Sa 
strahom gledam prijeko: čim prođe prvi učinak morfija, počet 
će strašna pjesma. 

Pogledi nam se susreću. 

— Teško ti jeP — zapitam. 

—Da—a... odgovori on i odvrati oči. 

Drug postaje sve nemirniji. Pije — to je već treća boca! 
Zatim gleda na uru, bulji u nju raširenih usta. 

Pet minuta prije deset. 


»Ma što on čeka?« pitam se i motrim njegovo lice. Bijelo je 
kao brašno, kao kad sam ga prvi put vidio. 
Kazaljka na uri pokaže jednu minutu saaoia Sada se 


drug neobično snažno odigne, izvuče ispod jastuka kutijicu i 
čvrsto (ge položi na ormarić. 


—- Znam, da noćas ne ću moći zaspati; moram pripraviti 
veronal. 


Otvori kutijicu, a osmijeh mu iskrivi lice. 

— Vidi, koliko ga imam! pet, šest tableta... Kad bih uzeo 
sve najedamput, naspavao bih se do volje, nikad se više ne bih: 
probudio. Najlakša smrt, bez ikakvih boli! 


Tamna me slutnja proburazi: on sam nije ni uzimao: vero- 
nal, on ga je skupljao! A što znači ovaj njegov osmijeh, zašto 
govori tako glasno...?. 

Munjevitom se brzinom sjetim svih događaja današnjega 
dana. »On će i tako umrijeti!« rekao mi je jutros, kao da se hoće 
opravdati. Neprestano uzbuđenje, što ga drži već dugo vremena, 
pa riječi i rečenice s nekim skrivenim smislom... Kako je samo 
gledao na uru! 

Dok se to zbrkano komežalo kroz moj mozak, u sobi je vla- 
dala mučna tišina. Osjetim, da je opasnost blizu i da bih odmah 
morao nešto učiniti, da je otklonim, jer se radi o sekundama. 

»Brzo — što da radim?« iskrsne mi u glavi pitanje. Gonjen 
nekom silom pridignem se, hoću da vidim »njega«... 

Ostadoh ukočen. 

On je prestao stenjati, oči mu više ne igraju... Sav se iskri- 
vio i kao opčinjen gleda u kutijicu, što mu je na dohvatu. 

Zinem — no umjesto riječi stadoh hvatati zrak. . 

Sat udari deset. Kroz hodnik odjekne lak korak i vrata se 
otvore. 

— Je li sve u redu? — zapita sestra. 

— Sve u redu! — čvrsto odgovori drug. 

I još prije nego što sam se snašao, začujem »laku noć« i 
svijetlo se ugasi. 


IV. 


Neprozirna tama. 

Moj mozak grozničavo radi, misao leti jedna za druze; a 
nijednu ne mogu dovršiti do kraja. Hipnotiziran sam od spoz- 
naje, da će se odmah zbiti nešto teško, što ne mogu spriječiti 1 
kod čega moram učestvovati. 

Kroz grudi mi prolazi leden mlaz, širi se po tijelu, ulazi u 
glavu i udove — sav sam prožet ledenom grozom. Nešto davno 

zaboravljeno vraća mi se u sjećanje iz podsvijesti... Pa ja već 
poznajem tu grozu, osjetio sam je u djetinjstvu; to je pauk... 
onaj pauk, kome sam bacao muhe u mrežu. Vidim ga, kako hvata 
muhu, probada je i mirno ispija krv. Tanki, bolni zuj muhe biva 
sve tiši, a na koncu sasvim nestaje i ona još samo nogama izvodi 
samrtni ples: tri para tankih, končastih nogu smotava se užasnom 
pravilnošću u jedan čvor, kao kad užar plete uže... Lice mi je 
iskrivljeno i prsti se grče, no ja gledam dalje, do kraja, sve dok 
muha ne ostane nepomična, ispijena, s končastim nogama splete- 
nima u čvor. 


Ista ona ledena groza previre mi i sada kroz krv. Nisam više 
gospodar svojih pokreta ni svojih misli, nepoznata me sila drži u 
vlasti. Htio bih vikati, ali zubi mi se čvrsto stisnuše, čeljusti se 
napele u grču, ne mogu ih rasklopiti... Hoću da prevučem po- 
krivač preko glave, no mjesto toga izdižem se na laktove, prigu- 
šujem disanje i slušam. 

A_ odnekud iz mraka kao da puže crni, kosmati pauk; puže 
polako, osjećam njegovo približavanje. 

Oči mi se privikavaju na tamu; razabiram obrise dvaju kre- 
veta: u jednom se ispravila sjena... To je drug. I on je izdignut 
i nepomičan kao kip. 

U drugom krevetu ne vidim ništa. Zloslutna tišina, ne čuje 
se ni stenjanje ni disanje. 

Nešto bijelo i hitro promakne se kroz mrak prema orma- 
riću. Kratko šuškanje — i sve se umiri. 

»Sad... ruka... kutijical« 


Od napetosti dršće u meni svaka žilica. Šuškanje se nastavi. 
Začujem klokot vode kroz grlo. 

»Uzeo je...« 

Izgubih račun o vremenu: da li je ponoć ili je blizu zora 
Ne osjećam ruku, na koje sam podbočen, sasvim su mi utrnule. 
Crne, vijugave pruge titraju mi pred očima, smotavaju se u čvo- 
rove, kao kad užar plete uže. 

Halucinacija! ..., Grč u čeljusti odjednom popusti, napetost 
klone i ja se sruših u jastuke. 

Prosuo se smijeh — sretan, bezbrižan smijeh djeteta... a 
odmah iza njega potmuo, podrugljiv grohot. 

Misli kao da mi se oslobodiše od svih spona. Znam: tamo 
preko mozak više ne funkcionira, to se smije ona, duša... Ve- 
liki tamničar otvorio je širom vrata tamnice, beskrajni, slobodni 
prostori pukoše pred njom i ona se radosno smije — a na od- 
lasku još se jednoć obazire i s gađenjem pljuje na svoju tamnicu: 
život. ' xy 

Grohot se pretvori u hropac — i sve se stiša. 

— Druže, svršio je. 

Sjena se na drugom krevetu pomakne. 

— Hoću li dozvati sestru? 

— Da... . 

Viknem nekoliko puta. Za čas dođe bolničarka i upali 
svijetlo. , 

— Znala sam odmah, zašto me zovete, — priđe ona mr- 
tvacu i pogleda ga. — Tako je bolje i za njega i za vas... 

Mi smo šutjeli. Drugu se glava objesila... Kosa mu je 
zamršena i tako slijepljena od znoja, kao da je bio na kiši. 

Bolničarka prevuče mrtvacu plahtu preko lica. 

— Idem po ljude, da izvuku krevet. 

Malo poslije ostadosmo nas dvojica sami. Na podu, gdje 
je čas prije stajao krevet, ležala je mala, okrugla kutijica — — 

Negdje u svijetu, izgubljen među milijonima drugih ljudi, 

živi i moj drug. A možda je već i umro... Dugo smo još iza 
toga bili zajedno u bolnici, dijeleći sve radosti i žalosti. A tih 
je bilo dosta: prvo ustajanje iz kreveta, prvi koraci na štakama 
— to su neiskazani osjećaji, kojih nitko ne može shvatiti, osim 
invalida. No malo po malo rađaše se u nama teška spoznaja, da 
smo zapravo bijedni i prezreni, na teret sebi i drugima. Svaki 
je dan ulio u našu dušu po koju kap gorčine i doskora zamrzismo 
čitav svijet i same sebe. Počeli smo se tuđiti jedan od drugoga, 
a kad je došao čas rastanka, raziđosmo se brzo i gotovo nepri- 
jateljski. Obojica smo se radovali, što se ne ćemo više vidjeti. 
Kao da je jedan u drugom gledao svoj vlastiti mrski lik. 

No ako je još živ, to sigurno i on često čuje u snu veseo dje- 
tinji smijeh, koji se pretvara u potmuli grohot. I-on se katkada 
budi iza sna, mokar od znoja, dok mu srce hoće da probije grudi. 
... A možda ga taj smijeh više tako i ne plaši — možda mu je 
postao bliži i razumljiviji. Ah poznam ja svoga druga i uvjeren 
sam, da on — kao i ja — često osjeti želju, da se i sam nasmije 
takovim smijehom. ' : 

Doći će dan, kad će ta želja Postati nesavladljiva. Tada 
ćemo se okrenuti, pljunuti iza sebe i smijući se poći dobrovoljno 
u beskrajne, slobodne daljne — — — 22 —_=— 


We 


Par cipela je istrošio energiju... Drug ušuti i mi se za- 
gledamo u stolove, oko kojih sjede radnici i obrtnici. Ori se zdrav, 
bučan smijeh, čaše zveče, padaju oštre riječi i psovke. Svi oni 
Pretresaju radosti i žalosti svoga dnevnog života sa stotinom 
njegovih sitnica. Opazim, da ih drug gleda jednako kao i ja: 
žalosno i zavidno. Sve je to za nas izgubljeno, mi nikada više 
ne ćemo moći osjetiti slast jednoga dana, koji bi nas opio svojim 
sitnicama. Sablast prošlosti ruje u našoj duši poput crva, nikako 
je ne možemo zaboraviti. 

— Hajdemo! — diže se drug, — vrijeme je. 

Hladan noćni vjetar razbistri nam usijane glave. Bio. je 
veljača — i sklizavica. 

— Samo polako, — upozorim ga, — drži se za mene. 

Pođemo oprezno. Proteze zalupiše kao batovi, teško i od- 
mjereno. ' ' 

— Do vraga, tamno je kao u rogu! — opsujem. — Ako 
se oskliznem, bit će i po glavi i po rebrima. 

— Tako ti ja idem neki dan onom ulicom prema željezničkoj 
stanici. Sklizavica kao i danas... Idem polako, svaki korak mi 
je proračunan, no što više paziš, to se prije dogodi... Noga mi se 
izmače. Posrnem, instiktivno hoću da zadržim ravnotežje pa po- 
srnem još jače i srušim se kao klada. U padu mi se proteza za- 
okrene, prsti se okrenuli nazad, a peta naprijed... Preplašio sam 
se, a malo me i zaboljelo pa ne mogu odmah da se dignem. Jedan: 

individuum ustrči ti se oko mene, htio bi mi pomoći, a kao da 
se stidi i ne zna, što bi počeo; bulji sa strahom u zaokrenutu 
nogu, nije se dosjetio, da je proteza. Drugi prolaznici drže se 
kao da me ne zapažaju i idu dalje... Vidim, i on bi najradije 
otišao, a ipak ne odlazi, nego stade šeprtljiti i mlatiti jezikom: 
»Zašto ne pazite, za Boga! Što vam je? Ta kako samo možete 
tako neoprezno... .!« 

Naglo ustanem, — noga mi je još uvijek zaokrenuta ka 
zgrabim bijesno nogu i zavrnem je natrag u pređašnji položaj 
pa čvrsto stanem na nju. 

— Neka te vrag odnese! — iskesim se divljački. 

A on ti se ukočio, stoji kao stup i blesasto gleda u moju 
nogu. Već sam zamahnuo, da ga lupim... 

— Ta što ti je, drži se! 

Kod zadnjih riječi posrne moj drug. Pokušam da ga za- 
držim, no on me povuče sa sobom. Dvije proteze tresnuše o smr- 
znutu zemlju. 

— Joj! — zastenjem, — moj kuk! Budalo, zar ne možeš 
malo paziti! . 

Ležeći na zemlji počnem se istezati; u kuku me živo boli, 
dobro sam natukao kost — a i ruka sva bridi. 

— Čekaj, odmah ću ti pomoći, dok namjestim protezu. Pazi, 


. — pokaže mi, — baš kao onda: prsti se okrenuli nazad, a peta 


naprijed! a. 3 

Uspravim se. Izbijeni i uprljani sjedili smo neko vrijeme 
opipavajući se. . 5 

— Haha! — odjedared se drug žučljivo zasmije, gdje su 
ljudi, gdje je čovječanstvo, da pruži ruku svojim herojima da 
Jedni bi prošli, kao da nas ne vide, a drugi bi skakutali ne zna- 
jući, što da počnu! ' . 

— Diži se! — viknem. — Zakasnio si sa filozofijom... 

Jedva nekako ustanem i pođem dalje, držeći se za kuk. 

— Stani, kuda ti se žuri! 

Stanem i pričekam ga. Onda se opet uhvatismo za ruke i 
odosmo u mrak — — — —— — 

ANTE NEIMAREVIĆ, KRIŽEVCI 


TRI DANA MOGA SVJETSKOG RATA 


Još malo, pa ćemo zaboraviti, da je ikad bio neki svjetski 
rat, i još malo, pa će doći vrijeme, da ćemo o njemu govoriti: 
»Bio jednom neki svjetski rat!«... 


Prvi dan. 


Sinoć sam kasno legao, jer sam po zemunici naganjao ne- 
koga galičkog parcova, koji se od dvije tri noći navadio, da 
mi griska jastuk, a ja kad pani u san, pani i u sanju, da mi 
netko griska uho... Skočim, zgrabim se za uho, pa za jastuk, 
a kad parcov strugne ispod njega, pa u rupu, dohvatim štap, 
pa udri po zidu, po podu, po stropu, a jeke nikakve, jer je to 
sve troje samo zemlja, zemlja i zemlja... Pritajim se i tobože 
zaspim; u ljevici držim električnu žarulju, a u desnici onaj 
gornji štap i čekam, a oči upiljio u onaj tamo kut. »Samo dođi, 
bezobrazniče, samo dođi, pa te nikad više mišja rupa neće 
ugledati!« Grobna tišina, jer ova moja zemunica i nije ništa 
drugo nego iskopani grob, a ja u njoj živi mrtvac, pa još samo 
fali ruska granata, da budemo, zemunico, ono, što još nismo, 
pravi, nepatvoreni grob... Kraj te nesimpatične, grobne misli, 
umalo da ne zaboravih na toga parcova, pa upravo da na 
njega pomislim, kad mu ugledam dva njegova sjajna okanca, 
gdje mi se približuju. Malo _me strah poduhvati, jer njega 
uopće ne vidim, nego samo dvije sitne žaruljice, kao! dva da- 
leka automobilska reflektorčića, koji stižu sve bliže i bliže, a 
kako se primiču, sve su veći i veći, dok ne dobiše oblik dviju 
žarulja. Pridignem štapinu, pritisnem o električno dugme i 
tres! — Na zemlji masnica od štapa, a u rupu se neki rep 
uvlači... 

Nakon te neuspjele atake, još sam ih nekoliko priredio, 
ali svaku bez uspjeha, pa kad sam htio još zadnju zasjedu 
da upriličim, savlada me san i ja zaspim i u svjetskom ratu — 

kolikog li nonsensa! — sanjam, da ubijam miševe!... Kad 
sam ih se (valjda na milijune) ponaubijao, probudim se, pa se 
ugledam na sinoćnjem mjestu, u svojoj maloj i dragoj zemu- 
nici, koja, makar da bi mi mogla jednom biti grob, ipak mi je 
draga, jer to mi je prvi stan, koji ako ikad platim, platit 
ću ga u svojoj krvi... 

Zijevnem, da imam jasan dokaz, da sam živ osvanuo, pa 
sjednem na ispruženi šator pun talašike, što sam ga zajedno 
s onim sklepanim daskama ispod njega nazivao krevetom, pa 
se tako herojski po tijelu iščešem, da bi netko pred zemuni- 
com mislio, da to tko unutra konja timari. Za vrijeme češkanja 
pao sam glasom u onakvo »hahahaha«, kao kad se čovjek kupa 
u toploj vodi, pa od milja hahače. Ej, silan je to osjećaj, kad 
se češeš pa jedva da si prsa izdrapao, već te leđa zovu, a kad 
si s njima gotov, nude Ti se nožni listovi, pa onda udri po 
vratu, po glavi, dok Ti se na koncu čitavo tijelo ne pretvori u 
živu oranicu, a ruka s noktima u munjevito ralo! ... Kad sam 
se tako osvježio, navučem papuče i uputim se stružući po podu 
(to Vam je struganje posebna draž, koja čovjeka siromaka 
uljulja u pozu buržuja!) — pred vrata zemunice. Otvorim ih, 
a u zemunicu zapljusnu snop jutarnjega mirisa, u kojem je 
bilo i sunčanih zraka i vlage izrovane zemlje i pare poljskih 
kuhinja i povjetarca s nedalekih latrina. Stanem, pa se poplje- 
skam po prsima, naudišem one gornje mješavine, a onda uda- 
rim u protezanje i u uzdahivanje svih onih glasova, koji su ne- 
minovna pratnja svakoga jutarnjeg protezanja. Sad se vratim 
natrag, uzmem stolicu, pa sjednem pred izlaz zemunice. Svučem 
košulju, razastrem je po krilu i počnem »čitati jutarnje novine.« 

»Bože pomozi! A, tu li si ti, crnčice! Hodi, hodi! Još malo 
amo, još malo amo! Taako! A sad preporuči dušu vragu, jer 
— kvrc! crnke nema... A vidi ti bjelice, kako oštro gamiže. 
Ne uteče, bogme, pa taman, da se u buhu pretvoriš! Bježi, bježi, 
eto nokta! Stoj! Bogme stade! Kvrc! Ajde za prvom!« 

Bože, kako je čovjek krvožedna zvjerka! Čim ubih dva 
bića, osladi mi se ubijanje, pa mi se neka magla navuče na oči, 
i prestah ja s monolozima, nego samo oči vučem po košulji, a 

za njima traljam noktima sve stopu u stopu kao agent za 
uhodom. ' i 

I čim oči zapaze kakvu bjeloušku, crnoušku, ili riđovku, 
odmah se u nju ustreme i sve dotle na njoj počivaju, dok nokti 
ne stignu, da je justificiraju. A kad su nokti krvnički posao 
izvršili, oči pogledaju, kao da pitaju: »Jesmo li gotovi, da idemo 
dalje?«, pa kad po njihovom stajanju zaključe, da jesu, krenu 
opet lagano naprijed, a nokti za njima sve jard po jard, kao 
Englez za Nijemcima kod Yperna. Tako sam se kod toga posla 
upažljivio, da mi se čini, da nije samo svega oko mene nestalo, 
nego i mene samoga, jer od sebe svega ne ćutim ništa više, 
nego samo oči i nokte... 

Nevjerojatno, koliku moć eliminacije sama sebe može imati 
jedna obična, sitna, beskičmena uš! 

To »jutarnje čitanje« moglo je potrajati neko pola sata, 
i kad mi kapnu iz usta »Hvala Bogu!«, bio je znak, da su oči 
i nokti ustupili mjesto i drugim dijelovima moga izmučenog 
tijela. 

Ustanem, protegnem leđa, stupim u jarak i prebacim ko- 
šulju preko nasipa, a ja se povratim u zemunicu, iznesem sto- 
licu, a onda lavor s vodom, pa se počnem umivati. Kad sam se 
umio i natrljao, da se sve pušilo, otarem se ručnikom, a onda 
izmasiram, da po tijelu pocrvenim, kao djevojče, kad mu netko 


slaže, da ga ljubi. Časom se obučem, počešljam, i još jednom: 


pogledam u zrcalo — da se ne zaboravim — a onda se prode- 
rem, da je jarak zaječao: »Tomaš!« Valjda se jeka od Tomaša 
još nije meni ni povratila, a eto ti Tomaša uz jarak s kavom 
u ruci. »Dobro jutro, Herr Frajligerl« — »Dobro jutro Tomaš! 
Šta je novo?« — »Ništa« (opet »Herr von Frajliger« i to se onda 
ponavlja kod svakoga odgovora). — »Baš ništa«? — »Ma ništa, 
samo je sinoć ubijen na Feldwachi »fanterist« Ivek Trepulić«. 
(To je za Tomaša ništa, kad čovjeka ubiju! Doduše i jest ništa, 
jer se evo sad tek sjetih, da sam tu vijest s isto onakvom apa- 
tijom primio, kao i ono Tomaševo prijašnje »Dobro jutro«. 
Tomaš, imaš Ti pravo, svi smo u ratu Tomaši, a da je mir, 
onda bi za jednoga ubijenoga Iveka ubili deset Neiveka!...) 

Ostavim Tomaša, da mi »sobu« uredi, a ja se uputim na 
jutarnju šetnju. Da postignem pred vojnicima važnost, opašem 
se revolverom, preko jednoga ramena prebacim specijalnu 
kartu, preko drugoga dalekozor, u desnu ruku poklopim štap, 
a povrh svega toga preko lica oklop ratničke i pretpostavljene 
ozbiljnosti, pa na put. Čilo stupam jarkom kao asfaltom, pa 
kao da idem na rendez-vous, pazim, da ne stanem gdje u lokvu. 
Desno i lijevo prolaze vojnici. Jedni nose grede, drugi granje, 
treći nekakve sanduke (sigurno je u njima municija), a pod tim 
teretom tako »gemitlich« (za ovo nema hrvatske riječi) kora- 
caju, da mi se na čas čini, da to nisu ratnici, nego neki radnici, 
koji su se uputili na svoj dnevni posao... 

Skočim do telefona, preletim ratni izvještaj, pa mi krivo, 
da u njemu nema ništa novo, jer bi ti civilisti u zaleđu još 
mogli pomisliti, da mi »na Rusiji« uopće i ne ratujemo, nego 
se samo izležavamo, a za dokonicu tučemo miševe i mrcvarimo 
uši!... 

Uletim svom poručniku Dani Rašeti (oj, gdje si Dane, vi- 
nolijo ljuta!) On se izvalio u krevetu, a kraj njega njegov 
Stevo s rumom u ruci, kao ona Šantićeva Fatima »s ibrikom u 
ruci«. 

»Zdravo Dane!« — »Zdravo Tone!l« — »Ti još u kre- 
vetu?« — »Kako izvoliš!« — »Znaš li što je novo?« — »Znam«. 
— »Šta?« — »Sub sole nihil novi!« — »Idi do vraga!« — 
»Stevo, Boga Ti stevanskoga, rumić amo!« — »Pij mladiću, Ti 
si rumiš-katoliš!« (Dane je bio serbiš-pravoslaviš, kako bi re- 
kao naš prijatelj Alija Dajč, rahmet mu njegovoj rakijskoj 
duši!) Pijuckamo i pijuljimo, pa kad smo sav rum ispijukali, 
otjera me Dane kapetanu Tomiću (zapravo »von Tomiću«), da 
mu raportiram, da je ubijen infanterist Ivek Trepulić — ne, 
nego da je Dani nestalo ruma! ... 

Hauptmann von Tomić, hrvatski plemenitaš, i naš koman- 
dant, stanovao je preko ljeta (ovaj se prvi dan događa u ljetu) 
u svojoj vili »Hermini« (kapetanova kapetanica). Potčinjeno 
pokucam i na povik »Herein, Schweinkerl!« (kod kapetana je 
svatko bio »Schweinkerl«, pa i sam naš pukovnik Lesić, kad ga 

je jednom pohodio), uskočim u ljetnikovac, pa se u istom mo- 
mentu i ustobočim i klopim cipelom o cipelu i njemački izgr- 
mim svoj dolazak. »Rut« (Ruhet!). Otklecnem. »Nova išta, nema 
ništa, ima išta?« »Ima, gospodin kapetan!« »No, kaj?« »Go- 
spodin kapetan pokorno javljam, da je gospodin lajtnant Ra- 


šeta sav rum ispio!« — »Štefl« — »Jer (hier) Herr Hakman 
(Hauptmann)!« — »Ti norc, kaj se kriviš? Zemi flašu z rumom, 
pa je nosi Rašku lajtnančeku!« — »Cu (zum) Befehl, Herr 


Hakman!« — »A Ti, mali, idi po kompaniji, pa vidi, je li živa 
i zdrava. Štogod nađeš nova, donesi mi amo. Popodne u tri sata 
da si tu, jer je Herrennachmittag«! Klop, lup, zaokret — već 
sam vani. Otputim se ponajprije do »Feldwebla« (to je danas 
narednik), pa ga konzultiram za kompaniju, složim recepis, pa 
bajde do pojedinih odjelića. Razgledam zemunice, notiram 
želje, pretražim s komandantom jaraka sve naše jarke, pa pi- 
smeno utvrdim sve njihove dobre i loše strane, revidiram mu- 
niciju, a onda se odvažim na najvažniji posao, na pregleda- 
vanje naše poljske straže. 

Poljska straža! Da mi prođe vrijeme, dok stignem do nje, 
hajde da Vam usput štošta pokažem, što bi Vas moglo zanimati. 
Pročitajte brzo ovaj napis na drvenoj pločici! 

»Zur Feldwache«. Da, da, »Zur Feldwache«. To Vam 
znači, da poljskoj straži moramo ovom grabom krenuti, pa kad 
smo pošli, hajdemo. (Gospodo, sad budite pažljivi, jer to, što 
ću Vam za malo pokazivati, ne čujete svaki dan). Kuda sada 
stupamo, to Vam je graba, kakvi su i oni jarci, koje smo malo 
prije ostavili, samo što je ova, kako vidite, mnogo uža i svaki 
čas zavija. 

2222! To je zuj ruske kugle, ali nas se ona ništa ne tiče, 
jer leti iznad naših glava, koje smo grabom dobro sakrili. Eto, 
pogledajte nada se. Šta vidite? Desno i lijevo iznad sebe ga- 
ličku ravan obraslu gustom travom (popipajte je rukom!), a 
gore, gdje su nebesa, komad plavoga obzora. Rus Vas ne može 
vidjeti, kao ni Vi njega prijeko, jer je i on pod zemljom, kao 
ona nekadašnja carska i Stepnjakova podzemna Rusija. Do- 
duše, kugla bi nas mogla i u grabi zgoditi, ali ne u svom letu, 

nego kad već pada na zemlju, ali to se rijetko događa. (1 slu- 
čaj od 100). Biste li htjeli, da se malo iznad grabe ogledate? 
Evo, tu su Vam desno dva reda stepenica utisnutih u taj nasip 
naše grabe, pa skočite jednu po jednu sa mnom, da vidite, što 
dosad niste vidjeli. Ja sam već gore. Dajte ruku amo! No, — 
hop! Eto Vas glavom iznad grabe. A? Šta kažete? Pogledajte 
ovu nepreglednu, izrovanu ravan, a po njoj ovu živicu. Nije 


to, brate, živica, nego ljudska mreža žice do žice, koja bi nas 


štitila, kad bi se Rusu prohtjelo, da nas obađe. Zar ne, da niste 
ni znali, kako smo mi dobro zaštićeni, pa sad slobodno malo 
odahnite, da idemo dalje. Još nekoliko zaokretaja, nekoliko za- 
vijutaka i nekoliko obmotaja, pa smo za četvrt sata »na licu 
mjesta«. 

Dotle ću Vam pripovijedati, šta je to poljska straža. Zzz... 
zuk! (Ništa, — to je drugarica one prve Ruskinje!) Vi ste inte- 
ligentni ljudi, pa ste svakako čuli za kontinentalne rtove iz 
geografije? Pa naravno, da ste čuli! A čuli ste valjda i za sje- 
verni i za južni pol? Znate li, što je periferija? Jesu li Vam 
poznata krajnja ljudska naselja? I to znate?! E, onda sigurno 
znate i za pučko vjerovanje o kraju svijeta? Kad to sve znate, 
onda čujte! Što su oni moji prijašnji rtovi, polovi, periferije i 
ljudska naselja, pa krajevi svijeta, to su Vam u ratu naše polj- 
ske straže. One su granica našega ratnog teritorija, naše oči, 
naš anđeo stražar, naši ljudski čuvari, jednom riječju naše 
sve, jer da nije njih, mi bi tamo u onim jamama bili u vječi- 
tom strahu, a u ratu ne smije biti straha! Gospodo, sad na oprez, 
jer smo blizu cilju. Kad čujete »Halt!« stanite, jer tko na »Halt« 
ne stane, dobije kuglu u prsa! (Iz povorke se čuše uzdasi! ...). 
Uprav ja to njima velim, pa da ćemo zaći za novi krivuljak, 
kad nakraj njega spazismo krupna momka s puškom na sprem 
i u isti tren »Halt!« Stadosmo. Ja mirno, a ovi inteligenti za 
mnom sve podrhtavajući. ' 

»Feldruf« momčina će. »Šuferak!« (Schuhfetzen!) ja ću. 
»Forvec«! i mi naprijed. Dok stupam, sve čujem, kako ovim 
mojim civilistima srca tuckaju, ali opet mislim, nek se malo 
stresu, civilisti su! Nijesmo prošli ni dvadeset koraka, kad nas 

u jednom ćor-sokaku sačeka novo momče, pa isto onako »Halt!« 
i naš »Stoj!«, a onda vojnikov »Lozung?«, moj »Felflašalajt- 
nant!« (Feldmarschalleutnant), njegov propust i mi vam sti- 
gosmo na jedan mali rondel, na kojem je leđima od nas bilo 
na grudobran naslonjeno pet krepkih vojnika. Preda me stupi 
njihov komandant, »frajter« (Gefreiter), preda mi raport, ja ga 
(radi civilista, inače ne bih!) oštro upitah o situaciji, a onda se 
okrenem svojoj civilizaciji, pa ću: »Gospodo, tu smo! Odahnite 
malo, a tko je slab na nogama, nek sjedne na ove zemljane 
klupice, što su po krajevima, a onda ćemo pred panoramu!« 

Kad su mi se malo poodmorili, pozovem ih, da se svaki 
od njih približi grudobranu, na nj nasloni, a glavu iz jame po- 
moli; kad su to učinili, ote se iz desetak usta jedan: udivljeni 
»Ah!« Zašto taj »ah«, evo neka pero mjesto mene govori. 

Nad nama oko nas i povrh nas golemi firmament, sav u 
plavetnom izdanju. Kao rijetke sante leda po ledenom moru, 
polegle po njemu bijele oblačine, bijele poput alpskoga sni- 
jega, a meke poput vune na janjetu. Nebo nad njima čvrsto 
i sapeto, kao mladoženja u fraku, a ispod njega ova nebeska 
brda, ovo snježno grumenje, ove zračne kule kao odroni bre- 
gova, kao izgubljeni ledenjaci, kao snježni visovi usred nizo- 
zemlja. Po sredini neba koči se Njegovo Veličanstvo Sunce i 
premda se gubi prema veličini svoga svakodnevnog klizališta, 
ipak osjećaš i po svjetlosti horizonta i po užarenosti poljane i 
po zagrijevanju svojih uda, da je ono centar ove svesvemir- 
ske topline, kako bi, da mjesto mene govori, rekao naš hrvatski 
Joško Kosor! i 

E, a sad dolje glave, suncem zagrijana gospodo, pa »po- 
smotrite«, kako bi oni prijeko rekli, ovu našu zemljicu! 

Pustimo ih neka sad motre, a ja ću vama, koji niste s njima 
bili, ocrtati i taj prizor. 

Svuda uokolo nas ispružila se nedogledna galička visora- 
van, pa poput kitova u čoporima, kad se po moru isprevrću i 
ni repom ne miču, ukočila se i ta ravan, kao oni vojnici, kad ih 
na njoj, a za nju kugla prikuje. Njezino žito, koje su prolje- 
tos Ukrajinci zasijali, da ga jesenas požanju, poljuljuje vje- 

trić, pa ono klima glavicama, kao da kaže: »Gospodaru, ja sam 
zrelo, šta iščikaš?« Tko nije vidio mora i njegovih valova, 
neka legne na ovu ukrajinsku zasijanu zemlju ,pa neka motri 
ljuljkanje usjeva, i evo glave, ako mu se to polje ne pričini 
morem, a usjevi valovima, samo neka je takve uobrazilje, da 
sve drugo apstrahira, a samo prelijevanje i lelujanje zadrži. 
Kao korov u žito, uvrle se žičane zapreke u usjeve, pa kako 
su u njima i sa njima, još možeš pomisliti, da su ljudi prolje- 
tos zasijali i te žice s usjevom. 

Pa imao bi i pravo, prijane, jer su i njih ljudi zasijali, 
samo ne proljetos, kad Ukrajinci svoje usjeve, nego su ih de- 
cenije sijali, a one su tek ljetos izrasle!... 

Rat je, gospodo, rat! Ako ne vjerujete, pogledajte tamo u 
sredini polja one tri iznakažene kuće. Vidite li, da ni jedna 
od njih nema ni krova, ni prozora, ni vrata, nego samo zidove 
i zidove, a i njih porušene i povaljene. To su Vam leševi kuća, 
kao što je leš i onaj Ivek Trepulić, i kao što će biti svaki onaj, 
koga danas-sutra stigne njegova sudbina, jer šta je i kuća 
nego leš, kad joj granate raznesu ognjište, na kojem se do 
jučer grijala i hranila Ukrajinčad?! Gdje li ste, oj vi stanari 
tih triju tamo kuća? Ili ste pali s rodnom kućom zajedno, kao 
ono Kartažani s Kartagom, ili ste za vremena pobjegli iz njih, 
pa ste sad negdje daleko od ovih podrtina, za koje možda vaša 
srca drže, da su još na životu, a one su u razvalinama! ... 

Ej, rate, rate, ti prokleta aždajo, gora sii 
odpotopaiodgladiiodkuge,iod vatre,jer si 
ovo sve četvoro! Makar da suta sva Četiri 
Apokalipsina Jahača užasna i strašna, gro- 
znaiočajna, ipak se daju zaustaviti, jer su 
produkti Prirode, dok si Ti rate, produkt ra- 
zumna stvora — Ti si produkt čovjeka! 

Mora da smo se malo dulje zadržali na nasipu, jer se na- 
jednom teren pred nama zapraši, kao kad se djeca nabace ka- 
menjem po prašnoj cesti, a u isto vrijeme se po tratini začu ne- 
koliko muklih udaraca, kao da smo negdje u salonu, pa se po- 
služniku izmakoše na sag solnice. »Dolje!« povičem, i jedva 


249 


što se niz nasip srozasmo, zalupiše ruske kugle po našim željez- 
nim pločama, što su bile povrh rondela. Nešto slično, kao kad 
se u naše prozore zalete kapi kiše, da ti svojom lupom najave 
pljusak — dogodi se i nama, pa zaređa lupatanje po pločama. 


Dok se civilisti još nisu ni snašli, zazujaše ponad naših 


glava ruski rojevi tanadi, a na to im naša straža posla svoju 
zrnatu pošiljku. Razvi se ono obično, svakodnevno pucketanje 
poljskih straža, koje te sjeća na praskaranje suvaraka, kad u 
jesen pastiri nalože vatru, da se malo zagriju... 

Vratismo se istom grabom natrag pa kad sretno uđosmo 
u jarke, s civilistima se oprostim, jer oni odoše iza linije, a 
onda natrag u zaleđe, ja kapetanu, da mu se izraportiram. U 
to je stiglo vrijeme i objedu, pa krenem u zemunicu, gdje me 
dočeka "Tomaš s objedom (juha, riža s pečenjem i palačinke). 

Dok sam tanjure sastrugao, zapuši se na stolu Tomaševa 
crna kafa, koju kao pravi Bosanac ispijem s cigaretom u ustima, 
a onda se s novinama zavalim u krevet, pa jedva što sam je- 
dan stupac preletio, omaknu mi se novine iz ruku, kapci ola- 
baviše i ja zaspah. 

Probudim se pred tri sata, ustanem, malo se izmijem i 
počešljam, pa kapetanu na naš domjenak. 

Triestak koraka iza njegove vile smjestila se u utrobi jedne 
udolice mala sjenica, koju su mu ispleli vojnici, a u njoj 
zabili u zemlju okrugli stolić s klupčicama naokolo. Kad 
sam ušao u sjenicu, našao sam u njoj kapetana, gdje sjedi 
i psuje svoga Štefeka, pa čim ja upadoh i najavih svoj 
dolazak, pusti Štefeka, a mene zgrabi, te me na pasja kola iz- 
ruži, što kasno stižem. (Baš nijesam kasno stigao, nego uprav 
na vrijeme, ali ne bih protestirao, sve kad bih i smio, jer smo 
svi na kompaniji znali, da naš kapetan, koji je inače bio duša 
od čovjeka, »boluje od špotanja«. Šta ćeš — vojnička bolest!) 
Kad već nije znao, šta bi mi još rekao, uhvati se za riječ »ci- 
vilist«,y pa je na me baci, a u taj se tren pomoli na pragu za- 
stavnik, rodom Poljak, po imenu Stanislav, a po prezimenu — 
(bogme, već ga nemam u glavi, ali se sjećam, da ga ni onda 
nisam mogao zapamtiti!). Poljak me spasi, jer se kapetan, čim 


250 





se Poljak najavi, obori s mene na njega. Kad ga se naružio, 
uđe poručnik, neki mladi Čeh Novotny, a kapetan vatru na 
njega. »Du bist — Pemac!« bijahu mu zadnje riječi, a u ljet- 
nikovcu zasja ćela našega Dane. »No mogao si, Dane, još 
ostati, jer bi sad po Te došla deputacija!l« »Zum Befehl, Herr 
Hauptmann!« (To ti je, kad bi bukvalno preveli »Razumijem, 
gospodine kapetane!«, dok bi u slobodnom prijevodu značilo 
»Hvala lijepo, gospodine kapetane!«) 

Za čas, kao da to više nije onaj prijašnji kapetan, jer 
čim Štefek donese vino na stol, kapetan se povrati u se i uzevši 
čašu u ruke, pozdravi nas najprije službeno (njemački), a onda 
po domaću (hrvatski). 

Kucnemo se, ispijemo, a iza toga se ote najprije iz Dani- 
nih (jer je on iza kapetana bio po šarži najstariji), pa onda 
Novotnyjevih, pa Stanjislavovih i na koncu mojih usta »Na- 
bas vino, krasno vino, sjajno vino, divno vino!«... 

Dok još nijesmo znali o čemu ćemo govoriti, prihvatimo se 
onoga siromaha Iveka Trepulića. Kapetan spomenu, kako je to 
bio divan momak i da će ga predložiti na posthumno odlikova- 
nje! Dane upita, »iz kojega je bio voda«, Novotny, da je »iz 
njegova«; Stanjislav »je li ukopan«, ja »jest«y a na to svi 
»Slava mu«! i uvod je u razgovor bio gotov, jer je odmah ka- 
petan poveo temu, koja je u svjetskom ratu bila najaktuelnija 
— o ratu. 

Da bude razgovor interesantniji, mi smo se od kapetana 
dolje uvijek podijelili u dva tabora, dok bi kapetan bio arbiter. 
Čim je dakle kapetan uveo rat u naše društvo, Dane poče do- 
kazivati, da je ruski generalissimus Nikolaj Nikolajević ženi- 
jalan vojskovođa. Njemu se pridruži Novotny, a Stanjislav 
onda udri po Nikolajeviću, da je šeprtlja, a ne vojskovođa. Ja 
pridometnem, da se sa Stanjislavom potpuno slažem, pa pozi- 
vam Danu, neka dokaže da nije. (»Gospodo, da mi najprije ovo 
iskapimo, što je u čašama, pa onda ad rem!« kapetan će). Istru- 
simo, a Dane poče ovako dokazivati: 

»Gospodo, ja neću duljiti s obranom svoga klijenta, nego: 
ću samo reći ovo: da je Nikolaj Nikolajević ženijalan, svjedoči 

nam činjenica, što ga je tako nazvao i sam Hindenburg (to mi 
je bilo novo i prisegao bih, da je to Dane izmislio!), a valjda 
ne ćete dopustiti, da ste Vas dvojica (tu pokaže na Stanjka i na 
mene), — veći od Hindenburga?!« 

»Bravo, bravo, Dane!« kapetan će, a onda: »Gospodo, ta 
je vrijedna, da se zalije, a onda molim repliku!« 

Kad smo s punom čašom polili Daninu Peroraciju, zamo- 
lim kapetana za riječ, pa najprije obrazložim, da bi Stanjko 
morao replicirati, ali da on ne može, jer u replici nije vješt 
hrvatskom, i ovako počnem: 

»Gospodine kapetane i gospodo! Svaka čast Ekscelenciji 
Hindenburgu, ali se s Daninim mišljenjem ne mogu složiti, 


jer ako je to Njegova Ekscelencija Hindenburg i rekla, to je 


sigurno rekla iz kurtoazije, a od kurtoazije do istine veliki su 
putovi Gospodnji! Ta kakav Nikolaj Nikolajević i njegova 
ženijalnost?! Gdje mu je ta ženijalnost? Zar je u Mazurskim 
Jezerima? Zar u Karpatima? Zar u Gorlicama? Pa gdje je 
onda, kad je tu nije? Gospodine kapetane i gospodo! Ako je 
u Nikolaja Nikolajevića bilo ženijalnosti, onda su mu je izbili 
iz glave Hindenburg i Erzherzog Friedrich! Oni su ženijalni 
(to mi valjda ne ćete osporiti? dobacim Dani i njegovom drugu), 
a ako su oni ženijalni, kako može biti ženijalan i Nikolaj Niko- 
lajević?!« 

Iza mojih riječi kapetan završi disputu, jer da će on, dok 
malo prorezonira, izreći osudu, ali Prije toga pozva nas, da po- 
kvasimo i moju oraciju. Slijemo u grla nove čaše, i šutimo, kad 
će kapetan: »Gospodo! Oba tabora imaju pravo. I Erzherzog 
Friedrich je ženijalan i Hindenburg je ženijalan i Nikolaj 
Nikolajević je ženijalan, samo što su prva dvojica ženijal- 
nijil« (»Herrlich, kostlich, Prachtig, treffend!« povikasmo nas 
četvorica, a kapetanov se arbiterski brk osmjehne!.. _.) 

Da dalje nastavim? Ne, jer kad bih nastavio, sve bi dalje 
sličilo prijašnjem, a to bi bilo premonotuno, te ću se od toga 
Poštediti, pa ću još samo to reći, da smo u tom tonu nastavili 
'sve do večeri. Nijesmo pustili na miru nijedan isječak svjetske 
fronte i svatko je morao pretrpjeti našu riječnu paljbu, valjda 

si m 

veću i od topovske. Kad je pala večer, a mi ispili, ne znam već 

j j i sutra sastanemo. 

koju bocu, rastasmo se, da se na tom mjestu i suti ki 

Iza večere pohodili smo kapetana u »Hermini«, prokar a 

Za e + ili 

propušili i propili čitavu pretponoć, a onda se digli, zahva = 

se domaćinu, zaželjeli mu »laku noć« i u teturanju se otputili 

o 

u naše zemunice, da se u čvrstom, vojničkom snu odmorimo 

od ratnih napora prošloga dana!... 


Drugi dan 


Evo se gotovo čitavo popodne mučim pod deo ad 
da se opružim, pa nikako da uhvatim zgodan položaj. rtim 
se i vrtim, pa upravo kad sam glavi našao uporište, ne znam 
kuda ću s nogama. Prokunem, što mi je bilo najbliže pei e 
i proturim noge kroz čador, a glavu položim na smotanu . 
da ću odahnuti, kad neki glupan, prolazeći kraj čadora (ku 
ga je vrag sada nanio!) zapne nogom o moje mg i, kpagru 
pokvari mi svu poziciju. Ja ću na to: »Glupane!«, ha ka > 
»Oho!« (bosanski pardon) i afera je izravnana. Ipak za e 
svoj prijašnji ležaj, jer sam bio prelijen, da se ad : . 
štam, ali se ne usuđujem zaspati, jer sve mislim, šta će bi 2 4 
ja zaspim, pa se nađe neki drugi glupan, te seiono či P 
takne! Uvučem dakle noge u čador, pa ih savijem poda se 
kao velim: »Hajd, sad gurni, glupane!« Za kratko Lago es 
sitim se i te pozicije; s novim »sveca mu!« izvrnem se :. < 
stopala oduprem o zemlju, a koljena poizdignem i & < . 
tom položaju ostajem, pa da se na glavu aernrati add 
uspavam, zatvorim oči i zapoprstam po trbuhu trbuš i =a 
vanku — a da s lijepim mislima zaspim, sjetim se nedalek 
sočanske fronte i onih siromaha, koji bi za ovaj josu 4 
platnene kućice sve dali, osim svoga života — te 1 sou 
a onda, da ih malo utješim, reknem na glas, kao da su ti sir | 
masi tu kraj mene: a 

»E šta ću Vam ja, braćo — i ja sam tamo bio!« . 
»Boga mi, lijepo mi je!« velim ja dalje, i ta me ljepota 
tako zanese, da mi se sad ne da zaspati, nego sve rezoniram, 

kako je meni lijepo, a onima tamo u fronti »jao i pomagaj«! 
Svuda okolo mir, samo ga pokatkada naruši koji vojnički hrkaj 
iz bližih čadorova, ali to mi baš podržava svijest ove moje lje- 
pote pod čadorom, te se na to hrkanje nimalo ne ljutim, nego 
ga još u sebi podstičem: »Samo Ti, braco, hrči! Dok Ti hrčeš, 
znam, da sam na miru!« 

Ali vragovi su te misli, braćo! Mjesto da ostanu u prijaš- 
njem okviru, one mi se najednom iz njega izdvojiše i odle- 
tješe, a u glavu mi uleti novi roj. »A, šta bi Ti, da sad mrva 
zapuca, a?l« »Hajte k vragu, dangube! Kakvo pucanje, kakvo 
li štol« izosorim se na njih, pa da ih se tobože očuvam, potr- 
bušim se, uši začepim i upnem se, da sve iz glave isprašim, što 
bi i malo vonjalo po mislima... 

Kad biste Vi to meni pripovijedali, što ja sad Vama pri- 
povijedam, ja bih Vam se, ako ste Hrvati, a ne Englezi, u brk 
nasmijao, jer gdje će glava izmoći s mišlju?! To je teorija, 
to je fantom! Ma šta, teorija i fantom? To je glupost! 

Bogme je glupost, sad i Vi velite, a ja sam to još onda 
rekao, jer čim sam, tobože, najurio misli iz glave, kao ono 
Hrist pretrglije iz hrama, ulete one na druga vrata; ja ih i 
kroz ta istjeram, ali eto njih na treća; ja kroz treća, a one kroz 
četvrta; ja kroz ova, a one kroz ona, dok mi se na koncu konca 
čitava glava ne rastvori, kao lubenica, kad je raspoloviš — i 
kao što neprijatelj svom snagom jurne u grad kroz razvaljena 
vrata, tako i one moje misli bijesno nahrupiše u glavu i za ne- 
koliko trenutaka bila ih je puna glava! ... 

Ali, i ako su vrata pala, grad još uvijek nije pao; ja se 
uhvatim s mislima u koštac, kad jedan »bum!« prolomi zrak. 

Kao zvjerka, kad u šumi začuje udarac iz puške, pa se 
na noge osovi i naćuli ušesa, da odgonetne, otkuda to ide bli- 
jeda Gospa, tako i ja na onaj »bum!« skočim s. ležaja na ko- 
ljena i razjapljenih usta i očiju iščikam novi udarac. Nijesam 
ga dugo čekao, jer čas poslije zrak se potrese od novoga — 
»Dum! Bum! Drum! Brum!« »Četiril« rekoh i dok je «ono 
zadnje »i« u »četiri« još bilo u ustima, napuni se obzorje udar- 
cima najprije s »bum-drum, drum-bum«, a onda se ti pojedini 

udarci sališe u ogromni i bučni, olujni i urnebesni =. »dum- 
durum, bumburum, bumburum, bumbum, dumdum dumc < 
Eto, dogodi se ono, čega smo se čitavu ovu sedmicu pri “= 
— na Soči je planula borba! Ali uza sve o pribj : 
gnem ja nadi, da se ona ne mora ticati našega bataljona, o 
se kao malo saberem, kad mi izvana uleti u sud mj 
vojnička zapovijed u rezervi — »Alarm!« u isti čas sko ned : 
iskočim iz šatora, krvnički ga srušim, kao da je on svemu to 


l . .. v . . 
' TIV, a ne Talijani, pa se S takv om žurbom pospremi 1 dole- 
tim satniji, da nijesam imao vremena, ni da sto opsujem: »Ba- 
. . ... .. 1 


j i ši« Krenemo. 
taljon! Brzi marš!« | : ze 
Nitko ništa ne govori, nego se samo žurno koraca . 
neki, koji se nijesu posve adjustirali, jedva uhvate vremen ia 
: . v . .. = š 
poprave zaostatak. »Od sto glasa glasa čuti nije« samo 


 pokatkada zvecne koja lopata o bombu ili posuda o konservu, 


. se nt iz 
pa opet mir. Marširamo i marširamo, najprije uz brdo, pa . : 
brdo, pa kroz jednu uvalu, pa kroz drugu, dok iga ora : 
za . 
pod novo brdo, i da ćemo uz njega, kad nakon je din . 
marša prekide bataljonsku šutnju ovaj glas: »Ma, Bog : 
! Li 
zar opet uz brdo!«... Ne . 
»Šuti, druže, bit će i niz brdo!« drugi će o prvu i o“ 
či iš zapovje 
dvije doskočice tako razvedriše, kao da smo o povj 
dobili dva odmora. . 
SE Gala . m 
A sočanski topovi jednako tutnje 1 gromoraju; neki st 
kvom jačinom zvuka i trijeska, da nam šalice zaječe... . 
»Ao, braćo, bit će danas jecnjave!« oglasi se neki . 
imeni, a na tu se javi odmah druga: »Gdje pucnjave, du 
4 : . . f ri 
jecnjave!«, a bataljon dalje stupa, kao da hoće, da što prij 
s e iničke šale 
otvrdi ove dvije vojničke šale. ' sro ' 
d »Udri Jovo na novo!« opet će onaj prijašnji če os 
će novi u poluglasu: »Zar danas, braćo, nema odmora?« »Ustao 
j€ i! ći će... 
€ u rezervi!« treć : m . : 
: Čast šoli, ali bogme, kad je vojnik odviše Pa 41 ne po 
mažu tu više šale, nego samo odmori! Šala je za duh, a od- 
mor za tijelo, a naše je tijelo, gospodine majore, tako umorno, 
da u njemu ćutimo po dva tijela, pa dajte nam, gospodine ma- 

jore, bar jedan odmor za ta naša tijela! — govore nam oči, a 
usta šute, jer ona ne smiju od pretpostavljenih... Kad smo 
pred dva sata počeli marširati, tako smo bili čili i odmorni, da 
nijesmo na leđima gotovo ni osjećali svoju bojnu opremu. Išli 
smo s njom, kao i bez nje, ali što smo dalje odmicali, tako nam 
je bivala sve teža i teža, da smo za svakim kilometrom puta 
osjećali, kao da su nam leđa za čitav kilogram otežala! A kako 
je na leđa padala kila po kila, upijala se u leđa jedna za dru- 
gom kao crnilo u bugačicu!... Dok smo pošli iz rezerve, pomi- 
cali smo opremu po leđima, kao šahovsku figuru po daščici, ali 
što je za nama ostajalo više brda i nizbrda, sve smo bili šte- 
dljiviji u pomicanju, jer si s micanjem torbaka morao, brate, i 
da leđa pomakneš, tako se to jedno s drugim slilo! 

U početku nije bilo umora, ali što dalje, brate, sve nas ne- 
što steže; najprije nas nešto steže oko vrata, pa to sađe u leđa, 
iz njih u koljena, dok nam čitavo tijelo nešto nevidljivo tako 
sape i steže, kao da nas uklopi u vučji procjep! 

A marš sve dalje teče, kao da smo kakva voda, a ne ljud- 
ska bića, pa da i nijesmo bića, nego voda, gospodine majore, 


ipak bismo trebali odmora, jer se i vode odmaraju! I one se ' 


umore do svoga donjeg tijeka, pa kako ne bismo mi, gospo- 
dine majore?! — Ali nas gospodin major ne čuje, jer govoriti 
ne smijemo, ali iz očiju nam ne bi mogao ništa pročitati, jer je 
za to vrijeme, dok je kilogram po kilogram padao na naša 
tvrda, vojnička leđa, pala na naš bataljon i crna sočanska 
neš... 

Kad bataljonu ne da major odmora, dopustite mi, čitaoci, 
da mu ga ja podijelim, dok Vam nešto saopćim, što me gore 
muči od moga torbaka na leđima. 

Muči me, braćo, to, što sam na ovom papirnatom maršu 
osjetio, kako je slaba ljudska riječ, kojom se služe ljudi od 
pera! Ta zar je to jezik savršenih bića, s kojim ne možeš kao 
s muzikom da u isto vrijeme opišeš i marš i teret i topovsko 
praskanje i svoje osjećaje i noć i kišu i vraga i, Boga i sve, 
sve! — nego moraš najprije jedno opisati, pa drugo, pa treće, 
pa i kakogod to opisuješ i ne znam s kakvim riječima, ipak su 

ti opisi samo riječi i riječi i ništa drugo nego gole i puste 
riječi, sastavljene od takvih glasova, koji svi skupa ne mogu 
razbuditi u čitaočevu srcu ni toliko osjećaja, koliko ga može 
razbuditi samo jedan jedini muzički akord! 

A sad mi na noge, moj bataljone, i na put s Božjom i 
nožnom pomoći! A nek Vas, kao i dosad, prati i ovo pero, jer 
makar da je slabo, ipak je pero kroz vijekove pratilo čovjeka. 

Dok sam ja pred Vas skidao ovaj svoj teret, pala je na 
* sočansku krajinu potpuna noć, a odmah za njom počela se na 
nju spuštati i sočanska, jesenja kiša. Najprije u rijetkim ka- 
pima, sve kap po kap, kao da traži mjesto, gdje će pasti, pa 
kad ga je našla, sve krupnija i krupnija, sve češća i češća, dok 
najednom ne presta! Već smo se bili poradovali, da se kiša 
izjalovila, kad očusmo iznad sebe neko šuštanje, kao kad se 
ptice spremaju na počinak, i jedan momak, koji je to šuštanje 
tako i shvatio, zaželi im ispred sebe i ispred bataljona: »Laku 
noć!«, kad nas najednom udari strašan mlaz kiše, i dok ovaj 
nije s nas još ni na zemlju sletio, već naleti drugi, pa treći, 
pa četvrti i dalje više nijesmo mogli mlazove brojiti, jer su se 
svi ostali slili u jedan jedincati kišni mlaz; visok, koliko je 
bilo od nas do oblaka, a širok, dokle je sezala ova prokleta 
ratna krajina! ... 

Valjda nijesmo od prvih mlazova pa do ovih, kod kojih 
smo sad, ni desetak puta koračili, a smočismo se, kao da smo 
iz Soče izašli! Bojna se oprema uz nas priljubila kao djevojka 
uz dragana, pa kao što dragan draganu k. sebi privija, tako i 
mi privijamo k sebi opremu, da nam voda ne curi niz nago 
tijelo. Oprema se tako brzo napi kiše, da za čas i ona procuri, 
pa da je u taj čas kiša i prestala, još bi uvijek s nas padala! ... 
Kome su cipele bile oširoke, počeše mu se u njima noge oskli- 
zavati, pa da od mraka nijesi ni vidio, kako gmiže bataljon, 
čuo bi ga po škljocanju vode u bakandžama... 1 da ni po čemu 
drugome nijesi osjetio, da se tome bataljonu »mrijet« ne će, 
»al jest nešto, što ga napred kreće«, — osjetio bi po škljocanju, 
i taj škljoc... škljoc... bio je jedini znak života u toj vode- 
noj ljudskoj masi... 

A noge dalje marširaju i marširaju, kao da je voda iz 
njih ižmikala svaki umor, ali što dalje, sve im je teže i teže. 
Dosad su naše bataljonske noge nosile samo jedan suhi bata- 
ljon, a sada, kad im je pokisao, vuku dva mjesto jednoga! Pa 
ni po jada, kad bi još samo to bilo, ali ta dva bataljona sva- 
kim korakom upadaju u lokve, pune debela i ljepljiva blata, 
koje nam tako toplo i tako snažno stište bakandže, kao da nas 
moli, da ga ne ostavljamo, da ga drugi gaze — »a vi noge 
vucite, a ne ćete li, trista vam, pa zastanete, kao netko, kad 
mu nešto pane u blato, pa se zagleda, gdje je palo — već će 
vas, o vi neposlušne noge, nečije i poslušnije udariti, a neki 
će vam sarkast iza leđa: »Traži, druže, kad se vratiš!«... 

Badava, brate, svi jezici i sva literatura! — jer evo ovdje 
najbolje vidiš, kako je to sve ništetno, što se piše. Ta evo već 
četvrt sata opisujem blatni i kišni marš svoga bataljona, pa 
očajavam, što sumnjam, da li Vas taj marš onako prožima, 
kako je i nas prožimao, dok smo marširali, pa kad tu očaja- 
vam, kako onda ne bih očajavao, kad pomislim, da Vam sada 
na pr. moram dočarati i artilerijsku tutnjavu, a ne znam, ni 
čim ću, ni kako ću! 

Zalud tu sve riječi-i svi opisi, jer biste Vi samo onda došli 
do pravoga dojma, kad bi bilo moguće, da Vi ovo čitate u onim 
prilikama, u kojima je ovo proživljeno. Dakle: kad biste se 
obukli u nas, na se navalili bojnu opremu, pa po kiši i po blatu 
udarili na, put, a da bi nad Vama mjesto artilerije tukli ne- 
beski gromovi, pa Vam onda netko na glas ovo čitao, što sada 
sami čitate — tek bi tada došao osjećaj do izražaja, da je taj 
marš nešto strašno i jezivo! — a ovako?... a ovako je to sve 
samo blijeda slika — ali makar je to i blijeda slika, ipak je 
kakva, takva slika... - 

Da ne bi tko u bataljonu pomislio, da smo mirnodobski 
bataljon, koji se po kiši vježba za buduće ratne hodove, brinula 
se talijanska artilerija, da ga razuvjeri. Ona je frontu nepre- 
kidno tukla i tko je ne bi poznavao, mislio bi, da to negdje 
dolje gore gradovi, pa se kuće ruše, a nije topovska paljba, 
koja tamo u fronti mrvi brda i bregove. Kako smo se paljbi 

primakli na par kilometara, osjećali smo je i pod nogama, a 
ne više samo u zraku, kao dosad. Zemlja je ispod nas samo 
tutnjila i brujala, kao da smo išli po kakvom poklopcu, pod 
kojim je voda ključala. A kad bi grunula ona najteža bate- 
rija, pričinilo bi nam se kao da smo čamac na talasima, tako 
bi se bataljon zaljuljao!... 

»Ne posrći, druže!« netko se oglasi. 


»Vježbam se, brate, za večeras!« I opet hajde i hajde, za- 
vijaj i uzvijaj, silazi i uzlazi, da smo već davno prestali 
s brojenjem uzlazaka i nizlazaka, pa se bacili u brojenje, ko- 
liko još ima do fronte. 

»Koliko još, druže?« 

»Baš brojim, brate, pa nikako na broj«!... 

»O podne ništa nijesmo jeli«, netko nam šutnju pretrže, a 
drugi mu upade: 

»Pa i što smo, brate, pojeli, nije bilo ni za doručak!« 

»A kamo li za ručak!« netko će treći. 

»A kamo li, braćo, za noćašnju večeru!« četvrti će. 

»Evo, Ante, teme za razgovor«, reče mi prijatelj. 


»Hvala, nijesam teme gladan!«, i opet nasta bataljonska 
šutnja! Oh, trista mu, što nam prsti zebu! Kad se sada toga 
sjetim, žmarci me prožmu! A najviše nas zebu vršci prsta. U 
tami ih i ne vidimo, ali osjećamo, da nam je svaki vršak na- 
bubrio kao grah u vodi, pa ako koji put prst prstu prikučimo, 
da ih složimo u šaku i da pušku pritegnemo k ramenu, sva se 
usta rastvore i samo začuješ kako bataljon zaahče.. Ali prste 
bar nekad zagriješ; skupiš ih, pa ili ih zahukneš, ili ruku o 
ruku ozatareš, da makar jedamput zašušte, ali noge, noge, pa 
nožni prsti — ej, to se neda ni ušačiti, ni protrljati, nego znate 
šta! — Ugrijmo ih mislima! Mislima? Mislima, mislima! Da 
čujemo! 

Pa, čujte! — Prigni se, bataljone, u duhu do nogu, pa 
hukni u njih kroz bakandže i vjera i Bog, ako ne osjetiš, da Ti 
je nozi toplije! No, bataljone, je li Ti sada toplije?! »Kao i 
Prije!« odgovara, ali ja mu ne vjerujem, jer kad je čovječan- 

stvo mogla misao zagrijati za ovaj rat, kako ne bi ta ista mi- 
sao mogla zagrijati noge jednoga bataljona?! 

Hej, junaci, samo još malo, samo još malo, pa ćemo na 
metu! Eto, toliko smo se već fronti primakli, da nas je u ovoj 
udolici, u koju smo sad upali, laznula toplina naših topova, 
koji su iz nje pucali na Talijana. 

»Evo peći, braćo!« istrže se prvim redovima bataljona, a 
omašni hrvatski Zagorac, koji je turao u topinu granate, kao 
pekar kruhove, veselo će: »Za Talijane!« 

»A za nas?« 

»Za Vas njihovi!«... 

Makar smo znali, da ovaj naš marš mora da ima neku 
bojnu svrhu, jer kad je ima rat, mora je imati i marš — ipak 
smo se u maršu katkada ponadali, da bi se to moglo svršiti i 
bez boja! Ta, kud bi se došlo, kad bi kao svi putovi u Rim, i svi 
marševi vodili u bitku! A ta nada, da bi se ta današnja i no- 
ćašnja bitka mogla svršiti bez nas, bila nam je jedino, što nas 
je u maršu uzdržalo, da nijesmo popadali. Ona je bila bata- 
ljonu njegov moralni i fizički štap, s kojim se poštapao, da mu 
se ne smori duh i noge! Ali kad smo malo prije upali u teren 
između naših i talijanskih topova, ta je nada izletila iz naših 
srdaca, kao ovo topovsko tane, što je ovaj čas izletilo iz Za- 
gorčeva ždrijela! ... 

Kad je hrvatski Zagorac opalio tane, nešto je promrmljao; 
sigurno je rekao svome tanetu: »Zbogom, tane!« a nije ni slu- 
tio, da su s tim »Zbogom, tane!«, odletile i naše »Zbogom, naše 
nade!!!«... : 

Bataljon je Šutio, samo što su noge škljocale... škljoc... 
škljoc... škljoc... Tolikim hodom tako su se noge navikle na 
to stupanje, da ih nijesmo više kao prije nagonili, da koračaju, 
nego su išle same od sebe, kao da su one preuzele komandu 
nad našim tijelom... Zavladala“je apatija. Nestalo je i gladi 
i studeni i umora i volje, i nijesmo više bili ni bataljon, ni 
ljudi, nego samo skup blatnih i izmrzlih nogu... I misli je ne- 
stalo, pa i šta će nam misli, kad je tu gospodin major, koji ima 
da misli za nas! A kad je svega toga nestalo, a u glavi zastala 

samo još jedna zraka: oh kad bi sad i nas tako nestalo, kao 
što je nestalo gladi i studeni, umora i volje! — najednom nam 
sve iščeznu ispred očiju i mi padosmo u polusan... 

Bataljon zaspa, ali su mu noge i dalje koračale; one su, 
osim gospodina majora, jedine bdjele, da bataljon potpuno ne. 
zaspi. Pa da si nas tada, čitaoče, susreo, ugledao bi ovu sliku: 
Naprijed četvoronožna životinja s majorom na leđima, a za 
njima četiri stotine dvonožnih utvara... 

Kroza san smo čuli, kako još i dalje stupamo, a sve nam 
se čini, da smo još na onom istom mjestu, na kojem smo i za- 
spali. (Osjećaj, kao kad spavate u vlaku, koji vozi, a Vama se 
sve čini, da ste neprestano na jednom istom mjestu! ...) Ali, 
kad najednom vlak stane, a kondukter zaviče: »Stanica, pet 
minuta!« vidite, da je ono bila obmana — pa tako i sad, kad 
major zavika »Stoj«! i noge stadoše, a mi otvorismo oči — 
nađosmo se pod jednim brijegom, a zaspali smo u uvali!... 

»Lezi«! 

Padosmo. 

Šta je dalje bilo, ne znamo, samo se tek sada sjećam, da 
smo čuli, kako padamo, a onda smo zaboravili i šta smo, i gdje 
smo, i jedino osjetili, kao da u nešto tonemo i tonemo... Za- 
spali smo. 

»Ustaj!« 

Skok! i bataljon je na nogama. 

Jeste li kad sanjali, da ste bili blizu smrti, a onda se na- 


< jednom probudili? Ako jeste, onda ono, što je Vas tada obu- 


zimalo, to je i nas, kada smo skočili, jer smo legli u vatri i u 
noći, a ustali u krasno jesenje jutro — tiho, kao seoska crkvica, 
kad iz nje narod izađe! ... 


Treći dan 


»Sinoć u deset sati počela je talijanska artilerija bubnjar- 
skom vatrom na Mrzlom Vrhu«. (Tako je glasio početak 
austrijskoga ratnog izvještaja od 21. listopada 1917. godine). 
Jedna jedincata rečenica s četrnaest običnih i najobičnijih 

riječi — tako običnih, kao ovih recimo: Sinoć u deset sati po- 
čela je padati kiša na Mrzlom Vrhu! ... 

Da, to su obične i prazne riječi, ali za običnoga čitača, a 
zaj nas, koji smo te noći bili na tom Mrzlom Vrhu, nijesu to 
nikakve stepske i nage riječi, nego strašna noć, koja je samo 
za onoga strašna, koji je tu bio, i koju samo onaj može poj- 
miti, koji je i doživio takvu mrzlu noć. A čujte sad i sudite! 

Već smo čitave sedmice naslućivali, da će se nešto dogo- 
diti na sočanskoj fronti, a šta, u to nijesmo ni onda vjerovali, 
kad se o tome počelo i govorkati, jer komegod si počeo da o 
tom nešto natucaš, poslao bi te do vraga, kao što si i ti sva- 
koga takvog, pa tko da onda vjeruje? 

Ali, kad smo sinoć oko osam sati ubačeni u frontu, pitali 
smo jedan drugoga: »Šta Ti, pobro, misliš, zašto nas ubacuju? 

»A šta da, brate, mislim?« 

»Pa misli, majka mu stara, može biti da odgoneneš!« 

»Za to je generalštab!« reče neki kapral i bilo nam je do- 
sta razmišljanja, jer smo znali, da su uvijek sumnjive general- 
štabne odgonetke! ... 


Bila je pohladna noć, ali još uvijek ne takva, da smo mo- 


rali drhturiti, ali nije to bilo samo od studeni, nego više od 


ledenih osjećaja, kad stupaš u one šančeve, iz kojih se ide 


samo u smrt, ili u rezervu — a iz rezerve smo došli! ... 

Tu smo osjetili, što je ljudska zavist. Dok smo mi ulazili, 
iz rovova su izlazili bečki lovci (Wiener Jager). »Servus Ka- 
merad!« rekli su nam neki. Tu sam se sjetio one priče, kad je 
seljak bio krivo upućen u manipuliranje s riječi »servus«, pa da 
se osveti, tko ga je krivo informirao, vratio se do njega, pa mu 
rekao: »Servus Ti materi, servus Ti ocu, servus Ti čitavu 
rodu«. 

Pa tako i ja, a sa mnom i drugi, vratimo Bečlijama: »Ser- 
vus Ti ćaći, vrag Vas sve troje odnio!«... 

Jer nekad, kad si ljut, ne treba ti ni psovka — dosta je, 
da mu rekneš i »Til« — a u tom će »Ti« biti više sadržine, nego 
u najuličnijoj kletvi. Opsovali bi mi i više od toga »servusa«, 
ali nitko ne će da se zavadi s Bogom, kad zna, da bi ga još mo- 

gao večeras trebati, a sutra svakako, ali čekaj, Švabo, kad se 
vratimo u rezervu (ako se vratimo!...), napsovat ćemo mi 
Tebe i za večeras i za tada i za sve vijeke! 

Pa zato smo ih samo krvnički gledali, i jedino, što smo im 
mogli učiniti, bilo je to, da gdjekojega tobože nehotice gur- 
nemo u rov, a da ne misli, da smo htjeli, umiliš mu se s »Oho, 
kamerad!«, a u sebi mu oca skasapiš... pa brže bolje, dok ta 
kletva još nije stigla do Gospoda, — na glas: »Oprosti, druže, 
oprosti! Zaletih se, šta ćeš!« Oh, što smo im zaviđali, da nas 
napuštaju! ' 

. Ta, šta je to, kad nekom zaviđaš zbog žene, bogatstva i ča- 
sti, jer se to sve može steći, ali se ne može, da od Bosanca po- 
staneš Bečlijom, da ideš natrag, kad ideš naprijed! 

Kad bi sve te naše ljudske zavisti skupio u jednu, sve 
skupa ne bi dale ni prvo slovo ove zavisti, koja se u Tebi budi, 
kad netko ide s fronte, a Ti u frontu, netko na noćni počinak, 
a Ti možda na vječni! ... 

Dokoturamo se do prve linije i tu nas odmah razrediše. 

»Prvi roj prvog voda poljska straža, drugi jaružna, treći 
veza prve i druge, četvrti rezerva do ponoći, a od ponoći drugi 
vod!« »Sad! drugi vod prva katakomba, treći treća, četvrti če- 
tvrta! Predponoćna služba: poručnik Iks i kapral Ipsilon! Iza- 
ponoćna zastavnik Cet i narednik, zna se, koji, — jedan je!« 

U jutro u sedam i po, u pola osam, »halb acht!« zbor u 
rovu, a u osam, u osam, momci, »um acht, — um acht, meine 
Herren, Angriff!«... 

»Angriff! Aaanngriff dakle!« ote nam se, nekom iz grudi, 
nekom iz grla, nekom iz usta, a svima iz srca i to još nijesmo 
ni izgovorili, a srca nam zaudaraše... 

»Prva bubnjarija!« šapnu mi prijatelj. »A u jutro druga!« 
ja ću, kad se netko, tko, čut ćete — oglasi: »I posljednja!« 

Za čitavo ovo vrijeme našega trećeg dana fronta je bila 
mirna kao janje. Ma ni jednoga metka, ni puščanoga;-ni to- 
povskoga, kao da ju je tko ukleo. Ej, da je hoće tko ukleti i 
sutra! ' 

Kad smo iza četvrt sata svi bili na svome mjestu, odahnuli 
smo. Mi u katakombama više, nego li oni vani, ali doći će i na 
njih naš red. 

Što ću sada pričati, priča je moje katakombe, ali je ona 
priča i drugih, jer što je naša doživljavala, doživljavale su i 
druge, samo što tamo nije bilo pismena čovjeka, da to sroči! 
Kad smo posjedali, iskašlja se neki momak u kutu, a onda 
pljunu, pa reče: »Momci, pljunite na život!« 

»Pljuni Ti sebi u zube!«.. 

Iza toga mir, samo što se neki tamo amo pomiču, da bi 
bolje sjeli. »Šta se smještaš, neš vjekovati?« »Tko zna neš li 
sa mnom, Alija?!« 

Opet mir. Svima je teško, jer bi svaki htio govora, ali ga 
nitko ne počinje, da se ne nasuče kao Mujo i Alija, kad se Go- 
spod smilova, pa po nekom Ivi otpoče razgovor: 

»Dakle sutra!« 

»A bolje i sutra, nego preksutra! Je li tako, Andrija?« 

»Boga mi, tako je! Zar ne, Smajile?« 

»Jest vjere mi! Ali znate li, šta je?« 

»Šta?« 

»Jeste li Vi gladni?« 

»To je prva pametna!« pucnu prstom o prst momak do 
mene, Avdija, kojemu je to bila prva, otkako smo u kata- 
tombi. 

»Živio, Avdija, bravo Avdija!l«... grmnu čitav vod. 
»Ta Ti valja!« 

»Jakako, jakako!« Avdija će, »ali od »živio« ni ja, ni vi 
siti, nego dete, da mi založimo!« 

»A šta?« 

»Šta tko ima!« 

»Hoćemo li, gospodine zastavniče?« 

»Šta?« 9 

»Pa po konservu!« ši 

»Momci, sad će minaža!« 

“»Hej, gospodine fenriče, do minjaže možda i dan hoda!« 

»Ne, ne, momci, ona je na putu!« 

»A mi smo pri putu!« Avdija će, i nakon takve popustio 
je i zastavnik i reglement, pa sa »Živio naš grapodn: »fenrik«! 
otvoriše se torbaci. 

»Brže, braćo, dok nije došao »herstelltI« — opet će Avdija 
i s praskom, koji nasta, kad pukoše konserve, prasnu i vod u 
smijeh. 

Čim je bilo želucima udovoljeno, udobrovoljiše se i naša 
lica i umalo da Avdija ne zapjeva, ali mu ne dadosmo. 

»Mani, Avdija, Boga Ti, pjesme! 

»Ne idemo u svatove!« 

»Da plačem, rano mi je!« 

»A_ Ti šuti!« 

Avdija ušuti, ali nakon nekoga vremena opet se javi: 
»Braćo, postasmo kršćani!« 

»Kakvi kršćani?!« muslimani će mu. 

»Pa kršćani, kršteni kršćani!« 

»A_ ne luduj, Avdija!« 

»Ma šta bih ludovao, kad je tako!« 

»Pa kako?« 

»Pa eto kako! Večerasmo svoju zadnju večeru! ...« 

»Baš Ti, Avdija, ne da vrag miral!« okosi se na njega 
čitav vod. 

»Budi bar sada miran!« 

»A tko bi Vas razgovarao, kad bi Avdija šutio?« 

»Razgovaraj Ti sebe, a pusti nas u miru, da večeru pro- 
kuhamo!« okomi se na njega bivši naš kuhar Hamdija. 

»Tako je, Hamdija, tako je!« svi ćemo, jer je svaki od 
nas htio, da se sam sobom malo porazgovori. Sve nas čekalo 
je sutrašnje jutro, a dalje — to Bog zna. Tko li živ, tko li 
mrtav, pa daj, da se bar sada, dok smo živi, sa sobom rasta- 
nemo, jer sutra ne ćemo imati kada — od Talijana! 


S Bogom i sobom bili smo brzo gotovi, jer smo jedan dru- 
goga dobro poznavali. Znali smo, da se vojnika i vrag boji, a 
da se Boga bojimo, nijesmo imali zašto, jer smo znali, da se 
Njemu svi mole i Hrvati i Talijani. — On je bio sviju nas, kao 
što i Smrt — od koje nas Bog očuvao! 

Pa kad smo smirili svoj odnos s Gospodom, sjetili smo se 
naših dragih, jer nijednoga nije bilo među nama, koji nije 
imao koga svog. Netko oca i majku, netko ženu i djecu, a svi 
po brata i po sestru. Lako Ti se, brate, sobom rastati, jer sebe 
lako pregoriš, ali ne pregori, što ostaje bez Tebe i što će u su- 
zama vapiti, da se vratiš, a Ti ne ćeš moći, jer se mrtvi samo 
u pjesmi vraćaju! ... : 

Dok smo tijelom bili na Mrzlom: Vrhu, bili smo duhom u 
sirotnim kolibama naše tužne Bosne, i ako je te noći pred po- 
noć išta jeknulo u tim kućicama, bili su to naši uzdasi, koji su 
jeknuli na Mrzlom Vrhu, a odjeknuli u Bosni! ... 

I da si tada, čitaoče, bio s nama na Mrzlom Vrhu, vidio 
bi, da nitko ništa ne govori, ali bi ipak čuo šapat majke i djece, 
kuća i sela! ... 

Tvrda je srca vojnička duša, ali kada zaplače, znaj, da i 
Bog zaplače, i sigurno je tada zaplakao, jer u taj čas poče vani 
da rominja sitna i mala, draga, jesenjska kišica, a unutra da 
se rune tvrde vojničke suze... Bogovi plaču i ljudi plaču, pa 
tko se ratu veseli, ispile ga naše suze, izjele ga naše kletve! 

U taj čas začusmo tako strašan udarac, kao da je u njemu 
bilo sažeto tisuću udaraca. 

Tako divlji i tako očajan udarac, kao da se negdje ispod 
nas zemlja rastrgla, a onda se to sve složi na naša zemljana 
leđa i tako bolno zaječa Mrzli Vrh, kao da je to neki Titan, 
na koga bozi Olimp survaše. Udarac je bio tako snažan, da 
smo od njega i od straha odskočili i popadali, pa dok još ni- 
jesmo dospjeli ni da polovicu kletve izgovorimo, oborio se drugi 
udarac. Mrzli se Vrh nad nama ljuljao i jecao, a mi s njim, 
kao mornari u barci. Kad su granate nad nas padale, bilo nam 
je, kao da padaju komadi nebesa. Eksplodiranje je sličilo urli- 
kanju zvijeri, a letenje u vis rasprslih granata i kamenja trga- 
nju mamutskih zubi. 

Ah, šta govorim, šta pišem, ta to je slama, to su fraze, to 
je atentat na talijansku artileriju, koju, kao ničiju na svijetu, 
ne bi moglo ni jedno pero opisati osim pera Nijagare! To više 
nije bio Mrzli Vrh, nego paklenski vrh, a ulogu su bogova pre- 

tig 


uzeli talijanski artilerci, da i njega — pakao, i nas — vragove, 


- sravne i zdrobe, da nam više nikada ne pane na um, da se mi, 


brdo i sitni stvorovi, dignemo na topovska zjala! Mrzli Vrh 
hropti i stenje, kao okovani pakao, a mi se u njemu saviremo 
i motamo, kao končana klupčad. »Zuji, zveči, zvoni, zvuči, 
šumi, grmi, tutnji, huči!« — to je jezik — topovski!... 

Dok jedna pošiljka više nas prašti i lomata, a mi se auto- 
matski zahvaljujemo nebesima, da nas je minuo i taj uda- 
rac, već misao leti u prvu »Očuvaj nas, Bože i druge!«, a već je 
i nova tu, pa dalja nova, druga nova, treća nova — i više ih 
i ne brojiš, jer su brže od brojenja, već samo padaju i padaju, 
kao kiša, kao tuča, kao grad! ... O, Bože, o, Bože, zar ne vidiš, 


Ah, tko tada ne bi molio! Molio bi, da nikad nijesi molio: 
i.da nikad više ne ćeš moliti, jer nema tih živaca, nema toga 
srca, koje će izdržati takve ljudske gromove, a da ne bi po- 
klekli i pred Bogom i pred vragom, ma pred kim god, samo da 
se utješiš, ohrabriš, uoklopiš, jer zalud su Ti svi oklopi, kad ga 
srce nema! Nad nama je bia oklop Mrzloga Vrha, ali šta su 
Mrzli Vrhovi, šta matematika, šta fizika, kad smo toliko puta 
čuli i vidjeli, da i teže oklope probiju topovi! Pa kad posum- 
njaš u oklop prirode — brda — i u ne znam koliko metara 
debele zemlje i koliko li gvozdenih greda i prečaga, onda taj 


oslabi oklop podupreš fluidnim oklopom, što Ti ga srce sakuje i 


u molitvi, u jecaju, u suzama i izdignutim rukama, pošalješ ga 
u duhu nada se, da Te on sačuva! ... 

O, čuvaj nas, oklope, od kugle i granate, šrapnele i bombe, 
jer, ako i Ti popustiš, popustila su i nebesa i bogovi! .... 

U katakombi gori svjetiljčica i drhti kao grobna svjećica 
Dušnoga dana. O, je li to naša zadnja svjećica, i kao da jest, 
paze na nju oči, da se ne ugasi, jer, veliko je praznovjerje i 
kad se vjeruje!... Kako Mrzli Vrh titra, tako s njim titra i ta 
svjetiljka, a s njom i naša srca, — o, ne ugasi je, veliki Bože! 
Titraj leti s lica na lice i obasjava ih, ali ne ljudska lica, braćo, 
nego voštana i smrtna, iz kojih bi, da si Longin, iscijedio kapi 

žući, a ne krvi, ne krvi, a vi je Talijani hoćete, a i svi oni, 
koji ste željni rata i ljudske krvi! 

: S krvlju nam se i misli iscijediše, i osta nam glava prazna 
i sama kao nesretnik, koga svi zapuste. Više nijesmo ni mislili, 
ni molili. Prestali smo biti ljudi, a postali tjelesa, koja su se 
samo zato micala i jecala, jer ih je Mrzli Vrh stresao i bubo- 
tao. Bilo nam je kao izubijanim zvijerkama, kad otupe od ki- 
jačenja, pa onda polegnu i svejedno im je, tukao ih, mazio 
ih — one su hrpa slomljenih kosti i istucanog mesa. Udri 
zvijerku, čovječe, još. jedamput i eto leša, pa i vi, Talijani, 
dajte još jedan, još zadnji, ali bogovski udarac, da postanemo 
što nijesmo, da budemo leševi! 

Jeste li kada slušali, kad se niz hridine kotrlja u ponor 
odvaljena stijena? Ako jeste, onda ste vidjeli, kako ta stijena 
sve ništi pred sobom, a to popraćuje takvim praskom, da te 
jeza hvata. A što je stijena bliže ponoru, sve je veća lomljava, 
jer se u nju sliju i jeke i odjeci, a onda, kad stijena konačno 
pane u ponor, nestane i lomljave i praska, a za čas se izgubi i 
jeka, i mir je kao i prije. Tako bi s nama. Užas nad užasima, 
grohotanje granata, kao da se svi vrazi smiju, a trešnja, da 
smo poskakivali kao kuhinjsko posuđe za potresa, a onda na- 
jednom — mir! 

Mir, braćo, potpuni mir; mir kao s onu stranu groba. U 
početku mu ne vjerujemo, jer i granate znadu zakasniti, pa kad 
one ipak ne dolaze, još im ne vjerujemo, jer ti je teško vje- 
rovati zbilji iza strašna sna. Ali kad ih ne bi ni drugi i ni treći 
čas, pa još malo pričekasmo, te ih ni tada ne bi, e onda se izdi- 
goše glave i ču uzdah, kojega nikad više nijesam čuo, a i ne 
Želim, da ga ikad čujem: »A h!« 

»Braćo! Jesmo li živi?« 

»Jesmo, Bogu hvala, Avdijo, jesmo!« 

»E, Boga mi, zaslužio je hvalu!«... 

»Daj se Avdija, opameti!« 

»A Boga mi, dobro je, ako mi je ostala prijašnja pamet, 
tako sam se isprepadao, a Vi još hoćete, da budem pametniji!« 

»Istina je, braćo, istina. Ima pravo Avdijal« veli stari 
Alija, pa nastavlja: »To ti je bilo pucanje!« ' 

»Kakvo pucanje, bolan ne bio! To je bila grmljavina!« 

»Šta grmljavina! To je bio tromlfajer!« 

»Jest, jest, to je bio tromlfajer!« svi se složiše u tome. 

Kako se već približila ponoć, izađemo nas dvojica, prija- 
telj i ja, da preuzmemo službu. Imali smo šta i preuzeti! Šan- 
čevi zasuti, kao svježi grobovi, a iz njih vire tjelesa vojnika, 
koji su tu pobijeni, dok su stražarili. Kraj prebijene noge pre- 
lomljena puška, kraj zdrobljene ruke strši šljem, a tamo zgnje- 
čena glava bijednoga Matije, koji je, da nije bilo ofenzive, 
imao ići na dopust, a ovako je otišao u vječnost!... 

Evo tu, gdje smo stali, nečijega mozga; čiji je, ne znam, 
ali svakako je nekoga momka iz prvoga voda, jer je on bio na. 
straži. Toliko je krvi po rovovima, kao da smo došli u kakvu 
klaonicu za goveda, a ne na mjesto, gdje smo pred dva sata 
ostavili svoje drugove na straži, žive i zdrave, kao što smo sad 
nas dvojica. Po liniji leže čahure granata, rasprsci od šrapnela, 
torbaci, plinske maske, haljetci, izvaljene grede, razbacane kon- 
serve, a na svakom se predmetu vide usirene_ mrlje ljudske 
krvi. 

U tom se pokazao i mjesec; bilo ga je stid prije izaći, ali 
nije on tome kriv, siromah, nego oni, koji to ne vide — a šta. 
ne vide! vide, ali ne će da vide! ... 

Dok se mjesec prokrao kroz onaj mrki oblak, došli smo na. 
jedan zaravanak. Mi na zaravanak, a mjesec iza oblaka i gle 
prizora! Na humčiću Mrzloga Vrha leži nečije truplo; čije li je, 
Bože? Dok smo htjeli, da pogađamo, ugledamo: korak dva od 
trupla ljudsku glavu. — »Omer jel« reče prijatelj. 

»Kovačić je!« rekoh. 

Nije strašno vidjeti mrtva čovjeka, ali vidjeti truplo bez 
glave, a glavu bez trupa, to je nešto najstrašnije, najužasnije, 
jer tu vidiš dvije smrti, dva leša, dva čovjeka u jednom! Tru- 
plo je ležalo kao prevaljeni stup, a glava pala na vrat, pa da 
ne vidiš kraj nje trupla, mislio bi, da je čovjek propao do: 
vrata u zemlju, pa se grči, .da se ne udavi. Užasno, užasno! 

Qlbdaš glavu, pa Ti se čini, da te oči zovu: »Ta, spasi me, čo- 
vjeće, šta buljiš!« 

Poljska je straža bila sva poubijana — sedam je majki 
ostalo bez sedam sinova! ... ' 

Mrtva je straža bila zamijenjena živom stražom, a poubi- 
Jani jaružni čuvari novim momcima i za nepun četvrt sata sve 
je bilo kao i prije. Samo su govorili razvaljeni jarci i pova- 
ljani leševi, da je malo prije smrt prošla kroz jarke. Da nam 
očvrsnu rastrgani živci i da se potkrijepimo za jutrošnju na- 
valu, dobili smo večeru. Nikad takve večere! »Mesa kao drva!« 
reče Avdija, » a gusta je kao magla!« reče Jakob planinac. Ku- 
hari su u nju toliko papra nabacali, da se kraj toga mirisa 
izgubio i vonj leševa. 

»Hrane nas kao pred Božić — purane!« uskliknuo je Toma 
trubljač, a Avdija ni pet, ni šest, nego mu odrapi: 

»Pa u jutro je klanje!«... 

Već se bližila dva sata po ponoći, za kada je urečena naša 
topovska paljba. Nijesmo htjeli, da nam izmakne taj momenat, 
pa se uputismo nas dvojica na brežuljak, »da si to pogledamo«, 
kako reče prijatelj. Naslonismo se na grudobran, izvadismo sa- 
tove i brojimo: »Jedan i pedeset, — pedeset i pet... i šest — i 
sedam... i osam... i devet... i deset... šezdeseti« 

Najednom ugledasmo iza sebe nekoliko tisuća plamenova, 
onda začusmo toliko tisuća udaraca, a tada iznad nas prozu- 
jaše desetine stotina teških granata! Nije prošlo ni tusućina 
minute, a ispod Mrzloga Vrha grunu toliko bubotaka. Dojam, 
kao da se otrže podnožje Mrzloga Vrha, a Avdija će, koji se u 
to do nas došuljao: 

»Drž' se, Talijan!«... 

Htjede da još nešto rekne, ali ga prekidoše novi rojevi 
granata, a onda za njima novi, pa opet novi, pa ponovo novi, 
pa više ni novi, ni drugi, nego nekakvi, za koje ne znaš, koji 
su, jer tako lete jedan za drugim, da ne razlikuješ jedne od 
drugih, nego se svi slili u jedan roj, u jednu bujicu, kao ona 
kiša našega drugog dana, ili razularena masa nadošle rje- 
čine! ... 

A granate dolje padaju, kao da mjesto njih sipaš u žit- 
nicu vreće pune jedroga kukuruza. Više naš ciči zrak od gra- 
nata, kao da su mačad, a iza njih psi, koji ih gone, pa zrak 
samo laje i mijauče. Ba 

»Zvijeri u zraku, zvijeri na zemlji, pa gdje su onda ljudi!« 
proguli se prijatelj. »Pod zemljom!« raskrivi se Avdija. Imaš 
pravo, Avdija, jer ovo što je na zemlji, to su neljudi!... 

A sve jednako dolje prašti i pucketa, kao kad grad gori, 
pa se kuće ruše — ah šta kuće, to se ruše gromade hridina, 
šume bukava, planine, brda, nebesa, bogovi, čitav svijet! Ba 

Zrak iznad nas tako očajno šumi, da nam se često priči- 
nja, da će nam glave otkinuti, tolike je snage. Takva je bila 
vrućina, da smo skinuli kape, da nam se mozak rashladi, ali 
nas od te tuče granata za čas uhvati bojazan, da nam se kosa 
naježi — »šta, da nas jedna zahvati!« U tom trenu sunu 
Avdija kapu na glavu, pa će gromko: »Ako zahvati, neka kapu 
zahvati!«... 2 

Bio je to veličanstveni prizor! Ako smo ikada požalili, što 
smo u ratu, nijesmo tada, jer je rijetkima bilo suđeno, da slu- 
šaju topovski koncerat dvaju carstava s deset tisuća topova! 
Isplatila se sva ona muka tolikih dana i tolikih noći, jer su nam 
te noći i ti dani priuštili koncerat na čuvenom odsječku Mrzloga 
Vrha, a u noći pred jutro 21. listopada 1917. godine! E 

Prijatelj i ja sate bi i sate slušali taj koncerat (koji su Ta- 
lijani još te noći platili, a mi tek ujutro), da se ne nađoše 
Avdijine ruke na mome i prijateljevu ramenu: . ' 

»Gospodo, ti nam ne daju odmora! — Dajmo ga sami«! 

Kad smo se uputili u katakombe, bilo je šest sati u jutro. 

Avdija je bio majstor u pečenju crne kafe, pa nam u čas 
ispeče šalicu turske. . . 

»Dete, gospodo, pijte! Moramo se zgrijati za jutro!« 

»A hladno Ti je, Avdija, hladno!« 

»Bit će mi i vruće!« e. 

Do sedmoga smo sata proboravili u katakombi pijući i pu- 
šeći, a pokatkada bi Avdija i zapjevuckao. 

»Pa šta me nitko ne prati!« 

»Prati se sam!« 

»Pa će te i Bog pratiti, je li, Hasane?« 

»E, braćo, da nam nije Avdije, umrli bi od dosade!« 

»A bolje bi bilo i od nje, nego li sutra od Talijana! — 
Je li, Mijate?« 

»Tako je, Avdija, tako, nego deder ti nama reci, bojiš li 
se današnjega jutra?« 

»Zar si gdje čuo, da se bojak bije, a ne boji se, a? Ali, 
koja mi korist, da se bojim?« Ako mi je suđeno, poginut ću, pa 
da se sav u strah pretvorim, a ako nije, šta bih o tom brigu 
vodio! Ljudi, brate, ginu, ne ginu žene!«... 

U tom počelo i svanjivati. 

»Evo zore, braćo!« povika Hasan, koji je bio prvi do 
vrata. : 

Avdija htjede nešto reći, ali se sam zaustavi. Mislio je, 
da bi nas ono, što bi rekao, ranilo, pa zastade. U tom došla i 
sedma. 

»Momci na noge!« ' 

Vod se podiže. Svaki se priteže, da je kočoperniji, prihvati 
pušku u desnicu, pa onda pogleda u zastavnika; znak »gotovi 
Smo«. 

»Sve u redu?« 

»Sve!« 

»Ej, momci!« opet će Avdija, »da se što ne zaboravi, jer 
nema više vraćanja!« 

»Za mnom!« 

U času, kad smo ostavljali katakombu, ostavljali su svoje 
i drugi vodovi, satnije, bataljoni, pukovnije i divizije — cijela 
armada — i u sedam i pol sati u jutro sve je stajalo u prvoj 
liniji. Da je tada Talijan zapucao, sve bi nas pomlatio, jer je 
naša vrhovna komanda zaboravila reći, ako bi tada osuli Tali- 
jani paljbu, da ne čekamo osam sati, nego da odmah na njega 
krenemo. A kako to nije rekla, mi bi za to pola sata bili izmr- 
cvareni, i tko bi onda u osam sati jurnuo na Talijana? Sva 
sreća, da za to nije znao Talijan, ali kud bi došle ofenzive, kad 

bi za njih znali neprijatelji? Valjda da im još i poručimo, kao 
što pjeva narodna pjesma?! 

»Avdija, Ti ćeš s nama dvojicom!« 

»Hoću, gospodo — i u smrt!« 

»Tamo možeš i sam!« čini mi se, da mu htjede prijatelj 
odbrusiti, ali zastade, kao i malo prije Avdija, jer se poboja 
zloguke riječi. 

Znak za opću navalu bio je: najprije trenutna šutnja naše 
čitave artilerije, onda glas tridesetipocentimentarnoga topa 
»morsera«, a nato glasovi svih kalibara, svih topova, svih deset 
tisuća — i hurrah!... 

Nas smo se trojica stisli jedan uz drugoga i nitko ništa ne 
govori, jer nam je sva pozornost usredotočena na. očekivanje 
kobnoga znaka. 

I najednom mir, apsolutni mir, koji je tako bio težak, kao 
da nam se Mrzli Vrh svalio na leđa. Bio je takav mir, da smo 
čuli posve jasno, kako nam srca kucaju! A onda nam srca tako 
nabreknuše, kao da će iskočiti, i Avdija, koji ni u tom času 
nije izgubio svoju divnu hladnokrvnost, zgrabi se za grudi: 

»Stani malo, vjere Ti!« 

Mir je trajao trenut, a nama se činilo, da je vijek. Sve se 
zgrbilo i napelo, da kao zrno klisi iz jarka, a još uvijek nema 
znaka. 

»Ma pucaj, ili ću pucati!l« dojadi Avdiji, i tek što reče, 
»mdrser« zagrmi, a onda za njim deset tisuća njegovih dru- 
gova! ... »Napred!« »Vorwarts!« zagrmjesmo, da se i ne čusmo, 
i već smo na jarku, a u to zagroktaše talijanske puške i mitra- 
ljeze, osu artilerija, zaplakaše Talijani i u tom se hipu pretvo- 
riše vršci Mrzloga Vrha i njegova podina u tisuće vulkana i 
vulkanića. Po njima padaju granate kao s planinskih brda 
usovi, pa kad panu, jeknu, a onda se rasprsnu u tisuće raspr- 
saka, da se onda razlete po nama, kao po sobi komadići razbi- 
jene posude. Otpaci granata padaju po našim šljemovima kao 
tuča po prozorima i njihovo udaranje čuješ kao udarce šipke 
o bubanj. Puščana i mitraljeska zrna zuje iznad nas i oko nas 
kao pobjegli valovi s muzičkih žica, a u taj se šum, zuj, krhot, 

prasak, tutnjavu, orljavu, urnebes, užas i u sve najzvučnije i 
najšumnije riječi svih jezika i svih naroda — miješa jauk ra- 
njenih i pogođenih, da više ne znaš, ni što je ljudsko, ni što 
je topovsko, jer se jedno u drugo upleće, kao riječ u riječ, kao 
zvuk u zvuk!... 

Fronta se vuče i nitko ni na koga ne pazi, već samo gleda, 
gdje će pasti i otkle će poteći. Nitko i ne puca, jer niti imaš za 
to vremena, niti znaš, u što ćeš, nego te samo nosi misao, da 
što prije izađeš iz te smrtne zone, a uletiš u talijanske pozi- 
cije, gdje ćeš se osvetiti i za to njihovo pucanje, a i za svoje 
nepucanje! Zvjeraš oko sebe, kao zvijer u zvjerinjaku, pa kad 
si tri metra pred sobom ugledao rupu od granate, skočiš kao 
mačka, pa se zabušiš u nju, kao kola u glib; onda se čas dva 
odmoriš, pa kad vidiš, da je druga rupa podalje, vučeš se kao 
crv po zemlji; glavu uvreš u zemlju, kao da je plug, pa oreš, 
dok ne dođeš i do te, a onda opet ista igra, ista pjesma, ista 
muka, isti jadi!... 

Imaš li vremena, pa pogledaš oko sebe, spaziš trista zala, 
trista tragedija. Eno deset metara za tobom ljosnu jedna Ta- 
lijanka, pa kako ljosnu, tako se i diže, a s njom i nekoliko na- 
ših momaka! ... Malo dalje od toga trči neka momčina i nije 
valjda ni triput poletjela, kad posrnu, kao da ga je tko pod- 
skliznuo... 

Jedva što je pao, kad se kraj njega opruži u trku drugi 
momak, a tamo eno trećega, pa četvrtog, pa petog, koji se, si- 
romah, upravo bio spremio da poleti na Talijana, a poleti u 
vječnost... 

Gle, onom eno probiše tanad i šljem i glavu; onoga tako 
hitro zgodi metak u grudi, da nije imao vremena, ni da za- 
jaukne, a onoga, koji je u bježanju izgubio šljem, zgodi kugla 
u čelo! Zavrti se oko sebe, kao da će natrag, a onda pade na- 
traške, kao da je gdje na ledu, pa se izvrnu! 

A za čitavo to vrijeme praska Mrzli Vrh kao da je od su- 
varaka, pa ga netko zapalio. Ponad nas strižu put Talijana re- 
dovi za redovima naših granata, a uz njih i kraj njih, talijan- 
ske, — pa kao da su se zdogovorile, da ne će jedna u drugu, 

već na nas, u ljude, zaciči i hitro prozuji jedna kraj druge, 
kao da veli jedna drugoj: »Žuri se, zakasnit ćešl«... 

Nas se trojica držimo jedan drugoga i ljudski odmičemo 
od naših, jer smo vidjeli, da smo sigurniji, što smo dalje od 
glavnoga grosa vojske. 

. »Braćo, eno tamo jednoga zaklona! Hurrah na njega!« 
prvi put, otkad smo u bitki, progovori Avdija. Skočimo i zdimi- 
mo kao lovački kerovi i kad smo već unutra, osu se po putu 
talijansko zrnje. 

»Bogme, braćo, brži smo od Talijana!« nasmija se Avdija. 

»Šuti, Avdija, još se ne zna!l« prijatelj će mu, a Avdija 
se opet nasmija, pa će obojici: 

»Braćo, Vi ste kršćani, — koja je to križna postaja?«,. 

»Avdija, otkle Ti šala i u bici?« 

' »Ja sam se, braćo, s njom rodio, a s njom ću i umrijeti, ako 
je. potrebno, a čini mi se, da nije, jer nas je već dosta izgi- 
nulo!« 

; »A znaš li Ti, Avdija, onu »hajde Alija, nek je više: 
vojske?!«... 

: »Pa ja sam, braćo, Avdija, a ako Alahu treba Alija, ima 
ih dosta u cara!« 

a Mi smo još sinoć nasavijali sebi cigareta, da bi ih moglo 
biti i za satniju, pa kako nijesmo dosad imali kada da zapu- 
šimo, izvadismo doze, pa zadimismo. 

»Gutaj dim, Avdija, opazit će nas Talijani!« 

»Ta manite, braćo, gdje se od puščanoga dima vidi du- 
hanski?!« : 

Kad smo ih nekoliko, a sve jednu iza druge ispušili, pa 
se za to vrijeme orijentirali »gdje ćemo opet na konak«, kako 
je rekao Avdija, sva trojica ćemo u isti mah: 

»E, hoćemo 1i?« 

»Hoćemo!« 

Ali sad nam je već bilo lakše, jer smo ušli u teren, gdje 
je bilo i po koje drvo, pa smo se posve komotno dočepali nove 
rupače. Kad smo u nju skočili, pa opet zapušili, srknu Avdija 
dima, nasmija se, te će: 

»Čini mi se, braćo, da mi danas mjesto talijanskih pozi- 
«cija osvajamo rupe i rupače! Ovo je već petnaesta, po mome 
računu!« : 

»Doći će i pozicije, Avdija, a šta onda?« 

»Ta ne će nas Bog iznevjeriti pri koncu! Netko mora i živ 
ostati!« ' 

Sigurno se već mnogi od Vas čude, kako to, da padaju 

“toliki mrtvi i ranjeni, a nas trojica još uvijek na životu. Vi se 
sada čudite a nas smo se trojica još onda čudili osim Avdije, 
ali eto, takav Vam je rat — jedni ginu, a drugi ostaju! Jedni 
poginu od jedne jedincate kugle, a druge obaspu kugle, kao 
djecu svatovski bonboni, pa im opet ništa. Doista čudno, ali 
eto, tako Vam je. Tko je u ratu, za to zna, a tko nije bio, a 
mlad je, znat će, dođe li opet do rata, od čega ih Bog očuvao, 
kao što je i nas po Avdiji!... 

Još smo se neko vrijeme pomicali, vukli, trčali i padali, a 
s nama i ostala fronta, dok nijesmo došli Talijanima na neko 
pedeset koraka. Ta nas je udaljenost zatekla u novoj i posljed- 
njoj rupčazi, a Avdiji se baš nije dalo iz nje. 

»Iz.nje ćemo, braćo, u talijansku, a sad po njima!« 

Isukali smo svoje bombe i s Avdijinim »Bože pomozi!«, 
poslasmo prve tri, a odmah nato i druge tri, pa onda i treće 
tri, pa za puške. To je sve išlo tako nenadano i s takvom utro- 
stručenom brzinom, da Talijani nijesu imali kada, da nam 
vrate milo za drago, jer oni, koji su ostali živi, prihvatiše za 

“ bombe, mjesto za puške i dok su im još bile u rukama, padali 
su od naših metaka kao figure na streljani! ... 

Na drugim se stranama isto tako radilo; negdje s više, 
negdje s manje sreće, ali ipak sreće, brzine i junaštva, jer bez 
toga troga nema ratnoga uspjeha, a mislim, da toga ratnog 
trojstva ne fali Hrvatu! ... 

Jedino su još štektale mitraljeze, ali te nam nijesu mogle 
naškoditi, jer smo bili u rupčazi. Koji su bili na golom i rav- 

“nom terenu, te je ubijala i ranjavala, da je bila žalost pogle- 
dati, a vidjeli smo dosta te žalosti. Vidjeli smo, kako su mitra- 
ljeske kugle ubile Mijata, Huseina, Ivana, Hamzaliju i kolike 

još, pa na koncu i onu sirotu, koji je sinoć, rekavši, da će- 
ujutro biti naša posljednja bubnjarija — doslutio svoju ju- 
trošnju smrt!... 

Ali je mitraljezama svanuo topovski petak. Artilerci-mo- 
trioci spaziše naš prekarni položaj, pa to javiše našim bateri- 
jama. One ih uhvatiše na oko, a onda obasuše s nekoliko krep- 
kih granata. Jednostavno ih sastrugaše sa zemlje, a čim se to 
dogodi, zaječaše trublje na juriš. Sve što je ostalo živo, skoči 
na noge, pa sa strašnim hrvatskim »Hurrah!« naleti na talijan- 
ske rovove. Na nas se osu užasni talijanski pljusak kugala, 
granata, šrapnela, bomba i ostalih ratnih sitnarija, ali to sve 
nije zadržalo juriša. Što pade, to ostade, a što ne pade, uskoči 
u rovove i napade Talijane s takvom žestinom, da ih u čas ne- 
stade! S Avdijinim bajunetskim udarcem u posljednje tali- 
janske grudi i s njegovim povikom: »Zar ih nema više!«.— 
završi se prolom našega odsječka i trećega dana našega svjet- 
skog rata!... 

Eto, to su ta tri dana moga svjetskog rata, a kakva su. 
bila ova tri, takvi su bili i svi ostali! 

DR. MIHOVIL MANDIĆ, SARAJEVO 
SARAJEVO I OKOLICA 


Kulturno-historijska skica od najstarijih vremena 
do turske invazije 


Daleko smo od toga, da bi se već sada mogla dati potpuna 
slika najdavnije historije sarajevske, jer je još uvijek premalo 
istražena sarajevska okolica. Po dosadašnjim istraživanjima u 
najstarije doba nije područje sadašnjega grada bilo naseljeno, 
pa nam valja najstarija naselja tražiti u okolici. Samo na za- 
padnom okrajku Sarajeva bilo je naselje pod Debelim brdom 
(kota 746 na specijalnoj karti), koje je sa Sobunarom i Zlatištem 
tvorilo jednu cjelinu. Ovo se naselje održalo kroz sve prehisto- 
rijske periode od neolitskog doba do seobe naroda, pa ga zato 
nazivaju »mješovitim«. Glavni je uzrok tome podesan položaj 
ove obrambene točke, koja je vazda dobro štitila spomenuto na- 
selje. 

Po svoj su prilici ovdje u prehistorijsko metalno doba bili 
trajno nastanjeni Iliri. O načinu njihova života zna se malo 
pouzdano. Zna se samo da su bili hrabar narod, snažna tijela, 
visoka uzrasta, a podijeljeni u mnoga plemena. Oruđe i oružje 
pravili su od željeza, nakit od bronca, a posude od gline. Me- 
talnoga novca nijesu poznavali sve do dolaska Rimljana u ove 
krajeve. 

Kojih 18 km na jugozapadu od Sarajeva, kod kupališnog 
mjesta Ilidže, bilo je još starije, čisto neolitsko naselje u B u t- 
m i r u (v. priloženu karticu). Ono je bilo smješteno pri završetku 
riječne doline Željeznice, koja kod sela Osijek utječe u Bosnu. 
Postojalo je oko god. 2000 pr. Kr., kad još nije bila poznata 
nikakva vrsta metala, već se sve oruđe i oružje pravilo od ka- 
mena, a posude od gline. Keramika je napredovala do neobične 
visine i preciznosti za to doba. Po njoj je stekao Butmir svjetski 
glas, naročito po spiralno-meandrastoj ornamentici, kakve ne 
poznaje nijedno evropsko naselje tih davnih vremena. 

Zađemo li još dalje po okolici sarajevskoj, naići ćemo kod 
Blažuja na brdu Rogoš (kota 568) i kod Gornjeg Kotorca na 
tragove prehistorijskih naselja, kojima se dosad nije moglo 
odrediti doba postanka. Ali se zna, da na brdu Naklu kod Voj- 
kovića nije bilo naselje nego samo stražarnica za. obranu Kru- 
pačkog klanca. 


Pri svršetku neolitika nestaje prastarih naselja, a s njima 
i daljeg razvoja ove najstarije kulture. Mjesta za naseljavanje 
ne odabiraju se više u ravnici nego po brdima, jer su nastala 
burna vremena, koja su zahtijevala obranu naselja, važnijih pu- 
tova i prolaza. U tu je svrhu podignut po brdima oko Sarajeva 
čitav niz utvrda, koje se još i danas raspoznaju po ostacima 
nekadašnjih bedema. U narodu su takve utvrde poznate pod 
imenom »gradina« i »gradac«; ali je malo koja dosad 
točno pretražena, pa im je doba postanka ponajviše neodređeno. 
Obično su to glavice ili humci, podesni za odbranu. Isticali su se 
nad ravnicom svojim dalekim pogledom, a branili su od nepri- 
jatelja stanovnike, koji su vazda bili nastanjeni u neposrednoj 
blizini tih utvrda: Najznamenitiji su: Gradac kod Gor. Kotorca 
iznad Željeznice (kota 655, neodređeno prehistor. doba), Naklo 
kod Vojkovića (stražarnica od neolitskog doba do srednjeg 
vijeka), Gradina iznad Vrutaka kod Vrela Bosne (kota 752, 
neodr. doba), Gradac kod Reljeva (kota 682, neodr. doba), Gra- 
dina kod Radave (kota 635, neodr. doba), Gradina wiše Mrkoje- 
vića (kota 1273, neodr. doba), Grdonj (kota 894, sjev. od Sara- 
jeva, razorena za svjetskog rata 1914.), Fortica na Bakijama kod 


Sarajeva (broncano doba), Ophođa povrh ušća Mošćanice (bron- 


cano doba), Gradac iznad Bistričkog potoka (bronc. doba) i dr. 
Pogdješto se nađe u sarajevskoj okolici i prastarih g ro - 
bišta. Dobro su poznate, ali nijesu dosad prekopane: gromile 
na .Pašinu brdu (kota 964, neodr. doba), na visokoj ravni Mali 
Orlovac (neodr. doba), u Močilima iznad Kozje ćuprije (hal- 
štatsko doba) i u Vrelima kod Kobiljdola (neodr. doba). 
Upoznavši tako u najkrupnijim crtama Širenje najstarije 
kulture prehistorijskih perioda razmotrit ćemo dalje kulturne 
ostatke iz historijskoga doba. Dosadašnja istraživanja 

ovoga doba nijesu nam za Sarajevo i okolicu pribavila dovoljno 
materijala, da mognemo detaljnije upoznati visoku kulturu 
Rimljana u ovome kraju, pa ćemo ovdje navesti samo glavne 
rezultate. 

U prvo doba carstva, kad su Rimljani osvojili ove zemlje, 
nastojali su da ih privedu svojoj civilizaciji intenzivnim kul- 
turnim radom. Rimski su vojnici svuda krčili šume, sušili mo- 
čvare, dizali nasipe, gradili ceste, mostove, banje i t. d. Od voj- 
ničkih tabora nastadoše s vremenom sela i gradovi. Ovo doba 
nije više bilo nesigurno, pa su mjesta ležala na okupu i na 
ravnijem tlu t. j. na podnožju brda ili posve u ravnici uz glavni 
drum. 

Ali se na Sarajevskom polju, kroz koje je bez sumnje pro- 
lazila glavna cesta na jugozapad i sjeveroistok, posve zameo trag 
tome. Nije se dosad našlo ni ruševina kojega kastela, ni stra- 
žarnica, koje su služile za obranu cesta: nego se našlo drugih 
ostataka rimske kulture, što po naseljima, koja su prije spome- 
nuta, što u drugim dotad nepoznatim mjestima. Tako se našlo: 
i u samome Sarajevu pod židovskim grobljem rimskih cigla, kod 
| Duhanske tvornice i logora rimskih skeletnih grobova bez pri- 
| loga, a kod Alipašine džamije ostataka rimske ciglane i rimske 
| ciglarske peći; na Debelom brdu rimski zid i nekoliko rimskih 

novaca; kod Švrakina sela rimski žrtvenik s natpisom i nekoliko 
cigla; kod Vojovića ostaci rimskog: zida; kod Butmira nadgrobna 
1 ploča s natpisom; kod ŠtitA rimske cigle; u Hrasnici odlomci 
| rimskih nadgrobnih spomenika i kapitel jednog stupa; kod Bla- 
| 
i 

žuja rimske cigle i odlomak zavjetne ploče s relijefnom slikom; 
u Osijeku rimska nadgrobna ploča; na Crkvinama kod Blažuja 
2 groba s odlomkom stele sa skulpturama; kod Plandišta blizu 
Blažuja rimskih krovnih cigla; kod Gornje Vogošće tragovi 
rimskih zgrada — t. j. nekoliko odlomaka zemljanih cijevi za gri- 
janje, krovnih cigla, željeznih i staklenih odlomaka pa rimskih 

| srebrnih novaca; kod Gornjeg Stupa otkopani su nedavno ostaci 

rimske seoske kuće, dćpćt poljskog oruđa i kuhinjskog posuđa, 
. pa 4 rimska groba, a od tih 2 s manjim prilozima (u jesen 
god. 1930.). 

Ali najvažnije je nalazište rimskih starina Ilidža, gdje je 
otkopano rimsko kupalište s množinom predmeta, koji su služili 
pri kupanju, i žrtvenik s natpisom nekog roba tamošnje kolonije. 

Rimska se kultura dakle širila zapadno od Sarajeva t. j. po 
Sarajevskom polju, a Sarajevo jesamo dotakla. Sre- 
dište je ove kulture bila Ilidža: tu je bila rimska banja, tu 
je stajao veći rimski grad u redu kolonije, koja 
je cvala od 2—4. vijeka po Kr. 


U to je doba vladala sigurnost za život i imanje, procvala 
je trgovina i razvio se saobraćaj s ostalim pokrajinama pro- 
stranog carstva. 

Poslije propasti rimskoga gospodstva zadugo se ništa ne 
javlja o ovim krajevima, pa ne znamo, kako su proživjeli 
strašnu seobu naroda, za koje propadahu kulturne tekovine 
rimske. Više od 4 stoljeća pokrivena je prošlost Sarajeva i oko- 
lice gustom tminom zaboravi. Za tih se provala povukoše ostaci 
prijašnjeg pučanstva opet u brda, svoja prijašnja utočišta, pa tu 
ostadoše do dolaska Hrvata i Srba. - 

Srednjinam je vijek ostavio ipak dosta uspomena 
na svoju prošlost. Iz toga doba potječu grobnice, koje su spolja 
obilježene što većim što manjim nadgrobnim kamenjem, koje 
narod zove »stećci«, »mašeti« i»mramorovi«; još su 
ostale ruševine sredovječnih utvrda (»gradova«), pa nazivi 
mjesta i dr. 

Stećci su nadgrobni spomenici, koje često viđamo sad na 
okupu kao grobišta, sad posve osamljene na pustim mjestima 
ispod planina, gdje vlada mir i tišina, a pred okom puca pogled 
na okolicu. Ima ih različita oblika: ploče, tumbe (sanduka), sar- 
kofaga i obeliska. Neki su ornamentirani mačevima, grbovima, 
biljnim ukrasom, spiralama, rozetama, scenama iz života i t. d. 
Većina nema nikakva ukrasa, a malo ih je s natpisima. 

Velik broj stećaka oko Sarajeva dokazuje, da je okolica 
ovoga grada u srednjem vijeku bila prilično napučena. U sa- 
mome gradu danas nema nijednog, ali ih ima po selima mnogo: 
u Miljevićima, Studenkovićima i Petrovićima pod Trebevićem; 
u Kobiljdolu i na Pavlovcu kod Toplika; u Gor. Kotorcu (1 s nat- 

pisom), Krupcu i Vojkovićima kod Željeznice; u Hrasnici, Gla- 
vogodini, Vrucima i Blažuju pod Igmanom; kod Osijeka, Roga- 
čića, blažujskih Crkvina, Batalovića i Rakovice — zapadno od 
Bosne; kod Azića, Gor. Stupa i Švrakina sela između Miljacke 
i Dobrinje; kod Gor. Vogošće, Kobilje Glave, Radave, D. Mo- 
čioca — sjeverno od Sarajeva; kod Hreše, Staroga grada, Hodi- 
djeda, Mokrog i Podviteza pod Romanijom i t. d. 

Utvrde su bile za ono doba solidno građene, gotovo neobo- 
rive, a služile su ne samo za obranu nego i za stanovanje vlasteli 
i kraljevima. Vrijedno je da se spomenu ove: Stari grad kod Bu- 
loga, Gradac kod Hodidjeda, Grad kod Hadžića, Gradac kod 
Kotorca, pa Jerinin grad kod izvora Paljanske Miljacke. 

Dugo je potrajalo, dok su doseljeni Srbi i Hrvati primili 
kršćansku vjeru i osnovali svoje države i gradove. Istom se u 
10. vijeku spominje u Gornjoj Bosni župa Vrhbosna i u njoj 
utvrđeno mjesto Kotor.!) Ostala su mjesta iz potonjih vremena 
srednjega vijeka. Dokumentarno su nam zajamčena ova: Rako- 
vica, Blažuj, Brdo, Vruci, Glavogodina, Kovači, Vrhbosna, Hodi- 
djed i Mokro. Sredovječna su naselja bila dakle smještena pod 
Igmanom i Romanijom .planinom, gdje se još nađe po koji 
ostatak starih putova. Tuda se dakle širila sre- 
dovječna kultura. 

Među gore navedenim mjestima najviše se ističu: Brdo, Ho- 
didjed i Vrhbosna. Zna se, da je u Brdu bila crkva sv. Petra, 
rezidencija biskupa, a neko vrijeme i bana; ali položaj toga 
mjesta dosad nije određen. Hodidjed je bio ispod Gradca 
(kota 1096), kod današnjega sela istog imena. To je bila važna 
obrambena točka za prvih turskih provala u Bosnu. Zna se 
dalje, da su Turci više puta na nj navaljivali; da ga je g. 1434. 
od tih navala odbranio Matko Talovac, a kad je bosanski kralj 
Toma god. 1459. navalio sam na to mjesto pa ga od Turaka, 
koji su ga poslije bili zauzeli, natrag osvojio, »bila je to varoš 
velika i puna naroda« (Klaić, Pov. Hrvata, sv. IL, dio 3., 

1) M. Prelog (u Izvještaju vel. gimn. saraj. za god. 1908.) misli, da 
to mjesto treba tražiti kod današnjeg sela Gor. Kotorac, a Radimsky na- 


slućuje; da je bilo kod sela Krupac, tako da položaj toga najstarijeg mjesta 
đanas nije određen. 

str. 20. O položaju te varoši v. »Arheološke crtice iz Bosne« u 
beogradskom »Starinaru« za god. 1928.). ' 

Po svome opsegu, utvrđenju i broju stanovnika bilo je još 
važnije mjesto Vrhbosna. Spominje se prvi put god. 1379. 
(Jireček, Handelsstrassen und Bergwerke von Serbien und Bos- 
nien wahrend des Mittelalters, S. 85), a češće poslije god. 1415. 
do propasti Bosne.!) 

Poznato je, da je potajno umorstvo velikoga kneza bosan- 
skog Pavla Radinovića god. 1415. izazvalo strašan građanski rat 
među bosanskom vlastelom, u koji su se umiješali Turci. Već 
god. 1416. provališe oni u zemlju sve do Vrhbosne. Ali ne mo- 
goše tada zauzeti tog mjesta, jer je bilo dobro utvrđeno i po 
svoj prilici spremno na odbranu. Ni 20 godina poslije nije Vrh- 
bosna oružjem osvojena, premda se u turskim i tursko-slavenskim 
izvorima toga doba navode imena i veličaju djela sultanovih 
vojvoda. Ti prvi »vrhbosanski sandžak-bezi« nadzirahu bosan- 
skoga kralja u njegovim obvezama prema sultanu. Ali kralj 
nije mogao ispuniti svojih obveza, jer nije dobio od Mlečana 
zatraženoga zajma pa bi morao sultanu odstupiti dva dobro 
utvrđena mjesta, Hodidjed i Vrhbosnu. 

Tim bi dobili Turci ključ u središte Bosne. Ali ga tada ne 
dobiše, jer bosanskom kralju Tvrtku II. priteče u pomoć ugarsko- 
hrvatski kralj Sigismund, koji mu kao svom vazalu posla ener- 
gičnog vojvodu Matka Talovca. Taj vojvoda — kako je već 
rečeno — ote Turcima Hodidjed i prisili Tvrtkova rivala na 
prijestolju — Radivoja, sina kralja Ostoje, da se izmiri sa svojim 

kraljem. Uzalud podupiraše tu borbu za prijestolje sultan 
Murat II. s bosanskim magnatima Sandaljem Hranićem i Rado- 


*) Pokušao sam da joj odredim položaj u posebnoj studiji, koja je 
publicirana u zagrebačkoj »Narodnoj Starini« za god. 1927. Ostajem i dalje 
pri svojoj hipotezi, po kojoj se Vrhosna ne može identificirati sa Sara- 
jevom. S time se slažu svi naši historici osim V. Skarića, koji se u 
Glasniku Zem. muzeja za g. 1929., str. 49. oborio na »različita mišljenja«. 
Da je »netačno« svako dosadašnje mišljenje, da li su »sumnjive lokalne 
tradicije« i da li su »neispravno tumačeni izvori«, nije nas mogao uvjeriti, 
jer njegovi navodi u toj studiji o postanku Sarajeva i teritorijskom raz- 
vitku odnose se na 16. vijek, dakle na tursko, a ne predtursko doba, o 
kojem je govor. Tim se ovo pitanje nije naprijed pomaklo, već ostaje i 
dalje na svome mjestu, dok što slučajno ne izbije na površinu. 

savom Pavlovićem. Turci se na to povukoše, a Tvrtko se obra- 
dova misleći da ih se za vazda riješio. 


Ali se politička situacija promijeni, kad herceg Stjepan 
pozva u pomoć Turke protiv svog susjeda Radosava Pavlovića 
i ostalih svojih političkih protivnika u Humskoj zemlji. Turci 
taj poziv jedva dočekaše. S malom vojskom provali sultanov voj- 
voda Barak u hercegovu zemlju (god. 1435.). Narod se u Herce- 
govini zaprepasti pa stade bježati na sve strane. I tako Barak 
prodre bez otpora kroz Hercegovinu pa smjesti svoju vojsku u 
Hodidjed. Na to se morade bosanski kralj sa sultanom nagoditi, 
pa mu odsele plaćaše 25.000 dukata u zlatu (Jireček, Geschichte 
der Serben, 2. Bd., I. T., S. 168). 


Ni tada nije dakle Vrhbosna oružjem osvojena ni razorena. 
I utvrda i varoš ostadoše na svome mjestu t. j. negdje povrh 
izvora rijeke Bosne, kao što i sam naziv kazuje, a tradicija to 
jasno potvrđuje.!) 

Podalje od Vrhbosne grade Turci već prve džamije b u d u- 
ćega novog grada, koji tim dobiva pravi orijentalni 
značaj. Od njih je najstarija Isabegova, koju danas zovemo 
Garevomdžamijom. Ona je sagrađena između god. 1435. 
i 1461. kod sela Brodac, oko kojega nastaje nova varoš. 


Turske se vojvode zovu i dalje »vrhbosanski sandžak-bezi«. 
Oni stoluju u Vrhbosni, nadziru bosanskog kralja, koji nerado 
plaća ugovoreni harač, jer snuje krstaški rat protiv Turaka. 
Sandžak-bezi već primaju darove od Dubrovčana; oni mirnim 
putem utiru put sultanu Mehmedu II, koji god. 1463. ulazi u 


- Vrhbosnu definitivno. 


Nova pak varoš, koja još nema ni pravoga imena, bila je 
još god. 1477. za sandžak-bega Ajaspaše »kasaba«, t. j. varošica. 
I po tome se vidi, da se taj gradić oko sela »Brodac« ne može 


1) Po bilješkama ruskoga konzula A. Hilferdinga (Bosnja, Gerce- 
govina i Staraja Serbija, — St. Petersburg, 1898.) vidjeli su se još god. 
1857. pokraj vrela Bosne temelji velike gradnje, koju je narod zvao »starom 
sarajevskom crkvom«, a to nije bilo bez razloga. S tim se slažu i zapažanja 
majora J. v. Roskiewicza god. 1862. (»Studien iiber Bosnien und die Her- 
cegovina«, Leipzig 1868.). 


ro 
O 
kozi 


identificirati sa Vrhbosnom, koja je — kako je prije rečeno 
— još u početku 15. stoljeća bila utvrđen, veći grad. 

Prvi se put spominje novi grad svojim imenom — Sara- 
jevo — za vrhbos. sandžaka Ferizbega (1505.—1512.), t. j. 
u početku 16. st., a to znači više od 40 godina kasnije nego je 
Vrhbosnu okupirao Mehmed II. (Truhelka Ć., Tursko-slovenski 


spomenici dubrov. arhive, str. 208). Nije čudo dakle, što su ino- . 


strani pisci 16. stoljeća bili navikli na naziv Vrhbosna pa ga često 
zamjenjivali s novonastalim gradom — Sarajevom. 

Turska je invazija donijela samo propast nekada slavnih 
varoši Hodidjeda i Vrhbosne. Vrhbosna je potpuno uništena, da 
nije ostao od nje ni kamen na kamenu. Isto se tako posve zameo 


trag Brdu, a samo je ostala uspomena na Hodidjed, koja se 
održala u imenu sadašnjeg sela. 

DR. ĐURO RAČIĆ, ZAGREB 
EVROPSKA AGRARNA REFORMA 


I. DO PORATNE AGRARNE REFORME. 


Velik dio ljudske povijesti ispunjen je borbom za zemlju, 
za tlo, osnovu ljudskoga života, kulture i napretka. Zemlja daje 
čovjeku ono, što on najviše treba: ona mu pruža prve pred- 
uvjete sigurnosti i opstanka te time udovoljava prvotnim osjeća- 
jima slobode i nezavisnosti. Stoga je i razumljiva ljudska borba 
za zemlju. 


Povijest uči, da su već u faraonskom Egiptu postojale borbe 
zbog agrarnih pitanja. One su se dalje dešavale i u drugim ze- 
mljama, zauzimajući pri tom sve opsežniji i dublji socijalni zna- 
čaj. Lijepo ih je opisao A. Damaschke u svojoj »Povijesti nacio- 
nalne ekonomije«. (Berlin 1929.). Odatle se vidi, da do agrarnih 
prilika stoji razvoj i propast stare Helade i rimskog imperija. 
Razvoj po Solonovoj seisahteiji za Atiku, Likurgovim agrarnim 
odredbama za Spartu i Licinijevim zakonima za Rim. Propast 
po zgrtanju velikog dijela zemljišta u rukama nekolicine, koja 
različitim sredstvima lišava zemljišta velik dio pučanstva slabi- 
jega otpora i položaja, a tim ujedno suzbija od daljega održa- 
vanja i napretka one elemente, koji bi se bili mogli uzdržavati, od- 
gajati i razvijati na korist zajedničkoga održavanja i napretka. 
Tu propast nijesu mogle spriječiti ni plemenite žrtve Agisa, Kleo- 


-menesa, braće Grakha, Saturnina i dr. Jer moć je ležala u ru- 


kama oligarhije, plutokracije i optimata, s pomoću koje su oni 
znali gospodovati velikim dijelovima zemljišta te s njega odbijati 
pučanstvo. To je pučanstvo onda, bez čvrsta temelja života i 
zanimanja, postajalo jadni »proletarijat«, tužna i velika skupina, 
koja se u gradu skupljala bez posla tražeći prigode za igru i 
poguban užitak. Tako oslabljeno pučanstvo nije bilo više čvrsti 
oslon zemaljske obrane. Ono je kršljalo, dok ga, zajedno s oli- 
garhijom i optimatima, nijesu pokrili svježi valovi ljudstva 

s makedonskog juga, odnosno germanskog sjevera. Tim se okre- 
nula jedna stranica — velika i poučna stranica ljudske povijesti! 

= Strani osvajači obično su među sobom dijelili zemlju, pod- 
vrgavajući dalje pobijeđeno pučanstvo različitim vrstama zem- 
ljišne podložnosti i podavanja. Na taj su način postupali Rim- 
ljani, Franci, Normani, Turci itd. Na taj je način pojačana 
tvorba velikih posjeda, koja se inače vršila prikupljivanjem, 
nadvladavanjem i stavljanjem slabijih pod pokroviteljstvo jačih. 
S tim u vezi nastaju različiti oblici zemljišne podložnosti i po- 
davanja, feudalnog sistema i služnosti, koje su napredovanjem 
kulture i civilizacije postajale sve nesnosnije. O tom svjedoči 
bezbroj buna i pobuna, koje svoje pravo imaju dobiti tek u naj- 
novije doba. No do ovog doba protekle su međutim agrarne 
prilike u različnim zemljama do različnog stepena napretka. 
Prema tome se one nijesu mogle niti se mogu svršiti jednakom 


mjerom. 
* 


Srednji Vijek, u pogledu agrarnih prilika, pogoduje razvi- 
janju feudalnog sistema. Pod utjecajem kršćanske vjere ropstvo 
u svojim surovim oblicima nestaje, ali namjesto njega dolaze 
različite zemljišne podložnosti i podavanja (kmetstvo, kolonat 
i sl) Tome su pogodovale opće prilike onoga doba, gdje još nije 
bila dovoljno razvijena javna sigurnost pa su se tako seljaci stav- 
ljali pod okrilje vitezova, knezova i različitih vladarčića. Razvi- 
janje apsolutne vladavine osnivalo se također na podložnosti 
tako, da su velike dijelove zemlje dobivali vazali, udvorice i 
plemstvo. Spram njih je seljak bio »glebae adscriptus« s dužno- 
stima različitih podavanja. 

Povijest pokazuje, da je od takvih prilika prvi i odlučan 
korak naprijed učinila Engleska, zahvaljujući to svojim po- 
sebnim prilikama geopolitičkog smještaja, bez kojih teško da bi 
ta zemlja dosegla svoj današnji stepen napretka, veličine i ugleda 
u svijetu. Feudalne uredbe postojale su i tamo, kao i u kopnenoj 
Evropi. Donijeli su ih Normani. Ali zbog spomenutih prilika, 
koje su tako omogućile nesmetano razvijanje, tamo je najprije 
skršena samovolja plemstva i udarena čvrsta osnovica paria- 

mentarizma. Tako onda tamo već u trinaestom vijeku nastaju 
brojna oslobođenja i olakšanja od zemljišne podložnosti. U tom 
je smjeru međutim odlučno djelovala strahovita kuga u god. 
1348., zbog koje je prorijeđenome stanovništvu u svrhu bolje 
obradbe zemlje dana sloboda kretanja. To se pučanstvo moglo 
onda odati i drugim poslovima, koji su naciji pružali put do 
veličine u pomorstvu, industriji i trgovini. Na taj se način iz- 
bjeglo opasnosti propadanja toga pučanstva, kojemu bi se bez 
drugoga uposlenja, u samom poljodjelstvu pružalo sve to uže 
područje rada. U to doba počinje naime polet industrije sukna. 
Kako je tlo i podneblje u Engleskoj vanredno pogodno za uzgoj 
ovaca, od kojih se dobiva skupocjena i toliko tražena vuna, to 
je po trgovačkim načelima kapitalističke ekonomije, koju je po- 
slije obrazložila i razvila klasična nauka, zapuštavana obradba 
zemljišta u korist gajenja ovaca. U tom je pogledu engleska 
vlada pokazivala osobit protekcionizam, pa su se tako sve veći 
dijelovi zemljišta zgrtali u rukama landlordova u svrhu gajenja 
ovaca. Zališno je pučanstvo jednostavno otjerano sa dotičnoga 
zemljišta što u industriju što na more te potom i na osvajanje 
kolonija. Na to se doba tužno obazire Toma Morus u svojoj 
»Utopiji«, veleći, da je to bilo doba, gdje su ovce jele ljude. 
U Engleskoj je još od god. 1801.—1831. zemljišnim lordovima 
dodijeljeno oko 8 i po miliona jutara općinske zemlje, što je 
imalo za posljedicu, da se seljaštvo u toj zemlji tako reći izgubilo 
dok su se razvili pašnjaci i lovišta te veliki gradovi i luke sa vil 
nom trgovinom i industrijom, prometom i saobraćajem, gdje se 
uposluje najveći dio pučanstva. A to pučanstvo pokazuje silan 
porast. Koncem 16. vijeka imala je naime Engleska svega oko 
4 miliona stanovnika, u sedamnaestom vijeku oko 6 miliona (dok 
je Francuska imala oko 24 miliona), god. 1801. oko 10 miliona 
a sada evo. ima oko 46 miliona stanovnika. Golem dio toga pie 
čanstva drži trgovina i industrija, posredstvom koje se dobiva 
jeftinija hrana u inozemstvu. Engleska sama teško može pre- 


*hraniti četvrtinu svojega pučanstva. S obzirom na takve prilike 


" .... ' 
može se razumjeti engleska borba za vodstvo trgovine i industri je 


te gospodstvo.na moru. Jer čim izgubi jedno ili drugo, izgubit će 


Hrvatsko Kolo 289 19 


svoje pučanstvo, a time i svoj položaj i svoju moć, koja se kao 
nacionalni ponos već uvriježila u engleski značaj. 


No na obzorju svjetske povijesti već su se pojavile nove sile 
i smjernice, koje traže jednak položaj. Ta se borba polagano, 
ali stalno, dalje razvija i pod njenim pritiskom kao da se već 
zapažaju znaci previranja. Engleska je međutim suviše daleko 
otišla u svojem razvoju, a da bi bilo koja agrarna reforma mogla 
jednaku moć razviti na njezinu tlu. Ta se moć sada prenosi 
kao rasadnica diljem njenog golemog imperija. Stoga se sve 
njene najnovije agrarne mjere (kao na pr. »Allotments Act« od 
1882. i »Small Holdings Act« od 1887, 1908—19, 1926.) mogu 
posmatrati tek kao manja olakšanja za uzdržavanje engleskoga 
pučanstva. 

S razvojem u Engleskoj bio je u uskoj vezi i razvoj u 
Francuskoj, što slijedi iz brojnih veza između te dvije ze- 
mlje. Razvoj u Francuskoj razlikovao se međutim znatno od 
razvoja agrarnih prilika u ostaloj kopnenoj Evropi. To je opet 
u svezi s razmjerno ranom  centralizacijom vlasti u rukama 
kralja. Osobito je važna razlika u tom, što se francuski seljak 
mogao slobodno kretati, dok je onaj u Srednjoj Evropi bio vezan 
uz zemlju. Francuski je seljak međutim bio vanredno teško op- 
terećen različitim podavanjima, a osobito omraženim reparticio- 
nim porezom »taille«, od čega je plemstvo i svećenstvo bilo oslo- 
bođeno, prvo zato, jer služi kralju i državi svojom krvi a drugo 
svojom molitvom pa da zato seljaštvo treba da služi plaćanjem 
poreza. No plemstvo je samo držalo u svojim rukama jednu tre- 
ćinu svega zemljišta, a crkva oko jednu desetinu. Za obradbu tog 
zemljišta trebalo je snositi opet nova davanja. Kako su zbvg 
ratovanja neprestano rasli novi troškovi, to je i te trebalo snositi 
i sve to s pomoću poreza. Takvi su tereti tiskali seljaštvo u sve 
veću bijedu. Svježe su snage sa sela bježale u gradove, napose 
u Pariz, gdje se onda opet skupljao nezadovoljan proletarijat, 
spreman na revoluciju. Vidjevši plemstvo, u zadnji čas, da je re- 
volucija neizbježna, odreklo se svojih povlastica, njih oko 150 na 
broj (4. VIII. 1789.). To je međutim bilo već prekasno. Velika 
je revolucija izbrisala temeljito sve povlastice te izjednačila i 

plemstvo i seljaštvo, kako u pravima, tako u dužnostima. Slobo- 
darski val francusk= revolucije prešao je dalje po Evropi, došavši 
hegdje prije, negdje kasnije. Svuda je još naišao na kule feuda- 
lizma. U prvom redu u samoj Njemačkoj. 


k UN jema čko j se feudalni sistem osobito razvio u istoč- 
nim dijelovima zemlje, gdje je bilo Slavena. Onamo su hrlili 
njemački osvajači iz gušće napučenih dijelova svoje zemlje, po- 
tiskujući Slavene i stvarajući novo podložništvo. Tamo je njih 
vodila pjesmica, koja počinje riječima: »Nach Osten wollen wir 
reiten...«, pjesmica, koje se Slaveni još i danas sjećaju! 

: Uostalom niti ta njemačka kolonizacija nije otklonila neke 
tužne posljedice, koje Damaschke navodi upravo kao uzor zlo- 
sretnih feudalnih prilika. Te su se prilike osobito istakle baš na 
području, koje je osvojeno od Slavena. Jer dok su se u jugo- 
zapadnim njemačkim zemljama, nakon tridesetgodišnjeg rato- 
vanja, a osobito nakon francuske revolucije, prilike razvijale 
spram tvorbe maloga posjeda sa slobodnijim seljaštvom, dotle 
se u istočnoj Prusiji razvijala tvorba domena i nakon osloho- 
đenja seljaštva u god. 1801. Tome je išlo u prilog i prisvajanje 
nauke o slobodnoj trgovini, kako je ona bila razvijena u Engles- 
koj. Tako je tokom 19. stoljeća u istočnoj Prusiji oko 4 miliona 
jutara seljačke zemlje prešlo u ruke velikoga posjeda. Jedva 
oslobođeno seljaštvo bez državne potpore nije moglo izdržati 
utakmicu dobro organizovanih velikih posjeda, koji su se k tome 
izdašno koristili posebnom organizacijom kredita (t. zv. »Land 
schaften«). Seljačka su dobra onda upravo uz sti ječiu =. 
rasprodavana i priklapana posjedu plemstva. Seljaštvo se nd 


*“ počelo u velikim grupama seliti u svijet. I sada evo Damaschke 


(I, 393.) navodi: »Oko 5,600.000 ljudi izgubio je naš narod u 
19. stoljeću po iseljavanju i to su bili baš najkrepči, koji su te 
žili za domom s onu stranu Oceana, kad im je to domovina saka: 
tila. Oko devet desetina od njih išlo je u Sjedinjene Države. 
Naseljeničke obitelji osobito obiluju djecom. Što onda dakle 
znači za razvoj Unije tih pet i po miliona ljudi s djecom i dje- 
com djece! Oni su tamo prijeko tako promicali poljodjelstvo da 
je zbog njihove konkurencije najprije uzdrmano gospodarstvo 

poljoprivrednih dobara u staroj domovini a njihovi su unuci bili 
- na kraju oni, koji su u odsudnome času pridonijeli odluci protiv 
stare Njemačke (od unijskih časnika, koji su 1918. stupili u Trier 
bijaše 40%' njemačko-američkog podrijetla!)«. 

U Rusiji ograničiše knezovi, tokom 16. stoljeća, slobodu 
kretanja seljaka te počeše nezaposjednutu zemlju držati za svoje 
vlasništvo. Kad se seljaci pobuniše, budu krvavo ugušeni. Kata- 
rina II. podijeli svojim ljubimcima oko 850.000 kmetova za- 
jedno sa zemljom, koju su ti kmetovi obrađivali. Od 1796.—1801. 
darovao je opet Pavao I. svojim udvoricama oko 600.000 kme- 
tova, a Nikola I. stvorio je boljarskih posjeda na površini od 
863.815 desjatina. Aleksandar II. i njegov nasljednik unatoč 
ukinuća zemljišnog podložništva stvaraju golema lena, koja se 
cijene s 982.000 desjatina itd. (v. Wauters »La Reforme Agraire 
en Europe«, Bruxelles 1928., str. 31.). ' ' 

Slobodarski je val francuske revolucije djelovao i na pri- 
like u Rusiji. Zemljišno podložništvo bude ukinuto god. 1861. 
Jedan dio zemlje bude dodijeljen seljaštvu, koje ga je moglo 
uživati po zajedničkoj organizaciji, poznatoj pod imenom »mir«. 
Ta je organizacija obično obuhvatala jednu seosku općinu, a sa- 
stojala se u tome, što se u njenome posjedu površina zemlje pe- 
riodički dijelila među pojedine seljake u svrhu individualnoga 
obrađivanja i iskorištavanja. To dakle nije bila organizacija 
izrazito komunističkog značaja, kako se to često shvaća. To je 


potrebno istaknuti, da bi se mogli razumjeti osnovi seljačkog 


otpora u Sovjetskoj Rusiji. 

U carskoj je Rusiji ova organizacija postajala međutim 
pravim stanicama revolucionarnog tla. Velik se dio zemlje na- 
lazio još i dalje u rukama velikoga posjeda. Samo je krunsko 
zemljište zauzimalo oko 40%! evropske Rusije i to najvećim di- 
jelom u stepama i šumama. Za vrijeme oslobođenja seljaštva 
bilo je otprilike dvije trećine zemlje u rukama države i vladarske 
kuće, a jedna trećina, otprilike, u rukama plemstva. Ovo se ze- 
mljište sastojalo većinom od oranica i od toga je seljaštvo iskori- 
štavalo oko 40%, a ostalih je 60%. obrađivano s pomoću kme- 
tova: Nakon potpunog oslobođenja seljaštva ova je posljednja 

zemlja postepeno i u najvećoj mjeri oduzimana pa se pridjeljivala 
na iskorištavanje spomenutim seljačkim organizacijama. Ali taj 
je proces stalno zaostajao za umnožavanjem ruskog pučanstva. 
Rusko je plemstvo nastojalo u svojim rukama zadržati jednom 
stečeno zemljište pa je u tom znatnim dijelom i uspijevalo. No 
kako se seljaštvo unutar »mira« silno množilo, to je i zemljište, 
raspoloživo za diobu po svakoj glavi, postajalo razmjerno sve 
manje. Tereti su međutim stalno dalje rasli i pučanstvo je onda 
sve više padalo u bijedu. Tome je uostalom mnogo bila kriva i 
sama organizacija »mir«, jer je pučanstvo u njoj nalazilo slab 
poticaj za intenzivnije obrađivanje, pa je tako i zemljišna kultura 
ostajala na niskome stepenu. Rusko je seljaštvo bilo međutim 
uvjereno, da ga nevolja bije samo zbog nedostatka zemlje. Ono 
je postajalo upravo gladno zemlje pa se počelo zbog nje sve 
više buniti. Nakon bune Jacqua u Francuskoj, Tylera u Engles- 
koj, Husita u Češkoj, Matije Gupca u Hrvatskoj itd., postaju 
sve češće pobune seljaštva na Istoku Evrope. Nakon pobuna 
Bogdana Hmelnickog, Stenjke Razina, Pugačeva itd. bune su se- 
ljaštva u Rusiji osobito česte. Tako onda Wauters (0. c., str. 42.) 
bilježi, da se od god. 1861. izređalo neko 2000 seljačkih buna i 
pobuna. Kako su one gušene, o tome ima nama blizo svjedočan- 
stvo nesretnoga Matije Gupca. Rusko je seljaštvo stoga samo 
čekalo na zgodan čas za revoluciju. Taj čas kao da je došao za 
rusko-japanskog rata. Nastaje velika buna god. 1905. No i ona 
još nije uspjela, već je krvavo ugušena. Iseljavanje se pojačava, 
bijeda raste, nezadovoljstvo sve više prijeti. To vidi sad i ruska 
vlada te poseže za značajnim mjerama, da se to stanje popravi. 


. God. 1906. počinje se provoditi čuvena Stolypinova agrarna re- 


forma. Ta je reforma išla za izdvajanjem seljaštva iz zajedničke 
organizacije »mir« i njegovim prevođenjem u stalne individualne 
posjede pomoću zamašnoga djela unutarnje kolonizacije. 

Kolika je potreba bila ruske unutrašnje kolonizacije, to očito 
pokazuje nekoliko brojeva. Računa se naime, da je u Rusiji od 
god. 1861.—1916. prešlo u ruke seljaštva oko 47%: velikoposjed- 
ničke zemlje. Ali to ipak nije išlo korakom sa snažnim porastom 
pučanstva, koji je svake godine iznosio prosječno oko 2 miliona. 

Zbog toga su se seljački dijelovi zemlje unutar organizacije 
»mir« sve više smanjivali, dok je obradba i dalje ostajala na 
niskom stepenu, a tereti su i dalje rasli. Utvrđeno je tako, da je 
obradbom površina zemlje po jednom seljačkom individuu sa 
4.8 desjatina u god. 1860. spala na 3.5 desjatina u god. 1880. i 
na 2.6 desjatina u god. 1900.! Međutim je još i dalje bilo ve- 
likih dijelova puste zemlje, koja se mogla obrađivati. Budući 
da je plemstvo uporno čuvalo svoje zemljište u blizini seljačkih 
organizacija, dalja se i neobrađena zemlja mogla uzeti u obzir 
samo s pomoću opsežne kolonizacije i razrješavanja organiza- 
cije »mir«. A za to je trebalo mnogo vremena i još više sred- 
stava. Za uspješno provođenje kolonizacije osnovane su posebne 
agrarne banke, a novim je zakonskim mjerama određeno, kako 
svaki seljak može steći stalan individualni posjed zemljišta. Ali 
se tu doskora pokazao nedostatak iskustva pa i konservativan ot- 
por ruskoga pučanstva. Velik dio ruskih seljaka nije bio naime 
spreman da napusti svoje običaje u zajedničkom načinu iskori- 
štavanja zemljišta, a tome je dobrim dijelom bilo krivo i nesa- 
vršeno, dotično loše koloniziranje. Kad su seljaci, koji su istupili 
iz »mira«, dobivali za obrađivanje pusto zemljište, bez potrebnih 
sredstava i bez prikladnoga prometnog smještaja, u osami, da- 
leko od svojih, onda su oni to brzo rasprodavali i prelazili u pro- 
letarijat, koban za svršetak ruskoga carstva. 


I. PORATNA AGRARNA REFORMA 
1. Općeni razlozi agrarne reforme 


Impuls evropskoj reformi tvori skup mnogobrojnih i dubokih 
razloga. I ova je reforma plod razvoja u ljudskome društvu. Ona 
je nikla u svijesti, koja traži jednakopravnost i slobodu, bar re- 
lativnu slobodu, a razvila se i ostvarila po napretku kulture i 
civilizacije, koja je potisnutoj većini omogućila, da preuzme 
vlast u svoje ruke. Agrarna reforma ne bi mogla tako nastati, da 
nijesu stvorene one uredbe, koje seljaka oslobađaju od sudbene 
milosti i oružane zaštite »zemaljskog gospodara«, gospodara po 
sili, sticajem različitih prilika. Po tome se vidi, da su agrarnoj 

reformi prethodili svi oni faktori, koji su omogućili to mijenjanje 
položaja. Takvi su faktori u prvom redu popravljanje uprave, 
u vezi sa suzbijanjem pojedinačne samovolje, kao i razvijanje 
opće kulture, koja je stajala u nužnoj vezi sa razvijanjem i , 
podizanjem položaja pojedinih zemalja. Takvi se faktori nijesu, 
na žalost, razvijali bez žestokih potresa, jer dominantni elementi 
nijesu često popuštali drugačije nego pred pritiskom sile. Tako 
su onda nastajale brojne revolucije i borbe. 

Razlozi evropske agrarne reforme našega stoljeća ističu se 
nacionalnom, socijalnom i ekonomskom naravi. 

Nacionalni su se razlozi osobito istakli u novim državama. 
Svršetkom svjetskoga rata digla se u tim državama do vlasti 
volja i svijest, koja se smatrala potisnutom na domaćem tlu po 
sili, koja je tuđincu dodjeljivala velike posjede. Osobito svjež 
primjer takva tečenja zemlje pruža povijest germanske koloni- 
zacije na Istoku današnjega njemačkog Reicha, u Poljskoj, pa 
još dalje u Litvi i u Srednjoj Evropi (po politici Habsburgovaca 
u svrhu oslabljenja autonomističkoga pokreta dotičnih zemalja). 
Na sličan su način postupali ruski vlastodršci u baltičkim pokra- 
jinama. Kolik je to impuls davalo agrarnoj reformi, lijepo svje- 
doče riječi letskog ministra Gailita u izvještaju o agrarnom za- 
konu od god. 1925.: 

»Veli se, da ima sedam stotina godina, kako su stranci ba- 
čeni olujom na Dvinu. Oni su rekli: Ova zemlja pripada nama! 
Ta se riječ obistinila: ova je zemlja postala njihovim plijenom. 
Nije potrebno da ovdje iznosim, što su oni učinili. Onaj naime, 
koji je rođen od letske majke, zna to od svoga djetinjstva. Na- 


. rod vjerovaše i vjeruje, da ćete Vi, koji ste kao narodni pred- 


stavnici ovamo poslani ,a to će reći, koje je letska majka rodila, 
da ćete Vi narodu vratiti ono, što mu je grubim nasiljem oteto, 
da ćete radnom narodu vratiti njegovu djedovinu, njegovu svo- 
jinu, njegovu zemlju« (v. Wauters, str. 23.). 

Posve je razumljivo, da je to novo raspoloženje u vlasti 
išlo za tim, da se domaće tlo dodijeli u prvom redu onima, koji 
su njegov najsigurniji oslon. Tako su onda oduzimani veliki po- 
sjedi osobito stranim pripadnicima i u prvom redu dodjeljivani 

borcima protiv staroga poreika. Na taj se način dijelila zemlja 1 
na Balkanu iza oslobođenja od Turaka. Tome su se u prilog oso- 
bito isticali socijalni razlozi, koji su tražili, da se od nekolicine 
velikih posjednika oduzme zemlja i dodijeli mnoštvu državnih 
pripadnika, koji uopće nijesu imali zemlje ni stalna uposlenja 
pa su tako opet prijetili proletarizacijom i svim onim kobnim 
posljedicama, koje je ona u čitavoj povijesti donijela. Uz to 
su se isticali i ekonomski razlozi: Nekolicina velikih posjednika 
zgrnula je u svojim rukama velike komplekse zemljišta, koji su 
se nedovoljno obrađivali, pretvarali u pašnjake, trkališta i io- 
višta, od čega je slaba korist državi. 'Ta se zemlja trebala podi- 
jeliti onima, koji će je obrađivati i stvarati prinose od koristi za 
općenitost, naročito za državnu blagajnu, koja svoju snagu ko- 
načno crpe od jakih porezovnika i razvijene poreske snage. Na 
tom temelju počiva i mogućnost unutarnje kolonizacije, a ta je 
velika značaja za svaku naciju. 


Unutarnja se kolonizacija u novim državama mogla opet 
osloniti o nacionalne razloge, a te su istakle i obrazložile već i 
stare države. I u tim se državama istakla naime unutarnja kolo- 
nizacija kao potreba uposlenja viška pučanstva i to uposlenja 
baš ratarstvom, koje je primarno vrelo svježe snage u svakoj 
državi, jer je radna snaga industriji i ostalim dijelovima gospo- 
darstva došla i još uvijek dolazi sigurno od ratarstva. Način ži- 
vota u toj grani gospodarstva, sa slabo razvijenim brojem užitaka 
i veza, djeluje veoma povoljno na umnožavanje pučanstva. Svo- 
jom konservativnošću i svojom povezanošću uz rodnu grudu, 
ratarsko je pučanstvo najvjerniji branilac svake države. Istina, 
u industrijskim se zemljama razvija inteligentno radništvo, koje, 
po svojem znanju ravnanja strojevima i motorima, spram jed- 
nake fizičke snage ratarskog pučanstva reprezentira moćnijega 
protivnika. Ali to se industrijsko pučanstvo, koliko pokazuje do- 
sadašnji razvoj, tako ne uzdržava i ne množi, kao ratarsko. A 
kako je za svaku državu broj zdravoga pučanstva oduvijek bio, 
a valjda će i biti, jedan od najvažnijih faktora napretka, razum- 
ljivo je, što se svuda pokazuje težnja, da se ratarsko pučanstvo 
održi. 

U tom raspoloženju ne tvori izuzetak ni Velika Britanija, 
koja je, kako je to navedeno, po svojem povjesnom razvoju naj- 
više žrtvovala svoje ratarsko pučanstvo. I ona sada nastoji po- 
praviti svoje »pogreške«, kojima je došlo do toga, da u Engleskoj 
oko 2000 obitelji dijeli polovinu cijele zemlje; gdje neki veliki 
posjedi zauzimlju površinu od 80.000 hektara, dok brojni ratari 
uopće nemaju zemlje. Spomenutim »Small Holdings Act«-ima i 
uz velike financijske žrtve nastoje se sada tamo stvoriti samo- 
stalni individualni posjedi na površini do 20 hektara, dok t. zv. 
»Allotments« imaju da pruže radničkim obiteljima manje po- 
vršine zemlje (do 2 ha) za stanovanje i ratarsko zanimanje. 


U tom je pogledu najveći napredak ipak pokazala Njemačka, 
poticana naročito težnjom suzbijanja poljske »opasnosti« na 
istočnim granicama, kao i potrebom domaćih ratara na istoku 
Reicha, gdje veliki posjed zauzima sve do 50%' ukupne površine 
(Pomorje). Ta je njemačka unutarnja kolonizacija, koja se or- 
ganički proteže kao sastavni dio agrarnog reformiranja počevši 
od pruskih vladara Friedricha Wilhelma I. i Friedricha Velikoga, 
nastavljena s osobitim poletom po dolasku Bismarcka na vlast. 
Zatim je donesen poseban zakon za naseljavanja (»Ansiedlungs- 
gesetz« od 1886.), po kojem se posebnoj komisiji (»Ansiedlungs- 
komission«) stavlja na raspolaganje kapital od 100 miliona ma- 
raka (a poslije i do jedne milijarde) za prikupljanje zemljišta 
u svrhu naseljavanja. 
= To se zemljište imalo otkupljivati osobito iz poljskih ruku, 
t.j. ondje, gdje je jak poljski živalj, pa onda dodjeljivati nje- 
mačkim naseljenicima, da se utjecaj poljskoga pučanstva oslabi 


(i po mogućnosti suzbije. U svrhu financiranja tih poslova po- 


zvane su u pomoć i t. zv. »Rentenbanke« t. j. oni državni instituti, 
koji su po zakonu od god. 1850. imali pružati seljaštvu pomoć, 


da potpuno otkupi različite obveze spram zemljišnih gospodara, 


U pomoć su prizvane i »Generalne komisije«, t. j. oni organi, 
koji su po zakonu od god. 1817. imali provoditi odredbe Stein- 
Hardenbergova zakonodavstva u svrhu diobe zajedničkoga zem- 
ljišnog posjeda i okupljanja razbacanih zemljišnih čestica. Nova 
su se naselja tvorila s pomoću t. zv. »rentovnog dobra« (»Renten- 

gut« po zakonu od god. 1890. i 1891.), t. j. takva ratarskog 
posjeda, koji se stiče plaćanjem utvrđene novčane godišnje 
rente i stavlja kupcu na iskorištavanje posredstvom »Komisije 
za naseljavanje« s time, da ponovno pravo otkupa pripada dr- 
žavi. Renta se plaćala kroz dulje vrijeme (kroz 50 godina ili 2 
generacije) u vrlo niskom postotku (2.5%—8%) od kapitala, koji 
je »Komisija za naseljavanje« uložila u dotično dobro. Ako je 
u praksi otplatom stečena svojina takva dobra, to je s pomoću 
primjene običajnoga germanskog nasljednog prava i na ovu 
vrstu zemljišnih posjeda (»Anerbenrecht«), kao i s pomoću pri- 
kladnoga opterećivanja prigodom otuđivanja u nepoželjne ruke, 
polučena svrha, za kojom se išlo prigodom provođenja ove kolo- 
nizacijske politike. Praktički međutim teško da je do tih postupaka 
i dolazilo, jer je glavno područje te kolonizacije, po versailleskom 
ugovoru, pripalo Poljskoj. Do god. 1918. stvoreno je međutim, 
kako to bilježi C. J. Fuchs (»Deutsche Agrarpolitik vor und nach 
dem Kriege«, Stuttgart, 1929., str. 34.), po »Komisiji za naselja- 
vanje« svega 21.784 naseljeničkih mjesta s 309.475 hektara 
zemlje u 300 novih sela. Od toga je bilo 19.608 rentovnih dobara 
i 2.176 zakupa. »Generalna komisija« stvorila je do god. 1914. 
dalje 21.535 rentovnih dobara s 238.448 hektara zemlje. Osim 
toga su stvorena još brojnija naselja po privatnoj inicijativi, 
koju su uz potporu države vodila brojna društva (v. »Handwdorter- 
buch der Staatwissenschaften«, IV. Aufl. B. V.). No to se sve 
drži samo kao početak, jer Njemačka želi još milione hektara 
puste, močvarne, pošumljene i velikoposjedničke zemlje naseliti 
stotinama hiljada novih naseljenika, da sebi stvori črst osnov 
svojim ratarskim pučanstvom, da otkloni zle posljedice pre- 
nagloga industrijskog i gradskog razvitka, da razvije svoju ratar- 
sku proizvodnju do stepena samoopskrbe i da onda po svojoj 
vlatsitoj snazi zauzme u svijetu onaj položaj, za koji ona po- 
kazuje silnu volju. 


Provedba agrarne reforme 


Općenita je značajka agrarne reforme, da su njene dobre 
posljedice stajale u obrnutom razmjeru s brzinom i radikalnošću 

provođenja. To odmah svjedoči primjer Rusije. Tamo zapravo 
i nije provedena agrarna reforma, već agrarna revolucija. Opet 
se obistinila ova Kantova riječ: »Jedan narod može samo po- 
lagano da napreduje. Ako se baci u revoluciju, može uspjeti da 


. obori kakav despotizam ljudi i častohlepan ili interesiran pritisak. 


Ali samo time on ne može nikada postići reformu u svojim mi- 
slima. Naprotiv, nastavi li tako, drugi će doći na mjesto starih 
pa će služiti kao prečaga uvijek tako brojnom mnoštvu idiota!« 
(v. A. Saintes: »Histoire de la vie et de la philosophie de Kant«, 
Paris 1844., str. 244.). 

Agrarne su se prilike u Rusiji razvile dalje evo ovako: 

Rusko seljaštvo nije čekalo ni dočekalo izvršenje danih obe- 
ćanja po završetku svjetskoga rata. Osokoljeno ratnim metežom 
i uzdajući se u svoje sinove, koji su svojom puškom i sabljom bra- 
nili rusko carstvo od vanjskih neprijatelja, ono je sebi samo već 
i prije svršetka rata počelo prisvajati okolnu zemlju plemstva. 
To je bilo u početku god. 1917., malo po malo i bojažljivo, ali 
onda sve smjelije. I kad su proletarizirani sinovi seljaka konačno 
poduprli i digli boljševičku revoluciju, onda se ono kao bujica 
oborilo na velike posjede, trgajući i grabeći sve što im je došlo 
pod ruke, trgajući pače i same temelje velikoposjedničkih zgrada. 
Zemlja se odmah razdijelila i »glad« za njom kao da je bio 
utažen. Na vlast su međutim došli boljševici na čelu s Le- 
njinom, koji su sada trebali da provedu u praksi svoju teoriju 
o blagodatima komunizma. Uspostavljena sovjetska vlada uki- 


nula je doista papirnim dekretom od 26. X. 1917. privatno vlas- 


ništvo nad zemljom. Zakonom od 19. II. 1918. izvlašćuju se svi 
seljaci i zemlja se daje na iskorištavanje onomu, koji je posjeduje 
i obrađuje. Privatno vlasništvo, po tome zakonu, ne opstoji, pa 
se ne može ni sticati ni prenositi. Zatim se ukida i privatna tr- 
govina, a .mjesto novčanih poreza određuje davanje ratarskih 
višaka preko ličnih potreba. 

Posljedice su tih mjera bile, da je seljak zapuštao obrađi- 
vanje zemlje preko ličnih potreba. Obradbena površina zemlje 
spala je tako brzo na dvije trećine predratnoga stanja, a žetveni 
je prinos pao pače i na jednu polovinu. Doskora su se u kapica- 

lističkoj Evropi sabirali milodari za gladne u Rusiji, koja je 
prije rata bila žitnica Evrope! Njen je položaj još taman i 
neizvjestan ... 

Pored Rusije sličnu je nevolju osjećalo seljaštvo u Rumunj- 
skoj. I to se seljaštvo često bunilo. Osobito je tako značajna bila 
buna rumunjskog seljaštva god. 1907. Odonda je i rumunjska 
vlada poduzela štošta, da se ublaže zle posljedice silnoga velikog 
posjeda, koji je po cijelom trustu zakupodavaca, uz nepovoljne 
uvjete, davao seljaštvu zemlju na obrađivanje. Temeljita re- 
forma nije međutim provedena sve do svršetka svjetskoga rata. 
Ta je reforma bila vezana obećanjima rumunjske vlade, koja se 
osobito isticala za vrijeme rata spram boraca seljačkog podri- 
jetla. Do te reforme držalo oko 4.000 velikoposjednika otprilike 
jednako toliko zemlje, koliko 1,250.000 seljačkih gospodara, t. j. 
oko 4 miliona hektara obrađene zemlje. 842 velika posjednika 
gospodarila su gotovo polovinom površine zemlje, a 63 velika 
posjednika držala su oko 30% obrađene površine. Nejednakost 
je dakle bila očita. ' 

Rumunjska agrarna reforma energično je provedena za- 
konom od 15. XII. 1918. Po tom se zakonu veliki posjed imao 
tako reći uništiti, jer je progresija izvlaštenja posjeda rasla s nje- 
govom veličinom tako, da je iznad 10.000 hektara sve izvlašteno 
do 500 ha. Taj jednolik i nevješt postupak nanio je gotovo cijeloj 
zemlji veliku štetu; jer na taj način udareni napredni veliki po- 
sjed u rijetko napučenim krajevima zemlje ubrzo je opustio, zbog 
čega je proizvodnja zemlje gotovo katastrofalno pala. Vodioci 
rumunjske agrarne reforme valjda su to i sami doskora vidjeli, 
dok su god. 1921. donijeli nov zakon, kojim se napredan veliki 
posjed u rijetko napučenim krajevima štiti od takvih postupaka. 

Izvlaštena je zemlja naplaćivana s 5%-tnim obveznicama, 
isplativim kroz 50 godina po jednom posebnom fondu, u kojem 
s 1], učestvuje država, a s 2/. seljaci s naplatom za dobivenu 
zemlju. Ta se naplata sastojala u polovini kupovne cijene, koja 
je utvrđivana s 40-strukom stopom zakupa od god. 1917—1922., 
već prema kraju. Do konca god. 1925. izvlašteno je od 6,882.254 
ha izvlastive zemlje svega 5,889.709 ha, od čega je na 708.000 

seljaka razdijeljene: već 2,438.594 ha. Veliki posjed, koji je 
prije reforme držao oko 47% oranica spao je nakon reforme 
na 8%! 

. Uporedo s izvršavanjem agrarne reforme u Rumunjskoj 
zabilježeno je vanredno padanje proizvodnje. Rumunjska, koja 
je prije rata bila bogata izvoznica žita, nakon rata je došla dotle, 
da je i sama počela uvoziti žito. To se odmah pripisalo posljedi- 
cama te reforme. ' 

Ima međutim mišljenje, da agrarna reforma nije kriva tom 
padu rumunjske proizvodnje. Ističe se naprotiv, da je baš po toj 
reformi spriječena katastrofa rumunjske proizvodnje (v. Bercearu 
»La Rćforme Agraire en Roumanie«, Paris, 1928., str. 66. — 
Sisesti), jer da je zemlja ratom toliko opustošena i unatrag zaba- 
čena, a njeno stanovništvo toliko izmoreno, da bi proizvodnja 
jamačno još dublje pala, da seljak nije dobio novu zemlju. Pa- 


danje proizvodnje zbog sličnih razloga u god. 1919.-1921. uosta-' 


lom da se primjetilo u cijeloj Evropi i ondje, gdje se agrarna 
reforma nije provodila. 

' To se mišljenje i opažanje može držati samo dijelom za 
ispravno. Utvrđeno je naime, da rumunjska proizvodnja poka- 
zuje tako silan nazadak spram predratnog stanja ne samo zbog 
rata i njegovih posljedica za redovno obrađivanje zemljišta i 
prometanje njegovih proizvoda, već dobrim dijelom baš zbog 
toga, Što se agrarnom reformom veoma pogodovalo promjeni u 
načinu i vrsti obrađivanja. Prosječan prinos žita spao je spram 
predratnog stanja ne samo zbog zapuštenosti zemljišta, već i 
zbog promjene u vodstvu i znanju obrađivanja kao i po sma- 
njenju izdašnosti tržišta za manja gospodarstva. Posljednja je 
činjenica znatno utjecala na to, da su seljaci napuštali proizvod- 
nju kvalitetne pšenice te više proizvodili hranu za tovljenje stoke. 
Tako se onda posljednjih godina dogodilo, da je Rumunjska mo- 
rala uvoziti pšenicu iz Jugoslavije, dok su na zalihi stojale velike 
količine ječma, koje su se u glavnom izvozile u Njemačku. A sama 
činjenica, što rumunjska žetvena izdašnost još i dalje stoji nisko 
ispod predratnog stanja, pokazuje, da toj nevolji, koja je još 
k tome izazvala silnu utakmicu na tržištu, nije kriv samo svjetski 


rat. 

Takve posljedice agrarne reforme djelovale su kao opomena 
drugim zemljama. U prvom redu susjednoj Poljskoj. 

Agrarna je reforma u Poljskoj početa zakonima od 2. VIII. 
1919. i 15. VII. 1920. U toj su se zemlji istakli osobito naciona- 
lističko-socijalni razlozi agrarne reforme: trebalo je podijeliti 
velike posjede siromašnom pučanstvu, koje se veoma brzo mno- 
žilo i u nedostatku zarade mnogo selilo u inozemstvo, dok su 
tuđinci u svojim rukama držali velike dijelove zemlje. Još god. 
1921. zauzimalo je oko 17 i po hiljada velikoposjednika nešto 
preko 13 miliona hektara zemlje, što čini oko 35% ukupne po- 
vršine, dok su sitna dobra s osam miliona posjednika zauzimala 
samo 7.4 miliona ha ili 19% ukupne površine. U austrijskom di- 
jelu predratne Poljske zauzeli su latifundiji preko 5.000 hektara 
ili oko 399%: površine, dok su stotine hiljada poljskih sinova bije 
bez zemlje pa su selile u tuđinu za uposlenjem. Razlozi agraruoj 
reformi u Poljskoj bili su dakle dovoljni. 

Zbog spomenutih razloga pokazali su međutim vodioci 
agrarne reforme u Poljskoj značajan oprez. Poučeni iskustvom 
okolnih zemalja, koje su primijenile nagle mjere, izazvavši time 
padanje zemaljske proizvodnje, zaduživanje seljaštva i sl., vo- 
dioci poljske agrarne reforme sve su više ublažavali oštrinu, 
kojom su započeli. Tako onda zakon od 17. XII. 1925. znatao 
povećava najnižu granicu velikih posjeda, koji su se imali izvla- 
stiti, a zatim utvrđuje i dulje vrijeme, kroz koje se agrarna refor- 
ma ima postepeno provoditi. Taj zakon izrijekom dopušta uzdrža- 
vanje uzornih velikih posjeda. A kako za samo provođenje 
agrarne reforme u vezi s potrebnom kolonizacijom ne dostaju 
potrebna sredstva, sprema i iskustvo, to i sam napredak, koji je 
tim zakonom predviđen, znatno zaostaje za polučenim rezul- 
tatima. 

U baltičkim je državama provedena agrarna reforma cije- 
lim nizom zakona i uredaba, veoma zamašnih za život tamošnjega 
pučanstva. Najsustavnije, a može se reći i najuspješnije prove- 
dena je agrarna reforma u Finskoj, što zbog gospodarskog su- 
stava te zemlje, što zbog prethodnih mjera za popravljanje ži- 
votnih prilika finskoga pučanstva. U Finskoj naime na 34,343.000 

hektara površine oranice zapremaju samo 2,177.000 hektara, dok 
šume pokrivaju gotovo 31 milion ha. Zbog toga se ovdje i način 
proizvodnje razlikuje od onoga u drugim zemljama. 

U Finskoj se pučanstvo pretežno bavi stočarstvom i šumar- 
stvom, koje vrlo rijetko napučenim stanovnicima (9 po 1 kv. kim. 
prema 8 u Norveškoj!) daje priliku za zdravo i unosno uposlenje. 
Iz toga slijedi, da se oskudica zemlje u Finskoj manje osjeća, 
nego u drugim zemljama. Mali je ratarski posjed u Finskoj bio | 
i prije rata neznatan. Kao takav posjed smatra se u Finskoj svaki 
posjed ispod 50 hektara i tome posjedu nastoji država već od 
predratnog vremena ići na ruku različnim mjerama, koje se 
(po uzoru engleskih agrarnih mjera od god. 1907.) odlikuju 
umjerenošću i gospodarskim razborom. 

U Estonskoj se, na temelju zakona od 10. X. 1919., izvlastilo 
96.6%! velikih posjeda sa preko 300 desjatina i to ukupno 
2,846.494 ha. Polovina od toga ima služiti iskorištavanju u obliku 
šuma i pašnjaka, dok se 540.000 ha prepušta prijašnjim zakup- 
cima, a 663.650 ha dodjeljuje siromašnim seljacima za tvorbu 
većega posjeda (15—30 ha). 

U Letskoj je provedena agrarna reforma zakonima od 
16. IX. 1920. i 3. V. 1922. S pomoću tih zakona izvlašćuje se 
privatni veliki posjed preko 100 hektara, koji je dotad zauzimao 
gotovo 3 miliona hektara, t. j. oko 48%: ukupne ratarske po- 
vršine, dok je svim seljacima pripadalo samo 39.4%: te površine 
Posljednjim spomenutim zakonom bilo je zabranjeno u jednoj 
ruci nagomilati više zemlje od 50 hektara, a zakonom od god. 
1924. ukinuta je obveza naknade štete izvlaštenima. Dosadašnji 
rezultati reforme pokazuju snažno razvijanje srednjega posjeda: 
posjedi između 10—15 hektara zauzeli su već nešto preko polo- 
vinu ukupne ratarske površine. 

Agrarna je reforma u Litvi provedena zakonima od 18. XIIL 
1918. — 15. II. 1922. Glavna je težnja toga zakonodavstva, da 
se veliki posjedi podijele u nezavisna manja gospodarstva i da 
se tako spriječi silno iseljavanje iz te zemlje. Prije reforme za- 
uzimao je veliki posjed oko 40% ukupne površine, a bio je ve- 
likim dijelom u rukama ruskoga plemstva. Taj je veliki posjed 

izvlašćivan bez odštete, a dijeljen je u prvome redu žrtvama 
bune u god. 1861. Do konca god. 1925. bio je veći dio agrarne 
reforme proveden i znatan dio velikoga posjeda uspješnom orga- 
nizacijom razdijeljen tako, da se postepena i razmjerno dobro 
proučena litavska agrarna reforma može smatrati jednom od naj- 
uspješnijih. 

Takvu je agrarnu reformu bilo veoma teško provesti u Jugo- 
slaviji zbog različnosti gospodarskih sistema, koji su tvorbom te 
nove države zatečeni. Kao na području poreza, tako je i ovdje 
bilo više sistema: u Srbiji je agrarna reforma uglavnom prove- 
dena već nakon oslobođenja ispod turskoga gospodstva i nakon 
balkanskog rata tako, da je tamo zagospodavao značajan mali 
posjed, zaštićen još značajnijom uredbom »okućje«. U Bosni i 
Hercegovini, kao u Staroj Srbiji i Macedoniji, opstojale su me- 
đutim turske agrarne uredbe, koje su podržavali spahije, bivši 
službenici Sultana, s nadimcima »beg« ili »aga«, a područno im 
pučanstvo (kmetove, čifčije i sl.) opterećivali sredovječnim služ- 
nostima i davanjima. U Dalmaciji su opstojali također ostaci feu- 
dalnih odnosa, po kojima su »koloni« (kmetovi) snosili različna 
ograničenja i služnosti. U Hrvatskoj i Slavoniji, kao i u Vojvo- 
dini opstojali su opet znatni veliki posjedi, koji su u tuđinskim 
rukama zapremali velike dijelove plodne zemlje, dok je siro- 
mašno pučanstvo selilo u svijet, u tuđinsku službu, u podzemne 
rudokope preko Oceana! U Sloveniji su agrarne prilike bile raz- 
mjerno najbolje, ali zbog nedostatka prikladne zemlje za kolo- 
nizaciju prijeti višak pučanstva, koji bi trebalo upraviti u naj- 
bliže krajeve. 


O svim tim odnosima u Jugoslaviji govori pobliže poznato 
djelo M. Ivšića (»Les Problčmes Agraires en Yougoslavie«, Paris 
1926.), pa zato ovdje ne treba o tome više duljiti. Dovoljno je 
samo spomenuti, da su dosada svi oblici spomenutih zemljišnih 
podložnosti ukinuti, veliki posjedi dijelom već podijeljeni i ve- 
liki posjednici dijelom odštećeni. Postupak je bio sličan kao i u 
navedenim državama pa se tako i ovdje zabilježilo padanje 
proizvodnje, zapuštanje zemljišta i teškoće zbog nestašice sred- 
stava, spreme i iskustva za provođenje unutarnje kolonizacije, 

bez koje je cijela ova reforma nepotpuna. S ovakvim se stanjem 
ne može i ne smije zadovoljavati, dok se hiljade najsvježijih 
narodnih snaga iseljuje u tuđinu za uposlenje! U tom je smislu 
imao povoljno djelovati »zakon o likvidaciji agrarne reforme na 
velikim posjedima« od 19. VI. 19831. 


Agrarna reforma u Čehoslovačkoj provedena je odmah po 
oslobođenju i to s razboritim oprezom. Veliki posjedi nijesu 
tamo naime odmah izvlašteni i dijeljeni, već su najprije stav- 
ljeni pod odsvojnu zabranu. Zatim se po zakonu od 16. IV. 1919. 
agrarna reforma imala provoditi tako, da je državi pripalo 
pravo otkupa posjeda iznad 150—250 hektara, već prema vrsnoći 
zemlje. Daljim se zakonskim odredbama išlo za popravljanjem 
položaja zakupaca kao i za tim, da se omogući dalje iskorišta- 
vanje velikoposjedničkog inventara te konačno za tim, da se 
utvrdi način i visina otplate za podijeljenu zemlju. Nova dioba 
zemlje u Čehoslovačkoj ima da ojača srednji i mali posjed spram 
velikoga posjeda, koji je pod utjecajem germanske fideiko- 
misne politike bio veoma jak. Tako je na starom području Češke 
45% sviju zemljoposjednika držalo samo 1.83% ukupne povr- 
šine, dok je 236 obitelji, t. j. 0.2% sviju zemljoposjednika, dr- 
žalo 27.7% ukupne površine. Takve prilike nijesu mogle op 
stojati u jednoj naprednoj državi, kao što je nova Čehoslovačka. 
To je država s razvijenom industrijom i velikim prirodnim bo- 
gatstvom zemlje pa je stoga kadra, da svojom kreditnom, ca- 
rinskom, odgojnom i kolonizacijskom politikom pruži i malom 
ratarskom gospodarstvu povoljne uslove razvoja. Stoga je i dosa- 
dašnje provođenje agrarne reforme u toj državi moglo pokazati 
lijepe rezultate. 


Veoma je oštra agrarna reforma provedena u Bugarskoj. 
Po zakonu od god. 1921. ograničen je naime u toj državi zem- 
ljišni posjed u vlastitoj obradbi s 80 hektara. Svaki posjed iznad 
te površine po tome zakonu ima biti izvlašten po srednjoj cijeni 
razdoblja od god. 1905.—1915. s time, da se od toga ima od- 
bijati neki postotak, koji raste u progresiji s veličinom dotičnog 
posjeda (slično kao u Čehoslovačkoj). Taj je zakon međutim 
doskora izmijenjen tim,.što je neizvlastivi minimum povišen na 


Hrvatsko Kolo 305 20 


150 hektara. Kako je u Bugarskoj već i prije te reforme mali 
i srednji posjed tako prevladavao, da je veliki posjed u smislu 
toga zakona bio neznatan, to je i ovom reformom onda veoma 
slabo zadovoljeno onima, koji su tražili zemlju za obrađivanje. 
Broj je takvih međutim u poratnoj Bugarskoj veoma porastao 
zbog dolaska bjegunaca i povišenja seljačkih tereta. Zato je sad 
i razumljivo, što je bugarska agrarna reforma pošla tako radikal- 
nim putem.  “ ' 

Agrarna je reforma u Grčkoj provedena još god. 1917. 
s ciljem, da se počnu smanjivati veliki posjedi u Tesaliji i Mace- 
doniji u korist novih ratara, koji su tražili zemlju za obrađivanje. 
Utvrđeno je pravo izvlašćivanja odštetom u državnim obvez- 
nicama, otplativim kroz trideset godina i zajamčenih prihodima 
od novih posjeda. Nakon nesretnoga rata s Turskom u god. 1924. 
došlo je ovamo još hiljade bjegunaca. U svrhu njihova smje- 
štanja priskočila je onda Grčkoj u pomoć Liga Naroda, posre- 
dujući u pribavljanju potrebnoga kredita. 

Agrarna je reforma u Madžarskoj jedva došla do izražaja, 


i ako tamo još opstoje vrlo znatni veliki posjedi, dok se seljaštvo . 


u najnovije doba ima, u svrhu kolonizacije, da seli u Afriku. 
Razlog takvim prilikama u Madžarskoj treba u glavnom tražiti 
u tome, što tamo veliki posjed još uvijek može na vlasti izvr- 
šavati utjecaj u svoju korist. 

Manjega je značaja i poratna agrarna reforma u Austriji, 
što se znatnim dijelom ima pripisati oskudici prikladnoga zem- 
ljišta za kolonizaciju. Jer evo u najnovije doba jedan doista 
rodoljuban čovjek ostavlja ministarsku stolicu u Austriji, da vodi 
svoje zemljake na kolonizaciju južne Amerike! Te bi se prilike 
osjetljivo mogle promijeniti u slučaju sjedinjavanja s Njemačkom, 
gdje još imade prikladna zemljšita za obrađivanje. No poratna 
je agrarna reforma u Njemačkoj prošla slično kao u Madžarskoj. 
Za vrijeme rata i pod konac rata davana su velika obećanja 
ratnicima, ali kada ih je trebalo izvršiti, onda se pokazala osku- 
dica potrebnih sredstava. U takvim prilikama nije onda ni za- 
mašni »Reichssiedlungsgesetz« od 11. VIII. 1919. donio ono, što 
se od njega očekivalo. Ipak se u Njemačkoj pokazalo određeno 

popravljanje položaja srednjega seljačkog posjeda prema velikom 
posjedu i to je u vezi s opisanim načinom njemačke unutarnje 
kolonizacije, u kojoj netom spomenuti zakon ima zauzeti zna- 
čajno mjesto. 

Pregled poratne agrarne reforme ovdje tim završuje. 
Agrarna reforma u drugim zemljama ili je već provedena ili se 
rasplinjuje u nizu manjih i postepenih mjera, koje ne zaslužuju 
naziv agrarne reforme. Sad se još najavljuje agrarna reforma u 
Španjolskoj u svezi s oborenjem monarhističkoga oblika vlade. 
Javlja se, da nova republikanska vlada u Španjolskoj namjerava 
razdijeliti velike posjede na jugu te zemlje među poljodjelce i 
tako učvrstiti svoj položaj. No to još nije provedeno i zato even- 
tualne rezultate treba očekivati u budućnosti. Na svaki se način 
ne smije metnuti s uma, da sve te mjere, koje su navedene, ne 
tvore zaključka na ovom području agrarne politike. Agrarno 
Pitanje zapravo opstoji na cijelom svijetu. Svuda opstoji pro- 
blem diobe zemljišnoga posjeda i iskorištavanja u vezi sa razvo- 
jem opće proizvodnje. Ali sve ove mjere, koje su navedene pod 
zajedničkim nazivom agrarne reforme, po svojoj suvislosti mogu 
tvoriti posebno poglavlje sa značajnim posljedicama, koje tako- 
đer treba upoznati. 


Posljedice agrarne reforme 


Posljedice agrarne reforme trebaju se gledati u vezi s nje- 
nim uzrocima. Ti su se uzroci istakli, kako je to navedeno, nacio- 
nalnom, socijalnom i ekonomskom svojom naravi: veliki se po- 
sjed imao oduzeti iz tuđinskih ruku pa dodijeliti domaćim nase- 
ljenicima, koji su tražili zemlju, koji su je mogli bolje obrađi- 
vati pa prema tome povećavati zemaljsku proizvodnju te time 
postati najsigurnije vrelo snage, obrane i fiska svake države. 
To je eto bio glavni motiv poratnoj agrarnoj reformi Evrope. 
Jedni te isti uzroci došli su negdje više do izražaja, drugdje 
manje. Nacionalni su se uzroci istakli više u novim državama, a 
socijalni u starim, što je posve i razumljivo, ako se uzmu u obzir 
prilike razvoja na obim stranama. Ali u novim su se državama 

svi ti uzroci istakli s osobitom oštrinom, pa su stoga i njihove 
posljedice pružile široko polje kritičkom opažanju. Nekoje od 
tih opservacija govore dovoljno o posljedicama agrarne reforme. 

A. Skalweit (»Agrarpolitik«, Berlin 1924., str. 169.) piše, 
da je agrarna reforma gotovo u svim istočno-evropskim drža- 
vama poslužila kao navalno oružje u borbi nacionaliteta. Manje 
štetne posljedice da je takva reforma imala u gušće napučenim 
zemljama, kao što je Čehoslovačka pa možda i Poljska, gdje ima 
dovoljno gospodarskih subjekata za nutarnju “kolonizaciju. Ali 
kako po njegovu mišljenju i te zemlje pripadaju zaostalim na- 
rodima (»tiefstehenden Včolkern«), to da i tu ne mogu izostati 
loše posljedice reforme, kojom su osobito pogođeni njemački 
velikoposjednici. Osobito Štetne posljedice da je imala agrarna 
reforma u Estonskoj i Letskoj, koje pripadaju najrjeđe napuče- 
nim zemljama na svijetu. Tu kaže, da su napredni veliki posjedi 
jednostavno razoreni, a na njihovo mjesto da nije ništa postav- 
ljeno, što bi im po vrijednosti bilo ravno. »Novi gospodari nijesu 
vrsni da drže zemlju u kulturi, dijelom zato, jer su oni sami 
niži, nesposobni ljudi, a dijelom zato, jer im, unatoč pljačkanja 
prijašnjih velikih posjeda, ne dostaje inventar, koji je u tu svrhu 
potreban. Zemlja pada natrag u stanje barbarske nekulture. Već 
sada nijesu ta agrarna područja kadra, da svoje tako rijetko 
pučanstvo opskrbe potrebnim ratarskim proizvodima pa se stoga 
mora uvoziti žito iz inozemstva«! 


Ta oštra kritika agrarne reforme može se uzeti dijelom kao 
ispravna. Dijelom zato, jer se ovdje odbija razlikovanje između 
»viših «i »nižih« ljudi kao povod osuđivanja same reforme. Tim 
razlikovanjem Skalweit očito pristaje uz pangermansku školu, 


koja drži da bi se manje i slabije narodnosti trebale utopiti u 


moru germanstva, što bi za njih onda bio još veći znak »niskoće«! 


Ali Skalweit kao da zaboravlja, da su i sami Nijemci nekoč, za . 


svojih pruskih vladara, privlačili strane gospodare, poimence 
ratarske iz Francuske, Nizozemske i Švajcarske, da im se nji- 
bovo gospodarstvo pridigne i razvije! Pa zar je to onda danas 
znak, da su oni bili »niži« ljudi? Kad bi tome doista bilo tako, 
onda bi i te narodnosti trebale težiti za tim, da uzmu u svoje 

ruke tu njemačku zemlju i da smatraju neumjesnom svaku 
agrarnu reformu, koja bi išla za protivnim! Jer one su onda bile 
u gospodarskom pogledu naprednije i ako bi to bilo dovoljno 
opravdanje za uzimanje posjeda silom, onda se ni Nijemci tim 
povodom ne bi smjeli žaliti, kao što se žale danas na versailleski 
mirovni ugovor, koji im je »ugrabio« lijepe kolonizacijske kra- 
jeve! Ne smije se ipak zaboraviti, da svaki narod kakovgod bio, 
malen ili velik, slab ili jak, kao svako individualno biće na kugli 
zemaljskoj, ima ne samo pravo i potrebu, već i višu dužnost, da 
brani sebe i svoje osobine te da ih dalje razvija i predaje u raz- 
nolikost i dinamiku svijeta, na kojoj se.i osniva sav ljudski na- 
predak. Te osobine nijesu nastale samo pukim slučajem, jer one 
imaju svoj temelj i u fiziološkim i psihološkim potrebama, koje 
stoje pod utjecajem svojega kraja. Izjednačivanjem tih utjecaja 
s pomoću novih sredstava mogu se onda izjednačivati osobine u 
smjeru opće koristi. Kad su tako jedni narodi zbog vanjskih 
utjecaja zaostali, a drugi uznapredovali, onda se tim još ne 
mogu * isključiti novi utjecaji, koji mogu djelovati na izjednači- 
vanje u tome pogledu. Za svijet nije toliko važno, da neka 
zemlja izvozi što više žita, koliko je važno, da ona prehranjuje 
što više pučanstva. A u tom je eto pogledu agrarna reforma ipak 
djelovala povoljno, makar je izazvala neke potrese i gubitke, koji 
ju, bez sumnje, bacaju u loše svijetlo. U tom pogledu ima Skal- 
weit pravo, kad upozoruje na loš postupak i nedovoljnu spremu 
u provođenju reforme. U tom je pogledu vrlo zanimljivo opa- 
žanje, koje iznosi M. Ivšić (str. 348.). Uzorni su se veliki posjedi 
dijelili među dobrovoljce i naseljenike, koji nijesu bili spremni, 
da čestito obrađuju tu zemlju i da tako u vrijeme mira proizvod- 
nju svoje domovine uzdrže bar na onoj visini, na kojoj je ona 
bila, dok su se oni borili za slobodu, socijalnu pravednost, na- 
predak: itd. »U stvari su oni dobili poljoprivredne strojeve, 
australijsko žito za sijanje, »merino-ovce«, bikove i krave čiste 
pasmine za uzgoj, sve po zapljeni s velikih posjeda; ali malo 
vremena iza toga strojevi su postali neupotrebljivi, žito za si- 
janje poslužilo je kao kruh, »merino-ovce« su zaklane i pojedene, 
stoka čiste pasmine je prodana mesarima itd. — Kad su tako 

sve rastrošili, dobrovoljci-naseljenici ostaviše svoje posjede te 
dođoše ponovno pred organe agrarne reforme, tražeći, da im se 
dodijeli nova zemlja«! — Oni veliki posjedi, koji još nijesu bili 
stavljeni pod udar agrarne reforme, osjećali su se toliko nesigurni 
pred mogućnošću novoga zahvata, da su zanemarivali dalje obra- 
đivanje i amelioraciju zemlje. Posljedica je toga bila, da je 
zemaljska proizvodnja snažno zaostala i tim stvorila povoljnu 
prazninu za utakmicu drugih faktora, koji danas biju i te »dobro- 
voljce-naseljenike« i njihove države. No drukčije nije ni moglo 
biti, kad može da dođe sam ministar za agrarnu reformu pa javno 
Priznaje, da su na to mjesto došli ljudi, koji nijesu ni sami če- 
stito poznavali nauku agrarne politike pa da ni on sam nije 
stručnjak za ta pitanja! 


Danas više ne treba šutke prelaziti preko ove činjenice: u 
agrarnoj su politici igrali važnu, često i presudnu ulogu »politi- 
čari«, t. j. političari u lošem smislu riječi. To su bili ljudi, kojih 


politička sprema nije odgovarala zadatku, koji im je postavljen | 


na izvršenje a kojega su se oni ipak prihvaćali, obećavajući na- 
rodu zemlju. I kad im je taj narod dao ono, po čemu su se oni 
dočepali korisne časti i vlasti, onda je trebalo izvršavati obećanja: 
narodu se dijelila bogata zemlja sve bez obzira, da li će on znati 
i moći da je odmah onako dalje obrađuje. Zbog jadne koloni- 
zacije i u nestašici kredita te potrebnih proizvodnih sredstava 
taj se narod ponovno raseljavao ili zaduživao kod najbližih 
lihvara toliko, da danas ima krajeva, gdje su naseljenici po 
agrarnoj reformi vlasnici zemlje de jure, a de facto opet kapita- 
listi, jer glavni prinos zemlje ide njima u korist. Eto to su tamne 
strane i posljedice evropske agrarne reforme! Njeni su plodovi 
na mjestima doista postali, kako je to primijetio S. Strakosch 


(»Das Agrarproblem im neuen Europa«, str. 144.), danajski da- 


rovi, jer oni donose njihovim posjednicima opet nevolju novih 
problema. 

LJUBOMIR MARAKOVIĆ, ZAGREB 


MODERNA BIOGRAFIJA 


I 


BIOGRAFIJSKI ROMAN 


Sada, kad imamo ne samo hrvatski prijevod  Jelušićeva 
»Cezara« nego i piščevu izričitu izjavu, da još uvijek pripada 
i svojoj staroj domovini pa da tako neobična pojava toga nje- 
mačkog pisca na neki način uzima udjela i u našem životu, sada 
nas može još više zanimati pitanje o smislu i vrijednosti mo- 
derne biografije i biografijskog romana i o njihovu razgrani- 
čenju. Podcjenjivanje i precjenjivanje na dnevnom su redu, i 
ne mali su razlog tomu, što najjače naše djelo posljednjih go- 
dina, Nehajevljevi »Vuci«, nailazi na različit stav kritike i pu- 
blike, a prema tome i na različitu ocjenu. Ne da bi tko baš izravno 
išao za tim, da porekne ili umanji djelu umjetničku vrijednost, 
ali nastojeći da ga stvarno i formalno klasificira, kritika i ne- 
hotice svoj postupak pretvara u kvalifikaciju. Reći o jednom 
djelu pjesničke inspiracije, da je samo biografija, ne znači doduše 
tvrditi, da biografija kao takova ima manju umjetničku vri- 
jednost, ali znači ipak ne imati pogleda u stvaralački rad pjesni- 
kove mašte pri ovakovu djelu, u njegovu nadmoćnu i prvenstvenu 
ulogu. Ili tvrditi da je djelo, prema nekoj izreci samoga pisca, 
realistički roman, i ako u istoj toj vezi sam pisac (u predgovoru 
djela) upotrebljava istovremeno i izraz »historijski roman«, 
znači ne shvatiti, koliko se vidni kut historijskog romana pro- 
mijenio baš pod dojmom biografijske literature, a da je to, uza 
sve to ili baš poradi toga, ostalo historija. 

Analizirajući pojavu »modernog objektivizma« ili »nove 
stvarnosti« u lanjskom godištu »Hrvatskog Kola«, istaknuo sam, 
u sklopu ostalih pitanja, samo u glavnom i u krupnim crtama, 
značenje biografije kao književne vrste, karakteristične za lite- 
rarni razvoj naših dana; ovdje želim, s obzirom na njezinu za- 
mašnost, pobliže analizirati tu pojavu, kao što bih, bude li mo- 

guće, u narednim godištima uzeo u razmatranje i druge neke 
momente čitavoga toga sklopa pitanja. 

U svom romanu »Red« (L"ordre), koji je pred dvije godine 
dobio nagradu Akademije Goncourta, Marcel Arland crta kao 
glavne nosioce radnje dvojicu braće, od koje mlađi, mekši i više 
umjetnički disponiran, ali ujedno temperamentom silniji, impul- 


sivniji, ispada iz roditeljske kuće i okvira njezina ustaljenog, 


Života, i baca se svom nezadržanom snagom svojih mladih go- 
dina u prvi red nemirnih i borbenih dvadesetih godina ovoga 
stoljeća. Stariji brat, na kojega isprva naše simpatije ne padaju 
baš u velikoj mjeri, čuvar je tradicije i konvencionalnog mi- 
šljenja, ali ujedno čuvar reda i poretka, koji, prekaljen i pro- 
čišćen, ostaje konačno pobjednik, jer ostaje na životu i stvara 
sebi primjeren položaj za borbu sa životom, dok mlađega život 
proguta. Nas dakako ne zanima ovdje sam sadržaj djela, nego 
samo toliko, što nam pri tom iskače karakter glavnoga lica, Gil- 
berta Villarsa, mlađega brata, jer taj, ostavivši roditeljsku kuću 
i ostavši upućen na to da se sam bori za svoj kruh, preuzima, kao 
prvo svoje značajno književno djelo, narudžbu nekoga knji- 
žara da napiše biografiju Robespierrea. Da se M. Arland umio 
zadržati na toj činjenici bar toliko, da prikaže njezino značenje 
za psihologiju svoga junaka, njegovo bi djelo bez sumnje znatno 
dobilo u unutarnjoj punoći, koja, ovako, ostavlja po koju osje- 
tljivu pukotinu te čini, da ocjena Goncourtove Akademije nije 
apsolutna nego relativna, s obzirom na veliku stvarnu aktuelnost 
djela. U njemu naime pisac ne samo da zastupa jednu izrazitu 
etičko-socijalnu tezu općega značenja (pobjeda reda nad kaosom 
revolucionarnih i anarhičnih težnja poslijeratnoga prelaznog vre- 
mena), nego prikazuje i psihologijsku strukturu te neprovrele 
i nejasne, ali značajno uzbibane omladine dvadesetih godina 
ovoga stoljeća. Gilbert Villars je politik, publicist, čovjek akcije, 
prvoborac ideje; on je revolucionarac, komunist najnepomirlji- 
vijeg stava, ali upravo u tom radikalizmu koji je ekstreman do 
tragičnosti čitava njegovog života, ima nešto fantastično, roman- 
tično, nerealno — pjesničko. Tragična njegova ljubav, i ako 
nipošto nema teatralne sentimentalnosti romantizma, rafinira- 

nošću svojih sjetilnih senzacija, karakterističnim treptanjem i 
neočekivanim preljevima svoje osjećajnosti odaje čovjeka ima- 
ginacije, stvaralačke mašte — čovjeka pjesnika. I ako nam dakle 
Arland nije protumačio, zašto je Gilbert Villars uzeo da piše 
upravo biografiju, on nam je ipak neizravno pokazao koje pre- 
dispozicije ima pisac moderne biografije: on nije čovjek stroge 
nauke, čovjek biblioteka i arhiva (i ako, dakako, mora da se i tim 
služi), nije zatvoren među četiri zida, niti odabira svoj pred- 
met u vezi s postupcima apstrakne nauke: on je čovjek akcije, 
koji uzima za obradu lice sebi srodno po sklonostima, po inte- 
resima, po toku života. Gilbert Villars je publicist, nije naučnjak; 
to znači, da njegovo djelo nije pisano stilom specijalne mono- 
grafije, nego povezano neposredno sa životom i aktuelnim ema- 
nacijama njegovim, ono je lagano, živo, nošeno pulsom doživlje- 
nosti i kongenijalnih zanosa. Nadalje, Gilbert Villars je pjesnik, 
ali ne u tom smislu, da bi davao historiji tok svojih subjektivnih 
prohtjeva ili da bi u nju unosio više mašte nego istinskih činje- 
nica; njegova mu mašta daje prednost historijske konstru- 
ktivnosti, odnosno upravo rekonstruktivnosti, koja može da pre- 
mosti dokumentarne praznine i unese kucaj živoga srca u za- 
prašene papire. 

Moderna biografija mije dakle već po ličnosti svoga pisca 
isto što biografijska monografija u historijskoj nauci: historijska 
je monografija izdanak nauke, ona je detaljan rad pisca, koji, 
obrađujući neku epohu ili neku granu historije, nailazi na lice 
znamenito ili značajno za to doba, obilno dokumentirano, te na 
temelju te dokumentacije iznosi zaokruženu sliku njegova života 
i rada i uklapa ga u cjelinu svojih ili tuđih radova o toj epohi. 
Pisac moderne biografije piše, naprotiv, iz ličnog impulsa. (Ovdje 
treba napomenuti karakterističnu činjenicu, da su mnoge od ovih 
biografija pisane po narudžbi nakladnika, očito jer stvar »dobro 
ide« — značanjo za sklonosti suvremene čitalačke publike. I Ar- 
landov Villars piše po narudžbi, ali da je uza sve to lični impuls 
piščev odlučan, pokazuje karakteristična crtica, koju saopćuje 
Andrć Maurois u svojoj teoriji moderne biografije »Aspects 
de la biographie«: neki je nakladnik ponudio jednom od mlađih 

autora da napiše jednu biografiju. Autor je odgovorio: odaberite 
sami lice koje želite da se obradi; sa svoje strane, želim da to 
bude čovjek, koji je imao mnogo pobuda i osnova za život,.ali 
koji je, kuda god je krenuo u životu, nailazio kao na zatvorena 
vrata. Dakle, ne zanima ga ni epoha ni zemlja, nego lična sud- 
bina junakova, koja bez sumnje ima nešto srodno s njegovim 
vlastitim životom). Prema tome, on ne uklapa svoje djelo u kakva 
široka stvarna istraživanja, nego u život svoj i svojega vremena. 
Postupci moderne psihologije omogućili su jaču vidovitost u 
shvatanju životnih situacija, ličnih sklonosti, unutarnjih motiva 
junakova djelovanja; moderna je biografija gonetanje karaktera 
jedne ličnosti, njegove unutarnje dosljednosti, sudbonosnih za- 
pleta i raspleta njegove osjećajnosti. Zato se može desiti ili, 
upravo, redovno se dešava, da se pisac moderne biografije nekog 
pjesnika uopće ne upušta u tumačenje njegovih djela nego u ko- 
liko su u vezi s njegovom ličnošću ili, pišući o vojskovođi, ne 
crta njegovih bitaka ili, pišući o čovjeku nauke, ne prikazuje 
njegovih teorija. Andrć Maurois ne daje u Shelleyevoj biogra- 
fiji čak ni naslove svih njegovih pjesničkih djela. Otto Ludwig 
pišući o Napoleonu ne prikazuje nijedne bitke. Pourtalčs crta- 
jući Chopina ne analizira nijedne njegove kompozicije. Sve je 
to zadaća historika i sve to treba da nam je već više ili manje 
poznato kao vanjski okvir onome, što nam pisac biografije hoće 
u prvom redu da da: duševni razvoj svoga junaka, njegovu unu- 
tarnjost kao čovjeka, njegovu intimnu ličnost. Moderna biogra- 
fija nije povijest, ali ona bez nje ne može da postoji. 

Ali ni historija bez biografije. Ovo je znamenita činjenica, 
koju treba dobro uočiti. Bez sumnje, pojava junaka historije »u 
papučama« mnoge je s pravom smetala. Pretjeravalo se u izno- 
šenju najintimnijih i najneznatnijih momenata iz privatnog ži- 
vota historijskih lica. Ali, ako pravo pogledamo, to nisu činili 
upravo pisci modernih biografija, nego sami historici. Pretjerana 
težnja za historijskom akribijom dovodila je do toga, da se u 
kojekakvim zbornicima »građe« ili »priloga« gomilaju najbesini- 
slenije sitnice iz javnoga i privatnog života ličnosti, s opširnim 
komentarima. Pisac biografije ima konstruktivan zadatak i ne 

press narav 


može nikad da se izgubi u sitnicama. Ponajprije, on je umjetnik, 
a biti umjetnik znači imati prirođen i naročitom kulturom raz- 
vijen smisao za mjeru, sklad, tok prikazivanja i izgradnju cje- 
line. Zatim, njegov je zadatak omeđen: on ne prikazuje sve, što 
se može kazati o njegovu junaku, nego samo njegovu ličnost, ali 
u njezinoj potpunoj historijskoj istinitosti. Ako smeta koga Na- 
poleon »u papučama«, to istim pravom može nas da smeta Na- 
poleon »na koturnima«, kako se redovno ukazuje u djelima hi- 
storije, koja ne će da se bave i intimnim životom lica. I jedna i 
druga slika, ovako jednostrana, lažna je. A historija ima da 
iznosi istinu. Dakako da je sitničavo, katkada i bljutavo iznosili, 
šta je Napoleon jeo na bilo koji dan godine. Ali da je jednog 
historijskog dana pokvario želudac i radi zdravstvene indispo- 
zicije izgubio bitku, to je i te kako znatno za one, koji od po- 
vijesti hoće ne samo vanjski tok događaja, nego i saznanje svih 
onih sila, koje su određivale sudbinu ovako neobična čovjeka. 
Često je patos starijih historijskih djela čarobna bengalska vatra, 
iza koje saznanje mnogih istinskih potankosti aonosi teška razo-. 
čaranja, a eventualno i desorijentaciju u mišljenju o samoj hi- 
storijskoj epohi. Moderna biografija nije historija u stručnom 
smislu, ali je potreban korektiv i dopuna povijesti. Jedan duho- 
viti gest Byronov, prikazan sugestivnom plastikom umjetnika, 
može govoriti katkada više od svih »objektivnih« filoloških ili 
estetsko-teorijskih komentara njegovih djela. Jedan odsječeni od- 
govor Napoleonov i prilika, u kojoj je pao, otvara katkada ponor- 
ske perspektive u njegove dalekosežne osnove, kakvih nikada ne 
bi dao sam studij njegovih javnih proklamacija i državničkih 
akata. Drugim riječima: historijska se istina ne postizava samo 
minucioznom rekonstrukcijom dokumentiranih činjenica nego i 
snažnom intuicijom umjetnika. Ali ipak, intuicija biografa ne 
smije ići tako daleko, kao ona pisca historijskih romana: »homo 
biographicus« kako bi rekao E. M. Forster, čovjek kako ga prika- 
žuje moderna biografija, živi od autobiografijskih zapisaka, pi- 
sama, zabilježenih anegdota. Redovno pisac biografije ne prelazi 
toga okvira; njegova mu intuicija diktira samo izbor materijala, 

koji je najuvjerljiviji i koji biografiji daje onu plastičnost ži- 
vota, koja u sebi skriva duboku uzročnost stvari. 

Dakako da ta intuicija donosi opet u sebi izvjesni subjek- 
tivni elemenat: ona zavisi o ličnim dispozicijama biografa. To 
se osjeća: ne samo u izboru građe, o kojemu sam već govorio, 
nego i o osvjetljenju, u kojemu pisac gleda svoga junaka. Bez 
sumnje, pisac biografije mora biti toliko objektivan i toliko hi- 
storijski točan, da taj subjektivni momenat temeljito uravnoteži 
sa zahtjevima povijesne istine. Ali u samoj obradi materijala 
osjeća se ova lična crta, i u njoj je često najjača draž biografije. 
Otto Ludwig crta, u zanimljivoj bilješci o sebi, način svoga 
rada. Ponajprije, pošto je odabrao lice, koje će prikazati, op- 
skrbi se bilježnicama, običnim školskim bilježnicama. Na to se 
da na čitanje materijala i, čitajući ga, zapisuje u bilježnice sve, 
što mu se učini znatno za konstrukciju biografije. Kad je tako 
prošao svu građu, podijeli život svoga junaka u pet odsjeka, a 
zatim stane svrstavati građu po tim odsjecima, i pisati. Ovih pet 
odsjeka vrlo je znamenito ne samo za vanjsku arhitektoniku 
Ludwigovih djela, nego i za piščevo osnovno shvatanje: to nije 
drugo nego poznatih pet stupnjeva klasične tragedije. Ludwig 
gleda dakle, možda i nehotice, svoje ličnosti u vidu klasične tra- 
gedije t. j. i ako ne na lažnim koturnima, a ono s patosom usudne 
tragičnosti. Zato je izbor Bismarka, Napoleona, Vilima II. znača- 
jan za pisca, a podjela njihova života u pet odsjeka i ako za 
čitaoca snažno impresivna, u stvari katkad ipak ponešto nasilna, 
kako priznaje i sam Ludwig, kad kaže da je prisiljen gdjekada 
prenijeti izvjesne događaje iz jedne partije u drugu, jer mu se 
tako čini podesnije, i ako nije hronologijski opravdano. Maurois, 
naprotiv, naglašuje oblik romana kao formalnu koncepciju: 
biografije. Biografija mora da bude zanimljiva i napeto pisana 
poput romana, poglavlja treba da su zaokružena tako, da bi 
mogla nositi naslove uzbudljive ili imena lica i događaja, koji 
nas se doimaju privlačljivo i tajanstveno kao poezija. Završu- 
jući jedno poglavlje života, pisac treba da nađe pointu, koja ne- 
minovno i živo budi našu radoznalost o daljem raspletu, odnosno, 
pisac treba da odabere takav život, koji je pun karakterističnih 

postaja, obrata i preokreta te mu daju izvjesnu pustolovnu ili 
razbudljivu boju. Pri tom ne treba ni kazati, da je ovo pitanje 
formalne koncepcije stvar ličnih skolnosti i talenta piščeva; 
Otto Ludwig je reporter, žurnalist s patetičnim pretenzijama, jer 
ga privlači ideja velikih historijskih sinteza, Andr€ Maurojs je 
akademski čovjek (njegovo djelo »Aspects de la biographie« nije 
drugo nego predavanja, koja je održao kao gost s universitetske 
katedre u Trinity College, u Cambridgeu), superiorniji pisac, . 
ujedno romansijer. Nije slučajno, da je upravo G. K. Chesterton 
obradio Roberta Browninga. Chesterton, koji toliko voli para- 
dokse, nabasao je na pjesnika, kojemu je život apsolutno jedno- 
stavan (izuzevši jednu jedinu veliku pustolovinu, onu kako je 
došao do svoje žene Elizabete Barrett-Browning) te bi sav stao 
na nekoliko stranica. Ali unutarnja tajna ovoga žvota stoji u 
njegovoj neposrendoj vezi s Browningovim djelima, te Chester- 
tonova knjiga postaje nužno i tumačem Browningovih djela, 
apologijom njihove »nejasnosti« i prividne bizarnosti, što je da- 
kako baš u stilu Chestertonove paradoksnosti. »Biografija kao 
sredstvo izražaja, ekspresije,« kako kaže Maurois »jest ona, kod 
koje je autor odabrao predmet da zadovolji izvjesnu potajnu 
potrebu svoje prirode.« Maurois navodi, kako se on sam isprva 
htio odati politici, ali ga je poslije razvoj njegova života odveo 
prema literaturi. Nakon toga nam je razumljivo, zašto je junak 
prve njegove biografije Disraeli, silna politička ličnost, 1 zašto je 
najsjajnija točka te uzorne biografije upravo Disraelijev »mai- 
den speech«, njegov neiskusni i neobični prvi nastup u parlamentu 
Velike Britanije. I karakteristična je vanjska veza, kojom su po- 
vezane druge dvije Mauroisove biografije s ovom prvom: Dis- 
raeli je, u svojoj ponešto snobovskoj ekscentričnosti, ali svakako 
i od simpatičnog pijeteta, uzeo u svoju službu nekadašnjega By- 
ronova slugu Tita, i tim na neki način posthumno stupio u krug 
života Byronova. Tako i Maurois prelazi najprije na Shelleya, 
Byronova prijatelja, te se onda konačno laća najzamašnijega i 
ponajtežeg predmeta, biografije samoga Byrona. Literarni su hi- 
storici odmah savjesno konstatovali, da Mauroisova biografija 
Byrona »nije pridonijela nijedne nove crte za Byronov život«. 

To je svakako točno u smislu literarne historije, ali je Maurois 
svojim sasma naročitim stavom pomiješane ironije, saučešća, 
udivljenja, pijeteta uspio da učini Byrona kao čovjeka bližim, 
plastičnijim i uvjerljivijim nego što je ikomu dosad uspjelo. 

Uza sve to, često se čuju glasovi protiv »romansiranih bio- 
grafija« i njihove poplave za ovih posljednjih godina. Bez 
sumnje, općenito uzevši, ovaj prigovor ima svoje opravdanje. 
Prvo stoga, što je, kako smo vidjeli, interes publike za takva djela 
neobično porastao, pa su nakladnici forsirali njihovu produkciju 
i tim stvorili po koje djelo, pisano samo ili pretežno radi zarade. 
Drugo, što nisu uvijek prvoklasni pisci, koji se laćaju ovakvih 
zadataka, te katkada nemaju ili stilske snage da prožmu svoj 
predmet, ili ne mogu da nađu onaj lični stav, koji ih veže s pred- 

*metom i koji upravo i daje najjaču draž ovoj književnoj vrsti. 
Treće, što faktično ipak postoji izvjesna razlika između moderne 
biografije kao umjetničke ekspresije i onoga, što se u užem smislu 
može nazvati romansiranom biografijom, a tu razliku treba da 
s nekoliko riječi razložimo. 

Premda se biografija služi umjetničkim oblikom, njezin je 
zadatak svakako da ne samo uvjerljivo i dosljedno, nego i točno 
oživi historijsku ličnost. Prema tome, ona se slaže s historijskim 
naučnim djelima u tom, što joj je prvi i glavni cilj istina, t. j. 
što, praktično govoreći, ne odstupa i ne smije da odstupi od histo- 
rijskih dokumenata. Ona može transponirati historijski dokume- 
nat u drugi oblik, ali se mora njim vjerno služiti. Tako kad 
Maurois u svom »Disraeliju« pripovijeda kao u romanu: »Mjesec 
dana poslije klizio je po mjesečini po Kanalu Grande; valovi sre- 
brnih zraka zalijevali su maureskne kuće; krhki ulomci serenata 
gubili su se u mlakom zraku; austrijska vojnička muzika svirala je 
na trgu sv. Marka; tri golema stijega vijala su se na vršcima ša- 
renih stupova. Svidjelo se D'Israeliju, što je pod njegove sobe 
mramoran, zastori od karminskog satina, stolice pozlaćene, stro- 
povi od Tintoretta, i što je sam hotel nekadanja palača porodice 
Barberini, koja je dala Veneciji više duždova« (A. Maurois, Dis- 
raeli str. 44). Taj odsjek bio bi šama fantazija, kad ne bismo slu- 
tili, da je uzet možda od riječi do riječi iz pisma Disraelijeva svo- 

joj sestri, koju je uvijek izvješćivao o svemu, samo što je oblik i 
ton pripovijedanja izmijenjen. Ali kad pisac postaje smioniji pa 
upleće izmišljene situacije, koje doduše pristaju u tok radnje, 
ali nisu u historijskim dokumentima, kad umeće izmišljena lica 
kao nosioce dijaloga, samo da oživi pripovijedanje; kad se, u slu- 
čaju, da postoje dvije varijante za tumačenje junakova života, 
prisloni odlučno i isključivo samo uz jednu, prešućujući drugu 
ili je sasvim potiskujući u pozadinu, onda tu već rad piščeve 
mašte postaje kreativniji — ali se i biografija pretvara u roman. 
Maurois je zato i dao svom Shelleyju napis »Ariel« da pokaže, 
kako mu je pred očima lebdjela upravo izvjesna simbolika 
Shelleyjeva života, te ju je nastojao prikazati jednostranije, 
oblikom slobodnije, fantastičnije no što bi to smio učiniti u pravoj 
biografiji. Zato se u svom »Byronu« vraća strogom obliku bio- 
grafije, pričajući ne manje zanimljivo i uzbudljivo, ali ne ka- 
zujući ništa, što ne bi mogao, u bilješkama na kraju knjige, di- 
rektno potvrditi navođenjem historijskih izvora. Marius Andrć 
u svojoj biografiji Kristofa Kolumba usvaja i suviše isključivo 
tezu o Kolumbu kao nekom gusarskom pustolovu i ako ona ima 
bar isto toliko vjerojatnosti protiv sebe koliko i za sebe. Fran- 
cuska zbirka životopisa »Romani velikih eksistencija« (u nakladi 
Plona) pokazuje često već samim napisima ovo jednostrano po- 
intiranje junakova života, obojeno imaginacijom romansijera. 
Balzacov je život »bogat«, Rivarolov »lijen«, Descartov »raz- 
borit«, Lawov »vrlo čudnovat«, Mirabeuov »buran« itd. Henri 
Lavedan, prikazujući u istoj zbirci biografiju života sv. Vinka 
Paulskoga (pod naslovom »Gospodin Vincent, duhovnik kažnje- 
nika« — i ako je on vršio i mnogo drugih služba u životu) hoteći 
da prikaže djetinjstvo sv. Vinka, o kojemu nema upravo nika- 
kvih dokumenata, crta tipski život pastira u Vinkovu rodnom 
kraju, jer je bez sumnje njegov Život tekao tako. Partija je pre- 
krasna, puna najuzvišenije poezije — ali uza sve to izmišljena 
od početka do kraja, i nitko ne može tvrditi, da je djetinjstvo 
Vinkovo zaista bilo takvo. Jasno je, da se ovakav način prikazi- 
vanja može izroditi u suviše slobodno baratanje predmetom, kat- 
kad u persiflažu, katkad u pretjerano veličanje, a svakako je 

pisac užitkom pripovijedanja (za sebe) i užitkom čitanja (za či- 
taoca) već dobrano zamijenio prvotni i pravi zadatak biografije, 
točnu i potpunu historijsku istinu. Nije dakle čudo, što se dižu 
glasovi protiv romansiranih biografija, jer one znače za pisca 
posao, koji donosi dosta stvaralačke pobude i neobične draži 
iznalaženja, ali čitaoca mogu da zavedu na iluzije o predmetu 
i na jednostrano shvatanje stvari. 

U isto vrijeme s ovom poplavom biografija u oba oblika, 
i historijski roman poprima srodan oblik, što često dovodi do 
miješanja pojmova i zamjenjivanja. Stariji tip historijskog ro- 
mana gotovo je isključivo osnivao glavnu fabulu, sam zaplet 
radnje, na licima izmišljenim i kongenijalno unesenim u histo- 
riju: Ivanhoe, Dora Krupićeva i Pavao Gregorijanac, Zbyszko 
i Daniusia, Ligija i Vincije itd. Prava historijska lica bila su tek 
u pozadini, diskretno ocrtana, da ne bi pisac počinio koju po 
grešku protiv njihove istinske historijske eksistencije. U središtu 
interesa bio je historijski realizam sa svojim naročitim ekso- 
tizmom u plastici i pitoresknosti: dekorativni tableaui bitaka, 
sabora, svečanosti, turnira i dr. Već je Merežkovskij skrenuo 
roman prema ličnosti u historiji kao glavnom nosiocu ne samo 
radnje nego i karakterističnih općih ideja historije (Julijan Apo- 
stat, Lionardo da Vinci, Petar Veliki itd.), i tako, pored histo- 
rijskog romana s fiktivnim glavnim licem, ali ipak ne više deko- 
rativnog nego psihologijskog (kao što su romani Sigrode Undset), 
snažno se razvija biografijski roman, kojemu je historijsko lice 
ne samo glavni nosilac radnje romana, nego i stjecište i inkar- 
nacija čitavoga jednog historijskog problema u njegovu najja- 
čem i najeklatantnijem obliku. Takav je Werfelov »Verdi«, u 
kojemu ne samo talijanska muzika, nego princip te muzike, me- 
lodika belcanta i tip opere zasnovan na njoj, upravo na svom 
slomu, u borbi protiv oprečnog principa Wagnerova, doživljuje 
svoj vrhunac u svom najgenijalnijem i čovječanski najidealnijem 
predstavniku. Takav je Jelušićev »Cezar« s problemom demo- 
kratizma i autokracije, s problemom rimskog universalizma u 
svojoj neobično punoj ličnosti, s problemom dobronamjernog 
imperijalizma superiornih genija. Takvi su Nehajevljevi »Vuci« 

s apoteozom Senja u hrvatskoj historiji za njezinih najpresud- 
nijih časova, s problemom Nazorova »poroda vuka i arslana« 
u divski snažnoj figuri Kristofora Frankopana i njegova oca 
Bernardina. I ovdje je, kao u modernoj biografiji, u sre- 
dištu sam problem ličnosti glavnoga junaka, ali je ona pri- 
kazana u čitavoj dalekosežnosti svoga historijskog položaja: ši- 
roko crtanje historijske atmosfere, koja ima uz to da osvijetli 
osnovni problem djela, traži kud i kamo jači i slobodniji rad pje- 
snikove mašte. Izmišljen je susret Verdijev s Wagnerom u kon- 
certnoj dvorani, kod Werfela (i ako nipošto nije nevjerojatan), 
da se jače kontrastiraju obje ličnosti, izmišljena su oba sina 
staroga Verdijeva prijatelja Italo i Renzo, da se po njima vidi 
zanos omladine za svoj novi idol. Izmišljena je, u Jelušićevu 
»Cezaru«, prekrasna uvodna slika Cezara dječaka, da se odmah 
isprva snažno intonira akord njegova karaktera, izmišljena 
sjajna partija Cezarova pohoda kod transpadanske seljačke po- 
rodice, ljudski tako lijepa i duboka, a od onoga oskudnoga, što 
je historija zabilježila o tragičnom padu Vercingetoriksa, Jelušić 
je stvorio prizor monumentalne ljepote i nedostižive historijske 
vizionarnosti. Usred historije Frankopanova tamnovanja, gotovo 
ispisane iz dokumenata, izmišljen je pjev Hrvata galiota o Ma- 
rinoj kruni, što ga Frankopan sluša s prozora svoje tamnice, 
izmišljena pjesma na Modrušu »Aj turne moj lipi«, izmišljena 
luđački tragična ironija djetinje pjesme »Miš mi je polje 
popasel« u očajnički pustoj posljednjoj sceni romana — ali 
ne govore li one jače, plastičnije, dublje, nego bilo koja 
vjerno prenesena stranica historije, o duhu i biti »Vukova« 
i svega onoga, što im je krvlju srodno kroz vjekove? I tko 
da, i nehotice, točnije označi ulogu a ujedno i vrijednost 
biografijskog romana do samog Werfela, kada kaže (u pred- 
govoru svome »Verdiju«): »Svakako ni najtočniji biografijski 
mateijal jednoga života, ni sve činjenice i protivuriječja, tuma- 
čenja i analize, još nisu takva istina. Mi je moramo dobiti iz 
njih, dok oni tek stvaraju čistiju pravu mitsku istinu, priču 
(die Sage) očovjeku.« 

Biografijski je roman, dakle, historija koje zamašne lič- 
nosti transponirane u jednu grandioznu viziju historije na ras- 
krsnici dvaju svjetova ili vjekova, dvaju presudnih smjerova ili 
epoha. Njegova je unutarnja snaga ne samo u veličini kra 
koju prikazuje, nego i u analogijama historije i vremena, u ko- 
jemu je nastao, on je na svoj poseban način potvrda .. 
poslovice, da je »povijest učiteljica života«. Evo šta kazuje Mir o 
Jelušić o postanju svoga »Cezara« (ovo saopćenje zahvaljujem 
privatnom pismu, koje mi je ljubezno stavio na raspolaganje 
g. Petar pl. Preradović, dobivši ga lično od autora): »Moja mE 
je neobično obrazovana majka već kao dijete uvela u svijet 
antike, otud moja upućenost u ono doba, koja nije pretrpjela 
štete ni po suhoparnosti srednje škole. Bez sumnje ka klicu 
moje knjige školska zadaća, koju sam pisao, kad mi je bilo tri- 
naest godina, i koja je imala otprilike temu: »GovorT id 
svojim četama prije bitke s Ariovistom.« Učio sam tada u be- 
nediktinskom samostanu Seitenstetten u Donjoj Austriji, i naš 
nastavnik iz njemačkog jezika, koji nas je učio i latinski, bio je 
čovjek, koji je unatoč svojoj mantiji mislio prilično moderno, 
te nas je već tada upozoravao na paralele između ao sa- 
dašnjosti. I ako su taj osnovni ugođaj potisnuli .. ipa 2. 
propao te se probudio za svjetskog rata, kada je nakrinj galli- 
.cum« pripadao mojoj oskudnoj bojnoj knjižnici. Sva ako, onda 
sam snovao više o tom, da izdam moderne prijevode starih autora. 
Istom poslije rata, kada mi je slučajno dopala ruku hitac 
monografija o Cezaru, jedan od najodličnijih prikaza veli coga dr- 
žavnika, probudi se u meni misao, da napišem biografijski roman 
o Cezarovoj ličnosti. Idućih godina, koliko nisu bile kei: 
njene borbi za kruh, bavio sam se studijem. (Pisac nabraja djela, 


koja je proučavao.) Sam sastav slijedio je gotovo na dušak, | 


t. j. pauze između pojedinih poglavlja nisu nikad bile ćuže od 


a dido < x 
jedne sedmice. No prvi je nacrt bio još sasvim nesavršen te sam 


ga nakon nekoga vremena potpuno preradio, a kratko iza toga 
ponovno točno pregledao, naročito u pogledu izbacivanja i ste- 
zanja materijala.« (Pismo je datirano u Beču, 5. ožujka če 
Dodajmo tome, da Werfel u predgovoru svoga »Verdija« također 

navodi (1924.), da je osnova djela nabačena još pred dvanaest 
godina i da se dugo borio sa svo,im junakom, ali »ljubav, zanos, 
nepomućena strast za njegovu muziku, nemogućnost da se čovjek 
od nje otrgne, zadubljivanje u njegova djela, njegov život, nje- 
govu čovječnost, sve to ga je konačno svladalo.« Napokon i naš 
Nehajev govori, u svojoj »Pripomeni«, o tom, da je »u ovom 
djelu čitav jedan simbolički odsjek povijesti Hrvata iznesen... 
sa plastičnošću, koja može dočarati istinski život; sve je moje 
umjetničko nastojanje bilo u tom, da se ličnosti živo uoče i do- 
gađaji slikovito poređaju, a da bude vazda i jedno i drugo osno- 
vano na detalju i crtanju milieua onako, kako je sav »duh vre- 
mena« sačuvan u listovima i listinama davnim, u kojima slova 
otkrivaju i duše.« Tome treba dodati, da je, po usmenom saop- 
ćenju pok. Nehajeva još za njegova života, i njegovo djelo sa- 
zrijevalo u njemu punih deset godina. Pa ako uklopimo ova djela 
u krug ostalog stvaranja njihovih pisaca, to ćemo vidjeti, da 
»Verdi« za Werfela znači izlaz iz ekspresionizma u novu, pre- 
porođenu i zrelu epohu njegova stvaranja, »Vuci« za Nehajeva 
izlaz iz Moderne u novu umjetnost monumentalnog karaktera, 
a »Cezar« za Jelušića izlaz iz doživljavanja svjetskog rata i tra- 
ženje klasične konciznosti, nakon nemirne uzbibanosti ekspresio- 
nizma. i 

Bez sumnje, moderna je biografija plod suvremenog na- 
pretka psihologijskih metoda, koje su ljudsku dušu učinile pri- 
laznijom i zanimljivijom. Ona je, dalje, karakteristika vremena, 
u koje su se neki pojedinci izdigli iznad kaosa krize moder- 
nog demokratizma i stvorili suvremene diktature i apsolutizme. 
Ali ako Andrć Maurois misli, da je moderna biografija »okrepna 
ispovijest u doba sumnje i očaja« i da će periode vjerske i so- 
cijalne stalnosti donijeti pohvalne govore umjesto intimnih bio- 
grafija, to bez sumnje biografijski roman znači, kao i sva velika 
stvaralačka umjetnost, duboku čežnju za idealom, koji je nama 
i tako bliz i tako dalek, bliz po historijskim analogijama i para- 


lelama, a dalek po neprolaznoj veličini svoje superiorne čo- 
vječnosti. 

JULIJE BENEŠIĆ, ZAGREB 


FRANA GALOVIĆA 


NEDOVRŠENI CIKLUS »Z MOJIH BREGOV«I 
POSLJEDNJA NJEGOVA KORESPONDENCIJA*) 


U 7. broju »Hrvatske Revije« od ove 
godine ustvrdio je g. Ladislav Žimbrek 
govoreći u članku »Kajkavska lirika« o Ga- 
lovićevoj zbirci kajkavskih pjesama »Z mo- 
jih bregov«, da je tu zbirku Galović pot- 
puno spremio za štampu. Ja sam taj nedo- 
vršeni ciklus štampao u Krležinoj »Knji- 
ževnoj Republici« g. 1925., a sada g. Žim- 
brek misli, da je taj ciklus dovršen, da 
je zbirka bila potpuna, sasvim spremljena, 
pa očekuje, da će jednom biti cijela zbirka 
Galovićevih pjesama objavljena. 

Ovako se stvaraju legende o piscima, 
posve bez potrebe. Da se taj pokušaj legen- 
de razbije, iznijet ću nekoliko konstatacija. 

Galović je od svojih prvih književ- 
nih satavaka god. (1903.) do posljednjih 
(1914.) bilježio gotovo bez izuzetka, kada je koju pjesmu, dramu ili pri- 
povijest napisao, počeo i dovršio pisati. Bio je do pedantnosti uredan. U 
sebi je nosio bezbrojne planove za drame i novele, skicirao ih u notesu, 
na papirićima, i svaki put bi zabilježio sujet novele, natpis drame, koliko će 
činova imati, imena lica, čak i tko će koju ulogu glumiti (od glumaca zagre- 
bačkog kazališta), koliko će biti prizora, a koliko će svaki prizor obuhvatati 
ispisanih kartica u kvart-formatu. Rukopis mu je čitljiv, uredan, čist, kao 
da je za štampu spremio sve, što je napisao. 

Ta je njegova savjesnost bila poznata. Tita Strozzija »Krik«, list za 
kulturu i umjetnost (sredinom prosinca 1913.) ruga se Galoviću, da piše 
samo svaki dan od 2—4 poslije podne. Mjesto probave. Galović je radio 
sistematski, sređeno, solidno. I kad on zabilježi, da je neku pjesmu napisao 
toga dana, to je zacijelo istina. 

I zato je dovoljno pogledati kako je koja pjesma u zbirci »Z mojih 
bregov« datirana, da se vidi, da je ta zbirka ostala krnja i da nikada nije 
nitko imao u rukama taj ciklus potpun, kako je bio zamišljen. 





*) Karikatura F. Galovića iz g. 1913., crtež Đ. Tiljka. 

Galović je zamislio taj ciklus u 30 pjesama. To se vidi iz samoga 
sveščića, u koji su olovkom upisane te pjesme. To je sveščić, teka, bilježnica 
u formatu lisnice od 30 listi, prošitih u sredini crno-žutim kancelarijskim 
koncem. Sveščić je požutio od nošenja u džepu. Bilježnica nije paginirana. 
Prvi je list prazan, a na drugom listu, na strani 3, ispisano je olovkom 
ovo: Fran Galovich: Z mojih bregov..., a ispod toga oštrijom olovkom, 
poslije: Fran Gallovich: Z moyih bregov... (tobože kajkavskim pravo- 
pisom). Zbirka je sva ispisana olovkom, svaka je pjesma datirana. Dosta 
ima ispravaka. Svaka je pjesma potpisana imenom i prezimenom autora. 
' Na kraju sveščića, na stranici 57, unesen je sadržaj zbirke, kako je 
zamišljena. Četiri odjeljka po 7 pjesama, nazvana: Pramalet, Leto, Jesen, 
Zima, uvodna pjesma Mojemu ocu, i zaključna: Zbogom. U tom su indeksu 
kukicom označene dovršene pjesme, od nenapisanih su sačuvani samo 
natpisi. 

Ciklus »Z mojih bregov« trebao je da ovako izgleda: 

Uvodna pjesma »Mojemu ocu« (napisana 27. maja 1913.) 
Pramalet ' 

na str. 6 pjesma 1. V trsju (15.VII. 1914.). 
. Kopači (17. VII. 1914.). 


» » T » 


1. 
2 
mura ms 3. Višnje (7. lipnja 1913.). 
ža 8 a 4. Lastavice (16. VII. 1914.). 
» o» 10, 5. Plavo nebo (19. VII. 1914.). 
sr > JA m 6. Mesečina (18. .VII. 1914.). 
a mA 7. Stari grad (30. maja 1913.). 
Leto 
na str. 13 pjesma 1. Pod orehom (9. lipnja 19183.) notica: Drukčije 
napisati. 
sla “JE P 2. Lepa Kata (2. VI. 1913.). 
M SNI s m 3. Kostanj (10. lipnja 1918.). 
no» 15116, 4. Pesma z drugoga brega (4. lipnja 1913.). 
sos » 5. Pred večer (17. lipnja 1913.). 
ia LIB » = 6. Pozdravljenje (19. lipnja 1918.) 
ss 39 > 7. Crn-bel (14. VII. 1914.). s noticom: Umetni! 


Leto. 


na str. 19 pjesma 1. Grozdje (17. lipnja 1913.) 
soo 2B » 2. Klopotec (prazna stranica). 
aos“ “2 5 3. Pod _breskvami (7. lipnja 1918.). 
s. 2 ša 4. Miholje (prazna stranica). 

s m 28 BA 5. Jesenski veter (22. VII. 1914). 
> o» 2425, 6. Kum Martin (10. lipnja 1918.) 
i. 4. 126 = 7. V mraku (21. VII. 1914.). 

na str. 27. pjesma 1. V sklancu (prazna stranica). 
» oo 28, 2 Klet (24. VII. 1914.). 

dom 29 , 3. Kraj jognja (prazna stranica). 
s o 080 , 4. Zajci (prazna stranica) 

, 9 31182, 5. Međaš (8. lipnja 1913.). 

sx 85 is 6. Veliki baril (prazna stranica). 


» o» 84 , 7. Zvezde (prazna stranica). 


Zbogom — samo u indeksu natpis. 

Ukupno zamišljeno 30 pjesama, napisano 22, a toliko je i štampano 
u »Književnoj Republici« 1925 uz navod datuma svake pjesme. 

Slijepo vjerujući Galovićevu datiranju pjesama možemo ustvrditi, 
da je ciklus »Z mojih bregov« pisan g. 1918. i 1914., svega 22 pjesme, ođ 
kojih je najstarija uvodna pjesma »Mojemu ocu« (od 27. maja 1913.) a 
najkasnija »Klet« (od 24. VII. 1914.). Gotovo sve su pjesme nastale u lip- 
nju 1918. i srpnju 1914., u dva ljetna mjeseca, kad je Galović boravio u 
očinskom malom vinogradu, svega jedna ral, s jednokatnom vilom, 2 sata 
kolima od Peteranca, u neposrednoj blizini Koprivnice, na brijegu Širo- 
vice, u okolini zvanoj Stari grad, a u općini Jagnjedovec. Može se razu- 
mjeti, da je jesenski i zimski odjeljak ciklusa ostao nedovršen. Valja na- 
pomenuti, da je Galović stvarao pjesme dan za danom uzastopce, uz male 
prekide. To je njegov sistematski rad. 

Dana 7. lipnja 1913. piše svom prijatelju dru. Milanu Ogrizoviću iz 
svoga vinograda, koji naziva »Stari grad«, da je tamo već četvrti dan i 
onda do riječi: »Kajkavski stihovi odmiču polako, osobito, kako sam do- 
šao ovamo, jer treba samo stati i gledati, pa je pjesma u — džepu...« U 
Zagreb se vratio 6. srpnja 1913. i ne piše više nijedne pjesme za ciklus 
»Z mojih bregov« sve do ljetnih praznika 1914. 

Dana 22. srpnja 1914. piše dru. Ogrizoviću: »Ja sam se bacio na ro- 
man. Pisanje ide grozno teško, ali ipak ide. Ovaj mjesec imat ću možda 
prvih pet poglavlja. I kajkavske pjesme privodim svrsi«« — Dakle do 
toga dana nije ciklus bio završen. Zašto nije iza 24. srpnja (kad je bio 
napisao »Klet«) 1914. napisao nijednu pjesmu, ne će biti teško pogoditi, 
ako se sjetimo, da su tada nadošli dani austrijskog ultimatuma Srbiji, koji 
je morao zanimati i domobranskog kadeta u pričuvi Frana Galovića. 

Ne znam, kojega je dana Galović bio mobiliziran, ali se iz njegova 
pisma Ogrizoviću od 7. rujna 1914. iz Siska razabira, da je dodijeljen 1. 


doknadnoj satniji za izobrazbu regruta, ali otkada se postrojio 75. bodni . 


bataljun, dodijeljen je tom bataljunu: Taj je bataljun već 1. rujna morao 
biti spreman za put i Galović svaki čas čeka da krene na frontu. U pismu 
veli: »Prvih dana mi je bilo dakako užasno, jer sam bio trgnut iz ferijal- 
nog mira, ali sada sam u običnom raspoloženju ...« a na drugom mjestu 
istog pisma: »...ali znaš i sam, da se u vojništvu ne da raditi.« 

Dana 20. rujna 1914. Galović je još uvijek u Sisku. Sprema se skoro 
na frontu. Piše dru. Ogrizoviću toga dana: »Dragi moj, primio sam i 
Tvoje pismo i kartu. Hvala Ti. Bit će sve onako, kako mora da bude. U 
nedjelju sam bio u Zagrebu. Mi se spremamo i čekamo čas. Upravo sam 
danas čuo za jedno desetak prijatelja, što padoše za zadnjih bitaka oko 
13. o. mj. Mi ćemo dakle ispuniti praznine. Međutim, što Bog da, šutim ja! 
Želio bih ostati na životu jedino radi nekih divnih literarnih doživljaja. 
Ali svejedno je. Kad pomisliš, da između jedne geološke formacije i druge 
treba i 20 milijuna godina, pa šta je onda sve ovo?! Pozdrav Sanctissimi i 
Jebi! Fran.« 

Iz dosad razloženoga slijedi, da Galović nije dospio da dovrši svoj 
ciklus »Z mojih bregov«. Bilježnica, u koju je upisao one 22 pjesme iz toga 
ciklusa, požutjela je od nošenja u džepu i od znoja, ali je čitava i svje- 
doči o nedovršenom djelu. 

Možda je ovdje podesno mjesto i sada zgodan čas, da se iznese neko- 
liko Galovićevih karata iz posljednje njegove korespondencije. Karte su 
pisane dru. Ogrizoviću (šest) i gđi. Ljubi Ogrizović (jedna), što mi ih je u 
svoje vrijeme (1921.) predao pok. Ogrizović. Galović je s fronte pisao i 
drugim prijateljima. Jednu kartu i meni. Donosim ih u prijepisu po redu. 
One će dati sliku autora, koji je u svom literarnom radu najvolio temu: 
slutnja smrti. : 

' Dru. Ogrizoviću: 1. oktobra (1914.) sunčano jutro. Bio sam u prvoj, 
žestokoj vatri. Još sam neranjen i živ. Spavam pod zemljom. Već neko- 
liko dana ovako! Za koji tren ću opet u boj. Noćas sam sanjao o Sanctis- 
simi. Izruči joj rukoljub. Inače Te pozdravlja mnogo i srdačno Tvoj Fran. 

7. oktobra 1914. (dru. M. Ogrizoviću): Moj dragi Vanja, otkako sam 
pošao iz Siska (21. IX.) poslao sam Ti već jednu kartu odovud. Bio sam 
opet u vatri i opet sam u dekungima, a svaki dan nas posjećuju šrapnele i 
granate. Našao sam u jednom dekungu »Iznad groba i smrti«, i to mi je 
lektira. Žalim, što ne možeš biti ovdje i doživjeti ovo, što se inače ne do- 
življava. Moj roman (M. D.) raste kilometre visoko. Momentano me grije 
divno oktobarsko sunce. Inače je zima. Rukoljub Sanctissimi i pozdrav 
Tebi. Tvoj mnogostradalni Fran.*) 

10. oktobra 1914. (gđi. Ljubi Ogrizović): Sanctissima, primio sam 
Vašu kartu iz Bistrice i dopustite, da Vam najsrdačnije zahvalim za moli- 
tve Vaše. Ja sam Majku Božju Bistričku volio uvijek već iz patriotizma, 
jer je naša domaća, hrvatska, a otkako sam ovdje, počeo sam odista vje- 
rovati — i to ozbiljno vjerovati. I zato vjerujem u Vaše molitve i možda 
ću moći ipak jedared s Vama skupa klečati pred našom, hrvatskom Maj- 


*) U tekstu su podcrtana neka slova, iz kojih se da odgonetati mjesto, 
odakle je karta pisana: Nočaj. Slova M. D. odnose se na zamišljeni i za- 
početi roman »Moja domovina«, 

kom: Božjom, kojoj sam i onako dužan dva zavjeta. Izvolite izručiti poz- 
drav gdjici Slavi, a Vama šaljem jedan srpski rukoljub. Fran. 

. 13. listopada 1914. (Juliju, Benešiću): Moj dragi, danas sam dobio 
Tvoju kartu. Veseli me, da me se sjećaš dok Stevo Musulin šuti i šuti. 
Međutim ja. tu šutnju razumijem i opraštam, jer se pred smrt oprašta sve. 
Ja sam zasada u rojnoj pruzi i dekungima i čekam daljne odredbe. Strašno 
sam prehlađen, jer je vrijeme posljednjih dana kišovito i hladno. Borim 
se, živ sam i još nisam ranjen. Inače su se moji nazori o životu i svijetu 
s temelja promijenili. Ako se vratim, dobit ćeš roman, koji se zove »Mrtva 
domovina«. Ako padnem, spomeni tu ideju u posmrtnom govoru nad mojim 
kenotafijem. Srdačno pozdravlja Tebe, Musulina i sve Fran. 

15. oktobra 1914. (dru. Ogrizoviću): Carissime, danas sam dobio Tvoju 
kartu i radujem se, da nisi više u dekungima. Ja sam bio tri posljednja 
dana u rojnoj pruzi, a danas sam na dan dva došao u pričuvu. Još sam živ, 
ma da i nisam zdrav. Ispila me memla od dekunga. Želio bih ne poginuti 
samo radi toga, da sve ovo iznesem, jer je svaki dojam dragocjen. Milo- 
vana sam oplakao, i on nije jedini od milih pokojnika. Danas je divno 
sunce. Nekoliko dana nas je gnjavila kiša i studen. Pozdravi lijepo sve 
znance i izruči rukoljub Sanctissimi (za molitvu sam se zahvalio posebnom 
kartom). I javi se opet! Ljubi Te Tvoj Fran. 

19. oktobra 1914. (dru. Ogrizoviću): Dragi, danas sam primio i treću 
Tvoju kartu. Nalazim se u najprvoj rojnoj pruzi i gradim već dva dana 
dekunge. Vrijeme je još uvijek sunčano i lijepo. Noćas je bilo dosta puška- 
ranja i s naše i s njihove strane. Spavam svaku treću noć i to na jedno 
oko. Da me ostave u ovim dekungima barem nekoliko dana. Ne bih žalio, 
kad ih već gradim. Za sebe sam podigao čitavu palaču. Ako budem imao 
vremena i volje, napisat ću jedan feljton i poslat ću Ti ga, da ga dadeš u 
jedne novine. Inače kao uvijek. Još me nije ostavila dobra volja. Srdačan 
pozdrav Sanctissimi i Tebi. Grli Te Tvoj Fran. 

22. oktobra 1914. (dru. Ogrizoviću): Dragi Vanja, dobio sam jutros 
Tvoju kartu. Nastojat ću podržavati vezu, dogod budem mogao. Gotovo 
svake noći bijem boj i zavijamn momcima rane. Još sam čitav. Jučer sam 
govorio s jednim srbijanskim potporučnikom. Njegova rojna pruga je 
. nasuprot mojoj. Zato smo se svejedno rukovali i sasma prijateljski deba- 
tirali. Kavalirski protivnici! Za naknadnu stavnju znadem. Pisao mi je 
Benešić, da će i njega pokupiti. Prevashodstvo bi bilo vrlo zgodno ovdje, 
da gradi dekunge. »Manon« sam slušao u duhu. »Ime joj je Manon...« 
Sanctissimi zahvali za sjećanje. Srdačan pozdrav! Tvoj Fran. Za Franića 
ne znam, gdje je niti Što radi. Jučer sam promaknut! 

25. oktobra 1914. (dru. Ogrizoviću): Moj dragi, još jednom Te po- 
zdravljam. Jutro je i u 10 sati imamo da navalimo. Sunce je, nedjelja i 
divno, toplo jutro. Čovjek bi čisto želio umrijeti u ovako sunčan dan, Reci 
Sanctissimi da se pomoli za upokoj moje duše, ako me ne bude više. Ljubi 


Te Tvoj Fran. 

To je posljednja karta Galovićeva. Iz podcrtanih se slova da odgo- 
netati, da je pisana u Radenkovićima. Sutradan, 26. listopada 1914., između 
10 i 11 sati prije podne pao je Fran Galović kao zastavnik, kod Raden- 
kovića u Mačvi, pogođen jednim zrnom u prsa a drugim u čelo. 

Tijelo pok. Galovića prevezeno je u Zagreb i sahranjeno u arkadi 
na Mirogoju. Među prijateljima se u žalobnoj povorci pronijela legenda, 
da je pokojnik naumice izišao na šanac i stajao kao nišan dok ga ne pogo- 
diše smrtonosna zrna. Tko pročita njegove zadnje karte upućene intimnom 
prijatelju dru. Ogrizoviću, ne će povjerovati u tu legendu. Galović je že- 
lio živjeti, ali je kroz cijeli život slutio ranu smrt. To je neosporno. 
Ali zašto je prijateljska legenda voljela da mu prizna napola samoubilačku 
smrt, a ne smrt junaka? Jer takva se smrt svuda na svijetu zove junačkom 
smrću. A Galović nikada nije ni retka napisao, da se smrti boji. On se 
nje nije bojao, on ju je samo jasno predviđao. 


ANDRIJA MILČINOVIĆ, ZAGREB 


U SPOMEN NEHAJEVU" 


Na groblju, dok čekamo, da se krene, prebrojavamo se. Tko je još 
ostao, na kome je sada red? I prevrćemo uspomene. 

Na Mirogoju smo se našli ovaj put nedaleko skupine, koju nikako 
nisam mogao dovesti u svezu s onim, koga ćemo ispratiti. Različitih godišta, 
stariji i mlađi, malo poznata lica, ali se na njima vidi, 'da nisu proveli vijek 
za stolom za pisanje, na pozornici, u atelierima. Držali su se na okupu, a 
nisu mnogo razgovarali. Tek kad je svećenik otpjevao opijelo, kad se P= 
vorka stala svrstavati, javio se jedan glasnije: 

— Sinjani ajde, ajd Sinjani... 

Ovo »Sinjani« bilo je naglafiena po domaću, Znači: Klub, društvo Se- 
njana došlo je da isprati svoga »Sinjanina«.. 

Poslije su nad otvorenim grobom niešani govori. Vilović se u svojem 
pjesničkom i zanosnom govoru upitao, što bi rekao pokojnik, da nas vidi 
okupljene oko svoga groba? Meni se čini, da bi pokojniku možda bio naj- 
miliji onaj kratki poziv »Sinjani ajde!...« 

Je li bio toliko »Sinjan?« 

Ne poznajem Senja, mislim ipak da nije bio »stopostotni«, ali je bio 
gord i ponosan, što je »Sinjan«, što je Primorac, susjed Novljana. 

»Nehajev«, od sivoga, šturog i starog Nehaja, u kojem Senjani hoće 
da urede muzej, da se u njemu sačuva nešto od onoga, o čemu govori Šenoa 


1) Svojem neumornom radniku dala je Matica Hrvatska poštu u svom 
Izvještaju za god. 1980. člankom iz pera B. Livadića. Ovim se retcima 
odužuje svojem odličnom suradniku Hrv. Kolo. 

u »Cuvaj se senjske ruke...«, nešto od krute i prkosne prirode, koja se 
sačuvala u borbi s čuvenom senjskom burom, nešto specifično, njihovo. 

Je li u njemu moglo biti mnogo od toga? 

Otac Čeh, mnogo godina predsjednik ili tajnik senjske trgovačke ko- 
more, majka Primorka iz stare, ugledne familije. Nju je često spominjao. 
Mora da ju je mnogo volio. Ne ću zaboraviti kako je jednom reproducirao 
njezino mišljenje o ravnopravnosti žene i muža. Malo neobično, ali nije 
za to manje ispravno: Kada muškarac zanese i bude rađao u trudovima 
kao što žena, onda će biti jednaki, onda se može govoriti o ravnopravnosti. 

Mnogo je u Nehajeva bilo takvih misli i pogleda, o plesu, politici, 
umjetnosti, moralu i drugomu. Čoškaste, uglaste misli, koje su često bole, 
po koji put gotovo ranjavale. Je li se to iz njih javljao prizvuk senjske 
bure, za koju se još i u Kraljevici govori: kada duva, onda je hladno i u 
loncu. Ili je iz njih izbijala oporost velebitskoga i primorskoga krša, što ga 
je ogolila ta ista bura? 

Milije od očeva imena — Cihlat —, bilo mu je »Nehajev«. Možda 
to nije bila samo mladićska romantika. — Na prvim svojim radnjama, kao 
srednjoškolac potpisivao se »Hajev«, »H—v«, izostavivši ono »ne«, da ne 
bude onaj, koji — ne haje. 


Ime Nehajev stalo je prodirati u našu javnost potkraj devedesetih 
godina. 

Nisu to bile više ili još ne one zapravo burne godine. Madžarska 
zastava, nataknuta na mačeve zagrebačkih jurista već je planula na trgu 
pred spomenikom bana Jelačića. Krivci su već odsjedili svoje u bjelovar- 
skom zatvoru i ušančili se u Zlatnom Pragu. Odanle su slali mjesečnik 
»Misao« pa »Hrvatsku Misao«, kao đaci i učenici Tome Masaryka, a iz Beča 
je dolazila »Mladost«, literarno umjetnički časopis, za kojim su stajali 
Dušan Plavšić, Ivanov, Gvido Jeny i Šmid-Jugović. U njoj je publikovao 
Plavšić prvu autobiografiju već teško bolesnoga Josipa Kozarca, autora Tene, 
Medju svjetlom i tminom, Mire Kodolićeve i čuvenih Mrtvih kapitala, o 
kojima su tako zanosno mislili i pisali Pražani u »Misli«. U »Mladosti« se 
javljao Gjalski, pomlađeni Gjalski, tu je pjevao Veljko Tomić i Vlado 
Vidrić. 

U Zagrebu su Mihovil Nikolić i Špun Strižić izdavali pjesme, crtice, 
priče, koje nisu imale ništa zajedničko s duhom pokreta u Pragu i stajale 
mnogo bliže umjetničkom raspoloženju zagrebačko-bečke Jugend-Mladosti. 
U Zagrebu je izlazio osim »Vijenca« i Tresić-Pavičićev »Novi Vijek«, u 
kojem je Matoš ismijavao jedne i druge. 

U Zagrebu je tinjalo. Nije se o tome pisalo, a možda ni govorilo 
mnogo. Tek, spremali su se dani pravih, teških bura i oluja, koje će odnijeti 
iz Hrvatske bana Khuena Hedervaryja nakon mnogogodišnjega upravljanja 
zemlje »bičem i zoblju«, i dovesti u političku arenu nova imena, mlađe sile, 
koje su se spremale za borbu. 

Nekako u to vrijeme došlo je do izvjesnih gibanja i među omladi- 
nom na srednjim školama. Na prvi pogled, nisu ta gibanja bila ništa novo. 
Osnivala su se đačka, literarna društva, u kojima se čitalo ono, što su đaci 
napisali. 

Tako je bilo odvajkada. Da su đačka literarna društva »izdavala« 
listove, često i samo u jednom primjerku, i to je samo prirodno. Tko se: 
najviše zagrijavao za takve stvari, ako je uza to imao ikoliko čitak rukopis, 
postao bi sve u jednom licu: redaktor, korektor, slagar, izdavač i kolporter 
takva lista (u jednom primjerku). Takav »jedini primjerak« obređao bi 
čitav razred, po koji put našao bi čitatelja i u kojem drugom razredu, i tko 
zna gdje bi zapeo, ako nije prije dopanuo krutih šaka kojega profesora. 
Kad su sebi prokrčile puteve u život različne tehnike za umnožavanje na- 
pisane riječi, onda je počela rasti i naklada takvih listova. 

Onda to više nije bilo tako posve idealno, kao kada je list izlazio 
u jednom primjerku. 

Jesu li i to sve bila neka gibanja među djaštvom? 

Bili su bar znaci života, dokazi želje za gibanjem, daleko simpatičnijim 
od onoga, što ga danas gledaju i budno prate tolike stotine đaka kod »nogo- 
metnih« utakmica. 

Gibanja, o kojima će biti riječ, bila su drugačija. Nisu nicala i svrša- 
vala u jednom razredu, na jednoj školi, u jednom gradu. Nisu imala ka- 
rakter samo literarnih đačkih društava. 

Je li to bila nečija naročita zasluga? Vrijeme je bilo takovo. Iznijelo 
je ljude sklone drugačijem radu, na svim područjima, pa i tamo, gdje još. 
nije bilo gotovih ljudi, u srednoj školi. 

Srednja je škola bila vazda odraz visoke škole po načinu izvanškolskog 
života, po idealima i pogledima. Dok se na visokim školama đak zanosio 
stranačkim idealima, i uza to pjevao pjesme ljubi i domovini, pio i hala- 


bučio na zborovima i demonstracijama, da se poslije kad stupi u državnu 


službu, popne što brže i više na činovničkoj ljestvici, dotle se i na srednjoj 
školi sav đački izvanškolski život sastojao u manguparijama, komedijama i 
»hecovima«. Kad je popuhnuo drugi vjetar, na visokim školama, osjetilo se: 
eno novo. 

Školske godine 1894.—95. izlazilo je na zagrebačkim srednjim školama. 
šest listova. Na realci »Osvit« sa urednikom, izdavačem, korektorom i admi- 
nistratorom Vladom Jelovšekom, sinom tadašnjeg inspektora Jelovšeka, po- 
rijetlom Slovenca. Gimnazijalci izvan internata imali su te godine tri lista. 
Peti je razred izdavao »Zoru«, šesti »Nadu«, a sedmi »Tomislava«. Osim 
ovih listova izdavali su i u Plemićkom konviktu »Domovinu«, a i u Orfano- 
trofiju svoj list. Možda su svi ovi listovi jednako »uspijevali«, ali se jedan: 
ipak odvojio. 

»Nada«. 

Među osnivačima »Nade« bio je i Dragan Galović, jedan od onih, 
koji se nije zadovoljio, kao mnogi, time, da pjeva i piše pripovijesti. Ve& 

prve godine našao je Galović za »Nadu« pretplatnike u Varaždinu, a znalo 
se za nju i u Zagrebu više nego za ostale listove. Galović je bio agitator, 
on je znao ljude predobiti za stvar kao malo tko. Neprestanim sakupljanjem 
za društvo sv. Ćirila i Metoda i druge patriotičke pothvate znao. je sebi 
steći u svom razredu neki utjecaj, sastavio je društvo »Nadu« i već je onda 
snovao o jednom sveđačkom listu. U Karlovcu je tada počeo izlaziti đački 
list s jednakim ciljem »Zajednica«, u mjesečnim svescima po 40 stranica, 
koji je izrično zagovarao organizaciju i probuđenje svijesti u đaštvu. 


Dački list »Zajednicu« s idejom: upoznajmo se, okupljajmo se i probu- 
dimo za svijestan đački život, pokrenuo je u Karlovcu Milan Marjanović, 
iz Kastva, koji se smjestio na stan i hranu kod staroga i iskusnog novinara 
Lopašića, mnogogodišnjeg urednika karlovačkog »Svijetla«. Lopašić je imao 
mnogo smisla za đački život, živahan i pokretan znao se uživjeti i suosjećati 
s omladinom i njenim idejama i težnjama. Ne će biti posve slučajno, da su 
se Galović i Marjanović nosili mislima o buđenju svijesti u đaka na srednjim 
školama u isto vrijeme, mada nisu znali jedan za drugoga. 


U »Novoj Nadi«, štampanom nastavku Galovićeve litografirane »Nade«, 
godinu nakon njegove smrti, ovako se govori o Draganu Galoviću: »Galo- 
vićeva je glavna zasluga, što je đacima rekao: I vi ste ljudi, i vi ste Hrvati, 
i vi ste faktor u narodnome životu. No vi ne shvaćate svoje dužnosti. Ne- 
mate samosvijesti, duševni vam je horizont preuzak, ne poznajete jedni 
druge. Vaše sile i sposobnosti drijemlju. Prenite se... stupite po moguć- 
nosti u neku javnost, jer će vam takav rad ulijevati ponosa i snage...» 

Evo ideja vodilja Dragana Galovića, kako ih je razložio piscu nekro- 
loga, godinu dana prije svoje smrti: »U našem društvenom i političkom 
kaosu teško je pripadati odrješito kojoj stranci. Znam da nam treba radi- 
kalizma, odrješitog radikalizma, jer su naši ljudi tromi i popustljivi. Nema 
požrtvovanja, nema katonskih značajeva, nema ljubavi. Meni se čini, da je 
jedino uz složan rad, uz zadružno nastojanje, moći pomoći narodu. Morali 
bismo stvoriti dvije vrste zadruga: seoske gospodarske zadruge i zadruge 
inteligencije. Sve bi to moralo biti u savezu i podijeliti si rad, samo u tome 
vidim ja naš spas. Stariji ne će da se na to obaziru, trebali bismo barem 
mi mlađi.» 


Kada je Milutin Cihlaf došao sa senjske gimnazije u Zagreb, da ovdje 
dovrši gimnaziju, bio je život oko »Nove Nade« u punom jeku. Ne znam 
da li je poznavao Dragana Galovića, koji je umro u Sisku, kod svoje rod- 
bine početkom marta 1897. U svakom slučaju manje se zagrijavao za Galo- 
vićeve socijalne osnove i ušao veoma brzo u literaturu. Veze su sa sloven- 
skim đacima bile već jake, u listu su se javljali slovenski »poletarci« kakvi 
smo bili i mi, pjesmama i po kojom pričom, a došao nam je doskora u 
goste slovenski srednjoškolac Anton Kristan, da ovdje u nekoliko reprezen- 
tira slovenski dio pokreta. 

Sastajali smo se kod »Zlatne košarice«, u Vlaškoj ulici, ondje je bila 
čitaonica i tu su se održavala predavanja sa diskusijom. Razumije se, sve 
bez nadzora nastavnika. Navodno je kod jednoga takvog sastanka bio i 
ravnatelj Hoić, koji je došao nenadano, ali nije sastanak razjurio, nego 
slušao do kraja kao i drugi. Da je ponudio za te sastanke koju razrednu 
sobu u svojem zavodu i da se ta ponuda prihvatila, izgubio bi interes za te 
sastanke mnogo. Silno smo uživali u svojoj samostalnosti i neovisnosti. 
Mada smo bili svaki iz drugoga kraja, Marjanović iz Kastva, Cihlar iz 
Senja, Kristan iz Slovenije, osjećali smo se povezani i zbliženi idejama, 
osnovana, htijenjima, koja nisu bila vazda i u svemu jednaka. Sjećajući se 
Nehajeva iz toga vremena, izlazi mi pred oči samosvojan, dosta zatvoren, 
marljiv i energičan. Kada je učio i kada stigao pročitati sve ono, što nije 
nikako trebao u školi kraj onih mnogih noći i večeri provedenih u razgo- 
voru, teško je reći. I ako nije tada vladao naročito njemačkim jezikom, 
pročitao je Brandesove »Hauptstr&mungen«, njegovu studiju o Shakespearu 
i Taineovu Filozofiju umjetnosti. Čitao je neobično mnogo i teže stvari, e 
samo beletristiku. Od sastanka do sastanka zablještavao nas je neobičnošću 
pogleda i mišljenja o stranim kao i o našim autorima. 


Jedan mali primjer. Potkraj devedesetih godina izbio je među hrvat- 
skim pripovjedačima Janko Leskovar. Njegove kraće pripovijesti u Vijencu: 
Misao na vječnost, 1891., i Katastrofa, 1894. ostale su gotovo nezapažene. 
Istom kad mu Matica Hrvatska izda »Propale dvore«, svraća pažnju jače 
na sebe. O njem pišu, otkrivaju u njemu klicu budućeg socijalnoga pisca 
na način Kozarca i Novaka, a nitko se ne osvrće na njegov prijašnji lite- 
rarni rad i stvaraju se pogrešni zaključci. Tad u đačkoj »Novoj Nadi« 
(Knjiga II. Svezak 4 i 5. 1898.) objelodanjuje Nehajev plodne studije 
»Janko Leskovar«, u kojem ga prikazuje u novom svijetlu, crtajući njegov 
razvoj i dajući njegovu karakteristiku. Traži i nalazi vezu između prvih 
Leskovarovih radnja i »Propalih dvorova« i dolazi do zaključka: »Leskovara 
se ne dotiče naš život, jer ga se uopće slabo tiče sav život izvan njega.. .« 
»Sa sobom, samo sa sobom bavio se L. u prvim svojim pripovijestima.« 
»Njega muče misli. Ubijaju ga, kako sam veli (na kraju pripovijesti ge 
senski cvijeci). I njegove ljude ubijaju vječna pitanja — i samim tim pita- 
njima završuju se tri pripovijesti, koje su rezultati toga razmišljanja (Misao 
na vječnost, Poslije nesreće i Jesenski cvijeci). Možda se ne ću prevariti, 
— kaže Nehajev, — ako reknem, da su ovo tri izrazita stupnja u toku nje- 
govih misli, njegove analize.« »Ta — misao na vječnost — vječnost njegovih 
boli, na to, da nije moguće naći pokoja, to se ponavlja kasnije u svim nje- 
govim djelima. I kamo god zagleda, svagdje vidi nesklad, disonansu, svagdje 
traženje, pitanje bez odgovora, bez spokojnosti.« »Disharmonija, nesklad, 
neriješena pitanja — to je glavni momenat u Leskovara... Ali i bez 
subjektivizma, kojim odiše svaki redak prvašnjih njegovih pripovijesti, on 


<je još uvijek mislilac... I baš to čini ga u našoj literaturi osobitom poja- 

vom. Kao analizator veći je od Gjalskoga, i psihologija je njegova dublja.« 
I na kraju: »Što će nam još dati Leskovar? — Ne znam. Htjeli bi neki, 
da on bude pisac socijalan. Ne želim toga. On možda nikad ne će biti bliz 
narodu, jer njegove boli pripadaju čovječanstvu, no kao mislilac i umjetnik 
bit će svakako za današnju našu književnost predstavnik cijele jedne gene- 
racije, nervozne i pesimistične.« 


Nehajev je bio blizu istini. Ne samo da Leskovar nije postao socijalni 
Pisac, nego je predući svoju misao, zaokupljen posve svojim osjećajima, 
rano prekinuo nit i prestao pisati... Leskovar je uistinu bio predstavnik 
»nervozne i pesimistične generacije«, bio je izraz te generacije među pripo- 
vjedačima baš onako, kako je to bio i S. S. Kranjčević među pjesnicima. 
Stariji nisu pravo shvaćali, ali mlađi su ih osjećali i često se za njima 
povodili. 

U istom godištu »Nove Nade« napiše Nehajev nacrt pripovijesti »Nebo 
i pakao«, koja bi lako mogla poslužiti kao dokaz gornjoj tvrdnji, a u istoj 


knjizi, u prvom svesku »Dvije idile«, pjesmu, koja mnogim mjestima sjeća - 


na Kranjčevića. »Dvije idile« potpisane su sa M. H—V, ulomak studije o 
Leskovaru sa M. Hajev, a nacrt pripovijesti »Nebo i pakao« sa Alpha. 


Nehajev je u »Novoj Nadi« objelodanio i drugih radova, manje bele- 
trističkih nego poučnih, ali glavni njegov rad, u drugoj i trećoj knjizi N. N. 
1898.—9. bila je kazališna kronika. Kad danas čitam tu kazališnu kroniku 
biva mi jasno, da su se za Nehajeva već tada zainteresirali ne samo kaza- 
lišni ljudi, nego i drugi intelektualci onoga vremena. 

Vazda se s pažnjom pratilo, što pišu, misle i govore najmlađi, ali 
kazališna kronika Nehajeva u N. N. nije bila interesantna samo kao glas 
najmlađih, nego i inače. Još se i sada može čitati sa zanimanjem o mnogim 


glumcima, tada početnicima (Vavri, Bachu, Štefancu, Raiću, Prejcu), a' 


jednako i o stranim gostima, svjetskim veličinama. 


Nehajev tada ne samo da nije imao velikoga životnog iskustva (stajao 
je pred maturom), nego nije imao ni najmanje iskustva o kazališnom životu 
i radu. Prve njegove drame, Prijelom i Svjećica, bile su prema tome poslje- 
dica ne samo ljubavi prema teatru, nego prirođenog i jako razvijenog in- 

.:stinkta i smisla za teatar. Nije istom morao mnogo vidjeti, da mnogo osjeti 
i mora i može stvarati. Bile su to godine ubrzanoga, potenciranog života, 
kad se u trenucima proživljuju godine, kada maleno i sitno poprima velike 
razmjere. : 

Tako živu svi u tim godinama, samo je on živio još intenzivnije. 

“Od dvadesetak pisama, što ih imadem od Nehajeva iz Beča, Senja, 
Kraljevice i poslije iz Trsta i Zadra, evo jedno pismo iz Beča, kuda je 
pošao na studij kemije, iza mature u Zagrebu, a ja na mjesto pučkog uči- 
telja u Zdence, zabitno selo pod Diljem. Dosta je karakteristično to: pismo 
:za njegovo tadašnje raspoloženje, a nema ništa od listova pisanih za javnost. 

Beč, 28. maja 1900(?) Mili moj! Dobio ja tvoje pismo — i sio odmah 
da odgovorim. Čudno. Nekako sam se nadao, da će danas nešto doći, bilo 
od koga, kao da sam znao, da će mi današnja večer donijeti bilo kakovu 
»novost« — i da moj stol ne će biti po običaju prazan kad kući dođem — 
pa sam pošao kući ranije. 

I eto, glas od tebe. 

A ja sam već zbilja mislio, da ti i nisi dobio moga pisma, jer u Beču 
teško da znaju gdje su Zdenci. 

Al dobio si. I pitaš štošta. A _ ja ću odgovoriti, na sve po malo. 

Najprije, nasmijao sam se, ti hoćeš da izdaš knjigu. O moj mili! 

A čemu? Kada bi bar mogao da što zaslužiš pri tomu, hajde. Ali 
ovako: Naprtiti ćeš si komedija (ti si »činovnik«, pa ti mogu za dug za- 
plijenit dio plaće!) — a uza to, sve se bojim, da bi ti se moglo dogoditi, ne 
da te opsuju ili pohvale, nego jednostavno »todtschweigen«. ' a 

A? Nisi na to mislio. To se kod nas dogodilo skoro svima, koji su 

i htjeli ući u literaturu. 
soks To te doduše ne će moći srditi, ali čemu izdavati. Kada bi te 
htio svjetovati, rekao bih, da pričekaš. 

Ne ću dalje. Opažam da nisam raspoložen (a pred pola sata sve sam 
smišljao kakovu ću ti ogromnu epistolu načrčkati!) — Nastavit ću koji 

n. : 
Bi . maja. Danas nastavljam. Sad su oni ljetni dani, u kojima ja tek 
na večer nekako oživim. Neda mi se raditi. U laboratoriju je vruće a 1 
dosadno. I tako nekako »spackam« cio dan. 

Samo na večer, onda je lijepo. ' 

Sumraci su i u Beču zgodni, makar od noći puno i ne znam, a od onih 
naših — ni trunka. š X 

Sad sam se baš, kad sam kući išao, sjetio da još samo mjesec dana 
traje ova moja »godina«. 

A što! U toj godini nije ni u meni, ni izvan mene (osim onoga s R.) 
ništa, a ma ni za korak, pošlo ni naprijed ni natrag. 

Bačena — otišla —. Da je bar brže prošla! 

Al svejedno: da sam bar što učio. Nego ništa. Da sam bar što čitao 
i = = .. . 1 . pa 

“Upravo protukao, a ne lumpajući, nego buljeći u svijet i dosađujući se. 

Bogami, ne idem više amo. Osim ako budem morao. Jer ovako živjeti 
— i zbilja je glupo. 

Prošla — prošla ta godinica. 

Još tri, ako me ne uzmu u soldate. A nadam se — kako mi sve ide 
u koso — i to će me stići. Pa ako bude, neka vrag nosi! 

To, da još samo mjesec dana imam tu biti, došlo mi je na um, kad 
sam smišljao, kako da to uredimo, da se nađemo ovih ferija. 

Ja mislim ovako: Bit ću oko 1. jula u Zgbu. I to samo na koji dan, 
najviše četiri. To nije radi novaca, nego radi nečega drugoga, a možda ni 
toliko. Onda ako ti budeš u Sisku, mogu te pohoditi, i to neću trebati, da 
tvojoj mami padnem na vrat. Ili pak, ako ne bude drukčije, da se zaputim 
i do Zdenaca, Ja ću ti uostalom još javiti cijelu stvar, Ne znam još, kad 
se zapravo svršava semestar. A ima još i nešto drugo: Ovdje su ti sad bile 
demonstracije njemačkih djaka, pa su zaprijetili, da ćemo izgubiti semestar 
(zatvorit se univerza), ako ne prestanu. Sad se pako govori, da će njem. 
djaci čekati do 7. junia, tad je polovica semestra svršena, pa će onda opet 
demonstrirati. Ako bude tako, ne ćemo izgubiti semestar, ali svakako ne ću 
ni ja ostati u Beču. Dakle, kako vidiš, možda i prerano planiramo. 

Pišeš za knjige. Ama znaš, da iskreno kažem, nema ti za me veće 
sekature, nego li pakirati i na poštu nositi. I onako nije sve skupa toga 
truda vrijedno, jer ja nemam i onako ništa vrijednoga. Ne znam, al ja 
se moram napinjati dok i jednu ansichtskartu pošaljem — zato jer je moram 
ići kupiti. I onako, ja sad još, ova dva dana, ne mogu poslati, jer nemam 


novaca (zadnji je odviše blizu) a kasnije, vidjet ću. Ne srdi se, al znaš, 


da sam u tom upravo nespretan. 

Čitao sam ti nekidan Jelovšekove »Simfonije«. Čitam ti ja to — i gle! 
— nekako me dirnulo sve to. Ne da je bog zna što u njima, ali vidim, kako 
se onaj vječno razdražljivi, djetinjasti, revolucionarni itd., itd. čovjek — 
umirio. Zaljubio se, i sad sjedi uz svoju Zofku, i veseli se životu. 

I ja njemu pisao. Htio sam mu samo to reći, kako me to veseli. A on 
odgovorio na dopisnici, i kanda bi htio, da si dopisujemo. Ali ja nemam 
za to nikakove volje. Odviše sam star, boga mi. 

I ti se meni smiješ, što sam ono napisao o R. 

Ovo ti je: meni je do vrh grla dosadio onakav život, kakav sam prije 
vodio. Glupo je bilo i djetinjasto živjeti uvijek u »selbstmčrderisch Stim- 
mungu« a kraj toga ipak — živjeti. I znaš, ovih ferija, zbilja mi je dolazilo, 
da svemu napravim kraj. 

A onda je došlo to. 

Ali ne, sad mi se neda pisati o tome. Kada budemo jednom zajedno, 
izbrbljati ćemo se i o tome. 

.Imao bi u budućoj sjednici Zvonimira čitati nešto o Gjalskom. I tako 
ti ja sada preživam njegove stvari. U, koliko ima patosa u toga »realiste«. 
A zbilja sam. u neprilici. Nema dosta vremena da izradim, i uza to osjećam, 
da bi morao početi od Adama, kada bi htio reći ono što mislim o Gjalskomu, 
a da me shvate — »Spackao« sam i nekakovo pismo iz Beča za sarajevsku 
Nadu. Nekoliko razbacanih bilježaka. Zbilja, kad čovjek ovako živi, izgubi 
volju za svaki rad. 

Dosta je, danas mi se više ne da. 

17. juni. Do vraga. Prestrašio sam se, kad sam vidio datum na po- 
četku. Nije moguće, da tako dugo ovo leži u mom stolu. 

A ja sam ovo vrijeme upravo glupo živio. Prolumpao jednostavno; 
Šta ćeš. Uvijek sve ne ide kako bi ja htio. Onda se ljutim i moram da utu+ 
čem dane spavanjem, a noći lumpanjem. 

O tom svemu uostalom — usmeno. 

Dakle, još ću samo štošta pripisati o mom putu i našem sastanku. 
Odlazim iz Beča negdje između 5. i 10. To ću ti još točno javiti. Gdje ćeš 
biti u to vrijeme? Javi da znam. Najvolio bi da se sastanemo u Sisku ili 
Zagrebu. Za slučaj da bi mi nenadano imao što javiti, piši mi kartu na 
adresu:....... Javi i to, kuda da ti pišem iz Zagreba ili još iz Beča prije 
odlaska, i jeli moguće brzojaviti u Zdence? Ovaj put ne ostajem dulje u 
Zagrebu, dan, dva. Ako ti dođeš ostao bi dulje. ; A . 

Dakle (opet sam počeo sa Dakle) u Zagrebu.sam valjda 6. jula, a ti 
javi, gdje ćeš onda biti. 

Zdravo. ; mama 

Knjiga ti ne šaljem, već je i kasno. Ne srdi se. Pozdravi Adelu, a 


a tebi pozdrav od : Maloga . 
Mali. ž . : 
Tako sam ga nazivao, jer je bio nizak, ćoškast, svojeglav. Kao da ga 

vidim u nekoj čudnoj kapi, žustar, često otresit i nabusit, ali ne zao. Noći 

smo »probrbljali«, prodivanili prateći se do stana, moga, njegovoga, i opet 

tako, do bog zna koga doba. ' ; . : 
“Poslije se mnogo izmijenio. Beč, život o kojem govori u ovom listu, i 
štošta drugo učiniše ga drugačijim. j Kare : ; : 

Dogurao je jednom.i do Zdenaca. Ali više nije bio Mali, onaj zgodni 
Mali. Prevrtao se, muku je mučio, ali nije se više snašao. Bio je mnoga 
puta — gore— i možda još više puta — dolje. . 

Je li ono bilo svaki put spuštanje i penjanje, tko to može reći pouz- 
dano. ME đ ' u 
Napisao je zbirku novela »Veliki grad«, i roman »Bijeg«. 
Veliki grad i — Bijeg. 


MIRKO BREYER, ZAGREB 


IZ MLADIH DANA NOVO- 
VJEKOG HRVATSKOG KAZALIŠTA 


Dne 10. juna 1840. bila je u dotadanjem njemačkom zagrebačkom 
kazalištu prva čisto hrvatska predstava. Prikazivala se pred svečano raspo- 
loženim i- radosno uzbuđenim općinstvom uz silno povlađivanje naših ilir- 
skih domorodaca Kukuljevićeva drama »Juran i Sofija ili Turci kod Siska«. 
Kao prijatan odjek iz.daleke, mile nam davnine, doimlju nas se vijesti o 

prvim onim drhtavim i plahim koracima i pokusima, o kojima reče Ivan 
Mažuranić u prologu, za uznositu, onu zgodu ispjevanom, »da će — od toga 
— negda možebiti naši: unuci slatke uživati plode.« 

Novosadska glumačka družina pod vodstvom Tome Isakovića s mnogo 
dobre volje, ali posve nedostatnim umijećem, krčila je tada put hrvatsko- 
srpskoj riječi na zagrebačkoj pozornici. Ostali članovi družine uz Isakovića 
bili su: Ivan Kap de Morte, Stefan Karamat, Gjuro Anastasijević, Mitar 
Grujić, Petar Petrović, Maksim Brezovski i Savo Marković, a uz ove i go- 
spođe: Katarina Ivanović i Sofija Anastasijević. 

Tadašnje raspoloženje duhova najbolje nam posvjedočuje izjava »Ilir- 
ske čitaonice« kao poduzetnice kazališta. Tu se veli: »Premda bi novosad- 
skim gostima, da se uzmu na fino sito kritike, jedva jedvice i nešto od imena 
umjetnika ostalo, ipak se je općinstvo vraćalo iz kazališta s najvećim zado- 
voljstvom.« 

Osim pet puta prikazanog »Jurana i Sofije«, Novosađani su iznijeli za 
svoga dvogodišnjeg boravka još priličan broj domaćih,'pa i prevedenih i 
prerađenih drama, komedija i veselih igara u Zagrebu i prilikom gostovanja 
u Karlovcu i Sisku. ' ' 

Ali vrijeme za stalno hrvatsko kazalište ne bijaše još došlo, i početkom 
1842. godine ostaviše Novosađani Zagreb i pođoše na poziv srpske vlade 
u Beograd.) 

Sačuvala nam se, dosele nepriopćena, izvorna svjedodžba, što ju je 
u ime «Društva čitaonice ilirske zagrebačke« izdao njen predsjednik grof 
Janko Drašković, ujedno predsjednik »domorodnog teatralnog  družtva«, 
glumcu Tomi Isakoviću, uz supotpis dra. Ljudevita Gaja, dra. Dimitrije 
Demetra i revnoga tajnika Vjekoslava Babukića. Evo. od riječi do riječi 
tekst značajnog spisa, (po originalu iz moje zbirke autografa): 

»Mi Grof Janko Drašković .od Trakoštjana; ces. 
kr. komornik, sjajnoga reda sv. Stčpana ugarskoga m. kersta vitez itd., 
Predsčdnik družtva čitaonice ilirske zagrebačke i ostali starešine da- 
jemo na znanje svim i svakomu, kojim se pristoji: da je predložitelj 
ovoga našeg otvorenog lista, gospodin Toma Isaković, kao igraoc 
kod našeg domorodnog teatralnog družtva od la Lipnja 1840 do konca 
Listopada 1841 u Zagrebu, Karlovcu i Sisku včrno sudčlovao i svojom 
marljivostju, včštinom i načinom predstavljanja, osobito u struci ju- 
načkih zadaćah obćenitu zadovoljnost i dopadnost stekao si, kroz 
cčlo pako vrčme svojega pri našem domorodnom kazalištu bavljenja 
pošteno, čedno, mirno, učtivo i uljudno zaderžavao se: zato ga mi 
svakomu, ki bi njegovih uslugah trčbovao, kao verla i verstna čovčka 
po najbolje preporučamo. Dano u Zagrebu dne 10. Veljače 1842.« 


1) Vidi za ovo i za dalje potankosti: Andrić Nikol a, Spomen- 
knjiga hrvatskog zem. kazališta. Zagr. 1895., na str. 14 i dalje. 

Lijepi ovaj prilog povijesti najranijih nastojanja vrlih naših narodnih 
preporoditelja oko stvaranja čisto narodnoga kazališta, i spoljašnim svojim 
oblikom najprijatnije nas se doima. Što nam napose ne kazuju ona četiri 
imena potpisana na svjedodžbi! Koliko duboke i djelotvorne ljubavi prema 
domovini ona znače u mukotrpnoj službi oko unapređenja domaće kulture, 
bilo bi doista suvišno napose isticati i u ovim našim danima potencirane 
»stvarnosti« i tehničko-sportske savršenosti. 


LIKOVNI ŽIVOT 
BECIĆ-BABIĆ-MIŠE I »ZEMLJA« 


Elipsa našeg likovnog života imala je ove godine dva izrazita pokusa: 
jedan predstavlja izložba grupe trojice (Becić—Babić—Miše), a drugi iz 
ložba grupe »Zemlja«. Postoji dakle u našem likovnom, to jest slikarskom 
Životu prilično oštro konturirana diferencijacija. I dobro je da postoji, 
jer sama ta činjenica daje mu zanimljivost, boju i raznolikost. Postoje 
dakle, ako se hoće povući ekstremne konzekvence, i dva tabora, ali bitno 
nipošto neprijateljska — ma da bi do toga htjeli dovesti leaderi mlađe 
grupe — jer oba su tabora na istoj liniji iskrenog umjetničkog poštenja 
u svome stvaranju. U tom se pogledu diferencijacije ne smiju ni tražiti ni 
izazivati. Jedina je koja stvarno postoji ta: da godine stavljaju kamene 
međaše po neizbježivim fizikalnim zakonima uvijek i bezobzirno. Baš zato 
nema ni mjesta debati o starima i mladima, jer to nije novorođena po- 
java, već astronomski fakt kao dan i noć, kao ljeto i zima. Ljudi »Zemlje« 
su danas mladi, ali već sutra i prekosutra će na njihova platna pokucati 
faustovski problem godina, koji će ih poučiti mirnim starim i nepromjen- 
ljivim istinama o vječnoj mijeni i vječnom ponavljanju svega doživljenoga. 
Ne kažem ni to, da grupa trojice predstavlja neki naš areopag. Ali vri- 
jeme jezdi i preskače preko sviju uspomena, ma kako organski duboke bile: 
Babić više ne simbolizira, Becić ne nacionalizira, a Miše ne stilizira. Oni 
danas samo slikaju, bez programatskih objašnjavanja i komentara. A tako 
će na vlas isto jednom biti i s ljudima od »Zemlje«. Samo, kad se jednom 
nakon mnogo decenija budu raščinjali i kolaudirali stari računi, onda će 
se na tom jednom od posljednjih sudova pitati ispovjednički, koliko je 
svaki pojedinac u svojim likovnim manifestacijama stvaralački dao svoje 
dane u neprijeporno poštenom kreativnom aktivitetu, tko nam ih je ostavio 
dokumentarno, bez obzira na neke evropske pomodne slikarske formule i 
sve one zamršene i često ne baš efemerne komponente, što se kao nevid- 
ljiva paučina pletu oko jedne slike ili oko čitavog jednog slikarskog oeu- 
vrea. Samo to i ništa drugo je prvo pitanje u katekizmu historije likovnih 
umjetnosti, a tek u drugom se redu pita: zašto, kako, na koji način, kojom 
formom i kojom formulacijom. 

Izložba »Zemlje« bijaše u septembru. To je bio njen drugi pohod 
pred javnost. Prošle godine, kad se ova grupa prvi put pojavila kao grupa 
s ouverturom i fanfarama, koje su naviještale ideologiju određenih smjernica 
i pretpostavljale program, ta je izložba dala u cijelosti mnogo nada, ali 
i mnogo povoda za kritiku. Ne za kritiku s desna, reakcionarnu i akademski 
konzervativnu, već za kritiku s lijeva: ideologija s jedne i rezultati s druge 
strane se nisu dovoljno prikrivali, oni nisu — kako se to u geometriji kaže 
— bili sukladni. Ove je godine izostala ouvertura fanfara, »Zemlja« nije 
izdala nikakav manifest, niti je apriorno tumačila svoj stav u svojim dje- 
lima, i zato je postupak i obračun s njom neisporedivo mnogo lakši. Kad 
slikari unapred pišu, onda se češto otvaraju duboki jazovi između štam- 
panih “redaka i naslikanih platna. Ove godine nije toga bilo, i stoga naše 
.razmatranje ne treba da se rascijepa, već može da se koncentrira samo na 
fakta kista i olovke. 


Ideolog »Zemlje« i neosporno najpozitivnije lice u toj formaciji je 
slikar Krsto Hegedušić. Kod njega se osjeća izvjesno simpatično prkosno 
nastojanje, da opravda“ osnutak grupe »Zemlja«, kojoj je ime zaista od 
dubokog i velikog smisla. Hegedušić se je sav, čitavim svojim talentom 
i temperamentom bacio u mučan posao, da bude likovni dokumentator 
'hrvatske zemlje i puka naših dana. Ovo mu treba honorirati iskrenim pri- 
znanjem, jer ma da mu taj stav u najdubljoj njegovoj unutrašnjosti možda 
i nije sasvim spontano urođen, on je pošten; stopostotno dosljedan i da- 
leko od svakog frazerstva i manire. A inače je baš ovakav stav, ne samo 
u literaturi nego i u životu likovnom, i te kako u opasnosti, da izgubi 
mjeru i da še opasno: približi frazi i maniri. Hegedušićeve Hlebine, Molve, 
sajmovi i proštenja imaju jak prirodni miris pravih doživljaja, ne samo 
kroničarski viđenih, nego i artistički proživljenih. Ali Hegedušić unatoč 
svojih sjajnih slikarski kvaliteta nije tu ništa po prvi put otkrio i pro- 
našao. Vide se u svakom njegovom ulju i crtežu asocijacije i izvjesni 
afinitet s dobro poznatom prošlošću i sadašnjošću. Imao je tri prvorazredna 
učitelja, i svatko mu može zavidjeti, što je baš njih odabrao. — Jedan je 
stari Petar Bruegel, koji je prije tri stoljeća slikao iste onakve seljake -i 
bokce i kljaste i prljavu poderanu djecu, kakva se vuče i vere između lici- 
tarskih šatora i sajmara »Proštenja u Molvama«, a 0 hlebinskim crnim 
krmcima i volovima bijelim, rumenim i šarenim da i ne govorim. Ali i 
tu se primjećuje oslobađanje od robovanja uzoru i učitelju. Prošlogodišnja 
»Rekvizicija« bila je čista transpozicija Bruegelovog »Pokolja betlehemske 
“djece«; ove se godine javljaju samo reminiscencije, ali autogeno svarene 
.u tolikoj mjeri, da ih se Hegedušić više ne treba odricati. — Drugome je 
učitelju isto tako dobro poznato ime: George Grosz, dokumentator sabla- 
snih velegradških pločnika i nemilosrdni kritičar sadašnjice, u čijim je 
analitičkim linijama satkan Hegedušićev Bogdan Balog u samici, uapšenici 
za šumsku štetu, soldati i sajmari. — Treći: učitelj nije slikar, ali je ipak 

u sadržajnom pogledu postigao dubok dojam na slikara Hegedušića. To 
je književnik Miroslav Krleža, koji je u mnogobrojnim svojim fragmen-, 
tima proze jedini u, čitavoj našoj literaturi fiksirao naše selo onakovo 
kakvo jest, daleko od svake nazdravičarske i idilične patriotske romantike, 
selo sa surim blatom do koljena, grubim životnim kontrastima, rudimen- 
tarnim nagonima, taj panonsko primitivni revir žandarma i financa, koji 
živi mitski upornim i ustrajnim potmulim disanjem, i koji je sam u sebi. 
još uvijek zagonetna provalija patriarhalnosti, strasti, buntovništva i glada. 
Ne bi bilo dobro, da prijatelji Hegedušićevi — ako su mu pravi prijatelji 
— svojim kukurikanjem izazovu njegovo trostruko odricanje; bar ne još 
za sada, dok je u visoko nabujalom stanju traženja, koje je na najsret- 
nijoj liniji. Ali svim ovim konstatacijama i reminiscencijama nismo ni- 
pošto kanili umanjiti Hegedušićeve talentirane kvalitete u dinamici nje- 
govih kompozicija, oštrom i kritičnom zapažanju kontrastnih detalja, i 
konačno u njegovom koloritu, koji voli čiste plohe boja ravno s palete, 
i koji ima u sebi neobično mnogo svježe, primarne i neposredne jedrine, 
dočaravajući onu pravu atmosferu naših prečesto preturobnih pejsaža. 


Interesantno je, kako su se Hegedušićevi drugovi i subornici na 
istom frontu u suprotnosti s njim upravo programatski odrekli atmosfere. 
I to u prvom redu Vinko Grdan, koji se u tome vraća čak do starog 
naivčine — ali iskrenog naivčine — douaniera Rousseaua. Grdan ima ne- 
obično mnogo smisla za mirnu i uravnoteženu primitivističku stilizaciju 
pejsaža, ali pri tome škrtari s najbitnijim elementom viđenog svijeta: 
atmosferom. Kod njega je to tim ozbiljnija karakteristika, što se ne mi- 
jenja i ne miče s mrtve točke već priličan niz godina. 


Postružnik Anton pokušava da stilizira ribarsko Primorje po tezama 
Hegedušićeve stilizacije Podravine, ali pri tome upada u neki hladni i 
kombinatorni racionalizam, koji je nerazumljiv, kad se na primjer hladna 
njegova Komiža uporedi s »Nagovaranjem«, u kojemu je zamjerno do- 
šegnuto njegovo stremljenje za »novom stvarnošću«. Bez dalnjega je u 
cijelosti čitavi njegov koloristički rad slabiji od crteža, među kojima ima 
prvorazrednih dokumenata znanja, pametnog opažanja, i stanovitoj klasi 
gledalaca ne baš ugodne kritičke analize. 


o “Ružička Kamilo nalazi se stalno u nekim perturbacijama i ne može 
da se ustali na jednoj određenoj liniji. To je svakako znak autokritičkog 
talenta, koji ipak ne bi smio da tako dugo oscilira lijevo i desno bez prave 
ravnoteže. Ružička je ovaj put napadno sličan Postružniku u svojim pri- 
morskim kompozicijama, ma da u pogledu kolorita ima pred njim izvjesnih 
prednosti, dok u rasporedu elemenata kompozicije zaostaje za Postružni- 
kovim prirođenim ritmičkim osjećanjem. Njegove naklonosti za grotesku 
u grafici na granici su socijalne kritike i oporog humora, često suviše 
direktnog i brutalnog. 

Tabaković Ivan ide u svojim likovnim manifestacijama najdalje. 
Približava se perfekciji crteža i *primarno senzibilnom poimanju kolora. 
On pokazuje u svom razvoju najviše obrata od sviju. Stalno traži i neza- 
dovoljan je s onim, što postizava, ali u tome se osjeća toliko impulzivnosti 
i vitaliteta pravog talenta. Uslijed toga se dešava, da se uz njegove fine 
akvarele odjednom pojave »Sufragette«, koje su na primjer bile sasvim 
nepotrebne. Njegovi crteži žive spontano, oni u sebi sretno spajaju artizam: 
i dokumentarnost. Tabaković će još često izreći svoju riječ u našem li- 
kovnom životu, i o njemu treba najozbiljnije voditi računa. 


Zasebna senzacija ove izložbe bilo je desetak akvarela seljačkih sli- 
kara Generalića Ivana i Mraza Franje iz Hlebina. Oni su učenici Hege- 
,dušićevi, i nema nikakve sumnje, da im je on dao glavne smjernice teh- 
ničke naravi slikanja, ostavljajući pri tome netaknutu njihovu primarnu 
djevičansku iskrenost, kojom oni vide i gledaju svijet oko sebe. Unatoč 
propagatorski spretne režije, da se ove simpatične seoske mladiće dovelo 
na izložbu »Zemlje« — ma da i u posebnu dvoranu — time nije umanjeno 
objektivno značenje njihovih radova. Ali držim, da je pitanje ovog i ova- 
kovog slikanja u prvome redu pitanje psihološko. I to ne baš sasvim jedno- 
stavno, jer tu oko tih seljačkih slika ima kompleks od hiljadu pitanja o 
tome, kako je to i zašto je to. Svakako su Generalić i Mraz dva izrazita 
predstavnika čiste, prave i nepatvorene pučke umjetnosti, koja je ovaj 
put u suprotnosti sa svojim anonimitetom izbacila dva imena i prezimena, 
pokazavši da može i slikati, kao što zna rezbariti drvo, stvarati vezove, 
šarati uskrsna jaja i urešavati keramiku. Detaljna analiza mogla bi nas 
odvesti predaleko, izvan okvira ovog prikaza, pa smo se stoga ograničili 
samo na ovih par primjedaba. 


Ove je godine zajedno s grupom »Zemlja« nastupio pod firmom 
gostovanja i jedan dio mlađih naših arhitekata, koji su izložili svoje 
građevne projekte. Izloženo je daleko više neispunjenih sanja s prvim na- 
gradama i pohvalnicama na raznim natječajima, nego li realiziranih obje- 
kata. Nažalost je tome još uvijek tako, ali situacija nije desperatna, jer 
malo po malo i sigurno dolaze do riječi mlađi i najmlađi; dovoljno je 
pogledati nekoliko najnovijih zagrebačkih novogradnja, koje su doduše još 
uvijek bijele ptice u nizovima najnemogućnijih arhitektonskih groteska. Ali 
ipak: stvar ustrajno i dosljedno kreće na bolje. 

Koliko je god pohvalna činjenica, da su jednom i arhitekti istupili 
u okviru jedne umjetničke izložbe, ipak držim da ne treba opravdavati 
konstataciju, kako između lijevih dvorana Umjetničkog Paviljona, gdje je 
bila »Zemlja«, i desnih, gdje su izložili arhitekti, — nije bilo nikakve 
idejne i ideološke veze. To su dva sasvim različita svijeta i gledanja na 
svijet, i to ne samo po svojim diferencijacijama uslovljenima materijalom 
i svrhom. No ako se sve svede i na zajedničku platformu mladosti i egzi- 
stenciju lijevoga krila u slikara i graditelja, onda i tu ima među arhi- 
tektima znatnih razmaka. 

Nema sumnje, da je izložba arhitekta pokazala sjajne rezultate. 
Funkcionalna  anti-ornamentalno-dekorativna, stvarna i higijenska arhi- 
tektura, taj san i ogorčena tridesetgodišnja borba Adolfa Loosa, pobijedila 
je definitivno i na svim linijama u svijetu, a zbog toga i kod nas. 
Naravski, kod nas tek u atelierima i risaonama, dakle teoretski i ideološki. 
Pobijedilo je sunce, zrak i higijena, pobijedila je proporcija, svrha i funk- 
cija. Da li je to Pirhova pobjeda, i ne će li čitavi taj moderno-mondeni 
stil nove arhitekture postati samo varijacija varijanata izvjesnih klišeja, 
i nije li on blizu opasnom i neplodnom stereotipiziranju, o tome će se 
razgovarati za koji decenij, kad se izvjesne konzekvence dotjeraju do 
ekstrema. Ali danas se možemo zadovoljiti konstatacijom, da je i kod nas 
željezno-betonska konstrukcija, staklo i duh mašine pobijedio štuk, sadru 
i načičkanu lažljivost dekorativnih fasada, iza kojih su životni uslovi ljudi 
stanara, partaja i podstanara često bili apsurdni. 

U tom znaku naši mlađi arhitekti, imajući svijetlu uspomenu svog 
zdravog i smionog preteče Viktora Kovačića, ostvaruju sve ono, što je u 
narodima sa mnogo desetaka milijuna već ostvareno u oblastima problema: 
kako da se gradi krov nad glavom, kako tvornica, bolnica i administra- 
tivno-reprezentativna ustanova. Sumirat ćemo bar letimično njihove re- 
zultate. 

Drago Ibler je potpuno kristalizirana ličnost s jakom individualnom 
notom. Njegove građevine su neka vrsta klasike tog modernog stila. On 
je racionalan i higijeničan, voli velike staklene prozore i harmonične di- 
spozicije prostora. Ovih dana je ostvarena njegova dvostruka novogradnja 
Martićeva 13. — Vlaška 60., dva tipa modernih najamnih kuća, u kojima 
je posao stanovanja i praktičan i higijenski i udoban. Interesantno je, da 
Ibler ne zazire od lakog naginjanja polihromiji, dakle nečemu samo deko- 
rativnom. 

Sve ono, što je rečeno o temeljnim zasadama te nove graditeljske 
umjetnosti, nalazi se mutatis mutandis kod Horvata Lavoslava i Kauzla- 
rića Mladena; tu je visoki stupanj arhitektonske inteligencije, ima inven- 
cije i smionosti. Pičman Josip ima još smioniju notu, on svoj graditeljsko- 
zidarski materijal inspirira još više na formama savremenih mašina, ali 
u tome nije nepopustljivo dosljedan, već varira i spretno se akomodira 
raznolikostima zadataka. Njegova banjalučka banska palača nije u rodu 
s njegovom sušačkom kavanom Continental. 


Sve ovo, sa velikim plusom kreativne fantazije, spaja u sebi Planić 
Stjepan, jedna od najvećih nada naše mlade arhitekture. Planić dobro 
zna sve teorije o svrsi i funkcionalnosti, ali one nikad ne zarobljuju nje- 
govu invenciju, tako da njegov opus već sada daje dojam izgrađene lič- 
nosti s najinteresantnijim mogućnostima razvoja u čitavoj ovoj grupi. 

Vrlo je interesantna figura Zdenka Strižića, hladna i racionalistička, 
germanski inducirana. Njegov uspjeh u natjecaju za operno kazalište u 

Harkovu, gdje je dobio prvu nagradu pred svojim učiteljima Poelzigom 
i Le Corbusierom, svakako je nemala senzacija. Ipak se ne možemo oteti 
dojmu, da su njegove radnje u prvom redu atelierske, i kao takve prvotno 
od teoretskog i. ideološkog značenja. Ali bilo bi potrebno, da se već 
jednom i u Zagrebu realizira koji od njegovih monumentalnih projekata, 
što tako smiono rješavaju čitave nizove naših regulatorno-urbanističkih 
problema. Treba dati riječ mladosti. ' 3 

Kako je Berger Otti zapala upravo u izložbu »Zemlje« sa svojim 
dekorativnim kozmopolitsko-nezemaljskim tekstilom, to zacielo ne zna ne 
šamo ona, nego ni aranžeri te izložbe. 


Izložba grupe trojice — Becić, Babić, Miše — već je prošle, sezone. 
a pogotovo ljetos, imala značenje reprezentacije našeg likovnog niveau-a. 
Ova trojica naših slikara, tako različitih individualnosti ali jedne zajedničke 
duboko stvaralačke i artističke baze, daju svojim izložbama. najrječitiji 
dokumenat o egzistenciji naše visoke umjetničke kulture, koja je sasvim 
naša, i koju registriramo s ponosom neovisnim od bilo kakvih lokalnih 
patriotizama. Neobično je sretna ideja, da su se ujedinile baš ove tri 
ličnosti, koje doduše nisu bez izvjesnih divergencija u svojim pogledima 
na život i slikanje, ali koje i po produktivnosti i po kvalitetama daleko 
nadvisuju svoju likovnu okolinu. 


Ne bih htio da ponavljam one općenite konstatacije, što sam ih 
iznio prošle godine prigodom prve izložbe grupe trojice, pa ću se ograni- 
čiti samo na resumć ovogodišnjih rezultata, koji — naglašavam — u cijelosti 
i pojedinostima znatno nadvisuju ono, što je bilo izloženo prošle godine. 

Temperamenat Vladimira Becića raste od slike do slike i iz godine 
u godinu u upravo bjesomučnom crescendu. Faktura njegovih ulja doimlje 
se danas kao impresija uhvaćena iz jurećeg vlaka, ali gledana okom koje 
u najmanjem diferencijalu vremena prodire u totalni smisao i srž forme 
i boje. Nevjerojatna dinamika bukti iz Becićevog kista, koji čupa frag- 
mente viđenoga iz realne stvarnosti i prenosi ih zbijeno i sažeto u forme 
imaginarne stvarnosti likovnih iluzija. Becić, jedini reprezentant prve naše 
pionirske grupe trojice Kraljević—Račić—Becić, ostao je impresionist do- 
šavši do krajnih granica tog slikarskog nazora na svijet, on se je toliko 
srodio s tim nazorom i apsorbirao ga u sebe i u svoju punokrvnu i iskonsku 
snagu, da se tu, na tim granicama prebacivanja viđenoga u stvoreno, 
gube sve dijalektičke spekulacije o prvotnim pitanjima načina i metode, 
a ostaje samo fakat velike čarolije pravog stvaranja. Slike mu sjaje u 
punoj rasvjeti, često okrutno podcrtanoj. A uza sav uskovitlani i vječno 
uzbuđeni temperamenat, u čitavom. se njegovom slikarskom djelu osjeća 
monumentalnost jednog velikog sklada i logika čvrste ravnoteže. Kako je 
samo stabilan njegov »nature morte« s onom velikom ribom, stabilan u 
kolorističkoj intonaciji i harmoničnom odnosu forma. Pa onda stabilitet 

velike njegove kompozicije »Familija« sa četiri figure vajarski modelirane, 
s rafiniranim kontrastima velikih sivih i žućkastih ploha u pozadini, iz 
kojih figure reljefno izbijaju izvan ravnine platna i okvira. Pejsaži iz 
Mostara i Zlarina, komponirani silnom snagom i fantazijom, pružaju sa- 
svim nove kolorističke senzacije, tako da čak i kod samog Becića imaju 
značenje pravih iznenađenja. 

Djelo Ljube Babića na ovoj izložbi nema zajedničkog naslova, ali 
bi se moglo nazvati epopejom hrvatskog pejsaža. Babić pristupa našem 
pejsažu sa svom svojom kritikom i analizom rezigniranog skeptika, ali ne 
može u sebi da zataji neku atavističku primarnu — ma da prikrivanu — 
ljubav za te naše vode, ravnice i bregove. On prilazi pejsažu gotovo nepri- 
jateljski, s izvjesnim protivljenjem i bunjenjem da je baš to.taj njegov 
i naš rodni humus i rodni lapor i rodna glina, ali sukcesivno postaje prema 
njemu zaljubljenički nježan i hoće da ga nahukne svetačkom simboličkom 
aureolom. Nema ljepšega, no što je Babić — razdiran svim tim krajno- 
stima u sebi i pred sobom — stvorio u svom malom ulju »Mrežnica«. Tu 
je onaj tipični, pravi i nepatvoreni komad naše rođene hrvatske zemlje: 
beznadno hladno modrikasto sivo nebo, smireno zeleno zrcalo rijeke, i sure 
i smeđe plohe polja, što ih naš hrvatski čovjek ruje i pluži i drlja onom 
tvrdoglavom upornošću, koja nadživljuje i najfantastičnije historijske peri- 
petije. Iza te smeđe-zelenkaste i malo zamagljene slike krije se mnogo 
više, samo treba znati i htjeti doživjeti u njoj ono, što se tu samo skromno 


i gotovo geografski zove Mrežnica. A tako je isto s onim očajno i ukleto 


sivim »Velebitom«, sirovom brutalnom gromadom burama izbrijanog ka- 
menja, preko kojega se razlila karminasta krv sunčevog zatona, i gdje se 
vuče jedna crna pognuta simbolička figura i nepatvoreno iskreno gledani 
pejsaži »Lika« i »Plješivica«, prezasićeni atmosferom, a onda u velikim 
dimenzijama »Izvor Zrmanje na tromedji«, gdje je komponirano jedno 
danteovsko priviđenje: vidi se perspektiva od hiljada godina unatrag i hi- 
ljada godina unapred, u kojoj se one stihijske velebitske klisure ruše u 
nedogledni ponor, u kojemu zelena rijeka smaragdno širi oko sebe toplinu 
tropske oaze. — Pravi vrisak najčulnijih boja klokoće na pejsažima dal- 
matinskim. Orebić u cvijeću i paomama i šarenim krovovima dočaran je 
gledanjem jedne preosjetljive slikarske pupile, koja je u visokoj mjeri 
opojena tim prejarkim bojama i šarama juga, mozaikalno raspršenim a 
“opet tako harmonično povezanim na platnima. — A ne smije se zaboraviti 
ni ona sablasno stvarna studija pokupskog bokca s vodenim očima, tako 
tipično babićevska. : 

Ljubo Babić već preko jednog decenija radi i kao scenograf u našem 
teatru, i tu je dao djelo, koje ostaje najuže vezano sa čitavim dobom mo- 
derne naše scenske regeneracije. Babić je do svojih inscenacija već više 
puta izložio najprije svoje originalne makete, onda kolorirane basreliefe, 
zatim niz plastičnih modela, a u težnji da što vjernije prikaže svoju scenu, 

on se je ovog puta poslužio uvećanim fotografijama svojih najkarakteri- 
stičnijih scenskih likova, dajući na taj način najljepši sadržaj novije hi- 
storije našeg teatra. Fotografija je — kažu — najobjektivniji dokumenat, 
kamera ne laže, ona reproducira samo stvarnost. Da, ali jednostrano, 
sasvim partajički. Jer kamera ne daje boju, atmosferu i rasvjetu žive 
scene. Sve su snimke snimljene kod jedne te iste stereotipne tako zvane 
pune pojačane bijele rasvjete, koja oduzima čar pravog života i regi- 
strira u najboljem slučaju samo forme, konture i tehničku realizaciju 
scene. Sve nam drugo kamera ostaje dužna, a ponajviše onaj iluzioni- 
stički dah scenskog života, koji je možda samo jednom i ma jednoj 
predstavi u spletu tisuća komponenata preosjetljivog teatarskog aparata 
živio na sceni, a u život se ne da dozvati nikad više kao ni mrtvi 
čovjek. Scenografa prati u tom pogledu ista tragika kao i glumca, kojega 
je stvaranje tako vezano na vremenske diferencijale, da se uopće ne da 
fiksirati i tako sačuvati za naredne dane. Babić sve to dobro zna iz iskustva, 
ali zna ito, da je često ipak fotografija mnogo vjerniji dokumenat oživo- 
tvorene scene nego li prvotna maketa, koja je do svoje realizacije morala 
da doživi niz nedobrovoljnih peripetija. 


Bez ikakvog umanjivanja vrijednosti morskih krajolika Becića (Zla- 
rin) i Babića (Orebić) treba naglasiti da Jerolim Miše svoj dalmatinski 
pejsaž doživljuje najiskrenije i najstvarnije. Ali tako je u samoj naravi 
stvari, to je zacijelo u nagonima i u stanovitim hormonima, jer Miše je 
rođeni čovjek juga, koji svoje gleda svojim i najbližim očima. Dok je 
jug za Becića oštro ljeskanje bijeloga i patetika modrine, za Babića orgija 
palete, za Mišea je on nešto urođeno i prvotno, nešto samo po sebi razum- 
ljivo. Kod Mišea otpada svaka kompozitorska ili koloristička spekulacija, 
to je čisti doživljaj iznesen najneposrednijom spontanošću. Cijeli je Kolo- 
čep pred nama na platninama i u uljanim bojama: one kamene kuće 
ispržene ljetnim podnevima i prohujane burama, prastare masline ispucalih 
debla i čudno savijenoga granja, i fenomen mora u svom kobaltnom i 
ultramarinskom plavetnilu, nad kojim zvižde bure i maestrali nadimlju 
oblake. Tu se osjećaju hiljade zima i ljeta, koje rišu i brišu lice prirode, 
tog najvećeg čovjekovog neprijatelja. Miše se uspinje nevjerojatno, na- 
ročito u svom koloritu, koji zna da bude rafiniran kao stare japanske 
svilene tkanine: vidi »nature morte« s lila tulipanima i žutim dinjama! 
A takvi su mu, više prepjevani no rođeni dalmatinski, njegovi proljetni 
procvali zagrebački voćnjaci s Voćarske ceste. Ali iz te serije se ne smije 


zaboraviti onaj zračni pogled na Zagreb sa smiono konsturiranom serpen- . 


tinom ceste, sav u trepetanju proljetnih boja. — Vjeran je ostao Miše 
svojim sirotinjskim figurama, između kojih se snažno ističe ona modra 
dobroćudna stara pralja, tako plastično živa i iskrena. Ne bi bilo pra- 
vedno da se ne spomene i njegov snažni i zdravi autoportret s jakim 
karakterizacijama u svojoj plemenitoj jednostavnosti. 

